
PLATON ÎN ROMÂNEȘTE 


Cum trebuie înţeleasă actualitatea în noi a gînditorilor cu adevărat 





tului, au fost cuceritori, 
ctitori și eponimi? Ca să fii actual nu-ţi ajunge nici existenţa, nici măre- 


mari, adică a acelora care, în ordinea spi 


ţia, nici amintirea nominală, nici amintirea aceea difuză care operează 
în noi pe neștiute, în calitate de componentă obligatorie, resorbită și 
implicită a istoriei spiritului. Trebuic să ajuţi, trăind încă o dată în 
numele și în textul tău, la construirea unei realități în curs de a fi. 
Trebuie să fii chemat, ca părtaș, la strădania unei clipe anume a istoriei. 
Și nu de fiecare dată e chemat oricine, nici neapărat întreaga operă 
a cuiva. Chemarea aceasta ce tot ce poate fi mai puțin arbitrar într-o 
epocă și, cînd este autentică, exprimă nevoile cele mai adînci ale unui 
oc şi ale unui timp. 

În lumina aceasta, noi nu putem vorbi încă, aici și acum, de actua- 
litatea lui Platon, ci doar de niște semne poate premergătoare: se reia 
o tradiție de traduceri și prezentări întreruptă timp de un sfert de 
veac, iar marele public răspunde cu un fel de aviditate; apar, în primii 
ani ai acestui deceniu, două monografii; o echipă întreagă de oameni 
pregătiţi pentru asta se aștern la lunga muncă de a-l traduce în între- 
gime, de a-l lămuri și a-l comenta. Pentru cîțiva, răzleţi, Platon, reîn- 
seamnă ceva foarte mare, aproape pe măsura reverberaţiei pe care 
o trezește simpla rostire a numelui său. În sfîrșit, se află și oamen; 
hotăriți să învestească ceva din viața lor pentru actualizarea în sens 
deplin a operei platonice și nu cred că lucrul se întîmplă numai pentru 
că le place lor să facă așa. Iată deci niște semne, în așteptarea acelui 
ceas de maturitate deplină, cînd se va putea spune ceva cu adevărat 
nou cu ajutorul lui și, implicit, despre el (căci aceasta este condiția 


exegezei înalte și originale). Pînă atunci, ajungă semnele pe care le 





avem și datoria noastră de a chema stăruitor printre noi această virtua- 
litute, cu toate întrebările ci netihnite si esențiale, cu puterea ei de 
cuprindere, cu ironia vi miturile ci, cu perplexităţile ei exemplare, cu 
bătaia ei atotnentiutonare lu poarta grea și crîncenă a fiinţei și a adevă- 
rului, cu desertăriuneu ci eroică și necesară. Căci între virtualitate şi 


actualitate mui este ceva, care izvorăște din amîndouă, și care se mani- 

festă ca nevoie adîncă de a merge la obîrșiile gîndului, ca discernămînt 
critic, retransformare a miturilor culturale în bine definite valori lumești 
(nimic mai necesar în cazul lui Platon), sens al ierarhiei valorilor și treaz 
spirit istoric, în întreitul înţeles al conștiinței limpezi a ceea ce un gîn- 
ditor a fost în vremea lui și față de propriul lui trecut, în istoria spi” 
rituală la a cărei constituire a contribuit cv partea sa și în istoria încă 


nedeslușită a fiecăru astăzi. 


Tradiţia traducerilor românești din Platon* începe, din cîte știm 
pînă acum, abia odată cu secolul 20: în 1902—1903 un traducător 
anonim publică, în cinci numere succesive din ,,Revista Școalelor”, 
Criton. Apoi, cam pînă la mijlocul veacului, ritmul crește, deceniu de 
deceniu: 1911: Apărarea lui Socrate (IL. E. Torouţiu); 1919: Apărarea, 
Criton, Phaidon (Cezar Papacostea) și, cam tot pe atunci, Criton, Apărarea 
(Vasile Grecu); 1920: Banchetul (Vasile Grecu) și Gorgias (Th. Simen- 
schy); 1922: Banchetul (P. Muşoiu) și Criton, Hippias Minor, Lahes, 
Apărarea, Charmides, Ion (Ștefan Bezdechi); 1923: Apărarea, Criton, 
Phaidon (Papacostea) și Statul, cărţile I—V (Vasile Bichigean); 1925: 
Protagoras (George Cârlan); 1926: Statul, cărțile VI—X  (Bichigean); 
1930: Apărarea, Euthyphron, Criton, Banchetul, Phaidon (Papacostea); 
1935: Gorgias, Menon (Papacostea); 1939: Phaidros (Bezdechi). 

În prima jumătate a deceniului al cincilea, cu excepţia lui Theaitetos 
(1942, C. Săndulescu), toate traducerile de dialoguri integrale sînt ale 
lui Ștefan Bezdechi: 1941: Protagoras, Lysis; 1943: Menon, Euthyde- 
mos, Euthyphron, Menexenos, Alcibiade I și II, Parmenide, Hippias 
Maior; 1944: Bancherul; 1945: Sofistul. Urmează o întrerupere de 
aproape un sfert de secol, după care cel care reia această tradiţie este 
Constantin Noica: în 1968 publică, revizuite, traducerile lui Cezar 
Papacostea din Apărarea, Menon, Gorgias, Banchetul și Phaidon, adău- 
gîndu-le, în traducerea sa, Charmides și Scrisoarea a VIl-a; tot în 
traducerea sa apar, în 1969, Lysis și, în 1970, Ion și (cu excepţia pri- 
melor cîteva pagini, 281 a—286 b, date în rezumat) Hippias Maior. 


* În ceea ce urmează s-au avut în vedere toate dar numai traducerile 
integrale dintr-un dialog dat. Au apărut însă și multe fragmente, prin 
reviste și antologii, publicate în genere după criterii tematice, antolo- 
gice sau ca mostre din viitoare traduceri integrale. 

Tot la iniţiativa lui Constantin Noica și în colaborare cu semnatarul 
acestor rînduri apare, în iunie 1974, la Editura Științifică, primul volum 
din cele 10 care vor cuprinde în continuare, sub îngrijirea noastră, în- 
treaga operă a lui Platon. În acest prim volum se pot citi: Apărarea 
lui Socrate (Francisca Băltăceanu), Criton (Marta Guţu), Alcibiade (Sorin 
Vieru), Charmides (Simina Noica), Lahes (Dan Slușanschi), Gorgias 
(Alexandru Cizek) și Protagoras (Şerban Mironescu). 

Privind în urmă, la ce s-a făcut pînă la ediția din 1974, se pot fore 
mula cîteva lucruri de ordin mai general. Publicarea lui Platon în româ- 
nește n-a fost pînă acum rodul vreunui plan, ci s-a făcut după voia 
traducătorilor, a editorilor și a” împrejurărilor de tot felul. De aceea 
unele dialoguri au fost publicate sauYrepublicate de cîte trei-patru ori 
și altele deloc (Crarylos, Omul politic, Timaios, Philebos, Legile, Epinomis» 
Scrisorile, cu excepţia Scrisorii a VII-a, dialogurile suspecte sau apocrife, 
cu excepţia lui Alcibiade II). Valoarea traducerilor este și ea inegală, 
precum și felul în care au fost editate și prezentate. Lăsînd fiecăruia 
rolul și preţul său, putem spune, în general, că 'cel mai mult dato- 
răm, în cadrul acestei tradiţii, lui Cezar Papacostea, lui Ștefan Bezdechi 
și lui Constantin Noica. Nu este îu intenția mea aici să dau note și să 
stabilesc ierarhii. Tot ce s-a făcut pînă acum a împlinit un rost și fără 
acest trecut ceea ce avem de gînd să facem de aici înainte ar fi mai 
greu. E bine ca publicul românesc să știe că sîntem hotăriţi să preluăm 
din această tradiţie tot ceea ce corespunde stadiului actual al limbii 
şi vederilor noastre asupra felului în care trebuie să arate Platon în 
românește pentru ca gîndul lui și harul expresiei sale să ajungă pînă 
la noi. De fapt operele complete ale lui Platon au să fie, în românește, 
fapta colectivă a tuturor celor, morţi și vii, bătrîni și tineri, care timp 
de aproape un veac, vor fi ostenit pe acest tărîm, „ai noștri oameni 
ai locului nu numai pedepsiți întru a noastră limbă, ce și limba eli- 
nească avînd știință ca să o tălmăcească”, cum se spune în prefața 
Bibliei din 1688. Desigur, unul sau altul dintre noi și-ar fi putut asuma 
singur răspunderea traducerii unui Platon întreg. Dar n-ar fi fost 
bine. Pentru a-l traduce pe Platon este nevoie de folosirea tuturor resur- 
selor limbii si de folosirea loc cît mai bună. Fireşte, pînă la urmă cineva 


alege și decide, constituind un fel de școală, impunînd metode comune, 
o ţinută unitură, un stil. Itortul solitar are foloasele lui, dar e plin de 
riscuri cînul e vorbu de o înaltă răspundere ca aceasta. Pentru că intră 


în joc o anumită obicetivitate a traducerii optime care cere bogăţie, 

discernămînt și verificare interindividuală. Traducerea lui Platon trebuic 
să fie expresia deplină a unei culturi într-un anume moment al ci. 

Dar nu ajunge să-l traducem pe Platon, ci trebuie neapărat să-l 
înfăţișăm culturii noastre cu toate mijloacele de care dispunem. Aici 
tradiţia noastră este destul de săracă. Opera de prezentare și de inter- 
pretare s-a făcut, cîtă s-a făcut, mai ales pe marginea traducerilor publi- 
cate. Singura scurtă monografie mai veche, Platon. Viaţa, opera, filosofia, 
a lui Cezar Papacostea, din 1931, este de fapt studiul introductiv la 
volumul de dialoguri publicat în 1930. În fruntea ediţiei din 1969, 
C. Noica a pus „,Viaţa lui Platon”, prezentată în 20 de pagini. Noului 
interes pentru Platon îi răspund eseul întins despre Lysis, pe care l-a 
publicat în 1969 Constantin Noica alături de traducerea dialogului și 
două monografii mai întinse, una a lui Al. Posescu, Platon. Filosofia 
dialogurilor, din 1971, și cealaltă, mai semnificativă pentru perspectiva 
interpretării marxiste a lui Platon'la noi, a;lui Ion Banu, Plator heracli- 
ticul... Contribuţie” a istoriazdialecticii, din 1912. Tot profesorul Ion 
Banu este autorul temeinicului studiu! introductiv la volumul I din 
Opere, unde, în plus, există, pentru fiecare dialog, note introductive, 
precum și note şi comentarii la text. Toate acestea sînt făgăduinţe de 


mai mult și poate de mai bine. Soarta lui Platon la noi depinde de 
lucrul acesta. 


Petru Creţia 


OPERE 

Pentru că au intrat în uzul internaţional, adoptăm, de la acest volum 
încolo, prescurtările titlurilor de dialoguri platonice din Liddel-Scott= 
Jones, Greek-English Lexicon, ed. 1960: 


Ap. Apărarea lui Socrate 
Cri. Criton 

Ale. 1 Alcibiade 
Chrm. Charmides 

La. Lahes 

Grg. Gorgias 

Prt. Protagoras 

Hp. Mi. Hippias Minor 
Hp. Ma. Hippias Maior 
Ly. Lysis 

Euthphr. Kuthyphron 
Mx. Menexenos 
Men. Menon 

Euthd. Euthydemos 
Cra. Cratylos 

Smp. Banchetul 

Phd. Phaidon 

Phdr. Phaidros 

R. Republica 
Prm. Parmenide 
Tht. Theaitetos 

Sph. Sofistul 

Pt. Omul politic 
Ti. Timaios 

Uriti. Critias 

Phlb. Philebos 

Lg. Legile 

Ep. Scrisorile 

Def. Definiţiile 
Epigr. Epigrame 


Ale. 2 
Hipparch. 
Thg. 
Clit. 
Min. 
Amat. 
Just. 
Virt. 
Demod. 
Sis. 
Erx. 
Ax. 

Alcibiade 2 
Hipparchos 
Theages 
Cleitophon 
Minos 
Amatores 
De iusto 
De virtute 
Demodocos 
Sisyphos 
Eryxias 
Axiochos 


Alhe prescurtări 


Alc. 
Anab. 
Apol. 
Ar. 
Arist. 
Artax. 
Cyr. 


Diog. Laert. 


Eth. Nic. 
Hdt. 
Hsd. 

II. 

Isoc. 

Lys. 
Memorab. 
0d. 

Paus. 

Pd. 

Plu. 
Rhet. 


Tem. 
The. 
Tucid. 
Xen. 


Alcibiade 

Anabasis 

Apologia lui Socrate 
Aristofan 

Aristotel 

Artaxerxes 

Viaţa lui Cyrus cel Bătrin 
Diogenes Laertios 

Etica Nicomahică 
Herodot 

Hesiod 

Iliada 

Isocrate 

Lysias 

Memorabilia Socratis (Amintiri despre Socrate): 
Odiseea 

Pausanias 

Pindar 

Plutarh 

Rhetorica 


Temistocle 
Theogonia 
Tucidide 


Xenofon 

În transcrierea numelor proprii grecești am hotărît să transliterăm 
forma grecească în toate cazurile în care nu există o formă româ- 
nească, statornicită "printr-o lungă și unanimă tradiție (Socrate, Parme- 
mide, Homer, Aristofan, Pericle, Alcibiade etc.). Am ezitat la cîteva 
nume, cum ar fi Phaidros, Phaidon, Theaitetos, pentru care formele 
Fedru, Fedon, Teetet puteau să pară oarecum intrate în uz, dar pînă 
la urmă am renunțat la aceste românizări datorate influenţei franceze 
şi încă nu definitiv consacrate. 

Dăm aici lista echivalenţelor, cu indicația pronunțării: e = ph 
(pronuntat f), 6 = th (pronunţat £), x = ch (pronunţat h), x =c (în 
toate poziţiile; x. şi xe, transliterate ci, ce se pronunţau ki, ke și, 
cine dorește poate să le pronunţe ca atare, dar nu am socotit că este 
de dorit introducerea semnului k: vom scrie Nicias și se va putea 
citi, după plac, Nicias sau Nikias), « =ai, ov=oi,ov=uşiv=y 
(pronunţat ca u francez sau ca îi german). 


Bibliografia dialogurilor a fost concepută pentru a da cititorului o 
imagine pe cît posibil completă a literaturii platoniciene și a intere- 
nului de care s-a bucurat și continuă să se bucure în lume opera lui 
Platon. Cărţile și articolele menţionate nu au fost folosite de autorii 
notelor decît în măsura posibilului. 

Platon și-a luat dreptul de a pleca spre reflexiunea filosofică de oriunde. 
După el-nu s-a mai întîmplat așa. Toate filosofiile au trebuit să-și pună 
problema începutului, a principiului, a propoziției fundamentale sau 
măcar privilegiate. Singură filosofia lui Platon, în gîndirea tradițională, 
se naște simplu, din realităţi de gîndire și de existență ale omului. Pe 
lîngă ea, orice altă filosofie trecută pare a se ocupa de fantome ale 
sîndului. 


Se poate pleca, de pildă, de la Homer și deosebirea dintre Ahile și 
Ulise. Problemele lu: Socrate sînt de găsit la oricine, chiar la Apeman- 
tos, invocat aici fără nici un calificativ, tatăl lui Eudicos interlocutorul. 
Dar trebuia să ai ochiul problemei spre a vedea o întrebare acolo unde 
ceilalți nu văd decît răspunsuri. Apemantos răspunsese : Iliada e supe- 
rioară diseei pe cît e Ahile superior lui Ulise. Cînd va fi întrebat, 
Ilippian va răspunde la fel, ceea ce arăta că era judecata comună. 
Socrate însă vede aici o problemă. De aceea, înainte de-a o pune deschis, 
el stătuse cîtăva vreme pe gînduri. Și dialogul tocmai asupra acestui 
moment se deschide: „„Socrate, tu de ce taci?”, îl întreabă Eudicos. 


Ar putea fi o problemă literară. Aici însă e o problemă filosofică 
și, la o a doua considerare, este problema filosofică a platonismului 
însuși. Să-i dăm nume de pe acum: de ce fel este cunoașterea pe care 
trebuie s-o punem în joc, știință a conceptului obișnuit sau știință a 
Ideii? Este știință a cunoștințelor doar exacte, sau știință a valorilor 


adevărate? S-ar putea ca problema lui Platon să ne privească încă. 


De obicei dialogurile lui Platon poartă asupra unei teme limitate: 
curaj, pietate, prietenie; aici poartă asupra unci naturi, anume natura 
omului știutor, lu limită natura cunoscătoare a omului. Ulise, luat ca 
exemplu, pare mni bun pentru că este efectiv o natură cunoscătoare. 
EI însă nu se va dovedi mai bun pentru că nu este o natură bine 
cunoscătoare. Şi de altfel Ulise e invocat doar spre a deschide problema 


9 


CONSTANTIN NOICA 





omului știutor, iar Ahile, la rîndul său, nu va servi decît ca termen 
provizoriu de raportare; dialogul se va întoarce la ei numai în treacăt, 


căci el nu pune o problemă literară, ci una filosofică. 


Merită totuși să fie subliniat, pe; plan literar, cît de timpuriu a fost 
înregistrată deosebirea dintre Iliada și Odiseea. Ai crede că abia timpurile 
moderne, cu distanţa pe care o au faţă de opera homerică și cu spiri- 
tul lor critic, au putut deosebi, nu doar între eroi, ci și între cele două 
opere. Și totuși de la început spiritul critic a deosebit și preferat. Că 
antichitatea greacă a putut prefera Odiseei Iliada, ne spune ceva astăzi 
încă; dar că a preferat pe Ahile și mai ales că a făcut din el, sumar 
cum este, eroul exemplar pentru educaţia sufletelor grecești, nu mai 
poate interesa, și nici nu pare adevărat pentru Atena, cum n-a fost nici 
pentru Efesul lui Heraclit. În nici un caz pe Socrate nu-l va reţine 
Ahile, căci nu este o natură de știutor. Îl reține o clipă Ulise. 


Despre acesta din urmă Hippias spune, cu vorbele lui Homer chiar, 
de la începutul Odiseei, că este un om cu multe feţe, întors în multe 
părţi, polytropos. Calificativul poate avea atît un sens bun cît și unul 
rău. La Homer nu pare de fel sâ-l aibă pe cel rău, ba încă, dacă vezi 
că îndată mai jos, la versul 20 (ca și 70) apare pentru Ulise calificativul 
antitheos, deopotrivă unui zeu, iar în cartea X, la versul 1, cel de-a” fi 
polymetis, prea înțelept, prea iscusit, atunci înţelegi că sensul lui poly- 
tropos este cel bun. Dar la Hippias sensul este în chip limpede cel rău, 
tot una cu înșelător, mincinos (pseudâs, la 365 b, ceea ce va da chiar 
subtitlul de mai tîrziu al lucrării). Spre deosebire de Ahile, care e omul 
adevărului spus simplu și direct, Ulise ar fi cel al făţărniciei. 


Socrate nu se grăbește să apere pe Ulise, căci îl interesează la acesta 
doar faptul de-a fi o natură de știutor. Este chiar bine pentru el ca 
Ulise să fie judecat rău, pentru că tocmai așa natura lui de știutor, 
aparent bună, va pune mai izbitor în lumină problema naturii știuto- 
rului în genere. 

Să-l lăsăm deci de o parte pe Homer, spune Socrate (365 c—d). 
Acum trebuie să se vadă ce se întîmplă în general cu omul care înșeală. 
Nu-i va fi greu lui Socrate să arate că un asemenea om are o capacitate, 
fie și de-a înșela ; o inteligenţă, fie şi perfidă ; un fel de-a ști bine lucrurile, 
fie şi spre a face întocmai răul; o iscusinţă deci (iar aici, la 365 e, terme- 
nul grec e sophds, ceea ce dă și sophia); și că omul ce înșeală dispune la 
voie de toate acestea. Dar un asemenea om este, atunci, unul încercat 
(Empeiros, 366 c), este adică un expert, și cu aceasta tema adevărată a 

dialogului se propune dezbaterii. Tema e știutorul, nu minciuna cum 
spun alexandrinii ce au subintitulat dialogul. 


Aici Socrate își arată dintr-o dată măiestria, dovedindu-se el însuși 
un expert: cel de-a se înstăpîni asupra conștiinţelor. Pînă acum vorbise 
despre Ulise, despre omul care înșeală, despre știutor în genere; acum 
vorbește despre Hippias însuși, interlocutorul său. Nu numai că-l obligă 
să consimtă la argumente, dar îl leagă la propriu, cu persoana lui, de 
argumentare. Căci dacă vorbim despre știutori, atunci Hippias însuși 
este unul. Ba îndată chiar îi va aminti că se socotește expert în toate. 
Acum îi cere să admită că este, de pildă, expert în materie de calcul. 
Și Hippias îl asigură că este într-adevăr unul. 


Atunci, dacă e expert în calcul, înseamnă că e capabil să calculeze 
mai bine ca alţii. Dar nu şi să înșele mai bine ca alţii? În orice caz mai 
bine ca nentiutorul, care-ar putea să și nimerească rezultatul exact, 
vruindl totuni nă îngele. Deci nu numai că acela ce ştie mai bine poate 
îmgola mini bine, dar cel ce poute înșela mai bine știe mai bine ; un același 
vu le are la dinpoziţie pe amândouă, fie că e calculator, geoimetru, astro- 
noni, fie chiur că e expert în toate, pînă și în meșteșuguri, cum arată 
„vcrute în chip pitorene că susţine Ilippias despre sine. 

VW primă parte u cercetării despre natura cunoașterii s-ar încheia 
nici: rub ruportul cunoștințelor pure și simple, expertul este unul singur; 
rau: orice expert în folosirea lor adevărată este și în folosirea lor falsă. 
Asu c su raportul cunoștințelor. Dar este la fel și sub raportul intenţiilor? 
U natură știutoare este o natură umană, în definitiv, adică pune în joc 
nu numai intelectul, ci deopotrivă voinţa și sentimentul. Nu se pot 
trece cu vederea intenţiile sau finalitățile ei. Hippias o va dovedi îndată. 
Cînd Socrate îi arată că omul ce nu spune decît adevărul este identic 
cu cel ce spune neadevărul, ca Ulise, atunci el se revoltă; dar cînd Socrate 
precizeuză că în fapt Ahile spune neadevăruri și el, că deci e polytropos, 
utunci Iippius exclamă (371 a) că o face fără să vrea — şi mută astfel 
problema naturii știutorului de pe planul inteligenţei și al cunoștințelor 
pe cel ul voinţei şi intenţiilor. Chiar cînd Socrate revine și arată că în 
fond Uline, omul cu feţe multiple, nu e făcut de Homer să mintă, pe cînd 
Ahile npune cîud unu cînd altu şi pare a fi cl înşelătorul, Hippias stăruie 
în u nunţine că o face involuntur. Dar dacă e așa, el n-are capacitatea 
de u minţi și e inferior lui Ulise, cel capabil să mintă și să înșele voluntar. 

S-a trecut unmifel lu criteriul voinţei. Într-adevăr Platon vedea bine 


cum, lu, concluzia primei părţi, că omul adevărului poate folosi la fel 

de bine și minciuna, replica era simplă: poate, dar şi vrea? Ştii adevărul, 
deci știi și falsul, foarte bine. Dar le vrei pe amîndouă? Dacă singurul 
criteriu ar fi al inteligenţei știutorului, atunci Ulise, așa cum e prezentat, 
ar fi efectiv mai bun decît Ahile; sau cel care săvîrșește conștient răul 
ar fi mai bun decît cel care-l face fără de voie. Și totuși, legile pedepsesc 
mai aspru pe cel ce face conștient răul decît pe cei care-l săvîrșesc fără 
de vuie. Iar tocmai legile sînt cele pe care le invocă sofistul cel irespon- 
sabil (372 a), pe cînd Socrate, omul răspunderii civice, este acum cel 
care le dezminte, cu argumentele sale. 

Socrate ar putea fi mai turburat decît celălalt de rezultatul la care 
s-a ajuns — căci îl priveşte direct pe el — dacă n-ar ști că au discutat 
numai jumătate din problemă, anume cit de întinsă trebuie să fie știința 
unui știutor de orice fel. Le rămîne cealaltă parte: cît de întins trebuie 
să fie exerciţiul voinţei ştiutorului? Este el liber să facă tot ce ştie şi este 
superior făcînd așa? Sau (dar e contrapartea nerostită de autor) este 


constrîns, tocmai pentru că știe, să vrea numai ce trebuie? 


Hippias declarase că Ahile minte involuntar, dkon. Acest dkon în- 
seamnă ca participiu, în limba greacă, două lucruri: şi cel ce refuză, ce 
nu consimte, și cel ce e constrîns să făptuiască fără voie. În limbile mo- 
derne „involuntar” cu greu poate însemna „refuzînd să vrei”; totuși 
„„lipsa de voință” ar trebui să însemne aceste două lucruri. Sînt situații 
pe care trebuie să nu le vrei, față de care trebuie să activezi dkon, cu 


refuzul voinţei tale. În orice caz a acţiona hekân, de bună voie, nu este 
peste tot un semn de superioritate. lar problema care se pune acum 


pentru știutor, în partea a doua a discuţiei (de la 373 c înainte), este: 
unde anume a acționa rău de bună voie este semnul unei superiorităţi, 
și deci unde nu este? O putem spune de pe acum: este semnul unei superio- 
rități în folosința liberă a mijloacelor ; nu este semnul superiorității, ci 
al perversiunii, în lumea scopurilor. În particular, nu poate fi semnul 
superiorității în urmărirea scopurilor morale, spre a vorbi în limbaj 
modern. 

Argumentarea ce urmează se face pe trepte, pornindu-se de la ce ne 
este imediat, trupul omenesc. Trupul nostru ne este un mijloc, ne poate 
fi chiar un instrument. Dacă-l folosim pentru alergare, omul alergător 
poate s-o facă și rău; iar a alerga rău de bună voie este, în exercițiul 
liber, neangajat, al alergării, un semn de superioritate faţă de cel ce 
aleargă rău fără de voie. La fel se întîmplă cu exerciţiul luptei și cu toate 


exerciţiile libere ale corpului, chiar și cu cele naturale, cum ar fi mersul, 

glăsuitul ori văzul; și la acestea din urmă sînt de socotit mai bune: 
mersul celui ce șchioapătă de bună voie, vocea celui ce cîntă greşit ori 
văzul celui ce zărește prost cu voință. 


Dar dincolo de trupul nostru, mijloace ne sînt cu precădere instru- 
mentele diferite. Iar cu ele va fi la fel: cîrma vasului, arcul, lira, flautul 
pe care le poți folosi și rău, sînt mai bune decît celelalte. Ba, în al doilea 
rînd, mijloace pot fi și unele vieţuitoare pe care le folosim, calul sau 
cîinele. Ele încă sînt mai bune dacă le putem folosi rău de bună voie. 


Înainte de-a reveni la om — și de astă dată la viața sufletească, 
nu la cea trupească a omului — să observăm un'lucru destul de curios: 
Socrate nu spune de la început că acela care folosește ochiul, lira sau 
cîinele este el mai bun sau mai iscusit cînd le folosește și rău: spune că 
mijloacele sînt bune, că ochiul de exemplu e mai bun cînd poate fi folosit 
și rău. De ce vorbeşte întîi despre mijloace ca atare? Poate pentru că 
cle n-au intenţii, sînt lipsite'de voinţă; la ele nu interesează decît buna 
lor întocmire, care le îngăduie o folosință variată. Cu omul va trebui 


să fic altfel, chiar dacă Socrate doar o subînţelege. 


Și acum vine întrebarea deschisă: cum stau lucrurile la om (375 a)? 
Abia acum intră în joc mînuitorul acelor mijloace, cu natura lui complexă, 
omul. Despre el era în realitate vorba, cu Ulise și Ahile, anume despre 
omul priceput la ceva, cunoscător, expert. Că și la acesta poate fi susținut 
cum că mai priceput, mai știutor este cel capabil să acționeze rău, e 
adevărat : și arcașul e mai bun dacă poate greși cu bună voie, nu involun- 
tar, și medicul, și citharistul, ca orice alt cunoscător. Dar la om — vom 
spune dincolo de litera textului — nu joacă un rol numai cunoștințele, 
ci și intenţiile sau rațiunea sa de a fi știutor: dacă arcașul trebuie să 
nimerească ţinta, faptul, de-a” putea să_n-o nimerească intenţionat este 
total nesemnificativ. El e mai bun doar cînd își atinge scopul; și la fel 
cu citharistul ori medicul. Folosinţa mijloacelor, atunci, nu mai este 
liberă la ei, ci e angajată în atingerea scopurilor. 

Despre ce om ni se vorbise pînă acum? Despre un om redus la simpla 
capacitate de a face bine, respectiv prost, lucrurile. Dar acesta nu e 
un om complet. E o iscusinţă goală, un bun tehnician, un expert. Poate 
fi şi un sclav ; căci un asemenea arcaș bun, medic. bun ori citharist bun 
nu e neapărat un om liber, unul care, dincolo de mijloace, să aibă şi 
scopuri proprii. Sclavul nu are voinţă proprie, deci scopuri proprii. Și 
iată totuşi pe Socrate invocînd, la capitolul omului, tocmai exemplul 
sclavilor: „nu ne-am dori oare sclavi înzestrați sufletește astfel încît 

mai degrabă să greșească de bună voie decît fără de voie?”* (315 c). 
Fireşte, orice grec liber şi-ar fi dorit sclavi iscusiţi. Dar Hippias ar fi 
trebuit să înțeleagă, tocmai din faptul că i se dădeau drept exemplu 
sclavii, că nu e vorba de oameni adevărați, oameni deplini. 

Cum stau lucrurile la ora? se întrebase Socrate, în legătură cu superiori- 
tatea celui ce greșește voluntar, faţă de cel ce o face doar involuntar. 
Tipurile de oameni invocaţi pînă acum nu dădeau măsura omului. Cu 
ei părea să fie adevărat, ca la trup sau instrumente, că sufletul omului e 
„mai bun” dacă poate greși voluntar. Numai că, nu e încă vorba 
cu -adevărat de suflet, cu exemplele de pînă acum. Dacă Socrate spune 
„sufletul arcașului” (376 c), al medicului și al celorlalţi, la fel cum spune 
„suflete ale sclavilor”, este poate spre a trezi reacţia unui Hippias, ori 
a ascultătorului, cînd va vorbi îndată apoi despre „sufletul nostru”. 
Sînt trei suflete, sau mai degrabă trei cugete invocate aici, dar ultimul 
singur („al nostru”) este suflet deplin de om, pentru că — așa cum o va 
ilustra Socrate — are în el valorile, scopurile, justiţia. „Sufletul 
arcașului nu e decît o latură a vieţii sufletești, iscusința, capacitatea 
de-a face ceva, iar despre sclav unii antici spuneau că nici nu are sufle 
propriu. Atunci cum să se treacă asupra celui de al treilea suflet, singuru 
deplin, cele dovedite cu privire la primele două? Dar, provocator, Socrate 
trece asupră-i dovada făcută, spunînd: așadar sufletul care săvirșeşte 
răul în chip voluntar este mai bun! 

Toată doctrina socratică sau platoniciană — fiindcă aici ele nu se 
pot deosebi — afirmau, ca în Protagoras (345 b—e), ori în Menon 
(78 b), în Gorgias (466 d), că nimeni nu săvirșeşte răul în chip inten- 
ţionat. Este adevărat, tot Platon o spune, aici în dialog, sau în Phaidon 
(262 a) şi în Republica (334 a), că înșelătorul știe mai mult decît cel 
ce, cunoscînd doar adevărul, înșeală fără de voie. Dar consecinţa pe care 
o trage platonismul de aici este teza că tocmai cel ce știe (cu știința 
adevărată) răul nu-l mai poate săvîrși. Atunci cum poate Platon sugera 
de astă dată contrariul? 

Răspunsul multor comentatori a fost: dialogul nu e platonician, e 
apocrif. Paul Friedlinder declară că, fără menţionarea dialogului în 
cartea Delta, la 29, 1025 a a Metafizicii lui Aristotel, puţini critici l-ar 

“luat în considerare (v. Platon, vol. II, ed. III, Berlin, 1964, p. 134) 


* Citatele folosite în Interpretările noastre la dialogurile din acest 
volum diferă uneori de textul nou tradus. Am menținut, pentru nevoile 
interpretării, textul tradus de noi înșine. (C.N.). 

Carl Ritter nu credea că dialogul era sortit să fie publicat (Platon, vol. I, 
Miinchen, 1950, p. 308). — Dar se poate spune dimpotrivă: tocmai de 
aceea dialogul e platonician deoarece aparent contrazice tezele plato- 
nismului. Un imitator ce ar fi vroit să dea o lucrare de a sa drept a lui 
Platon nu i-ar fi contrazis ideile. Acesta din urmă, în schimb, aproape 
întotdeauna și-a pus ori expus gîndurile sub tensiunea contradicției. 
Cum să nu fie platoniciană dezbaterea la care s-a ajuns? Dar e platonismul 
însuși, în ultimele replici ale dialogului. 


Căci acum, cu protestul lui Hippias împotriva tezei că omul ce săvîr- 
șește intenţionat injustiția ar fi mai bun, s-a ajuns la o temă-cheie în 
platonism. S-a trecut de la valorile-mijloc, am'spune în termeni moderni, 
la valorile-scop. Natura umană este, firește, și una de ființă știutoare. 
Iar nu e numai atît. Atunci cînd e întreagă în joc, ea învăluie aptitu- 
«inile si cunoștințele în finalităţi umane. Argumentarea lui Socrate își 
«dezvăluie ningură parţialitatea, în cazul final al justiţiei. Socrate spune 
(375 d): dacă justiţia e o capacitate (dynamis) sau o cunoaștere 
(epistâme) suu umiudouă la un loc, ca se dovedește mai bună în măsura 
în cure capacitatea şi cunoașterea sînt mai întinse, deci acoperă și răul. 
Dur cine va admite că justiția e doar o capacitate și o formă de cunoaş- 
tere? Cum să spui că omul drept este un simplu știutor între alţi știutori? 
Justiţia e dintru început solidară cu celelalte virtuţi ale sufletului (cu 
sophia, cu dreapta măsură şi curajul, va spune Platon mai tîrziu), iar a 
ști ceva asupra ei înseamnă a ști și care sînt mobilurile umane. 

Totul e deci: ce știință pui în joc, în orice domeniu de cunoaștere 
și cu atît mai mult în domeniul uman. Platonismul întreg, și cu el doc- 
trina lui Socrate, ar reprezenta o mare platitudine dacă s-ar reduce la 
a spune: trebuie să știm „„exact” despre ce vorbim. Socrate și Platon 
n-ar fi fascinat cultura veacurilor dacă ar fi adus simpla exigenţă de 
exactitate în discursurile noastre. Dincolo de cunoștințele exacte ne 
mai trebuie o știință: e știința Ideilor. Ce anume este Ideea, Platon n-o 
spune încă, sau poate n-o știe încă, în acest dialog de tinereţe. Dar cînd 
îl încheia făcînd pe Socrate să respingă aceea ce el singur dovedise potri- 
vit unei ştiinţe, a celei de cunoștințe exacte, îţi e limpede că deschidea 
către o a doua. 

Dialogul nu se încheie artisticește, căci nu revine la Ulise. Cum totuși 
să nu te întorci la el, cu lu știutorul de un fel al lucrurilor? E puţin 
probabil că antichitatea îl judeca atît de negativ cum apare în versiunea 


lui Hippias. Şi totuși cl are ceva care te nemulțumește în făptura sa: 

nu negativul, ci lipsa pozitivului. E dincolo de bine și de rău. E știutorul, 
expertul, tehnicianul, adică natura indiferent cunoscătoare. Dacă nu e 
eroul de dincolo de bine și de rău al lui Nietzsche, anticipează totuși 
ceva din omul tuturor tehnicităţilor, al zilelor noastre. Despre un ase- 


menea arcaș ce nu mai știe ce trebuie să ţintească a vorbit dialogul lui 
Platon. 


i 2/00. e SR 


în 
i Pui 


HIPPIAS MINOR 


[sau Despre minciună, dialog anatreptic) cit 


Ra) 






EUDICOS SOCRATE HIPPIAS 


EUDICOS: Dar tu, Socrate, de ce taci, după ce Hippias? 363 a 


ne-a făcut o atît de lungă dovadă a priceperii sale? De ce 
nu lauzi și tu, împreună cu noi, o parte sau alta din vor- 
birea lui sau, dacă-i găsești vreo greșeală, de ce nu iei 
cuvîntul împotrivă? Și asta cu atît mai mult cu cît iată-ne 
rămași între noi, oameni care pretindem pe drept cuvînt 
că ne îndeletnicim stăruitor cu filosofia?. 

SOCRATE Mărturisesc bucuros, Eudicos, că l-aş întreba 
pe Hippias cîte ceva în legătură cu cele spuse de el adineaori. 
L-am auzit pe Apemantos, părintele tău, spunînd că 
Iliada lui llomer ce un poem mai bun decît Odiseea, în 
acceaşi măsură în care Ahile îi e superior lui Odiseui. EI 
susținea că, dintre cele două poeme, acesta din urmă a 
fost închinat lui Odiseu, celălalt lui Ahile. Ei bine, în pri- 
vința aceasta mi-ar plăcea să-mi spună Hippias cîte ceva, 
dacă n-are nimic împotrivă : ce crede despre cei doi bărbaţi, 
pe care dintre ei îl pune el mai presus; doar în prelegerea 
lui ne-a spus atitea alte lucruri de tot felul, despre o 
scamă de poeți printre care Homer5. 


EUDICOS Nu încape nici o îndoială că Hippias va fi 
bucuros să răspundă întrebărilor tale. Nu-i așa, Hippias, 
că îi vei da răspuns lui Socrate dacă te va întreba ceva? 
Ce zici? 

HIPPIAS N-ar fi ciudat, Eudicos, dacă tocmai eu aş 
căuta să fug de întrebările lui Socrate? Știi bine că atunci 
cînd se ţin jocurile panhelenice de la Olimpia6 plec de 
acasă, din Elis, și, ducîndu-mă la sanctuarul de acolo, 
mă pun la dispozitia oricui ar vrea să stea de vorbă cu 
mine despre unul dintre subiectele pe care le am pregătite 
dinainte. Sau sînt gata de asemenea să răspund oricui, 
indiferent ce ar vrea să mă întrebe. 


17 


3(4 a 


PLATON 


SOCRATE Fericit ești, Hippias, dacă de fiecare Olim- 
piadă sosești la sfîntul lăcaș cu sufletul atît de plin de 
încredere în știința ta. M-aş mira ca vreunul dintre luptă- 
tori să sosească pentru întrecerile de acolo tot atît de ne- 
înfricat şi de încrezător în puterile lui cum spui tu că ești 
în mintea ta”. 

HIPPIAS Nimic mai firesc Socrate, căci de cînd am început 
să iau parte la întrecerile olimpice n-am întîlnit încă pe 
nimeni care să mă întreacă în ceea ce știuă, 

SOCRATE Din cîte spui, frumoasă e, şi pentru cetatea 
Elidei și pentru părinții tăi, faima priceperii tale! Acuma 
însă? ce ai să ne spui despre Ahile și Odiseu? Care dintre 
ei ţi se pare mai presus de celălalt, și în ce privință? Adi- 
neaori, cînd era atîta lume înăuntru și tu îţi țineai discursul, 
nu te-am prea putut urmări, și m-am sfiit să-ți pun între- 
bări atît din pricina mulțimii dinăuntru, cît și de teamă 
să nu-ţi stînjenesc demonstraţia. Acum însă, fiindcă sîn- 
tem mai puţini, iar Eudicos mă îndeamnă să te iscodesc, 
arată-ne deslușit ce anume spuneai despre cei doi bărbați. 
Prin ce-i deosebeai? 

HIPPIAS Bine, Socrate. N-am nimic împotrivă să-ţi 
spun şi mai limpede decît adineaori părerea mea despre 
ci sau despre oricare alţii. Afirm că Homer l-a zugrăvit 
pe Ahile drept cel mai viteaz dintre bărbații care au venit 
la Troia, pe Nestor cel mai înţelept, iar pe Odiseu cel mai 
versatil. 

SOCRATE Minunat, Hippias! Numai că ai vrea să fii 
atit de bun să nu rizi de mine dacă mă vezi înțelegînd greu 
spusele tale şi tot punîndu-ţi la întrebări? Încearcă, rogu-te, 
să-mi răspunzi cu blîndeţe și răbdare. 

HIPPIAS Frumos mi-ar sta, Socrate, dacă tocmai cu, 
care îi învăţ pe alţii lucrul acesta și socot că este drept să 
primesc în schimb bani, n-aș răspunde întrebărilor tale 
cu răbdare și blindeţe. 

SOCRATE Ce vorbe frumoase rostești! Ascultă deci: cînd 
spuneai că Homer l-a zugrăvit pe Ahile drept cel mai viteaz 
şi pe Nestor drept cel mai înțelept, am înţeles ce vrei să 
spui. Dar cînd ai zis că poetul l-a zugrăvit pe Odiseu drept 
cel mai versatil, zău că n-am mai înţeles. Spune-mi dar, 

poate mă lămuresc mai bine : pe Ahile, Homer îl înfățișează 
ca pe un om versatil?! 

HIPPIAS Ciîtuși de puţin Socrate, ba, dimpotrivă, ca pe 
un om dintr-o bucată și cît se poate de sincer!?. Dovadă 
că în scena Rugăminţiloriă, cînd îi pune pe cei doi să vor: 
bească unul cu altul, Ahile îi spune lui Odiseu: 


„„Îndemânatice Laertiene Ulise, răsad al lui Zeus, 
Trebuie de la-nceput să vă spun fără-nconjur, pe față, 
Tot ce în sine-mi socot și cum între noi o să fie, 
Doar ca să nu-mi staţi pe cap şi asurzindu-mă cu 
miorcăitul. 


Ca şi de-a iadului poartă lehamite mi-e de bărbatul, 
Carele una vorbeşte şi tăinuie-n sufletu-i alta ; 
De-ast-apriat vă voi spune ce-mi pare că-i mult mai 

cu cale"1i, 


În aceste versuri poetul dă la iveală firea fiecăruia: 
Ahile este sincer şi dintr-o bucată, iar Odiseu versatil 
şi mincinos!5. Într-adevăr, versurile de mai sus el le pune 
în gura lui Ahile, care îi vorbeşte astfel lui Odiseu. 

SOCRATE În sfîrşit, acuma cred că înţeleg, Hippias, ce 
anume vrei să spui. S-ar părea că pe omul versatil tu îl 
numești mincinos. 

HIPPIAS Întocmai, Socrate: și chiar așa îl înfățișează 
Ilomer pe Odiseu în multe locuri și din Iliada și din Odiseea. 

SOCRATE De unde se vede că, pentru Homer, iubitorul 
de adevăr şi mincinosul sînt departe de a fi unul şi același. 

HIPPIAS Cum altfel, Socrate? 

SOCRATE lar tu ești de aceeași părere, Hippias? 

HIPPIAS Întru totul. Ar fi și ciudat să nu fiu. 

SOCRATE Dacă-i aşa, atunci hai să-l lăsăm deoparte 
pe Homer, dat fiind că e cu neputinţă să-l mai întrebăm 
care îi era gîndul compunînd aceste versuri16. Tu însă, de 
vreme ce văd că îmbrățişezi această cauză și îţi însușeşti 
gîndul pe care îl pui pe seama lui Homer, răspunde în 
numele lui Homer și într-al tău deopotrivă. 

HIPPIAS Fie. Te rog să mă întrebi, pe scurt, tot ce 
dorești. 

SOCRATE Spune-mi atunci ce înţelegi tu prin mincinoşi: 
oameni care nu sînt în stare de o anumită acțiune, ca bol- 
navii de pildă, sau, dimpotrivă, capabili de o acțiune 
anume? 

HIPPIAS Ba capabili, negreșit, de tot felul de lucruri 
şi îndeosebi de a-i înșela pe alții. 

SOCRATE Din cîte spui ar urma că aceşti oameni 
sînt capabili de anumite acțiuni și totodată versatili. 
Așa e? 

HIPPIAS Da. 

SOCRATE Dar sînt ei oare versatili și înșelători datorită 
prostiei şi neroziei sau datorită vicleniei şi istețimii? 

HIPPIAS Nici vorbă că datorită vicleniei și istețimii. 

SOCRATE Sînt deci, pe cît se pare, oameni inteligenți. 

HIPPIAS Și încă cum, o, Zeus! 

SOCRATE ÎInteligenţi fiind, sînt conștienți sau nu de 
ceea ce fac? 

HIPPIAS Sînt foarte conștienți. Și tocmai de aceea sînt 
nişte răufăcători. 

SOCRATE Știind ceea ce știu sînt oare ignoranți sau 
pricepuţi? 

HIPPIAS Pricepuţi de bună seamă, cel puțin în a-i înșela 
pe alţii. 

SOCRATE Stai puţin! Să recapitulăm ce-ai spus: susţii 
că cei mincinoși sînt capabili, inteligenţi, conștienți și pri- 
cepuţi la treaba lor de mincinoși? 

HIPPIAS Asta susţin. 

SOCRATE Și afirmi de asemenea că oamenii sinceri și 
cei mincinoşi alcătuiesc două categorii distincte și întru 
totul opuse. 

HIPPIAS Afirm într-adevăr. 

SOCRATE Bine. Așadar, după părerea ta, cei mincinoși 
se numără printre oamenii capabili şi pricepuți. 

HIPPIAS Intocmai. 

SOCRATE lar cînd spui că cei mincinoși sînt capabili și 
pricepuţi, ce crezi: că, dacă vor să mintă într-o anume 
privință, stă în puterea lor s-o facă sau nu stă în puterea 
lor? 

HIPPIAS Stă fără doar şi poate în puterea lor. 

SOCRATE Pe scurt, cei mincinoși sînt cei care au atît 
priceperea cît și capacitatea de a minți. 

HIPPIAS Da. 

SOCRATE Atunci, un om incapabil să mintă și ignorant 
n-ar putea fi un mincinos. 

HIPPIAS Așa este. 

SOCRATE Putem spune deci că este capabil de un lucru 
orice om care face ceea ce vrea atunci cînd vrea. Nu mă 
gîndesc la împiedecările datorate unei boli sau altor pricini 
asemănătoare, ci la situația unui om ca tine de pildă, 
care ești capabil să scrii numele meu oricînd vrei. Oare 
nu pe cel care este într-o astfel de situație îl numești tu 
capabil? 

HIPPIAS Ba da. 

SOCRATE Spune-mi Hippias, nu ești tu oare un om în- 
cercat în calcule și în ştiinţa calculului?!? 

HIPPIAS Mai mult decît oricine, Socrate. 

SOCRATE Atunci, dacă te-ar întreba cineva cît fac de 
trei ori şapte sute, n-ai fi tu în măsură, dacă-ai vrea, să d 
dai mai repede ca oricine răspunsul corect? 

HIPPIAS Desigur. 

SOCRATE Și aceasta oare nu fiindcă ești, în domeniul 
acesta, cel mai capabil și mai priceput? 

HIPPIAS Ba da. 

SOCRATE Dar oare ești numai cel mai priceput și cel 
mai capabil sau ești deopotrivă și cel mai bun18 în această 
știință a calculului, în care ești cel mai capabil și mai 
priceput? 

HIPPIAS Şi cel mai bun, desigur. 

SOCRATE ȘI, nu-i așa, tu ai fi cel mai în măsură să spui 
adevărul în privința lor? 

HIPPIAS Așa cred. 

SOCRATE Dar să spui în privinţa lor lucruri neadevărate? e 
Hai, răspunde-mi deschis și frumos cum ai făcut și pînă 
acum. Dacă cineva te-ar întreba cît fac de trei ori șapte 
sute, n-ai putea tu, mai bine ca oricine, dacă asta ţi-ar fi 
voia, să-i spui un neadevăr și să stărui neclintit în el? Sau 
poate ar fi în stare să mintă mai bine decit o faci tu cînd 
vrei, unul nepriceput într-ale calculului? Nu cumva acestuia, 367 a 

vrînd să spună un neadevăr, i s-ar întîmpla să spună nu o 
dată, din nepricepere, adevărul nedorit de el, pe cînd tu, 
priceput cum ești, ai putea, dacă ai vrea, să spui ncade- 
vărul, stăruind mereu în el? 

HIPPIAS Da, ai dreptate, aşa este. 

SOCRATE Spune-mi acuma: un mincinos poate minți 
în legătură cu orice altceva numai în legătură cu calculele 
și cu numerele nu? 

HIPPIAS Ba, pe Zeus, și în legătură cu numerele. 

SOCRATE Să admitem deci și acest lucru: că poate 
exista un om care minte cînd e vorba de calcule și de 
numere. 

HIPPIAS Da. 

SOCRATE Cine ar putea fi el? Pentru ca să fie mincinos, 
nu trebuie oare, cum ai recunoscut adineaori, să fie capabil 
să mintă? Căci ai spus, dacă îţi mai amintești, că niciodată 
nu poate fi mincinos un om incapabil să mintă. 

HIPPIAS Mi-amintesc, așa am spus. 

SOCRATE Și n-a reieșit că tu ești cel mai capabil să 
minţi cînd e vorba de calcule? 

HIPPIAS Da, a reicșit și acest lucru. 

SOCRATE Și în același timp nu ești tu și cel mai capabil 
să spui adevărul cînd e vorba de calcule? 

HIPPIAS Desigur. 

SOCRATE Așadar același om este capabil și să mintă 
gi să spună adevărul cînd e vorba de calcule; iar omul 
acesta nu-i altul decît cel care se pricepe să calculeze, 
socotitorul însuși. 

HIPPIAS Da. 

SOCRATE Atunci Hippias, cînd e vorba de numere, cine 
altul e mincinosul dacă nu omul care se pricepe cel mai 
bine la socotit? Căci capabil este, iar tot el este și cel care 
spune adevărul. 

HIPPIAS Așa se pare. 

SOCRATE lată deci că cel care în cazul acesta minte și 
cel care spune adevărul pot fi una și aceeași persoană. lar 
cel care spune adevărul nu e cu nimic mai bun decît cel 
mincinos. Căci e vorba de unul și același și nu de opuși. 
cum credeai adineauri. 

HIPPIAS Din cele ce spui, aşa s-ar părea. 

SOCRATE Vrei să mai luăm un exemplu? 

HIPPIAS Să luăm dacă vrei. 

SOCRATE Nu-i așa că ești priceput și în geometrie? 

HIPPIAS Firește. 

SOCRATE Ei bine, în geometrie nu se întimplă la fel? 
Nu un același om, geometrul adică, este cel mai capabil 
să mintă și să spună adevărul cînd este vorba de figuri 
geometrice? 

HIPPIAS Ba da. 

SOCRATE Și nu el este omul care se pricepe cel mai bine 
în acest domeniu? 

HIPPIAS Ba el. 

SOCRATE Prin urmare, tocmai geometrul bun şi iscusit 
este cel mai capabil să le facă pe amîndouă. Și dacă există 
vreun om capabil să mintă cînd e vorba de figurile geo- 
metrice, acesta nu-i altul decît geometrul cel bun; doar 
cl poate una ca asta. Pe cînd geometrul nepriceput este 
incapabil să mintă. Și am stabilit deja că n-are cum fi 
mincinos un um incapabil să mintă. 

HIPPIAS Așa e. 

SOCRATE Hai să luăm și un al treilea exemplu, pe cel 
al astronomului. Știința acestuia ești încredințat că o 
cunoști și mai bine decît pe cele dinainte, nu-i aşa Hippias? 

HIPPIAS Da. 

SOCRATE Or, în astronomie lucrurile nu stau la fel? 

HIPPIAS Probabil, Socrate. 

SOCRATE Căci şi în astronomie, mincinosul nu va fi 
altul decît astronomul cel bun, de vreme ce tocmai el este 
cel capabil să mintă. Mincinosul nu poate fi cel incapabil, 
dat fiind că el este ignorant. 

HIPPIAS Așa se pare. 

SOCRATE Deci şi în astronomie este unul și acelaşi cel 
care spune adevărul și cel care minte?1? 

HIPPIAS Așa s-ar zice. 

SOCRATE Atunci, Hippias, ia orice știință îţi trece prin 
minte şi vezi dacă lucrurile nu stau tot aşa. Sc știe că 
nu este om mai iscusit decît tine într-o sumedenie de 
meşteşuguri și eu însumi te-am auzit lăudîndu-te în agora 

lîngă mesele zarafilor şi înşiruindu-ţi nenumăratele iscusințe 
demne de invidiat. Spuneai că ai venit odată la Olimpia 
purtînd numai lucruri făcute de mîna ta. Mai întîi inelul 
— cu el ai început — spuneai că e făcut chiar de tine ca 
c unul care ştie să cizeleze inele. Tot așa și pecetea. La fel 
strigilul și sticluţa cu ulei2%, Spuneai apoi că tu însuţi ai 
fost cizmarul sandalelor tale și că tot singur ţi-ai țesut 
himationul și hitonul. Însă ceea ce i-a uimit mai cu seamă 
pe toţi, ca dovadă a unei neîntrecute măiestrii, a fost 
faptul că pînă și cingătoarea hitonului tău, asemenea celor 
mai de preț din Persia, tot tu o împletiseși. Dar mai spu- 
neai că ai venit acolo cu poezii, epopei, tragedii, ditirambi 
d și multe și felurite cuvîntări în proză. Afirmai că şi ştiin- 
ţele despre care am vorbit adineaori le cunoști mai bine 
decît oricine ; la fel și ritmul, armonia și multe altele pe 
lîngă acestea, dacă îmi aduc bine aminte. Era să uit însă 
tocmai mnemotehnica, știința în care te socoteşti neîntre- 
cut22. Poate am mai uitat şi altele, dar iată ce vreau să 
e spun: Cercetînd și științele pe care le cunoşti tu — și 
sînt destule — și pe cele cunoscute de alţii, spune-mi 
dacă, din cîte am stabilit împreună, mai găsești vreuna 
în care cel ce spune adevărul să fie altul decît cel care 
369 a minte. Nu sînt ei una și aceeași persoană? Ia orice formă 
a priceperii sau a dibăciei, caută unde vei vrea; nicăieri 
nu vei găsi vreo deosebire. Căci ea nu există, prietene. lar 
dacă există, spune-o! 
HIPPIAS Nu găsesc deocamdată vreuna, Socrate. 
SOCRATE Și nici nu cred că vei găsi. lar dacă ce spun 
eu e adevărat, amintește-ţi ce a reieșit din discuția noastră, 
Hippias. 
HIPPIAS Nu prea înțeleg, Socrate, ce vrei să spui. 
SOCRATE Pesemne pentru că în momentul acesta nu 
te foloseşti de mnemotehnică, spunîndu-ți de bună seamă 
că aici nu are ce căuta. Hai atunci să-ți amintesc eu. Ai 
b spus despre Ahile că este sincer și despre Odiseu că e min- 
cinos și șiret. 
HIPPIAS Da. 
SOCRATE Or acum îți dai seama că fiecare ne apare și 
mincinos și sincer, astfel încît dacă Odiseu era mincinos, 

el devine și sincer, iar Ahile, dacă era sincer, devine și 
mincinos : în loc să fie diferiţi și opuși, cei doi se aseamănă. 

HIPPIAS Mereu ticluiești astfel de argumente, Socrate. 
Alegînd partea cea mai spinoasă dintr-o argumentaţie, o 
cercetezi în detaliu în loc să privești în ansamblu subiectul 
pus în discuţie??. Îți voi demonstra chiar acum dacă vrei, 
cu o grămadă de dovezi, că Homer l-a înfățișat pe Ahile 
mai bun decît pe Odiseu și incapabil să mintă, iar pe Odiseu 
viclean, minţind la tot pasul și inferior lui Ahile. Fă bine 
și opune-mi argument la argument, arătînd că Odiseu este 
mai bun, rămînînd să hotărască cei de față care din noi 
a vorbit mai bine. 

SOCRATE Nu tăgăduiesc, Hippias, că ești mai învăţat 
decît mine; am însă obiceiul să fiu atentla tot ce se spune, 
mai cu seamă cînd cel ce vorbește îmi pare priceput. Şi, 
pentru că vreau să mă aleg cu ceva din spusele lui, îi pun 
întrebări, cercetez și compar totul ca să pot înțelege. Dacă 
vorbitorul îmi pare însă un om de rînd, nici nu-i pun între- 
bări, nici nu mă interesează ce spune. După purtarea mea 
îti poţi da seama pe cine socotesc eu înțelept. Mă vei vedea 
atunci revenind asupra celor spuse de el și punînd între- 
bări cu gîndul că o să învăţ și eu ceva. Uite, chiar acum, 
în timp ce vorbeai, mă gîndeam la versurile pe care le-ai 
citat adineaori vrînd să arăţi că Ahile îi vorbește lui Odiseu 
ca unui șarlatan; nu ţi se pare însă ciudat, dacă cele spuse 
de tine sînt adevărate, că Odiseu cel șiret nu apare nicăieri 
minţind, în timp ce Ahile, potrivit gîndului tău, este ver- 
satil, căci minte? 


lată-l începînd prin a spune ce aminteai adineaori: 


„Ca și de-a iadului poartă lehamite mi-e de bărbatul, 
Carele una vorbeşte şi tăinuie-n sufletu-i alta”. 


Puțin mui tîrziu adaugă însă că nu se va lăsa convins nici 
de Odimeu, nici de Aguunemmnon si că nici în ruptul capului 
nu muti rămîne lu Proiu, ci: 


» Miine lui Zeus şi zeilor jertfe voi da tuturora 
Si voi da drumul pe mare-ncărcatelor mele corăbii. 
Însuţi vedea-vei atunci, de vrei şi de-ţi pasă de asta, 

Cum dimineaţa de iot ale mele corăbii-şi-nvoaltă 
Pinzele pe Helespont, în grabă vislite de oameni. 

Dacă prielnic la drum ne-o fi zeul puternic pe mare, 
Noi în trei zile vom fi în mănoasa-ne ţară, în Ftia”25. 


Dar iată-l şi mai înainte, cînd îi spune vorbe grele lui 
Agamemnon: 


„Plec dar în Ftia, căci mai de folos îmi e-ntorsul acasă 
Pe legănate corăbii. Nu cred că, lovindu-mă-n cinste, 
Lesne tu singur aci grămădi-vei ciştiguri şi avere”26, 


Şi deși vorbise astfel, o dată în fața întregii armate, 
apoi faţă de prietenii lui, nu-l vedem cîtuşi de puţin făcînd 
pregătiri sau punînd corăbiile pe mare cu gîndul întoar- 
cerii acasă; ci iată-l nesinchisindu-se, de la înălțimea sa, 
de adevăr. Eu, nedumerit fiind, de la început te-am între- 
bat Hippias, pe care dintre aceștia doi poetul l-a înfățișat 
mai demn de prețuit; mie mi se pare că sînt deopotrivă 
şi că e greu să spui care dintre ei se pricepe mai bine să 
mintă sau să spună adevărul; la fel și în alte privinţe. 

HIPPIAS Asta fiindcă nu judeci cum trebuie, Socrate. 
Dacă Ahile minte, nu o face cu voia lui; dimpotrivă, pri- 
mejduirea taberei îl silește să rămînă pentru a da ajutor. 
Odiseu în schimb minte cu bună ştiinţă și premeditat. 

SOCRATE Încerci să mă înşeli, dragă Hippias, şi îl imiți 
în privința asta pe Odiseu. 

HIPPIAS Ba deloc Socrate. Ce vrei să spui? Încotro baţi? 

SOCRATE Păi te văd afirmînd sus și tare că Ahile nu 
minte intenționat, Ahile pe care Homer l-a înfățișat nu 
numai ca pe un om care spune cînd una cînd alta, ci ca 
pe un mare panglicar: se crede în așa măsură mai presus 
de Odiseu în a-i spune minciuni fără ca acela să bage de 
seamă, încît se încumetă să se contrazică de faţă cu el şi 
chiar izbutește să-l amăgească. Oricum, nimic din ce-i 
spune lui Ahile nu vădește că Odiseu l-ar fi prins cu min- 
ciuna. 

HIPPIAS La ce te gîndeşti cînd spui asta Socrate? 

SOCRATE La ce? O clipă numai după ce îi spune lui 
Odiseu că la revărsatul zorilor va pleca cu corăbiile pe 

mare, lui Aias îi spune că nu mai pleacă şi îi vorbește: 
cu totul altfel. 
HIPPIAS Unde? 
SOCRATE În versurile în care se spune: 
„Eu la bătaia cea crincenă nu am de gînd să iau parte 
Pină ce Hector, cosind pe ahei şi arzindu-le flota, c 
Nu va ajunge pe aici la vasele noastre, la corturi. 
Dar la corabia mea şi la cortul meu aprigul Hector, 
Cit de năvalnic o fi, pe loc o să stea din bătaie”??, 


Crezi tu, Hippias, că Ahile, fiu al lui Thetis și crescut d 
de preaînțeleptul Chiron?, era atît de uituc încît după 
ce cu puţin înainte își arăta, în cele mai aprige cuvinte, 
disprețul faţă de cei care zic cînd una cînd alta, imediat 
după aceea să-i spună lui Odiseu că va pleca și lui Aias 
că va rămîne? Nu crezi că o face anume, gîndindu-se că 
Odiseu este mai naiv şi că îl poale întrece în viclenie? 

uubpiAs Nu cred, Socrate; între timp el şi-a schimbat, 
cu bună credinţă, părerea și tocmai de aceea îi spune lui e 
Aias una şi lui Odiseu alta. Odiseu în schimb, și cînd spune 
adevărul și cînd minte, o face anume. 

SOCRATE Atunci s-ar părea că Odiseu e mai bun decît Ahile. 

HIPPIAS Ba deloc, Socrate. 

SOCRATE De ce? N-am stabilit adineaori că cei care 
mint în mod voit sînt mai buni decît cei care mint fără 
voia lor? 

HIPPIAS Cum ar putea, Socrate, să fie mai buni cei care 
comit nedreptăți și fac rău dinadins decit cei care o fac 312 
fără voia lor? Eu cred că-i putem ierta mai ușor pe cei 
care săvîrşesc nedreptăți, mint sau fac vreun alt lucru rău 
fără să știe. Nu sînt oare şi legile mult mai aspre faţă de 
cei care fac rele și înșeală în mod voit, decit faţă de ceilalți? 

SOCRATE Vezi Hippias? Nu sînt eu îndreptăţit cînd 
stărui să pun întrebări celor înţelepţi? Și tare îmi e teamă b 
că pe lingă atitea cusururi, aceasta este singura mea cali- 
tate. Altminteri natura lucrurilor îmi scapă și nu pot să-mi 
dau seama de cle. Căci iată, cînd se întîmplă să stau de 
vorbă cu unul dintre voi — și care grec n-ar recunoaște 
că sînteți vestiți pentru știința voastră? — se arată că nu știu 

nimic. Doar vezi bine că nu cădem deloc la învoială, ca să 
zic aşa. Și ce vrei dovadă mai bună de neștiință decît să 
nu ai aceleași păreri cu cei înţelepţi? Am însă o minunată 
calitate şi tocmai ea mă salvează: nu-mi este rușine să 
învăţ, ci, întrebînd, caut să aflu cît mai mult. lar celui 
care îmi răspunde îi port mereu recunoștință și nu ştiu 
să fi rămas cuiva dator în privința aceasta. Nu am ascuns 
niciodată cît datoram altora din tot ce ştiu și nu am dat 
drept o descoperire proprie ce m-au învăţat ei. Dimpotrivă, 
pe cel care mi-a trecut știința lui îl laud ca pe un înțelept şi 
arăt ce am învăţat de la el. Numai că acum nu mă pot 
împăca cu ceea ce spui, ba părerile noastre diferă chiar 
foarte mult. Firește că lucrurile stau așa, pentru că eu 
sînt cum sînt; nu are rost să intru iar în amănunte. Căci 
mie, Hippias, mi se pare că este tocmai pe dos decît spui 
tu, că cei care în mod voit îi vatămă pe oameni, le fac 
rău, îi mint, înşeală şi săvîrşesc greșeli, sînt mai buni decît 
cei care fac toate astea fără voia lor. Alteori însă gîndesc 
şi eu ca tine; și dacă şovăi într-una, pricina nu-i alta decît 
ignoranța mea. Deocamdată, cuprins parcă de o boală a 
minții, îmi pare că cei care săvîrșesc greșeli în mod voit 
sînt mai buni decît ceilalți. Pun această stare de spirit 
pe seama celor gîndite mai înainte: reieşea din vorbele 
noastre că cei care fac răul fără să vrea sînt inferiori celor 
care îl fac cu bună știință. Fii bun, rogu-te, și nu pregeta 
să-mi vindeci sufletul. Căci vei face un lucru mult mai 
bun lecuind neștiința decît o boală a trupului. Dar dacă 
ai de gînd să ţii o lungă cuvîntare, îţi spun din capul locu- 
lui că, fiindu-mi greu să te urmăresc, n-ai să mă poți lecui%; 
în schimb, îmi vei face un bine mai mare răspunzîndu-mi 
aşa cum mi-ai răspuns și adineaori; şi cred că la rîndu-ți 
nu vei rămîne nici tu în pagubă. lar pe tine, fiu al lui 
Apemantos, de vreme ce tu m-ai îndemnat să stau de 
vorbă cu Hippias, am să te rog să-mi vii în ajutor: în cazul 
în care nu mai vrea să-mi răspundă, înduplecă-l tu. 

EUDICOS Nu cred, Socrate, că va fi nevoie să-l rugăm 
pe Hippias. Asta nu s-ar potrivi cu ce a spus mai înainte, 
anume că nu se ferește de întrebările nimănui. Nu-i așa 
Hippias? Nu asta ai spus? 

HIPPIAS Sigur. Numai că vezi, Eudicos, Socrate ne 
pune mereu bețe în roate, ca şi cînd ar fi pus pe rele. 

SOCRATE Doar nu crezi, bunule Hippias, că o fac dina- 
dins, căci atunci, potrivit gîndului tău, aș fi un om învăţat 
şi priceput; crede-mă că, dacă se întîmplă, e fără voia mea, 
așa că fii, rogu-te, îngăduitor. Căci spui că cel care face 
rău fără voia lui are dreptul la îngăduință. 

EUDICOS N-ai de ales, Hippias; de dragul nostru şi al 
celor ce le-ai spus mai înainte, răspunde la întrebările lui 
Socrate. 

HIPPIAS Fiindcă mă rogi, îţi voi răspunde. Întreabă-mă 
dar ce vrei. 

SOCRATE Aș dori tare mult, Hippias, să cercetăm mai 
amănunțit problema aceasta: sînt mai buni cei care fac 
rău în mod voit sau cei care fac rău fără voia lor? Cred 
că cel mai nimerit ar fi să procedăm astfel ; răspunde-mi : re- 
cunoști că există alergători buni? 

HIPPIAS Fireşte. 

SOCRATE Dar slabi? 

HIPPIAS Da. 

SOCRATE lar bun spunem că e cel care aleargă bine şi 
slab cel care aleargă prost? 

HIPPIAS Întocmai. 

SOCRATE Așadar, cel care nu aleargă repede, aleargă 
prost, iar cel care aleargă repede, bine? 

HIPPIAS Întocmai. 

SOCRATE Prin urmare, într-o cursă, și în general cînd e 
vorba de alergare, iuţeala este un lucru bun iar încetineala 
unul rău? 

HIPPIAS Mai încape îndoială? 

SOCRATE Și care este un alergător mai bun, cel care 
uleargă încet în mod voit sau cel care aleargă astfel fără 
voia sa? 

IPPIAS Cel care aleargă astfel în mod voit. 

SOCRATE Uure a alerga nu înseamnă a săvirși ceva? 

HIPPIAS A săvîrși, firește, 

SOCRATE lur dacă înseamnă a săvîrși nu este vorba de 
o strădanie anume! 

HIPPIAS Ba da. 

SOCRATE Deci, în materie de curse, cel care aleargă 
prost face o treabă proastă și deloc lăudabilă, nu-i așa? 

HIPPIAS Proastă, cum altfel? 

SOCRATE lar prost aleargă cel care aleargă încet, nu? 

HIPPIAS Da. 

SOCRATE Prin urmare alergătorul bun face în mod voit 
o treabă proastă care-l dezonorează, pe cînd cel slab o 
face fără voia lui? 

HIPPIAS Aşa se pare. 

SOCRATE Într-o cursă deci, cel care aleargă prost fără 
voia lui este un alergător mai slab decît cel care o face 
în mod intenţionat? 

HIPPIAS Într-o cursă, da. 

SOCRATE Dar într-o întrecere la luptă, care dintre lup- 
tători este mai bun? Cel care se lasă învins de bună voie 
sau cel care este învins fără voia sa? 

HIPPIAS Sigur că cel care se lasă învins de bună voie. 

SOCRATE Şi ce este mai rău şi mai rușinos? Să te lași 
învins sau să fii învins? 

HIPPIAS Să fii învins. 

SOCRATE Deci într-o luptă, cel care luptă prost dinadins 
-este mai bun decit cel care luptă astfel fără să vrea? 

HIPPIAS Așa se pare. 

SOCRATE Dar nu se întîmplă la fel şi în orice altă formă 
de activitate în care ne slujim de corp? Oare nu cel care 
este mai viguros poate face lucrurile deopotrivă cu sîrg 
şi fără vlagă, şi dîndu-se de ruşine și meritînd toate laudele? 
Așa încît dacă face prost o treabă, nu o face cel viguros 
cu bună ştiinţă, iar celălalt fără voia lui? 

HIPPIAS Se pare că atunci cînd e vorba de puterea tru- 
pului așa se întîmplă. 

SOCRATE Dar ce zici de o ţinută frumoasă? Nu cel care 
-are un corp armonios poate să ia după voie o ţinută urîtă 
şi lipsită de graţie, iar cel cu un corp mai urît, să o aibă 
fără să vrea? Sau ţi se pare că-i altfel? 

HIPPIAS Așa cred şi eu. 

SOCRATE Deci ținuta uriîtă, dacă este voită, este urma- 
rea unei calități a trupului, în schimb, avînd-o fără să 
vrei, este urmarea unui defect. 

HIPPIAS Așa s-ar părea. 

SOCRATE Dar despre voce ce zici? Care crezi că e mai 
bună, cea care cîntă dinadins fals sau cea care cîntă fals 
fără voia ei? 

HIPPIAS Cea care cîntă fals dinadins. 

SOCRATE lar cea care cîntă fals fără voia ei este lipsită 
de calitate? 

HIPPIAS Da. 

SOCRATE Dar cînd e vorba de trup, ce ţi-ar plăcea să 
ai: calități sau defecte? 

HIPPIAS Calităţi. 

SOCRATE i-ar plăcea să șchiopătezi în mod voit sau 
fără voia ta? 

HIPPIAS În mod voit. 

SOCRATE Și a fi șchiop nu este un defect și nu presupune 
o lipsă de graţie? 

HIPPIAS Ba da. 

SOCRATE Dar vederea slabă nu este un defect al ochilor? 

HIPPIAS Ba este. 

SOCRATE Și ce fel de ochi ai prefera să ai? Unii care 
văd prost de bună voie sau unii cu care vezi astfel fără 
voia ta? 

HIPPIAS Pe primii, desigur. 

SOCRATE Crezi, așadar, că e mai bine ca aceste organe 
să funcţioneze prost în mod voit, decit fără voia lor? 

HIPPIAS Fără doar și poate. 

SOCRATE Dar tot astfel și pentru urechi, nas, gură și 
pentru toate celelalte organe de simț: pe cele care funcţio- 
nează prost fără voia lor n-ai vrea să le ai, căci sînt proaste; 
în schimb le dorești pe cele care funcționează prost în 
mod intenționat, căci sînt bune. 

HIPPIAS Desigur. 

SOCRATE Dar în privința uneltelor? Care sînt de pre- 
ferat? Cele cu care lucrezi prost în mod intenționat sau 
fără voia ta? Care cîrmă e mai bună, cea cu care cîrmaciul 
conduce prost fără voia lui sau în mod voit? 

HIPPIAS Cea din urmă. 

SOCRATE La fel sc întîmplă însă şi cu arcul, lira, flautul 
şi cu toate celelalte. 

HIPPIAS Într-adevăr. 

315 a SOCRATE Mai departe. Care ec mai bun: un cal astfel ia- 
zestrat de natură încît, dacă vrei, poţi să-l călărești prost, 
sau cel pe care îl călărești prost fără să vrei? 

HIPPIAS Cel pe care îl călărești prost fiindcă vrei. 

SOCRATE Deci acesta e mai bun? 

HIPPIAS Da. 

SOCRATE Prin urmare cu un cal bine înzestrat de natură 
se pot săvîrși voit prost toate cîte stau în puterea unui 
cal, pe cînd cu un cal prost acestea se execută prost în 
mod neintenţionat? 

HIPPIAS Cît se poate de adevărat. 

SOCRATE La fel se întîmplă și cu cîinele și cu toate 
celelalte animale? 

HIPPIAS Da. 

SOCRATE Să mergem însă şi mai departe. Cum c bine 
să fie înzestrat arcașul? Astfel încît să poată greși ţinta 
în mod voit sau fără voia sa? 

»  HIPPIAS În mod voit. 

SOCRATE Prin urmare aceasta este înzestrarea mai 
potrivită pentru un arcaș? 

HIPPIAS Da. 

SOCRATE lar cel înzestrat astfel încît, greșind, o face 
neintenţionat este inferior celui care greșește intenționat? 

HIPPIAS În privința tragerii cu arcul, da. 

SOCRATE Dar în medicină? Cel înzestrat astfel încît 
vatămă trupul în mod voit nu e mai bun decît cel care 
îl vatămă fără să vrea? 

HIPPIAS Ba da. 

SOCRATE Deci, în această meserie o astfel de înzestrare 
e superioară celeilalte? 

HIPPIAS Superioară, fireşte. 

SOCRATE Dar cînd e vorba de arta cîntului din cithară, 
din flaut sau de toate celelalte meşteşuguri sau științe 
nu este mai de preţ cel dăruit astfel încît să săvîrșească 

“ lucrurile prost”şi să greșească în mod voit, decît cel care 
o face fără voie? 
IIIPPIAS Se pare că da. 

SOCRATE Și, desigur, am prefera ca sufletele sclavilor 
noștri să fie astfel înzestrate încît ei să greșească și să facă 
rele cu bună știință; căci sufletele acestea sînt mai bune 
decît cele care fac răul fără voia lor. 

HIPPIAS Desigur. 

SOCRATE Dacă ne gîndim acum la sufletul nostru, n-am 
vrea ca el să fie cît mai bun cu putință? 

HIPPIAS Ba da. 

SOCRATE Or, mai bun va fi sufletul care face rău și 
greşeşte în mod voit și nu cel care o face fără voia sa. 


HIPPIAS Dar bine Socrate, ar fi cumplit dacă cei care 
comit nedreptăţi în mod voit ar fi mai buni decît cei care 
le comit fără voia lor! 

SOCRATE Și totuși, din discuţia noastră asta pare să 
decurgă. 

HIPPIAS Nu și pentru mine. 

SOCRATE Credeam că și ţie lucrurile îţi apar la fel. 
Mai răspunde-mi însă la o întrebare: dreptatea e o putință 
sau o știință? Sau și una și alta? Nu e necesar ca drep- 
tatea să fie unul din aceste două lucruri? 

HIPPIAS Ba da. 

SOCRATE Prin urmare, dacă dreptatea este o putinţă 
a sufletului, sufletul capabil să săvîrșească mai multe 
este în același timp mai drept? Doar am stabilit, prietene, 
că un astfel de suflet este mai bun. 

HIPPIAS Așac-i. 

SOCRATE Dar dacă dreptatea ar fi o ştiinţă a sufletului? 
Sufletul mai învățat nu este totodată mai drept, iar cel 
mai neînvăţat, mai nedrept? 

HIPPIAS Da. 

SOCRATE Dar dacă dreptatea ar fi și una și alta? Nu 
este mai drept sufletul care le are pe amîndouă, adică 
şi ştiinţă și putință, iar cel neinstruit mai nedrept? 

HIPPIAS Așa s-ar părea. 

SOCRATE Urmează că sufletul mai capabil și mai învăţat, 
fiind mai bun, este în stare, mai mult decît celălalt, să 
facă, în orice acţiune, lucruri și rele și bune? 

HIPPIAS Da. 

SOCRATE lar cînd săvîrșește fapte deloc lăudabile o 
face conștient, tocmai pentru că poate și ştie; binele și 
răul, la rîndul lor, ţin de dreptate, fie amîndouă, fie luate 
în parte. 

HIPPIAS Se pare că da. 

SOCRATE lar a săvirși nedreptăţi înseamnă a săvirși 
lucruri rele, și dimpotrivă, bune cînd nu le săvîrșești. 

HIPPIAS Da. 

SOCRATE Prin urmare, cînd un suflet mai capabil şi 
mai bun va comite nedreptăţi o va face dinadins, pe cînd 
unul rău o va face fără voia lui? 

HIPPIAS Așa se pare. 

SOCRATE lar un om e bun cînd are un suflet bun, și 
rău cînd are un suflet rău? 

HIPPIAS Da. 

SOCRATE Înseamnă că € în firea omului bun să săvîr- 
şească nedreptăţi în mod voit, iar a celui rău, fără voia 
sa, din moment ce omul bun are un suflet bun. 

HIPPIAS Are, desigur. 

SOCRATE Atunci Hippias, cel care greșește și face lucruri 
rușinoase și nedrepte în mod voit, dacă există un astfel 
de om*?, nu poate fi altul decît omul cel bun. 

HIPPIAS Nu pot fi de acord cu tine, Socrate. 

SOCRATE Nici eu, Hippias. Dar așa reiese cu necesitate 
din discuţia noastră. Cum ţi-am mai spus, nu sînt în stare 
să-mi fac o părere statornică: cînd gîndesc una, cînd gîn- 
desc alta. De mirare nu e însă că eu sau un alt om de 
rînd nu ne putem hotărî. Dar că aveți păreri schimbătoare 
voi, cei atotștiutori, este într-adevăr cumplit: înseamnă 
că nici voi nu ne puteți tămădui, punînd un capăt rătăcirii 
noastre. 


NOTE 


Despre titlul și subtitlul dialogului. În Privinţa firului» vezi 
dialogul secvent, Hippias Maior, Note, paragraful Despre titlul și sub- 
titlul dialogului. 

În privinţa subtitlului, „Despre minciună” (ep 7od Wew3ove), adău- 
gat ca și în cazul celorlalte dialoguri de gramaticii târzii, sînt necesare 
câteva precizări. Termenul grec este el însuși amfibologic, oscilînd seman- 
tic între sfera eticului și a gnoseologicului: deci „a înșela” dar și „a 
se înșela”, „minciună” dar și „eroare”. Un echivalent modern al ter- 
menului grec care să dea socoteală de ambiguitatea amintită nu există. 
Este profitabil în această situaţie un discurs explicativ. 

Dat fiind că a se înșela provine din ignoranță în timp ce a înșela 
uin știință, iar pe de altă parte a înșela implică dublarea momentului 
gnoseologic cu unul etic, să precizăm cadrul teoretic general în care 
se înscriu relaţiile dintre acești parametrii. 

Discuţia comportă mai întîi un plan strict gnoseologic, implicînd 
două situaţii: 1. adecvaţia intelectului la lucruri, care este știința 
(pozitivul cunoașterii); 2. inadecvaţia intelectului la lucruri, care este 
ignoranţa (eroarea = negativul cunoașterii). 


Planul gnoseologic, trecut prin opțional și volitiv, deschide către unul 
etic după cum urmează: l. situația neidentităţii între adecvarea con- 
științei la lucruri și adecvarea conștiinței la imperativul moral: a pro- 
mova eroarea în condiţiile deţținerii adevărului; conștiința știutoare 
enunţă falsul (minciuna) — negativul etic; 2. situaţia identității între 
adecvarea conștiinței la lucruri și adecvarea conștiinței la imperativul 
moral: a promova adevărul în condiţiile deţinerii adevărului ; conștiința 
știutoare enunță adevărul (imperativul moral) — pozitivul etic. 


Așadar: enunţurile adevărate nu pot proveni decît din știință; 
cele neadevărate pot proveni atît din ignoranță (eroarea), cît și din 
știința voit mistificatoare (minciuna, înșelătoria), adică dintr-un 
pozitiv gnoseologic care duce, printr-un act opţional, la negativul 
etic. 

Toate situaţiile de mai sus sînt implicate în dialog, accentul special 
căzînd pe raportul dintre pozitivul gnoseologic și voita enunțare sau 

neenunţare a adevărului. În cadrul teoretic general enunțat nu am 
inclus două situaţii pe care dialogul nu le ia în discuție, și anume: 

a) ştiinţa care duce în mod involuntar la eroare; 

b) isnoranţa care poate duce în mod involuntar la adevăr (vezi 
totuși 367 a — Ei 7vx0L). 

În amîndouă aceste situaţii, factorul de mijlocire nu este voinţa, 
opţiunca (singurele calificabile etic), ci întîmplarea, care este etic-neutră. 

Dar calificarea epi (pev5ovc mai poate, trimite la ideea manevrării 
minciunii și sofismului de către însuși autorul dialogului. Dacă avem 
în vedere și această posibilitate, se dezvăluie un cîmp nou al raportului 
dintre gnoseologic și etic: zdruncinarea Prin sofism (= eroare voită) 
a ştiinţei necritice, naive, are funcția de a trimite de la certitudin. facile 
la o nedumerire rodnică, și cu aceasta ne aflăm dintr-o dată în miezul 
platonismului timpuriu. lată de ce tocmai un dialog despre minciună 
ne propune minciuna ca o propedeutică a adevărului. Dar atunci dialogul 
este gîndit ca farsă, și autorul se desolidarizează în final de rezultatul 


obţinut prin intermediul unei suite de sofisme, lăsînd a înţelege că totul 
a fost o joacă a spiritului și o. ecţie menită să clintească încrederea de 


sine a atotștiutorului Hippias (vezi mai jos și nota 32), 


Despre autenticitatea dialogului. „Fără atestarea expresă a lui: 
Aristotel, pesemne că puţini critici ar fi considerat dialogul Hippids 
Minor ca o scriere platoniciană”, observă FRIEDLÂNDER în finalul 
comentariului său la dialog (1964, II, 134). Însă chiar în aceste 'con- 
diţii, nu au lipsit critici care să-i conteste autenticitatea ; astfel Schleier- 
macher și Ast în secolul trecut (cf. LEISEGANG, 1950, XX, 2319) 
și, mai aproape de noi, A. K. Rogers (The Socratic Problem, New Haven, 
1933; apud FRIEDLÂNDER, 1964, II, 308). Critica filologică regretă 
poate în secret existența mărturiei aristotelice care i-a răpit, oricum, 
prilejul angajării unei dispute de proporții și voluptatea aneantizării 
adevăratului obiect într-o plicticoasă dezbatere alexandrină. Dovadă. 
că absenţa, cu totul accidentală, a unei menționări de acest tip a provo- 
cat una dintre cele mai oţioase discuţii înregistrate de literatura strînsă. 
în jurul lui Platon (cf. Hippias Maior, Note, paragraful Despre auten- 
ticitatea dialogului). 

Din fericire, deci, această mărturie există și ea poate fi citită în 
cartea a V-a (A) a Metafizicii, 1025 a 2—13, la sfîrşitul discursului: 
în care Aristotel face inventarul speciilor falsului. (Vezi mai jos p. 43,. 


Texie aristotelice privitoare la Hippias Minor). 

Referirea expresă a lui Aristotel la micul Hippias este discutată de 
Alexandru din Afrodisia în comentariul său la cărțile Metafizicii. 


Despre perioada compunerii dialogului. Th. Gomperz (Griechische 
+ „Denker, II2, 236) vede în Hp. Mi. „primul dialog compus de Platon”. 
„„Să spunem mai degrabă unul dintre cele mai timpurii, pentru că 
Hipparchos ar putea fi tot atît de timpuriu, dacă nu mai timpuriu 
“chiar”, precizează FRIEDLÂNDER (1964, II, 134). Iar WILAMOWITZ- 
MOELLENDOREFF (1920, 1, 137) vorbeşte de o perioadă anterioară 
anului 399, dat fiind că nici unui socratic, cu atît mai puţin lui Platon, 
nu i-ar fi venit ideea ca, imediat după moartea lui Socrate, să scrie 
un dialog în care acesta se joacă pe muchie de cuţit cu problemele bine- 
lui şi dreptăţii. Un dialog de primă tinerețe, deci. Să nu-l minimalizăm 
însă, așa cum s-au grăbit să facă parte”?din comentatori (cf. Maurice 
Croiset, în Nota la Hp. Mi. din volumul 1 al ediţiei „,Les Belles Let- 
"tres"), care au văzut în dialog doar o acumulare de paradoxuri și expresia 
unei temerități juvenile. Dialogul acesta i-a deschis lui Aristotel cîmpul 
unei probleme, și fără el poate că un capitol din Etica nicomahică ar 
fi rămas nescris. Din temeritate și din jocul inocent al unui dialog de 
“tinerețe s-a născut o întrebare: poate omul să se joace cu abilităţile 
morale așa cum poate face, greşind de bună voie, cu cele de rind? 
Nici un ţintaș adevărat nu se va descalifica cînd va greși cu bună știință 
tinta. Dar nu te poți juca la fel, greșind, cînd ţinta de atins e omul 
însuși, deci virtutea, adevărul și frumosul. Aristotel o spune fără echi- 
vocuri Într-un tratat; dar să nu uităm că mai întîi a fost nevoie de 
paradoxul unui dialog "de tinereţe al lui Platon. 


Analitica dialogului. Încă dintru început, dialogul platonician, ca 
formă de artă și ca procesiune către o teoreză oarecare, dezvăluie și 
învăluie cu vizibilă deliberare și cu vizibil control, se articulează tot- 
odată net și difuz după un anumit ceremonial logic, psihologic și adesea 
ludic. Orice lectură neatentă sau neprevenită poate duce la impresia 
de pierdere printre vorbe, de redundanţă, de stagnare cînd circulară, cînd 
labirintică. Este datoria comentatorului, mai mult decît a interpretului, 
de a-i oferi cititorului un ghid de lectură (analitic și critic), supraordo- 
nat lămuririlor de detaliu, dar trimiţînd la ele și integrîndu-le recursiv. 


1 Scenariul angajării dezbaterii (363 a—364 b 3). 
Pentru această secţiune a dialogului vezi mai jos și nota 3. Aici 
apare un enunț al lui Apemantos care constituie pretextul și preludiul 

dezbaterii teoretice, și o conţine in nuce: că Iliada ar fi superioară 
pi 
Odiseei în măsura în care Ahile îi este superior lui Odiseu. 


2 Teza lui Hippias degajată din tipologia eroilor homerici (364 b 4— 
365 d 5). Astfel discuţia se angajează pe terenul unei materii literare 
(homerice), furnizînd pe parcurs un sct de concepte preliminare : Hippias 
precizează că îl consideră pe Ahile drept cel mai viteaz (ăproroc), pe 
Nestor cel mai înțelept (oopwraroc) și pe Odiseu cel mai versatil (roMv- 
“porwTaToc). Socrate nu înțelege în ce fel se juxtapune versatilitatea, celor- 
lalte două însușiri eminente și află că, în concepţia lui Hippias, versatil 
(moAvTponoc) este însușirea celui care nu este sincer (&An0%c) și dintr-o 
bucată (&mo5c), ci, dimpotrivă, mincinos (Vev5Hc); de unde, renun- 
ţînd la rest, Socrate reţine consecința provizorie că pentru Homer, 
în interpretarea lui Hippias, iubitorul de adevăr și mincinosul nu sînt 
nicidecum unul și același. 


3 Angajarea dezbaierii pe un teren pur teoretic (365 d6—366c5) 
La cererea lui Socrate, discuţia se degajează de ilustrările epice și trece 
la dezbaterea teoretică propriu-zisă, în două etape: 

a. (365 d6—366 a 8). Prin întrebări și răspunsuri, Socrate obține 
de la Hippias o definiţie a mincinosului, conform căreia acesta (6 'vev3), 
departe de a avea notele negative ale unui deficitar sau infirm în pla- 
nul capacităţii generice de a realiza ceva, departe de a fi nai, prost 
şi ignorant, este capabil de o realizare, viclean, isteț, inteligent, abil, 
informat și conștient, cu precizarea constantă, care provine mai ales 
de la Hippias, că toate aceste calități se exercită în sfera specifică a 
mistificării (WevBeic, ânareâvec, roAvTporot). Constatind că Hippias 
admite pozitivitatea mincinosului ca mincinos, Socrate îi cere lui Hippias 
să reafirme teza că „oamenii sinceri Și cei mincinoși alcătuiesc două 
categorii distincte și întru totul opuse”. 

b. (366 a 9—366 c 5). Această a doua etapă a discuţiei intrinsece, 
reluînd și rezumînd ideea pozitivităţii mincinoșilor (ca Svva rol, copol) 
o adaugă pe aceea că ei își pot exercita capacităţile atunci și ori de cîte 
ori vor ; se elimină totodată incapabilii (&âvvaror) și ignoranţii (dua0etc) 
din sfera mincinoșilor posibili, rămînînd câștigată teza că nu ești minci- 
nos dintr-un fel de tară, boală sau deficit a capacităţilor volitiv-cogni- 
tive, ci că mincinosul este un personaj considerat de Socrate pozitiv, 
într-o sferă pe care Hippias o pune explicit sub semnul negativului. 


ţ4 Refutaţia tezei lui Hippias şi primul rezultat al dezbaterii (366 c 6— 
369 a 3). Discuţia intră într-o nouă etapă, marcată prin reîntoarcerea 

pe parcurs la o nouă paradigmă ilustrativă care nu mai este de data 
aceasta vreun personaj homeric, ci Hippias însuși care prin polimatia 
sa putea ilustra că omul competent să spună adevărul este unul și același 
cu cel care poate rosti, cu competență, minciuna. Socrate urmărește 
să dovedească, supunînd întîi analizei trei dintre competențele interlo- 
cutorului său (aritmetică, geometrie, astronomie), următoarea teză: 
în orice sferă de activitate care comportă o competenţă specifică, cel 
mai competent (6 copwruros) este cel mai capabil (6 vvaruyrazo0c) să 
spună deliberat atît adevărul cît și neadevărul, adică să mintă cu com- 
petenţă și consecvență, spre deosebire de ignorant (6 âua0%) care, 
vrînd eventual să mintă, poate cădea din întîmplare peste adevăruri 
pe care nu intenționase să le rostească. Rezultă că incompetentul într-o 
ştiinţă nu poate fi, cu competenţă și consecvență, mincinos în acea 


Știință, chiar dacă ar vrea. 
Socrate califică deci pe competent, într-un sens de valorizare generică 


(deci etic-neutră) drept bun (âya06c) sau cel mai bun (g.oro) și tot- 


odată afirmă, acum pentru întîia oară (cf. sfîrșitul secţiunilor 2 și 3 a), 
(a) că numai competentul, deci unul și acelaşi om, este capabil să enunţe, 


după voie, și adevărul şi ncudevărul; și (L) că nu c vorba de două 
persoane, dintre care veridicul ar fi mai bun și mincinocul mai rău. 
Generalizînd acest rezultat la toate abilitățile cognitive suu artizanale (ale 


lui Hippias), Socrate afirmă în încheiere că nu se va găsi știință sau 
„tehnică” „în care cel ce spune adevărul să fie altul decit cel care minte”. 


5 Al duilea răspuns al lui Hippias şi cea de-a doua refutaţie socratică 
(369 a 4—372 a 3). Interludiu în care Socrate, glumind ironic cu 
Hippias și măgulindu-l, trece peste perplexităţile acestuia și obiecțiile 
lui de procedură și, întemeindu-se pe postulatele precedente, readuce 
discuția la paradigmele homerice iniţiale, dar cu scopul precis de a-și 
duce mai departe gîndul lui paradoxal: Ahile nu e cel sincer (An0%5) 
şi Odiseu cel mincinos și versatil (Vevăjc xal moAyrporoc), ci fiecare 
dintre ei este simultan sincer și mincinos; cei doi nu sînt diferiţi și 
opuși (dkpopor, Evăvrtot), ci asemănători (6uoiot). Urmează o dispută 
pe texte, Socrate încercînd să dovedească prin ilustrări epice că Ahile 
minte și Odiseu spune adevărul, că primul nu e mai bun decît al doilea. 
Hippias obiectează, căzînd în cursă, că Ahile nu minte, ci se dezminte 
silit de schimbarea unci situaţii, deci o face fără voie (ăxwv), nu voit 
(Excov), cum procedează Odiseu. De unde Socrate, întemeiat pe ce ob- 
ţinuse pînă aici de la Hippias, conchide că Odiseu este mai bun (ducivov) 
decît Ahile, ceea ce Hippias refuză să accepte. Totodată el nu mai 

admite nici ceea ce păruse cîștigat — și apare acum în formularea 
extremă: „cei care mint în mod voit sînt mai buni decît cei care mint 
fără voia lor”. În ciuda demonstraţiei anterioare, Hippias nu poate 
admite nici că Odiseu este mai bun decît Ahile, nici, trecînd pentru 
întiia oară explicit discuția în plan etico-juridic, că ar fi „mai buni 
cei care comit nedreptăţi și fac rău dinadins decît cei care o fac fără 
voia lor”. Impas. 


6 Al doilea rezultat al discuţiei (372 a 4—373 c 4). Impas care este 
într-un fel și al lui Socrate. Căci iată-l contemplînd la rîndu-i rezultatul 
de pînă acum al discuţiei: „cei care fac răul fără să vrea sînt inferiori 
celor care îl fac cu bună știință”. Și văzîndu-se obligat să admită aser- 
țiunea, el se simte „cuprins parcă de o boală a minţii”. Se iese din 
stadiul acesta după o lungă desfășurare de eironică umilință socratică 


(372 a 4—3173 a 9) prin mijlocirea împăciuitoare a lui Eudicos 
(373 a 10—c 4). 


7 Generalizarea celui de-al doilea rezultat al discuţiei (373 c5—375c9). 
Pentru a dovedi pe altă cale, mai amănunțit și mai temeinic, afirmaţia 
paradoxală care dusese la impas (superioritatea celor care fac rău în 
mod deliberat), Socrate, după un preambul în care se postulează că 
bun este cel care face bine ceva, iar rău cel care face rău ceva (face, 
îndeplinește, performează, execută etc.), recurge la analiza unei serii 
de exemple privind diverse capacități (9vvăue!c) grupabile, după natura 
organului care le exercită, în fizice (xoră rd oua) şi psihice 
(moră rhv Wvxhv). Acest şir de demonstrații ilustrative duce la con- 
cluzia dorită de Socrate: cel bun la ceva (fie el instrument neînsuflețit, 
animal „instrumental” sau suflet de sclav), cel care performează în 
mod voit defectuos o acţiune este mai bun decît cel inapt, pentru că 
cel dintîi poate, dacă vrea, s-o execute și bine. Se reface aici, cu alt 
material exemplificativ şi cu altă terminologie, demonstraţia poziti- 
vităţii mincinosului, singurul competent să mintă fiind cel competent 
să spună, dacă vrea, și adevărul (secțiunea a 3-a). Și aici, ca și acolo, 
pozitivi sînt agenţii (sau instrumentele) cu dubla competenţă a pozitivu- 
lui și a negativului. Toţi ceilalți sînt incapabili (&Ovvaror, doBeveic) 
și ignoranţi (âuoGeîc), deci afectaţi de o infirmitate, o carenţă, un deficit, 
care, oricît ar vrea ei, îi face incapabili de acţiuni pozitive, și ale căror 
acţiuni negative nu au meritul unei alegeri competente și deliberate, 
ci netrebnicia neputinței. Față de punctul de pornire al lui Hippias: 
versatil = mincinos (în sens depreciativ), ne aflăm acum în fața reabi- 

litării tuturor celor care sînt dotați tocmai cu polytropia (în esență o 


dytropie) de a se mișca liber în sfera dublei lor capacități. 


8 Generalizarea celui de-al doilea rezultat al discuţiei prin includerea 
regiunii sufletului uman” (375 c 9—376 c). Dar impasul în care 
se intrase la sfîrșitul secțiunii 5 (unde nu întîmplător se accede în treacăt 
la nivelul etic al problemei) se agravează în această ultimă parte a dia- 
logului, unde tot ce se stabilise pînă acum se proiectează brutal și explicit 
asupra valorilor etice și a ierarhiei care le este specifică. Se intră într-o 
sferă în care e vorba de „„sufletul nostru”, de săvîrşirea binelui și rău- 
lui etic (Bwxatoavvn, &5uxla), de cine este cu adevărat bun (âya06) în 
acest plan. Socrate şi Hippias convin că toţi dorim ca sufletul nostru 
să fie cît mai bun cu putinţă (&c BeMriarn); or, din cele de mai sus 
rezultă că sufletul cel mai bun „va fi sufletul care face rău și greșește 
în mod voit și nu cel care o face fără voia sa”, ceea ce lui Hippias 
i se pare „cumplit” (3e.v5v). Socrate mai încearcă o cale (interesantă 
pentru istoria postplatonică a problemei; vezi mai jos textele aristo- 
telice), aceea de a demonstra că la aceeași concluzie se ajunge dacă 
socotim că „,dreptatea” (adică binele etic) este fie o capacitate, fie o 
ştiinţă, fie amîndouă (apare aici la Socrate nevoia de a reuni două serii 
demonstrative prezente în dialog: cea strict cognitivă și cea generic 
aptitudinală). Într-adevăr, în ambele cazuri un plus de capacitate sau 
de știință (sau de amîndouă) îl face pe om mai drept (adică etic mai 
bun), ceea ce duce din nou la superioritatea celui care putînd și vrînd 
să săvîrşească binele, poate, dacă vrea, să săvîrșească răul în orice pri- 
vință (mepl măoav Epyaoiav). Dacă „inai capabil” înseamnă ,,mai bun”, 
atunci „cînd un suflet capabil și mai bun va comite nedreptăţi o va 
face dinadins, pe cînd omul rău o va face fără voia lui”. Mai mult, de 
vreme ce „un om e bun cînd are un suflet bun și rău cînd are un 
suflet rău”, rezultă, de data aceasta în planul absolut al tipologiei etice, 
că cel care greșește şi face lucruri rușinoase și nedrepte în mod voit... 
nu poate Ci altul decît omul cel bun”. Hippias nu poate cădea de acord. 
Și nici Socrate. Întîi prin rezerva: „dacă există un astfel de om”; al 
doilea prin perplexitatea de a fi ajuns „cu necesitate” la o concluzie 
pe care în [one sovăie” să o uccepte, dar de care cei „atotștiutori”, 


ca Hippius, nu s-uu priceput să-l „tămăduiască”. 


Consideraţii critice: închiderile şi deschiderile dialogului. 
Poate fi Socrate tămănduit? O prucedare posibilă este aceea de a dovedi 


că nimic nu duce „cu necesitate” la paradox, adică de a revela erorile 

sale de raționament. Alta ar fi aceea de a-i valida raţionamentiil, dur 
de a da coneluziei un sens mai acceptabil, chiar dacă mai limitat. În 
sfîrșit, dialogul poate fi considerat și ca o farsă logică cu scopuri educative, 
ca opera unui „mincinos” superior al cărui ţel ar fi fost să demonstreze 
per absurdum inanitatea propriei sale teze, deschizînd calea spre intnirea 
unui adevăr superior evidenţelor bunului-simţ consacrat de tradiţie, 
și deschizînd prin paradox ceea ce paradoxul închide. 

Oricum ar fi, un dialog în care adversarul pare să aibă mereu drep- 
tate, dar nu se poate bine apăra de sofismele flagrante ale lui Socrate, 
un dialog în care falsul pare să ducă la adevăr și adevărul la fals este 
vrednic de un demers critic care să elimine sofismele (voite sau nu) 
și să degaje intenția mai adîncă a protagonistului. Cine are curajul 
de a proceda la o catarsă a adevărului prin fals merită să fie reabilitat 


(cu restricţiile cuvenite și poate dorite de el însuși) cu metoda inversă. 
Cu atît mai mult cu cît dialogul pare să intre în conflict cu o teză fun- 


damentală a platonismului, aceea că cel care cunoaște adevărul și binele 
nu poate săvirși răul (fie el logic, praxiologic sau etic) — cf. Xen., 


Memorab., 4, 6, 11—20. 
Sofisme şi incompletitudini. Important este aici nu de a reface ana- 


litic şi narativ demersul dialectic al dialogului din unghiul de vedere 
al sofismelor sau falselor extrapolări, ci de a arăta sintetic tezele funda- 
mentale care duc în chip ilegitim a paradox. 

Ele par a fi, în principal: a. transferul de la potenţial la actual, atît 
în planul capacității cît și în acela al voliţiunii: a putea să săvîrşești 
deopotrivă pozitivul şi negativul nu înseamnă nici a vrea să-l săvirșeşti, 
nici a-l săvirși; mai bun la ceva e cel care poate săvirși atît binele 
cît și răul exclusiv pentru că puterea e mai bună decît neputința, o 
arie opţională mai largă e preferabilă unei limitări provenite din incapa- 
citate ; se trece de la ideea că incapabilul e mai rău, pentru că deficitar 
în fapt, la aceea că cel capabil e mai bun pentru că are o dublă com- 
petenţă potenţială. Simptomatic este aici faptul că Socrate evită siste- 
matic să vorbească de rezultate obiectualizate, de artefacte, cure se 
instalează fără echivoc în planul actualului; b. transferul de la cogni- 
tiv, tehnic şi instrumental la axiologic : în primul caz răul este o poten- 
ţialitate care rezidă în capacitate și îi dă o confirmare în plus și care, 
chiar exercitat, nu atestă răutatea tipologică a agentului și nu modifică 
definiţia competenţei sale, neutră potenţial; în cazul axiologicului și, 
mai grav, al eticului strict, săvîrşirea voită a răului de care ești în 
stare (prin faptul că ești în stare şi de bine) te scoate din sfera binelui 

și te descalifică drept om bun, omul etic bun neputînd fi, prin dedublare, 
instrumentul propriei sale negări de sine prin efectuarea răului: omul 
bun nu poate avea, prin definiţie, nici un mobil conștient și voit de 
a săvîrși răul, nici ocazional, nici prin instalarea în tipologie și habitus. 

Așadar, omul bun nu este cel care săvîrșește voluntar răul, ci acela 
care, putîndu-l săvirși, în virtutea competenţei sale, în virtutea însăși 
a bunătăţii lui, nu-l săvirșeşte. 

Și totuși Socrate a intuit ceva de preţ: existenţa capacităţii de rău 
în omul bun întărește definiția lui de om bun, situînd-o în planul liber- 
tăţii, așa cum, la nivelul tehnic, competenţa binelui o include pe cea 
a răului. 

A vrea răul pentru că ești mai competent să-l săvirșești este însă 
altă problemă. Reintrăm în platonism afirmînd, în încheiere, că însăși 
bogăţia de posibilităţi (pozitive și negative) a celui bun îl plasează dea- 
supra voinței de rău și chiar i-o blochează. Gluma instructivă a lui 
Socrate se întemeiază pe o omisiune voită și rodnică. Aserţiunea ipotetic- 
dubitativă „dacă un asemenea om există”, Socrate v formulează ca pe 
o ispită învăluită în propria sa nedumerire de a sc fi văzut adus să 
gîndească așa. Tăcerea lui e tăcerea dreptului la un răspuns, mai tirziu, 
Sicși sau altora. Bogăţiei neutre și ambigue a posibilului i se răspunde 
în lumea existentă în fapt a valorilor prin acea bogăţie care constă în 
a alege sărăcirea printr-o determinare univocă. Paradoxul nu trimite 
la fals, ci la instituirea doxei în știință și a științei ca temei ideal al 
voinţei de bine. 


TEXTE ARISTOTELICE PRIVITOARE LA HIPPIAS MINOR 


Grupăm aici cîteva dintre textele aristotelice care vizează problema 
discutată în Hippias Minor (uneori cu referire explicită la dialog). Ele 
constituie în bună măsură o critică legitimă a tezei fundamentale a 
dialogului și oferă soluţii care scot problema din impas (distincția dintre 
capacitate—abilitate— și înțelepciune, distincţia dintre planul tehnic- 
instrumentul și cel etic, dintre partea raţională și cea iraţională a psihi- 
cului uman, identitatea omului bun cu actele sale etc.). Dar ceea ce 
scapă lui Aristotel este a) că demonstrația prin absurd este totodată 
ironică și educativă; b) că Platon nu putea pune în gura lui Socrate, 
ca adevăr ciștigat, ceva care neagă însăși esența platonismului. 

Metafizica, 1025 a 6—16 


„„Acestea sînt diferitele sensuri ale cuvîntului fals. Dar un alt sens 
e acela pe care îl întîlnim cînd vorbim de un om fals (Vev3”c), adică 
acela care e înclinat (e5Xxep%c) să enunţe propoziţii false, pentru care 
are o anumită predilecție (rpooperix6c), fără alt motiv decît minciuna 
în sine, căutînd să le inculce în spiritul altuia, după cum numim false 
lucrurile ce produc o imagine falsă. De aceea e greșită afirmaţia din 
dialogul Hippias, prin care se caută să se arate că același om e totodată 
și mincinos și iubitor de adevăr (d 6 abrăc Wevâhc xal &im0%nc). Căci, 
în acest dialog e numit fals omul în stare să spună minciună, adică acela 
care e priceput și isteț (el xal epâviuoc), şi acolo se dă preferință 
aceluia care e rău cu premeditare (rdv Ex6vra pabiov Bezie). Dar 
această aserțiune se întemeiază pe o falsă inducție. Într-adevăr, cel 
care șchioapătă voluntar nu este de preferat celui care șchioapătă 
involuntar decît dacă prin «a șchiopăta» se înţelege «a imita un șchiop»; 
căci cel care ar șchiopăta voluntar ar fi desigur mai rău (Erel ei ye 
xod%G Exv, xelpov laws). Așa stau lucrurile și cînd e vorba de caracter” 
(cu modificări, trad. Șt. Bezdechi, în Aristotel, Merafizica, București, 
Editura Academiei, 1965, p. 204). 


Etica nicomahică, 1105 a 27—b 11 


„Rezultatele artei își au desăvîrșirea în ele însele; ajunge deci ca 
ele să aibă, odată îndeplinite, cutare sau cutare caracter. Dimpotrivă, 
cînd este vorba de acțiunile conforme cu virtutea, nu este de ajuns 
să aibă cutare sau cutare caractere pentru a fi fost săvirșite după drep- 
tate sau cumpătare: este nevoie, în plus, ca cel care le săvîrșește să 
aibă, săvîrșindu-le, anumite dispoziţii. Întîi, trebuie să le săvirșească 
în mod conştient. În al doilea rînd, să le săvirșească în mod intenţionat 
şi, se cade să adăugăm, intenționat tocmai în vederea lor. În al treilea 
rînd, trebuie ca, în acțiunea lui să rămînă ferm și neclintit... Cînd 
este vorba să dobîndești virtutea, dispoziția de a fi conștient nu slu- 
jește la mare lucru, sau chiar deloc, în timp ce celelalte două ... sînt 
de o însemnătate hotărîtoare, tocmai pentru că ceea ce duce la deținerea 
virtuții este săvîrşirea actelor drepte și cumpătate... Putem spune în 
mod întemeiat că omul drept se instituie ca atare săvîrșind acte drepte, 
omul cumpătat, săvîrșind acte cumpătate. Cine nu săvîrșește asemenea 


acte nu are nici cea mai mică șansă de a deveni virtuos”. 


44 


NOTE LA HIPPIAS MINOR 





A Etica nicomahică, 1129 a 11—16 


„Trebuie distins cazul științelor și al capacităţilor, pe de o parte 
și, pe de altă parte, acela al stărilor constante (2Eeic). O aceeași capa- 
citate și o aceeași știință se aplică... la obiecte opuse; o stare con- 
stantă, dimpotrivă, nu produce efecte care să-i fie opuse. De pildă, 
sănătatea nu ne pune în măsură să îndeplinim acţiuni contrare sănă- 
tăţii, ci doar de a avea reacţii de om sănătos; într-adevăr, spunem 
despre cineva că are un mers de om sănătos atunci cînd merge așa 
cum ar face-o un om sănătos”. 


x Etica nicomahică, 1131 a 11—23 


Unii își închipuie că omul drept poate acţiona tot atît de bine 
în chip nedrept, cît și în chip drept... putînd săviîrși unul sau altul 
dintre faptele ncdrepte... Răspundem la aceasta că a te face vinovat 
de lașitate sau de nedreptate nu înseamnă comiterea întîmplătoare 
a unei acţiuni lușe sau nedrepte, ci comiterea lor în virtutea unei 


anumite dispoziţii interioure”. 


„Etica nicomahică, 1140 b 21 și urm. 


„De bună seamă există o virtute* (pery) a artei (rexvnc) dar nu 
şi una a înțelepciunii (ppovtoeoc), care este ea însăși o virtute. Pe de 
altă parte, cînd e vorba de artă, este mai bine să greșești de bună voie 
decît involuntar; cînd e vorba de înţelepciune, lucrurile stau invers, 


ca și în cazul virtuţilor morale”. 


AX Etica nicomahică, 1144 b 20—40 


„„Cea care face ca intenţia (d. mpoaipeotv) să fie dreaptă este virtu- 
tea; dar tot ceea ce este în natura lucrurilor pentru a ne realiza intenția 
ţine nu de virtute, ci de o altă facultate... Există o anumită facultate 
care se numește iscusință (zic Gwvauuc fjv xaXoboL BeLvârra). Această 
facultate este de asemenea natură încît ne poate face să realizăm toate 
țelurile pe care ni le propunem. Dacă țelul e bun, facultatea aceasta 
e lăudabilă, dacă nu, ea nu este decît dibăcie de a înșela (ravovpyla). 
De aceeu pe oamenii iscusiţi (Setvol) îi numim cînd înţelepţi (pp6viuot), 


cînd înșelători (mavodpyot). Înţelepciunea nu se confundă cu această 


* În sensul de ssexcelență”, „stăpînire a artei” respective, ceea ce 
nu este adevărat în cazul înţelepciunii. 

facultate, dar nu se poate dispensa de ea. Starea constantă (£E.c) care 
este înțelepciunea perfecționează «ochiul sufletului»*, dar nu poate 
s-o facă fără virtutea morală. ... Este pe deplin limpede că nu poţi 
fi înțelept fără să fii bun”. 

Etica eudemică, 1246 a 32—b 36 


„Astfel stau lucrurile și în privinţa științei: ea poate fi întrebuințată 
și corect şi greșit, ca atunci, de pildă, cînd cineva scrie incorect în mod 
intenţionat, ca și cînd în momentul acela ar fi un ignorant. Parcă își 
răsucește mîna. Și dansatoarele folosesc uneori picioarele în loc de 
mîini și invers. 

Astfel, dacă toate virtuțile ar fi specii ale cunoașterii, atunci ar fi 
cu putință să folosești și dreptatea ca și cînd ar fi nedreptate, iar cel 
care săvirşește lucruri nedrepte le-ar săvîrşi pe temeiul dreptății, așa 
cum actele de ignoranță s-ar întemeia pe știință. Dacă acest lucru este 
însă imposibil, atunci e limpede și faptul că virtuțile nu sînt specii ale 
cunoașterii. Și tocmai pentru că nu este posibil să fii neștiutor înteme- 
indu-te pe știință, ci doar să greșești, săvîrşind lucruri identice cu ceea 
ce ai săviîrși din ignoranță, nici nu e cu putinţă ca cineva să acționeze 
pe temeiul dreptăţii ca și cînd ar acţiona pe temeiul nedreptăţii. Deoarece 
însă înțelepciunea este știință și adevăr s-ar putea ca în cazul ei lucrurile 
să se petreacă exact ca în cazul științei: într-adevăr, s-ar putea ca cineva 
să acționeze neînțelept pe temeiul înţelepciunii și să facă aceleași greșeli 
ca și cel neînțelept. Dacă, în orice privinţă, folosirea fiecărui lucru ar 
fi simplă, procedînd în felul respectiv s-ar proceda cu înțelepciune. 
În cazul fiecărei altei specii de cunoaștere alt principiu dominant pro- 
voacă folosirea aberantă; dar care oare este știința care ar putea pro- 
voca folosirea aberantă a acelei științe care le domină pe toate? Într-ade- 
văr, dincolo de ea nu mai există nici o ştiinţă [sau intuiţie]. Însă nici 
vreo virtute, căci de virtute te poţi folosi: virtutea cîrmuitorului uzează 
de aceea a celui cîrmuit. Și atunci despre ce anume este vorba? Să fie 
oare ca atunci cînd se consideră că intemperanţa este un viciu al părţii 
iraționale a sufletului, iar despre intemperant că are un spirit nestă- 
pînit? Dar dacă așa ar sta lucrurile, atunci, dacă dorinţa va fi puternică, 
îl va deruta, iar calculele sale îl vor duce exact în direcţia opusă...; 
e limpede că dacă în această parte iraţională există virtute, iar, dim- 
potrivă, în partea rațională, există ignoranță, alte lucruri se vor trans- 
forma: așa că se va putea concepe folosirea și dreaptă și nedreaptă a 


* Aici în sens de abilitate practică. 

dreptăţii, neînţelcaptă a înțelepciunii; astfel că ar trebui avut în vedere 
și contrariul. Căci ar fi absurd ca (1) viciul dinlăuntrul părţii iraţio- 
nale să devieze virtutea inerentă părții raționale și să o facă pe aceasta 
să fie ignorantă; și ca (2) virtutea dinlăuntrul părții iraționale, în 
timp ce [în cea raţională] sălășluiește ignoranţa, să nu fie în stare s-o 
devieze și să ducă la judecata înțeleaptă și la îndeplinirea celor ce se 
cuvin — și, iarăși, ca înţelepciunea dinlăuntrul părții raţionale să 
producă cumpătare în nestăpînirea din partea iraţională. Așadar, trebuie 
să se aibă în vedere posibilitatea de a acţiona cu înțelepciune pe temeiul 
ignoranței. Este însă cu totul absurd să se facă uz de ceva cu înţelep- 
ciune din orice alt motiv și în special din ignoranță. Într-adevăr nu 
vedem acest lucru în cazul nici uneia dintre celelalte (științe? ]: nestă- 


pînirea (nu) alterează medicina sau gramatica ... Într-adevăr, cel 
nedrept poate să săvîrșească tot ce săvîrșește și omul drept și, în general, 


«incapacitatea» este inerentă «capacității». Astfel, este clar că stările 
constante (E5etg) ale celuilalt sînt totodată înțelepte și bune și este ade- 
vărată afirmaţia socratică conform căreia nimic nu este mai imperios 
decât înțelepciunea. ur că înțelepciunea ar fi o știință este neadevărat: 


este « virtute, nu o ştiinţă sau poate o altă specie de cunoaștere”. 


1 Iudicus, fiul lui Apemantos, care este pomenit și în dialogul Hippias 
Maior, 286 b 6, pare să fie prietenul şi gazda lui Hippias la Atena. 
Necunoscut din altă parte. 

2 Despre acest personaj care dă numele a două dialoguri platoniciene, 
vezi Notele la Hippias Maior, paragraful Despre personajul Hippias. 

3 Dialogul se naște în prelungirea unei scene a cărei morfologie nu 
poate fi reconstituită în detalii. Ceea ce s-a petrecut înainte ne este 
doar sugerat de un personaj auxiliar (în speță Eudicos) care mijlocește 
trecerea de la scena consumată la dialogul propriu-zis. — Hippias 
a făcut tocmai dovada talentului său de conferenţiar terminînd una din 
acele lungi expuneri (Entdertic) cu caracter moralizator în care excelau 
mai toți sofiștii. Expunerea era pesemne o mostră de virtuozitate ora- 
torică ; vorbitorul orînduia după o topică personală sensurile unui text 
devenit componentă a conștiinței colective: se pornea de la un frag- 


ment unanim cunoscut, de la o „întîmplare homerică” ce căpăta func- 
ţia unei parabole. Miezul epic, care se preta la speculaţii etice, con- 
stituia astfel punctul de pornire al unui discurs care treptat devenea 
predică și investigaţie pedantă în speciile virtuţii. Că Hippias proceda 


în acest chip ne arată propria sa relatare (cf. Hp. Ma., 286 a 3--b 3) 

despre prelegerea asupra îndeletnicirilor frumoase, ţinută de sofist la 
Sparta și apoi la Atena. Dacă vorbeşte deci despre Homer, Hippias 
nu o face asemenea rapsodului Ion care evolua mai degrabă sub sem- 
nul animalităţii spiritului, de vreme ce în discuțiile culte moțăia inter- 
mitent, refăcîndu-și circuitele cerebrale numai cînd cineva rostea numele 
marelui poet (cf. Ion, 532 b—c). A vorbi despre Homer nu reprezintă 
pentru Hippias o practică secundă, ein Nebenberuf (cf. FRIEDLÂNDER, 
1964, II, 125), ci etalarea principalei sale specialități; Hippias este 
în principal un moralist de profesie (cf. și MOMIGLIANO, 1930, 322), 
iar epopeea homerică devine pentru el marea carte cu poze a moralei 


(das beliebteste moralische Bilderbuch ; FRIEDLÂNDER, 1964, II, 125). 


Sofistul conferențiase pesemne în incinta unei școli ca aceea a lui 
Feidostratos, despre care pomenește dialogul Hippias Maior (286 b). 
Prelegerea sa, a unui personaj de notorietate panhelenică, trebuie să 
fi avut aerul unui act de mondenitate culturală. Participanţii nu erau 
practicanți de elită ai filosofiei (din moment ce Eudicos observă că 
de-abia acum „am rămas între noi, oameni care ne îndeletnicim stărui- 
tor cu filosofia” — uahora rs Ev ptiocogpia GarpLBic; erau în schimb 
persoane de gust, „în stare să preţuiască cele auzite”, cum își definește 
însuși Hippias auditoriul ideal (cf. Ip. Ma., 286 c). — Deci prele- 
gerea a luat sfîrșit, Hippias a primit laudele de rigoare și publicul s-a 
risipit. Locul acțiunii s-a mutat între timp în fața sălii de conferințe, 
astfel încît ne aflăm undeva im Freien, spaţiul predilect de desfășurare 
a discuţiei în dialogurile platoniciene mici (cf. FRIEDLÂNDER, 1964, 
I, 169 şi urm.). Pe scenă au rămas doar personajele dialogului; Socrate, 
care s-u ținut tot timpul deoparte, le apare acum celor doi în eminența 
tăcerii și a reţinerii sale. În această situație intervine replica inaugurală 
a lui Eudicos. Intervenţia sa reprezintă în primul rînd rezolvarea psiho- 
logică a situaţiei, căci suprimă o dublă așteptare: a lui Hippias, care 
este evident dornic să afle gîndul lui Socrate despre evoluţia sa orato- 


rică; a lui Socrate, care are de spus mai mult decît o vorbă de laudă. 


4 Nu este foarte limpede dacă întrebarea pe care Socrate urmează 
să i-o adreseze lui Hippias i-a fost sugerată acestuia de o afirmaţie 
a lui Apemantos făcută într-un timp nedeterminat sau, după cum reiese 
de la 364 b, lui Socrate i-a inspirat-o însuși discursul lui Hippias. Pentru 
a suprima neînţelegerea, trebuie să presupunem că Apemantos era și 


el prezent la prelegerea lui Hippias și că alegaţia sa, auzită şi de Socrate, 


reprezenta un comentariu făcut în prelungirea spuselor conferențiarului. 

5 Că interpretarea poeţilor era un punct esențial al educaţiei sofis- 
tice o arată Protagoras în dialogul care-i poartă numele (338 e—339 a): 
„„Eu cred, Socrate, a zis el, că pentru un om cea mai importantă parte 
a educaţiei este priceperea în domeniul poeziei; aceasta înseamnă să 
fii în stare a-ţi da seama, în privința celor spuse de poeţi, care sînt 
bine ticluite și care nu, și să știi să le explici, iar atunci cînd ești 
întrebat să știi să dai seamă” (trad. Șerban Mironescu, în vol. | al 
ediției de faţă, p. 454). Pentru această problemă vezi şi Werner Jaeger, 
Paideia, II, p. 178, nota 55. 

6 Locul desemnat cu numele general de Olimpia ('Ohvunia), unde, 
începînd cu secolul VII î.e.n. se celebrau faimoasele întreceri sportive, 
nu era propriu-zis un oraș, ci o vastă incintă sacră, reunind edificii, 
temple și altare închinate diferitelor zeități, populată îndeobște de o 
mînă de preoţi și magistrați, de pelerini veniţi să consulte oracolul lui 
Zeus, precum și de atleți care se antrenau aici în vederea jocurilor. Cu 
multe săptămîni înaintea deschiderii întrecerilor, începeau să sosească 
la Olimpia din toate părţile lumii clenice, din Cirene, Sicilia şi Grecia 
Mare, din insulele Mării Egce şi din orașele Asici Mici, ambasade ale 
cetăților, pelerini, scumatori, acrobaţi, negustori etc. De la mijlocul 
secolului V î.e.n., în spaţiile interludice se înfiripă și un agon al spiri=- 
tului în care se confruntau erudiția, talentul oratoric și cel poetic (cf. 
mai jos 368 c—d: ,„,Dar mai spuneai că ai venit acolo cu poezii, epopei, 
tragedii, ditirambi și multe și felurite discursuri în proză. Afirmai că 
și științele despre care am vorbit adineaori le cunoști mai bine decît 
oricine. .."). Hippias, a cărui cetate de baștină, Elis, se afla în preajma 
Olimpiei, se simţea aici, firește, în largul său, mai ales că, după pro- 
pria-i spusă (364 a 6—8) își întrecuse dintotdeauna concurenţii în 
materie de erudiție. 

? Platon nu va pierde nici un prilej pentru a sublinia caricatural 
suficiența de sine (autarkia) care emană din toate cuvintele lui Hippias. 
Dar așa cum această autarkie nu are nimic comun cu notele indivi- 
dualismului cinico-stoic, deopotrivă ea nu trebuie înțeleasă nici super- 
ficial, ca expresie nesuferită a unei îngîmfări nemăsurate. Revela- 
toare în acest sens este disocierea făcută de MOMIGLIANO (1930, 
322—3): „„Ar fi greșit să interpretăm această încredere în sine ca un 
pur orgoliu născut din conștiința valorii individuale. E vorba mai 
degrabă de o metodă pe care Hippias o profesa și ale cărei norme le 
şi formulase. Autarkia lui Hippias este întru totul intelectuală și iși 
găsește temeiul în certitudinea putinţei de a stăpîni scibilul. A poseda 

scibilul înseamnă înainte de toate a poseda știutul. De aceea mnemo- 
tehnia este condiţia științei multiforme a lui Hippias. .. Totuși o autarkie 
intelectuală nu se poate limita la culegerea unor noțiuni gata făcute. 
Autarkia presupune în mod obligatoriu absența misterelor, a lucrurilor 
neștiute care limitează deplinătatea omului. Absoluta încredere de a 
putea cunoaște totul și săvîrși totul, atît de caracteristică lui Hippias, 
nu poate să se nască decît dintr-un raționalism absolut. Autarkia și 
raționalismul trebuie să se întîlnească, și autarkia trebuie să exprime 
certitudinea stăpiînirii faptelor de către minte”. 


Observaţia lui Momigliano sc cere însă completată: o asemenea 
certitudine nu se poate naște decît în condiţiile unui optimism gnoseo- 
logic pe care nu-l justifică decît o fază precritică a cunoașterii. Căci 
raționalismul nu-l împiedică pe Socrate să propună viziunea dramatică 
a efortului care desparte apetitul cogniţiei de obiectul cunoașterii. lar 
dacă ajunge să pună în joc sofismul și să evidențieze paradoxul, dialec- 
tica socratică o face tocmai pentru a submina seninătatea juvenilă 
care însoțește epistemologia născută în prelungirea unei istorii necritice 
a cunoașterii. Hippias nu avea nici conștiința revizuirii critice a dome- 
niului știutului, nici pe aceea a demersului infinit complicat care ne 
desparte de scibil. Epistemologia lui este rudimentară în măsura în 
care posibilitatea cunoașterii este întemeiată pe sacralizarea istoriei 
cunoștințelor. Este fatal ca în aceste condiţii șovăiala fecundă proprie 
scepticismului metodologic să fie înlocuită cu mnemotehnira, iar din 
examen critic al cunoștințelor și investigație mereu reînnoită a realului, 
ştiinţa să devină procesul finit de rememorare a celor deja cunoscute. 

8 Se poate vorbi în dialogurile platoniciene de un topos al laudei 
de sine dublat de elogiul socratic adus interlocutorului. Deci pe deo- 
parte performanțe (rpăyuara) de excepţie relatate cu satisfacție nedi- 
simulată de autorul lor, pe de alta elogiul socratic alcătuit îndeobște 
din exclamaţii admirative prin care Socrate îl fericește mai întîi pe 
conlocutor pentru calitățile sale „demne de invidiat”, apoi pe părinţii 
și patria acestuia de a-i fi dat naștere. Așa apar lucrurile la suprafață, 
și s-ar spune că totul se rezumă la sensul superficial al ironiei socratice. 
În fond, acest topos al laudei de sine circumscrie locul unde va surveni 
refutația socratică (EXey2:6). Tema internă a dialogului se naște astfel 
din transformarea excelenței afișate în vulnerabilitate demonstrată. 
A se vedea pentru ilustrarea acestui topos Ion, 530 b 5—d 3; Hp. Ma., 
281 a l—c 3; 286 a 3—6; Euthd., 213 c 1—214 bl. 

9 Cu clasica formulă de comutare (cf. și Hp. Ma., 286 a,'Arăpri 3)... 
(Acum însă. ..”) se marchează trecerea de la introducere (dispositio, 
schița personalităţii interlocutorului, ceremonii lingvistice, false laude 
socratice etc.) la dialogul propriu-zis. De aceea, imediat cade întrebarea 
care dă semnalul de începere a discuţiei: care din doi ţi se pare mai 
presus și în ce privință? (nârepov dusivo xal xară 7l;). lar după o nouă 
diversiune stilistică (364 b 5—364 c 1), întrebarea revine (364c2): 
Prin ce-i deosebeai? (mc GuExpiveg a57owc;). 

10 oAvrporbrarov. Discuţia se deschide în continuare pe linia acestui 
termen, pe care Socrate îl privește ca nedeterminat; roAvrporos este 
un om variat înzestrat întru săvirșirea a ceva; „the most resourceful” 
traduce MUHLERN (1968, 283) în acest context. Este evident că 
Hippias îi dă încă de pe acum un sens negativ; Socrate îl primește 
însă în neutralitatea lui semantică, înțelegînd că a fi viteaz și versatil 
sau înțelept și versatil nu se exclud. Drept care, pentru el, Odiseu rămîne 
încă nedefinit. Întrebarea următoare (364 e 5) va cere specificarea expresă 
a lui roAbrponog în vederea dobîndirii specificului personalității odiseice. 

n Prin această întrebare Socrate caută să obțină de la Hippias o 
determinare a lui zoAvrporog care să-l definească pe Odiseu așa cum 
înțelepciunea îl defineşte pe Nestor și vitejia pe Ahile. Întrebînd dacă 
Tlomer îl înfățișează pe Ahile ca pe un om versatil, Socrate îl va face 
pe Hippias să explice prin ce anume le exclude calitatea de moAvrporros 


pe celelalte două. 
12 Răspunzînd astfel, Hippias enunță explicit sensul negativ al abi- 


lității odiseice: din moment ce „dimpotrivă” (Ad) Ahile este „sincer 
și dintr-o bucată”, rezultă că zoAvrporos înseamnă în cazul lui Odiseu 
„șiret”, ipocrit”, „sfăţarnic”, „„mincinos”. Din acest moment Ahile 
nu mai este definit în sine, prin vitejia sa, ci relațional, prin opoziţie 
cu Odiseu. Noua situație își capătă formularea directă și sintetică la 
365 b 4—5: „„Ahile este sincer și dintr-o bucată (dAn6hs re xal &rhod6), 
iar Odiseu versatil și mincinos (roAYWspozos ze xal 'vev66)”. 

13 Aura, titlul clasic al cîntului IX al Iliadei : Odiseu, Aias și Phoinix 
încearcă, prin rugăminţi (Aral), să potolească mînia lui Ahile și să-l 
readucă pe cîmpul de luptă. 

14 Iliada, IX, 308—314, dar cu un text destul de diferit faţă de cel 
homeric tradițional. Invocînd aceste versuri, Hippias se sprijină pe 
textul homeric pentru a-şi preciza gîndul cu privire la naturile veridice 
şi la cele polytropice, în speţă cu privire la firea (rp6moc-ul; cf. 365 b 3) 
fiecăruia dintre cei doi eroi paradigmatici: în această fază a discuţiei, 

cînd Hippias face încă hermeneutică de text, Vevâf este cel care una 
gîndeşte și alta spune, iar &A701c este cel care spune ceea ce gîndește. 

15 Spre deosebire de 364 e 6—71, unde moAvrponia odiseică era deter- 
minată printr-un simplu contrast neexplicit (cf. nota 12) aici, pentru 
întîia dată, polytropiei i se conferă un sens explicit negativ, pleonastic 
pentru Hippias, dar aducînd un plus de informaţie pentru Socrate, 
care pînă acum concepuse termenul ca fiind etic-neutru (cf. și MUH- 
LERN, 1968, 284). 

16 Acest pretext la care Socrate recurge și în alte dialoguri (cf. Ion), 
reprezintă de fapt o strategie de a trece direct, eliminînd ilustrările 
poetice, la obiectul însuși al dezbaterii. Astfel Socrate îl instituie pe 
Hippias ca interlocutor nemijlocit şi pe deplin responsabil, nu ca pe 
un simplu intermediar. Discuţia se definește acum în mod hotărît ca 
o dezbatere de idei și nu ca o hermeneutică de text. 

17 Xoporixi) TExvn, ştiinţa practică a calculului, spre deosebire de 
ăpiOunriri TExvn, Ştiinţa teoretică; 5 Moyiorix6c era calculatorul abil 
(cf. Xen., Memorab., I, 1, 7; Platon, Theaitetos, 145 a). 

18 Introducerea calificativului &ptoroc („cel mai bun”) nu se justi- 
fică dacă e judecată doar în acest context; ea dublează pleonastic pe 
oopbraTros („cel mai priceput”). Dar „cel mai bun”, introdus aici tauto- 
logic cu sens tehnic, pregătește nașterea ulterioară a sofismului, în 
măsura în care mai tîrziu capătă nuanță morală. Se va dovedi între 
timp că expertul este mincinosul ideal (deţinătorul optim al adevărului 
este și deţinătorul optim al falsului). Însă dacă expertul este „,cel mai 
bun” din punct de vedere tehnic, nu înseamnă că el este şi „cel mai 
bun” din punct de vedere moral. 

29 Socrate a trecut deci în revistă, folosind un procedeu inductiv, 
tocmai abilităţile care dau conținutul polimatiei lui Hippias: cal- 
culul, geometria și astronomia. Socrate face astfel din Hippias însuși 
o paradigmă a identității dintre veridic și mincinos la nivelul tuturor 
competenţelor sale. De fapt Socrate — și acesta este sofismul —, 
dovedind că știutorul, și în speță Hippias, este cel mai capabil să spună 
adevărul şi să mintă, nu a dovedit că cel capabil să mintă este și 
mincinosul prin vocaţie; definiția mincinosului ca 8uvaroc Wevăeoo 
(366 b 5) se dovedește a fi falsă: mincinosul și veridicul pot fi una și 
aceeași persoană, dar în realitate nimic nu dovedeşte că și sint. 


2 Strigilul (Zrheyy!c) era un obiect, de obicei de metal, cu ajutorul 
căruia se îndepărta, prin radere, uleiul și praful de pe piele; sticluța 
de care e vorba (Aijxv0oc) era un mic recipient cu gîtul îngust con- 
ţinînd uleiul cu care atleţii își ungeau corpul. 

an Cicero reproduce pasajul în De Oratore, III, 2: „,Ajungînd la 
Olimpia în perioada cînd avea loc marea solemnitate a jocurilor care 
se celebrau din patru în patru ani, Hippias din Elis se lăudă în pre- 
zenţa Greciei întregi de a cunoaște toate artele, și nu numai artele 
liberale și nobile precum geometria, muzica, literele, poezia și cele referi- 
toare la natură, morală și politică, ci și de a-și fi confecționat cu pro- 
pria-i mînă inelul ce-l purta, mantaua care-l înveșmînta și sandalele 
cu care era încălțat”. 

22 Atît din fragmentele rămase, cît și din relatările contemporanilor 
(vezi în principal Platon, Hippias Maior) rezultă că Hippias făcea operă 
de arhivar, fiind un pasionat culegător de date pe care le inventaria 
în cataloage și sinopse (cf. Hp. Ma., Note, Despre personajul Hippias). 
De aceea, facultatea pe care o punea în joc Hippias era desigur memoria, 
devenită în acest context instrument de lucru, iar știința memorării, 
mnemotehnica, o adevărată metodă de lucru. Gîndul decisiv despre 
semnificaţiile mnemotehnicii lui Hippias şi conectarea ci cu cultura 
timpului le-a exprimat MOMICLIANO (1930, 324): „,„Sofistica în an- 
samblul ei nu cunoaşte... criteriul genetic pentru a certifica adevărul 
faptelor. Cercetarea asupra genezei este practicată cu îmbelșugare, dar 
în sine și pentru sine. Și doar cu Tucidide va apărea prima tentativă 
genială de a cerceta genetic istoria greacă, pentru a-i da acea întemeiere 
pe carc critica faptelor izolate nu o permitea. Criteriul adevărului era 
căutat în informația însăși luată izolat, adică judecînd în funcţie de 
mărturia care o furniza și de conformitatea cu experiența comună. 
De aici aparenta contradicție între spiritul critic al sofisticii şi tonul 
erudit și de manuul al istoriografiei sale, contradicţie care se explică 
atunci cînd înţelegi că acele descrieri și cataloage vor să fie repertorii 
de informaţii cernute, cînd de fapt ele nu pot fi decît repertorii, tocmai 
pentru că nu e cernut procesul istoric, ci informația în sine. 

Însuşi procesul critic al sofisticii are așadar rezultatul paradoxal 
de a îndemna la păstrarea, adunarea și memorarea tradiţiei. Cînd se 
acceptă tradiția, istoria se reduce în mod firesc la amintire. Din aceste 
motive, Hippias, care pînă și în operele istorice face operă mnemo- 
tehnică (Registrele Olimpiadelor şi Denumirile popoarelor) intră din 
plin în această tradiţie”. 

23 Aproape în aceiași termeni îl mustră Ilippias pe Socrate în Hp. Ma., 
301 b 1—3. Reproșuri asemănătoare i se aduc lui Socrate de către 
interlocutorii săi şi în R., 481 a și urm.;, Men., 80 b și urm.; Euthphr., 
11 b și urm. 

24 Iliada, IX, vv. 307—308. 

25 Iliada, IX, vv. 352—358. 

26 Iliada, 1, vv. 168—170. 

2 Iliada, LX, vv. 644—648. 

28 Fiu al lui Cronos și al divinității marine Philyra, centaurul Chiron 
reprezintă în mitologia greacă simbolul științei și al înțelepciunii puse 
în slujba principiului paideic. Elevii săi, mai toți eroi (Jason, Ascle- 
pios etc.), dacă nu chiar zei (Apollo), deprindeau de la Chiron arta 
războiului și a vînătorii, muzica, morala și medicina. Amestecat direct 
în destinul lui Peleu, Chiron devine apoi educatorul fiului acestuia, 
Ahile. 

2 Aceeași dezbatere, de astă dată între Socrate și Euthydemos (altul 
decît personajul care dă titlul dialogului platonician) este relatată de 
Xenofon în Memorab., IV, 2, 19—20. 


30 Că îi sînt dezagreabile macrologiile, Socrate o spune pe larg în 
Prt., 334 d—e, punînd faptul pe seama memoriei sale scurte (,,...de 
vreme ce ai de-a face cu unul care e uituc, mai taie din lungimea răs- 
punsurilor și fă-le mai scurte dacă vrei să te pot urmări” — trad. 
Șerban Mironescu). 

31 Expresiile greceşti sînt aici oteiv şi Epyăeo0ou, între care trebuie 
să presupunem că autorul a gîndit o deusebire, fără să putem preciza 
dacă ea se referă la modalitatea acţiunii sau la efectul ei. În Phd., 60 e, 
cele două cuvinte puse laolaltă sună redundant: uovotxiv moler xoi 
epyă(ov. Într-un context care se complică prin apariţia lui rpărrerw, 
din aceeași familie semantică („a acţiona”), ele apar și în Chrm., 163 b 3 
(cf. și volumul I al acestei ediţii cu nota Siminei Noica). APELT (1921, 
48) propune să gîndim prin xotetv pura acţiune a săvirșirii, iar prin 
epyateoOa. rezultatul ei ca lucrare finită. 

3 Specificaţia elmep vic 2oziv obroq este considerată de inicrpreţ: 
drept cheia dialogului, deoarece Platon trimite cu aceste cuvinte la 
binecunoscuta axiomă a eticii socratice (cf. Xen., Memorab., IV, 2, 
11— 20), conform căreia cunoscătorul binelui nu mai poate comite răul. 
Dar făcîndu-l astfel pe Socrate să pună sub semnul întrebării, în cîteva 
cuvinte doar, rezultatul atît de spectaculos obţinut al întregului, Platon 
anunţă totodată că nu am asistat decît la o farsă în care adevărul și 
falsul își schimbaseră locurile în vederea unei demonstraţii per absur- 


dum. Lui Aristotel, care a dat dezlegarea sofismelor din Hp.Mi., i-a scăpat 

faptul că autorul lor o cunoștea de asemenea; înscriindu-se cu rafina- 
ment în fals, Platon nu făcea decît să redistribuie într-un metaplan 
— ca un Odiseu care se reproduce pe sine — conținutul propriului 
dialog, creînd cu consecvență unicul și marele paradoxal dialogului, 
acela de a relua la nivelul expresiei (al formei) conţinutul însuşi al dia- 


logului. 

INTERPRETARE LA 
HIPPIAS MAIOR 


La capătul primei convorbiri cu Hippias, în dialogul Hi;ppias Minor, 
Socrate spune: am dovedit ceva la care nu consimt nici eu. La capătul 
convorbirii de acum tot cu Hippias, Socrate va spune: chiar dacă aș 


consimţi eu, nu consimte cel de acasă. Hippias acesta — încă mai ri- 
dicol aici decît în primul dialog, cînd măcar apăra legea și principiile 
morale — are totuși darul, parcă, să-l aducă pe Socrate în dezbinare 


cu sine. Nu vom spune că de aceea Platon i-a făcut cinstea să-l pună 
pe Hippias de două ori interlocutor principal, ceea ce nu a făcut cu ni- 
meni altul; dar e un fapt că faţă de alţii Socrate pare totuși a ști ceva 
(faţă de Protagoras ori Gorgias, marii sofiști, știe și spune chiar prea 
multe), pe cînd cu sofistul acesta mai neînsemnat, pe care-l poate lesne 
pune la punct, sfirșește în descumpănire. 


În fapt este vorba de dezbinarea intimă a lui Socrate, respectiv a 
platonismului, care iese la lumină în faţa unui inocent. Sofistul de față 
nu merită să fie combătut, căci nu face rău nimănui, cum fac ceilalți, 
un Gorgias, Callicles ori chiar un Euthyphron. Atunci merită să-ţi vezi 
prăpăstiile oglindite în nevinovăția lui. lar descumpănirea lui Socrate, 
aici ca și în primul dialog cu Hippias, va fi să constate că nu este destul 
să fii ştiutor ; mai trebuie ceva. Cu adevărat este de spus de fiecare dată: 
dacă socratismul sau platonismul s-ar reduce la a spune că trebuie să 
fii ştiutor cînd afirmi sau întreprinzi ceva, ele ar fi puţin lucru. 


Tot cu problema știutorului începe și dialogul de faţă, așadar. Hippias 
este iarăși implicat direct, acum însă nu ca expert în ale calculului sau 
în multe alte discipline și meșteșuguri, ci drept iscusit în știința regală 
a politicii. Dar cum poţi crede că ești ştiutor într-o asemenea privință? 
De la început Socrate îi pune întrebarea (281 c), numind dintr-o răsuflare 
trei dintre cei șapte înţelepţi și strecurînd în lista lor și pe Anaxagoras, 
care toți s-au ţinut de o parte de treburile Cetăţii. Nu s-au priceput în 
ccle publice, decretează Ilippias. Dar unu s-uu priceput nici în cele pri- 
vate, întregește Socrute (281 d), de vreme ce nu cîștigau bani cu lecțiile 
lor, cum fuc sofiștii recenți. lar llippias sc grăbeşte să accepte drept 
criteriu, confirmîndu-l cu propria sa reușită: cel ce știe se poate îmbogăţi 


învăţind pe alţii. 

Ce anume e de știut ca să poți interveni în viața publică și să poţi 
instrui și pe alţii în acest sens, Socrate nu-l întreabă pe Hippias. Poate 
că trebuie să ai cealaltă ştiinţă, să-i spunem'a Ideii, care i-a dat lui Pla- 
ton iluzia, în trei rînduri, că poate interveni în treburile Syracuzei și 
care l-a făcut apoi, în două rînduri, să scrie opere mari despre cîrmuirea 
cetății; acea știință în numele căreia el l-a făcut chiar pe Socrate, în 
Gorgias, să declare că se consideră singurul om politic al cetăţii. Înţelepţii 
cei vechi, în orice caz, au înţeles că doar cu ştiinţa lor ei nu pot cîrmui 
și nici preda. 

Într-un fel și lacedemonienii socoteau că politica nu se predă, de vreme 
ce la ei Hippias nu putea cîştiga nici un ban (283 c). I se pare curios lui 


Socrate că tocmai în Sparta, unde viața publică primă asupra celei pri- 
vate, un știutor în materie de virtute civică nu era învitat să înveţe 


pe nimeni politica. Dar Sparta rămiînea la legile și obiceiurile ei (284 c), 
refuzind serviciile oricărui știutor. Că valorile Spartei erau înguste, 
aceasta o putem spune noi, astăzi. Pe Socrate îl interesa să arate, cu 
exemplul Spartei, doar că un sistem de valori conștient de el, cum era 
cel al cetăţii amintite și pe care el îl admira, nu îngăduie știutorului 
obișnuit, fie că era sofist, înţelept sau cunoscător de genealogii (285 c) 
— ceea ce pentru greci însemna cunoscător de istorie — , să pună în 
discuție rînduiala obștească. E probabil, de altfel, că nici o ştiinţă asu- 
pra vieţii obștești n-ar fi clintit pe spartani din îngheţul lor. Dar în ce 
constă o asemenea știință, va încerca să o spună abia Republica lui Pla- 
ton. Lecţia asupra știutorului politic nu se face aici. 

Lecţia de acum este asupra. cunoscătorului în materie de frumos. 
Socrate spusese (281 d—:282 a): atunci un înţelept de altă dată s-ar 
face de rîs astăzi, așa cum un artist de altădată, sculptorul Dedal de pildă, 
s-ar face și el de rîs. Socrate singur apropia deci, într-un fel, destinul 
ştiutorului politic de cel al știutorului artistic. Pe de altă parte Hippias 
admitea că, în fața refuzului spartanilor de a se lăsa instruiți pe teme 
politice, el alesese calea să-i încînte cu tot felul de compuneri artistice. 
Nu este chiar atît de nefiresc, atunci, ca Socrate, în loc să întrebe pe 
Hippias despre virtutea civică, să-l întrebe despre frumos. Hippias de 
altfel îl invita peste trei zile să-i asculte una din compoziţiile care îi 
încîntaseră pe spartani. Atunci era bine de văzut ce știe despre frumos 
sofistul acesta care crede că ştie totul. Ce înseamnă a fi știutor în ale 
frumosului? 

Dezbaterea care începe de la 286 c, pe tema frumosului, arată limpede 
cum trebuie urcat spre a conduce la ceva de ordinul Ideii, chiar dacă în 

cazul de faţă nu se ajunge la ea. Totul se desfășoară pe șapte sau opt 
trepte, atît de sigur urcătoare încît nici nu te mai întrebi dacă le-a gîndit 
Platon: le-a impus obiectul gîndit el însuși. Putem de pe acum da nume 
treptelor: frumosul ca expresie individuală, ca materie generală, ca po- 
trivire sau adecvaţie a materiei, ca potrivire umană, ca potrivire în sine, 
ca potrivire generală și utilă, ca desfătare dezinteresată. 


->1, Pentru a vedea ce ştie celălalt, Socrate îi cere să spună ce cste 
frumosul. Del a început el precizează că vrea să ştie ce e frumosul și nu un 
Imcru frumos. Hippias însă îi indică un lucru frumos. Și firește, Socrate 
îi răspunde că pot fi mai multe, așadar că nu expresia individuală a 
frumosului („fecioara frumoasă”) hotărăște. 

Naivitatea teoretică a lui Hippias este evidentă. — Poate totuși 
că o anumită naivitate, una secundă măcar, ca o reîntîlnire cu concretul, 
va fi necesară spre a putea da socoteală de frumos. În definitiv pro- 
blema de acum (,,ce este” frumosul) nu înseamnă neapărat definirea lui; 
poate fi şi identificarea lui, descrierea sau desfăşurarea lui. În genere, 
ridicarea către ceva de ordinul Ideii s-ar putea să nu necesite compara- 
rea cazurilor particulare, ca pentru concept, spre a vedea ce este comun. 
Ridicarea la Idee e mai degrabă spre esențial. Atunci de ce nu s-ar putea 
citi frumosul într-o singură întrupare? 

Dar sîntem departe de esenţă, cu răspunsul lui Hippias. Sîntem 
în lumea existențelor, unde chiar ceea ce a părut o clipă frumos poate 
înceta a fi, cum nu e frumoasă fecioara faţă de existenţa divină (289 c)- 
— Şi totuși, cînd percepi frumosul în existenţe reale, te-ai ridicat la 
eidos, cum spune Socrate, adică la acea natură care le face frumoase 
pe toate: fecioară, cal, liră (289 d). Ele nu mai pot fi urite nici faţă de 
cele divine, atunci. Căci — dar Socrate n-o mai spune — dacă ai trece 
frumosul doar de partea divinului, ai rămîne la existenţe, oricît de ridica- 
te. Socrate vrea cel mult să arate că în orice lucru frumos este ceva divin, 


nicidecum că divinul singur ar avea parte de frumuseţe. 


2. Atunci Hippias înţelege că trebuie să caute ceva de ordin general 


și denumește o materie generală, aurul (289 c). — Dacă urmărești să 
afli, cu „frumosul însuși”, ceva care face ca lucrurile să fie frumoase, 
atunci el ar putea fi o poleială — și cu aceasta răspunsul lui Hippias 


poate avea o semnificaţie mai adîncă. Trecînd cu gîndul peste treapta 


aceasta, pe care Platon o lasă la nivelul materiei înfrumuseţatoare, s-ar 


putea spune că poleiala nu e numai de aur; e și de ornament, de stil, 
de figuri literare, de procedee artistice și canoane, de manieră. Toate 

aceste mijloace, formale în aparenţă, sînt dimpotrivă un fel de materie 
privilegiată sau un material, ca aurul, al cărui adaos pare uncori că în- 
frumuseţează totul. Pentru toate e însă valabil ce spune Socrate despre 
Fidias, cum că nu foloseşte aur oriunde în sculpturi. Frumosul nu există 
ca materie generală, respectiv ca material privilegiat. 


3. Există ca potrivire a materiei, încearcă să spună al treilea râspuus 
al lui Hippias (290 d). El nu se ridică încă la ideea de material în genere, 
dar vede acum în materie altceva decît sclipirea ei. Frumuseţea ar putea 
fi sensul funcţional al materiei: un lucru e frumos pentru că e adaptat 
unei funcţii anumite. — Dar e prins în felul acesta frumosul însuși? 
Adaptarea la funcţie depășește cu mult și frumosul natural, invocat la 
primul exemplu, și frumosul artistic de la al doilea. Orice unealtă ar fi 
și ea frumoasă (toată tehnica omului modern ar fi frumoasă), pină și 
o lingură de lemn, spune Socrate, care e mai potrivită hranei decit cea 
de aur. Potrivirea și adaptarea, la acest nivel al materiei, te îneacă în 


lumea lucrurilor, 


4. Dar frumosul e potrivire în uman, izbucnește Hippias (291 a), 
eliberîndu-se de generalitatea materiei spre a trece la cea a omului. 
Frumos este tot ce e potrivit la om și în viaţa umană: o existenţă plină, 
dusă pînă la capăt și bine încheiată. De la frumosul natural (fecioară, 
cal) s-a trecut, cu al doilea răspuns, la frumosul artistic, cu al treilea 
la frumosul posibil în cele materiale, acum la frumosul posibil în cele 
umane. Să nu existe un frumos şi în divin, de vreme ce urcăm treaptă 
cu treaptă? 

Tocmai în numele acestuia din urmă — care iinpune altă măsură 
a trumosului, cu zeii și oamenii de obiîrșie divină — respinge Socrate 
noua teză a lui Hippias asupra frumosului. El caută ce e frumosul însuși 
în toate aceste cinci planuri, am spune. El însuși folosește acum un cuvînt 
nou: ,frumuseţe” (kdâlos, 292 d) ca substantiv, în loc de adjectivul 
substantivat, frumosul (to kal6n), ca mai înainte. Cere să i se vorbească 
deci despre frumuseţe, uitînd de lucruri, oumeni și zei, ca și de ceea ce 
le e potrivit lor; sau poate luînd numai ideea de potrivire, fără lucruri, 
oameni, zei. Căci sîntem, în sfîrşit, în sfera generalului pur, după ce am 
trecut prin cel natural, material, uman și divin. 

5. Socrate singur e cel care propune acum lui Hippias răspunsui 
firesc: esenţa frumosului ar putea fi deci ideea de potrivire în genere, 
ideea de „convenabil” (to prâpon, 293 e). În răspunsurile anterioare 
era vorba de potrivirea a ceva anumit, a aurului de pildă, de care Socrate 

amintește. De altfel, dacă ideea de „potrivit” exprimă frumosul, ar 
putea fi invocate alte potriviri. Frumosul ar fi — se poate tălmăci gîndul 
de aici — o bună potrivire de culori, sunete, forme, o bună potrivire de 
cuvinte, așadar cuvinte potrivite, sau o potrivire de idei. Dar e o potri- 
vire goală? Dincolo deci de orice potrivire anumită, dacă iei „,potrivitul 
însuși”, cum se vrea aici, drept măsură a frumuseţii care face toate 
lucrurile să fie frumoase, trebuie să te întrebi: le face cl cu adevărat să 
fie frumoase? sau doar să pară așa? (294 a). Nu lucrează frumuseţea 
aceasta mai mult asupra aparenţelor? 

Dacă potrivitul e privit în sine (ca o finalitate fără scop, va spune 
mai tîrziu un Kant), el duce la o formă de desăvirșire închisă. Cu ase- 
menea desăvirșiri lucrurile pot fi mai frumoase, cum sînt fiinţele umane 
cu straie potrivit făcute, spune Hippias; dar e o întrebare dacă fiind 
mai frumoase fiinţele sînt și frumoase ; dacă nu doar par să fie frumoase. 
Iar că obiceiurile şi rînduielile noastre, bine potrivite, ne par frumoase 
fără să fie întotdeauna așa, o dovedește faptul că ne dezbinăm în jude- 
căţile asupră-le, spune Socrute. Potrivirea goală poute fi și o amăgire. 
Potrivirea nu-i deci totul, trebuie potrivire la ceva. (Frumosul ce o valoare 
solidară cu alte valori). Dacă am reluat, spre a înțelege frumosul, ideea 
de potrivire, trecînd-o pe plan formal, trebuie să regăsim și caracterul 
funcţional al potrivirii, considerat acum și el pe plan general. 

6. Tot Socrate, atunci va introduce teza cea nouă despre frumos, 
spunînd simplificat (și oarecum strident pentru un modern): frumosul 
e utilul (295 c). În realitate, cum o vor dovedi exemplele pe care le dă 
îndată, continuitatea de idei e perfectă, în ciuda aparenţei că ar fi vorba 
de o teză nouă: potrivirea, adecvaţia, convenabilul nu pot fi scop în 
sine. Sînt mijloc. Dar către ce? 

Așa deci cum am considerat potrivitul în general, să considerăm 
caracterul funcţional în general. Exemplele lui Platon urcă iarăși. Ochiul 
este frumos cînd e adaptat funcţiei sale, ca o parte a corpului; tot corpul 
la fel, după cum sînt și animalele, uneltele, mijloacele tehnice și artistice 
create de om, pînă la obiceiurile și legile lui. Aici deci se ia limpede 
întreg registrul, funcționalului, unde arta e doar o parte; frumosul s-ar 
întinde în sfîrșit peste tot, de la materie pînă la zei. Fără să le numească, 
lingurile de lemn au redevenit frumoase, și cu ele tot restul. Dar acum 
nu această răspîndire a frumosului îl îngrijorează pe Socrate, ci altceva, 
mai subtil, ce rezultă din ideea de funcțional considerată în sine. 

Dacă frumosul este funcționalul și acesta aduce după el binele, atunci 
între bine și frumos se creează o stranie dependenţă. S-ar zice: binele 

devine scopul frumosului. Dar Platon spune ceva mai adînc: frumosul 
devine cauza binelui. Într-adevăr, analizînd lucrurile mai bine (chiar 
dacă aparent sofistic), Platon arată că frumosul a devenit o capacitate 
de bine (295 e), deci o iscusinţă. Frumosul funcțional, am zice, înseamnă 
o virtuozitate şi o simplă tehnică de producere a binelui. Dar numai a 
binelui? Și mai rămîne el frumos cînd nu produce binele? Să-l limităm 
totuși la producerea de bine și să spunem că e deci favorabilul, avanta- 
josul, priitorul (to ophâlimon, 296 e). Dacă însă doar produce” binele, 
înseamnă că este cauză a lui, fără a fi bun în el însuși. Iar limba greacă, 
pentru care kal6s înseamnă și frumos şi bun, nu pare a admite așa ceva. 
Socrate e nesatisfăcut. Respinge singur toată construcţia de mai sus 
și trece, fără nici o justificare aparentă, la a șaptea teză: frumosul în- 
seamnă desfătare. 


Cititorul nu e nici el satisfăcut. Întii, teza aceasta a șasea, a funcţio- 
malului ca fericită potrivire pentru producerea binelui, sfîrșește sofistic 
în echivocul unui cuvînt grecesc; apoi, trecerea la o nouă teză se face 
arbitrar. Dialogul pare să se degradeze singur, chiar în prezentarea lui 
exterioară. Așa, degradat, a stat el în faţa istoricilor filosofiei, care l-au 
nesocotit, și stă în faţa cititorului contemporan, atît de exigent. Poate 
fi salvat? 

Ni se pare că nu e nevoie să fie „salvat”; că trebuie înțeles, atîta tot. 
Să vedem care e gîndul tezei a șasea și care e trecerea la teza următoare. 
Pe un modern nu-l poate nemulțumi, în teza frumosului producător de 
bine, faptul că deci frumosul e „altceva” decît binele; îl nemulțumește 
faptul că e producător, pur și simplu. Poate că și pe Socrate îl nemul- 
țumeșşte, în fond, sensul acesta al frumosului de a nu fi prin sine bun, 
adică de-a nu fi un de la sine, ceva în sine, un pentru sine. Funcţionalul 
luat în el însuşi ducea, e drept, la desăvîrșire goală; însă funcționalul 
înţeles ca potrivire la ceva conduce la ideca de valoare-mijloc. 

Spiritul modern a căzut efectiv peste neadevărul acestei teze a şa- 
sea cu o sentinţă renumită a inteligenţei franceze: „frumusețea e o pro- 
misiune de fericire”. Este întocmai sensul tezei platoniciene. Dar poate 
că frumuseţea nu e doar o promisiune de fericire, ci e fericirea însăși. 
Acest lucru îl spune Socrate acum, cu teza a șaptea a frumuseții ca des- 
fătare. Prin el însuși frumosul ar fi o formă de bine, o beatitudine. Și 
se ajunge firesc la teza a șaptea, în ciuda aparenţelor ; căci dacă frumosul 
trebuie să fie un bine, dar nu unul util și nu binele în general, el este ur 
bine dezinteresat şi special. 

1. „Să numim frumosul ceea ce ne dă plăcere, nu însă oricare plăcere, 
ci aceea care se capătă prin auz și văz” (297 c). S-ar zice că e un gînd 
de cu totul alt ordin decît cele de pînă acum; dar e același gînd limpezit. 
Nu erau oare izvor de plăcere chipul fecioarei de la primul răspuns, aurul 
de la al doilea și chiar lingurile, în orice caz vieţile frumoase şi potrivirile 
toate de la celelalte răspunsuri? Ele apăreau ca încercări variate de 
a descrie frumosul și nu erau, în realitate, decît paradigme ale plăcerii, 
ba încă ale plăcerii văzului şi auzului. 

Căci într-adevăr, ce se cuprinde sub îngustimea acestor două simţuri, 
singurele dezinteresate? Se cuprinde tot. Sînt întîi artele, atît cele ale 
plasticului, cu văzul, cît și cele ale muzicalului, cu auzul; se cuprind 
tot apolinicul și dionisiacul, dacă ne place să spunem așa. Dar nu se 
cuprinde numai atît, și dialogul o arată într-un uluitor rezumat, asupra 
căruia esteticianul modern ar avea de reflectat: ,„,Ne plac, spune 
Socrate, oamenii frumoși (frumosul natural), culorile frumoase (frumosul 
natural și artistic), operele de pictură și sculptură (frumosul plastic), 
sunetele frumoase, muzica sub toate formele”. Iar aici vine noutatea 
pentru un modern: „Ne plac discursurile frumoase, istorisirile de 
mituri frumoase”. Într-adevăr, ţin şi ele de auz, sînt și ele arte ale muzi- 
calului, de vreme ce pentru grecii vechi mousik6s însemna „,cultivat”, 
iar mousik6 însemna artă, cultură, nu numai muzică. 

Dacă lucrurile stau așa, atunci nu se mai poate spune că definiția 
frumosului pe bază de văz și auz este îngustă. Socrate va vorbi mai jos 
-de moravuri, de instituţii umane și legi, care ţin, primele de muzica 
naturală a polis-ului, celelalte de artele ,„,muzicale” ale politicului, dacă 
tot ce e armonie se subsumează muzicalului. Dintr-odată astfel un dialog 
pe care-l puteam lesne arunca din mînă vine să spună, cu o exactitate 
pe care ştiinţa esteticii nu a mai avut curajul s-o regăsească întotdeauna, 
care anume este domeniul frumosului. lar pentru că nu am aruncat dia- 
logul din mînă, să vedem dacă el nu spune esteticii noastre încă mai mult. 

Este o admirabilă extindere a domeniului frumosului, lărgirea lui 
pînă la a cuprinde realităţile morale și politice. Aci este în joc atît văzul 
minții ce se desfată cu lucrurile, cît şi un auz al minţii, care poate cuprinde 
toate armoniile logos-ului rostit (frumosul unei demonstrații matematice, 
spunem astăzi, frumuseţea unei speculaţii). Dar, pentru întrebările ce 
se vor ridica acum în legătură cu dezbinarea sau distribuirea frumosului 
între -văz și auz, frumuseţile morale și politice spun deocamdată prea 
mult, cum ar spune și cele de gînd ori speculative. Ar trebui să arăţi 
tocmai că nu e vorba de văzul și auzul obișnuite; căci altminteri „poate 

că nici legile, nici obiceiurile nu sînt atît de străine cît par de senzațiile 
pricinuite în noi de auz și de văz”, spune Socrate singur (298 d). Le va 


=» 


lăsa deci de o parte deocamdată (deși „cel de acasă” nu-l iartă dacă 
spune lucruri nedovedite), după cum va înlătura, simplu, obiecția că ar 
fi trebuit invocate şi alte plăceri, mai joase decît cele ale văzului și auzu- 
lui, arătînd că nimeni nu le consideră frumoase. O problemă deosebită 
se ridică acum și ea dă măsura adîncimii de gînd la care a ajuns dialogul 
acesta al ușurătăţii aparente. Ea va fi de aici (299 c) și pînă aproape de 
sfîrşit, problema însăși a frumosului. Dacă nu ne înșelăm, este una dintre 
cele mai tulburătoare probleme pe care și le poate pune estetica. 

Văzul vine cu lumea sa, auzul cu a sa. În chip firesc se pune problema 
dacă frumosul nu e cumva divizat. Este frumosul plasticului acelaşi cu 
al muzicalului? Sînt legile unuia aceleași în ale celuilalt? (Dincolo de 
sensibilul imediat: sînt legile formelor aceleași cu ale cuvîntului?). 
Frumoase sînt amîndouă, plăcute amîndouă. Dar au și o frumusețe 
comună? În speţă Socrate se întreabă: sînt frumoase fiecare și amîndouă? 
Sînt frumoase fiecare dar nu amîndouă? sau cumva sînt frumoase amîn- 
două dar nu fiecare? 
= Dacă spui că sînt frumoase atit fiecare cît și amîndouă, e ceva clar 
pentru logica bunului-simţ ; (dacă și unul e ostaș și altul e ostaș, amindoi 
sînt ostași). Dacă spui: sînt frumoase fiecare dar nu neapărat amîndouă, 
atunci trebuie să cauţi „frumosul comun” (300 a) și aceasta este tocmai 
problema de aici, ca și a esteticii de totdeauna. Dacă însă spui: sînt 
frumoase amîndouă dar nu fiecare? Atunci pui o problemă deosebită 
de cea de aici (unde fiecare, atît plasticul cît și muzicalul, este frumos), 
dar care o poate lămuri pe cea de aici. Asupra ei se oprește o clipă Socra- 
te, spunînd (300 e): se poate ca o stare, ce nu este în mine cînd sînt siu- 
gur şi nu e nici în tine, să fie în noi cînd sîntem amîndoi. 

Lui Ilippias i se pare absurd să crezi așa ceva. E clar că este în amindoi 
ce e în fiecare (dacă sîntem drepți fiecare sîntem și amîndoi; dacă am 
fi de fildeș fiecare am fi amîndoi); dar și invers, adaugă el, răspuuzîud 
astfel problemei lui Socrate că ar putea să nu fie în fiecare ce e în amîn- 
doi. Hippias are îndată (301 b) o splendidă diatribă împotriva celor ce 
văd stări, calități sau esențe care ar reveni amîndurora dar nu fiecăruia, 
sau fiecăruia și nu amîndurora ; și cu toate că istoricii văd în diatribă o 
imitație a stilului retoric al lui Hippias cel real de către Platon, vom 
spune mai degrabă că i-a atribuit aici toată revolta bunului-simţ împotri- 
va celor ce pretind a vedea și altceva decît exemplare individuale şi 
colecţii de indivizi. 

Chiar exemplul acesta al exemplarelor individuale îl dă acum Socrate 
(301 d). Fiecare dintre noi e unu, spune el, dar amîndoi sîntem doi. Ce 
sîntem fiecare (unu) nu sîntem amîndoi laolaltă și nici ce sîntem amîndoi 
nu sîntem fiecare. Dar spus astfel, gîndul acesta nu e nici măcar sofistic, 
e tavtologic: sigur că unu e unu și nu doi. De aceea Platon trece de la 
număr la proprietate numerică şi spune: unu are proprietatea de-a fi 
impar, doi pe cea de-a fi par (302 a). Un unu impar și cu alt unu impar 
dau însă ceva par (întotdeauna două numere impare adunate dau unul 
par). Dar atunci e o întrebare, ce înseamnă „„amîndoi” (amphâteroi), 
pe care-l folosește tot timpul Platon. Dacă amîndoi vrea să spună „și 
unul și altul”, atunci el n-are dreptate: un număr impar și alt număr 
impar fac două numere tot impare! Dacă însă amîndoi înseamnă „adu- 
naţi”, atunci e vorba de un al treilea, deci nu mai sînt în joc unul ori 
altul, 

De ee săvirșește Platon sofismul acesta? Poate conștient, poate 
inconștient. EI își dă în orice caz seama că a căzut pe o problemă: două 
sau mai multe lucruri reunite pot da și altceva decit este în ele. Dacă 
reunirea înseamnă adunare, bineînţeles că rezultatul are alte proprietăţi 
decît părţile; dacă reuniunea e organizare în sistem, iarăși este firesc 
ca sistemul să aibă proprietăţi noi. Dar chiar simpla reuniune (acumu- 
lare) poate duce natura la un salt calitativ, sau spiritul la adevărul 
totului care nu e al fiecăruia sau la sensuri colective care nu sînt ale fie- 
căruia. Socrate însă stabilește că poate exista ceva în amîndoi care 
să nu fie în fiecare, spre a putea spune și invers: există ceva în fiecare 
fără să fie în amîndoi. 

Aceasta, într-adevăr, e problema la care Socrate revine: dacă frumosul 
poate fi o plăcere a auzului, de o parte, a văzului de alta, fără să fie o 
plăcere comună, fără o „natură comună” (302 c). Se poate așa ceva? 
Nu se poate, răspunde Socrate. La fel spune și Hippias. 

Dar dacă se poate? Platon a avut curajul, cu teza a șaptea, să nu 
rămînă la generalităţi libere despre frumos (cum ar fi potrivirea în gene- 
ral, utilitate sau funcţionalitate în general), ci să invoce generalităţi 
angajate în sensibil, cum reclamă atît frumosul natural cît și cel artistic. 
Frumosul este armonia în cele văzute și auzite; frumosul e sau plastic 
sau muzical (în sens larg, grecesc). Poate nimeni n-a mai îndrăznit să 
spună lucrul cu atîta claritate. Dar ceea ce nu cutează să spună nici 
Platon este că astfel s-ar putea ca frumosul să fie și să rămînă îndoit. 

Astăzi o asemenea afirmație că există stări îndoite n-ar mai surprinde. 


S-a putut spune simplu că lumina este și corpuscul și undă. Spunem că 

devenirea este şi liniară și în cerc. Spunem că viaţa este și proces: orb 
şi proces codificat. Despre număr afirmăm că e și raţional și irațional, 
în sensul că e și suprema raționalitate și suprema iraționalitate (continuul 
numeric). Nu s-ar putea susține oare că plasticul și muzicalul reprezintă 
o complementaritate sensibilă, așa cum s-a vorbit de una logică? 

Platon nu şi-a pus această problemă; dar dialogul o pune. Ce este 
frumosul? Dialogul vine acum să spună: oricum vei răspunde, în cazul 
că vorbeşti despre frumosul însuși, ca întruchipare sensibilă, vei „vorbi 
sau despre cel plastic sou despre cel muzical. Nici o estetică, poate, n-a 
ieșit din condiţia aceasta, și astfel dialogul lui Platon, care pornea de la 
sensibilul imediat şi ajungea la sensibilul specificat, nu a fost depăşit. 

Să rămînem la cele două specii ale frumosului fără să găsim genul 
lor?, Dar orice căutare în gen ne scoate din frumos. Așa i se întîmpla lui 
Platon însuși, cu ultima teză, ce ar putea fi a opta (303 e). Că genul 
comun ar fi: plăcerea nevinovată, bună, favorabilă — o asemenea 
afirmaţie ne-ar întoarce la frumosul „producător de bine”, pe care l-am 
respins mai înainte. 

Hippias este exasperat şi se întoarce la ce ştie, la frumusețea de-a 
cuvînta cum trebuie în faţa oamenilor (304 b). Socrate e descumpănit: 
a revenit la ce nu ştie. Cum să vorbeşti de frumuseţea de-a cuvînta dacă 


nu știi ce e frumuseţea? Cineva „de acasă” 


l-ar certa că nu poate da 
socoteală exactă de lucruri. El însuși e dezbinat între dorinţa de-a vorbi 
exact despre valori ca frumosul și neputinţa de-a tăcea despre ele, de 
vreme ce le întîlnești pe toate drumurile. Nu merită să trăieşti dacă nu 

ştii așa ceva (304 a). 

“ Nici nu trăiești ca om, dacă n-ai înţelesul valorilor umane. Trebuie 
să existe, atunci, o altă știință, sau un alt acces la ele. Un asemenea acces 
îl va sugera Platon, pentru frumos, într-un alt dialog, anume Phaidros, 
dar în chip atît de liber şi exaltat încît abia dacă mai poţi crede că este 
în joc ştiinţa Ideii. 

Nu cunoști frumosul, va reieși din Phaidros, dar îl identifici. Nu-l 
cunoşti dar îl recunoşti. L-ai văzut altădată și i-ai contemplat Ideea, 
în altă existenţă. — Dacă se poate traduce în vreun fel gîndul metempsi- 
hozei, atunci vom spune: a percepe valorile înseamnă a le fi perceput. 
O altă știință — spre care dialogul de faţă, Hippias, abia deschide — va 
trebui să intre în joc, o știință a cunoașterii în cerc, sau una a cunoașterii 
ca recunoaștere. Dar ştiinţa aceasta despre frumos e grea, cum spune 
proverbul pe care abia acum, la sfîrșitul dialogului, îl înțelege cu adevă- 
rat Socrate. 


70 


HIPPIAS MAIOR 


[sau Despre frumos, dialog anatreptic] 


SOCRATE HIPPIAS 


SOCRATE lată-l din nou la noi pe frumosul și atotștiu- 
torul Hippias!! E multă vreme de cînd n-ai mai dat prin 
Atena. 


HIPPIAS N-am o clipă de răgaz, Socrate. Căci Elisuls 
ori de cîte ori are nevoie să ducă ceva la bun sfîrșit cu 
vreo cetate sau alta pe mine mă alege ambasador, consi- 
derîndu-mă un foarte priceput arbitru și purtător de cuvînt 
în chestiuni diplomatice. Așa se face că în numeroase rînduri 
am dus tratative cu diferite cetăţi, dar cel mai adesea, și 
în treburile cele mai importante, cu Sparta. lată de ce, 
ca să răspund la întrebarea ta, nu mă abat decît arareori 
pe-aici. 

SOURATE Aşa se întîmplă, Hippias, cînd eşti un om și 
instruit, şi cu o viaţă bine împlinită?: căci pe cît de bine 
te descurci într-ale tale cîștigînd o droaie de bani de la 
tineri în schimbul unor învățături cu mult mai prețioase 
de fapt, pe atît de bine te descurci și într-ale obștei, de 
vreme ce-i faci numai servicii, nădăjduind, pe bună drep- 
tate, nu disprețul, ci stima tuturora. Stau însă şi mă întreb, 
Hippias: de ce oare acei oameni vestiți din vechime:, ale 
căror nume sînt rostite ca fiind cele mari ale înţelepciunii, 
un Pittacos, Bias sau Thales din Milet, și alții încă, pînă 
la Anaximandru, deci toți aceștia, sau aproape toţi, s-au 
ţinut departe de treburile publice?4 

HIPPIAS Erau neputincioşi, Socrate, și nu-i ducea min- 
tea5 cum să facă faţă și la treburile care-i priveau pe ei 
şi la cele ale cetăţii. 

SOCRATE Așadar, pe Zeus, precum spunem îndeobște 
că nici un meșteșug nu rămîne pe loc, iar meșterii de altă- 
dată le apar celor de astăzi rudimentari, oare tot astfel 
vom spune și noi că meșteșugul vostru, al sofiștilor, n-a 

rămas pe loc, și că cei care s-au îndeletnicit în vechime 
cu înțelepciunea ne apar nouă astăzi rudimentari? 

HIPPIAS Este întocmai cum spui. 

SOCRATE Deci după tine, Hippias, dacă s-ar întîmpla 
ca Bias să trăiască în zilele noastre, pe lîngă voi el ne-ar 
părea de bună seamă ridicol, după cum și sculptorii spun 
că dacă Dedal? s-ar naște încă o dată și-ar da la iveală 
aceleași lucruri care pe-atunci l-au făcut celebru, noi nu 
ne-am putea stăpîni rîsul. 

HIPPIAS Chiar așa stau lucrurile, Socrate”. Numai că, 
în ce mă privește, am obiceiul să-i laud pe cei vechi, ba 
chiar mai mult pe ei decît pe cei din vremea noastră, păzin- 
du-mă astfel de invidia celor în viaţă, dar și temîndu-mă 
de mînia celor morți. 

SOCRATE Mi se pare că procedezi tare înțelept, Hippias, 
vorbind și gîndind așa. Iar eu sînt gata să întăresc cele 
spuse de tine. Căci dacă stau să mă gîndesc la măiestria 
cu care aţi ajuns să îmbinați interesul obștei cu treburile 
voastre, ale fiecăruia, pot spune că arta voastră a progre- 
sat văzind cu ochii. Iată-l, de pildă, pe Gorgias, sofistul 
din Leontinoi; trimis de ai lui la Atena pentru a le repre- 
zenta cetatea — leontinii îl țineau de cel mai iscusit în 
cele obștești — a trecut drept un excelent vorbitor în 
adunarea poporului; iar apoi şi-a văzut de ale lui și, dînd 
lecţii celor tineri, a cîștigat de la noi o grămadă de bani. 
Ca să nu mai vorbesc de prietenul meu Prodicos, care 
nu o dată a trecut pe aici cu treburi de-ale cetăţii. Dar 
ultima oară, venind la Atena ca reprezentant al Ceosului 
a stîrnit mare admiraţie vorbind în consiliu; iar apoi, 
s-a gîndit şi la ale sale; cu prelegeri şi cu lecţii a cîștigat 
o groază de bani, de te miri cit. În schimb, nici unul din 
oamenii vestiți de altădată nu a crezut vreodată de cu- 
viință să ceară vreun ban și nici să țină prelegeri, împăr= 
tășind cîte ceva din ceea ce știau locuitorilor atîtor cetăți. 
Într-atît erau de naivi şi n-aveau habar de ce reprezintă 
banul! Pe cînd cei doi despre care-ţi vorbeam au cîștigat 
de pe urma înțelepciuniii mai mult decît orice alt meseriaș 
de pe urma meșteșugului său, oricare ar fi acela. Ca să 
nu mai vorbim de înaintașul lor, Protagoras. 

HIPPIAS În privinţa aceasta sînt de spus lucruri de care 
tu n-ai habar, Socrate. Căci dacă ai afla cîți bani am cîști- 
gat eu, ai rămîne uimit. Ca să nu pomenesc decît de Sicilia, 
chiar locul unde trăia, onorat de toți, Protagoras; unde 
mai pui că era și mai viîrstnic decît mine. Eu, cu mult 
mai tînăr și în scurtă vreme, am cîştigat mai bine de o 
sută cincizeci de mine! Iar dintr-un orășel prăpădit, 
Inykon?, mai bine de douăzeci de mine. Întorcîndu-mă 
acasă, banii i-am dat tatălui meu; și el și ceilalți din cetate 
au rămas cu gura căscată de admiraţie. Aproape că-mi 
vine să cred că am cîștigat mai mulți bani decît oricare 
alți doi sofiști laolaltă. 

SOCRATE Minunat lucru, Hippias! lată o dovadă cum 
nu se poate mai bună că înțelepciunea ta și a celor din 
zilele noastre o întrece cu mult pe a celor de altădată. 
Ce deosebire! Trebuie să înţeleg din spusele tale că mare 
le era prostia! Se zice că Anaxagoras făcea exact pe dos 
decit facem noi. Rămînîndu-i o moștenire însemnată s-a 
arătat nechibzuit și a risipit-o pe toată, într-atît era de 
lipsit de minte. Se mai spun și altele de felul ăsta despre 
cei din vechime... Gîndindu-mă, deci, la înaintași, toate 
acestea îmi par a fi o dovadă cum nu se poate mai bună 
a înţelepciunii noastre. Și nu sînt puțini cei care gîndesc 
că înțeleptul trebuie să fie înţelept în primul rînd pentru 
el. Drept care, definiția înțeleptului ar suna cam așa: 
„„Cel care cîștigă cei mai mulți bani”. Hai să lăsăm însă 
vorbăria și să ne întoarcem la tine; ia spune-mi, din cetăţile 
prin care ai fost, de unde ai cîștigat cei mai mulți bani? 
Pot să jur că din Sparta, unde te și duci cel mai des. 

HIPPIAS Nu, pe Zeus, Socrate. 

SOCRATE Cum aşa? N-ai să-mi spui că de acolo ai cîș- 
tipat cel mai puţin? 

|HIPPIAS De acolo n-am câştigat niciodată” nimic. 

SOCRATE, Mai că nu-mi vine să cred, Hippias, atît e de 
uimitor ce-mi spui. Oare ştiinţa ta nu este în stare să-i 
facă mai virtuoși pe cei care stau în preajmă-ţi și o învață?10 

HIPPIAS Ba bine că nu! 

SOCRATE Să întelew atunci că ea a fost în stare să-i 

facă mai buni pe tinerii din Inykon, dar nu și pe cei.'din 
Sparta? 

HIPPIAS Nici vorbă de așa ceva, Socrate. i 

SOCRATE Atunci poate că cei din Sicilia doresc să devină 
mai buni, iar cei din Sparta nu? 

HIPPIAS Nu, Socrate. Și spartanii vor același lucru. 

SOCRATE Mai rămîne să cred că fugeau de lecțiile tale 
din lipsă de bani. 

HIPPIAS Nici ăsta nu-i motivul; au bani cîți vrei. 


SOCRATE Atunci cum să-mi explic că avînd și bună- 
voință și bani, iar tu putînd să le fii de folos ca nimeni 
altul, nu te-au trimis acasă încărcat de bani? Ia stai! Oare 
nu cumva își educă spartanii copiii mai bine decît o poţi 
face tu? Te învoieşti să spunem că e așa? 

HIPPIAS Cum o să mă învoiesc? 


SOCRATE Atunci din două una: ori nu ai fost în stare 
să-i convingi pe tinerii spartani că luînd lecţii cu tine ar 
progresa întru virtute mai mult decît dacă ar face-o cu 
părinţii lor, ori nu ai putut să-i convingi pe părinţii lor 
că este firesc să-ţi încredințeze ţie educația acestor copii, 
dacă, bineînţeles, le pasă cît de cît de soarta lor. Căci nu 
pot să cred că-i rodea invidia la gîndul că le-ar deveni 
copiii mai buni. 

INIPPIAS Nici cu nu cred că despre invidie era vorba. 

SOCRATE Sparta este bine legiuită, nu? 

HIPPIAS Sigur că este. 

SOCRATE lar în cetăţile bine legiuite virtutea este ținută 
la loc de cinste. 

HIPPIAS Şi încă cum! 

SOCRATE Or, dintre toţi, tu eşti cel mai capabil s-o treci 
şi altora. 

HIPPIAS Întocmai, Socrate. 


SOCRATE Dacă ne gîndim la omul cel mai capabil să-i 
înveţe pe alţii călăria; oare nu în Tesalia, în primul rînd 
(sau oriunde în altă parte, unde lumea s-ar îndeletnici cu 
această artă), ar fi el cel mai mult prețuit și ar cîştiga cei 
mai mulți bani? 

HIPPIAS Așa se pare. 

SOCRATE lar cel care este în stare să dea învățături 
despre virtute, vrednice de toată prețuirea, unde va fi 
cu precădere stimat și unde va cîştiga cei mai mulţi bani? 
Unde dacă nu în Sparta sau în alt oraș bine legiuit dintre 
cele greceşti? Sau poate mai degrabă în Sicilia!!, prietene, 
şi la Inykon? Să credem una ca asta, Hippias? Dacă tu 
poruncești, se cuvine ca eu să te-ascult. 

HIPPIAS Nu, Socrate, însă potrivit tradiţiei, spartanii 
nu-și schimbă legile şi nici nu-și educă copiii altfel decît 
au apucat. 

SOCRATE Cum vine asta? Spartanilor nu le stă în obicei 
să facă cum este bine, ci, dimpotrivă, să dea greș în ceea 
ce întreprind? 

HIPPIAS N-aș spune asta, Socrate. 

SOCRATE N-ar proceda ci mai cuminte dînd tinerilor o 
educaţie mai bună în locul uneia mai proaste? 

HIPPIAS Desigur. Însă legile lor nu le îngăduie să pri- 
mcească v educatie străină!?; altminteri, ştii prea bine că 
dacă ar fi cu putință ca vreun educator să ciștige bani de 
la ei, acela aș fi eu. Nici nu ştii ce plăcere le face să mă 
asculte ; să-i vezi numai cum mă laudă! Însă, după cum îţi 
spun, nu le îngăduie legea. 

SOCRATE După tine, Hippias, legea este un ncajuns 
pentru cetate sau este în folosul ei?13 

HIPPIAS Cred că este făcută spre folosul ei; numai că 
atunci cînd este rău alcătuită, îi pricinuicște și neajun- 
surilă. 

SOCRATE Cum adică? Cei care fac legea, nu ca fiind cel 
mai mare bine pentru cetate o fac? Căci fără o lege bună 
nu poţi guverna un stat, nu? 

HIPPIAS Ai dreptate. 

SOCRATE Iar dacă cei care se-apucă să facă legi nu ajung 
să le facă şi bune, atunci ei nu împlinesc nici legalitatea și 
nici legea. Tu ce crezi? 

UIPPIAS Potrivit unei vorbiri riguroasc!5, așa este Socrate ; 
numai că oamenii nu prea au obiceiul să vorbească așa. 

SOCRATE Care oameni, Hippias? Cei ştiutori, sau cei 
ignoranţi? 

HIPPIAS Cei mulți. 

SOCRATE Cei mulți sînt cei care cunosc adevărul? 

HIPPIAS Evident că nu. 

SOCRATE Nu cred însă cei ştiutori că ceea ce este cu 
adevărat avantajos pentru toți oamenii este mai potrivit 
legii decît ceea ce nu este avantajos? Sau nu ești de aceeași 
părere? 

HIPPIAS Ba sînt. 

SOCRATE Deci lucrurile stau așa cum cred cei știutori? 

HIPPIAS Întocmai. 

SOCRATE Așadar, pentru spartani ar fi mai avantajoasă, 
potrivit spusei tale, educaţia pe care le-ai da-o tu; și cu 
toate că ar veni din partea unui străin, ea ar trebui prefe- 
rată celei din partea locului. 

HIPPIAS Așa spun, şi cred că pe bună dreptate. 

SOCRATE Nu spui tu, de asemenea, că cele ce sînt mai 
avantajoase sînt mai potrivite legii? 

HIPPIAS Am spus-o, de asemenea. 

SOCRATE Atunci, după tine, este mai potrivit legii ca 
fiii spartanilor să fie educați de către Hippias și mai ne- 
conform cu ea să fie educați de către părinții lor; asta în 
cazul că într-adevăr ei vor trage cu mult mai multe foloase 
de pe urma ta. 

HIPPIAS Desigur că așa se va întîmpla, Socrate. 

SOCRATE Rezultă că, întrucît nu îţi dau bani și nu ţi-i 
lasă în grijă pe fiii lor, spartanii contravin legii. 

HIPPIAS Sînt de acord cu tine; căci am impresia că ceea 
ce spui este în favoarea mca și nu văd de ce te-aş contra- 
zice. 

SOCRATE lată-ne deci, prietene, în fața unei mari desco- 
periri : spartanii contravin legii. Şi culmea, asta o fac toc- 
mai ei care trec drept cei mai pătrunși de spiritul legii! 
Îmi spui însă că te laudă, Hippias, și că se bucură ascul- 
tîndu-te; dar pe zei, despre ce anume le vorbeşti? Este 
clar că despre lucrurile pe care tu le cunoşti cel mai binel, 
adică despre cele ce se petrec cu stelele și fenomenele ce- 
rești!?. 

HIPPIAS Cituși de puţin, Socrate; nici nu vor să audă 
de așa ceva. 

SOCRATE Atunci le place să le vorbeşti despre geometrie? 

HIPPIAS Nici atît; căci cei mai mulți dintre ei nu ştiu 
nici să numere, ca să zic așa. 

SOCRATE Deci cu atît mai puţin sînt dispuși să te supor- 
te vorbindu-le despre calcul. 

HIPPIAS Nici vorbă de calcul, pe Zeus. 

SOCRATE Nu cumva le vorbești atunci despre acele 
lucruri pe care, dintre toţi, tu știi să le distingi cu cea mai d 
mare fineţe, vreau să spun despre valoarea literelor și a 
silabelor, a ritmurilor și armoniilor?18 

HIPPIAS Despre ce fel de armonii şi litere, prea bunule? 

SOCRATE Bine, dar atunci care sînt acele lucruri pe care 
ei le ascultă cu plăcere şi pentru care te laudă? Spune-mi 
tu, pentru că eu singur nu-mi dau seama. 

HIPPIAS Despre zămisliri le-am vorbit Socrate; ale 
eroilor şi oamenilor obişnuiţi; ale cetăților apoi. Într-un 
cuvînt, tot ce priveşte originile — iată ce le face o nespusă 
plăcere. Așa încît, din cauza lor m-am văzut obligat să 
învăţ, pe dinafară și să mă ocup de toate cîte au legătură cu e 
lucrurile de soiul ăsta. 

SOCRATE Pe Zeus, Hippias, mare noroc ai avut că spar- 
tanii nu ţi-au cerut tot şirul arhonților noștri de la Solon 
încoace! Ştiu că ai fi avut ce învăţa pe dinafară!!? 

HIPPIAS Da de unde, Socrate! Numai o singură dată 
să aud cincizeci de nume și le și ţin minte. 

SOCRATE Așa deci? Uite, nu știam că stăpînești tehnica 
memorării. Acum înţeleg eu cu-adevăr de ce le face sparta- 
nilor atîta plăcere să te asculte! Fiindcă știi o grămadă de 286 a 
lucruri, te folosesc cum fac copiii cu bunicii lor, cînd nu se 
mai satură să-i asculte povestind. 

HIPPIAS Așa e, Socrate, pe Zeus. De curînd am avut un 
mare succes vorbindu-le despre îndeletnicirile frumoase2 
pe care se cuvine să le aibă un tînăr. Și pe bună dreptate 
m-au lăudat, căci discursul este fără cusur compus, bine 
alcătuit și în general şi în privința alegerii cuvintelor. Cît 
despre început el sună cam așa: după căderea Troiei, Neop- 
tolem îl întreabă pe Nestor care anume sînt îndeletnicirile 
frumoase ce-l pot face pe un tînăr să devină stimat. Vor- b 
bește apoi Nestor dîndu-i lui Neoptolem felurite îndru- 
mări de toată frumuseţea?l. Acesta este discursul pe care 

l-am ținut acolo și pe care am de gînd să-l reiau și aici peste 
trei zile, în şcoala lui Pheidostratos2, împreună cu alte 
multe lucruri demne de auzit. Eudicos3, fiul lui Apeman- 
tos, este cel care m-a rugat să vorbesc. Ai grijă să fii și tu 
de faţă și să-i aduci și pe alții în stare să prețuiască cele 
auzite. 

SOCRATE Așa voi face, Hippias, de va vrea zeul:4. Dar 
acum, pentru că tocmai mi-am adus aminte, fii bun și 
desluşește-mi următoarea problemă, în cîteva cuvinte 
măcar. De curînd, dragul meu, stînd de vorbă cu cîțiva 
cunoscuți, m-am pomenit într-o mare încurcătură ; în timp 
ce condamnam unele lucruri ca fiind uriîte, iar pe altele 
le lăudam ca frumoase, numai ce îl aud pe unul dintre ei că 
mă întreabă, nu pot să-ți spun cu ce ton arogant: „Da 
de unde ştii tu, Socrate, care lucruri sînt frumoase și care 
urîte? la să vedem, ai putea să-mi spui ce-i frumosul?” 
Eu, ca un prost ce mă aflu, m-am încurcat tare rău și nu 
izbuteam cu nici un chip să-i răspund cum trebuie. Rămînînd 
singur, supărat foc pe mine, nu încetam să mă mustru şi 
îmi ziceam, fierbînd de mînie, că prima oară cînd mă voi 
întîlni cu unul dintre voi înțelepţii, vă voi asculta mai 
întîi cu luare-aminte, voi căuta să înţeleg şi-mi voi băga 
lucrurile bine în cap, pentru ca apoi să merg din nou la cel 
care mi-a pus întrebarea și să reîncep lupta. lată de ce, 
cum spuneam, ai picat cum nu se poate mai bine; lămureşte- 
mă, deci, aşa cum trebuie ce este frumosul și încearcă să-mi 
explici totul amănunţit ca să nu mai păţesc altă rușine 
şi să-și bată iar joc de mine omul acela. Căci, fără îndoială, 
lucrul îţi este cunoscut, și pentru tine-i o nimica toată față 
de altele multe cîte le știi. 

HIPPIAS Pe Zeus că-i o nimica toată, Socrate, şi nici nu 
merită atîta bătaie de cap, ca să zic așa. 

SOCRATE Am să pricep atunci cu atît mai ușor și nimeni 
n-o să-mi mai vină de hac. 

HIPPIAS Sigur că nimeni. Altminteri tot ce ştiu eu n-ar 
face doi bani. 

SOCRATE Pe Hera, frumos vorbeşti, Hippias! De l-am 
putea îmblînzi pe omul ăsta! Lasă-mă, totuși, — și nu văd 
de ce te-ar stingheri — să mă dau pe mine drept el și, pe 

măsură ce tu răspunzi, eu să aduc obiecţii; în felul acesta 
deprind și eu mai lesne învăţătura ta. Știi poate că mie 
îmi este oarecum mai la îndemînă să fac obiecţii. Dacă 
n-ai deci nimic împotrivă, să facem cum îţi spun, cu gîndul 
că am să învăţ mai temeinic%. 

HIPPIAS Nu te sfii; îţi spuneam doar că nu-i vorba de 
cine ştie ce lucru și că te-aș putea învăţa să faci faţă la 
altele cu mult mai grele. 

SOCRATE Că tare frumos mai vorbeşti, Hippias! Ei bine, 
pentru că și tu mă îndemni, hai să încerc ca punînd între- 
bări, să-i ţin locul omului nostru pe cît îmi stă mie în pu- 
tere. Așadar, dacă i-ai ține lui discursul despre care-mi 
vorbeai, cel cu îndeletnicirile frumoase, după ce ai termina 
ce aveai de spus, el s-ar grăbi să întrebe înainte de toate 
tocmai despre frumos26 — căci îi ştiu obiceiul — și ar 
începe astfel: „Străine din Elis, oarc cele ce-s drepte, nu 
prin dreptate sînt drepte?” Răspunde, Hippias, ca și cum 
el te-ar întreba. 

HIPPIAS Răspund că prin dreptate. 

SOCRATE „Dreptatea, deci, este un lucru real?” 

HIPPIAS Desigur. 

SOCRATE „Așadar și cei înţelepţi sînt înţelepţi prin 
înțelepciune, iar toate cîte sînt bune, prin bunătate?”?7, 

HIPPIAS Cum altfel? 

SOCRATE „»Și ele există cu-adevărat, nu sînt simple vor- 
be”. 

HIPPIAS Sigur că există. 

SOCRATE Așadar, toate cîte sînt frumoase, sînt frumoa- 
se prin însuşi frumosul, nu-i așa?” 

HIPPIAS Prin însuşi frumosul, întocmai. 

SOCRATE „lar frumosul este și el un lucru real, nu?” 

HIPPIAS Este. Dar ce-i cu asta?28 

SOCRATE „Spune-mi, străinule — va adăuga el — 
atunci ce anume este frumosul ăsta?” 

HIPPIAS După cît înţeleg, Socrate, cel care întreabă îţi 
cere să afli ce este frumos, nu? 

SOCRATE Nu asta cred că cere, Hippias, ci ce este fru- 
mosul. 

HIPPIAS Și care ce mă rog deosebirea? 

SOCRATE i se pare că nu e nici una? 

HIPPIAS Nici una?%. 

SOCRATE Oricum, este clar că tu ştii mai bine. Totuși, 
dragul meu, fii puţin mai atent: el nu te întreabă ce este 
frumos, ci ce este frumosul. 

HIPPIAS Acum înțeleg. Îi voi arăta ce este frumosul și 
n-o să mai aibă nimic de zis. Căci frumosul, Socrate, este, 
după cum bine știi, și dacă e să vorbim drept, o fată fru- 
moasă. 

SOCRATE Jur pe cîine, Hippias, că ai răspuns tare frumos, 
aş spune chiar, de-a dreptul strălucit. Dacă am să-i răspund 
şi eu la fel, înseamnă că îi voi spune exact ce trebuie şi că 
nu o să mai aibă nimic de zis? 

HIPPIAS Cum să mai aibă, Socrate, cînd toţi cei de față 
ar fi de aceeași părere şi nu s-ar da în lături să întărească 
prin spusa lor că ai dreptate? 

SOCRATE Bine, să zicem că așa este. Aș vrea, totuși, 
să-mi pot reamintit mai lesne ceea ce spui. Căci el o să mă 
întrebe cam în felul următor: „la răspunde-mi, Socrate: 
toate aceste lucruri pe care le numești frumoase, nu ar fi 
frumoase decît dacă frumosul însuși există cu-adevărat, 
nu?” lar eu ce voi răspunde? Că o fată frumoasă este fru- 
moasă, tocmai pentru că există ceva prin care lucrurile 
sînt frumoase? 

HIPPIAS Crezi, așadar, că va mai încerca să nege că fru- 
mosul este ceea ce spui tu? Sau că dacă ar face-o nu va fi 
ridicol? 

SOCRATE Că va încerca, minunatule, știu foarte bine. 
Dacă încercînd, va fi şi ridicol, aceasta urmează să o ve- 
dem. lată totuși ce-mi va răspunde și mă gîndesc să-ți 
spun și ţie. 

HIPPIAS Spune-mi. 

SOCRATE „Eşti încîntătorâl, Socrate”, îmi va răspunde 
el. „„Dar o iapă frumoasă nu este ceva frumos, din moment 
ce chiar zeul a lăudat-o în oracolul său?''%2 Ce vom spune, 
Hippias? Desigur că iapa cea frumoasă este ceva frumos. 
Căci nu vom îndrăzni să afirmăm că frumosul nu este frumos. 

HIPPIAS Așa e, Socrate. E drept că zeul însuși a spus-o, 
iar la noi, în Elis, există într-adevăr cai frumoşi. 

Capul Sunion, extremitatea sud-estică a Atticei (vedere aeriană) 
Se disting ruinele unui templu doric al lui Poseidon. 





Bătălia de la Plateea. Frize ale templului Atenei Nike de pe Acropola 
ateniană, sculptate către 420 î.e.n. (British Museum) 

mita Atenei, două frunze de măslin 

şi primele trei litere (ATIIE) din 
numele cetăţii. 

SOCRATE „Buun!”, va relua el. „Ce spui acum de-o 
liră frumoasă? Nu este și ea ceva frumos?” O vom recunoaș- 
te, Hippias? 

HIPPIAS Firește că da. 

SOCRATE După care el va spune, căci mă iau după firea 
lui și ştiu prea bine ce va spune: ,„Dar despre o prea fru- 
moasă oală de lut, ce părere ai, dragul meu? Oare ea nu 
este ceva frumos?” 

HIPPIAS Dar bine, Socrate, cine-i acest om? Ce grosolan d 
trebuie să fie cineva pentru a folosi cuvinte atît de vul- 
gare3? într-o problemă atît de delicată! 

SOCRATE Așa-i el, Hippias. Nu are rafinament, este un 
tip vulgar; nu-l interesează decît adevărul. Și totuşi, tre- 
buie să-i răspundem omului; în ce mă privește îmi pregă- 
tesc un răspuns provizoriu. Dacă oala cu pricina, ieșită 
din mîna unui meșter bun ar fi netedă, rotundă și bine 
arsă, cum sînt cele frumoase, de cîte douăzeci de litri, cu 
două toarte, tare izbutite — deci dacă la o astfel de oală 
s-ar referi el, trebuic să admitem că ca este ceva frumos. e 
Căci altfel, cum am putea spune că ceea ce este frumos nu 
este frumos? 

HIPPIAS Nicicum, Socrate. 

SOCRATE Așadar”, va continua el, „o oală frumoasă 
este ceva frumos? Răspunde!” 

HIPPIAS lată cum cred eu că stau lucrurile, Socrate: 
acest obiect, îngrijit lucrat, este într-adevăr ceva frumos, 
dar în general el nu este demn de a fi judecat astfel față 
de un cal, o fată și față de toate celelalte lucruri frumoase. 

SOCRATE Înţeleg deci, Hippias, că trebuie să-i răspundem 289 a 
cam așa: „Oare nu știi”, după cum bine zice vorba lui 
Heraclit, că „cea mai frumoasă dintre maimuțe este urîtă 
în comparație cu neamul oamenilor” și că „cea mai frumoasă 
dintre oale este urîtă în comparaţie cu neamul fecioarelor, 
după cum spune înțeleptul Hippias?” Am spus bine, Hippi- 
as, nu? 

HIPPIAS Chiar așa, Socrate, ai răspuns foarte bine. 

SOCRATE Dar stai să vezi ce va urma: „Ce spui, Socrate? 
Dacă cineva ar compara neamul fecioarelor cu cel al zei- 
lor, nu ar păţi același lucru ca atunci cînd pune alături b 

oalele de fecioare? Nu ne apare atunci cea mai frumoasă 
fată ca fiind urîtă? Şi Heraclit al tău nu tot la asta se referă 
cînd spune că „cel mai înţelept dintre oameni comparat 
cu un zeu nu-i altceva decît o maimuţă și în privința înţelep- 
ciunii, și a frumuseții și a tuturor celorlalte?”. Să acceptăm 
atunci, Hippias, că cea mai frumoasă fată este urîtă în 
comparaţie cu zeițele? 

HIPPIAS Cine ar spune că nu-i așa, Socrate? 

SOCRATE Dacă vom admite că așa este, atunci el va iz- 
bucni în rîs și va spune: Îi aminteşti, Socrate, care a 
fost întrebarea mea?” ar eu voi spune că m-a întrebat ce 
este frumosul însuși. „Și întrebat fiind ce este frumosul — va 
adăuga el — ai răspuns, ca să te citez pe tine, că este un 
lucru deopotrivă frumos și urît, nu?” Voi recunoaște că 
da; sau ce mă sfătuiești să spun, înțeleptule? 

HIPPIAS Dinspre partea mea, chiar acest lucru. Căci 
e-adevărat că față de zei neamul oamenilor nu este fru- 
mos. 

SOCRATE „Dacă te-aș fi întrebat de la început — va 
continua el — ce anume este deopotrivă frumos și urît, 
răspunsul pe care mi l-ai dat ar fi fost foarte bun. Dar 
acum nu știu dacă mai poţi crede că frumosul în sine — 
acea formă% care adăugată36 unui lucru îl împodobește și-l 
face să pară frumos — este o fată, un cal sau o liră”. 

HIPPIAS Dar bine, Socrate, dacă asta vrea el să afle, 
nimic mai simplu decît să-i răspunzi ce este frumosul care 
împodobește toate celelalte lucruri și care, adăugat aces- 
tora, le face să pară frumoase. Pot spune că omul ăsta al 
tău e-un prost care n-are nici cea mai mică idee despre 
lucrurile frumoase. Dar dacă îi vei răspunde că frumosul 
pe care-l caută el nu-i altceva decit aurul, va rămîne cu 
gura căscată și nu-i va mai arde de obiecţii. Căci știm cu 
toții că atunci cînd îi adaugi aur, un lucru care la prima 
vedere pare urît devine frumos așa împodobit cu aur cum 
este. 

SOCRATE N-ai idee ce om e ăsta, Hippias, cît de dificil 
e și cît de greu se lasă convins. 

HIPPIAS Cum vine asta, Socrate? Dar e obligat să accep- 


290 a te adevărul38; altminteri se face de rîs! 

"SOCRATE Păi: uite, să luăm răspunsul ăsta; nu numai 
că nu-l va accepta, dar pe deasupra o să-și bată joc şi o 
să spună: „„Măi prostănacule, crezi că Fidias este un artist 
de duzină?” — „Departe de mine gîndul ăsta”, am să 
spun. 

HIPPIAS Și bine ai să faci, Socrate. 

SOCRATE Bine, într-adevăr. Numai că el, după ce recu- 
nosc că Fidias este un bun artist: „Și crezi că Fidias n-avea 
habar de frumosul de care vorbeşti tu?” — Iar eu: „De ce 
mă întrebi?” — „Fiindcă el nu i-a făcut Atenei? nici ochii, 
nici restul feţei, nici braţele și nici picioarele din aur — dacă 
aurul ar fi, cum spui, cel mai frumos — ci din fildeș; este 
clar deci că a dat greș din ignoranță, neștiind că aurul este 
cel care face ca toate lucrurile să devină frumoase atunci 
cînd sînt împodobite cu el”. Fi bine, ce-i vom răspunde 
la toate astea, Hippias? 

HIPPIAS Nu mi se pare greu de răspuns; îi vom spune că 
Fidias a procedat excelent. Pentru că și fildeșul este un 
lucru frumos. 

SOCRATE „Atunci de ce n-a făcut din fildeș și culoarea 
ochilor”, o să continue el, „ci dintr-o piatră anume, căutînd, 
atit cît era cu putinţă, o cît mai mare potrivire a ei cu 
fildeșul? Sau poate şi-o piatră frumoasă este ceva frumos?” 
O să spunem că este, Hippias? 

HIPPIAS Sigur că o să spunem, ori de cîte ori este vorba 
de o potrivire. 

SOCRATE „lar atunci cînd nu-i vorba de potrivire, că e 
un lucru urît, nu?” Să spun că așa e sau nu? 

HIPPIAS Trebuie să te învoieşti că așa e, de vreme cee 
vorba de o nepotrivire. 

SOCRATE „Ei bine”, o să continue el, „tu care le ştii 
pe toate, ia spune-mi: nu-i așa că datorită fildeșului și 
aurului lucrurile devin frumoase ori de cîte ori e vorba de 
o potrivire şi urîte atunci cînd potrivirea nu există?” Vom 
admite sau nu? 

" HIPPIAS Vom admite că are dreptate și că este frumos 
ceea ce se potriveşte în fiecare caz. 

SOCRATE Așadar”, va spune el, „cînd pui la fiert oala 
cea frumoasă despre care vorbeam adineaori, plină cu tot 

felul de bunătăţi, ce lingură o să i se potrivească mai bine, 
una de aur sau una din lemn de smochin?” 

HIpPIAS Pe Heracles, ce fel de om este ăsta, Socrate? 
Nu vrei să-mi spui și mie cine este? 

SOCRATE 'Ți-aş spune degeaba, pentru că tot nu-l cunoşti. 

HIPPIAS In orice caz, acum știu că este un ignorant. 

SOCRATE Este un pisălogii, Hippias! Însă noi, noi ce 
vom spune? Care dintre linguri se potrivește mai bine fier- 
turii de legume și oalei? Sau este clar că cea de lemn? Căci 
ea dă legumelor un gust mai bun și totodată, prietene, cu 
ea neputînd sparge oala, înlăturăm pericolul de a vărsa 
legumele, de a stinge focul și de a-i lipsi, pe cei care așteap- 
tă să fie serviţi, de o mîncare delicioasă. În schimb, cea 
de aur ne-ar pricinui toate aceste neajunsuri, așa încît vom 
spune, cred, că lingura de lemn este mai potrivită decît 
cea de aur. Asta în cazul că nu ai tu altă părere. 

HIPPIAS Este, într-adevăr, mai potrivită, Socrate. Eu 
unul nu aş sta însă de vorbă cu un om care pune astfel de 
întrebări. 

SOCRATE Ai dreptate, prietene; pentru că nu se cade 
ca tocmai ţie să ţi se împuie capul cu astfel de vorbe, cînd 
ești așa de frumos îmbrăcat și încălțat, ba şi stimat de toți 
grecii pentru știința ta. Mie, în schimb, îmi este indiferent 
dacă am de-a face cu un asemenea om. Lămurește-mă 
deci din vreme şi răspunde-mi spre binele meu. „Căci dacă 
lingura de lemn este mai potrivită decit cea de aur”, o 
să reînceapă el, „nu-i așa că este și mai frumoasă? Pentru 
că tu însuți ai recunoscut că ceea ce este potrivit este mai 
frumos decît ceea ce nu este potrivit”. Nu va trebui atunci 
să recunoaștem, Hippias, că lingura de lemn este mai 
frumoasă decît cea de aur? 

HIPPIAS Vrei să afli, Socrate, ce să-i răspunzi că este 
frumosul, așa încît să scapi de vorbăria lui? 

SOCRATE Sigur că vreau; totuși nu înainte de a afla 
ce am să-i spun: care dintre cele două linguri despre care 
vorbeam este mai potrivită și totodată mai frumoasă? 

HIPPIAS Răspunde-i atunci, dacă vrei, că cea de lemn. 

SOCRATE Acum spune-mi ce aveai adineauri în minte. 
Trebuie totuși să ţii seama că dacă îi voi spune că frumosul 

este aurul, atunci cum se face că din ultimul nostru răspuns 
nu rezultă că aurul este mai frumos decît lemnul de smo- 
chin? Ce spui acum că este frumosul? 

HIPPIAS Am să-ți spun. Căci mi se pare că tu cauţi să 
afli ce este frumosul acela care nicicînd, niciunde și nimă- 
nui nu-i poate părea urit. 

SOCRATE Întocmai, Hippias. De data asta m-ai înțeles 
cum nu se poate mai bine. 

HIPPIAS Ei bine, ascultă! Și să știi că dacă și de astă 
dată mai rămîne loc pentru vreo obiecţie, am să spun că 
nu sînt bun de nimic! 

SOCRATE Dar zi odată, în numele zeilor! 

HIPPIAS Susţin deci că oricînd, oriunde şi pentru ori- 
cine, cel mai frumos lucru este să fii bogat, sănătos și sti- 
mat de toţi grecii, să ajungi la adînci bătrîneți după ce ţi-ai 
înmormîntat părinții așa cum se cuvine și să fii la rîndu-ți 
înmormîntat cu pompă și onoruri de către fiii tăi. 

SOCRATE Mă uluieşti, Hippias! Ce răspuns minunat, 
măreț și vrednic de tine! Și, pe Hera, admir la tine bună- 
voința cu care, după cît îţi stă ţie în putinţă, îmi sari 
într-ajutor! Din păcate, pe omul nostru tot nu-l dăm gata; 
ba află că de astă dată o să rîdă de noi cu și mai mare 
poftă. 

HIPPIAS Va fi un rîs neinspirat, Socrate. Căci dacă se 
mulţumeşte să rîdă fără să aibă nimic de spus, înseamnă că 
rîde chiar de el, și tot de el vor rîde și cei de față. 

SOCRATE Se poate întîmpla și astfel; și totuşi, după 
cum presimt eu, se poate ca la acest răspuns să nu se mul- 
țumească doar să rîdă. 

HIPPIAS Ce vrei să spui? 

SOCRATE Vreau să spun că dacă se întîmplă să aibă la 
indemiînă o biîtă, tare o să mai încerce să mă ciomăgească; 
asta ducă nu cumva scap de el luînd-o la fugă. 

HIPPIAS Cum asta? Dar cine-i omul ăsta, stăpînul tău? 
Făcînd una ca asta nu va fi dus la judecată și condamnat? 
Sau poate în cetatea voastră nu există lege și oamenilor 
le este îngăduit să se lovească unii pe alții cînd le vine 
cheful? 

SOCRATE Nici vorbă să fie îngăduit așa ceva. 

HIPPIAS Deci va da socoteală că te-a lovit pe nedrept. 

SOCRATE Nu cred că pe nedrept, Hippias; căci dacă-i 
răspund cum mă îndemni tu, cred că pe bună dreptate mă 
va ciomăgi. | 

HIPPIAS Atunci încep să cred și eu că pe bună dreptate, 
Socrate, de vreme ce chiar tu poţi gîndi una ca asta. 

SOCRATE Pot să-ți spun şi de ce anume cred eu că dînd 
un astfel de răspuns m-ar ciomăgi pe drept? Sau poate 
vrei și tu să mă lovești fără s-asculți. Ai de gînd să accepți 
un răspuns? 

HIPPIAS Ar fi nedemn de mine să nu accept, Socrate. 

SOCRATE Am să-ţi spun așa cum am făcut și pînă acum, 
adică dîndu-mă pe mine drept el; în felul acesta am să fiu 
scutit să-ți adresez ţie vorbele urîte și necuviincioase pe 
care el mi le spune. „la spune-mi”, va relua el, „crezi că 
mănînci bătaie degeaba? De ce vii să-mi cînţi un ditiramb 
în halul ăsta de fals, îndepărtindu-te atît de întrebare?” 
„Cum adică?”, am să răspund eu. Iar el: „Uite așa! Nu 
ești în stare să ţii minte că te-am întrebat ce este frumosul 
în sine, acela care adăugat oricărui lucru îl face să devină 
frumos, fie că e vorba de-o piatră, de-un lemn, de un om 
sau de-un zeu, de orice îndeletnicire manuală sau spiritua- 
lă? Eu întreb ce este însăși frumusețea?, omule, și cred 
că strigînd în gura mare m-aș face mai degrabă înţeles 
de către o piatră de moară care n-are nici urechi să audă, 
nici minte să priceapă, decît de tine!” Nu-i așa, Hipyias, 
că nu te-ai supăra pe mine, dacă auzind toate astea mi s-ar 
face frică şi aş răspunde: „„Dar bine, Hippias este cel care 
m-a învăţat să definesc astfel frumosul. Și eu l-am întrebat 
tot aşa cum mă întrebi tu pe mine, despre un frumos care 
ar fi același pentru oricine oricînd”. Tu ce zici? Te superi 
dacă vorbesc așa? 

HIPPIAS Află, Socrate, că frumosul este și va fi pentru 
oricine ceea ce am spus deja că este. 

SOCRATE „Ceea ce este și va fi, nu?”, o să adauge el; 
„„căci frumosul este totdeauna frumos”. 

HIPPIAS Evident. 

SOCRATE „Așadar a şi fost?”, va continua. 

HIPPIAS A și fost. 

SOCRATE „Dar străinul ăsta al tău din Elis ţi-a spus poate 
că și pentru Ahile frumosul înseamnă să fie înmormîntat 
după înaintaşii săi?42 Și pentru strămoșul său Fac, tot asta 
înseamnă? La fel și pentru ceilalți cîți s-au mai născut 
din zei și pentru zeii înşişi?” 

HIPPIAS Ce tot spui tu acolo? Întrebările omului ăstuia 
sînt de-a dreptul nesăbuite! 

SOCRATE Cum așa? Dar să-i răspunzi că lucrurile stau 
astfel este mai puțin nesăbuit? 

HIPPIAS Poate. 

SOCRATE „Și poate acesta este și cazul tău”, îmi va 
replica el, „cînd spui că este frumos pentru oricine şi ori- 
cînd să fii înmormîntat de urmași și să-ți înmormîntezi 
părinții. Sau poate Heracles și toți pe care i-am pomenit 
adineauri nu făceau parte dintre aceștia?” 

HIPPIAS Dar eu nu vorbeam despre zei! 

SOCRATE „Nici despre eroi pe cît se pare”. 

HIPPIAS Nici despre ei, în măsura în care erau copii de 
zei. 

SOCRATE „Îi aveai în vedere doar pe cei născuţi din 
muritori, nu?” 

IIIPPIAS Sigur că da! 

SOCRATE „Așadar, din ce spui tu, rezultă că, dacă e să 
ne gîndim la eroi, pentru Tantal, Dardanos și Zethos acesta 
este un lucru groaznic, lipsit de pietate şi urit, în timp ce 
pentru Pelops și toţi ceilalți născuţi din muritori, unul 
frumos. 

HIPPIAS Mie așa mi se pare. 

SOCRATE „i se pare”, va observa el atunci, „ceea ce 
pînă acum nu ai spus: că faptul de a fi înmormîntat de 
către urmași după ce ţi-ai înmormîntat la rîndu-ţi părinții, 
se întîmplă să fie, uneori şi pentru unii, un lucru urit; 
cu alte cuvinte, se pare că acest lucru nu poate fi frumos 
pentru toată lumea. Așa încît s-a petrecut acum exact 
ce se întîmplase și cu fata și oala; ba chiar ceva mult mai 
caraghios: căci ceea ce este frumos pentru unii, nu este 
şi pentru alţii. Și iată că nu te-arăţi a fi încă în stare, Socra- 
te, să-mi spui ce anume este frumosul”. Acestea și altele 
asemeni mi le va reproşa, și pe bună dreptate, dacă am să-i 

răspund cum mă îndemni tu. Cam așa îmi vorbeşte, Hippias, 
de cele mai multe ori. Cîteodată, însă, de parcă i s-ar face 
milă de stîngăcia și neștiința mea, îmi spune el ce este fru- 
mosul, cerîndu-mi apoi doar părerea. Și despre orice alt- 
ceva s-ar întîmpla să mă întrebe sau să vină vorba, la 
fel face. 

HIPPIAS Ce vrei să spui, Socrate? 

SOCRATE Am să te lămuresc pe dată. ,„,„Măi inspiratule, 
— îmi va spune el — încetează odată cu răspunsuri de 
felul ăsta! Nu vezi cît sînt de naive şi ușor de înlăturat? 
Mai degrabă fă bine și vezi dacă nu cumva frumosul este 
tocmai ce nu voisem noi să luăm de bun mai înainte cînd 
spuneam că aurul este frumos atunci cînd se potrivește 
şi urît cînd nu se potrivește; tot astfel și pentru toate cele- 
lalte cazuri cînd el intră în joc. Vezi dacă nu cumva frumosul 
este tocmai această potrivire“, tocmai felul ei de a fi”. 
Ei bine, de fiecare dată, nevenindu-mi nimic altceva în 
minte, n-am încotro şi încuviințez cele spuse de el. Tu ce 
crezi, să fie oare această potrivire esenţa frumosului? 

HIPPIAS N-am nici cea mai mică îndoială, Socrate. 

SOCRATE Eu zic că e totuși cazul să vedem cum stau 
lucrurile, ca nu cumva să ne înșelăm. 

HIPPIAS Trebuie, firește. 

SOCRATE Urmărește-mă atunci: spuneam că potrivirea, 
odată intrată în joc, face ca obiectul respectiv să pară 
frumos sau îl face să fie frumos?4%5 Sau poate nici una 
nici alta? 

HIPPIAS Eu cred că-l face să pară frumos; căci atunci 
cînd un om, de care altminteri ai putea lesne ride, își pune 
haine și încălțări care-l prind, pare mult mai frumos. 

SOCRATE Dacă potrivirea face ca lucrurile să pară doar, 
şi nu să fie mai frumoase și în realitate, atunci ea este o 
simplă înșelătorie cu care frumosul nu are nimic comun; 
şi nu ea se dovedeşte a fi cea pe care o căutăm noi: reali- 
tatea datorită căreia toate lucrurile frumoase sînt frumoase, 
aşa cum toate lucrurile mari sînt mari printr-un plus al 
lor ; căci datorită lui sînt ele mari, chiar dacă nu par a fi. 
Tot așa facem și noi cînd întrebăm ce ar putea fi frumosul 
acela datorită căruia lucrurile devin frumoase, fie că par, 

fie că nu par astfel. Acum însă nu prea văd cum ar putea 
esența frumosului să rezide în această potrivire; căci po- 
trivirea, așa cum singur mărturisești, face mai degrabă 
ca un lucru să pară, decît să fie în realitate frumos; ea nu-i 
dă voie să pară așa cum este. Or, cum spuneam adineauri, 
noi trebuie să aflăm definiția a ceea ce face ca lucrurile să 
fie cu adevărat frumoase, indiferent de felul cum par. lată 
ce se cuvine să căutăm dacă vrem să aflăm ce este fru- 
mosul. 

HIPPIAS Însă potrivirea, Socrate, atunci cînd există, 
face ca lucrurile să fie şi totodată să pară frumoase. 

SOCRATE Înclini deci să crezi că lucrurile cu adevărat 
frumoase nu numai că sînt, dar și par astfel dacă ceea ce 
le face să pară frumoase este deopotrivă prezent? 

HIPPIAS Întocmai. 

SOCRATE Ce vom spune, așadar, Hippias? Că toate cîte 
sînt cu-adevărat frumoase, fie ele legi sau obiceiuri, sînt 
şi par astfel oricînd şi în mintea tuturor? Sau că, dimpotri- 
vă, despre ele nu se știe nimic exact și că tocmai în jurul 
lor se nasc neînțelegeri şi dispute. Și aceasta se întîmplă 
fie că-i vorba de discuţii de rînd sau de dezbateri publice. 

HIPPIAS Cred că mai degrabă nu se știe nimic exact, 
Socrate. 

SOCRATE Or, lucrurile nu ar sta astfel, dacă ceea ce pare 
n-ar fi despărțit de ceea ce este în realitate. Iar ele n-ar fi 
despărțite dacă potrivirea ar fi frumosul însuși și ar face 
ca lucrurile să fie într-adevăr frumoase și totodată să pară 
astfel. Încît potrivirea, dacă este acel ceva care face ca 
lucrurile să fie frumoase, este însuși frumosul pe care-l 
căutăm noi; dar iată că ea nu este și acel ceva care le face 
totodată să pară astfel. Iar dacă potrivirea este ceea ce le 
face să pară lrumoase, atunci ea nu mai este frumosul pe 
care-l căutăm noi. Căci acesta face ca un lucru să fie cu 
adevărat frumos, în timp ce o acceași cauză nu ar putea 
face ca vreun lucru să pară şi totodată să fie frumos: 
frumos sau orice altceva. 

Ce ne vom hotărî deci să spunem: că potrivirea face ca 
lucrurile să pară frumoase sau că le face să fie într-adevăr? 

HIPPIAS Eu cred că doar le face să pară, Socrate. 

SOCRATE Cum așa? Înseamnă atunci că știința noastră 
despre frumos se duce și ne scapă, de vreme ce, iată, potri- 
virea ne-a apărut acum ca nemaifiind frumosul. 

HIPPIAS Pe Zeus, Socrate, şi mie mi se pare nespus de 
ciudat. 

SOCRATE Și totuși, prietene, să nu ne dăm încă bătuți! 
Eu parcă tot mai nădăjduiesc să dăm cumva ochi cu fru- 
museţea însăși. 

HIPPIAS În ce mă priveşte, nu mă îndoiesc deloc, Socra- 
te; pentru că, de fapt, nici nu-i așa de greu. Știu bine că 
dacă m-aș retrage citeva clipe și-aş reflecta intens, ți-aş: 
da un răspuns mai exact decît orice exactitate! 

SOCRATE Nu spune vorbe mari, Hippias! Ai văzut și 
tu câtă bătaie de cap ne-a dat pînă acum toată povestea 
asta! Mai bine ai grijă ca frumosul nostru, sătul de atîta 
hărţuială, să nu-și ia tălpășşiţa de tot. Dar ce tot îndrug? 
Căci nu mă îndoiesc că tu i-ai veni lesne de hac dacă ai 
rămîne singur. Fă-o, totuși, rogu-te, de faţă cu mine, lă- 
sîndu-mă, ca și pînă acum, părtaş la cercetarea ta. Dacă 
îi dăm de capăt, va fi cum nu se poate mai bine; dacă 
nu, eu mă voi împăca, bănuiesc, cu situația, iar tu, rămi- 
nînd singur, vei găsi cu ușurință răspunsul. Mai gîndește-te 
însă că dacă am găsi răspunsul împreună, nu te-aș mai 
plictisi apoi tot descusîndu-te despre ceea ce ai descoperit 
singur. Drept care fă bine şi ascultă următoarea definiţie: 
spun că frumosul — însă urmărește-mă cît sc poate de 
atent ca nu cumva s-o iau razna —, frumosul deci, aş 
spune cu, este utilul. Și iată ce am în vedere cînd afirm 
una ca asta. Frumoși, obișnuim să spunem, nu sînt ochii 
care nu pot să vadă, ci aceia care o pot face și care folosesc 
tocmai la văzut. Nu-i așa? 

HIPPIAS Ba da. 

SOCRATE Tot astfel spunem și despre trup că este fru- 
mos, așa potrivit cum se arată pentru alergări și lupte; 
animalele apoi, calul, cocoșul, prepelița, pe toate le numim 
frumoase ; să nu mai vorbim de tot soiul de ustensile, care 
cu patru roţi sau nave, fie ele negustorești sau de război; 
în sfîrșit, toate instrumentele folosite în muzică și în alte 
arte, ba chiar, dacă vrei, pînă și obiceiurile și legile — pe: 

toate le numim frumoase, gîndindu-ne la unul și același 
lucru, adică cercetîndu-le pe fiecare în parte potrivit naturii, 
alcătuirii și stării în care se află. lar despre ceea ce este 
folositor noi spunem că este frumos tocmai în măsura în 
care este folositor, servind unor scopuri anume și în împre- 
jurări anumite ; şi urit, îi spunem acelui obiect care în toate 
aceste privințe se dovedește a nu fi de folos. Nu ești de 
aceeași părere, Hippias? 

HIPPIAS Ba da. 

SOCRATE Avem acum dreptate să afirmăm că utilul 
este frumosul prin excelență? 

HIPPIAS Avem, Socrate. 

SOCRATE Așadar, orice lucru capabil să producă ceva, 
prin însăși această putință este și util, în timp ce unul 
incapabil de a produce este inutil? 

HIPPIAS Întocmai. 

SOCRATE Este deci putinţa un lucru frumos, pe cînd 
neputința unul urît? 

HIPPIAS Sînt absolut convins că așa e; şi toate ne fac 
dovada acestui fapt, dar mai ales problemele publice. Căci 
ce poate fi mai frumos decît să deţii puterea în treburile 
publice şi să iei decizii în propria ta ţară? În schimb nu 
există nimic mai urît decît neputința în astfel de treburi. 
SOCRATE Nu-i rău deloc ce spui; așadar, pe zei, Hippias, 
lucrurile stînd astfel, nu înseamnă că știința este tot ce 
poate fi mai frumos, iar neștiința tot ce-i mai uriît? 

HIPPIAS Ce vrei să spui, Socrate? 

” SOCRATE Ai răbdare, dragă prietene; pentru că mă 
cuprinde teama gîndindu-mă la vorbele noastre. 

MIPPIAS De ce să te temi, Socrate, de vreme ce de astă 
dată lucrurile au mers strună? 

* SUCRA'TI Aş dori să fie așa; dar hai să vedem împreună 
cum te prezintă situalia: se poate să faci un lucru fără să 
ştii să-l luci şi totodată fără să fii în stare să-l faci? 

HIWVPIAS Sigur că nu; cun: să îl faci dacă nu ești în stare? 
“SOCRATE Ducă ne pîndim, așadar, la cei cărora nu le 
reuşeşte un lucru și care apucîndu-se de o treabă, sau vrînd 
să ducă ceva la bun slîrșit, fac, fără voia lor, numai lucruri 

rele; nu crezi oare că dacă nu puteau să le facă, nu le-ar 
fi făcut? 

HIPPIAS Evident. 

SOCRATE Și totuși, cei care pot, pot tocmai datorită 
acestei capacităţi; căci n-avem cum spune că din pricina 
neputinței. 

HIPPIAS Sigur că nu. 

SOCRATE Iar celor care fac într-adevăr, le stă în putință 
să facă toate cîte le fac? 

HIPPIAS Da. 

SOCRATE Toţi oamenii însă, de mici chiar, fac mult mai 
multe rele decît bune şi greșesc fără să vrea. 

HIPPIAS Așa este. 

SOCRATE Facultatea aceasta de a putea, precum și 
lucrurile de care te poţi folosi, dacă le pui în joc pentru a 
face ceva rău, să le numim frumoase sau să spunem că sînt 
departe de a fi astfel? 

HIPPIAS Eu cred că numai frumoase nu sînt, Socrate. 

SOCRATE Așadar, Hippias, faptul de a putea un lucru, 
precum și cel de a folosi la ceva nu sînt, după cît se pare, 
frumosul căutat. 

HIPPIAS Și totuși, Socrate, dacă ar fi vorba de a putea 
lucruri bune și de a fi util la realizarea lor, atunci putinţa 
şi utilul sînt frumosul căutat. 

SOCRATE În cazul acesta să ne luăm rămas bun de la 
gîndul că frumosul ar fi putinţa și utilul în nedeterminarea 
lor. Și să recunoaştem că, de fapt, altul e gîndul pe care-l 
aveam noi în minte: că frumosul este utilul și putinţa de 
a face ceva întru binc. 

HIPPIAS Așa mi se pare. 

SOCRATE Dar atunci înseamnă că frumosul căutat este 
avantajosul, nu? 

HIPPIAS Sigur că da. 

SOCRATE Așadar, corpurile frumoase și la fel obiceiurile 
frumoase, știința și celelalte despre care am mai vorbit, 
sînt toate frumoase ca avantajoase. 

HIPPIAS Evident că aşa e. 

SOCRATE lată deci că ceea ce este avantajos ne-a apărut 
acum ca fiind frumosul, Hippias. 

HIPPIAS Cu cea mai mare claritate, Socrate. 
SOCRATE Însă avantajosul este ceea ce produce binele. 
HIPPIAS Așa este. 

SOCRATE lar ceea ce produce, nu e nimic altceva decît 
cauza, nu? 

HIPPIAS Desigur. 

SOCRATE Frumosul este deci cauza binelui. 

HIPPIAS Așa este. 

SOCRATE Însă cauza, Hippias, şi acel lucru pentru care 
cauza este cauză, sînt două lucruri diferite; căci cauza 
nu poate fi cauză a cauzei. Fii puţin atent: cauza — nu 
ne-a apărut ea ca fiind ceea ce produce ceva? 

HIPPIAS Desigur. 

SOCRATE Așadar, ceea ce produce nu se produce pe sine 
însuşi, ci obiectul produs. 

HIPPIAS Așa este. 

SOCRATE Deci una este obiectul produs și alta cel pro- 
ducător. 

HIPPIAS Da. 

SOCRATE Așadar cauza nu poate fi cauză a cauzei, ci 
a lucrului căruia îi dă naștere. 

HIPPIAS Excelent! 

SOCRATE lar de vreme ce frumosul este cauză a binelui, 
atunci binele va fi produs de către frumos. Acesta este şi 
motivul, pare-se, pentru care cercetăm cu atita înverșu- 
nare înțelepciunea și toate celelalte lucruri frumoase; căci 
acțiunea lucrurilor frumoase și produsul lor, adică binele, 
sînt vrednice de a fi cercetate. Și nu este exclus să aflăm 
că frumosul este un fel de părinte al binelui. 

HIPPIAS Excelent!  Vorbeşti minunat, Socrate. 

SOCRATE Deci tot minunat este și cînd spun că tatăl 
nu este fiu, nici fiul tată? 

HIPPIAS Minunat, de asemenea. 

SOCRATE, lar cauza nu este obiectul produs, nici obiectul 
produs cauză? 

HIPPIAS Întocmai. 

SOCRATE Dar atunci, pe Zeus, dragul meu, nici frumosul 
nu este binele, nici binele frumosul. Nu ţi se pare că așa 
reiese din cele spuse pînă acum? 

HIPPIAS Pe Zeus, nu văd nimic altceva! 


SOCRATE Ne mulțumim atunci cu această soluție și 
vom primi să spunem că frumosul nu este binele şi nici 
binele, frumosul? 

HIPPIAS Pe Zeus, eu unul nu mă împac deloc cu acest 
gînd. 

SOCRATE Chiar că pe Zeus, Hippias; căci dintre toate 
cîte le-am spus pînă acum, cel mai puțin mă mulțumește 
răspunsul nostru de adineauri. 

HIPPIAS Așa se și pare. 


SOCRATE Mă tem deci că lucrurile nu stau aşa cum cre- 
deam noi; căci definiția de adineauri, după care frumosul 
era totuna cu avantajosul, utilul și capacitatea de a face 
ceva bun, nu este, cum părea, dintre cele mai reușite; 
dimpotrivă, dacă una ca asta mai e cu putință, ea este 
şi mai ridicolă decît cele de la început, cînd eram încre- 
dințaţi că frumosul este fata frumoasă și toate celelalte 
pomenite pînă acum. 

HIPPIAS Așa se pare. 


SOCRATE lar acum, Hippias, nu prea mai am încotro 
s-o apuc, căci oricum aş lua-o nu ajung nicăieri. Tu nu ai 
nici o idee? 

HIPPIAS Nici una, deocamdată, însă după cum îţi spu- 
neam, știu bine că după un răstimp de gîndire voi găsi 
soluţia. 

SOCRATE Lu mă tem însă că arzînd de nerăbdare să 
aflu răspunsul, n-am să te pot aştepta. Și iată, am impresia 
că ne aflăm din nou pe drumul cel bun. Ascultă numai: 
dacă am spune că frumosul este ceea ce ne produce desfă- 
tarea, dar nu orice desfătare, ci una legată de auz și de văz”, 
cam în ce fel crezi că ar continua disputa? Căci oamenii 
frumoși, Hippias, şi podoabele, tablourile și statuile, fru- 
moase fiind, ne încîntă privindu-le. Apoi sunetele plăcu- 
te și muzica toată, discursurile alese și poveștile au asupra 
noastră același efect. Așa încît, dacă i-am răspunde îngîm- 
fatului aceluia: „Aprigule, află că frumosul este plăcerea 
care desfată auzul și văzul”, nu crezi că i-am mai tempera 
îngîmfarea? 

HIPPIAS Acum, Socrate, mi se pare într-adevăr că defi- 
niția frumosului este cum nu se poate mai bună. 


SOCRATE Ce ne facem însă cu obiceiurile și legile fru- 
moase, Hippias? Putem noi să le punem frumuseţea în 
seama plăcerii pe care o resimte auzul sau văzul, sau în 
cazul lor este vorba de altceva? 

HIPPIAS S-ar putea ca amănuntul acesta să-i scape omu- 
lui nostru, Socrate. 


SOCRATE Pe cîine, Hippias, dar nu i-ar scăpa aceluia 
de care m-aș rușina cel mai tare să bat cîmpii și să am aerul 
că spun ceva, cînd de fapt nu spun nimic. 

HIPPIAS Și cine-i acel om? 


SOCRATE Fiul lui Sophroniscosf5, care nelăsîndu-mă să 
cred că ştiu lucruri pe care nu le ştiu, cu atît mai puțin 
mi-ar îngădui să afirm în mod ușuratec altele pe care nu 
le-am verificat. 

HIPPIAS Dacă spui tu așa, mi se pare şi mie că în cazul 
legilor situaţia este alta. 

SOCRATE Nu te pripi, Hippias; căci riscăm să credem 
iar, ca adineauri, că sîntem pe calea cea bună, cînd de 
fapt noi am continua să rătăcim. 

HIPPIAS De ce crezi asta, Socrate? 


SOCRATE Nu știu dacă am dreptate, dar iată cum văd 
eu lucrurile: poate că nici legile, nici obiceiurile nu sînt 
atîi de străine cît par de senzațiile pricinuite în noi de văz 
şi de auz. Hai totuși să susţinem că frumosul este desfă- 
tara legată de simţurile amintite, fără să mai aducem în 
discuţie cele privitoare la legi. lar dacă ne-ar întreba cine- 
va, fie acela eroul nostru sau oricare altul: ,„„De ce, mă rog, 
cînd definiți frumosul, vorbiți numai de unele desfătări, 
pe cînd celelalte senzații, cele stîrnite de mîncare, băutură, 
iubire și cîte altele de felul acesta nu le mai pomeniţi ca 
frumoase? Sau poate pretindeţi că acestea nu sînt plăcute 
şi că nu există în ele nici urmă de desfătare, de vreme ce 
ați pus-o pe toată în seama văzului și auzului?” Ce vom 
spune, IHippias? 

HIPPIAS Vom spune, fără doar și poate, că şi celelalte 
senzaţii sînt pline de desfătări. 

SOCRATE ;,Dc ce atunci — va continua el — dacă acestea 
sînt deopotrivă desfătări, refuzaţi să le numiţi astfel, lipsin- 
du-le de calitatea de a fi frumoase?” — „Pentru că — vom 
răspunde noi — cine nu s-ar prăpădi de rîs dacă ne-ar auzi 
spunînd că a mînca nu e o îndeletnicire plăcută, ci una 
frumoasă, și că un miros nu e agreabil, ci frumos? Cît despre 
senzațiile legate de iubire, cum am îndrăzni să admitem 
că nu sînt cele mai plăcute? Și totuși, cînd iubești o faci 
în taină, ca fiind un lucru de rușine”. La care el, pesemne, 
ne va spune: „Înţeleg că o străveche ruşine vă opreşte 
să numiți aceste plăceri, frumoase: faptul că dintotdeauna 
oamenii nu le socotesc astfel. Însă cu nu vă întreb ce cred 
cei mulți că e frumosul, ci vă întreb ce este el”. Iar noi 
vom răspunde, cred eu, ceea ce admiseserăm deja în prin- 
cipiu: „Frumosul este acea parte a desfătării legată de auz 
şi de văz”. Mai trebuie, crezi, adăugat ceva acestor vorbe, 
sau le lăsăm așa cum sînt, Hippias? 

HIPPIAS Le lăsăm așa cum sînt, Socrate. 

SOCRATE „Îmi place cum vorbiţi”, va spune el atunci. 
„Aşadar, de vreme ce frumosul este desfătarea pricinuită 
de văz și de auz, este limpede că ceea ce rămîne în afara 
lor nu este frumos”. Vom încuviința? 

HIPPIAS Da. 

SOCRATE „Oare desfătarea pricinuită de văz”, va con- 
tinua el, „este deopotrivă a văzului și a auzului, în timp 
ce aceca pricinuită de auz este deopotrivă a auzului și a 
văzului?”” Noi vom răspunde că ar fi imposibil ca desfă- 
tarea datorată unuia din aceste simțuri să fie pricinuită 
de amîndouă — bănuiesc că asta vrei să spui —, ci că fie- 
care dintre desfătări este frumoasă în felul ei, și amîndouă 
laolaltă asemenea. Acesta va fi răspunsul nostru, nu? 

HIPPIAS Firește. 

SOCRATE „;Oare o desfătare nu se deosebește atunci de 
alta tocmai ca fiind desfătare? Căci spunînd că e desfă- 
tare, noi nu ne gîndim dacă avem parte de ea mai multă 
sau mai puţină vreme, dacă este mai mare sau mai mică, 
ci dacă se deosebeşte de celelalte prin chiar faptul că este 
sau nu este desfătare”. Așa gîndim, nu? 

HIPPIAS Așa gîndim. 

SOCRATE „Deci nu faptul că sînt desfătări — va spune 
el — este motivul pentru care faceţi o deosebire între cele 
pricinuite de văz şi de auz și celelalte desfătări, ci pentru 
că vedeţi în amîndouă ceva deosebit de celelalte, ceva care 
vă face să spuneţi că ele sînt frumoase. Căci desfătarea 
pricinuită de văz nu este frumoasă datorită văzului. Alt- 
minteri, cealaltă desfătare, aceea pricinuită de auz, nu ar 
mai fi de fel frumoasă. Deci nu datorită văzului este ea 
desfătare”. Îi vom da dreptate? 

HIPPIAS Îi vom da. 

SOCRATE „Și nici nu vom spune că desfătarea pricinuită 
de auz este frumoasă datorită auzului. Altminteri, desfă- 
tarea pricinuită de văz nu ar fi nicicînd frumoasă. Deci 
ea nu este desfătare datorită auzului”. Vom admite că 
afirmînd acestea omul nostru spune adevărul? 

HIPPIAS Adevărul însuși. 

SOCRATE „Și totuși amîndouă sînt frumoase, după cum 
spuneţi”. Vom recunoaște că așa este? 

HIPPIAS Vom recunoaște. 

SOCRATE „„Ambelor le este atunci proprie o calitate care 
le face frumoase, ceva comun care le aparţine și amîndu- 
rora și fiecăreia în parte. Altminteri ele n-ar fi nicicum 
frumoase și amîndouă și fiecare în parte”. Răspunde-mi 
aşa cum i-ai răspunde lui. 

HIPPIAS Și mie mi se pare că este așa cum spui. 

SOCRATE Dacă, așadar, cele două desfătări au laolaltă 
același fel de a fi, însă fiecare în parte nu, atunci înseamnă 
că nu prin felul acesta de a fi ar fi ele frumoase. 

HIPPIAS Cum se poate una ca asta, Socrate? Dacă două 
lucruri luate în parte nu se împărtășesc din același fel de a 
fi, cum se face că luate împreună ar fi asemenea, de vreme 
ce separat nu sînt? 

SOCRATE Nu crezi că e cu putință? 

HIPPIAS Ar urma să recunosc că n-am nici cea mai mică 
idee, nici despre firea unor astfel de lucruri, nici despre 
ceea ce vor să spună spusele noastre. 

SOCRATE Nu-i rău ce spui, Hippias. Eu însă parcă încep 
să văd cum arată lucrul care, spui tu, nu poate să existe; 
însă nu-mi e destul de limpede ceea ce văd. 

HIPPIAS Nu cred că ţi se poate întîmpla una ca asta, 
Socrate, ci pur și simplu ţi se pare că vezi. 

SOCRATE Drept să-ți spun, multe de acest fel îmi apar 
adesea în minte; și totuși nu le pot da crezare, de vreme 
ce ţie nu ţi se-arată, ţie care ai cîștigat de pe urma celor 
ce ştii cît nimeni altul în zilele noastre, și în schimb, mi se 
arată mie care n-am făcut rost nici măcar de-o para chioară. 
Stau totuși și mă gîndesc, prietene, dacă nu cumva rizi 
de mine sau pur și simplu mă amăgești cu bună știință, 
într-atît de stăruitoare şi multe sînt cele ce-mi vin în minte. 

HIPPIAS Cine altul, dacă nu tu, Socrate, va ști mai bine 
de glumesc sau nu? Începe numai și spune-mi care sînt 
lucrurile ce-ţi apar ţie în minte. O să vezi și tu că nu are 
sens ce spui. Căci oricum ai face, nu vei găsi nimic străin 
deopotrivă de mine și de tine şi totodată comun amîn= 
durora. 

SOCRATE Cum așa, Hippias? Poate că ai dreptate, dar 
nu te înțeleg eu. Să-ţi explic însă mai limpede ce vreau să-ţi 
spun. Mie mi se pare că un lucru care nu mi-a fost și nu-mi 
este dat, precum nu-ți e nici ţie, s-ar putea totuși să ne fie 
dat amîndurora; și dimpotrivă, de altele care ne-au fost 
date amîndurora, s-ar putea să n-avem parte nici unul 
nici altul. 

HIPPIAS Ce-mi aud urechile, Socrate? Lucruri cu mult 
mai teribile decît cele spuse adineauri! Urmărește-mă 
însă o clipă; oare dacă amîndoi sîntem drepţi, nu vom fi 
şi fiecare în parte? Sau dacă fiecare-i nedrept, nu vom fi 
şi amîndoi? lar dacă amîndoi sîntem sănătoși, nu-i tot 
așa și fiecare? Dacă fiecare dintre noi este bolnav, rănit 
sau lovit, sau dacă ne este dat, fiecăruia în parte, orice 
altceva, nu ne este dat deopotrivă și amîndurora? Dar dacă 
s-ar întîmpla ca amîndoi să fim de aur, argint ori fildeș, 
sau, iată, oameni aleși, învăţaţi, respectaţi, viîrstnici sau 
tineri, sau oricum vrei tu gîndindu-te la cele ce-s omenești, 
nu s-ar întîmpla la fel și pentru fiecare din noi în chipul 
cel mai nestrămutat cu putință? 

SOCRATE Vezi bine că da. 

HIPPIAS Asta-i, Socrate: nici tu și nici cei cu care vorbeşti 
de obicei nu urmăriţi lucrurile în ansamblul lor; frumosul, 

de pildă, și orice alt lucru din cîte există, voi încercaţi să 
le pătrundeţi luînd bucățele din ele și sfirtecîndu-le apoi 
cu ajutorul cuvintelor. Așa se face că întruchipările depline 
şi pe de-a-ntregul închegate ale materiei vouă vă rămîn 
ascunse. Și într-atît ţi-a scăpat acum acest fapt, încît poţi 
crede că există o stare sau un fel de-a fi5 din care să se 
împărtășească două lucruri în același timp, dar nu și fie- 
care în parte, sau invers, din care să se împărtășească fie- 
care, dar nu și amîndouă. lată cît de absurd, de pripit, 
de naiv și fără de minte procedaţi! 

SOCRATE Așa ni se întîmplă nouă, Hippias; căci faci 
nu ce vrei, faci ce poţi, ar spune cei care au la tot pasul 
pregătit un proverb. Tu însă, mustrîndu-ne, ne eşti întotdea- 
una de folos. Dar mai înainte de a primi mustrarea ta, 
cum că procedăm naiv, mă bate gîndul să-ți dezvălui și 
altceva, spunîndu-ți ce credem noi despre aceste lucruri. 
Sau e mai bine să tac? 

HIPPIAS Nu, dar o spui unuia care știe despre ce-i vorba, 
Socrate ; îi cunosc pe toți cîţi umblă cu discursuri de soiul 
ăsta. Însă dacă îţi face lic plăcere, spune ce ai de spus. 

SOCRATE Mărturisesc că îmi face. Căci noi ăștia, dragul 
meu, pînă să auzim învăţăturile tale, atît eram de proşti 
încît credeam că tu şi cu mine sîntem unu luaţi fiecare 
în parte, dar că amîndoi laolaltă nu sîntem ce este fiecare; 
doar nu sîntem unu, luaţi laolaltă, ci doi. Așa credeam 
noi, proști cum eram. Numai că acum am învăţat de la 
tine că dacă laolaltă sîntem doi, tot doi se cuvine să fie 
şi fiecare dintre noi, iar dacă fiecare în parte e unu, unu 
se cuvine să fim și luaţi laolaltă ; căci, dacă avem în vedere 
teoria fără cusur a lui Hippias despre firea lucrurilor, nu 
e cu putinţă să fie altfel, ci ceea ce sînt două lucruri laolaltă 
sînt şi fiecare în parte, și ceea ce este fiecare în parte, la 
fel trebuie să fie și amîndouă împreună. Acum m-ai convins 
şi am să mă opresc aici. Dar rogu-te, Hippias, să-mi amin- 
teşti întîi un lucru: oare tu și cu mine sîntem unu, sau tu 
eşti doi şi deopotrivă şi eu? 

HIPPIAS Ce tot spui, Socrate? 

SOCRATE Întocmai ce-auzi ; tare mă tem să nu îmi spui 
de la obraz că te scot din sărite, de vreme ce tu ești încre- 

dințat că spui ceva de la sine înţeles. Iată însă că îţi mai 
cer ceva; răspunde-mi dacă nu sîntem unu fiecare în parte 
şi faptul de a fi unu nu-l resimțim fiecare din noi. 

HIPPIAS Fireşte că da. 

SOCRATE Deci dacă fiecare din noi este unu, atunci el 
este și fără soț. Sau poate nu crezi că unitatea este fără 
soț? 

HIPPIAS Ba cred. 

SOCRATE lar noi laolaltă, doi fiind, sîntem tot fără soț? 

HIPPIAS Nu prea văd cum, Socrate. 

SOCRATE Înseamnă că sîntem cu soț, nu? 

HIPPIAS Sigur că da. 

SOCRATE Dat fiind că împreună sîntem cu soţ, putem 
spune atunci că și fiecare în parte tot cu soț este? 

HIPPIAS E limpede că nu. 

SOCRATE Deci, după cîte aud acum, nu trebuie „în 
chipul cel mai nestrămutat cu putință” ca amîndoi să fim 
ce este fiecare și fiecare ce sîntem amîndoi. 

HIPPIAS Dar nu asta aveam eu în vedere, ci cele spuse 
de mine înainte. 

SOCRATE Eu cred că avem ce ne trebuie, Hippias; căci 
şi acestea au preţul lor: am văzut acum că lucrurile se 
petrec cînd într-un chip, cînd într-altul. Eu spuneam, dacă 
îți mai aminteşti de unde începuserăm, că desfătările pri- 
cinuite de văz şi de auz nu sînt frumoase prin ce le carac- 
terizează pe fiecare în parte dar pe amîndouă nu, sau prin 
ce le caracterizează pe amîndouă dar pe fiecare în parte 
nu, ci prin ceva de care au parte și amîndouă și fiecare 
separat. Și asta pentru că tu însuți ai recunoscut că ele 
sînt frumoase și împreună și luate separat. De aceea și 
socoteam că prin miezul lor comun (din moment ce ambele 
sînt frumoase), prin el tocmai sînt ele frumoase, pe cînd 
prin ce-i lipseşte fiecăreia, nu. Acest lucru îl mai cred și 
acum. Spune-mi însă, așa cum ai făcut-o la început: des- 
fătările pricinuite de văz și de auz, de vreme ce sînt fru- 
moase și amîndouă și fiecare în parte, nu sînt frumoase 
tocmai prin acel ceva care decurge din amîndouă și din fie- 
care în parte? 

HIPPIAS Fireşte. 

SOCRATE Dar frumoase sînt oare fiindcă sînt desfătări 
deopotrivă fiecare și amîndouă? Sau datorită acestui fapt 
s-ar cuveni ca și celelalte toate, nu mai puţin decît acestea 
două, să fie la rîndul lor frumoase? Dacă îţi amintești 
nici ele nu ne păruseră a fi desfătări în mai mică măsură. 

HIPPIAS Îmi amintesc. 

SOCRATE Spuneam însă că ele nu sînt frumoase decit e 
în măsura în care sînt pricinuite de văz și de auz. 

HIPPIAS Spuneam, într-adevăr. 

SOCRATE Urmărește, atunci, dacă e adevărat ce spun. 
Susţineam, dacă îmi aduc bine aminte, că frumosul nu este 
orice desfătare, ci doar aceea pricinuită de văz și de auz. 

HIPPIAS Întocmai. 

SOCRATE Dar calitatea aceasta rezidă în cele două sim- 
țuri luate laolaltă, nu şi în fiecare separat. 

HIPPIAS Așa este. 

SOCRATE Deci fiecare desfătare este frumoasă prin ceva 
care nu rezidă în fiecare din ele; căci faptul de a fi laolaltă 
nu rezidă în fiecare luat separat. Așa încît, cele două des- 
fătări luate împreună le vom numi, potrivit ipotezei noas- 
tre, frumoase; în schimb nu și pe fiecare luată în parte. 
Putem spune altfel, sau numai așa? 303 a 

HIPPIAS Pare-se că numai așa. 

SOCRATE Să spunem atunci că, laolaltă, aceste desfătări 
sînt frumoase, dar că de sine-stătătoare nu? 

HIPPIAS De ce n-am face-o? 

SOCRATE Pentru că, dragul meu, în toate exemplele 
tale unde era vorba de calităţi distribuite în lucruri, dacă 
două lucruri se împărtășeau dintr-o calitate, se împărtășea 
şi fiecare în parte, și invers, ce-i era propriu unuia, le era 
și amîndurora. Sau nu-i așa? 

HIPPIAS Ba da. 

SOCRATE Or, nimic din toate acestea în cele spuse de 
mine. Și totuși, nu lipsea de aici nici faptul de a fi laolaltă, 
nici cel de a fi separat. 

HIPPIAS Întocmai. 

SOCRATE Atunci frumosul, Hippias, de care din două b 
să țină? Si fie din lumea celor spuse de tine? Dacă eu sînt 
puternic iar tu de asemenea, atunci spui tu, la fel sîntem 

şi împreună, și dacă amîndoi sîntem așa, la fel și fiecare 
în parte. Așa și cu frumosul: dacă eu sînt frumos iar tu 
de asemenea, frumoși sîntem și amîndoi; iar dacă amîndoi 
sîntem frumoși, frumos sînt și eu, frumos ești şi tu. Sau 
să admitem că frumosul ţine de lumea celor spuse de mine? 
Iată, cînd spunem că două numere împreună sînt pare, 
fiecare în parte poate fi par sau impar deopotrivă. lar 
dacă fiecare în parte este irațional, împreună ele pot da 
un număr raţional sau irațional deopotrivă. Și tot așa 
cu toate cîte îți spuneam că mi-au venit în minte. În care 
din aceste lumi să rînduim atunci frumosul? Nu știu dacă 
ţi se întîmplă să vezi cum văd eu; dar tare fără noimă 
mi s-ar părea ca amindoi să fim frumoși, iar fiecare în parte 
nu, sau tot așa, ca fiecare în parte fiind frumos să nu fim 
şi împreună ; şi altele de soiul ăsta. Nu crezi și tu la fel? 

HIPPIAS La fel, Socrate. 

SOCRATE Și bine faci, Hippias; în felul acesta ne vom 
putea opri şi noi cu cercetarea aici. Determinat astfel, 
frumosul nu mai poate fi desfătarea pricinuită de văz și 
de auz. Căci dacă această desfătare face ca senzațiile de 
văz și de auz să fie frumoase împreună, în schimb ea nu o 
face și pentru fiecare în parte. Doar ne-am învoit, Hippias, 
că așa ceva nu este cu putinţă. 

HIPPIAS Ne-am învoit, într-adevăr. 

SOCRATE Și deoarece frumosul născut din cele ce nu 
sînt cu putință este de negîndit, este o neputinţă ca desfă- 
tarea pricinuită de văz și de auz să fie frumoasă. 

HIPPIAS Întocmai. 

SOCRATE ;„Atunci — va spune omul nostru — de vreme 
ce ați mers pe un drum greșit, luaţi lucrurile de la început. 
Care anume este frumosul acesta din care se împărtăşesc 
ambele desfătări și datorită căruia voi le numiţi frumoase, 
preferîndu-le celorlalte?” Cred, Hippias, că nu ne rămine 
să răspundem decît așa: dintre toate desfătările, acestea 
sînt, fie că le luăm laolaltă, fie separat, cele mai nevino- 
vate și bune. Sau poate vezi tu altceva prin care s-ar deosebi 
de celelalte? 

HIPPIAS Nu; şi eu cred că prin faptul că sînt cele mai 
bune. 

SOCRATE „Așadar — va relua el — afirmaţi că fru- 
mosul este o desfătare avantajoasă?” Eu unul aș spune că 
da. Dar tu? 

HIPPIAS Și eu. 

SOCRATE „„Avantajosul — va continua el — este ceea 
ce produce binele ; numai că, cel ce produce și lucrul pro- 
dus sînt, cum am văzut deja, distincte unul de altul; ne 
întoarcem, atunci, la ce părea că am lăsat în urmă? Căci 
nici binele nu poate fi frumosul, și nici frumosul binele, 
de vreme ce e vorba de două lucruri distincte”. Dacă sîn- 
tem oameni cu minte, vom spune, Hippias, că are întru 
totul dreptate ; căci e-un păcat să nu consimți celui ce spune 
adevărul. 

HIPPIAS De fapt, Socrate, ce crezi tu despre toate astea? 
Eu unul am mai spus-o şi o spun din nou: cuvinte ciopîr- 
țite-s toate, fărîme de vorbire și fir tăiat în patru. Frumos 
şi de preţ rămîne să vii cu o cuvîntare frumoasă și bine 
gîndită în faţa tribunalului, a Consiliului sau în fața unei 
alte instanțe unde e de spus un cuvînt, și să pleci dobîn- 
dind nu o răsplată de rînd, ci pe cea mai aleasă: propria 
ta salvare, a bunurilor şi a prictenilor tăi. Iată la ce trebuie 
să-ți stea gîndul! De nu vrei să treci drept un netot, care 
se ține doar de trăncănit şi fleacuri, fă bine, deci, şi lasă 
deoparte toate nimicurile astea. 

SOCRATE Tu, dragul meu Hippias, ești un om fericit; 
tu știi ce se cade să facem, şi-o faci cu prisosință, după cîte 
spui. Mie, însă, se pare că o soartă amară îmi stă împotrivă, 
căci rătăcesc fără răgaz, ros veșnic de îndoieli, iar cînd 
vă înfățișez vouă, învăţaţilor, nedumerirea mea, nici 
n-apuc bine să sfirșesc, că mă trezesc copleșit de ocări. 
Îmi spuneţi, așa cum faci tu acum, că îmi trec vremea cu 
nerozii, nimicuri şi lucruri de doi bani. Dar cînd, încredin- 
ţat de vorba voastră, încep şi eu să spun ca voi, cum că 
cel mai de seamă lucru e să duci la bun sfîrșit în fața tri- 
bunalului, sau a oricărei alte adunări, o cuvîntare cumpă- 
nită şi frumoasă, atunci mi-e dat s-aud cuvinte grele din 
partea celor care se găsesc în preajmă-mi, dar mai ales 
din partea celui care îmi stă împotrivă la tot pasul. lar el 
mi-e ruda cea mai de aproape și împărțim aceeași casă. 

De îndată ce trec pragul și mă aude vorbind astfel, mă 
întreabă dacă nu-i lucru de rușine atita cutezanță: „Cum 
oare ţii discursuri despre îndeletnicirile frumoase, cînd 
te-ai convins acum și tu că n-ai nici o idee despre frumosul 
însuși? Și dacă nu ştii ce-i frumosul, cum ai să-ţi dai seama 
că un discurs e bine întocmit sau nu, ori altă ispravă deo- 
potrivă? lar cînd arăţi atît de jalnic, mai are viaţa, crezi, 
vreun preţ?” Mi-e dat s-aud, așa cum spun, cuvinte grele 
şi ocări, și de la voi şi de la el. Dar poate se cuvine să le 
îndur pe toate; și n-ar fi de mirare ca de pe urma lor să 
trag chiar un folos. lar dacă stau să mă gindesc la cele dis- 
cutate cu voi doi, eu cred, Hippias, că așa s-a și întîmplat. 
Căci iată, pare-se că încep să ştiu ce vrea să spună vorba 
„sînt tare grele cele frumoase”. 


NOTE 


Despre traducere. Dialogul Hippias Maior a cunoscut două traduceri 
în limba română: cea a lui ȘTEFAN BEZDECHI (Sibiu, 1943) și pe 
aceea a lui CONSTANTIN NOICA (în volumul Artele poetice în Antichi- 
tate, București, 1970). Traducerea lui Ștefan Bezdechi este a filologului 
scrupulos care, preocupat de o cît mai mare conformitate a versiunii 
românești cu textul original, este într-o mai mică măsură atent la valoa- 
rea literară a transpunerii sale. Traducerea mai recentă, din 1970, în 
schimb, este atentă și la aspectul literar. Confruntat cu acest model, 
care pune în joc marca personală a traducătorului, autorul actualei 
traduceri şi-a propus să ofere o variantă care tinde mai puțin către verti- 
calitatea absolută a stilului și mai mult către eleganța neutră a textului. 
Am preluat în cîteva rînduri soluţiile literare propuse de traducerea 
lui Constantin Noica, de neevitat, pare-se, pentru limba română. Alte- 
ori am ocolit însă rezolvările aduse, apelînd la cele mai noi dezlegări 
aflate în literatura de specialitate (în special HAAG, 1973, care amen- 
dează în cîteva locuri tradiţia, de la Schleiermacher la Pohlenz). Această 
traducere este de asemenea îndatorată celor cîțiva prieteni care mi-au 


propus, cu competenţă și gust, modificări preluate de mine în textul 
de față. 


Despre titlul şi subtitlul dialogului. Hippias Maior a fost numit 
astfel prin opoziţie cu omonimul său Minor. Comentatorii şi-au pus 
întrebarea dacă atributul ,,Maior” vizează întinderea dialogului sau 
superioritatea semnificației sale filosofice. Este foarte probabil ca desig- 
naţia să nu fi avut în vedere decît un criteriu strict exterior, și atunci 
titlul nu ar reprezenta mai mult decît soluționarea facilă a problemei 
ridicate de catalogarea operei platoniciene. Nu este mai puţin adevărat 
că distincţia trimite și la o judecată de valoare și că aceasta poate fi 
făcută în favoarea dialogului de faţă. Că substanța sa filosofică este 
mai bogată, și că atît în sine cît și pentru opera platoniciană obținem 
mai mult de aici deci din celălalt Hippias, putem să ne dăm seama 
comparînd literatura exegetică din jurul fiecărui dialog, iar în cazul 
de faţă, cele două interpretări ale lui Constantin Noica. Și artistic vorbind, 
ne aflăm aici în faţa unei reușite mai depline. Introducerea unui personaj 

fictiv, pe lingă celelalte două, rafinat construite cu mijloace infime, 
sparge schema tradițională a dialogului, complică convenția artistică 
și generează un suspense cu totul singular în interiorul scrierilor lui 
Platon. lar performanțe ca în finalul dialogului, unde se întretaie dra- 
maticul, liricul și comicul blind, nu găsim nicăieri în Hippias-ul mic. 
Să mai amintim, tot în legătură cu titlul, că a fost folosit drept argument 
în demonstrarea neautenticităţii dialogului. Din moment ce nicăieri 
în opera lui Platon, s-a spus, nu există un personaj care să dea numele 
unui dialog mai mult de o singură oară (Alcibiade II este sigur fals), 
și de vreme ce Hippias Minor este rînduit în corpus-ul sigur al operei 
platoniciene, rezultă că Hippias Maior e fals. 

Privitor la subtitlu — zepl 7o xao5 (despre frumos) — vom spune 
doar că i s-a contestat virtutea de a traduce în mod adecvat intenția 
intimă a autorului. Discuţia despre frumos i-a apărut lui MUELLER 
(1956, 40) drept tema aparentă a dialogului, în joc fiind în fond mobi- 
luri filosofice de tip socratic. FRIEDLÂNDER (1964, II, 99) a apropiat 
tema lui Hippias de aceea a Banchetului, observînd că treptele frumosului 
din Hippias Maior merg mînă în mînă cu cele pe care le desfășoară în 
Banchetul cuvîntarea Diotimei (210 c și urm.). Referitor la înrudirea 
lui Hippias Maior cu celălalt dialog tratînd despre frumos — Phaidros — 
vezi Interpretarea lui Constantin Noica. 


Despre perioada compunerii dialogului. Comentatorii care nu se 
în doiesc de autenticitatea lui Hippias Maior îl plasează în rîndul dialoguri- 


lor aporetice, fără să poată preciza locul său în cadrul acestora. Statistica 
lingvistică întreprinsă de Hans von Arnim (Sprachliche Forschungen zur 
Chronologie der platonischen Dialoge, Wiener Akad., 1911) îi stabilește 
locul între Banchetul și Phaidon. Judecînd însă după structura sa, ne 
vine greu să-l desprindem de prima perioadă a carierei lui Platon (cf. 
CROISET, 1921, 3 şi FRIEDLÂNDER, 1964, 971). Comentatorii care 
judecă dialogul ca neplatonician sînt de acord că este vorba de o imitație 
foarte veche, care nu depășește epoca lui Aristotel. WILAMOWITZ 
(1920, 329) vede în el o imitație fidelă compusă în cadrul Academiei, 
pe cînd Platon era încă în viață. POHLENZ (1913, 127) invocă însă 
rațiuni potrivit cărora Hp. Ma. ar trebui plasat într-un timp aristotelic. 
Cercetarea lingvistică viitoare rămîne să decidă dacă locul pe care el 
îl ocupă de fapt coincide cu cel pe care ce dicpt i-l rdcă structura și 
compoziția sa. 

Despre autenticitatea dialogului. Înăuntrul literaturii adunate în 
jurul operei lui Platon, dialogul Hippias Maior are o situaţie privilegiată: 
problema autenticităţii sale a stirnit cea mai lungă și totodată cea mai 
indecisă dispută în rîndurile filologilor. Schleiermacher, Horneffer, 
Râllig, Wilamowitz, Fowler, Tarrant, Pohlenz, Pavlu, Gigon, Hoffmann, 
Gauss au pledat pentru scoaterea dialogului din rîndul celor pe care 
tradiția le dă drept autentic platoniciene. Argumentele lor au fost apoi 
rînd pe rînd contestate de partizanii autenticităţii: Grube, Freymann, 
Goldschmidt, Ross, Soreth, Capelle, Friedlănder. Opiniile comentatori- 
lor diverg astfel în mod spectaculos: în timp ce SORETH (1953, 64) 
vede în Hippias Maior „o piesă hotărîtoare în dezvoltarea așa-numitei 


teorii a ideilor”, TARRANT (1928, LXV) consideră că sîntem în faţa 
unei imitații reprezentînd o „,reductio ad absurdum a ontologiei din 


Phaidon”'. Această situație este poate menită să arate înseși limitele unei 
metode care vrea să decidă asupra destinului și valorii unei opere la nive- 
lul detaliului tehnic și al amănuntului incapabil să atingă semnificația 
ansamblului. FRIEDLÂNDER (1964, II, 97) a sesizat bine că discuţia 
trebuie să poarte dincolo de mentalitatea microscopică a hărniciei irele- 
vante, către o judecată de valoare care e obligată să admită că „în orice 
caz, avem în faţă o operă vie, și nici un argument nu a fost pînă astăzi; 
îndeajuns de puternic pentru a ne face să o localizăm, în ciuda aparenței, 
într-o epocă a platonismului tîrziu sau a postplatonismului”. Spiritul 
critic tentat să decreteze falsul sau imitația este constrîns la o reatribuire 
a operei care revendică un alt Platon în locul celui refuzat. Singure, 
judecăţile tehnice sînt lipsite în acest caz de forța deciziei; ele trebuie 
însoţite de optica hermeneutului și de gustul sigur al criticii intuitive. 

Fără să intrăm în amănuntele unei dispute, desigur plicticoase pentru 
cititorul nededat voluptăţilor de tip filologic, ne vom rezuma la prezen- 
tarea celor trei sisteme de argumente folosite de comentatorii care au 
negat paternitatea platoniciană a lui Hippias Maior (apud HAAG, 
1973, 1—3): 1. Pornindu-se de la corespondenţele existente între Hippias 
Maior și scrierile xenofontice sau cert-platoniciene s-a tras concluzia 
că autorul dialogului [Hippias Maior s-a inspirat din scrierile amintite 
sau le-a parafrazat. Vlemorabilele lui Xenofon, apoi Gorgias şi Banchetu 
au fost luate drept urgumente pentru demonstrarea unui fals (Horneffer, 
Râllig, Pavlu); 2. O altă cale pe care a mers critica autenticităţii a fost 
explorarea resurselor stilistice ale textului. WILAMOWITZ (1922, II, 
328) s-a rezumat la o critică impresionistă („încerc sentimentul că sursa 
străină este detectabilă și la nivelul stilului””) și la invocarea cuvîntului 

utpuepos (290 e 4) ca unverkennbares Stigma. Alţi critici (TARRANT, 
1928, XIII) au acuzat caracterul excesiv burlesc, colocvial și parodie 
al textului; 3. În sfârșit, o a treia metodă a plasat discuţia la nivelul 
conţinutului filosofic, căutînd locul pe care l-ar ocupa Hippias Maior 
în dezvoltarea teoriei ideilor. Deoarece structura dialogului este de tipul 
celor socratice (aporetice), aparținînd primei perioade din cariera lui 
Platon, iar teoria pe care el o pune în joc trimite la dialogurile de maturi- 
tate și chiar la cele tîrzii, rezultă că dialogul este postplatonic, reprezen- 
tind o critică a teoriei ideilor expuse de Platon în Phaidon (TARRANT, 
1928). 

Să menționăm de asemenea că în ultimul deceniu două disertaţii 
germane de proporții au venit să sporească numărul comentatorilor 
care contestă autenticitatea lui Hippias Maior: H. J. Horn, Hippias 
Maior. Untersuchungen zur Echtheitsfrage des Dialogs, K5ln, 1964 şi A. 
Haag, Hippias Maior. Interpretation eines pseudo-platonischen Dialogs, 
Tiibingen, 1973. 


Despre personajul Hippias. Scriind două dialoguri care poartă numele 
de Hippias, Platon l-a avut în vedere pe unul dintre cei mai vestiți 
sofişti ai vremii sale. Dar cine a fost în fapt Hippias din Elis? Ceea ce 
ştim despre felul de viaţă și personalitatea sa provine, din păcate, în 
cea mai mare parte tot din surse platoniciene, căci celelalte relatări 
(Filostrat de pildă) preiau ca valabil ceea ce spune Platon aici, în Hippias 
Minor sau în Protagoras. În rest, nu deţinem decît frînturi biografice 
nesemnificative, cum că era fiu al lui Diopeithes și, după Suidas, elev 
al (necunoscutului) Hegesidamos, pe care APELT (1912, 382) îl identi- 
fică cu Hippodamos. Altminteri, fapt care reiese tot din dialogurile sofiste 
ale lui Platon, cra un contemporan mai tînăr al lui Protagoras și în 
această ultimă treime a secolului V, care pare să fie timpul dialogului 
nostru, se afla în floarea vîrstei. Îi putem întregi profilul spiritual refe- 
rindu-ne la fragmentele care ne-au rămas din scrierile sale: o culegere” 
(ovvayoyî) cu conţinut arheologic; un Tpwixâs, „o vorbire troiană”, 
scriere didactică şi moralizatoare, pomenită în chiar dialogul nostru; 
un „registru al Olimpiadelor” ('OAvurtowxăv dvaypapi) şi o lucrare 
privind „denumirile popoarelor” (£0vâv 3vouaolat). Mai toate, notițe 
mutilate, cu conținut preponderent arheologic și etimologic, adeverind 
bogăţia cunoștințelor sale în diferite domenii. În epocă, reprezenta 
tipul clasic al polihistorului, al eruditului, consumînd și redistribuind 
informaţie cu zelul mediocrității excepţional înzestrate. 

Nu trebuie să ni-l imaginăm însă ca pe un studios de cabinet. Didacti- 
cul pe care îl întrupa Hippias și ceilalţi sofiști nu avea încă morgă aca- 
demică. Erau cu toţii profesori rătăcitori care păstrau încă ceva din 
aerul spectacular al rapsodului de altădată (cf. Aelian, Var. hist., XII, 
32). Înibrăcaţi în haine de purpură, apăreau în chip de performeri ai 
intelectului în marile centre culturale ale Greciei și afișau un comporta- 
ment nu lipsit de un anume simț al exhibării (cf. Hp. Mi., 363 c—d). 

Aerul festiv pe care îl avea personalitatea sofistului-profesor con- 
travenea însă faptului că în fond el nu purta și nu aducea cu sine nici o 
mare idee și nici o doctrină nouă, ci, pur și simplu, cunoștințe, adică 
un fond cultural impersonal. Sofiștii de specia lui Hippias au astfel 
meritul de a fi executat primele sinteze culturale mai vaste, provocînd 
o mutație în conștiința didactică a vremii. Să amintim că ciclul pedagogie 
obișnuit era format la acea vreme din scris, citit, socotit la care se adău- 
gau ore de educație muzicală și fizică. Or, viaţa politică, mereu mai 
complicată a cetăţii eline, cerea minți rafinate cultural și exersate în 
științele etice, politice și retorice. Acestor imperative moderne le răspunde 
apariția sofistului-profesor (cf. GOMPERZ, 1922, 342 și urm.). Paideia 
tînărului se completează acum cu elemente de știință pozitivă, de 
hermeneutică literară, de metafizică, dar mai ales cu introduceri 
care se vor temeinice în ştiinţele morale și în arta guvernării. În fond, 
totul se poate învăța, politica și virtutea, ca și astronomia sau gramatica — 
iată iluzia pe care o aducea cu sine sofistul peregrin. 

Dar atunci înseamnă că știind, poţi deveni puternic. De partea publi- 
cului, gîndul acesta duce la o justificare pragmatică a învăţămîntului; 
de partea sofistului, la comercializarea gîndirii. Căci dacă gîndirea poate 
duce la ceva, la altceva decît la sine, înseamnă că ea și produce. Pentru 
că a ieșit din propria-i sferă, pentru că din originală a devenit profesorală, 
adică impersonală, ea capătă o valoare de schimb și poate fi, ca atare, 
cumpărată și vîndută. Iar" Hippias este un mare negustor și obștea toată 


îl admiră văzînd la ce preţ ridicat poate vinde produsele gîndirii (Hp. 
Ma., 282 e). 


Acesta să fie motivul pentru care Platon îl supune pe Hippias unei 
şarje comice, ridiculizindu-l și caricaturizîndu-l pînă într-atît, încît 
comentatori ca WILAMOWITZ (1920, 1, 123) ajung să-l acuze pe Pla- 
ton de insensibilitate faţă de semnificaţiile majore ale muncii de arhivar 
al spiritului? Era și acesta. Să înţelegem însă nuanța exactă a contes- 
taţiei lui Platon. Pentru el, nu comercializarea gîndirii ca atare, jude- 
cată în aspectele ei etice, era prilej de protest şi răfuială, ci faptul că prin 

sofişti gîndirea a ajuns la acea formă în care să poată fi comercializată. 
Supusă logicii și sociologiei succesului, ideea se înstrăina de statutul ei 
genuin, iar filosofia de sensurile originare ale înţelepciunii. 

Dar mai era ceva; dacă exista un sens practic al filosofiei care trimi- 
tea la o viață trăită în sfera valorilor, atunci putea fi el trecut altora 
printr-o activitate didactică obișnuită, prin lecţii, prelegeri și conferințe? 
Făcînd astfel de promisiuni, nu amenința Hippias să transforme legă- 
tura sacră dintre maestru și discipol în acea relaţie prozaică și exterioară 
a profesorului cu elevul? În locul unui învățămînt patronat de numele 
și gîndul unui maestru, apărea știința de a transforma cultura în cunoștin- 
ţe, iar pe acestea în materie școlară. Lezat mai întîi în intimitatea de- 
mersurilor sale originale, spiritul se vedea lipsit acum de ambianța nece- 
sară propriei sale creșteri. 

Dar pînă la urmă, Hippias nu era decît un inocent colecţionar de 
cunoștințe venit în cultură cu ticuri filatelice și cu optimismul gnoseolo- 
gic propriu tuturor mediocrităţilor culte. Platon nu-l ia în serios decît 
în introducerea dialogului. Personajul se estompează pe parcurs, devenind 


simplu figurant sau spectator obtuz la o dezbatere mai adîncă: aceea 
dintre Socrate și dublul său. 


Despre personajul ss (dublul lui Socrate). Introducerea în dialog a 
personajului fără nume, a acelui „,cineva” (7!g) este o invenție unică în 
literatura lui Platon. Străduinţa de a i se găsi identitatea nu trebuie 
înţeleasă ca simplă soluție tehnică la un mister plin de farmec și cu efect 
literar cert. Personajul acesta care stăruie în anonimat are o valoare 
decisivă în dezbaterea pe care Platon o angajează aici cu sine. Acest 
straniu partener de discuţie este reprezentantul unui etos care, confrun- 
tat cu cel exprimat de Socrate, ne lasă să deslușim cîte ceva din spiri- 
tul însuși al platonismului. Comentatorii au simțit acest lucru și au încer- 
cat explicaţii care uneori depășesc conjecturile prozaice și simplele consi- 
deraţii de ordin stilistic. Astfel PAVLU (1941) a văzut în figura necunoscu- 
tului ipostaza Logos-ului care, atingîndu-și limita, intră într-un paradoxal 
delir și se răstoarnă în opusul său; de ce nu am surprinde aici ce este 
trist pînă la urmă în forţa intelectului inflexibil? Dimpotrivă, APELT 
(1912) descifrează sub masca Anonimului conștiința bună a lui Socrate, 
dornică să atragă atenţia asupra pericolului care pîndește destinul 
învăţăturii socratice lansate pe panta gratuităților spectaculoase din 
Hippias Minor. În sfîrşit, LEISEGANG (1950) vede în personajul 7: 
artificiul de instituire al dialogului Platon— Socrate, și astfel, sub forma 


110 


NOTE LA HIPPIAS MAIOR 





acestei dezbateri dintre maestru și discipol, geneza secretă a unei dezbi- 
nări intime. Alţi comentatori (CAPELLE, 1956; VRIJLAND, apud 
HAAG, 1973, 214) au indicat rațiuni mai puţin pretenţioase pentru exis- 
tența Anonimului, văzînd în el fie modalitatea de a-l ridiculiza pe Hippias 
într-o manieră civilizată, fie prilejul, pentru Platon, de a-l reprezenta 


pe Socratele istoric cu tradiţionalele sale maniere grosolane. 
Adevărul este că existența necunoscutului răspunde deopotrivă 


unor imperative de ordin artistic-literar și unui tiîlc filosofic mai adînc. 

În primul rînd compoziţia dialogului se complică prin introducerea 
unei convenții pe care o aduce cu sine invocarea curentă a lui =. Hippias, 
şi odată cu el cititorul, trebuie să accepte că Socrate are nu memoria 
răspunsurilor personajului fictiv, ci posibilitatea deducerii lor din deți- 
nerca naturii logicii sale şi a felului său general de a fi. Căci în fapt, aceste 
întrebări şi răspunsuri nu au fost niciodată date și nu sînt reale decît 
în spaţiul postulat de dialog al posibilului. Convenţia constă astfel în 
supunerea lui Hippias și a cititorului la sistemul lui Socrate care conver- 
tește cunoașterea de principiu a firii celuilalt în desfășurarea anticipa- 
tivă a unor răspunsuri și întrebări amănunțite. Dialogul are mai degrabă 
preexistenţă decît existenţă, trăgîndu-și substanţa din deținerea codului 
de reacţii logico-afective a necunoscutului. ,,Căci mă iau după firea 
lui (Ex rob rp6rrov) și ştiu prea bine ce va spune”, afirmă Socrate (288 c). 
De unde și comicul rafinat; se prevăd deopotrivă gesturi și cuvinte, 
reacții fizice (va rîde, mă va bate) și verbale (va răspunde, va relua, 
va continua): o situaţie postulată inițial ca probabilă este desfășurată 
în termenii celui mai pedant realism. Dar de aici și posibilitatea decodării, 
dată cu mult înaintea dezlegării finale; o asemenea intimitate cu gîndul 
și firea altuia devine într-atît de suspectă, încît obligă la o serie de reduc- 
ţii succesive la capătul cărora „altul” devine „„celălalt” în cadrul unei 
identități dedublate. 

Dar postularea acestei schizofrenii are și altă valoare. Dublul lui 
Socrate care se ascunde sub masca necunoscutului este artificiul pe care 
îl găseşte urbanitatea pentru a-și permite lipsa de urbanitate. Hippias 
Maior pare să fie din acest punct de vedere dialogul unei defulări. Obo- 
seala adunată din tradiționala menajare socratică a interlocutorului 
se răzbună aici, fără însă ca politeţea să fie trădată pînă la capăt. Dublul 
îndeplinește astfel o îndoită funcție: aparențele sînt încă salvate, dar 
pe de altă parte umilitatea insidioasă a fost lăsată deoparte şi, pentru 
o dată, Socrate spune ceea ce gîndeşte fără fente verbale și civilităţi 
excesive. Paradoxul este astfel evident: dublul, care reprezintă creaţia 

rafinamentului comportamental și al tacticii de menajare, este totodată 
calea de acces către brutalitatea verbală și evaluarea brută a insuficien- 
ţei mentale. În timp ce Socratele obișnuit se construiește în jurul spiri- 
tului ironic-complezent (lauda care își creează obiectul), Socrate acesta 
e plăsmuit din reacţii afective direct proporţionale cu debilitatea dianoe- 
tică a interlocutorului. 

Însă abia rolul pe care îl joacă în economia filosofică a dialogului 
dezvăluie semnificaţia mai adîncă a personajului anonim. Aici nu avem 


decît să reluăm, gîndită de astă dată din perspectiva lui zi, interpre= 
tarea propusă de Constantin Noica. 


Dacă mc reprezintă obsesia epistemică a conștiinței socratice, iar 
dezbaterea dialogului este între adevărul mai înalt al Ideii și exactitatea 
meschină a conceptului pozitiv, atunci întrebarea pe care o stîmește 
prezenţa sa este: poate spiritul științei exacte să îmbrățișeze totul, 
lumea obiectelor naturale și pe cea spirituală a valorilor, lumea plantelor 
și animalelor deopotrivă cu aceea a binelui, frumosului sau evlaviei? 
Regulile intelectului inflexibil, după care se ghidează evoluţia Anoni- 
mului, aplicate ireproșabil în sfera valorilor, nu fac decît să adeverească 
faptul că aporia există. Iar dacă socratismul sau platonismul nu se reduc 
la puţinătatea lui „a spune că trebuie să fii știutor cînd afirmi sau între- 


prinzi ceva”, morala lor, ilustrată negativ prin figura lui mg, ar putea 
fi aceasta: nu poţi intra, cu ticurile cunoașterii pozitive, în lumea privile- 
p 3 P P 


Biată a valorilor. Nu poţi fi profesor de virtute sau expert în frumos, 
așa cum poţi fi mineralog, botanist sau zoolog. Ideea acestei vorbiri 
anatreptice nu este că la tot pasul trebuie să vorbeşti în cunoștință 
de cauză, ci că există domenii în care demersurile tradiţionale ale cunoaş- 
terii nu mai funcţionează. Dacă necunoscutul încearcă să clatine certitu- 
dinile senine ale unui sofist ca Hippias, nu o face doar pentru a-l certa 
că vorbește despre lucruri pe care în fond nu le știe, ci pentru a semnala 
prezenţa unor obiecte care nu se mai supun regulilor obișnuite ale cunoaș- 
terii ; obiecte care nu ni se livrează în maniera știută a științei, pe care 
nu le mai deținem printr-un metodic efort individual și prin investițiE 
noetice sporite. 

Mai întîi mijloc de a complica compoziţia dialogului, apoi artificiu 
găsit de urbanitate pentru a se nega pe sine, dublul lui Socrate reprezintă 
în cele din urmă tehnica de a stîrni diversiunea dramatică la nivelul 
Ideii. Căci Socrate este dramatic, așa cum ni se înfățișează aici, prins 
între eu și propriul său sine; între imperativul ştiinţei şi argumentul 
spartanilor care făceau dovada cunoașterii cu ajutorul spiritului obștei 

şi al intelectului colectiv; între teoria valorilor și practica celor angajaţi 
în ele fără de știința lor. 

Și totuși, dialogul nu se termină sub semnul indeciziei. Vorba „sînt 
tare grele cele frumoase” (7oheră ră xxhd), pusă în chip de concluzie, 
nu vrea să spună că am asistat la o simplă demonstraţie dialectică sfîr- 
şită în vidul obiectului ratat. Ci doar că valorile, emanații ale spiritului 
colectiv, neputîindu-se comporta asemenea obiectelor fizice, trebuie 
restituite înţelepciunii unui Thales sau Bias și gospodărite de cite o 
cetate ca Sparta. Sau mai exact, „estetica” aceasta care se degajă din 
Hippias (la fel ca și estetica sau etica noastră) nu poate fi o strenge 
Wissenschafi, ci doar o teorie a problemelor frumosului, fără să fie și 
una a soluţiilor lor. 


1 Această lapidară formulă de întîmpinare cu care debutează dialogul 
deschide în fapt către o neașteptată suită de observaţii. Mai întîi atribu- 
tele care, în salutul lui Socrate, însoțesc numele lui Hippias (*Irrlac 6 
uaN6G re xai aop6c) par să aibă, așezate cum sînt la începutul dialogului, 
valoarea unui subtitlu: căci despre coșplie lui Hippias, şi a sofiştilor în 
general, este vorba în întreaga introducere (281 a— 286 c), în timp ce discu- 
ţia în jurul lui xaA6vy va constitui tema cea mare a dialogului propriu-zis. 


Dar cum se justifică, în al doilea rînd, atributele de xaAtc și copbc ca 
stricte determinări ale personalității sofistului? Dacă atributul x«A6G 
are în vedere calitatea fizică a personajului, n-avem de unde ști ; în schimb 
este sigur că el vizează ţinuta și aspectul vestimentar al lui Hippias, 
de vreme ce, la 291 a, Socrate însuși o spune explicit (,,... așa frumos 
îmbrăcat și încălțat cum ești ..."). Știm apoi (cf. Diels, 86, 2), că 
Hippias îi uimea pe grecii adunaţi la Olimpia (cf. Hp. Mi., 363 c) printr-o 
elaborată regie vestimentară. Era oricum un monden, și gestul pozat 
și vorba aleasă (cf. Hp. Ma., 288 d) făceau parte din codul unei 7Exvy) 
al cărei practicant — diplomat, retor și profesor deopotrivă — evolua 
prin excelență pe scena publică. xaA6c trebuie introdus, de aceea, în 
sfera lui ornatus, iar mondenitatea sofistului trebuie înțeleasă în sensul 
unui imperativ de ordin profesional. Nuanţa ironică prezentă în adresa- 
rea lui Socrate îl vizează astfel pe Hippias nu atît ca individ, cît ca expo- 
nent al unei tagme profesionale. Socrate o atacă punînd în joc mai 
întîi ironia superficială care are în vedere doar ,,uniforma” sofistului, 
pentru a ajunge însă în curînd la conţinutul sofisticii însăși: pretenţia 
de a trece altora „știința” valorilor. 


Cît priveşte atributul cop6c — el funcţiona ca un adevărat cognomen 

al sofistului (vezi, de pildă, și Prt., 337 c, “Inrniac 6 00966) care, în cercul 
celor patru sofiști vestiți ai vremii, îi dădea lui Hippias marca proprie. 
L-am tradus cu „atotștiutor”, pentru că aplicat lui Hippias intră în 
rezonanță nu cu „,înțelepciunea”, ci cu roAvuafla sofistului, despre 
care va fi vorba mai jos, la 285 b — 286 a; vezi, de asemenea, Hp. Mi. 
366 c— 369 a. 

Din aceeași formulă de întîmpinare putem stabili cîte ceva și privitor 
la împrejurările în care are loc discuţia. Nu este vorba de o întîlnire plă- 
nuită sau provocată, ca în Protagoras de pildă; Socrate îl întîlnește pe 
Hippias pe o stradă din Atena cu totul întîmplător. Cei doi par a fi cunoș- 
tințe bune, astfel încît discuţia se angajează fără intermediar, așa cum 
nu se întîmplă în celelalte dialoguri cu interlocutori sofiști: în Gorgias, 
contactarea sofistului cu Socrate este realizată de Callicles, în Prota- 
goras de Hippocrates, în Hippias Minor de Eudicos. Or, aici, nici sofistul 
nu este însoţit de obișnuita suită de admiratori aureolari, nici Socrate 
de vreun prieten mai tînăr. Ambilor le lipsesc anexele umane obișnuite 
care în celelalte dialoguri joacă rolul fie de simplu decor uman, fie pe 
acela de echivalente ale coreuţilor sau de actori secunzi cu roluri active. 

O ultimă observaţie. Deși purtată en plein air, vom vedea că discuţia 
aduce mai degrabă cu un inteligent t6te-ă-tâte și taifas filosofic, care 
presupun tihna unui spaţiu închis, în felul locuinţei lui Callias, unde 
se desfășoară dialogul Protagoras. 


2 Același tip de laudă, adusă de Socrate interlocutorului său în 


prelungirea unor relatări care trădează mulțumirea de sine a acestuia, 
apare și în Ion, 530 b, Hp. Mi., 363 e — 364 b, Euchd., 273 c — 214 b. 


3 |laaduuol cxsivor sau, cum mai sînt numiţi, &pyain! oi zepl zhv co- 
piav (281 d 6), iar mai simplu rxdatoi (283 a 7), ăoxaior (283 a 2) sau 
mp6repov (282 a 2, b 1), nu se referă, așa cum susține POHLENZ 
(„Gnomon”, 7, 1931), la „,cei șapte înţelepţi” doar, ci la gruparea largă 
a gînditorilor eleni înscriși astăzi în categoria „„presocraticilor”. În refe- 
rinţa de aici se disting trei specii ale acestora: l. Pittacos și Bias sînt 
numiţi ca reprezentanţi ai „celor șapte înţelepţi”, a căror enumerare 
completă Platon o fac: în Prţ., 343 a; 2. Formularea râv duși răv Mi- 
Ahoov OxAfiv trimite la Thales și „școala” sa (ăupi), deci la milezienii 
Anaximandros și iAnaxim:nes; 3. În sfîrșit, formularea Er râv borepov 
uexpt 'AvaExy6oov („„şi cei care au urmat, pînă la Anaxagoras”) îi are 
în vedere pe Parmenide, Xenofan, Heraclit, Democrit și ceilalți pe care 
Aristotel îi enumeră în M., I(A), 983 b 7. Este deci limpede că Hippias, 


114 


NOTE LA HIPPIAS MAIOR 





care aici trece drept exponentul clasic al categoriei oopiorau, nu se 
definește prin opoziţie cu „cei șapte înţelepţi” doar, ci cu întreaga tra- 
diţie filosofică reprezentată de presocratici (cf. HAAG, 1973, 207). 

4 Această insidie socratică, ce aduce în prim plan apolitia „înaintași- 
lor”, „a celor din vechime”, intră în rezonanţă cu idealul mai larg 
Gewpmrixdc Pios, propriu tipului vechi de înţelept. Faţă de idealul 
„vieţii teoretice”, sofistul marchează un moment de corupţie” în dublu 
sens: a) comercializarea sofiei vizînd succesul financiar de proporţii și 
b) desfiinţarea mijlocirilor care despart gîndul de act și faptă. Platon 
simte că în faţa sofistului este amenințată ţinuta unei spiritualităţi 
clasice ; locul filosofului tradiţional, al „înţeleptului” îl ia acum pedago- 
sul arghirofil și politicianul de profesie. 

5 Textual: „incapabili să atingă prin inteligență” (ppovhoeL). Ppvnois 
este intelisența practică proprie sofistului, aptă să controleze întregul 
registru al praxei sociale în vederea unor avantaje materiale. Opusă ei 
este cogpiu (281 c 5) înaintașilor care, nicicum angajată, devine, în raport 
cu idealul sofistului, pură prostie. Această deosebire dintre pp6vnois și 
copia cu privire specială la vechii filosofi o face Aristotel în Eh. Nic., 
1141 b 2: „... opta este cunoaștere știinţiiică, cuprindere intuitivă 
a naturii în ordinea celor mai înalte forme ale fiinţei. Acesta este și 


motivul pentru care Anaxagoras, Thales și alți gînditori de felul lor trec 
drept reprezentanţi ai înţelepciunii filosofice (00904), nu însă ai inteli- 
genţei praciice (opbvtuoL), de vreme ce se observă că e. nu înţblez să 
vadă propriul avantaj ...”. A se vedea în acest sens și a:e:dota privi- 
toare la Anaxagoras, pe care Socrate, cu ipocrită adeziune la afirmaţiile 
lui Hippias, o dă ca exemplu mai jos (283 a). Însă distincția ppbvnois — 
coșpia nu funcţio i:ază de-a lungul întregului dialog: la 297 b, poâvnois 
revine în același context în care la 296 e apăruse copia. 


$ Personaj mitologic, al cărui nume provine de la 5x.5aAXetv (sa 
lucra artisti=”). Este considerat de tradiţie ca cel mai vechi arhitect 
și sculptor grec, patron al dedalizilor, artişti care se livrau ereditar scul- 
pturii. Existenţa sa e plasată în secolul XIII î.e.n. la Atena (cf. Falkener, 
Daedalus or the Causes and Principles of the Ixcelence of Greek Sculpture, 
London, 1860). Se spunea despre I)edal că făcea statui însuflețite, fiind 
capabil să redea privirea şi mișcarea braţelor şi a picioarelor. În Eurhphr., 
11 c, Pluton compară de aceea afirmaţiile care nu acced la fermitatea 
conceptului cu mobilitatea statuilor dedalice. Judecate din perspectiva 
istoriei artei, performanţele atribuite lui Dedal apar drept simple fante- 

zii ; secolul VI î.e.n. nu depășise încă frontalitatea rigidă și monolitismul 
xoanei. Aici, în Hp. Ma., vorba lui Socrate, care face aluzie la evoluţia 
limbajului plastic de la epoca primitivă la cea clasică, poate fi înţeleasă 
tocmai în acest sens. Era firesc ca secolul V, care cucerise pe linia mime- 
sis-ului aparenţa de viaţă și mișcare, să-l judece pe Dedal ca rudimentar 
şi legat de o epocă tatonantă. Progresul la care se referă Socrate are pe- 
semne în vedere tocmai capacitatea de redare a dinamicii corporale 
prin găsirea traseului serpentinat al contrapposto-ului. Statuia este acum 
capabilă să sugereze mișcarea prin introducerea ritmului compensator 
al membrelor și balansarea ritmică a părţilor simetrice ale corpului: 
cînd un umăr se ridică, celălalt coboară, iar piciorul de susținere pe 
care cade întreaga greutate a corpului are drept contra-parte un picior 
în repaus. Abia această lege de alternanță descoperită de greci în secolul 
V î.e.n. abolește principiul frontalităţii rigide și hieratismul simplificator 
proprii artei arhaice. 

? Să observăm că Hippias este un „progresist vulgar”, căci pentru. 
el cel mai recent lucru este și cel mai bun. Modernii (oi văv), adică Gorgias, 
Protagoras, Prodicos și cu el, sînt cei care stabilesc standardul progresu- 
lui. De aceea Hippias se simte la el acasă în întreaga lume civilizată, 
în Sicilia și Italia, ca și la Atena și Sparta (cf. MUELLER, 1956, 32). 

8 O mină valorează 182 franci-aur. Un franc-aur echivalînd cu 3,9 
grame de aur, 20 de mine ar reprezenta 9580 lei-aur. Dacă adăugăm 
şi cele 150 de mine (= 13.800 franci-aur), cîștigate de Hippias în Sicilia, 
obţinem suma impresionantă de 81.430 lei-aur. 


9 Pare să fie un mic oraș învecinat cu Agrigentul (deci în Sicilia). 
Nu este menţionat decît de trei autori: de Pausanias (VII, 4, 6), de 
Herodot (VI, 23) și de Platon aici. Nici o mărturie din cele amintite nu 
trimite dincolo de secolul V î.e.n. și nici un indiciu nu permite o identifi- 
care a așezării sale. Majoritatea traducerilor redau în mod eronat forma 
masculină Inykos, în textul platonic numele apărînd doar la genitiv, 
"Ivvxod, identic în greacă pentru masculin și neutru. În schimb la Pau- 
sanias și Herodot, unde numele apare la nominativ, avem forma neutră 
Inykon. 

1 Faptul de a trece altora virtutea (per), mapadlSovar) era principala 
promisiune (Exdyyedua) a sofistului şi conţinutul tehnei sale (cf. Pri., 
316 c, 319 d şi Euthd., 213 d, 281 a). În fond, Hippias îl „provoacă” 
pe Socrate cu ideea că tinerii pot deveni mai buni cu ajutorul prelegerilor. 
Or, se știe că acest gînd le era străin deopotrivă lui Socrate și Platon. 

În Scrisoarea a VIl-a, către Dionysos din Syracuza (341 c), Platon 
afirmă explicit că personalitatea și caracterul nu se pot forma prin studii 
academice, ci prin exemplul inspirat și prietenia nobilă dintre profesor 
şi elev. 


11 În Sicilia, unde moravurile erau libere, în contrast cu austeritatea 
spartană. 


1 Eewxiy maldevoic. Sofiştii veneau în orașe ca Efvo. (străini) — cf. 
Prt., 316 c. Acea malăevotg pe care o ofereau ei nu era deci autohtonă, 
ci avea o factură cosmopolită, apărînd ca un bilanț al întregii civilizaţii 
științifice a lumii vestice. Or, la Sparta, cetate conservatoare, „profesorul 
de virtute” nu putea fi reprezentat de subiectivitatea șlefuită a unei 
minţi particulare, ci de x6A:4 doar, de spiritul obiectiv al obştei. Legea 
spartană îi face concurenţă lui Hippias. 


13 Pentru raportul v6uoc — pvotc și problema valabilităţii legii vezi 
Pu., 1,339 b şi urm. și Grg., 483 a și urm. 


14 Pentru concepţia lui Ilippias despre lege vezi Prt., 337 c-d și 
Xen., Memorab., IV. 


15 <6 &xpuBei X6yw. Robin observă, în nota de la traducerea fran- 
ceză a dialogului, că Hippias distinge aici între adevărul teoretic şi cel 
practic, între adevărul științei şi cel al „lumii”. 


10 Socrate va numi pe rînd cele patru discipline (r£xva:) care formau 
miezul polymathiei lui Hippias: astronomia, geometria, calculul și 
muzica. Numele lui Hippias este legat de acestea și în Prt., 318 e. Vezi 
de asemenea pentru ipostaza de zoAvue0hc a lui Hippias și Hp. Mi. 
366 c — 369 a. 

W ză &orpa xol Tă obpăwa m&Om; compară cu Ion, 531 c și Phd., 
9% b. 


18 Muzica, în sensul mai restrîns în care apare și în Hp. Mi., 368 d, 
este circumscrisă la zept 6vOuâv xi &puowâv și implică şi acea latură 
a gramaticii indicată prin formula rep Yypauuărev Bvvăuec ol 
ov)afâv pe care Gomperz (Sophistik und Rhetorik, Leipzig, 1912, p. 71) 
o traduce Lautwert der Buchstaben und von der Quantităt der Silben. 


19 Dacă Socrate îi are în vedere nu pe cei nouă arhonţi, ci doar pe 
acela care dădea anului numele său (eponym), aceasta ar reprezenta, 
dacă situăm discuția în ultima decadă a secolului V î.e.n., o listă de 180 
de nume. 

20 mepi Emirnăevudrov xxh&v. De la „îndeletnicirile frumoase” 
— prilejul concret — se va naște discuţia despre frumosul însuși. Finalul 
dialogului rotunjește discuția revenind la acest moment: poţi vorbi 
despre îndeletnicirile frumoase fără să ştii ce-i frumosul însuși? Cu 
replica imediat următoare, a lui Socrate, mersul dialogului este limpede 
indicat : de la calităţi la esenţa lor, de la /zoîa xaAă xalaloxpd la ri EoTIV. 


21 Aici Hippias apare în ipostaza de orator perfect, nu de zoAvua Oc. 
Pentru acest troikos al lui Hippias vezi O. Gigon, Sokrates, Bern, 1947, 
p. 267. Este vorba de o cuvîntare didactică cu finalități moralizatoare, 
în care veșmîntul mitologic vine să „îndulcească” lecţia propriu-zisă; 
Neoptolem ţine aici locul tînărului cursant, în timp ce Hippias își pune 
propria înţelepciune în gura lui Nestor, înțeleptul en titre al grecilor 
veniți la Troia. Nu este singurul loc din dialogurile lui Platon unde sofis- 
tul este pus într-o ironică relaţie glorioasă cu prototipurile înțelepciunii 
mitologice. În Phdr., 261 b, de pildă, retorica lui Gorgias, Thrasymachos 
şi a lui Theodoros este asociată cu aceea a lui Odiseu și Nestor. 


22 Nu există în întreaga literatură greacă altă menționare a acestui 
personaj. Din textul lui Platon, Pheidostratos apare a fi un gramatic 
mediocru care deschisese o școală h Atena. 

23 Pesemne gazda lui Hippias; este cel de-al treilea personaj al dialo- 


gului Hippias Minor. Necunoscut din altă parte. 


24 dv Qe6c 20£Am. Formula revine în Ion, 530 b și Alc. 1, 135 d. 


26 Scena este tipic platoniciană; ea își găsește echivalentul în alte 
dialoguri unde Socrate le cerc sofiștilor deprinși cu discursuri întinse 
(2mudelEec) să accepte, pentru a nu lungi vorba, procedeul dvruAaufo- 
veoTraL: discuţia decurge sub forma unor întrebări și răspunsuri a căror 
succesiune o dirijează Socrate. Vezi Ilp. Mi., 364 c-d, Grg., 448 e, 461 d, 
Prt., 329 b. Acceptată, regula discuţiei este însă în cele din urmă criti- 
cată de interlocutorul hărțuit și încurcat la tot pasul (vezi mai jos 301 b). 


28 Această întrebare, vizînd esenţa lucrului în discuţie, și care con- 
stituie âpxf-ul cercetării, face parte din E0og-ul socratic, fiind ca atare 
curentă în mai toate dialogurile aporetice. În Phd., 100 b Socrate explică 
pe larg acest procedeu, demontînd mecanismul metodei sale filosofice. 


2 Propoziţii de acest tip sînt curente la Platon și Xenofon. De pildă 
în Memorab., IV, 6: oi ooqo! Enioriun Gogol elow; în Pri., 332 b: 


BOPECOVVI] GEPPovoDdaw. 

28 Cu aceasta, Hippias îi dă lui Socrate ipoteza hotărîtoare (57602016) 
pe care se sprijină întreaga filosofie socratică: binele în sine, frumosul 
în sine există. HAAG (1973, 43) consideră ca neîndoielnic faptul că înce- 
putul discuţiei despre frumos trebuie raportat la Phd., 100 b. Prezentîndu-și 
metoda, Socrate spune aici: „Căci vreau să-ţi arăt care este felul de cauză 
(el3oc zic alrlac) cu care m-am străduit mereu...; încep chiar cu 
principiile (ăpxoua dr” Exelvov), presupunînd (5roOfuevog) că există 
frumosul în el însuși, binele, mărimea și toate celelalte. Dacă-mi acorzi 
și recunoști existența acestora, sper ca prin ele să-ţi dovedesc cc este 
cauza și să-ți dezvălui că sufletul e nemuritor”. Revelatoare pentru aceste 
pasaje este analiza comparată a lui HAAG (1973, 43): „,De la aceleași 
&oxh și 5r60eo.c pornește și discuţia despre frumos din Hippias Maior. 
Aici însă deosebirea constă în faptul că Socrate ia această 5m60eo ca 
subînțeleasă ; cu întrebarea sugestivă de la 287 c 7, el pune în gura lui 
Hippias răspunsul dorit. În Phaidon, ipoteza că frumosul există este 
avansată în adevăratul sens platonician de 9r60eow; pornind de la ea, 
fără s-o cerceteze în continuare, Socrate arată care este cauza frumosului 
însuși, propriu lucrurilor frumoase, demonstrînd nemurirea sufletului. 
În Hippias Maior, dimpotrivă, acest frumos în sine, a cărui ființă Socrate 
o caută cu îndirjire, nu este cercetat ca temei al unui demers ulterior, 
ci dimpotrivă, este el însuși obiectul cercetării vizînd definiția. 'Apym-ul 
discuţiei despre frumos rezidă, ce-i drept, și în Hippias Maior în concesia 
că frumosul însuși există ; totuși &pxi-ul nu este luat aici în sensul unei 
Vr60eoig platoniciene, ca în Phaidon, ci în sensul că Socrate începe dis- 


cuţia cu el.” 


20 Schleiermacher, în prefața la traducerea germană a lui Hp. Ma. 
(Platons Werhke, II, 3, zweite Auflage, Berlin, 1826), acuză neautentici- 
tatea dialogului, spunînd că doar un imitator stîngaci putea face din 
Ilippius un ignorant incapabil să distingă conceptul de cazul particular. 
l'aptul poate părea verosimil în cazul unui soldat ca Lahes (cf. La., 
190 «) nau în cel al unui divinator ca Euthyphron (cf. Euthphr., 1l c) 
dar nu i în acela al sofistului rafinat. Însă Schleiermacher face ab- 
stracţie unici do libertatea artistică a autorului care, în contextul comi- 
cului burlene, îşi ponte permite să ridiculizeze și caricaturizeze persona- 
jele după voie. Pe do altă parte, MUELLER (1956, 34) susține că este 
absolut firesc pentru o minte de tip factual cum e aceea a lui Hippias, 
nu neapărat filosuf de concept, ci mai mult retor și diplomat, tip „prac- 


tic” deci, să nu separe esenţialul de empiric. 

30 pc &uavrbv &vadafeiv. HAAG (1973, 217) corectează traducerea 
lui Schleiermacher, Apelt și Tarrant („a lua în seama sa”), propunînd-o 
pe aceasta și aducînd ca argument contextul identic din Ti., 26 a. 


31 Textual: „dulce“ (ypAvxbc). WILAMOWITZ (1920, II, 414) observă 
că adresarea aceasta nu este obișnuită la Platon, îndeobște apărînd cali- 
ficativul î8v6 (plăcut, încîntător). 


33 Socrate are aici în vedere o vorbă reprodusă de Teocrit în scholionul 
XIV, 48 în care se spune că cele mai frumoase lucruri pe pămînt sînt 
iepele din Tracia și femeile din Sparta. 

33 epabha dvbuara. A se vedea și Banchetul, 221 d—e unde înfățișarea 
şi vorbirile lui Socrate sînt asemuite cu cele ale unor „„sileni și satiri”: 
»Vorbele și frazele lui sînt pe dinafară ca pielea unui satir obraznic. Nu 
vorbește decît despre cattri, fierari, cizmari, tăbăcari ...” 


34 Cf, Diels, fr. 82, 83. 


3 Parte din comentatori s-au grăbit să traducă apariţia cuvîntului 
et5oc (formă, idee) drept o dovadă a faptului că Hippias Maior presu- 
pune deja ca elaborată teoria platoniciană a ideilor și au folosit această 
interpretare drept argument împotriva autenticității dialogului. Astfel 
SHOREY (1933, 95): „Se poate deja susține că ideile și termenii comuni 
lui Hippias și altor dialoguri sînt prea strîns legaţi de teoria ideilor pen- 
tru un dialog minor”. La fel, MOREAU (1941, 26) vede în „,referirea la 
teoria ideilor într-o compoziţie de gen socratic”, în timp ce „gradul de 
maturare a teoriei ideilor nu este atins decît în cărţile centrale ale Republi- 
cii”, un argument fundamental împotriva autenticităţii dialogului 
(apud IIAAG, 1973, 202). Sînt esenţiale pentru elucidarea acestui caz 
observaţiile lui A. Croiset şi P. Friedlânder. Astfel CROISET (1921, 
II, 5): „„Această idee generală (a frumosului) este înțeleasă într-o manieră 
pur socratică, ca un mod de concepere spiritual și nu ca o entitate supe- 
rioară conform adevăratei doctrine platoniciene : teoria ideilor nu e aici 
cu nimic implicată.” Iar FRIEDLÂNDER (1964, II, 100): „Tot atît de 
puţin ca și în Euthyphron se pune aici problema, în cazul în care am dori 
să distingem «filosofia conceptului» de «teoria ideilor», că Platon <âncă» 
o are aici în vedere pe prima și «încă nu» a avansat către cealaltă”. 


3 mpooyevnrau; la 287 c 1 frumosul fusese caracterizat ca o ființă 
existentă în sine (v), care făcea ca zeii, oamenii, caii, lirele și oalele (a 
se observa ierarhia urmărită în sînul realului) să fie frumoase. Acum, 
frumosul capătă o nouă determinare, este forma, et8os, care prin adău- 


120 


NOTE LA HIPPIAS MAIOR 





gire (rpooyiyvea6a) face ca lucrurile să devină frumoase. Acesta este 
un sens curent pe care Platoni-l dă lui rpoylyveo0a; vezi în acest sens 
Republica, 346 d 71 (2ă&v uLoGd6 mpooyiyvnrau); Scris. VI, 322 d 2 
(pvooă mpooyevoutvov). Pentru întreaga problemă cf. FRIEDLĂNDER 
(1964, II, 292) și HAAG (1973, 48—9). 

37 Cu această nouă definiţie, discuția face un pas înainte pe linia 
generalizării; căci aurul are ceva din nedeterminarea caracteristică 
materiei din fizica ionienilor, el vizează aceeaşi generalitate a materiei 
ca și apa, focul sau aerul. 

38 Socrate îi va întoarce lui Hippias replica, aproape în aceleași cuvinte, 
către sfîrșitul dialogului (cf. 304 a 3). 


39 Este vorba de faimoasa sculptură fidiacă, Atena Parthenos, scul- 
ptată pentru interiorul Parthenonului. 


4 FRIEDLÂNDER (1964, II, 299) corectează aici observaţia lui 
Pobhlenz, cum că echivalarea xxA6v—rptrov ar fi singulară în scrierile 
timpurii ale lui Platon, invocîndu-l pe Alcibiade, 135 b 13. Vezi și 
Aristotel, Topica, 102 a 6 și 135 a 13. 


41 Mepuspos; acesta este cuvîntul pe care WILAMOWITZ (1920, 
II, 328) îl numește ein unverkennbares Stigma, suspectîndu-l ca venit 
dintr-o zonă stilistică ulterioară epocii lui Platon şi invocîndu-l ca argu- 
ment pentru neautenticitatea dialogului. 

42 A se observa trecerea de la adjectivul substantivizat, 7d xaAdv abr6 
(frumosul în sine), folosit cîteva rînduri mai sus (292 c), la substantivul 


propriu-zis: x&XAog 6 Zori (frumuseţea în sine). În interpretarea lui 
Constantin Noica, această modificare gramaticală, care trădează o 


nesiguranţă în termenii dezbaterii, reflectă însăși nesiguranța existentă 
în dezbatere: balansul între frumuseţea însăși, aceea a spiritului obiec- 
tiv, pe care o deţin toţi fără să o poată defini nici unul, și frumosul în- 
suși, obiect al unei cercetări sistematice pozitive (ErtoTijun), întreprinse 
de spiritul subiectiv pe cont propriu. 

4 Fapt imposibil, dat fiind că Ahile era născut dintr-o zeiță, deci 
dintr-o fiinţă fără de sfîrşit. 

44 Primii trei sînt fiii lui Zeus; însă Pelops este fiul lui Tantal, simplu 
muritor. 


45 aur roirt 7 mptrov; cf. nota 40. 


49 Cu această întrebare, Socrate atinge punctul central al unei doctrine 
a 
artificialiste și relativiste puse în joc de sofistica protagoreică. Dar 

reducînd existenţa la aparenţă, sofiștii nu negau realul, ci îl confundau 
doar cu propria lui aparenţă. Ceea ce nu apare nu există — apoftegma 
ontologiei sofistice — nu trebuie de aceea înţeleasă ca o tentativă de 
a răpi aparenţelor "realitatea, ci pur şi simplu de'a. a oa afirma pe aceasta 
fără ezitări, purificînd aparenţa reală de acele fantome filosofice” sau 
religioase care iau numele de idee, formă sau fiinţă în” sine. „Cu această 
doctrină sănătoasă a bunului-simț, sofiștii lichidau de fapt ri ruptura intro- 


dusă în filosofie de ionieni prin postularea unui “raport eminamente 
metafizic între unu și multiplu, singular și plural, esenţă și fenomen; 


pe de altă parte, ei expediau din filosofie și orice formă de broxeluevov, 
de subzistență în sine, care ar dirija din ascuns lumea palidă a existenţei 
fenomenale. Discuţia de aici, așa cum este condusă de Socrate, are de 
aceea caracterul unei polemici între platonismul care desprinde reali- 
tatea de modurile ei palpabile de manifestare, şi sofiștii care o reduc 
la o fizică a percepţiei suficientă sieși (edificări suplimentare la Clement 
Rosset, L'anti-nature, Paris, P.U.F., 1973, p. 148 și urm.). 

4 Definiţia potrivit căreia frumosul este desfătarea legată de “ba și 
de auz nu poate mulțumi formal. Aristotel o folosește în Topica (VI, 
146 a 21) drept exemplu de”definiţie imperfectă. Faptul că Aristotel 
nu folosește prilejul pentru a-l cita pe Hippias Maior a fost invocat de 
Poblenz și Tarrant ca argument în demonstrarea neautenticităţii, dia- 
logului. : FRIEDLÂNDER (1964, II, 205) observă însă că” Aristotel 
citează rareori dialogurile platoniciene, care în epocă reprezentau” un 
bun comun, sustrăgîndu-se habitudinilor noastre curente privitoare 
la regulile aparatului critic. 

« Socrate dezvăluie aici pe o cale ocolită identitatea misteriosului 
personaj, rm lasa pe sine, căci Sophroniscos | este chiar numele tatălui 
său. POHLENZ (1913, 124)?propune de aceea traducerea” directă „el 
este fiul tatălui meu” . Faptul că, Hippias nu „reacţionează ia dezvălui. 
rea identităţii lui mic, pînă atunci intens solicitată” (288 a şi 290 Oe), le-a 
apărut partizanilor neautenticităţii dialogului ca încă o stîngăcie ie de care 
Platon nu ar fi fost capabil. NI 


49 Care sînt de fapt coordonatele sexologiei_ platoniciene?, Este firesc 
ca la Platon seranifica țiile eros-ului să nu se.  consturne” în e în i imediateţea 
actului. Severitatea_ cu care-l „judecă Platon nu trebuie toi e totii i înţeleasă 
drept preludiu la o Tnorală ascetică a “Czeştinismului, « deși şi alegoria calului 
vicios din Phaidros poate prilejui asociaţii valabile cu teoria naturii 
umane căzute și a păcatului originar. La Platon, teoria eros-ului subli- 

mat, căci acesta este eros-ul platonician, trebuie explicată dinăuntrul 
filosofiei ideii şi a apetitului pentru raţionalism. Comportamentul 
sexual este urît numai atîta vreme cît rămîne circumscris la zona iraţio- 
nală a spasmului necontrolat; cartea a X-a a Republicii pune de aceea 
în ecuaţie hohotul risului, pe cel al plinsului și orgasmul. Iar dintre toate, 
tocmai acesta din urmă, ca fiind cel mai puţin controlat și rațional, 
este cel mai urît (cf. WARRY, 1962, 29). Dar urît nu este decit eros-ul 
acesta, lipsit de deschidere, care se hrănește doar din propria-i intimi- 
tate și pe care pasajul din Hippias Maior îl definește ca generînd rușine 
şi avînd nevoie de taină. Altminteri, ca introducere necesară la ontologia 
nemuririi, eros-ul participă la sfera Frumosului și a Binelui. Pe de o 
parte, conținutul evanescent al actului; pe de alta, eternitatea obținută 
ca recurenţă somatică și perenitate a operei. lată de ce iubirea hetero- 
sexă și homosexualitatea carnală sînt vicioase considerate în frugalitatea 
lor, dar sfinte în imaginea lor sublimată. 

50 3, zăos îj ovolav. A se observa modul confuz în care foloseşte 
Hippias acești termeni, ca şi cum între ei n-ar exista nici o deosebire. 
FRIEDLĂÂNDER (1964, II, 299) face remarca: Hippias îi întrebuințează 
ca și cum i-ar fi prins de undeva. Dimpotrivă, Socrate distinge clar 
între cele două concepte: obol« este esenţa, „miezul” Frumosului 
(302 c 5), iar maos-ul este das Schânsein (302 e 6). 


51 Pentru dificultățile legate de interpretarea acestui fragment, vezi 
STRYCKER (19317 și 1941). 

ION 


INTERPRETARE LA 
ION 


Dialogul de faţă e despre ,,muzică”, adică despre artele muzelor. 
Încă din primele schimburi de cuvinte între Socrate și Ion apare ter- 
menul de muzică în acest înţeles larg. Dialogul nu e așadar dedicat 


Iliadei, cum l-au subintitulat epigonii, sau artei lui Homer; este despre 
creaţia de artă în genere și interpretarea ei. Într-un sens cuprinzător, 


el poartă asupra culturii artistice, pe care grecii o numeau muzică, 
înainte ca termenul să denumească o simplă mare artă singulară, ca în 
lumea modernă. 

Printre feluriţii știutori se numără și interpreţii culturii artistice. 
Ei nu cunosc direct lucrurile dar redau ceea ce au știut și simțit alţii, 
creatorii. Sînt hermeneuţi, așa cum este pentru poeţi rapsodul (hermensâus, 
530 c); ei știu ce a voit să spună artistul creator. Dar deţin ei o știință, 
care i-ar face interpreţii oricărui artist creator? sau interpretarea de 
artă atîrnă de o fericită întîlnire, dincolo de orice cunoaștere? 


Pînă acum, în dialoguri, se punea peste tot problema știutorului în 
funcție de știința respectivă. Că știutorul era o natură autentică ori 
nu, avea mai puţină însemnătate : cel inautentic, ca Hippias ori Euthyph- 
von, cădea sub ridicolul ignoranței ; cel autentic, ca Lysis ori Charmides, 
capătă prin dialog conștiința ignoranței proprii şi astfel orizontul în care 
putea afla știința respectivă. Nu numai că trebuia să fie cu putință o 
ştiinţă pentru ca un cunoscător să existe, dar era nevoie chiar deo a 
doua ştiinţă, aceea a Ideii, pentru ca socratismul și în orice caz plato- 
nismul să aibă sens. 


Acum, în cazul cunoașterii artistice, s-ar putea să nu existe nici un 
fel de știință. Și totuși, cunoașterea este. Ce fel de cunoaştere? 


Dialogul va încerca să arate care e condiţia specială a artei şi a inter- 
pretării ei. El e singurul dialog despre artă, această stranie creație uma- 
nă, pe care Platon n-a știut niciodată s-o așeze în universul său de idei. 
În Hippias Maior şi în Phaidros este de fapt mai degrabă vorba despre 
frumos decît de artă. Iar Jon, rămas singurul despre artă, este şi singurul 
în care nu apare, nici măcar indirect, necesitatea Ideii. Să facă oare arta 
parte din lumea aceea a produselor artificiale, pentru care unii platoni- 
cieni susțineau că nu se pot admite Idei? 

În cercetarea ce întreprinde acum asupra condiţiei artei, Platon ia 
lucrurile de jos, de la conţinutul nemijlocit al operei de artă și temele 
pe care le pune ea în joc. Cu privire la asemenea teme, interpretul ar 
trebui să fie un cunoscător; iar cunoscător fiind, ar urma să interpreteze 
la fel de bine pe orice alt creator de artă ce pune în joc aceleași teme, 
nu doar pe Homer, cum spune despre sine Ion. În definitiv, Homer și 
Hesiod vorbesc despre aceleași lucruri, pînă la urmă, la fel cu ceilalţi 
poeţi (531 c); toţi descriu omul și războaiele, pe cei buni și pe_ “Cei răi, 
zeii şi legendele. Dacă poate judeca într-un caz că poetul descrie bine 


lucrurile, atunci interpretul ar trebui să poată judeca în toate cazurile. 


Ion însă își apără măiestria de-a interpreta numai pe Homer şi indirect 
apără, făcînd așa, arta însăși de ofensa de-a fi considerată că se reduce la 
temele pe care le pune în joc. Poate fi vorba de aceleaşi lucruri peste tot, 
dar — spune el — Homer a poetizat altfel subiectele acestea. În acest 
„altfel” stă întreaga dezbatere despre opera de artă și ireductibilul ei. 


Altfel” ar putea însemna întîi: cu mai bună cunoaștere a temelor 
invocate; Homer ar cunoaşte și te-ar face să cunoşti mai bine războaiele 
oamenilor, destinele lor, legendele zeilor. Dar „altfel” poate însemna 
în al doilea rînd: mai bine artisticește; căci din temele acestea artistul 
reuşeşte să facă altceva decît îţi poate da cunoaşterea lor ca atare. În 
amândouă cazurile totuși interpretul ar trebui să poată emite judecăţi 
despre toți creatorii: fie printr-o cunoaștere tematică, fie printr-o cunoaș- 
tere artistică. Dar dacă hermeneutica nu va pune în joc nici o ştiinţă? 
Dacă e o cunoaștere fără știință? Pentru ea, atunci, altfel” ar putea 
avea un al treilea sens: într-un fel ireductibil. Nu știu de ce, dar înţeleg 
mai presus de orice pe Homer, putea spune un antic, așa cum cîte un 
modern spune: nu știu de ce, dar îmi vorbește mai mult decit orice muzi- 
ca lui Bach. 

De aci înainte dialogul se organizează în jurul primelor două sensuri 
ale lui „„altfel”: mai bine artistic (de la 531 d înainte) și mai bine tematic 
(de la 536 d înainte), spre a se ajunge de fiecare dată la al treilea sens aj 
lui „altfel”, anume la ireductibilul artei. 


1. Cunoașterea artistică 


Socrate încearcă să convingă pe Ion că același om care vede că Homer 
creează artisticeşte mai bine înţelege și de ce creează ceilalți mai prost; 
căci un același știutor hotărăște şi ce e bun şi ce e rău într-o materie. 
Cînd Ion stăruie în preferința lui pentru Homer, care singur i-ar trezi 

comentarii bogate, mărturisind că nu înţelege de ce se întîmplă așa, 
Socrate îi explică: pentru că nu o adevărată știință îl duce la judecățile 
acelea. Dacă ar stăpîni o știință a ce este artistic și a ce nu este, ar putea 
vorbi despre toţi poeţii, așa cum interpretul artelor plastice ori muzicale 
vorbeşte despre toţi artiștii. 

Cu ultima afirmaţie, însă, Socrate ar putea părea că spune prea mult. 
Dintre toţi interpreţii şi criticii de artă, singur lon s-ar restrînge la un 
anumit creator, pe cînd ceilalți ar fi capabili să vorbească despre toţi. 
Să le recunoască lor ştiinţa pe care i-o refuză rapsodului cu care stă de 
vorbă? Dar dacă ei ar avea una, ar putea fi arătată acum lui Ion, care 
să înveţe de la alții cum să fie rapsod adevărat și interpret adevărat. 
Care este știința? De nicăieri din dialog și din restul operei lui Platon 
nu afli cum trebuie să judeci arta printr-o cunoaștere artistică ; afli 
cel mult (în Republica) cum trebuie s-o judeci printr-o cunoaștere tema- 
tică, ceea ce duce la izgonirea poeziei din Cetate, ca fiind tematic prea 
liberă și îngăduindu-și să spună orice despre zei. 

Dimpotrivă, cu toţi interpreţii trebuie să se întimple ceea ce descrie 
acum Socrate că i se întîmplă lui Ion, anume să fie prinși ca de un mag- 
net de arta poetului, care-și trimite forța de atracţie din verigă în verigă, 
de la zeu la artist, de la artist la operă, de la aceasta la interpret și de la 
interpret la ascultător. Numai că, această admirabilă descriere a magiei 
artei nu este decît o descriere, nu și o explicaţie. Socrate nu știe de ce 
Tynnichos din Chalcis n-a putut scrie decît un poem reușit, ca şi cum ar 
fi fost o singură dată sub inspirație divină (534 d), așa cum Ion, rapsodul, 
trebuie să admită că, în clipa cînd trece spectatorului magia artei ho- 
merice, este cuprins de un sacru entuziasm, dincolo de orice măsură a 
raţiunii (535 c). Artistul aparţine cîte unei muze, interpretul cîte unui 
artist. Nu există nici o știință după care ai resimți și ai transmite emoția 
artistică. 


2. Cunoașterea tematică 


Ion a recunoscut deci că stă sub un delir cînd recită pe poet; totuși 
nu poate crede că stă sub unul cînd îi și interpretează opera (536 d). 
Aci ar putea să fie în joc o știință, tocmai cea a hermeneutului. Ion însă 
nu ştie să justifice cu adevărat interpretarea operei de artă. El vrea să 
spună: recunosc că stau sub o formă de inspiraţie fără control cînd re- 
dau opera ca rapsod-recitator, dar stau sub o inspiraţie perfect controla- 
bilă raţional atunci cînd o redau ca rapsod-interpret. Numai că ar trebui 

să știe ce anume interpretează el ca rapsod: temele pure și simple puse 
în joc de operă, sau altceva, transfigurarea artistică adusă de ea. 

Aci Platon simplifică lucrurile artei și le degradează din nou, poate 
intenţionat, spre a dovedi că nu încape știință nici în cazul rapsodului- 
interpret. El reduce totul la comentarea temelor. Dacă interpretul ar 
urma să-și dovedească măiestria doar asupra unor teme și subiecte ne- 
transfigurate artistic, fireşte că el va rămîne sub nivelul omului expert 
în acele materii: vizitiul știe mai multe despre mînatul cailor decît un 
rapsod, chiar cînd e vorba de cursele de care din Iliada; medicul, pesca- 
rul, sau tîlcuitorul de semne cerești știu mai bine lucrurile, atunci cînd 
poetul descrie ceva din domeniul lor. Ce-i rămîne rapsodului? 

Cu opera de artă redusă la temele ei, rapsodului nu-i rămîne aproape 
nimic, nici măcar în ce privește viaţa privată, unde pînă și sclavul ştie 
mai bine decît el cum stau lucrurile. Ion nu mai poate recurge decît la 
viaţa publică, unde — întocmai lui Alcibiade, care spunea că știe arta 
conducerii unui stat fără să fi învăţat anume lucrurile — i se pare, 
în disperare de cauză, că rapsodul deţine arta strategului. Dar el o spune 
cu adevărat în disperare de cauză, iar lui Socrate îi e simplu să-l ironi- 
zeze şi apoi să-i arate că tot ce-i reușește, cînd interpretează pe autorul 
său preferat, ţine de o divină inspiraţie iar nu de o omenească știință. 

În acest sens tematic însă, vom spune, nici poetul nu are mai multă 
pricepere decît rapsodul. Poeţii în definitiv sînt cei vizaţi — spun comen- 
tatorii — iar Platon ar fi ales un simplu rapsod ca să nu-i atace direct 
pe poeţi. 

Să-i atace, totuși, pentru că nu deţin cu adevărat meșteșugurile și 
situaţiile despre care vorbesc? Dar dacă s-ar fi îndreptat cu gîndul spre 
poeţi, Platon ar fi văzut degrabă că ci nu pot fi puși în discuţie pe o 
asemenea temă. Ce a voit el să arate este doar că pe nici un plan, nici 
pe cel al creaţiei, nici pe cel al interpretării artistice, nici pe cel al inter- 
pretării tematice nu există știință. Și totuși o cunoaștere arc și artistul 
creator; una are și interpretul. 

Platon însă nu poate da socoteală de fenomenul de artă. Există o 
știință de tip obișnuit, prin cunoașterea exactă a lucrurilor; există una 
de tip mai ridicat, prin cunoașterea lor în Idee, adică o cunoaștere nu 
doar exactă, ci și adevărată. Opera de artă nu e făcută nici din adevăruri 
de exactitate, pe care să le poţi regăsi cu rigoare științifică, nici din ade- 
văruri de ordinul Ideii. Nici o ştiinţă, a conceptului sau a Ideii, nu te 
face să creezi, de o parte, să înţelegi și să redai creaţia, de alta. Frumosul 
poate fi explicat, arta nu. Dar poţi spune, fie că Ideile sînt direct încorpo- 

rate în opera de artă, și atunci le percepi tot direct, fără o știință primă 
ori secundă ; fie că arta nu pune în joc de fel Idei platoniciene, cum nu 
pune în joc simple concepte. 


Acesta este, poate, înţelesul mai adînc al perplexității lui Platon în 
fața fenomenului de artă. În mijlocul unei lumi în care totul se află în 


inadecvaţie cu propria sa Idee — arborele nu exprimă toată bogăţia 
speciei sale, nici omul curajos toată bogăţia Ideii de curaj — iată, cu 


operele de artă, creaţii care ar fi în adecvaţie cu Ideea lor. Pentru ca să 
ajungi la Idee e nevoie de o mijlocire, care va fi tocmai dialectica plato= 
niciană ; operele de artă însă îţi oferă Ideea (dacă Idee este) în chip ne- 
mijlocit. Dacă ar exista o inițiere — cum reclamă arta modernă — ea 
ar fi una estetică și nu logică sau de cunoaștere. 

Pe de altă parte, operele de artă ar fi într-astfel adecvate Ideii lor încît 


nici o altă operă n-ar mai putea „participa” la aceeași Idee fără riscul 
de a imita prima operă. Dar ce fel de Idee este aceasta la care nu pot 


participa mai multe cxemplare? S-ar putea spune la fel de bine iarăși, 
în acest sens, fie că opera de artă reprezintă Ideea obiectivată, fie că 
nu pune de fel în joc Ideea, în înţeles platonician. Căci Ideea unui singur 
exemplar este o stranie ducere la limită a teoriei Ideilor, reamintind de 
speciile acelea de îngeri, ale teologiei de mai tîrziu, care se încorporează 
în cîte un singur exemplar. Ideea platoniciană e mai puţin stranie. Te 


poți ridică la ea de la un “exemplar, dar ea subzistă” în mai multe. 
Platon , așadar nu are un răspuns pentru fenomenu! de artă. În Ilippias 


Maior i el lăsa frumosul însuși dezbinat între cel plastic și cel muzical; 
dar problema de-a urmări și obţine Ideea frumosului, fie și dezbinat, 
râminea' deschisă. Aci în schimb, în Ion, unde frumosul nu mai e liber, 
ci îngropat în cîte o operă de artă, problema de-a o înţelege și reda se 
închide şi ca în ireductibilul artei. Poate că arta îi e ireductibilă lui 
Platon pentru că aduce e altă lume (așa cum tehnica de astăzi aduce o 
altă natură). Platon vrea să știe doar despre lumea aceasta. Sau mai 
degrabă: el este ca un naturalist care știe totul despre lumile firești și 
Supratireşti, dar nu și despre cele nefirești. 


ION 
[sau Despre Iliada, dialog peirastic ] 


SOCRATE ION 


SOCRATE Bun venit lon!! De unde ai sosit acum la noi? 530a 
De-acasă, din Efes? 

ION O, nu, Socrate, de la Epidaur, de la sărbătorile lui 
Asclepios2. 

SOCRATE Închină cei din Epidaur zeului și o întrecere 
între rapsozi? 

ION De bună seamă, ca de altfel şi întreceri în toate 
celelalte arte ale Muzelor?. 

SOCRATE Și, spune-mi, ai luat şi tu, în numele nostru, 
parte la întrecere? Și ce ai reușit să faci? 

ION Noi am fost, Socrate, cei care am luat primele pre- 
mii. 

SOCRATE Mă bucur. Acum vezi să biruim şi la Pana- b 
teneef. 

ION Cu voia zeuluiS aşa va fi. 

SOCRATE Crede-mă lon, adesea v-am invidiat pe voi, 
Tapsozii, pentru arta voastră. Căci vrednic de invidie e 
faptul că ca vă cere să purtaţi veșminte pline de podoabă, 
dar totodată vă silește să vă îndeletniciţi cu mulți poeţi 
şi buni, şi cu Homer îndeosebi, care e cel mai bun și mai 
zeiesc, şi să-i cunoașteți bine nu numai versurile, ci și € 
gîndul. Este doar sigur că nimeni n-ar putea ajunge rapsod 
fără să înţeleagă spusele poetului, căci tocmai aceasta e 
menirea rapsodului: să-i tălmăcească gîndul. Și nu e cu 
putinţă să facă bine acest lucru dacă nu înţelege ce spune 
poetul. Da, toate-acestea sînt lucruri demne de invidiat. 

ION Ai dreptate, Socrate. În ce mă privește, strădania d 
mea s-a îndreptat îndeosebi asupra acestei părți a artei 
mele şi cred că nu e om pe lume care să spună despre Homer 
lucruri mai frumoase decît mine. Nici Metrodor din Lam- 
psacos6, nici Stesimbrotos din Tasos”, nici Glauconă, nici 
vreun altul dintre rapsozii de odinioară nu s-a priceput 
să dea glas, vorbind despre Homer, atîtor gînduri frumoase 
ca mine. 

SOCRATE Mă bucur de ce aflu, Ion; atunci desigur n-o 
să-ţi pară rău să mi le faci și mie cunoscute. 

ION Chiar că merită să asculți, Socrate, cu cîtă măies= 
trie l-am împodobit pe Homer: cred că sînt vrednic de 
cununa de aur a homerizilor?, 

SOCRATE Am să-mi fac timp să te ascult cu alt prilej, 
fii sigur. Acum însă răspunde-mi doar atît: priceperea ta 
se întinde numai asupra lui Homer, ori și asupra lui Hesiod 
sau Archiloch? 

ION Numai şi numai asupra lui Homer. Și cred că e 
de-ajuns. _ 

SOCRATE Există oare ceva despre care Homer și Hesiod 
să fi spus același lucru? 

ION Eu unul zic că da şi încă multe. 

SOCRATE În asemenea cazuri, ale cui spuse ai ști să le 
tălmăcești mai bine, pe ale lui Homer sau Hesiod? 

ION Pe-ale amîndurora deopotrivă, Socrate, cînd spun 
aceleași lucruri. 

SOCRATE Dar cînd se deosebesc? Despre arta prezicerii 
vorbesc de pildă amîndoi, și Homer şi Hesiod. 

"ION Așa e. 

SOCRATE Și-atunci? Cine ar fi mai priceput să tălmă- 
cească ce spun despre arta prezicerii, fiind de acord sau nu, 
cei doi poeţi: tu sau un bun prezicător? 

ION Un prezicător, 

SOCRATE lar dacă tu ai fi prezicător, fiind în stare să 
tălmăceşti locurile în care ei spun același lucru, nu te-ai 
pricepe să faci lu fel şi cu cele în care ei se contrazic? 

ION Fireşte. 

SOCRATE Cum se face dar că ești o autoritate pentru 
Homer, dar nu și pentru Hesiod, nici pentru ceilalți poeţi? 
Vorbește cumva Homer despre alte lucruri decît toţi cei- 
lalți poeţi? N-a înfățișat el mai ales războiul, legăturile 
dintre oameni — fie ei buni sau răi, avînd o iscusință anume 
sau nu —, legăturile dintre zei și dintre zei şi oameni, 
fenomenele cerești, lumea lui Hades, obîrşia zeilor și a 
eroilor? Nu acestea sînt temele pe care le-a cîntat poezia 
lui Homer?10 

iON E adevărat, Socrate. 

SOCRATE Dar ceilalți poeţi? Nu au înfățișat ei oare 
aceleași lucruri? 

ION Ba da, Socrate, dar altfel decît Homer. 

SOCRATE Cum anume? Mai prost? 

ION Mult mai prost. 

SOCRATE lar Homer mai bine, nu? 

ION Mai bine, sigur că da, pe Zeus! 

SOCRATE Așadar, Ion, cinstită fațăl!, atunci cînd, din- 
tre mai mulți care discută matematică, unul vorbește foarte 
bine, se va găsi oare cineva care să-l recunoască? 

ION Eu zic că da. 

SOCHATE Cine? Cel care își dă seama că ceilalți vorbesc 
prost, sau altul? 

ION Acelaşi, fără îndoială. 

SOCRATE Și nu-i acesta cel care stăpînește aritmetica? 

ION Ba da. 

SOCRATE Dar atunci cînd, dintre mai mulţi care vorbesc 
despre mîncărurile bune sănătăţii și ce însuşiri au ele, unul 
vorbeşte foarte bine, oare pe acesta cine îl va recunoaște: 
tot cel care își dă seama că unul nu prea vorbește bine, 
sau altul? 

ION Lot acela, fără îndoială. 

SOCRATE Și-acesta cine este? Ce nume poartă el? 

ION Acela de medic. 

SOCRATE Putem așadar spune, în general, că întotdeauna 
aceeași persoană va fi cea care, atunci cînd mai mulți 
vorbesc despre aceleași lucruri, va recunoaște atît pe cel 
care vorbeşte bine, cît și pe cel care vorbeşte prost. lar 
dacă nu-l va recunoaște pe cel care vorbește prost, e limpe- 
de că nici pe cel care vorbeşte bine nu-l va recunoaște — cel 
puţin cînd vorbesc despre același subiect. 

ION Așa e. 

SOCRATE Prin urmare la amîndouă se pricepe unul și 
același om? 


ION Da. 
SOCRATE Iar tu afirmi că Homer și ceilalți poeţi — prin- 
tre care Hesiod şi Archiloch — vorbesc despre aceleași 


lucruri, dar nu deopotrivă de bine, ci primul bine și toţi 
ceilalți mai prost? 

ION Așa spun, și pe bună dreptate. 

SOCRATE Prin urmare, de vreme ce îl recunoşti pe cel 
care vorbește bine, i-ai putea recunoaşte şi pe cei care 
vorbesc mai prost. 

ION Așa se pare. 

SOCRATE Prin urmare, minunate prieten, dacă vom spune 
că Ion se pricepe la fel de bine și la Homer și la ceilalți 
poeţi, nu vom cădea în greşeală, de vreme ce Ion însuși 
recunoaște că unul şi același om este în măsură să-i judece 
pe toţi aceia ce vorbesc despre aceleași lucruri și că, pe de 
altă parte, aproape toţi poeţii spun, în poezia lor, aceleași 
lucruri. 

ION Și-atunci, Socrate, care e motivul pentru care eu, 
atuncea cînd se stă de vorbă despre vreun alt poet, nu sînt 
nici măcar atent, nu sînt în stare să particip cu ceva demn 
de discutat, darmite să mai spun vreun lucru vrednic de 
luare-aminte, ba chiar moţăi de-a binelea; dar cum îl 
pomenește cineva pe Homer, m-am și trezit, cu toată min- 
tea acolo și avînd de spus belșug de lucruri. 

SOCRATE Nu-i nici o taină, prietene, aici: e limpede 
pentru oricine că nu întemeindu-te pe meșteșug sau pe 
ştiinţă ești tu în stare să vorbeşti despre Homer. Căci 
dacă te-ai întemeia pe meșteșug ai fi în stare să vorbeşti 
şi despre ceilalți poeţi; doar meșteșugul poeziei este unul!?, 
nu-i așa? 

ION Da. 

SOCRATE Dar dacă avem în vedere orice altă artă în 
întregul ei, nu rămîne oarc valabil același mod de cerce- 
tare pentru fiecare? Vrei să afli, Ion, ce vreau să spun 
cu asta? 

ION Da, Socrate, jur pe Zeus că da,căci tare-mi place 
să v-ascult pe voi, cei învățaţil?. 

SOCRATE Aș vrea să fiu cu adevărat un învăţat, cum 
zici tu, Ion, dar învăţaţi sînteți de fapt doar voi, rapsozii 
şi actorii, şi cei ale căror poeme le declamații!t, în timp 
ce eu mă mărginesc să spun doar adevărul, atît cît stă în 
putinţa unui om de rînd. Așa și pentru întrebarea mea 
de acum, gîndește-te cît de simplu, de rînd şi la mintea 
oricui este ceea ce spunem, și anume că atunci cînd iei 

un meșteșug, oricare-ar fi, în întregimea lui, modul de 
cercetare e mereu același. Să luăm un exemplu: există 
un meșteșug al picturii în întregul lui? 

ION Da. 

SOCRATE Există și au existat mulți pictori, şi buni și 
proști, nu? 

ION Desigur. 

SOCRATE Ai văzut tu însă pînă acum pe cineva în stare 
să arate cumva ce e bun și ce e rău în pictura lui Polignot, 
fiul lui Aglaophon, fără să fie în stare să-i judece pe ceilalți 
pictori? Un om care, pus în faţa unor picturi de alți autori, 
să aţipească, să rămînă gol de gînduri şi neînstare să spună 
nimic, în schimb de îndată ce i se cere să-și dea părerea 
despre Polignot (sau despre oricare alt pictor vrei, dar 
despre unul singur), să se trezească, să fie atent și să aibă 
de spus o mulţime de lucruri?15 

ION Pe Zeus, hotărit lucru, nu. 

SOCRATI: Dar în sculptură? Ai văzut oare pe cineva 
priceput să lămurească ce este izbutit în opera lui Dedal, 
fiul lui Metion!S, sau a lui Epeios, fiul lui Panopeus”, sau 
a lui Teodor din Samos!8, sau a oricărui alt sculptor, dar 
unul singur, iar înaintea unor statui făcute de alți sculptori 
să fie descumpănit sau adormit, fără un cuvînt de spus? 

ION Nu, pe Zeus, n-am văzut nici unul ca acesta. 

SOCRATE De altfel sînt convins că nici în privința cîn- 
tatului la flaut sau la cithară, a cîntării însoțită de cithară!? 
sau a recitării rapsodice2 n-ai văzut om în stare să-l judece 
cu pricepere pe Olympos?!, ori pe Thamyris??, ori pe Orfeu%, 
ori pe Phemios, rapsodul din Itaca, dar care să rămînă 
încurcat în faţa lui Ion din Efes, neînstare să lămurească 
ce e bun și ce e rău în felul lui de-a recita. 

ION Nimic de zis, Socrate. Îmi este însă limpede că în 
privința lui Homer vorbesc, lucru recunoscut de toată 
lumea, mai bine decît orișicine și sînt plin de idei, ceea ce 
nu mi se întîmplă în cazul altor poeţi. Vezi totuși ce poate 
să însemne asta. 

SOCRATE Chiar văd, Ion, și mă aflu pe cale să-ţi dezvălui 
ce mi se pare că poate să însemne. Darul acesta al tău 
de a vorbi frumos despre Homer este, cum spuneam mai 

înainte, nu un meșteșug, ci o putere divină care te pune 
în mișcare, o putere ca aceea a pietrei pe care Euripide 
o numește de Magnesia3, iar cei mai mulți piatră de Herac- 
leea?6. Într-adevăr, piatra aceasta nu numai că atrage ine- 
lele de fier, ci le transmite și lor puterea de a săvîrși același 
lucru, adică de a atrage la rîndul lor alte inele, încît uneori 
ajunge să se formeze un șir foarte lung de inele de fier 
prinse unul de altul și a căror putere depinde, pentru 
toate, de puterea pietrei cu pricina. Tot astfel, Muza își 
umple ea însăși pe cîte unii de har divin, iar prin mijlocirea 
acestora harul divin pătrunde și în alţii, alcătuindu-se 
astfel un şir în care fiecare depinde de un altul. Într-adevăr, 
nu în virtutea unui meșteșug poeţii epici, toți cei buni, 
dau glas tuturor acestor frumoase poeme, ci fiind pătrunși 
şi de harul divin; la fel stau lucrurile și cu bunii poeţi 
lirici: la fel cum cei cuprinși de frenezia coribantică” nu 
sînt, cînd dansează, în mințile lor, tot așa nici poeţii lirici 
nu sînt în mințile lor cînd alcătuiesc frumoasele lor cînturi, 
ci, de cum se cufundă în armonie? și în ritm?%, ei sînt 
cuprinși de avînt bahic și, stăpîniți de el — asemenea 
bacantelor care, cînd sînt în stăpînirea lui, scot miere și 
lapte din rîuri, nu însă și cînd se află în minţile lor — cu 
sufletul poeţilor lirici, după propria lor mărturie, se petrece 
același lucru. Într-adevăr, nu ne spun oare poeţii că își 
sorb cîntările din unda izvoarelor de miere% care curg în 
anume grădini și vilcele ale Muzelor şi ni le aduc nouă 
întocmai ca albinele, plutind și ei la fel în zbor? Și e adevă- 
rat ce spun: poetul e o făptură ușoară, înaripată și sacră, 
în stare să creeze ceva doar după ce-l pătrunde harul 
divin? şi își iese din sine, părăsit de judecată. Cit își păs- 
trează judecata, nici un om n-are puterea să creeze poezie 
sau să dea glas, în vers, unei preziceri. Așadar, dat fiind 
că nu prin puterea unui meșteșug, spun ei, în creaţia lor 
poetică, atîtea lucruri frumoase despre faptele de care 
se ocupă (cum spui și tu despre Homer), ci printr-un har 
divin, fiecare dintre ei este în măsură să creeze poezie 
frumoasă numai în genul către care i-a dat Muza avînt: 
unul ditirambi3, altul encomii3, altul versuri pentru pan- 
tomime3%, altul poeme epice3, altul iambi*; în rest însă, 

fiecare nu este decît un neputincios. Căci nu meșteșugul 
le călăuzește spusele, ci o putere divină: altfel, dacă s-ar 
pricepe datorită meșteșugului la un singur lucru s-ar pricepe 
şi la toate celelalte. Iar divinitatea le ia poeților mintea, 
lor și prezicătorilor şi prorocilor, şi îi foloseşte ca pe niște 
slujitori ai ei tocmai pentru ca noi, ascultindu-i, să ned 
dăm seama că nu ei, lipsiți cum sînt de mintea lor, sînt 
cei care spun lucruri de atîta preţ, ci că cea care vorbește, 
glăsuind prin mijlocirea lor, este divinitatea însăși. Dovada 
cea mai bună că nu greşesc este Tynnichos din Chalcis*?, 
care în afară de peanul* pe care îl cîntă cu toţii, poate 
cel mai frumos dintre toate poemele melice*? și care, cum 
spune el însuși, nu e nimic altceva decît „o făptuire a Muze- 
lor”, n-a mai compus niciodată vreun poem vrednic de 
amintirea cuiva. Aici mai mult decît în orice alt exemplu 
îmi pare mie că divinitatea ne arată, fără putinţă de îndo- 
ială, că poemele acestea atît de frumoase nu sînt nici ome- e 
nești, nici ale oamenilor, ci divine și ale zeilor, iar că poeții 
nu sînt nimic altceva decît tălmacii zeilor, stăpîniţi fiecare 
de către cel care îl are sub stăpînire. Tocmai pentru a ne 
dovedi acest lucru a făcut zeul ca poetul cel mai nevrednic 
să dea glas poemului celui mai frumos. Ce crezi, Ion, am 535a 
sau nu dreptate? 

ION Da, cred că ai, pe Zeus: vorbele tale, nu știu cum 
se face, îmi ating sufletul, Socrate, și sînt încredințat că 
printr-un har divin, poeţii buni sînt pentru noi, în tot 
ce spun, tălmacii zeilor. 

SOCRATE Dar voi, rapsozii, nu tălmăciți la rîndul vostru 
spusele poeţilor? 

ION Și asta e adevărat. 

SOCRATE Și-atunci n-am putea spune că sînteți inter- 
preţii interpreţilor? 

ION Ba da, întocmai asta. 

SOCRATE Bine, dacă-i așa mai spune-mi încă un lucru, b 
răspunzîndu-mi fără ascunziș la întrebare: atunci cînd îţi 
uluieşti spectatorii recitînd frumos versuri de epopee și 
îl cînţi fie pe Odiseu, cum se repede în prag, li se dezvăluie 
peţitorilor şi își deșartă la picioare tolba de săgeți“, fie 
pe Ahile năpustindu-se asupra lui Hectorti, fie cîte ceva 

din jalea Andromacăit?, a Hecubei, a lui Priam“, ești 
oare atunci în toată firea ta, sau îţi ieși din tine, iar sufle- 
tului tău pătruns de har divin îi pare că se află chiar în 
faţa întîmplărilor de tine povestite, ori în Itaca, ori la Troia, 
ori în altă parte, după vers. 

ION Ce dovadă limpede îmi dai, Socrate! Am să-ți 
răspund într-adevăr fără a-ţi tăinui nimic: eu unul ori 
de cîte ori recit ceva care stîrnește mila, mi se umplu ochii 
de lacrimi; cînd este însă ceva groaznic sau tulburător 
mi se face părul măciucă de groază și mi se zbate inima 
în piept. 

SOCRATE Prin urmare, Ion? Putem noi spune că e în 
toată mintea lui acela care, împodobit cu straie pline de 
culori și cununi de aur, stă şi plinge în zi de sacrificii și 
de sărbătoare, deși nu și-a pierdut nimic din ce-i pe el, 
ori e cuprins de spaimă în mijlocul a peste douăzeci de 
mii de oameni prietenoși dintre care nici unul nu-l despoaie 
de veșminte și nu-i face vreun rău? 

ION Nu, pe Zeus, ca să spun drept nu putem deloc spune 
aşa Socrate. 

SOCRATE Dar ştii că şi în cea mai mare parte dintre 
spectatori stîrniți aceleași simțăminte? 

ION Știu prea bine, căci îi văd de fiecare dată, din înal- 
tul estradei, cum pling, cum își aţintesc crîncen ochii și 
cum îi zguduie, ca și pe mine, spusele mele. Asta pentru 
că trebuie să fiu foarte atent la ei: dacă reușesc să-i fac 
să verse lacrimi, eu sînt cel care voi rîde luîndu-mi plata, 
dar dacă îi fac cumva să rîdă, eu sînt cel care voi plinge 
după banii pierduţi. 

SOCRATE Îţi dai seama că tocmai spectatorul acesta 
este ultima dintre verigile despre care spuneam eu că-și 
iau puterea una de la alta sub înrîurirea pietrei de Herac- 
leea? Iar veriga de mijloc ești tu, rapsodul și interpretul, 
pe cînd prima verigă este poetul însuși. Iar prin toţi aceștia 
divinitatea atrage sufletele oamenilor ori încotro vrea, 
trecîndu-și puterea într-un şir în care fiecare atîrnă de 
altul. Și aici, ca în cazul pietrei, se alcătuiește un lanţ 
foarte lung, de horeuţi, de maeștri și de submaeştri de 
corâ5 prinși pieziș de inelele care atîrnă de Muză. Și astfel, 

cutare poet se află legat de-o anumită Muză, altul de alta, 
iar noi spunem că „este stăpînit”, ceea ce e cam același b 
lucru, căci, într-adevăr, este ţinut în puterea ei“. De aceste 
prime verigi, adică de poeţi, se află legați alții, fiecare de 
un altul, și, la rîndul lor sînt pătrunși de harul divin: unii 
sînt legați de Orfeu, alții de Musaiost7, dar pe cei mai mulți 
Homer îi are și îi ține în puterea lui. Tu, Ion, ești unul 
dintre cei ce se află în stăpînirea lui Homer, şi de cîte 
ori se cîntă versuri ale unui alt poet, adormi și nu găsești 
nimic de spus, în schimb de cum auzi pe cineva cîntind 
ceva din poetul acesta, iată-te treaz pe dată, sufletul îţi 
dănțuie și ai lucruri din belșug de spus. Căci tu nu spui 
despre Homer ceea ce spui nici datorită meșteșugului, 
nici ştiinţei tale, ci pradă harului și stăpînirii divine. După 
cum cei pradă delirului coribantict nu simt cu ascuţime 
decît acel unic cînt care este al zeului de care sînt ei stă- 
pîniți, şi pentru cîntul acesta găsesc din belșug mișcări 
de dans și cuvinte, iar celelalte îi lasă nepăsători, tot astfel 
şi tu, Ion, eşti la largul tău cînd cineva amintește de Homer, 
dar te afli la neîndemînă cînd este vorba despre ceilalți. 
Iată deci, ca să-ți răspund la întrebare, pricina pentru d 
care, cînd e vorba de Homer, te afli la largul tău, iar cînd 

de alții, nu: faptul că nu meșteșugul, ci harul divin fac 

din tine un slăvitor atît de iscusit al lui Homer. 

ION Nimic de zis, Socrate, ești priceput la vorbă, dar 
m-aș mira să fii atît de priceput încît să mă convingi că, 
atunci cînd îl slăvesc pe Homer, sînt pradă unei stăpîniri 
şi unei nebunii. Și cred că nici măcar ţie nu ţi-aș părea 
așa, dacă m-ai asculta vorbind despre Homer. 

SOCRATE Chiar şi vreau să te ascult, dar nu mai înainte 
de a-mi răspunde la această întrebare: dintre toate cîte e 
le spune Homer, despre care vorbeşti tu binc? Căci de bună 
seamă nu chiar despre toate. 

ION Ba despre toate, Socrate, să știi bine. 

SOCRATE Ei, doar nu și despre acele lucruri spuse de 
Homer la care se întîmplă ca tu să nu te pricepi. 

ION Și cam ce fel de lucruri să fie acelea, spuse de Homer 
şi la care eu nu mă pricep? 

SOCRATE Oare nu vorbește el în numeroase locuri și 537a 

pe larg despre meșteşuguri?4?. De pildă, despre cel de a 
mîna caii — dacă o să-mi amintesc versurile, am să ţi le 
spun. 

ION Ba eu o să le spun, căci eu le ţin mintet?, 

SOCRATE Recită-mi dar ce-i spune Nestor fiului său 
Antiloch, cu prilejul întrecerii de cai în cinstea lui Patroclu, 
cînd îl povățuieşte să fie cu luare-aminte cum cotește 
carul la întors. 

ION Spune Homer: 


„„Pleacă-te-n partea cea stîngă puțin şi asmute, -mboldeşte 
Calul din dreapta mereu, slăbeşte cu mînile friul, 

Miînă şi-nghesuie atunci cu totul aproape de ţintă 

Calul din stînga, să pară că buciumul roatei strujite 


Stă să se-atingă de semn, dar cată să nu dai de piatră'%5L. 


SOCRATE Atit ajunge, Ion. Și-acuma, cine crezi că poate 
să-şi dea seama cel mai bine dacă Homer rostește cu pricepe- 
re sau nu aceste versuri, un medic sau un conducător de care? 

ION Un conducător de care, desigur. 

SOCRATE Oare pentru că acesta este meșteșugul său 
ori dintr-o altă pricină? 

ION Pentru că-i meșteșugul lui și nu altminteri. 

SOCRATE Aşadar fiecărui meșteșug îi este dat de la 
divinitate să poată cuprinde cunoaşterea unei activităţi 
anume, nu-i așa? Doar nu vom învăţa și de la medicină 
ceea ce ne-nvață meșteșugul cîrmuirii de corăbii. 

ION Nu, desigur. 

SOCRATE Și nu de la timplărie ce ne-nvață medicina. 

ION Nu, desigur. 

SOCRATE Şi nu așa stau lucrurile cu toate meșteșugu- 
rile: cunoştinţele pe care ni le dă unul dintre ele nu le 
vom dobîndi de la un altul? Dar mai întîi răspunde-mi 
la altă întrebare: recunoști că un meșteșug se deosebește 
de altul? 

ION Da. 

SOCRATE Și oare și tu, ca și mine, te întemeiezi pe faptul 
că un meșteșug ne dă cunoașterea unor anumite lucruri, 
iar altul, a altora, ca să le dai cîte un nume fiecăruia? 

ION Da. 

SOCRATE Într-adevăr, dacă ar fi vorba de cunoașterea 
aceloraşi, de ce am mai vorbi de două meșteșuguri deose- 
bite, de vreme ce prin amîndouă am putea cunoaşte aceleași 
lucruri? Astfel, de pildă, eu știu că degetele acestea ale 
mele sînt cinci, iar tu ești în măsură să ştii despre ele acelaşi 
lucru ca și mine. Și cînd te-aș întreba dacă același lucru ne 
face să ştim, şi eu și tu, aceeași disciplină, aritmetica, sau 
alta, de bună seamă mi-ai răspunde că aceeași. 

ION Da. 

SOCRATE Și-acuma dă-mi răspuns la ce eram pe cale 538a 
să te-ntreb mai adineaori, și-anume dacă socotești că 
lucrurile stau la fel cu toate meșteșugurile: unul anume 
dă neapărat cunoștințe despre anumite lucruri, aceleași 
mereu, iar altul, întrucît e altul, neapărat despre altele. 

ION Așa mi se pare, Socrate. 

SOCRATE Prin urmare, cine nu stăpîneşte un anumit 
meșteșug nu va fi în stare să judece cu pricepere cele spuse 
sau înfăptuite pe temeiul acelui meșteșug? 

ION E adevărat ce spui. b 

SOCRATE Și-atuncea, privitor la versurile pe care mi 
le-ai recitat, cine va judeca mai bine dacă Homer vor- 
bește cu pricepere sau nu, tu ori un conducător de care? 

ION Un conducător de care. 

SOCRATE Dat fiind că tu nu ești conducător de care, 
ci rapsod, nu? 

ION Da. 

SOCRATE lar meșteșugul rapsodului este altul decît cel 
al conducătorului de care? 

ION Da. 

SOCRATE Așadar, fiind altul, dă cunoştinţe despre alte: 
lucruri. 

ION Da. 

SOCRATE Dar cînd Homer spune cum Hecamede, ţiitoa= 
rea lui Nestor, îi dă o băutură de leac lui Macaon& rănit? e 
Vorbele sînt cam acestea: 


Li 
»„Peste vinul de Pramnos53 ea rase brînză de capră 
Cu răzătoarea de bronz; lingă el, de mincat, puse ceapă” 


Cine e în măsură să judece dacă Homer vorbește aici. 

cu pricepere sau nu, meșteșugul medicului sau cel al rap- 
sodului? 

ION Cel al medicului. 

SOCRATE Dar cînd spune Homer: 


„Dinsa se dă în afund întocmai precum se dă plumbul 
d  Undiţei care, stind prinsă de cornul de bou de la ţară 
Merge şi peştii cei lacom; de carnea merelii ucide'”55 


Cine să spunem că este mai în măsură să judece ce anume 
spun aceste versuri și dacă spun bine sau nu, meșteșugul 
pescarului sau cel al rapsodului? 

ION Cel al pescarului, e limpede, Socrate. 

SOCRATE Gîndește-te acuma că, la rîndul tău, m-ai 
întreba: „Ei bine, Socrate, de vreme ce găseşti la Homer 

e lucruri a căror judecare îi revine fiecăruia dintre meșteșu- 

gurile acestea, hai, încearcă să găsești și în privința pre- 
zicătorului și a meşteșugului său ce anume din poemele 
lui Homer revine priceperii lui să cîntărească dacă este 
bine sau rău” — gîndește-te cu cîtă ușurință și cu cît 
adevăr îți voi răspunde. Într-adevăr, Homer vorbeşte 
adesea despre astfel de lucruri și în Odiseea, de pildă, printre 
altele, atunci cînd unul dintre urmașii lui Melampus, pre- 
zicătorul Theoclymenos5, le spune peţitorilor: 


539 a „„Ce crunt blestem vă paşte, 
Sărmanilor? Vă-mpresură-ntuneric 
Și capul şi obrazul şi genunchii. 
Răsună vaiet, lacrimi curg pe fată, 
Și geme şi pridvorul şi ograda 
De umbrele ce năzuie spre bezna 
b De întuneric. Soarele din slavă 
Se-ntunecă, -nfiorătoare noapte 
Se-ntinde peste tot'%!, 
dar adesea și în Ilia ?a, ca de pilcă în „lupta de lingă ziduzi”58. 
Într-adevăr şi aici spune: 
„Se pomeniră cu-o piază, cind ci erau gata să treacă : 
Oastea din stinga tăind, se ivise-nainte un vultur 


e Sus zburător care-n gheare puria sîngerat un balaur; 
EI se zbătea încă viu şi tot se lupta între gheare 

Pe ini isa : 
Pină ce şarpele capul sucind înapoi înspre pieptul 
Pajurei o mursecă la grumaz. De durere pătrunsă, 
Ea de la sine-l zvirli, de căzu pe la mijlocul oastei; 
Pasărea dusă de vint după-aceea cu țipete zboară'”5?, 


Aș spune că părțile acestea și cele de același fel este căde- 
rea prezicătorului să le cerceteze și să le judece. 

ION Și ai avea dreptate, Socrate. 

SOCRATE Dreptate ai şi tu, Ion, spunînd așa. Și-acuma, 
hai şi tu, la rîndul tău, așa cum eu ţi-am ales, atît din 
Odiseea, cit şi din Iliada, părți care, prin felul lor, ţin 
care de priceperea prezicătorului, care de a medicului și 
care de-a pescarului, tot astfel alege-mi și tu, lon — ca 
un mai bun cunoscător decît mine al operelor lui Homer — 
locuri potrivite priceperii rapsodului și meșteșugului rap- 
sodic, din acelea pe care, dintre ceilalți oameni, rapsodul 
are precăderea și să le cerceteze și să le judece. 

ION Eu susțin că pe toate, Socrate. 

SOCRATE Nu, Ion, nu ești tu acela care spune toate”. 
Ori eşti uituc pînă-ntr-atît? Și totuși nu s-ar potrivi tocmai 
unui rapsod să n-aibă ţinere de minte. 

ION Dar ce anume am uitat acum? 

SOCRATE Nu-ţi amintești ce-ai afirmat: că meșteșugul 
rapsoduiui este deosebit de cel al conducătorului de care? 

ION Ba îmi amintesc. 

SOCRATE Și n-ai recunoscut că, fiind deosebit, cuprinde 
alte cunoştinţe? 

ION Ba da. 

SOCRATE Atunci, după propria-ți spusă, rapsodul şi 
meșteșugul lui nu cuprind toate cunoştinţele. 

ION Ba pe toate, Socrate, afară poate de cele de felul 
acesta. 


SOCRATE Cînd spui „cele de felul acesta” înţelegi, mai 
mult sau mai puțin, ;în afară de cele ce ţin de celelalte 
meşteşuguri”. Atunci însă, de vreme ce meșteșugul tău 
nu dă orice cunoaştere, pe care anume o dă? 

ION Dă, cred eu, cunoașterea a ceea ce e potrivit să 
vorbească bărbatul și ce se cade să spună femeia, sclavul 
şi omul liber, supusul și cîrmuitorul. 

SOCRATE Vrei să spui oare că rapsodul știe mai bine 
ce vorbe trebuie rostite decît însuși cel care cîrmuieşte 
pe mare o corabie bătută de furtună? 

ION Nu, desigur cîrmaciul e acela care ştie mai bine. 

SOCRATE Și cine ştie mai bine ce se cuvine să-i spună 
unui bolnav cel care îl îndrumează: rapsodul sau medicul? 

ION Nici de data asta nu rapsodul. 

SOCRATE Atunci poate știe ce se cuvine să spună un 
sclav? 

ION Da. 

SOCRATE Aşa, de pildă, ceea ce e potrivit să spună un 
văcar atunci cînd caută să-și potolească vitele întărîtate, 
rapsodul le va ști, iar sclavul nu? 

ION Nu poate fi așa. 

SOCRATE Dar felul potrivit de a vorbi despre lucratul 
lînii cine îl știe, ţesătoarea sau rapsodul? 

ION 'Țesătoarea. 

SOCRATE Atunci poate rapsodul ştie ce trebuie să spună 
un strategi! atunci cînd își îndeamnă ostașii? 

ION Da, se pricepe la așa ceva. 

SOCRATE Cum adică? Să fie oare meșteșugul rapsodului 
tot una cu al cîrmuitorului de oști? 

ION Eu unul, cel puţin, aș ști ce se cuvine să spună 
un strateg. 

SOCRATE Poate pentru că ești și un cunoscător al stra- 
tegiei, Ion. În fapt, dacă s-ar întîmpla să fii deopotrivă de 
priceput la călărie și la cîntatul din cithară€?, ai putea să 
deosebeşti care cai sînt buni de călărie şi care nu. Numai 
că de te-aș întreba: „Datorită cărui meșteșug recunoști 
tu, Ion, caii buni de călărie? Călăreţ fiind, sau citharist?”, 
oare ce mi-ai răspunde? 

ION Călăreţ fiind, aş zice eu. 

SOCRATE lar dacă, de asemenea, ai ști să recunoşti 
pe cei ce cîntă bine la cithară, ai admite că faci asta citha- 
rist fiind, nu călăreț? 

ION Da. 

SOCRATE Și-acum spune-mi, de vreme ce cunoști arta 
militară, o ştii oare ca un cunoscător al strategiei, sau 
poate ca un bun rapsod? 

ION Eu unul nu văd nici o deosebire. 

SOCRATE Cum? Spui că nu e nici o deosebire? Meşteşu- 541 a 
gul rapsodului şi cel al strategului sînt, după tine, unul 
şi acelaşi, sau sînt două? 

ION Eu cred că unul singur. 

SOCRATE Prin urmare oricine este bun rapsod este și 
bun strateg? 

ION Negreșit, Socrate. 

SOCRATE Așadar și cine este bun strateg este totodată 
și un bun rapsod? 

ION Asta nu mai cred că e adevărat. 

SOCRATE Oricum, rămîi de părerea că orice bun rapsod 
este şi un bun strateg? b 

ION Întru totul. 

SOCRATE lar tu, nu ești tu oare, Ion, dintre greci, rap- 
sodul cel mai bun? 

ION Ba chiar cu mult, Socrate. 

SOCRATE Și cel mai bun strateg? 

ION Poţi să fii încredinţat, Socrate, căci doar am învăţat 
iucrurile-acestea din Homer! 

SOCRATE Atunci, în numele zeilor, Ion, de ce oare, fiind 
în amîndouă cel mai bun dintre eleni — și ca strateg şi 
ca rapsod — de ce cutreieri recitînd cetăţile grecești în 
loc să cîrmuiești armate? Îţi închipui cumva că grecii duc 
mare lipsă de un rapsod încununat cu aur, dar deloc de 
un strateg? 

ION Vezi tu, Socrate, cetatea noastră? e cîrmuită de 
voi, ca și armata ei; și n-are nevoie de nici un strateg, iar 
a voast ră și cea a lacedemonienilor nu m-ar alege ca strateg 
tocmai pe mine, socotind că vă sînteţi singuri de ajuns. 

SOCRATE Desăvirşitul meu Ion, auzit-ai oare de Apoll6- 
doros din Cyzic?6%4. 

ION Care anume? 

SOCRATE Cel pe care atenicnii, deși un străin, l-au ales 
nu o dată ca strateg al lor. Iar pe Phanostenes din Androsf5 
şi pe Heracleides din Clazomenai, străini și ei, dar dove- d 
dindu-se oameni destoinici, cetatea noastră i-a înălțat pînă 
la rangul de strateg, precum și pînă la celelalte dregătorii. 
Şi-atunci, dacă îi va recunoaște destoinicia, nu-l va alege, 

ca strateg onorîndu-l tocmai pe lon din Efes? Dar cum? 
Nu sînteţi voi, efesienii, la obiîrșie atenieni?%. Stă cumva 
cetatea voastră mai prejos de alta? Cît despre ce vorbeam 
noi, Ion, dacă e adevărat ce spui, și-anume că iscusința 
ta în a-l slăvi pe Homer se datorează meșteșugului și cunoș- 
tinţelor tale, apoi rău faci că, după ce m-ai încredinţat că 
ştii multe lucruri frumoase despre Homer și mi-ai făgăduit 
că o să-mi faci dovada, mă amăgești: departe de a te ţine 
de cuvîntt8, nici măcar nu vrei să-mi spui, cu toată lunga 
mea stăruință, în ce privință ești atit de iscusit, ci, în- 
tocmai ca Proteu$, sucindu-te în fel şi chip, iei totsoiul 
de înfățișări, ca pîn-la urmă, reușind să-mi scapi, să mi 
te-nfățișezi drept strateg, doar ca să nu-mi arăţi cît eşti 
de priceput în știința ta despre Homer. Așadar, dacă, 
aşa cum spuneam adineauri, ai în privința lui Homer 
cunoștințele pe care le dă meșteșugul și, după ce mi-ai 
făgăduit să mi le arăţi, nu te ţii de vorbă şi mă amăgeșşti, 
atunci ești vinovat. Dacă însă, dimpotrivă, nu-ţi cunoşti 
meșteșugul, şi spui despre poet, cum am spus eu despre 
tine, multe lucruri frumoase, fără să ştii nimic, fiind doar 
sub puterea lui Homer, prin har ceresc, atunci n-ai nici 
o vină. Așadar hotărăște-te cum vrei să treci în ochii 
noștri”0: vinovat sau inspirat de zei?7l. 

ION Socrate, nu-i deloc totuna: cu mult mai frumos 
este să treci drept inspirat de zei. 

SOCRATE Atunci să ai din partea noastră, Ion, judecata 
mai frumoasă: că îl slăvești pe Homer nu stăpînind un 
meșteșug, ci inspirat de zei. 


NOTE 


1 Ion din Chios, devenit ulterior cetățean al Efesului, a fost un 
cunoscut poet și rapsod, a cărui activitate se plasează între 440 și 390 
î.e.n. Autor talentat, dar lipsit de geniu, el a scris, pe lîngă ditirambi, 
elegii și comedii, un număr de tragedii, care i-au asigurat un loc de cinste 
(desigur în urma marilor clasici) în canonul alexandrin al tragicilor greci 
(puţinele fragmente ale operei sale care au supraviețuit se găsesc adunate 
la A. Nauck, Tragicorum Graecorum Fragmenta, Leipzig, 1889, 132— 
146). Darul său strălucitor de a declama din poemele homerice, precum 
și firea sa ambițioasă și activă, l-au făcut să întreprindă repetate călă- 
torii în lungul și în latul Greciei, descrise în Memoriile sale. Asupra perso- 
nalităţii și a operei sale, v. A. Weissbach, în RE, 9, 1916, 1861—1868. 
Contrastul dintre acest om umblat, ambițios și peste măsură de mîndru 
de succesele sale și modestul, înțeleptul și puţin călătoritul Socrate (cf. 
Cri., 52 b—53 a și Phdr., 230 c—e) creează dintru început premisele 
unei înfruntări spectaculoase de idei. 


2 ia Epidaur, în Argos, avea loc la fiecare doi ani — pe cît se pare, 
în luna iulie de-a lungul a trei zile — sărbătoarea în cinstea lui Asclepios, 
zeul tămăduitor. Jocurile la care se referă Platon ar fi, după H. Flashar 
(Der Dialog Ion als Zeugnis platonischer Philosophie, Akademie- Verlag, 
Berlin, 1958, 100), cele petrecute în vara lui 395/394 î.e.n. Cum însă 
apariția lui Socrate într-o lucrare datată, fie și implicit, după 399 este 
absurdă, singura presupunere îndreptățită rămîne aceea a redactării 
ei fie în acest an, fie la scurtă vreme după aceea: datele reale vin să îm- 
bogăţească astfel conversaţia plăsmuită ([.c., 100— 101, după L. Meridier, 
în Platon. Oeuvres completes, vol. V, 1, Paris, „Les Belles Lettres”, 
1931, 23—28). 


3 La întrebarea mirată a lui Socrate, Ion certifică indirect instituirea 
recentă la Epidaura unor întreceri pentru întreaga uovoixi) („„poezie, 
dans și muzică la un loc”, ca reprezentante ale educaţiei spirituale), 
pentru a dubla tradiția mai veche a concursurilor atletice închinate lui 
Esculap, după modelul întrecerilor instituite la Atena încă de Hipparchos, 
spre sfirşitul sec. VI î.e.n. 

î Panateneele reprezentau cea mai veche sărbătoare ateniană, dedica- 
tă Atenei Poliâs și ridicată, după legendă de Teseu, la rangul unei sărbă- 
tori a întregului popor atenian, ca simbol al unirii Aticei. Ea era celebrată 
către sfîrşitul lunii iulie (eventual începutul lui august), în cel de al trei- 
lea an de după fiecare Olimpiadă, în cazul de față, după H. Flashar 
(l.c.), în anul al treilea de după Olimpiada a 96-a, adică în 394 î.e.n. 
— dată valabilă însă mai degrabă ca an al compunerii dialogului, decît 
al plasării sale fictive (v.n. 2). 


6 Platon plasează această expresie în pasaje importante — înaintea 
unei expuneri dificile (Th:., 151 d; Lg., 632 e, 688 e, 739 e, 799 e), sau 
la sfîrșitul unei discuţii care cere o urmare incertă (La., 201 c; Hp. Ma. 
286 c) — pentru a sublinia cu pregnanţă rolul divinității acolo unde 
puterea omului nu poate decide totul singură (cf. H. Flashar, I.c., 20). 
Aici ea poate reprezenta totodată o subtilă anunţare, care ia o nuanță 
inconștient-ironică în gura lui Ion, a teoriei pe care o va dezvolta Socrate 


asupra rolului decisiv al influenţei divine asupra poetului și a interpre- 
ților săi (533 d—535 a). 


* Metrodor din Lampsacos (cca 460—390), elev al lui Anaxagoras 
care se dedicase interpretării lui Homer, practica o strînsă comentare a 
imaginilor homerice în funcție de noile teorii ale naturaliștilor ionieni. 
Pentru el, eroii lui Homer nu erau altceva decît „,imagini”, adică per- 
sonificări ale forțelor naturii, iar zeii — alegorii ale părților corpului 
omenesc. 


? Stesimbrotos din Tasos (sec. V î.e.n.) se specializase în interpre- 
tarea alegorică a lui Homer, de pe urma căreia își cîștiga existența 
(Xen., Banchetul, 36). Școala stoică a preluat multe dintre interpretările 
în spirit alegoric date de către el textului homeric (cf. P. Laqueur, în 
RE, 3 A, 1929, 2463—2467). 


8 Acest Glaucon pare a fi fost un rapsod originar din Teos, menționat 
şi de către Aristotel (Rhet., 1403 b; cf. H. Flashar, 35). 


9 Sub numele de homerizi erau cuprinși toţi acei rapsozi care, luîndu-l 
pe Homer ca erou eponim, se dedicau păstrării și răspîndirii epopeilor 
sale, pe care erau ţinuţi să le cunoască la perfecţiune (cf. Phdr., 252 
b—c și R., 599 e). Treptat, această denumire a fost extinsă — și cobori- 
tă — la nivelul tuturor recitatorilor de poezie epică. Deteriorarea trep- 
tată a tradiției homerice în gura acestor rapsozi a determinat ,,canoni- 
zarea” la Sparta și la Atena a textului Iliadei şi al Odiseei (sec. VI 

î.e.n.). Fără îndoială, în acest pasaj, lauda arogantă de sine a lui Ion face 


apel la ultimele sclipiri de prestigiu ale acestei corporaţii în continuu 
declin (cf. A. Rzach, în RE, 8, 2, 1913, 2145—2182). 


10 Jocul fin de nuanțe cuprins în figura etimologică din original 
(7hv molnauv merolmxev) este din păcate intraductibil, 


11 Întotdeauna în gura lui Socrate — așa cum ni-l înfățișează Platon — 
o asemenea adresare arhaic-reverenţioasă (aici & plin xepaAh "Icov) 
prevesteşte cu maliţie prăbușirea șubredei rezistenţe a convorbitorului 
său, condus fără greș mai întîi în defensivă, apoi în impas (cf. și 532 b; 
541 c). 


12 Nu putem crede că ză 8Aov din original trebuie înțeles drept su- 
biect — „domeniu (de luat în consideraţie)”, împreună cu H. Flashar 
(0.c., 46, n. 2) —, ci drept complement de relaţie „în ansamblu” (cf, 
O. Apelt, Hippias I und II, Ion, Leipzig, 1921, 126, n. 8). 


13 Ajuns în impas, redus la situaţia de simplu secundant, Ion recurge 
tendenţios la o insultă voalată, încadrîndu-l pe Socrate (cu o rea-credință 
comparabilă cu cea a lui Aristofan) între mult discutaţii și discutabilii 


„profesori de înţelepciune” care făceau școală în a doua jumătate a sec. 
V î.e.n. 


14 Replica lui Socrate nu se lasă așteptată; el ridică mănușa refuzînd 
epitetul de cop5c și refugiindu-se între ot lâbrat (oamenii de rînd), 
care simt de datoria lor să respecte simplul adevăr (7&An07 Ayer), 
expresie zadarnic suspectată aici de comentatori (U. von Wilamowitz- 
Moellendorff și H. Diller), deoarece ea reprezintă aproape un leitmotiv 
al comportării lui Socrate (H. Flashar, o.c., cu bogate exemple). 


15 Socrate reia aici, cu evidentă maliţie, dar fără tăiș sarcastic, formu- 
larea anterioară a lui lon (532 c). 


19 Dedal, fiul lui Metion, este legendarul inventator al statuii indepen- 
dente de fundal și arhitectul labirintului cretan. Numele său provine 
desigur din rădăcina indo-europeană care înseamnă sa șlefui”, 


1? Epeios, fiul lui Panopeus, este eroul homeric care, ajutat de Atena, 
a clădit calul troian (I]., XXIII, 664 [651] și 839 [823—824]; 0d., 
8, 492; 11, 523). 


18 'Teodor din Samos, sculptor, arhitect și inventator, este singura 
figură istorică dintre personajele citate. Lui i se datorează descoperirea 

tehnicii de turnare a bronzului în statui. Împreună cu Roikos, el a ridi- 
cat, la ordinul tiranului Policrate, templul Herei din Samos, măreț 
edificiu de inspiraţie egipteană. 


19 În original x0appla; citharedul era cîntăreţul din cithară 
(cf. n. 63) care împletea cu cântul instrumentului o melodie vocală. 


20 Rapsodul era declamatorul care, în veșmînt de sărbătoare (roșu 
pentru Iliada, violet pentru Odiseea) și ținînd în mînă simbolicul toiag 
al mesagerului inspirat de divinitate (66566), recita cîntat versuri epi- 
ce, în special din ciclul homeric. Treptat, concurenţa spectacolelor dra- 
matice şi apoi a sofiștilor a scăzut considerabil rolul rapsozilor, odinioară 
cei mai de seamă maieștri ai „artei muzelor”. 


21 Olympos, elev iubit al lui Marsyas, era, după legendă, autorul unor 
însemnate înnoiri în tehnica flautului, instrument nelipsit din cortegiile 
ce însoțeau sărbătorirea marii zeițe frigiene Cybele. 


2 Thamyris, rival mitic al muzelor, era onginar din Tracia. Orgoliul 
său nemăsurat și-a aflat pedeapsa prin orbire, boală și pierderea glasu- 
lui fermecător cu care putea însufleți pînă și pietrele. 


23 Coborîtor din munţii Traciei, fiu al muzei Calliope și soţ nefericit 
al nimfei Euridice, Orfeu era cel mai vestit dintre poeţii legendari ai 
grecilor. Drumul său zadarnic în Infern pentru a-și recîștiga iubita soţie, 
precum și moartea sa îngrozitoare între mfinile femeilor trace (înver-- 
şunate de interdicţia lui de a se relua orgiile dionisiace) i-au creat o aureo- 
lă de martir, ușurînd transformarea lui în erou eponim al sectei orficilor,. 
care serbau la Eleusis misterele lui Dionysos Zagreus și profesau o viață: 
sever ascetică. 


24 Phemios era aedul pulatului lui Ulise, cel care, la porunca peţitori- 


lor, le-a cîntat amarnica întoarcere a aheilor de la Troia (0d., 1, 325— 
344 [218—220]). 


25 Aluzie la versurile aparținînd tragediei — astăzi pierdute — Qineus 
pe care ni le citează Suidas (cf. fr. 567 din culegerea amintită a lui 
A. Nauck). Denumirea Mayvîrc pare a proveni de la numele orașului. 
Magnesia din Asia Mică. 


26 Rămiîne încă deschisă întrebarea dacă această a doua denumire: 


își trage numele de la forța lui Heracle (U. von Wilamowitz-Moellen- 
dorff, Platon, II, 39, n. 2 şi, recent, A. D. Skiadas, Uber das Wesen des 
Dichters im platonischen Ion, în ,,Symbolae Osloenses”, XLVI, 1971,, 

83, n. 8), sau dacă ea a fost dată după orașul Heracleea din Asia Mică 
(H. Rommel, în RE, 14, 1930, 474, s.v. Magnet și H. Flashar, o.c., 55, 
n. 1). 


2? Coribanţii erau preoții frigieni ai Cybelei (Magna Mater); aceștia, 
în cortegiile închinate sărbătoririi zeiţei, aveau rolul de a însoți statuia, 
ei dansînd frenetic în vuietul muzicii dezlănțuite a tobelor, surlelor și 
țimbalelor. 


28 “Apuovla reprezintă aici îmbinarea fericită a imaginilor, a cuvinte= 
lor și a sunetelor, pentru a forma un întreg a cărui realizare ţine parcă 
de revelaţie. Termenul se află încă departe de semnificaţia sa tehnică 
din vocabularul muzical, din cel al criticii literare, din cel al astronomiei, 
etc. 


2 “PvOu6g nu trebuie luat ca un termen tehnic poetic, ci mai degrabă 
drept „curgerea regulată și frumos sunătoare” a versurilor. Platon nu 
este în fapt decît un precursor al criticii literare grecești, dusă la apogeu 
de către alexandrini (cf. P. Vicaire, Recherches sur les mots dâsignant 
la potsie et le pote dans Poeuvre de Platon, Paris, 1964). 


30 Cf. Euripide, Bacantele, v. 108—711. Analiza surselor lirice ale 
acestei imagini a fost întreprinsă cu subtilitate de către A. D. Skiadas 
(o.c., 87). 

3 Această definiție a poetului dominat de harul divin apare într-o 
formă prescurtată, dar identică în esenţă, în dialogul Phaidros (245 a). 


3 Cîntece festive închinate sărbătorilor lui Dionysos, originare din 
Asia Mică, ditirambii au fost aduși la perfecţiune de către Simonides 
din Ceos și Pindar: în opera lor elanul înalt al versului și al frazării 
este stăpînit cu măiestrie de tactul desăvîrșit al artistului. Exagerările 
formale, frazele pompoase, sublinierea melodică a sentimentelor pasio- 
nate au dus apoi la decăderea ditirambului, însuși numele acestuia de- 
venind un simbol al abuzului de forme lipsite de rost și de măsură. 


33 Cîntece de laudă aduse la început de un cortegiu al concetăţenilor 
(xGuoc) în cinstea învingătorului în luptă sau în întrecerile sportive, 
pe drumul străbătut de acesta prin cetate. El se deosebea de epiniciu 
(Exuvietov), cîntat de un cor solemn în cursul unei ceremonii religioase. 


34 Cîntece vesele închinate lui Apollo, însoţite adesea de mișcări de 
pantomimă, pe o muzică antrenantă. Ele contrastau cu peanul, cîntec 
solemn și grav (v.n. 38). 

3 Genul epic, al cărui metru consacrat era hexametrul dactilic, slă- 
vea faptele de arme și aventurile memorabile ale zeilor și ale eroilor. 
Curgerea egală a dactilului (vers echilibrat în metrica bazată pe rit 
mul cantitativ în care o silabă lungă este egală cu două scurte) dădea 
amploare și fast povestirii epice. ez 


3 Iambul, care-și trage numele după glumele usturătoare pe care 
și le aruncau participanţii la sărbătorile Demetrei (lauGo.) este metrul 
caustic al poeziei satirice. Mersul său ritmic inegal (lunga accentuată 
fiind urmată de o scurtă neaccentuată) îl apropie de vorbirea de toate 
zilele, dindu-i pe de o parte simplitate, pe de alta iuţeală și avînt. 3 


3 'Tynnichos din Chalcis, poet cunoscut doar din acest pasaj, citat, 
pe cât se pare, și de Porphyrios (De abstinentia, II, 18). 


38 Peanul, specie lirică al cărei nume provine de la refrenul său reluat 
de cor (6 7atdv), era un cîntec solemn de slavă înălțat lui Apollo în oca- 
zii solemne, în special pentru invocarea zeului cu prilejul unei victorii 
militare sau sportive. 


3 Poezia melică, dusă la perfecţiune de poeţii eolici, se caracteriza 
prin exprimarea deschisă a sentimentelor personale ale autorului, în 
versuri cu tipare ritmice variate, legate adesea în strofe-tip, îmbinări 
fericite și de mare succes. Acestea erau însoţite de melodia discretă a 
unui instrument de coarde (de preferinţă lira). Această poezie care cîntă 
sufletul și viaţa individului se opune în primul rînd liricii corale, cetă- 
ţeneşti, preferată de poeţii dorieni. 


« 0d., XXII, 1—41 [1—39]. Platon inversează aici ordinea strictă 
a faptelor (cf. L. Meridier, o.c., 37, n. 1 și J. Labarbe, L'Homere de 
Platon, Lidge, 1949, 365), fapt explicabil, după părerea noastră, prin 
sublinierea evenimentului major (dezvăluirea identităţii lui Ulise) înain- 
tea amintirii gestului semnificativ (răspîndirea pe jos a săgeţilor). 


4 Iliada, XXII, 312—366. 
« Iliada, XXII, 437—515 (437—504]. 


43 Iliada, XXII, 430—436. 


44 Iliada, XXII, 408—429 [408—418]. Platon inversează din nou 
seria din originalul homeric, amintind întîi jalea soţiei, apoi a mamei, 
și abia în cele din urmă jelania amarnică a tatălui (cf. ]. Labarbe, 


Le.). 

45 Avdoxaoc era „regizorul” care îi instruia pe actori și pe dansatorii 
corului în ,,montarea” textului unei poezii corale sau al unei piese de 
teatru. Adesea însuși autorul, ajutat eventual de un Sroă.dkoxadoc, 
sau „regizor-secund”, lua asupra sa această muncă, pentru a fi sigur de 
realizarea practică a intenţiilor sale artistice. 


%e Jocul de cuvinte dintre xoarExerat, este posedat” și Exerat, 
„este ținut, deţinut, dependent” este intraductibil. Pentru o defini- 
ţie similară a dependenţei „posedate” faţă de divinitate, cf. Men., 99 d. 


47 Poet legendar, originar din Tracia, a fost primul preot al misterelor 
orfice de la Eleusis, autor de imnuri, de oracole şi mai ales de scrieri 
poetice închinate orfismului (cf. şi Ap., 41 b). Asupra lui Orfeu v. 
n. 23. 


d V, n. 27, 


49 Grecescul rExvn acoperă o arie mai largă de sens, în care se cuprind 
deopotrivă artă” și „„meșteșug” din românește. Cf. R. Schaerer, 
*Emoriun et sExvm — 6tude sur les notions de connaissance et d'art de 
Homtre â Platon, Paris, 1930. 


50 Jon nu ratează nici o cursă a lui Socrate, ci se grăbeşte să recite 
el însuși versurile la care face aluzie acesta, profitind în mod comic de 
șovăiala mimată de conlocutorul său (cf. J]. Labarbe, o.c., 89). 


51 Iliada, XXIII, 333—337. Textul lui Platon diferă în cîteva puncte 
față de vulgata homerică: xAvOîjva. 3£..., xal abrâc față de ars 
3 xiwvBîiva, (v. 335); ebEtora îvl dep faţă de evmhtxre vi dlppo 
(ibid.); uh ... Sodooerar faţă de dv ... Botooerai (v. 339). ]. Labar- 
be, o.c., 90—101, tranșează primul caz în favoarea tradiţiei platoniciene, 
în celelalte două punînd în valoare o confuzie a tradiţiei rapsozilor și, 
respectiv, o corectare greșită (antică) a textului lui Platon. 


52 Medic legendar, fiu al lui Asclepios și al Epionei, cel care i-a vinde- 
cat sub zidurile Troiei pe Menelau (I[., IV, 193—220) şi pe Filoctet 
(după tradiţia Micii Iliade). În pasajul citat mai jos (n. 54), el tocmai 
fusese rănit la umăr de către Alexandros-Paris (I]., XI, 505—508). 


58 Vinul de Pramnos — munte de pe insula Icaros — era reputat drept 
un soi roșu, aspru, tare, dar întăritor (pentru dubiile asupra denumirii, 
v. L. Mâridier, o.c., 42, n. 2). 


54 Iliada, XI, 639—640. Şi aici, în acest scurt citat, textul platonie 
este diferit faţă de cel alexandrin al Iliadei: în afara a două detalii mi- 

nore, este remarcabilă înlocuirea completă — în cel de-al doilea 
vers — a părţii de după cezura pentemimeră cu tranșa corespunzătoare 
din versul 630 al aceluiași cînt: mapă 8 xp6uvov moră byov faţă de 
îmi G'ăpura devuă raăhvve. J]. Labarbe (o.c., 102—108) demonstrează 
cu fineţe că ne aflăm înaintea unui lapsus neobișnuit de grav al memoriei 
lui Platon. 


55 Cea comparată cu năvodul dus de plumbi este Iris, zeița mesageră, 
în Il, XXIV, 717—81. Din nou textul pe care îl avem diferă de cel obiş- 
nuit îxavev, ajunse”, față de bpovaev, „se aruncă”; Euueuavia, „apri- 
gă, plină de zel”, față de 2uGeGauia, „așezată deasupra (cornului de bou)” 
ucr” ix05a. rîjua ptpovoa, s„ducînd cu sine peștilor chinul”, față de 
Er” ixOva xp ptpovoa, saducîndu-le peștilor pierzarea”. Arătînd 
că primele două variante sînt regularizări spontane datorate tradiţiei 
rapsozilor, J. Labarbe (o.c., 110—120) apără drept genuină forma rîua 
din textul platonic, mai rară și mai potrivită decît cea transmisă de 


vulgata homerică (cf. și o.c., 412). 


5 Prezicător adus de Telemac de la Pylos în Itaca (0d., XV, 279— 
286 [338—366]), Theoclymenos se trăgea din spiţa lui Melampus, te- 
salian de neam, care fusese la rîndul său prezicător și medic făcător de 
minuni. 

57 Od., XX, 351—353 [452—454] și 355—358 [455—461]. În pri- 
vinţa absenței versului 354, J. Labarbe (o.c., 121—124) nu numai că 
este de părere că acesta a fost interpolat cîndva după epoca lui Platon, 
dar pledează și pentru considerarea v. 353 [454] drept spurius, presu- 
punere coroborată de șovăiala asupra unei particule (32/z€) în v. 353 
(o.c., 128—130). Celelalte două variante (v. 351 Aatudwo. faţă de "A 
devdol și v. 352 via faţă de yodvu) reprezintă modificări analogice 
datorate transmiterii orale a poemelor. (J. Labarbe, o.c., 124—128). 


59 Texouaxia, adică „bătălia pentru zid”, este numele purtat în 
tradiţia rapsodică de cîntul al XII-lea al Iliadei, cînt în care troienii, 
favorizați de Zeus, asaltează de aproape zidul ce înconjura tabăra de 
corăbii a aheilor. 


% Iliada, XII, 200—207 [195—203]. În afara a două detalii de grafie 
sau de metrică, se remarcă varianta din v. 207: Ercero, „se ducea după” 
în manuscrisele lui Platon faţă de ntrero, zbura” din textul homeric. 
J. Labarbe (o.c., 134—136) crede, după exemplul celor mai buni editori 
ai lui Platon (J. Burnet, L. Mâridier) că arhetipul platonic conţinea 

“varianta corectă merero, coruptă apoi cu prilejul copierii repetate a 
dialogului. 

80 Socrate trece la atac, îmboldindu-l pe lon exact în punctul în 
care îl simțise mai sensibil cu puţin mai înainte (537 a) — încrederea 
trufașă în memoria pe care și-o crede infailibilă. 


61 Trei factori variază simultan, transformînd într-un crescendo 
această succesiune de exemple începută cu 540 c: condiția socială, 
sexul şi preocuparea de căpetenie, toate subordonate în fond noţiunii 
de morelu, de încadrare politică a individului (cf. H. Diller, Probleme 
des platonischen Ion, „Hermes”, 83, 1955, 185—186). Socrate îl obligă 
deci în mod practic pe Ion ca, după ce s-a dezis cu totul natural de 
cunoașterea condiţiei sclavului și a femeii, să se agaţe cu orice preţ de 
cea de a treia variantă (viaţa militară a bărbatului liber), fără a se mai 
gîndi bine la urmările logice ale acestei afirmații, astfel că discuția ia 
mai departe o turnură curioasă, comic-aberantă. 


02 Cithara — principalul instrument cu coarde al specialiştilor — 
fusese inventată, după tradiţie, de Thamyris și Linos. Din cithara pri- 
mitivă cu patru coarde s-au dezvoltat independent lira cu șapte coarde 
și cithara clasică a lui Simonides cu opt coarde; aceasta din urmă era 
mai masivă și mai maniabilă, avînd cutia de rezonanţă din lemn de esenţă 
specială. 

03 Efesul se apropiase din nou politicește de Atena în perioada dintre 
anii 394 și 391 f.e.n. Această certitudine ușurează datarea mai precisă 
a redactării dialogului (cf. n. 2). 


04 Este tot ce știm despre acest personaj, citat după Ion și de către 
Athenaios (Deipnosophistai, XI, 506 A) și Aelian (Variae Historiae, XIV, 
5); cf. J. Kirchner, în RE, I, 1894, 2850 sub nr. 25. a 

% Phanostenes din Andros fusese strateg în 408/7 î.e.n. (cf. J. Beloch, 
Griechische Geschichte, Strassburg, 1916, II, 2, 251, n. 1 și A. Raubi- 
tschek, în RE, 38, 1938, 1786). 


e Heracleides din Clazomenai a fost răsplătit cu cetăţenia ateniană 
şi apoi cu demnități publice pentru fidelitatea sa faţă de regimul demo- 
cratic (cf. Xen., Helenicele, 1, V, 18—19; Arist., Constituţia ateniariă, 
41, 3 și U. Kahrstedt, în RE, 15, 1912, 457—458). 


*? După legendă, atenianul Androclos, fiul regelui Codros, ocupase 
pe vremuri Efesul, luîndu-l din stăpînirea carienilor și a lelegilor (Stra- 
bon, XIV, 1 și Pausanias, VII, 2, 5—6). 

6 Pentru a atenua impresia deplorabilă lăsată de acest sfîrșit de 
discuţie, Socrate se preface hitru a fi fost el cel dus cu vorba și înșelat 
în aşteptări. 

& Divinitate marină aflată sub ascultarea lui Poseidon. Proteu a 
fost urmărit de Menelau și apoi de Aristeu în refugiul său de pe insula 
Pharos, scopul acestor muritori fiind acela de a-l sili pe atotștiutorul 
zeu al mării să le dezvăluie viitorul. Proteu se apăra schimbînd cele mai 
variate chipuri: leu, dragon, panteră, porc mistreţ, apă curgătoare, 
copac (cf. 0d., IV, 455—458 [520—614]; v. şi 418 [474—478]). Pla- 
ton utilizează adesea parabola lui Proteu pentru a caracteriza artificiile 
sofiștilor (cf. Euthd., 288 b—c; Euthphr., 15 d). 


70 Plural al modestiei. 


71 Paradoxala alternativă propusă de Socrate are un dublu avantaj: 
ea fi dă pro forma o şansă de scăpare lui Ion, care nu Întîrzie să o accepte 
(cf. O. Apelt, o.c., 130, n. 45); în fond însă, ea nu șterge cu nimic 
amintirea categoricei demonstraţii a incapacității rapsodului de a-și 
lămuri propria înzestrare, sau, altfel spus, de a-și defini cum se cuvine 
meșteșugul. 


BIBLIOGRAFIE 


Traducerea s-a făcut după ediţia PLATON, Oeuvres complătes, tome 
V, 1*e partie, texte tabli par LOUIS MERIDIER, Paris, „Les Belles 
Lettres”, 1931. Dialogul a mai fost tradus în românește de ȘT. BEZDE- 
CHI în volumul PLATON, Dialoguri, București, Cultura Naţională, 
1922 şi de CONSTANTIN NOICA în volumul Artele poetice în Antichi- 
tate, Bucureşti, Ed. Univers, 1970. 


SCHERFF, H., Platons Ion. Inhalt und Tendenz des Dialogs, Oberschii- 
tzen, 1862. 

WILAMOWITZ-MOELLENDOREFEF, U. von, Texthritik zu Ion 
532 d, în „„Hermes”, 44, 1909, p. 458. 

POHLENZ, M., Aus Platons Werdezeit, Berlin, 1913, p. 186 și urm. 

HILDEBRANDT, K., Platon, Berlin, 1933, p. 5l şi urm. 

DELCOURT, M., Socrate, Ion et la posie: la structure dialectique 
de V'lon de Platon, în „Bull. Bud6”, 55, 1937, p. 4 și urm. 

MOREAU, J., Les thâmes platoniciens d'lon, în „Revue des Etudes 
Grecques”, 52, 1939, p. 419 şi urm. 

VERDENIUS, W. J., I/lon de Platon, în ,„,„Mnemosyne”, Il, 1943, 
p. 233 și urm. 

GRASSI, E., Von der Dichtung im platonischen Dialog Ion, Bern, 
1946, p. 45 şi urm. 

WEHRLI, F., Der erhabene und der schlichte Stil, în „„Phyllobolia fiir 
Peter von der Miihll”, Basel, 1946, p. 9 și urm. 

ROUSSEL, L., Pan! Sur V'lon de Platon, Paris, 1949. 

LA DRIERE, C., The Problem of Plato's Ion, în „Journal of Acsthe- 
tics and Art Criticism”, 10, 1951, p. 26 şi urm. 

DILLER, H., Probleme des platonischen Ion, în „Hermes, 83, 1955, 
p. 171 şi urm. 

WYLLER, E. A., Platons Ion : Versuch einer Interpretation, în „Sym- 
bolae Osloenses”, 34, 1958, p. 19 și urm. 

FLASHAR, H., Der Dialog Ion als Zeugnis platonischer Philosophie, 
Berlin, 1958. 

LLEDO INIGO, E., El Concepto „„Poiesis” en la Filosofia Griega, 
Madrid, 1961, cap. IV: El Ion Platânico y la Inspiraci6n Poftica. 


161 


BIBLIOGRAFIE 





GILBERT, A., Plato's Ion, comic and serious, în „Studies in honour 
of Dr. W. T. Stornes”, Austin Univ. of Texas, 1967, pp. 259—284. 

RANTA, J., The Drama of Plato's „,lon”, în „Journal of Aesthetics 
and Art Criticism” (26), 2, 1967, pp. 219—229. 

TIGERSTEDT, E. N., Plato's idea of poetical inspiration, în ,,Com- 
ment. Lum. Litt., Soc.” (44), 1, 1970, pp. 1—17. 


AYTZIZ 
LYSIS 


INTERPRETARE LA 
LYSIS 


Întrucît dialogul de faţă pare cel mai semnificativ pentru platonism 
dintre dialogurile de tinereţe, dăm o interpretare mai largă!. 


PARTEA | 
203 a—204 c 


Nimic nu duce mai sigur de la aparenţe la esențe, în lumea platonicia- 
nă, decît spectacolul frumuseţii. Jar Lysis așa se deschide, cu invitaţia 
făcută lui Socrate de-a veni în mijlocul cîtorva tineri frumoși. Ca şi 
Phaidros sau Banchetul, dialogul acesta va arăta cît de evocator e carac= 
terul frumuseţii trupești și cum ea însăși nu este decît o treaptă către 
frumuseţile de ordin superior. Principalul este, ca pentru toată învăță- 
tura platoniciană (așa cum va fi cu educația, cu exerciţiul dialectic, 
cu contemplaţia Ideilor), să nu sări treptele; să nu te grăbești. 

Iar Socrate nu se grăbeşte. Se interesează de tinerii frumoși, de ceea 
ce fac ei acolo, în marginea cetăţii, de cei care conduc discuțiile, și apoi 
pune întrebarea: dar cine e cel mai frumos dintre tineri? Pentru că celă- 
lalt încearcă să scape, Socrate îl stringe şi mai bine; ţie, de pildă, cine-ți 
place? întreabă el. Iar Hippothales roșește. 

Din clipa aceasta simţi că s-a întîmplat ceva: Socrate și-a găsit vîna- 
tul, are de ce să se oprească din drum. Pînă acum era un simplu inter- 
locutor, iar tonul era exterior, de conversație întîmplătoare: ce mai 
faci? Nu vrei să vii pe la noi? Cine mai este pe, acolo? Acum Socrate devine 
activ, pasiona:, răbdător: a întîlnit un suflet” prins în mrejele frumuseţii 
şi va trebui să-l iscodească. Atunci cînd spunea în Charmides : toţi tinerii 
îmi par frumoși, — se gîndea ia tot ce putea lua ființă, sub căldura dra- 
gostei, în ei. 

Aici, printre aceste comori de virtualitate, care-s tinerii, își petrecea 
el viaţa ; și pentru că numai dragostea poate actualiza sensurile nu încă 
împlinite, el o căuta pe cea potrivită lor. Nici o formă de dragoste nu-i 
era străină, căci toate sînt, pe un nivel sau altul, năzuință către sens, 


1 Interpretarea de faţă e cuprinsă în lucrarea: Lysis sau despre înţele- 
sul grec al dragostei de oameni și lucruri (E. L. U., Bucureşti, 1969). 

către unitate. lar acum vroia să vadă forma aceasta de dragoste. 


204 c—206 c 


Ce poate face Hippothales, dezvăluit, decît să roșească și mai mult? 
Și atunci intervine prietenul său, Ctesip, care dă nume secretului său 
atît de șubred. Este Lysis, un tînăr ales întru totul, cel în cinstea căruia 
își cîntă Hippothales dragostea, în versuri și proză. 


lată așadar termenii situaţiei de la care pleacă Socrate în dialogul 
acesta: un tînăr, Hippothales, îndrăgește pe un altul. Nu e ceva de învă- 
ţat de la el? De la orice om sub o experienţă are ceva de învăţat Socrate; 
de la un sofist, de la o curtezană, de la un ostaș, de la un retor. Esenţia= 
lul e să analizeze actul în sensul lui intim, nu în manifestările lui exterioa- 
re. 

Numai că, tocmai manifestările exterioare sînt cele ce i se înfățișează 
de către ceilalți lui Socrate, aici ca și în alte părţi. EI cerea sensul frumu- 
seţii într-un dialog, i se enumerau lucruri frumoase ; cerea definiţia sofis- 
ticii, i se dădeau exerciţii de arguţic. La fel și aici: el vrea să vadă dacă 
celălalt atinge esențialul, dacă știe „ce trebuie să spună un îndrăgostit”; 
şi i se răspunde că-și slăvește îndrăgostitul în versuri și proză. 

Nu aceasta vrea el. Pentru că nu e înțeles, precizează: vrea cugetul 
celui făptuitor, gîndirea lui. Vrea rațiunea unei comportări, nu exteriori- 
zările ei. Socrate caută să vadă ce-și spune singur, în sinea lui, Hippothales, 
atunci cînd își dă seama că-i e drag Lysis. Evident, Socrate îi spusese: 
„manifestă-te și în faţa mea cum te manifești în faţa acestora cînd le 
vorbeşti despre dragostea ta”. Dar nu orice exaltare de îndrăgostit, nu 
literatura lui îi pare semnificativă. El vrea acele manifestări din care 
poate desprinde, pe cazul acestuia, ce are de făcut orice îndrăgostit. De 
aceea, din comportarea lui, el vrea să prindă ce este în sinea lui de în- 
drăgostit, şi din sinea lui în sinea oricăruia. 

Răspunsul lui Hippothales arată că acesta nu înţelege bine ce i se 
cere. Cum poţi trece asupra altuia, așa cum face acum el, sarcina de a-ţi 
dezvălui gîndul intim? Oricît ar fi fost el de indispus de indiscreţia lui 
Ctesip, nu putea decît cel mult în ironie să-l pună pe acesta să-i dezvăluie 
sinea proprie ; dar el abia pare capabil de ironie. În schimb Ctesip simte 
despre ce e vorba. El ridiculizează pe Hippothales, tocmai pentru că, 
iubind pe Lysis, spune despre el „ce spune toată lumea”, nu ceva propriu. 
De aceea el descrie lui Socrate, care refuzase orice literatură, locurile 
poetice comune ale inspirației lui Hippothales. 

Numai că, dedesubtul acestei exaltări poetice, încă stă o rațiune de 
comportare, Hippothales face în definitiv ca îndrăgostitul de rînd: el 
slăvește pe cel drag, îl slăvește pînă la „divinizare”, dacă nu cumva 


vrea astfel să se „slăvească” 


singur, arătînd ce sus aspiră. lar de aceea 
Socrate reușește să scoată o învăţătură pînă și din aceste lucruricomune, 
învăţătură care e tocmai contrariul reţetei obișnuite. A slăvi peste măsură 
ființa îndrăgită, spune el, înseamnă a-ţi face vînatul greu. Cu progeni- 
tura lui Zeus e greu să-ţi încerci norocul. Obiectul dragostei tale trebuie 
să fie al dragostei tale, nu o ființă legendară, nu una ridicată în slăvi, 


dincolo de tine. 
206 c—206 e 


Atunci ce să fac? spune Hippothales. (Poate că în cazul lui nu « 
nimic de făcut. Poate că Lysis e cu adevărat dincolo de orizontul lui 
și are un alt prieten, Menexenos, care e din familia sa spirituală, nu un 
simplu Hippothales ...). Dar Socrate nu se angajează direct în cerce- 
tarea: dacă și ce ai de făcut spre a deveni apropiat (prosphiles) celor 
pe care-i îndrăgești. Platon îl pune pe Socrate să spună: „dacă ai vrea 
să-l faci pe acela (pe Lysis) să discute niţel cu mine, poate că aș reuși 
să-ţi arăt cum trebuie să-i vorbeşti”*. Se interesează cu adevărat Socrate 
de cazul individual, de Lysis acesta? lată un lucru care nu numai că nu 
va reieși din dialog, dar nu rezultă de nicăieri din felul de a gîndi al lui 
Platon. Dimpotrivă, el va vorbi despre esența prieteniei, așa cum caută 
esențe peste tot. Și totuși o problemă este. Căci este în joc esenţa prie- 
teniei, adică o esență angajată într-o situație concretă, care se cere și 
ea explicată ca atare. Fără să fie chiar vorba de sfaturi pentru un caz 
particular, își dai seama că nu poți ieși cu totul din particular. A fi prie- 
ten înseamnă a fi prieten al cuiva anumit. 

Atunci, așa după cum a cercetat cugetul” unuia, Socrate trebuie să 
încerce a-l cerceta pe al celuilalt. În definitiv prietenia, ca și dragostea, 
creează o relaţie. lar Lysis intră astfel în scenă nu numai pentru că e 
frumos, ci și pentru că e necesar; nu numai pentru că îl cere un efect 
artistic, ci mai ales pentru că îl impune o necesitate logică. E aici un 
amestec de graţie literară și seriozitate dialectică, a cărui taină este 
platonismul însuși. 


* Citatele folosite în Interpretarea de faţă diferă uneori de textul 
nou tradus. Am menținut, pentru nevoile interpretării, textul tradus de 
noi înșine şi apărut în 1969 la Editura „Univers” (C.N.). 

Înainte de a aduce pe Lysis în cercul luminos al dialogului, Platon 
folosise un prim compus al expresiei de philia. Este vorba de acel caracter 
de prosphiles, — plăcut cuiva, apropiat cuiva, în stare să inspire prie- 
tenie, — spre care năzuiește Hippothales. Dialogul va fi plin de formele, 
jocurile, sugestiile pe care le pot da philia și verbul philein. Este în cuvîn- 
tul grec de „prietenie” și în ușurința cu care el putea intra în compunere 
o putere de evocare pe care nici un termen din limbile moderne” n-o 
egalează. Astăzi încă formăm o serie de expresii, ce indică „atracția 
pentru”, faptul de a fi „amator de”, simpatia către grupe de oameni şi 
lucruri, prin sufixul acesta „fil” (francofil). Este greu do crezut că Pla: 
ton a folosit la întîmplare, sau numai pentru plăcerea jocului, atitea 
din comorile de virtualitate ale expresiei de philia. De aceea prosphiles 
deschide parcă, oricît de neînsemnat și curent ar fi el, spre o nouă lume 
de semnificaţii. Și nu apare însuși Lysis sub puterea de evocare a acele= 
iași expresii, de vreme ce primul atribut care i se dă acum este cel de 
philekoos, amator de discuţii, iubitor să asculte? 


206 e—207 d 

ată-l acum pe Lysis stînd, printre alţi tineri, să privească jocurile 
din palestră și deosebindu-se totuși de ei. Dintr-o privire Socrate, care 
intră în palestră împreună cu ceilalți, învăluie fiinţa tînărului și simte 
că acesta are și cealaltă frumusețe. Așa, frumos și ales, cum îi apare tî- 
nărul de la prima vedere, înţelegi că pînă și kalokagathia era văzută, la 
greci; că ea nu cerea o cunoaștere specială a moralului, ci apărea ca o 
înzestrare evidentă și ochiului, ca tot ce era valabil la ei. Dacă nu i s-ar 
fi spus că tînărul e iubitor să asculte, Socrate ar fi mers poate “de-a dreptul 
la el, atras de farmecul lui; dar acum el se putea așeza ceva mai de parte, 
reîncepind să discute cu tinerii din jurul său. Lysis trebuia să li se aiă- 
ture, dacă era amator de discuţii. Avea să mai întîrzie puţin, pînă se 
ivea prietenul său, Menexenos, mai îndrăzneţ și mai familiar cu Socrate, 
— dar va sfirși prin a li se alătura. 

E o întîmplare, îţi spui, că apare de pe acum Menexenos, care va ieși 
îndată din scenă și nu va mai juca un rol decît mai tîrziu, în dialog. E o 
întîmplare justificată c2l mult literar, de faptul că trebuie să se ivească 
cineva care să apropie p2 Lysis de Socrate. Şi dacă totuși e mai mult 
decit o întîmplare? Căci poate tot o necesitate de ordin logic îl face pe 
Platon să pună în faţa lai Socrate doi tineri care-și sînt, de astă dată, 
cu adevărat prieteni, care încorporează efectiv prietenia. Hippothales, 
care întrupează numai p: cel ce poartă prietenie, rămîne acum în umbră, 

ascuns undeva, după ceilalţi, spre a nu fi văzut; pentru că nu mai tre- 
buie văzut. El urîţeşte ideea de prietenie, o parţializează, dînd la iveală 
deformarea ei posibilă, de chemare fără răspuns. Și trecînd fără o între- 
gire de la sinea lui Hippothales la cea a lui Lysis, Socrate ar fi întîlnit 
nu prietenia, ci refuzul ei. Dar poţi presimţi de pe acum că prietenia 
armonioasă, forma de sănătate a prieteniei, e între doi care se cheamă 
unul pe altul și își răspund unul altuia. De aceea Lysis vine cu Menexenos. 

În scena care urmează, cu cei doi prieteni tineri în faţa lui Socrate, 
ar putea sta întreg dialogul acesta despre prietenie. Ar putea fi aci mo- 
mentul cel mare, întîlnirea lui Socrate cu faptul viu al prieteniei, pe 
care mai tîrziu el nu avea decît să-l aducă la lumina logicului. Totul 
însă se petrece simplu, cu discreţia cu care lasă adeseori Platon să cadă 


atîtea probleme în urma lui; așa de simplu, încît poţi trece și pe lingă 
scena aceasta ca şi cum, dialectic, nu s-ar întîmpla nimic. 


Socrate întreabă pe Menexenos, pe care-l cunoaște dinainte, care 
dintre ei doi v mai mare. O întrebare elementară, o simplă intrare în 
materie. Pe jumătate în serios, pe jumătate în glumă, Menexenos răs- 
punde că se ceartă între ei în această privință. Că era posibil ca doi 
tineri atenieni, educați ca aceștia, să nu știe exact ce vîrstă au, rămîne 
s-o spună istoricul societăţii greceşti. Dar sugestiv este aci faptul că prie- 
tenii aceștia doi stau pe aceeași treaptă; că nu domină nici unul, ca 
vîrstă. Aşa va fi și în ce privește neamul lor, ca şi în ce priveşte frumuse- 
țea lor: rivalizează, se iau la întrecere între ei, prieteneşte. Între prie- 
teni tineri, și poate între orice prieteni, se petrece întotdeauna jocul 
acesta, nevinovat la început, din ce în ce mai adîncit apoi, de-a întrecu- 
tul în cele unde nu se pot întrece. Echilibrul prieteniei s-ar rupe dacă 
unul ar întrece. Și desfătarea subtilă a prieteniei, spiritul ei intim, constă 
poate tocmai din bucuria aceasta a echilibrului la care te întorci neîn- 
cetat; pe care-l ispiteşti să se rupă și care nu se rupe: ca doi alergători 
care s-ar ști de puteri egale și s-ar lua totuși la întrecere, pentru a vedea 
că pînă și în efort, pînă și în încercarea depășirii proprii, reușesc deopo- 
trivă, reuşesc împreună. 

De aceea nici între aceștia doi, Lysis și Mene-enos, nu va exista de- 
nivelare. E adevărat, ar putea să se ivească o denivelare din pricina deo- 
sebirii de avere. În genere, prietenii nu se deosebesc prin ceea ce sînt, 
dar s-ar putea deosebi prin ceea ce au. Numai că Socrate ştie să înlăture, 
cu un gest simplu, această denivelare posibilă: „ce-i al prietenilor una 
este”, repetă el, odată cu proverbul grec. Voi sînteţi la același nivel pe 
planul ființei voastre; iar aci jucaţi-vă, certaţi-vă și regăsiţi-vă; dar 

de cele ce aveți să nu vă lăsați despărțiți. Ceea ce ai ţine de întîmplarea 
vieţii. Ceea ce ești, aceasta e măsura. 

Și e măsură în cele mici, ca și în cele mari. Pînă acum Socrate vorbise 
despre aspectele elementare ale fiinţei lor: vîrstă, neam, frumusețe. 
La același nivel însă trebuie să fie ei peste tot, și mai ales în ordinea 
superioară a fiinţei lor: în planul virtuţii și în cel al înţelepciunii. Cum 
ar fi putut concepe Socrate o denivelare tocmai în ceea ce socotea el 
caracteristic pentru tipurile superioare de umanitate? Și este parcă, 
aci, în întrebările sale, o subtilă gradație — strecurată neglijent, în 
cadrul unei convorbiri de înfățișare banală — un sens ascendent către 
o valoare-limită. De la vîrstă, de la condiția lor biologică individuală, 
Socrate trece la gintea lor. Dar de la treapta aceasta, cu implicaţii mai 
vaste, se poate pătrunde mai adînc în ființa celor doi prieteni. De la 
individual se trecuse la generic, iar acum se trece, cu frumosul, la tipic. 
Sînt tineri, sînt aleși; dar sînt și frumoși? au acea strălucire exterioară 
care este reflexul unei ordini lăuntrice? 

»Mă gîndeam acum să-i întreb care dintre ei e mai virtuos și care ma: 
înţelept” ... O întrebare în plus și atîta tot; o întrebare pe care Socrate 
nici nu mai apucă s-o pună. Dar nu poţi, acum, să nu vezi indicaţia 
unei ascensiuni, care se prelungește dincolo de ordinea, gradată și ea, 
a realului, pînă la valoarea-limită, de astă dată înţelepciunea. Și, la fel, 
nu te poţi împiedica să vezi o intenție în faptul că Platon nu mai lasă 
pe Socrate să pună pînă la capăt întrebările sale. Căci odată cu virtutea 
și cu înţelepciunca, se trecea la alt plan de confruntare între prieteni, 
iar cei doi tineri nu erau încă pregătiţi pentru aceasta. Puteau crede că 
prietenia dintre ci se petrece pc nivelul imediat. Lor, de aceca, nu le va 
spunc deocamdată Socrate că e nevoie și de înrudire prin virtute şi în- 
ţelepciune. Ne-o spune numai nouă: ,,Mă gîndeam să-i întreb ...”. 


207 d—211 a 


Întreruperea acestei ascensiuni pe scara valorilor urcătoare este reali- 
zată de Platon cu mijloacele artistice cît se poate de firești: cineva vine 
şi-l cheamă pe Menexenos. Întreruperea sa produs. Menexenos ar fi 
putut rămîne în scenă. Dar pleacă, și odată cu plecarea sa întruchiparea 
vie a prieteniei piere dinaintea ochilor lui Socrate. În întîlnirea cu faptul 
concret al prieteniei, el ne-a părut să intuiască direct ce este ea. Cînd se: 
va întoarce Mcnexenos, mai tîr ziu, vor relua și transpune pe plan logic 
ceea ce s-a rostit așa de simplu și direct acum. Deocamdată însă nu mai 
e potrivit să se descrie ce este prietenia; cel mult ce nu este ea și eventual 

ce poate ea să fie. Cu plecarea lui Menexenos a plecat philia însăși, în 
realul ei. Ce-i rămîne lui Socrate este nu să descrie, ci să discute asupra 
prieteniei, așadar asupra posibilității ei. 

Căci philia de acest tip nu este în joc ori de cîte ori, de pildă, e vorba 
de philein, a îndrăgi. Cînd Socrate întreabă pe Lysis, rămași acum să 
stea singuri de vorbă, în mijlocul asistenţei tăcute, dacă-l iubesc (philei) 
sau nu părinții săi, expresia pe care o întrebuința era una din cele curente 
pentru a îndrăgi. Cu toate acestea, sau poate tocmai pentru că expresia 
se tocise prin uz, ea nu mai putea indica în orice împrejurări o afecţiune 
de prietenie. lată de pildă afecțiunea unui părinte pentru copilul său: 
e ocrotire, e dragoste încărcată de sentimentul răspunderii, așadar 
afecțiune uneori constrîngătoare, dar nu prietenie. Prietenia presupune 
— o vezi mai limpede acum — un raport de egalitate. Nu poate fi prie- 
tenie acolo unde raportul c prin natura lui de inegalitate, unde unul 
poartă răspunderea celuilalt. Atîta vreme cît nu ești o fiinţă „de răspun- 
dere” nu poţi inspira prietenie decît cel mult celor cu la fel de puțină 
răspundere. Ceilalţi, chiar dacă te vor îndrăgi, te vor opri să iei în mînă 
lucrurile, te vor opri de pildă să mîni nu numai telegarii de curse, dar 
chiar simplii catîri de căruţă; ba încă te vor opri să te mîni singur, să-ţi 
iei în mînă propria ta fiinţă. 

Chestiune de vîrstă, spune Lysis. — Nu, nu e vorba atît de vîrstă, 
cât de răspundere. Sau este chestiune de vîrstă în măsura în care capeţi, 
prin ea, răspunderea lucrurilor și a propriei tale fiinţe. Altminteri, de 
pe acum, copil fiind, ești stăpîn în ce privește lucrurile pe care le ştii, 
de care răspunzi singur. Eşti stăpîn în felul cum citești, în felul cum scrii, 
în felul cum cînţi la liră — dacă le știi pe acestea. (Cel mult te constrînge 
lucrul de făcut, ar putea spune Socrate.) Eşti stăpîn, și ceilalţi ţi sc încred. 
Nu te constrîng, căci de astă dată știi, încheie el. 

Și astfel, după ce arătase cînd nu este prietenie, el e în măsură să 
arate cînd poate să fie ea. Atunci cînd știi ceva, cînd poți ceva, cînd cei- 
lalţi au încredere în tine și ţi se pot încredința, atunci se poate ivi un 
sentiment care să ducă la prietenie. Toţi vor veni spre tine, dacă stă- 
pînești ceva, dacă știi ceva, dacă ai căpătat forma de libertate pe care 
ţi-o dă cunoașterea lucrurilor. Căci știința e o condiție a libertății; ea e 
cea care te liberează de servituţi, ca e cea care-ţi dă o formă sau alta de 
suveranitate. Pe un nevolnic, pe un neîmplinit, nimeni nu-l poate iubi 
cu prietenic. (Îl poate iubi în ceea ce devine, în promisiunea din el, 
sau cel mult ca o ființă împlinită în neîmplinirea ei: un copil, reușit 
în ce are de copil. Dar poţi dori să fixezi aici devenirea din el?). Cu ade- 

vărat numai cel care-ţi pare că s-a împlinit printr-o iscusință cheamă 
prietenia. 
__ Aşa stau lucrurile, prietene Lysis, spune Socrate (210 a) cu o drăgăs- 
toasă și abia perceptibilă ironie. Trebuie să atingi un anumit nivel de 
iscusinţă și trebuie să poţi fi astfel folositor cuiva, pentru a putea deveni 
un subiect de prietenie. Ceea ce atrage, în prietenie, e stăpînirea mijloa- 
celor, suveranitatea, excelența de un fel ori altul, Nu te atrage oare un 
om pentru calităţile lui, pentru desăvirșirea lui de un fel sau altul, fru- 
museţe, inteligenţă, iscusinţă, vitejie? Iar prietenie efectivă nu încape 
decît între cei mai mult sau mai puţin ' împliniţi. Că devenirea prieteniei 
va consta tocmai din sporirea acestei desăviîrșiri relative, că ea e o între» 
cere și o stimulare înspre ceva mai bun a ceea ce este bun în tine și în 
celălalt, — Socrate o putuse sugera, din clipa chiar cînd intuise prietenia 
dintre cei doi tineri. Dar nu era încă momentul s-o spună. îi 
Acum avea de dat un răspuns lui Hippothales, și, interlocutor civili: 
zat cum era, Socrate nu-și putea uita de datorie. În definitiv el venise 
aici în palestră chemat de Hippothales, căruia făgăduise să-i arate pe 
viu cum trebuie să vorbeşti celui pe;care vrei să-l cucerești. Trebuie 
să-l umilești și să-l cobori — se gîndește acum Socrate să spună — ară- 
tîndu-i cît de neîmplinit este; să-l aduci pînă la nivelul tău, de vreme 
ce tu nu poţi să te urci la nivelul lui. Dar cine ştie dacă nu-ţi trebuie; 
spre a pune la locul lui pe cineva, o superioritate de gînd, de atitudine 
şi mai ales de sentiment pe care Hippothales nu o are? E ceva nesigur 
şi impur în prietenia lui, ceva vinovat parcă. Roșeşte ușor, se ascunde, 
se torturează. E ceva bolnăvicios și nefiresc, amestecat cu complexe 
trupeşti. Nu e bucurie în prietenia lui, e poftă. Nu, mai bine ca acesta 
să rămînă mai departe ascuns. Locul de lîngă Lysis nu este al lui. 


211 a—211l d 


„Între timp Menexenos apăru din nou și se așeză lîngă Lysis, de unde 
şi plecase”. Acum totul reintră în ordine. Cei doi prieteni adevăraţi 
sînt alături, sub ochii lui Socrate, care poate contempla din nou ce este 
prietenia. Dacă pînă acum, în lipsa prietenului, el arătase în” termeni 
simpli ce nu este ea și cînd poate ea să fie, acum din nou philia e o prezen- 
ţă. Şi, ca şi cum ar vroi să sugereze o revenire la temă, vestind, cu motivuj 
acesta muzical, regăsirea, Platon folosește un nou cuvînt înrudit ei, 
phililos (211 a). Afectuos, philikos, așa se apleacă Lysis spre Socrate 
și-i cere în taină să spună și lui Menexenos ce i-a spus lui. Totul e de 
reluat, deci, și de transpus pe planul unde Socratele platonic e sigur că 

lucrurile se legitimează: pe planul dialecticii. Pe Menexenos el îl ştie 
iscusit la discuție, așa încît, în tovărășia lui, va putea căuta sensul logic 
al aceloraşi lucruri. Și subliniind că nu va vorbi despre altceva, Socrate 
spune: „Lysis nu pricepe cele ce-i spun ....”” Să spună din nou același 
lucru ; să-l spună altfel, mai strîns. 

A pornit deci de la realul prieteniei, a trecut la posibilul ei, acum 
revine la real. Dar realul însuși trebuie înţeles de dincolo de el, de la 
țesătura de idei și de la adevărul organizat care-l susține. Iar partea întfi 
a dialogului despre prietenie se încheie aci, cu această lume de adevăruri 
întîmplătoare, bătînd la poarta adevărurilor organizate. 


PARTEA A Il-a 


Ceea ce vine acum, cu partea a doua, este fără îndoială un joc grav, 
ca în dialogul Parmenide ; mai puţin formalizat ca acolo, poate, dar de 
aceeași tonalitate și cu aceeași consistenţă filosofică, îndărătul unei 
ţesături ce pare uneori, ca și dincolo, de sofisme. Dar jocul e grav nu 
numai pentru că se desfășoară de-a lungul ideilor, ci și pentru că poartă 
cu sinc destine. Poate că dialogul Parmenide are, sub acest raport, cel 
mai frumos titlu: angajează în jocul ideilor destinul însuși al ideii. În 
vrice caz aici, în Lysis, sînt din plin destine, și de aceea partea întîi e 
semnificativă. Nu e atît vorba de bietul Hippothales, care nu înţelege 
bine de ce nu obţine prietenia, nu e vorba nici despre Lysis și Menexenos, 
care o obţin din plin, — cît de destinul tuturor celor, fiinţe sau lucruri, 
pe care philia vine să-i poarte către o împlinire. 

lată o umanitate întreagă, iată uneori lucrurile înseși mișcîndu-se 
după legile atracției. Ce sînt aceste legi și cît de adînc se poate merge 
în descrierea unui astfel de ordo amoris, pe care partea întîi te face să-l 
presimţi, o va arăta transpunerea pe plan dialectic a intuiţiilor de înce- 
put. Dar sigur este că exercițiul dialectic se întoarce asupra intuițiilor 
de început, venind să se angajeze în realul din care se desprinseseră 
ele. 

„Numai că, întors la fapt, după ce vei fi dat socoteală de el, vei înţelege 
că el este mai mult decît faptul simplu de la început, în speță simplă 
amiciţie ; realizezi acum că e fapt mai vast, philia. Nu numai că înseamnă 
logic” mai mult, dar este și real mai multXfste și dragoste, de un fel 
ori altul, și atracție, și aspirație către desăvîrșire. lar așa cum tinerii 
aceia nu sînt decît un caz particular al unei porniri sufletești general 
umane, amiciţia la care te vei întoarce va fi un simplu „de exemplu” 

pentru faptul larg cuprins în noţiunea greacă de prietenie. Este deci 
momentul, înainte de a vedea ce anume este philia platoniciană, așa 

. 
cum o va înfățișa partea a doua a dialogului, să vedem ce putea sugera 


termenul, prin ascendența sa filologică, unui gînditor grec. X 


În lipsa altei rădăcini, philia a putut fi uneori socotită că se trage 
din rădăcina phy, care dă pe phyo, a produce, a face să se nască, a crește, 
și pe physis, adică natură în sensul larg. Apropierea atunci ar fi de făcut 
prin phylon sau phyle, însemnînd rasă, familie, trib (,,filogeneză”). 
— Nu ştim cîtă îndreptăţire are această derivație propusă uneori. Ce 
e evident însă este că philia are un sens cuprinzător, care ar putea îngă- 
dui și o asemenea înrudire. Oriunde e vorba de atracţie e în joc și ea, 
căci se întinde peste toată ordinea cosmică, nu numai cea umană. 


Astfel există — și orice lexic o va arăta — philia între oameni, dar 
și între oameni și zeil; există între membrii aceleiași familii, ca și între 
marile familii politice, care sînt statele ; pînă și între animale pot exista 
raporturi de prietenie, iar de aici s-a putut trece, fără greutate, la atrac- 
ţia dintre lucruri. Noţiunea de philia a sfîrșit prin a exprima atît de bine 
atracţia de prietenie pentru ceva, încît sub forma prefixului phil a dat 
nenumărați compuși, ba într-un sens e un izvor nesecat de compunere. 
Între philophilos, cel care iubeşte prietenia, și philechtros, cel care iu- 
bește dușmănia, orice atracţie, îndemn către, simpatie pentru, amato- 
rism de, poate fi exprimat în grecește printr-un compus cu termenul res- 
pectiv. Căci pînă şi pentru ură poate exista dragoste, pînă și între aceste 
jouă extreme există o formă de familiaritate, 


În sensul de pînă acum, totuși, philia nu e decît o prictenic extinsă 
cosmogonic și lărgită pînă la contradictoriul ei. Dar folosinţa ei în limba 
greacă are și un aspect neașteptat. Filologii nu găsesc pentru ea numai 
accepţia de afecţiune prietenească opusă dragostei, ci și pe cea de prie- 
tenie în sens de dragoste. Atît philia cît şi verbul philein, a iubi, închid 
în ele această dublă semnificație, tulburătoare prin echivocul ei. Verbul 
philein sfirșeşte prin a însemna uneori: a da un semn de prietenie, a 
săruta ; philotes va fi „împreunare”; și nu este pînă și philtron, „filtru 
al dragostei, mijloc de a se face iubit”, un derivat al aceluiași termen 
de philia? 

Ba tocmai accepțiunea aceasta de-a doua pare a fi cea originară. La 
Hesiod nu va fi vorba de philia, ci de philotes (ca și la Empedocle, de alt- 


1 Chiar şi la PLATON, în Banchetul, 188 c. 

fel). lar întotdeauna termenul va reda: uniune de dragoste care duce 
la procreaţie. Noaptea și cu Erebos, Cerul și Gea pămîntul, ca și progeni- 
tura lor, toate acestea se unesc, atunci cînd se unesc, prin Philotes. 
Cînd apar pe lume zeități dintr-un singur părinte, ca Oceanul sau Munţii, 
atunci ni se precizează că sînt născuţi fără de Philotes?. E curios că aceasta 
din urmă, și nu Eros, îndeplinește funcțiunea de procreaţie, deși Eros 
e cel mai vechi dintre zei, după Haos și Pămînt. 

Și cine este această Philotes? E o zeitate autonomă, fără legătură cu 
Erosul (ce n-are progenitură de fel); e fiica Nopţii. E din rîndul divini- 
tăţilor cărora Noaptea le dă singură naștere și, ca şi celelalte fiice ale 
Nopţii, are ceva întunecat și aproape deznădăjduit în ea. În fapt, ea și 
cu Lethe, uitarea, sînt singurele fiice cît de cît mai blînde, mai puţin 
sumbre, ale Nopţii. Celelalte sînt: Foamea, Înşelăciunea, Răzbunarea, 
Tristeţea, cînd nu sînt Cearta, Anarhia, Dezastrul, Moartea. 

E destul să păstrezi ecoul acestor semnificații și înrudiri ale termenu- 
lui de philia, spre a-ţi da seama de tensiunea lăuntrică din el și a înțelege 
că, oricât i s-ar fi degradat prin uz sensul, el nu putea să nu evoce, în 
mintea unui grec, o realitate ceva mai tulburătoare decît ciceroniana 
amiciţie. În clipa aceasta de indistincţie, cînd, pînă a nu fi adîncit sensul 
platonician, lucrurile nu au încă nume, tot ce poţi surprinde în termenul 
de philia e, parcă, o semnificaţie luminoasă și una întunecată. Nu e 
lămurit dacă Platon a vroit să le redea pe amîndouă. Dar chiar fără să 
vrea, el le-a redat și le-a încorporat, ca sub magia unui cuvînt. Căci 
Menexenos reprezintă, în prietenia sa față de Lysis, sensul luminos al 
lucrurilor, pe cînd Hippothales dă sensul lor întunecat. Și de ce ar fi 
fost nevoie ca Lysis să inspire două tipuri de prietenie, dacă prietenia 
ar avea o singură înfățișare? Hotărît, Hippothales e necesar și el. Dar 
prezenţa lui plutește asupra dialogului ca un duh întunecat, pe care 
Noaptea lui Hesiod l-a trimis în lume și tot ea va trebui să-l recheme. 


211 d—212 a 


îi şi recheamă de altfel, căci iată, îl atrage în umbră, îndărătul celor- 
alţi. Pe primul plan, în plină lumină, sînt din nou Lysis și Menexenos, 
-de astă dată nu spre a încorpora prietenia, ci spre a da dialectic socoteală 
de ea. Socrate are nevoie de această lămurire ca pentru o justificare 
proprie. 


2 Vezi pentru toate acestea Theogonia, versurile: 125, 132, 176, 374— 
315, 380, 925, 941, 944 etc. 

»„Nu mă pricep decît în materie de dragoste”, spusese el. Vorba aceasta 
trebuia cîndva să-și găsească sensul ei propriu. Aici el spune: nu mi-au 
plăcut niciodată lucrurile care le plac de obicei altor oameni, cai, cîini, 
aur sau onoruri; pentru fiecare din acestea oamenii resimt, de obicei, 
cîte o formă de philia. Pe mine, Socrate, nu mă atrag ele, dar resimt și 
eu o formă de philia: e pentru philia însăși! Sînt, spune el, philetairos 
(211 e), amator de prieteni. — Ar fi putut spune și mai bine philophi- 
los, şi cu aceasta ar fi fost mai limpede că întreprinde un act de reflexiu- 
ne asupra actului însuși, cu alte cuvinte, că trece din anecdotic în dialectic. 

Dar răsfrîngi asupra lui lucrul d e la care ai pornit și, după încîntarea 
de a fi descoperit ideea, măsori toată seriozitatea jocului în care ai intrat. 
„Sînt mut de admiraţie”” — spune Socrate celor doi tineri, și nu doar în 
ironie — cînd vede ce lesne, ce firesc, ce neproblematic obţin ei priete- 
nia. Pentru el e o problemă. Fără îndoială că prietenia celor doi, ca și 
orice prietenie reală, își este suficientă sieși, putînd exista foarte bine, 
pînă la un nivel, dincolo de înţelesuri le ei. I-ar trebui, firește, conștiința : 
deplină, spre a fi dusă la capăt, pînă la sophia; dar început de prietenie 
este. În schimb el, Socrate, conştiinţa filosofică, nu trăiește fără căutarea 
acelor înţelesuri. Vrea să înțeleagă ; vrea să vadă cum e cu putință aceea 
ce este. E posibil să devină cineva prieten altuia? Dar cum? — Iar de 
aici începe toată dezlănţuirea aceea, sofistică în aparenţă, adînc filoso- 
fică în fond, a formelor de expresie și de gînd pe care le poate lua: philia. 


I. SFERA PRIETENIEI 


Cînd cineva devine prieten altuia, întreabă Socrate pe Menexenos, 
cine devine prieten: cel ce poartă prietenia? cel căruia i se poartă? amîn- 
doi? — Cum seamănă cu un loc din Phaidon, în treacăt fie spus. Cînd 
aduni pe unu cu unu, se întrebase Platon acolo, care din unu devine doi: 
cel la care aduni, sau cel pe care-l aduni? În aparenţă, amîndouă proble- 
mele sînt sofistice. Dar sînt ele și în fond? Și să fie fără suport în real? 


212 a—212 ce 


a) Iată, de pildă, problema de aici. Trei soluţii sînt posibile pentru 
ea. Prieten devine cineva pentru că nutreşte prietenie altuia, indiferent 
de ce simte acesta; sau pentru că nutrește și e îndrăgit la rîndul lui; 
sau în fine, pentru că e îndrăgit, indiferent de ce simte el. Așa se pusese 
întrebarea și în partea întîi prin situaţia creată în fapt: prietenia era 
sau în Hippothales, sau în ambii, sau în Lysis. 

Luînd în cercetare primul caz, Socrate se întreabă: ,,Devin oare 
amîndoi prieteni prin simplul fapt că unul poartă prietenie celuilalt?” 
Și ca un ecou al realului din prima parte, ţi se naște întrebarea: devin 
oare prieteni Hippothales și Lysis prin simplul fapt că primul îl iubește 
pe cel de-al doilea? Dar nu e limpede cum stau lucrarile? Lysis nu-l 
iubește pe Hippothales, ba s-ar putea să-l și urască, „cum se întîmplă 
cîteodată cu îndrăgostiţii”. Cum oare se mai poate atunci vorbi de 
prietenie — una în sensul larg, grec, care cuprinde (lucrul a fost nuanţat 
pe cît posibil prin traducere) — și dragostea? E absurd s-o faci. Să nu 
spunem lucrurilor pe nume, ca să nu-l mîhnim prea rău pe Hippothales, 
dar aceasta e realitateglau e de ajuns ca unul să poarte prietenie pentru 
ca doi inși să devină prieteni, sau chiar ca unul să aibă dreptul de-a se 
numi prietenul celuilalt. Căci e absurd ca Hippothales să pretindă că e 
prieten cu cineva care-i repudiază prietenia. 


212 d—212 e 


b) Probabil că trebuie să se iubească unul pe altul, concede Menexenos, 
ajungîndu-se astfel la a doua soluţie. Probabil? Dar Menexenos ar fi 
trebuit să spună: desigur. Nu atît pentru că ar putea fi soluţia logică 
a problemei, dar pentru că e situaţia sa reală, pentru că așa resimte el 
faptul de a fi prieten cu Lysis: ca o afecţiune reciprocă. Dar el nu pare 
conştient că e situaţia sa în joc, și răspunde pentru a doua oară cu ,,s-ar 
putea” şi „mă tem că da”. Poate că de aceea îi și răstoarnă Socrate teza, 
spre a-l pune puţin pe gînduri asupra propriei lui situații. Căci în clipa 
în care Menexenos se hotărăște pentru teza reciprocităţii în prietenie, 
Socrate îi citează forme de amiciţie unde nu e reciprocitate. A fi amator 
de cai, de pildă, sau de cîini, sau de gimnastică, sau de sophia, sînt și 
acestea, în grecește cel puţin, forme de prietenie, creează și ele o intimi- 
tate, chiar dacă nu duc la reciprocitate. Atunci? 


Ce discret dar semnificativ apare aici: philosophia. Termenii dinaintea: 
ei se refereau la formele de „,prietenie” amintite mai sus (la 211 c), pe 
care Socrate le refuza pentru sine. El era prieten al pricteniei, pasionat 
de idee, cu alte cuvinte filosof, pasionat de sophia. Filosofia nu e pusă 
la întîmplare aici, la urmă. Dacă toate celelalte ar fi jocuri de cuvinte 
(deși doar philortyx, amator de prepeliţe, pare o construcţie ad-hoc, 
nemaifigurînd în alte părţi, după dicţionare), aici e jocul grav al unei 
existenţe reale: cea a lui Socrate însușiXEl, Socrate, e martor că poţi 
fi prieten chiar fără reciprocitate; poţi iubi sophia chiar dacă ea nu te 

căsplăteşte cu luiminile ci. E deci posibilă o formă de comunitate, o inti- 
mitate, o prietenie cu anumite lucruri, chiar dacă nu e o reciprocitate. 

Trebuie 1atuși „să-ți reprezinți clar lucrurile, dacă nu vrei să spui 
»sofism”, sau ,,joc de cuvinte”, şi să treci mai departe. Pînă acum s-au 
cercetat două soluţii la problema lui Socrate: „cum devine cineva prie- 
ten altuia”. Prima soluţie, că e destul să resimtă prietenie unul, era 
combătută sub cuvînt că nu există prietenie de unul singur, cel puţin 
între oameni. A doua soluţie, că prietenia trebuie să fie reciprocă, era 
combătută sub cuvînt că există totuşi prietenie de unul singur, dacă e 
către altceva decit oameni. Nefăcînd această precizare, sigur că argumen- 
tarea lui Platon e sofistică: nu ni se indică sfera prieteniei, ci se folosesc 
exemple alese o dată dintr-un plan (prietenie între oameni), altă dată 
din alt plan (prietenie cu necuvîntătoare și lucruri). 

În realitate, chiar dacă Platon urmăreşte să obțină și această stare de 
nedumerire, de aporie, atît de necesară dialecticii sale, el vrea aci, ca 
într-un capitol preliminar, să măsoare toată întinderea ideii de prietenie. 
Abia după ce va stabili în ce împrejurări se ivește prietenia și cine are 
dreptul să se numească prieten, abia atunci va putea cerceta ce este ea. 
Hippothales nu are dreptul să se numească prieten, deci la o parte cu el. 
Dar pînă și unul ca el ar obţine o formă de prietenie, dacă și-ar plasa 
altfel interesul afectiv decît în oameni. Există, înăuntrul ideii de prie- 
tenie, o formă de atracţie care te poate pune în raporturi de intimitate 
cu lucrurile. Pentru a crea raporturi de intimitate cu oamenii, e nevoie 
ca şi ei, la rîndul lor, să ţi se deschidă. Aci însă e de-ajuns să te deschizi 
singur, pentru a obţine — pe cît poate fiecare — comuniunea cu o 
întreagă lume de lucruri, însufleţite sau nu, reale sau nu. Așa va fi posi- 
bilă, în ultimă instanţă, comuniunca cu valurile şi cu valoarea supremă, 
sophia. 

Dar siatem încă la cadrul exterior, la sfera conceptului de prietenie. 
Iar aici, oricît ar înfățișa Platon de problematic lucrurile, soluția sa 
e transparentă. Conceptul se întinde, în primul rînd, peste oameni, iar 
aci e valabil tipul al doilea de prietenie, cel în care afecțiunea trebuie 
să fie reciprocă. (Poat2 că nu numai la oameni se pune această condiţie, 
ci și la lucruri, la elemnte; oriunde va fi vorba de termeni de aceeaşi 
natură.) În al doilea rind, sfera conceptului de prietenie cuprinde ra- 
porturile dintre oameni și neoameni, iar aci afecțiunea poate fi unila- 
terală („,prieten” e doar unul) așa cum vroia tipul întîi. — Dar acesta 
era depăşit. Să încercăm tipul al treilea, pe care-l sugerează poetul, 
cînd numește „,prieten” cîinele, calul, pe cel iubit. 

212 e—213 b 


c) Menexenos gustă acum pînă la capăt din paharul incertitudinii. 
Soluţia aceasta nouă este: prieten se numeşte_nu cel ce poartă prietenie 
cuiva, nici amîndoi, ci cel căruia i se poartă, cel iubit. Cu o asemenea 
soluţie însă, impasul logic în care se intră e și mai greu de înlăturat. 
Căci dacă cineva devine prieten prin simplul fapt că e iubit, indiferent 
de cele ce simte el, atunci va trebui să rămînă prieten și cînd poartă 
sentimente de ură celuilalt. Iar cum acesta, potrivit definiţiei, va deveni 
dușman prin faptul că e urit, iată pe prieten devenit prieten dușmanului 
şi pe dușman devenit dușman prietenului. De pildă, iată pe Lysis, cel 
indispus de asiduitatea lui Hippothales, cum ni se sugerase mai sus, 
socotit acum prin definiție prieten, de vreme ce e iubit, și nutrind totuși 
numai sentimente de antipatie faţă de celălalt. Sau iată socotit acum 
dușman pe Ilippothales, de vreme „ce I.ysis îl detestă, cl nefericitul, 
care poate avea toate păcatele, dar nu pe cel al dușmăniei. Lysis e iubit 
de dușmanul său, Ilippothules e detcestat de prietenul său. Mare absurdi- 
tate mai e și astal exclumă Socrute. 

Absurditatea e mai mult decît verbală, — chiar dacă pînă la urmă şi 
teza aceasta de-a trein ascunde, sub forma ci negativă, un anumit tip 
de prietenie. Căci e greu de înţeles, la început, că în procesul acesta, 
care e prietenia, în . aspiraţia către „ceva, cel care devine prieten e tocmai 
cel care stă' pe loc, termenul pasiv, iubitul. (Problema era: cine devine 
prieten, așa cum în Phaidon era: care unu devine do:). În iubit exclusiv 
nu poţi căuta prietenia, ci doar ceea ce atrage prietenia, căci el e ca Eros- 
ul nefiresc, descris de Agathon în Banchetul : e o ipostază. E în el o lipsă 
de năzuință care-l face inapt prieteniei, în înţelesul obișnuit. 

i “„„Dacă asta e cu neputinţă, ar rămîne că acela care nutrește prietenie 
este prietenul” (213 b). Ar rămîne să ne întoarcem la soluţia dintii, cu 
alte cuvinte. Soluţia ultimă se dovedea la fel de puţin valabilă ca și celelal- 
te două. — Și totuși, ca şi ele, închide în ea un sens. Într-o privinţă, 
ai putea să-ți închipui prietenul tocmai drept un prototip ideal care, 
incapabil să iubească şi să urască, desprins de condiția umană, să exer- 
cite o atracţie statornică asupra fiinţelor imperfecte (un fel de Socrate 
idealizat, faţă de Alcibiade, în Banchetul). Doar sub forma aceasta, de 
prieten ideal, ar putea fi vorba de prietenie numai în cel iubit (căci așa 
vrea soluţia a treia; ca prieten să fie numai cel iubit)/ Că el e „prieten”, 
în fond, pentru că e iubit, pentru că i se poartă de către alţii sentimente 
prietenești? Dar măcar principiul prieteniei e în el. El e prietenul virtual ; 

nu atît pentru că i se poartă efectiv, de către alţii, prietenie, cît pentro 
că ar putea să i se poarte, ar trebui să i se poarte, de către oricine. Iubitul, 
atunci, ar sta singur ca prieten, în măsura doar în care e posibilitate pură, 
idee. 7 


213 b—214 a 


Tocmai de aceea trebuie să ne întoarcem la soluţia întîi, și de aci la 
a doua, ca la singurele soluţii cu sens real. Cea de-a treia are un sens ideal, 
care va putea descrie cîndva termenul ultim al prieteniei. Acum, abia 
dacă putem afla cine se poate numi prieten și cum se ivește prietenia. 


Soluţia dintîi ne arătase prietenia, indirect, ca reciprocitate de senti- 
mente, în timp ce a doua ne-o arată, tot indirect, ca unilateralitate. Și 
una și alta puteau avea sens*nu cel iubit e prietenul real, ci sau existenţe 
de același fel, sau o ființă umană și altceva. De fiecare dată accentul 
cădea pe aspiraţia către împlinire, cum va arăta Banchetul, spunînd că 
Eros-ul e pe jumătate lipsă, pe jumătate plenitudine; pe năzuinţa ne- 
desăvirșitului către desăvârșire. Prietenia e deci dublă. Și ea pare a avea 
o a treia față, aspiraţia ideală, care în fond va fi prezentă în orice formă 
de împlinire. =< 

În căutarea celui ce e prieten, Socrate găsește deci două forme reale 
şi una ideală. Dacă Menexenos ar fi fost ceva mai atent, ar fi aflat mai 
mult decît îi trebuia deocamdată, în speţă trei tipuri de prietenie, în loc 
de unul singur: prietenia cu amiciție între oameni şi atracţie între lucruri : 
cea ca simpatie umană către lucruri ; prietenia cu aspirație — și umană 
şi naturală — către un ideal. 

Întors însă la prima soluţie, Menexenos nu găsește în ea, în ciuda 
lecției căpătate între timp, mai mult decît i se arătase prima dată; adică 
o înfundătură. Și pentru că cercul s-a închis, pentru că nu mai vede 
încotro să iasă, e nedumerit, e în plină aporie („nu mă simt în largul 
meu”). — „„Poate că am luat-o prost”, spune Socrate, ispitindu-l. 
„Sigur că da”, intervine Lysis, şi sparge astfel, cu îndrăzneala lui de ti- 
mid, cercul aporiei. 

Că trebuie să reia discuţia, este evident pentru Socrate, de vreme 


ce vede în tînărul acesta atîta rîvnă pentru sophia, atîta philosophia 
(213 d). Și ce sugestiv e și de astă dată termenul: în clipa cînd ei pretind 


a nu şti cine e prietenul, iată pe Lysis dovedind prin exemplul său nu 
numai ce este a fi prieten cu cineva, în speţă cu Menexenos, dar și ce este 
a năzui prin philia către sophia. Discuţia trebuie deci reluată; dar, fără 


180 


INTERPRETARE LA LYSIS 





ca tinerii aceștia să-și dea seama, ea a complicat lucrurile, punînd în 
joc două forme de prietenie reală și născînd o nouă problemă: cea a 
unificării lor printr-o formă ideală. Cum să se reia discuţia pe aceeași 
bază? E o cale grea cea pe care ne-am angajat, spune Socrate (213 e). 
El nu spune că e o înfundătură, cum s-ar părea, ci doar o cale grea; 
nu condamnă deci drept un exercițiu sofistic cele de mai sus. 

Se putea însă porni mai simplu, de la experienţa imediată de gîndire 
pe care o are, de pildă, poetul. Tot poetul fusese mai sus cel care arătase 
filosofului cât de larg este conceptul de philia, întinzindu-se și la comuniu- 
nea omului cu neoamenii. „Fiindcă am mai mers pe drumul acesta” 
și, cît de cît, aflaseră ceva, să mai încerce. Poeţii, orice s-ar spune, sînt 
bune călăuze, în unele privinţe. 

E destul de surprinzător să auzi pe Socratele platonic invocînd aici 
pe poeţi și în special pe acel Homer pe care o întreagă carte din Republica 
va încerca să-l condamne, dar lucrul poate fi înţeles; căci nu e vorba 
aici de educaţie, ci de gîndire pură. lar în materie de gîndire poeţii 
pot fi un punct de plecare în măsura în care, cu simţul lor al limbii, 
spun ce Înseamnă un cuvînt, sau ce „sc spune” prin el. De aceea ei sînt, 
într-un sens, „părinţi ai înţelepciunii și călăuze”. Căci înţelepciunea 
e legată de logos, e poate logos-ul ordonat, cu privire la logos-ul rostit 
la întîmplare. 

De altfel, ceea ce spune poetul, aşa, ca și la întîmplare, spun mai 
gîndit înţelepţii de profesie, în cazul de faţă filosofii naturii. Și astfel 
se ajunge la prima teză despre esenţa prietenieil, teza unora dintre pre- 
socratici, cum că asemănătorul și numai el e prieten asemănătorului. 

Platon nu alegea fără un temei speculativ teza aceasta, ca punct de 
plecare. De la început relaţia de prietenie apărea ca o relaţie de echili- 
bru, de potrivire între un om și altul, deci între oameni asemănători. 
Numai că poetul, cu simţul său exact al lucrurilor, nu vorbește numai 
despre oameni asemănători, ci şi despre lucruri asemănătoare. lar de 
aici, de la problema umană și cosmică a asemănătorilor, poate începe 


dialectica. 


1 De obicei de aici se începe interpretarea serioasă a dialogului. 
Restul este socotit „literatură”, 

II. NATURA PRIETENIEI 


1. Prietenia e între existențe asemănătoare 


214 a—215 ce 


Teza e atribuită de obicei lui Empedocle. După el există două principi: 
care comandă devenirea lumii (philotes, iubirea, și neikos, ura), iar pri- 
mul ar părea să fie cel care apropie asemănătorii între ei; cel puţin așa 
înțeleg comentatorii care indică pe Empedocle drept cel la care ar face 
aluzie Platon aici. În realitate, principiile lui Empedocle, „nemuritoare 
şi nezămislite”, duc la unirea și dezbinarea celor patru elemente care 
nu sînt de fel asemănătoare între ele, ba sînt tocmai cele ce alcătuiesc 
diversitatea lumii, „toate cîte au fost, cîte sînt și cîte vor fi”. Există, e 
drept, o atracţie a asemănătorilor, după Empedocle: dulcele pune stă- 
pînire pe dulce, amarul se avîntă asupra amarului, focul sporește prin 
foc (fragm. b 90), dar toate acestea nu au loc prin philotes, dacă observi 
lucrurile mai bine. Este semnificativ în această privință locul renumit 
prin care Empedocle arată cum se petrece procesul de cunoaștere. „Prin 
apă vedem apa, prin eter, dumnezeiescul eter, prin foc, focul cel nimicitor, 
prin iubire  (storgă, care înlocuieste aici. ca și în alte părţi, pe philotes) 
iubirea, și ura cea blestemată prin ură” (fragm. b 109). Dacă deci iubirea 
ar fi cea care ar apropia asemănătorii, atunci ea nu ar constitui o reali- 
tate distinctă, alături de ei; căci ar însemna nu numai că este interme- 
diatoare între ca și ea însăși, dar ar intermedia și între ură și ură însăși. 
E greu însă de conceput că ura poate iubi ceva, fie chiar ura. Poţi avea 
atracție pentru ceartă sau dușmănie, poţi fi philechtros, cum aminteam 
mai sus, dar ura însăși, dezbinarea însăși, nu poate fi decît dezbinare. 
De aceea pe drept cuvînt s-a putut arăta că trebuie deosebit, la Empedocle, 
între iubire și acea atracţie de la asemănător la asemănător, care de ase- 
menea are o parte în formarea lumii. Ultima nu e un element distinct, 
ci ţine de natura proprie a fiecărui element, atracţia asemănătorilor 
petrecîndu-se printr-o anumită „simetrie a porilor”. 

Nu a lui Empedocle, cel puțin în litera ei, este deci teza luată în 
discuţie acum. Poate că Platon se gîndea numai la un aspect din acest 
presocratic. Sau poate se gîndea la Parmenide, care și el afirma că sim- 
ţurile prind lucrurile piin elemente asemănătoare, 

În lumina celor de mai jos, tocmai la Parmenide vom socoti că se 
gîndește sau chiar se referă Platon. Principalul este că, în punctul acesta, 
Platon ia teza în puritatea ei și nu acordă pentru philia nici un fel de exis- 

tență autonomă, ci o consideră ca legînd necesar asemănătorii între ei. 
Care este deci natura prieteniei după o primă definiţie? E de a face legă- 
tura necesară (214 b) de la asemănător la asemănător. 

Dacă e necesară, înseamnă că prietenia e valabilă oriunde e vorba de 
asemănători. Dar răul nu e asemănător răului? În aparenţă cel puţin, 
da. Pentru Socrate, în schimb, răul nu se poate întovărăși răului, nu 
poate intra în compunere în el. Dacă luăm de pildă omul rău, — iar aci 
Platon trece, pentru ușurința exemplificării, de la neutru la persoană — 
el, a cărui esență e să nedreptăţească, va nedreptăți pe toți, inclusiv 
pe cel rău; deci nu și-l va apropia. Atunci mai poate fi valabilă afirmaţia 
generală că orice fel de asemănători sînt legaţi în chip necesar prin 
prietenie? 

Este încă valabilă, răspunde Platon, aruncînd pe neașteptate o sondă 
adîncă în sufletul omenesc! Dacă ar fi judecat superficial, el ar fi găsit 
un răspuns în exemplele variate ale societăţii: cei răi se împrietenesc 
totuși cu cei răi, creează tovărăşii, se supun anumitor norme și au o 
„„morală”, firește tot spre a face răul, și anume spre a-și spori capacitatea 


lor de rău. Dar Platon nu gîndește la suprafaţa lucrurilor, ci în adîncimea 
lor. El nu se va sili să găsească exemple întîmplătoare de comuniune 


între cei răi, ci va ataca însăși ideea de „,asemănător”, arătînd că nu e 
aplicabilă celor răi. Prictenia între asemănători rămîne valabilă nu pen- 
tru că şi cei răi se întovărășesc uneori, dar pentru că cei răi nu-și sînt 
asemănători! 

Nu e cel rău una cu cel rău? Nu este. Spre a fi asemănător cu altceva 
trebuie să ai o identitate, un contur, o formă. Răul însă rupe contururile, 
desfigurează, dizolvă identitatea lăuntrică a unei ființe sau a unui lucru. 
Răul acesta e: diviziune. În Republica, Platon va arăta că pînă și înăun- 
trul unui ins injustiţia aduce diviziune, dezbinare!. La fel spune și aici 
(214 c): cei răi nu-și sînt identici, nu-și sînt asemănători nici lor înșile, 
cu atît mai puţin altora. Răul aduce descompunere, haos. Iar haosul 
nu e asemănător haosului. 

Ce extraordinară e pagina aceasta, în care de la problema banală 
a omului rău Platon trece la esenţa răului însuși. Ni se părea că e o sondă 
aruncată în sufletul omenesc; dar e mai mult decît atît: e o pagină de 
speculație. Dacă nu urmărești în Lysis decît problema amiciţiei, a ra- 
porturilor dintre oamcni, e greu să vezi dincolo de om cînd e vorba nu- 
mai de oameni. Dar Platon spune aici „om rău”, ca o particularizare 


1 Republica, 351 ce şi Scrisoarea VII, 332 d. 


183 


CONSTANTIN NOICA 





a lui „ceva rău”, iar cel din urmă e în joc, răul însuși. Dintr-un loc ca 
acesta îți apare, mai bine decît oriunde, semnificaţia răului la greci. 
Pentru ei, nu aspectul moral are întîietate, în ordinea binelui și a răului; 
mu judecata de apreciere — e bine așa, nu e bine așa —, ci judecata 
de existență: este sau nu este. Răul desființează lucrurile, le scoate din 
forma lor, din rostul lor. Cînd devin informe, lucrurile încetează să fie. 
Dacă există o lume, există împotriva acestui rău. Dacă există philia, 
e şi ea dincolo de acest rău. 

Atunci philia ar fi între cei buni, între cei care, avînd echilibru lăun- 
tric și contur, au și element de comparaţie și asemănare între ei. „Doar 
omul bun e prieten cu cel bun” (214 d), aceasta devine teza despre ase- 
mănători, după cîte o dovedește argumentarea. În realitate, saltul de 
la rău la bun e radical, de la o extremă la alta. Dacă cei răi nu sînt ase- 
mănători nu înseamnă că numai cei buni sînt; ar rămîne loc şi pentru 
cei nici-buni-nici-răi, sau nu-încă-buni. Dar Platon procedează dialectic, 
adică trece de la un sens-limită al unui concept la altul, spre a reveni 
mai tîrziu la sensul mijlociu. Eşti de pe acum în drept să bănuiești că 
vei Întîlni și acest sens mijlociu. În momentul dialectic de acum, însă, 
nu e loc decît pentru sensul extrem. 

Deci, dacă cei răi nu sînt prieteni, doar cei buni sînt. Am și găsit 
atunci soluţia? Așa socotește Lysisl, în timp ce Socrate nu e mulțumit. 
Acclași demon logic îl mînă mai departe, îl face să suspecteze soluția 
găsită atît de repede” (214 d) și-l îndeamnă să desfășoare pînă la capăt 
gîndul. Poate că e un adevăr în soluţia aceasta, dar numai pe jumătate, 
cum simte Socrate însuşi de la început. Nu în sensul că jumătate din cei 
asemănători, oamenii răi, nu convin afirmaţici că prieteni sînt asemănă- 
torii, căci am văzut că răii nu sînt de fel asemănători ; ci în sensul că nici 
așa cum se prezintă teza acum, ea nu poate mulțumi. 


Ce înseamnă teza aceasta? Neadîncită, ea nu este mai mult decît 
impresia comună că prietenia se petrece între ființe asemănătoare, 
impresie corectată de înțelesul mai filosofic pe care trebuie să-l dăm 
asemănătorului. Adîncind lucrurile, însă, constați că dacă cei răi nu sînt 
asemănători între ei, deci nici prieteni, nu înseamnă că inversul e adevă- 
rat și că toți cei buni își sînt prieteni; fiindcă s-ar putea ca nici cei buni 


1 Ca și cîțiva comentatori. „Damit ist die Lâsung des Rătsels im Wesent- 
lichen gegeben” (Cu aceasta soluţia enigmei este în linii mari dată), 
spune Otto Apelt în nota 29 la traducerea sa din Lysis, F. Meiner, Leip- 
zig, 1922. — În realitate cît mai e pînă acolo! 

să nu-și fie asemănători. Am văzut într-adevăr că a fi bun n-are un sens 
moral, ci unul de existenţă, de împlinire înăuntrul existenţei, iar nu toţi 
împlinesc un același destin, o aceeași idee (de exemplu, cea morală), 
ba chiar binele ia un caracter specific: e bine propriu. Fiecare, într-un 
sens, cu împlinirea proprie. Dar cît de proprie? Mai e posibilă o asemă- 
nare? Cei răi nu mai erau asemănători pentru că nu aveau contururi 
precise. Cei buni riscă să nu fie, tocmai pentru că au contururi prea precise, 
prea specificate. Și atunci teza despre prietenie ca atracţie a asemănători- 
lor ar cădea, prin faptul că n-ar exista asemănători de fel. 

Trebuie “să înţelegi toate aceste implicaţii sau riscuri ale textului, 
pentru a vedea de ce șovăie Platon să se oprească la teza cum că prieteni 
sînt cei ce stau într-o relaţie de asemănare întru bine, așa cum cred Lysis, 
simțul comun și unii comentatori. Problema e: în ce constă relaţia de 
asemănare, ce este a fi asemănător altuia. Întreg dialogul, de aici înainte, 
ar putea fi privit ca o analiză a ideii de asemănare, spre a se putea găsi 
un mod de apropiere între cei ce tind totuși către un bine propriu, şi 
spre a se ajunge, prin asemănare, la prietenie, în speţă la cele două tipuri 
reale, ca și la tipul ideal de prietenie. 

Principial, asemănarea poate fi privită ca o potrivire. Cît de mare? 
Să presupunem că e totală și vom regăsi întocinai ipoteza de aci a lui 
Platon. Asemănare devine pentru el identitate, maximum de potrivire, 
iar teza despre prietenie devine: asemănătorii sînt prieteni întrucît își 
sînt identici. — Numai că, așa pusă problema, Platon va trebui s-o 
respingă : identicii, de ce „folos” își sînt unii altora, ce bine își pot face 
unul altuia pe care să nu și-l facă și singuri? sau ce rău? ce experiență 
(„să resimtă ceva”) își pot da? Dacă nu faci un bine cuiva, dacă nu-l 





faci să resimtă ceva, nici măcar nu-i faci un rău, atunci nu însemni 
nimic pentru el, nu ai o relație activă cu el, deci nu poate fi vorba de 
prietenie. Prietenia. nu poate fi deci între asemănători ca identici. Identi- 
cul are ceva netulburat, insular, în el, ca fiinţa parmenidiană. 

Poate — amintindu-ne că asemănători nu erau decît cei buni — să 
spunem: prictenia e între asemănători întrucît sînt buni, nu întrucît 
își sînt asemănători (215 a). Platon vrea să prevină și interpretarea 
aceasta a prieteniei prin asemănători, spre a merge dialectic mai departe. 
Să admitem că accentul cade pe bun. Dar bun înseamnă deocamdată 
— am văzut-o, şi fără această menţiune nu poți admite argumentarea 
platoniciană — nu pe jumătate bun, adică un fel de nici-rău-nici-bun, 
ci pe de-a-ntregul bun; deci nu pe jumătate împlinit, ci unul care își 
e îndestulător sieși. lar dacă nu are nevoie de altcineva, dacă nu capătă 

vreo mulţumire de la altcineva, atunci iarăși nici prietenie nu poate ree 
simţi. Deci nici întrucît sînt buni nu-și sînt prieteni asemănătorii. Și 
cu aceasta sîntem la capătul tezei întîi. S-a ajuns la o ființă închisă, su- 
ficientă sieși, care amintește și de astă dată de fiinţa parmenidiană. 
Începută aparent sul semnul lui Empedocle, teza întîi sfîrșeşte sub cel 
al lui Parmenide. Ducă ea nu e valabilă, e pentru că, în ochii lui Platon, 
eleatismul nu este. 

Iată deci primu încercare de descriere a naturii prieteniei. Se căuta 
prietenia în atracţia necesară dintre asemănători și era nevoie, ca urmare, 
să se analizeze noţiunea de asemănător. De la începutul analizei însă se 
dovedea că noţiunea de asemănare e împletită, în spiritul grec, cu acea 
valoare superioară, fără restricţii morale, care e binele. Dacă philia se 
va obține pe calea începută, ea va fi comandată de bine, care ne va însoți 
statornic de acum înainte. Dar accentul cade sau pe asemănare, sau pe 
bine, iar dacă iei asemănarea în sensul ei extrem, identitate, prietenia 
nu e posibilă; la fel dacă iei binele în sensul lui extrem. Ce e de făcut? 
Dialectic un singur lucru, să mergem la celălalt sens extrem, la neasemă- 
nare. Căci dialectica înseamnă progres prin opoziție. 


Acum e în joc ideea de ,„,asemănător”. Sub forma aceasta, Platon 
n-a întreprins în altă parte un exerciţiu dialectic asupra ei; dar în ace- 
lași loc din Parmenide unde tînărul Socrate e îndemnat să se exercite 
dialectic, este menţionată, printre alte idei ce ar merita să fie folosite, 
şi cea de asemănare. În schimb asemănătorul apare, sub formă de iden- 
tic, de „„același”, opus lui altul, în Sofistul, și ia tocmai sensul pe care-l 
găseam mai sus, de maximum de potrivire. lar cu acest maximum de 
potrivire nu se obținea prictenia. Încotro se poate porni de la identi- 
tate? Spre opusul ei extrem, spre contradicție. De la maximum de potri- 


vire se trece la maximum de nepotrivire. 


2. Prietenia e o atracţie între lucruri neasemănătoare, 
contradictorii 


215 c—216 ce 

Saltul e întreprins de Socrate tot cu ajutorul unui poet, ca și cum o 
inspiraţie și nu stringenţa dialecticii l-ar duce aici. El caută acum opu- 
sul extrem al asemănătorului înțeles ca identic. Pe al lui agathos, cel 
bun, nu mai avea sens să-l pună în discuţie urmărind prietenia, căci 
opusul lui e cel rău; și era dovedit că răul nu poate fi prieten cu nimeni 
şi nimic. Socrate însă ţine să reamintească despre ideea de bine impli- 

cată în ideea de asemănare, spunînd: „am auzit... că asemănătorul 
e cel mai înverșunat împotriva asemănătorului și cei buni împotriva celor 
buni” (215 c). Chiar în dezbaterea tezei de față va avea nevoie de această 
implicaţie, căci s-ar putea întîmpla să reajungă la contradicția dintre 
rău și bun. 

Cel care deschide aici, ca Homer la teza întîi, capitolul, este Hesiod, 
cu versurile sale despre 'dușmănia asemănătorilor. („„Ură-ai să vezi la 
olar pe olar ...”). De astă dată însă e limpede că poeţii nu sînt valabili 
prin ei înșiși, ci prin doctrinarul, prin „fizicianul” pe care-l ilustrează. 
Recursul lui Platon la poeţi e mai mult un recurs la presocraticil. Dar 
în timp ce în teza întîi recursul la Empedocle era discutabil istoricește, 
fiind vorba pînă la urmă despre teza parmenidiană, de astă dată,nu 
încape îndoială că e vorba de Heraclit, sau în primul rînd de el. Tocmai 
în lumina lui Heraclit, de altfel, se dovedește mai nimerit să te gîndești, 
pentru prima teză, la Eleaţi decît la Empedocle. Căci întotdeauna (în 
Cratylos, în Theaitetos, în Sofistul), lui Platon îi place să se situeze expli- 
cit între Eleaţi și Heraclit. lar menţionarea lui Heraclit e din plin nece- 
sară acum, el fiind cel care invocă stăruitor contradicţia despre care e 
vorba aici. 

Cum să nu înţelegi aici: contradictoriu? Și cum să nu vezi opoziția 
dintre Parmenide și Heraclit? Sîntem pe toate planurile, cu exemplele 
ce vin, la antipodul primei teze, — afară de ordinea binelui. Și tocmai 
planul acesta al binelui (în înțeles grec) și-l rezervă Socrate pentru a 
combate teza contradictoriilor, după ce dăduse de bănuit, prin prezen- 
tarea sa exaltată, că o va înlătura şi pe ea. Faptul că tinerii aceștia, în 
speţă Menexenos (aici cînd Lysis, cînd Menexenos răspund, în chip suges- 
tiv) se lasă repede cuceriţi de teza contradictoriilor astfel prezentată, 
e un semn prost pentru ea; e semnul că închide mai multă persuasiune 


retorică decît adevăr. Dacă te laşi convins pe cale retorică poţi fi lesne 
pus în perplexitate printr-o replică tot retorică. Aceiași vorbitori — sau 


alţii de aceeași speţă, sofișştii, profesioniști ai contradicţiei (216 b) — care 
te-au convins că prietenia se ivește între lucruri contradictorii, se vor 
grăbi să-ţi arate că prietenia însăși are un contradictoriu (iarăși super- 
lativ: „cât se poate de contrar”), dușmănia, și că deci dușmanul va resim- 
ţi prietenie, ba chiar va inspira așa ceva, ceea ce e absurd. N 


1 Afirmația lui ZELLER — Die Philosophie der Griechen, ediţia a 
V-a, Leipzig, 1922, pp. 525-526 — că în dialogurile de tinereţe Platon 
nu dovedește nicăieri o cunoaștere mai intimă a sistemelor anterioare 
și nu combate decît pe sofiști, e inexplicabilă cînd ai în față Lysis. 

Dar argumentul — așa neadiîncit — nu este hotăriîtor pentru Platon, 
iar el va simţi nevoie să-l întregească. E vorba de o imposibilitate de 
principiu, în realitate nici ea absolută, de vreme ce există în limba greacă 
termeni ca philechtros, sau philoneikia, compuși tocmai din contra- 
dictorii de aici. Contradicţia adevărată o va da ceea ce urmează, și abia 
din perspectiva căpătată vom înţelege de ce prietenia și ura își sînt con- 
tradictorii, sau în ce măsură sînt și termenii de mai sus (sărac-bogat, 
cald-rece, și ceilalţi). 
> Imposibilitatea prieteniei contradictoriilor va rezulta din conside- 
rarea ordinii „binelui”. De astă dată refuzul contradictoriilor, ca soluție 
pentru problema prieteniei, va fi categoric: nici cel drept nu poate fi 
prieten celui nedrept, nici cel înţelept sau cumpătat celui nesăbuit, și 
nici cel bun celui rău. Primele două opoziții se reduc în definitiv la cea 
de-a treia, care e dătătoare de măsură pentru rest. =< 

Cu răul și binele, însă, regăsim implicaţia principală a tezei întîi. 
Și atunci îți dai seama că e vorba de ordinea lumii, de ordine însăși. 
Bine și rău nu sînt contradictorii întîmplători, ci termenii metafizicii 
platonice, capetele de drum ale fiinţei: limita de jos și limita de sus a 
lui a fi. Acum începe să fie limpede de ce prietenia dintre contradictorii 
nu e posibilă: e vorba, poate, în toate opoziţiile ireductibile, de tendinţe 
diferite, o tendință de organizare (binele) și alta de dezorganizare (răul) 
a lucrurilor. 

Nu trebuie luat ca de la sine înţeles că Platon refuză orice contact 
al contradictoriilor. O anumită apropiere face și el între contradictorii, 
sau măcar între contrarii, cel puţin în alte dialoguri. 

Atunci de ce binele și răul nu-și sînt prieteni? Pentru că prietenia 
înseamnă atracţie, şi ci nu se atrug În teza întîi, unde cra vorba de 
asemănători duși pînă la identitate, ci nu se mai căutau unul pe altul, 
tocmai pentru că erau identici. Și fiindcă asemănătorii sînt realități 
organizate, deci bune, Platon ia lucrul bun ca atare și constată că, dus 
pînă la capăt, pînă la excelența lui, nicitel nu mai „caută” altceva, 
nici el nu mai înclină către prietenie. — Aici, în teza a doua, e vorba 
de neasemănători și anume de unii duși la extrem, la contradicție. Se 
caută ei unul pe altul? Dimpotrivă, sînt însufleţiți de tendinţe diferite, 
fug unul de altul. Termenii contradictorii interesează mai puţin prin 
natura, cît prin tendința lor. Dacă sărăcia „tinde” către bogăție, dacă 
bolnavul tinde către sănătate, dacă golul tinde spre plin, caldul spre 
rece, viața spre moarte, atunci nu e vorba cu adevărat de contradic. 
torii şi contradicţie ; termenii par contradictorii, pot deveni contradictorii, 

dar nu sînt. Contradictorii sînt tocmai termenii care, fiind așa cum 
sînt, se evită. Dacă se atrag, contradicţia cade. 

În exemplele anterioare binelui și răului nu era limpede că termenii 
contradictorii fug unul de altul; într-un sens tindeau unii către alții, 
chiar dacă nu era o adevărată atracţie reciprocă, așa încît dădeau ilu- 
zia de prietenie. Dar cu binele și răul e limpede că și tendințele, nu numai 
natura lucrurilor, le deosebesc. Binele nu aduce, doar formă, organizare, 
dar şi o tendință de organizare; răul nu e numai descompunere, dezor- 
ganizare, dar și tendință de dezorganizare (entropie, spunem astăzi). 
Contradicţia e o mișcare, şi totul depinde de sensul acestei mișcări. 
Identitatea era o stare, o desăvîrșire întru imobilitate, ca la Eleaţi, pe 
cînd contradicţia duce la mobilism, ca la Heraclit. În planul mișcării 
însă nu poţi lua lucrurile în gata-făcutul lor; nu e destul să constați că 
membrele zeului aceluia sînt disjecta, sînt risipite peste ape, ci trebuie 
să vezi ce tendinţă este în ele: dc a se aduna la un loc, sau de a se risipi 
și mai mult? Contradicţia are loc abiu acum, cînd tendința este de a se 
risipi și mai mult. Contrndictorii deci sînt cele cît mai depărtate, „cît 
mai neasemănătoarc”. Și pentru că există lucruri foarte depărtate „care 
totuși se atrag într-un fel, Pluton precizează, cu exemplul binelui și rău- 
lui, că nu c destul să fie foarte depărtate, ci trebuie să fie în neincetată 
tendinţă de depărtare. 

Poate că, în sensul acesta, Platon spune mai exact care e esenţa con- 
tradicţiei decît un Heraclit. Căci Heraclit constata, paradoxal, că unii 
termeni, prin natura lor contradictorii, se atrag (se întîlnesc, coincid) 
şi făcea o lege din această atracţie. Dar dacă se atrag nu mai sînt contra- 
dictorii. Tocmai aceasta vrea principiul contradicţiei: să nu se atragă, 
să se respingă în chip expres. Și tocmai aceasta ne arată abia contra: 
dicţia dintre bine și rău: că sensul contradicției e de a nu lăsa loc nici 
unui fel de atracție. Ea e deci contradicția fundamentală, care le face 
posibile pe toate celelalte. 

Poate fi o amăgire să crezi că deţii — fără alte justificări — ideea 
de bine antic, cînd „binele platonic” a fost celebru prin obscuritate. 
Dar e indispensabil să știi, cel puţin, că binele are o direcţie și să descrii 
această direcţie. Iar contradicţia dintre rău și bine pare a cuprinde cele 
două direcţii de bază ale viziunii grecești despre lume, direcţii ce fac 
posibilă orice contradicţie, în ultimă instanţă. Ce este prietenia, aceasta 
era problema care dădea naștere desfășurării dialectice de pînă acum. 
În urmărirea ei, se cercetase ce e asemănarea extremă (identitatea), 
iar acum s-a văzut ce e neasemănarea extremă (contradicția). Dar ase- 

mănarea nu era posibilă decît prin bine, neasemănarea prin rău, prin 
diviziune, neasemănarea extremă, contradicția, sfîrșind prin a fi tocmai 
cea dintre bine și rău. Dacă prietenia nu e de găsit nici în asemănare, 
nici în neasemănare, înseamnă că nu e de găsit nici în bine sau în rău. 
Să mai căutăm undeva? Între ele. 

Căci Platon luase asemănătorul şi neasemănătorul ca extremi: identi- 
tate și contradicţie ; bine și rău desăvirșite Prietenia însă implică atracţie, 
deci exclude răul desăvîrşit; dar implică și deosebire între termenii ce 
se atrag, sau măcar distanță (altfel de ce s-ar atrage?), iar spărtura din- 
tre ei exclude binele desăvîrșit, ba implică un minimum de rău, un mini- 
mum de diviziune. Așadar la capătul celor două teze, vezi limpede că 
prietenul e un „intermediar”, cum va zice Banchetul, un termen căruia 
îi trebuie niţel rău şi nu-i strică oricît de mult bine pe lîngă acest rău. 
E firesc atunci să cauţi între bine și rău: în ceea ce nu e nici bun, nici 
rău. Necesitatea dialectică de a merge de la un extrem la altul lăsase 
ascuns termenul intermediar. Să cercetăm deci, „spre a nu ne mai ră- 


mâne nimic ascuns” (216 c), ipoteza ce rămîne. 


3. Prietenia e de la nici-bun-nici-rău 
către ce e bun 


216 c—218 d 

În formă, ipoteza aceasta ar părea să nu continue pe primele două. 
Dacă prima era : prietenia e între asemănători, iar a doua, între neasemă- 
nători, a treia ar fi trebuit să fie prictenia între nici-asemănători nici- 
neasemănători. Consecvenţa în formă, însă, n-ar avea sens, căci Platon 
nu face exerciţiu retoric, ci unul filosofic. 

Nu în formă, ci în sens gîndeşte Platon. De aceea nu numai că spune 
ssDici-bun-nici-rău”, dar adaugă: cu tendinţa către ce e bun. E mai 
mult decît trebuie? Pentru o conștiință modernă, poate; căci pentru ea 
nici-nici înseamnă ceva neutru, indiferent, situat perfect la mijloc (nici 
așa, nici așa). Însă la greci nu există neutralitate, ci lumea e orientată, 
ontologic orientată către bine. Pentru ei nici-nici înseamnă de la-spre. 
Dacă teza a treia substituie ideii de asemănare sau de identitate pe cea 
de bine, atunci aduce și direcția către bine. Deci teza nu poate fi enunțată 
decît așa cum o înfățișează Platon. El nu putea spune: prietenia e între 
un nici-bun-nici-rău și alt nici-bun-nici-rău, cum ar fi fost necesar iarăși 
formal. Ci: prietenia e între nici-bun-nici-rău” și bun. Si 

Dar e reciprocă, adică este și de la cel bun la cel nici-bun-nici-rău? 

sau numai de la acesta către cel bun? Problema e însemnată, căci pînă 
acum ni se vorbise de prietenia de tipul întîi, cea în care există reciproci- 
tate. Nu trecem oare, fără să vrem, la prietenia de tipul al doilea? Fără 
îndoială că da. De la asemănător, luat ca identic, s-a trecut la bine, iar 
acesta, la rîndul său, a adus o mișcare orientată, pe linia căreia prietenia 
ar putea acum, cu teza a treia, să capete o explicație. 


Dar care prietenie? Căci pînă acum era vorba despre termeni de aceeași 
natură, oameni sau lucruri, luaţi fie în ceea ce-i apropie (asemănare), 


fie în ce-i desparte (neasemănare) și consideraţi în acțiunea lor reciprocă. 
Acum însă termenii prieteniei nu mai sînt omogeni și nu mai pot acţiona 


reciproc. Unul e nici-bun-nici-răul, celălalt e binele. Despre primul ni 
se spune că tinde către tipul superior (mai bun) al celui de-al doilea, 
pe cînd despre acesta pare firesc să ni se interzică a spune că tinde să se 
degradeze către primul. Dacă e vorba de om luat ca nici-bun-nici-rău, 
aceasta înseamnă că prietenia ce e urmărită acum va tinde să descrie 
aspiraţia sa către ceva bun: o valoare, poate încorporată într-alt om, 
dar eventual, mai ales dacă e lăuntrică, una desprinsă de condiţia umană. 


Regăsim atunci tipul de prictenie dintre om și altceva decît el, al 
doilea descris mai sus, la sferă. De altfel e poate impropriu spus, despre 
această prietenic, că e doar între om și altceva. Așa cum primul tip de 
philia nu e numai între oameni, ci și între realități de același soi, la fel 
şi în al doilea e vorba de realităţi, acum de natură diferită, oameni și 
neoameni, dar și lucruri de un fel și valori de un alt fel. Fapt este că ana- 
liza — cu primele două teze ale naturii prieteniei, ca formă de acțiune 
reciprocă între realități de același fel — ne-a dus la alt tip de prietenie, 
cel între realități diferite. Tipurile de prietenie se implică unul pe altul. 


Poate că tipurile de prietenie se și explică unul prin celălalt; iar un 
al treilea tip s-ar putea să vină să le justifice cu adevărat pe amîndouă. 
Dar deocamdată sîntem aici; cu două tipuri de prietenie și încă nici o 
explicație a naturii ei. 

Momentul dialectic de faţă este deci urmarea legitimă a primelor 
două, oricît ar părea că ne poartă dincolo de ele. Platon însă nu face 
decît să-l enunţe, lăsînd pe interlocutor să găsească singur, dacă poate, 
legătura dialectică. Și cum celălalt, Menexenos, nu poate („„Ce vrei să 
spui?”, întreabă el, 216 c); cum, în definitiv, ar fi laborios să le explice 
de ce trece la teza prieteniei dintre nici-bun-nici-rău și bun — deși mai 
sus spusese limpede: „ca să nu ne rămînă nimic ascuns”, așadar ca să 
epuizăm posibilitățile dialectice, pe linia pe care ne-am angajat, — 

Socrate e pus să mărturisească: „nu prea știu nici eu ce spun”. Cît de 
bine o ştie, o va arăta îndată, alegînd tocmai proverbul potrivit. 

Căci de astă dată Socrate nu mai recurge la cîte un poet (respectiv 
la un presocratic), ci la un proverb. Platon vorbește acum despre doctrina 
sa, nu despre presocratici, ca pînă acum. Dar pentru intrarea în materie, 
își caută un motto, ca și mai sus. I-ar fi prins foarte bine un proverb care 
ar fi sunat: binele ţi-e prieten. Cu el, ar fi putut da tonul întregii teze 
a treia, așa cum versul din Homer comanda teza dintii și cel din Ilcsiod 
teza a doua. Dar n-avea la îndemiînă decît proverbul: „frumosul ţi-e 
prieten”. Tot ce-i rămînea era să pună bine în loc de frumos, ceea ce și 
face. 

Atunci, între cine are loc prietenia și de ce natură e ca, de vreme ce 
totuși există? Între nici-bun-nici-rău şi un alt termen. Nu poate fi vorba 
ca răul să reprezinte acest al doilea termen, căci fiecare lucru fuge de 
ceea ce îi primejduiește fiinţa, adică de descompunerea adusă de răul. 
Ontologic, există o „oroare de rău”, în perspectiva filosofică descrisă 
mai sus. Deci nu răul inspiră prietenie; rămîne s-o facă nici-bun-nici-răul 
sau binele pur și simplu. Iar Platon va lichida sumar; nici-bun-nici-răul 
nu poate fi prieten unuia ca el, căci atunci ar fi prietenie între asemănă- 
tori, lucru pe care teza întîi l-a interzist Prietenia! încape deci, cum a 
enunţat-o de la început teza cea nouă, între nici-bun-nici-rău și bine; 
sau mai corect, de la nici-bun-nici-rău căţre bine. ». 

E de acceptat întocmai concluzia? Dacă prietenia e doar de la nici- 
bun-nici-rău către bine, înseamnă că ea nu e reciprocă, ci unilaterală; 
că e forma aceea de atracţie și aspirație care ne apărea ca un al doilea 
tip posibil de prictenic“Fără îndoială că primul tip crea multe greutăți, 
dar pretenţia celui de-al doilea tip, de-a da singura prictenie posibilă, 
pare îngrijorătoare deocamdată. Dacă nici-bun-nici-răul e singurul 
subiect de prietenie, el trebuie totuși, în unele cazuri, să fie și obiect al 
ei. lar de vreme ce binele nu-i poate purta prietenie, rămîne ca tot un 
nici-bun-nici-rău să-i răspundă cu eazCăci de la acest tip de prietenie 
au pornit cei doi tineri, Lysis și Menexenos, cu afecțiunea lor reciprocă; 
ei erau pretextul acestei desfășurări dialectice. Chiar dacă, de aici înain- 
te, nu va mai fi vorba despre prima prietenie, ea rămîne o problemă 
centrală a dialogului:“Într-un singur caz, însă, concluzia de aici va fi 


1 Presupoziția morală a socratismului aceasta e, fuga de rău, la care 
doar ignoranţa te duce. Ea e și presupoziţia platonismului, dar cu un 
accent ontologic. 

îndreptăţită: dacă se va dovedi că prietenia cu sens reciproc, «dle la cure 
s-a plecat, nu e cu adevărat prietenie decit în măsura în care o implică pe 
cealaltă, cea unilaterală. Și așa va fi. —. 

Prietenia reciprocă a făcut deci loc unei prietenii ca aspirație uni- 
laterală, iar aceasta stă deocamdată pe primul plan. Prin ea pare a se 
deschide o cale (217 a) care merită să fie urmărită. Să lăsăm deocamdată 
în umbră celălalt tip de prietenie, chiar dacă el e cel care ne interesa 
îndeosebi; să nu complicăm lucrurile menţinîndu-l pe rol și explicînd 
tinerilor acestora, care n-au prins bine mplicaţiile discuţiei, că totuși 
nici-bun-nici-răul poate fi numit prieten cu nici-bun-nici-răul; să ne 
folosim de posibilitatea formală, exterioară, de a-i decreta „asemănători”, 
deci inutilizabili pentru ideea de prietenie, și să ne angajăm pe calea 
care ni se deschide acum, în clipa în care punem ca teză că nici-bun- 
nici-răul e prieten binelui. 
>. Iată, de pildă, trupul omenesc, luat ca atare; el ar putea fi socotit 
ca nici-bun-nici-rău. Binele, pentru cl e sănătatea ; răul e suferința adusă 
de boală. Firește, dacă iei în considerare un trup sănătos, nu un trup 
pur și simplu, atunci nu poţi presupune că cl tinde către sănătate și că 
are atracţie pentru mijlocul care-i aduce sănătatea, în speță pentru 
medicină. Sănătos fiind, un trup e în situaţia creată de teza întîi: își 
e suficient sicși pe uceastă linie ; e nemișcat, indiferent. Nu deci un trup 
sănătos, în sensul absolut, e de luat în considerare, ci un trup pur și 
simplu, așa cum sînt toate, pîndite adesea de boală, dar în stare, prin 
meșteșugul unora, să înfrunte și să învingă răul: deci un trup așezat 
între răul și binele său, un nici-bun-nici-rău. Nu e limpede, la el, meca- 
nismul prieteniei? În momentul în care se ivește ameninţarea răului, 
trupul se îndreaptă, cu însufleţită prietenie (217 b), către ceea ce-i poate 
aduce binele dorit. În lumina acestui bine, el va socoti că şi mijlocul 
care i-l dă, medicina, este unul, iar prietenia pe care o poartă celui dintii, 
binelui, se vu răsfrînge asupra celei de-a doua. Dacă nu întîrziem asupra 
acestei deosebiri între un bine-mijloc și un bine-scop, ne va fi totuși 
limpede, cu acest exemplu, mecanismul prin care nici-bun-nici-răul 
năzuiește către bine din cauza apariției răului. x 

Acest „din cauza apariţiei răului” (217 b), în schimb, oricît de inci- 
dental ar părea, cere să se întirzie puţin asupra lui, iar Platon nu şovăie 
s-o facă. Dacă am găsit mecanismul prieteniei, — cel puţin al celei uni- 
laterale — am făcut-o cu prețul intrării în joc a răuluiXLa prima vedere, 
lucrul pare curios: răul era permanent proscris pînă acum, în toate 
încercările de explicaţie a prieteniei. Numai că era vorba de rău în el 

însuși, nu de efectele lui, iar aici e vorba de efectele lui. În schimb în 
el imsuși, răul e statornic evitat; el nu intră în nici un fel de compunere, 
nici măcar cu sine, deci e inapt prieteniei. Totuși, indirect, el slujește 
cauza prieteniei, tocmai prin faptul că e evitat, că stîrnește un proces. 
În definitiv, philia înseamnă o vustă mișcare către ceva, o năzuinţă, 
u ntracţie, iar ciudăţenia atracției, în punctul în care sîntem, e că poate 
avea loc din cauza unei repulsii. Repulsia de rău apare aici ca o condiţie 
a atracției exercitată de bine. — Poate că e o soluţie provizorie (cum se va 
dovedi), dar este o soluţie. > 

Așadar răul e necesar, pînă la un punct, în exerciţiul prieteniei. În 
definitiv era limpede încă de mai sus că, în măsura în care prietenia 
implică o deosebire, o distanţă între termenii ce se atrag, implică și un 
minimum de rău, adică un minimum de diviziune. Dar cît rău? Platon 
e conștient că, odată invocat, răul poate desfiinţa lucrurile. De aceea 
se grăbeşte să precizeze : atîta rău cît să nu fie afectată substanţa însăși 
a unui lucru. Orice lucru poate avea parte de rău. Problema e să nu și 
devină (217 b) rău, căci atunci n-ar mai putea tinde de fel către bine. 
Răul poate fi o prezenţă: dacă e o prezenţă accidentală, e un ferment, 
un îndemn către bine; dacă însă ar lua caracter de prezenţă esențială, 
atunci lucrul efectiv rău n-ar mai putea nutri nici un fel de prietenie. 
Și Plnton lămurește totul, prin exemplul acela al obiectului pe care-l 
vopseși! într-o culoare anumită, El are acea culoare, o are pentru că 
ia fost  lăugată; dar nu este efectiv de acea culoare, ci doar în aparență. 

Întîl um aici, dacă nu în litera, cel puţin în spiritul ei, una dintre 
distincţiile filosofice de prim rang, care abia cu Aristotel va căpăta 
o expresie de şcoulă: cea dintre esenţă și accident. Am redat-o prin 
deosebirea dintre „a fi ceva” şi „a avea ceva”. În text, ea apare sub 
o formă și mai sugestivă, sub unul din acele jocuri de cuvinte ce adesea 
ascund la Platon atîta substanţă filosofică. E jocul dintre paresti, „a 


3» 


fi prezent”, „,a fi lîngă”, și 6sti, accentuat (217 c), deci cu sens de exis- 
tenţă. Opoziția e reluată la un moment dat sub forma de a fi și a 
părea, spre a se vorbi apoi despre lucrul care „are parte” de o pre- 
zenţă și ceea ce e prezent (217 d). Ceva poate să-ţi fie prezent, poate 
să ţi se alăture, să te însoțească, fără să te pătrundă cu adevărat. Dacă 
te pătrunde și transformă, atunci ești acel lucru și împărtășești destinul 


lui; dacă nu ești deși ai acel lucru, acel aspect, acea stare, ești totuși 
altceva. 
Posibilitatea de integrare a răului în lume ţine de această deosebire. 


Dacă însă orice alt atribut poate fi sau accidental sau esenţial, răul 

trebuie să rămină doar accidental. Platon, e drept, nu deosebește aici 
răul de alte atribute și vorbeşte despre lucruri ce pot deveni cu adevărat 
rele, cum ar fi vorba de lucruri ce devin cu adevărat albe. Dar în rea- 
litate răul nu are, în viziunea greacă, această libertate de a fi un atri- 
but esenţial, căci el atacă esenţa însăși, dizolvă ființa. Cînd Platon spune 
că: „uneori nici-bun-nici-răul devine rău în prezenţa răului” (217 e), 
fără îndoială că se gîndește la desființarea lui. Printr-un rău esenţial, 
nici-bun-nici-răul nu numai că încetează să fie ceea ce e, adică nici- 
bun-nici-rău, dar încetează să fie, pur și simplu. 

De aceea, dacă lucrurile lumii acesteia nu sînt bune, ele nu sînt în 
nici un caz rele, ci plutesc majoritatea în starea de nici-bune-nici-rele. 
Dacă însă nici-bun-nici-rău ar însemna indiferenţă față de bine și rău, 
lucrurile ar sta pe loc. Dar răul vine să le pună în mișcare către binele 
propriu. E rolul răului să primejduiască lumea, în măsura în care n-o 
poate desfiinţa, și deci s-o îndemne către un plus de fiinţă, de împli- 
nire întru bine. 

Am văzut procesul acesta în cazul ordinii corporale. Acum e lesne 
să-l descriem și în ordinea sufletească. Într-un sens, binele sufletului 
este sophia, înțelepciunea aceea căpătată prin iscusința cunoașterii. E 
revelatoriu, în această privinţă, faptul că termenul de sophia, care la 
început denumea la greci orice formă de iscusință, sfîrșește prin a se 
fixa la iscusința omenească adusă de cunoaștere. Cunoașterea primează, 
între toate iscusinţele omenești. Ea e cu adevărat binele, lumina, fru- 
museţea sufletului („„Ce frumos ești, Theaitetos!” exclamă Socrate, cînd 
tînărul acela, urît fizicește, îi dă un răspuns iscusit.) Dar este ea dată 


omului în chip desăvirșit? Celor cărora le e dată — zei sau oameni — 
nu le mai trebuie năzuința către sophia, philosophia (218 a). Însă cui, 


dintre oameni, îi e dată în chip desăvirșit?i. La fel ca în teza dintii, 
unde philia nu era posibilă în planul desăvirșirii, filosofia nu e posibilă 
decît pentru că nu există desăvîrșire. Orice formă de philia, inclusiv 
filosofia, reprezintă o valoare umană, și atîta tot. Zeii nu se bucură 
de desfătările omenești ale prieteniei. 

A< În orice caz sufletul omenesc, în măsura în care e omenesc, năzuieşte 
către bine, căci el nu e încă pe de-a-ntregul bun. Dar condiţia spre a 
filosofa e să nu fie nici pe dc-a-ntregul rău; să fie nici-bun-nici-rău. 
Aici răul ar fi neștiinţa ; și, la fel ca în cazul corpului, e o chestiune de 


1 E sensul dezvoltat în Banchetul, la 201 a și urm. Eros-ul „filoso- 
fează” de-a lungul întregii sale vieţi, fiind nici-bun-nici-rău. 

grad. Dacă e vorba de o asemenea neștiinţă, o asemenea incultură încît 
sufletul să se fi întunecat de tot, să fi orbit, atunci nu mai e posibilă 
filosofarea: dar dacă sufletul știe ceva, măcar cum că nu știe, dacă 
nu e în totală ignoranță, atunci se mai poate ridica spre lumină. Și de 
astă dată, un anumit dozaj al răului vine să favorizeze aspiraţia către 
bine. Concluzia poate fi deci: și în cele corporale, și în cele sufletești, 
nici-bun-nici-răul este prieten binelui, din pricina apariţiei răului.” 

Cu concluzia aceasta Lysis și Menexenos sînt întru totul de acord. 
De altfel Socrate, după ce dialogase pînă atunci cu unul sau celălalt 
dintre ei, se adresează acum în concluzie amîndurora, de parcă ar vro; 
să sublinieze, cu un gest retoric („„0, Lysis și Menexenos” — 218 b), 
însemnătatea concluziei la care s-a ajuns. Am găsit acum ce este prie- 
tenul, lucrul prieten (la neutru) și cui îi este prieten. Dialogul ar părea 
să se încheie, cel puţin pe latura dialectică. 

Impresia aceasta de sfîrșit ar fi cu atît mai îndreptăţită cu cît teza 
a treia, la capătul căreia sîntem, este întru totul pe linia gîndirii plato- 
niciene. După ce primele două expuneau puncte de vedere străine, 
Platon își expune aici gîndirea sa. E acum limpede că teza întîi repre- 
zintă, conștient sau nu, nostalgia eleată, teza a doua dă expresie crizei 
heracliteiene, în timp ce ultima se întinde tocmai peste cîmpul de 
mijloc, cu o preferință către eleatism, adică exact poziţia lui Platon. 
N-ar fi firesc ca dialogul să se sfirșească aici? 
» Ar fi fost firesc dacă Platon n-ar fi consimţit să ridice crize în pro- 


pria sa gîndire.-" 


“MIL. MOBILURI LI PRIETENIEI 


4. Mobiluri externe 


218 d—220 e 


Ceva nelămurit deşteaptă și de astă dată, în mintea lui Socrate, o 
bănuială. Mai întîi, tot după un moment de triumf aparent, Socrate 
ceruse îngăduința să-și facă presupunerea cea nouă (hypopteuo, 214 e). 
Aici vorbește despre o ciudată bănuială (hypopsia, 218 c). Termenii 
închid un același prefix, sortit poate să evoce un sentiment obscur, 
venind de jos (hypo), spre lumina conștiinței. Ce este? E poate con- 
ştiinţa surdă, nemulțumită, că a trebuit să accepte râul. 

Am stabilit, dialectic, unde este de găsit prietenia (cele trei tipuri 
posibile) și care este natura ei (cele trei teze de acum). Cu teza a treia, 

a fost pusă în relief o anumită mișcare dinspre rău, ca termen iniţial, 
înspre bine, ca termen final. Dacă prietenia reprezintă această mișcare, 
atunci va fi normal să treci, de la descrierea naturii ei, la descrierea 
mobilurilor ei. Prin urmare planul de discuţie a fost relativ simplu, 
deși nu limpede formulat. Platon se întreabă succesiv: cine devine, 


cine este și.de ce este prieten. Â cercetat așadar care e sfera, care e 
natura și acum va cerceta care sînt mobilurile prieteniei. 





La întrebarea: din ce motive se poartă prietenie, un prim răspuns 
este: „în vederea a ceva”, de vreme ce binele e ţinta. Dar tot din teza 
a treia am văzut că răul funcţiona ca un fel de principiu-motor. Repulsia 
faţă de el era cea care îndemna nici-bun-nici-răul să se îndrepte către 
bine, să se lase atras de el, deci să-i poarte prietenie. Rezultă că nu 
numai în vederea unui lucru, ci și „din cauza unui alt lucru” se naște 
acest impuls al prieteniei. Astfel că, în momentul cînd ia în cercetare 
aspectul cauzal al lucrurilor, Platon e în măsură să dea un îndoit răs- 
puns: în vederea a ceva, și din cauza a ceva (218 d). 

Numai că amîndouă aceste aspecte pot duce la criză conceptul de 
prietenie stabilit pînă acum. Există într-adevăr două probleme care 
tulbură gîndirea greacă pînă în străfunduri: teama de regres la infinit 
și teama de rău. Vrem să spunem: repulsia de-a recurge la infinit (care 
la greci înseamnă nedeterminare) și oroarea de a trebui să invoci răul. 
Amîndouă aceste riscuri stau însă aici, în inima cercetării platoniciene. 
De aceea, trecerea la momentul dialectic al mobilurilor prieteniei poate 
pune în primejdie totul — sau poate justifica definitiv tot ce s-a obţi- 
nut pînă acum. 

a) „În vederea a ceva” — Încă de la teza ultimă a nici-bun-nici- 
răului reieșea, incidental, că poţi fi prieten cu ceva în vederea a altceva, 
că există prieten-mijloc și prieten-scop. Era vorba despre acel nici-bun= 
nici-rău care e trupul, nutrind prietenie, cînd e amenințat de un rău, 
către un bine (medicina), în vederea altui bine (sănătatea). E tocmai 
exemplul ce va fi reluat aici (la 218 e), în momentul în care Platon vrea 
să explice primul dintre mobilurile prieteniei: în vederea a ce se poartă 
prietenie. 
= Porţi prietenie unui bine pentru că dincolo de el e un alt bine prieten. 
În termenii lui Platon, literal traduși (219 b): „prietenul e prieten 
prietenului, în vederea prietenului”; sau: „în vederea prietenului e 
prieten lucrul prieten cu cel prieten”. E puțin fastidios, fără îndoială, 
dar nu fără intenţie. Jocul de cuvinte pe care-l practică Platon are rostul 
de a concretiza și da culoare unci primejdii logice. Nu e primejdia de a 

face ca prietenul să fie prieten cu prietenul, adică asemănătorul cu ase- 
mănătorul, ceea ce teza întîi interzisese; menţionînd acest risc, Platon 
nu va insista asupra lui, căci e pur verbal. (Simplul fapt că poartă același 
nume nu face lucrurile să fie asemănătoare, cu atît mai puţin identice). 
Primejdia este, în schimb, de a cădea într-un regres la infinit; de a 
se căuta prietenia în vederea unei alte prietenii, care să ducă la oa 
treia... Căci într-adevăr, dacă orice prietenie e în vederea a ceva, atunci 
și lucrul în vederea căruia porți prietenie altuia, de exemplu sănătatea 
în vederea căreia porți prietenie medicinei, e sortit să trimită la un 
altul, care va face la fel. În termeni mai liberi: îndrăgești ceva în vederea 
unui lucru drag; cum și pe acesta îl îndrăgești, înseamnă că o faci în 
vederea altui lucru drag; și tot așa mai departe. Pînă unde? 

Ne vom istovi oare, mergînd așa tot mai departe?, se întreabă Platon 
(219 c). Pentru el, ca pentru orice conștiință greacă, dimensiunea infi- 
nitului nu e cu adevărat o dimensiune. Trebuie un „,principiu', un 
capăt de drum, care în realitate să fie început de drum, — sau alt= 
minteri sentimentul prieteniei are în el ceva tantalic. Trebuie un „,prie- 
ten prim”, un prieten originar, dacă vroim ca lanţul prieteniilor noastre 
să aibă trăinicie. lar ,„în vederea a ceva” are, în ultimă instanță, sens 
de: în vederea acestui prieten prim — dacă e sortit să aibă un sens. 
Dacă nu, tot ce s-a dovedit pînă acum despre prietenie se destramă. 
Te oprești la „fantome” ale prieteniei, spune Platon, fără s-o găsești 
cu adevărat nicăieri. 

Dar e atît de nefiresc să pui un termen prieteniei, adică să găsești 
un prieten prim? Dimpotrivă, orice exemplu de interes prietenesc și, 
în sens larg, de interes pentru ceva, pare să-l implice. Părintele, de 
pildă, care-și îndrăgește mult fiul, care pune pe fiul său deasupra a orice 
altceva, pourtă totodută interes și lucrurilor sau fiinţelor ce vin să favo- 
rizeze existenţa aceea atît de prețioasă. Cu gîndul la fiul său, el face 
caz de unele lucruri neînsemnate în ele însele, ca, de pildă, leacul care 
salvează viaţa acestuia, sau vasul în care e acel leac. Ele sînt: „în 
vederea a ceva”; iar ţinta, obiectul final, acesta interesează. Chiar 
cei care spun sau despre care se spune că iubesc aurul și argintul, chiar 
și ei iubesc în realitate ceea ce le poate fi mijlocit de aur şi argint. 
Peste tot, în cele ale vieţii, unde vezi oameni făcînd caz de ceva, ei 
poartă interes altui lucru decît par să poarte. Există valori-mijloc și 


valori-scop, — experienţa e curentă. 
În acest sens imediat ești ispitit să iei — cel puţin în primul mo- 
ment — și gîndul „,prietenului-prim”. Spre un astfel de prieten ne-ar 

ridica toate acele așa-zise prietenii (220 a); la el siîrșesc toate și ele 
cu adevărat prietenul. lar în timp ce ioate celelalte sînt „în vederea 
a ceva”, în speţă a sa, el, prietenul-prim nu mai e în vederea a nimic, 
ci e valabil în sine și pentru sine. Toate celelalte trimit la el, el nu 
trimite mai departe. Inima celui ce iubește se odihnește aici, la capătul 
pelerinajului. X 

Toate acestea se întîmplă în imediat, în experienţa de toate zilele. 
Dar nu poţi ascunde multă vreme că experiența de toate zilele ea însăși 
e plină de înţelesuri mai adînci. Că Platon scapă, cu tema acestui „,prie- 
ten-prim”, de primejdia regresului la infinit, e limpede. Cu ce preţ însă?, 
cu preţul introducerii unei vaiozi absolute în ordinea aceasta omenească. 
Oricît ai vroi să înţelegi lucrurile moderat, rămîne faptul că prietenul- 
prim e gîndit ca un „în sine”. Fiul pare pentru părinte o ţintă afectivă; 
dar, dacă analizezi mai adînc lucrurile, și el e iubit tot „în vederea 
a ceva” (de pildă din setea prelungirii de sine, sau setea de eternitate, 
cum va spune Platon în Banchetul). Fiecare prietenie e una nedesăvîr- 
şită, în drum spre altceva. Ce poate fi aici prietenul în sine, valoarea 
în sine? Medicina e o valoare, dar în vederea alteia, sănătatea; să fie 
sănătatea o valoare în sinc, la care să te poţi opri? 

Proiectarea uzeasta a prietenului, chiar a celui de toate zilele, pe 
ecranul idealului — tot ce facem în imediat e ancorat în esenţial, s-a 
spus, — dă o nouă perspectivi lucrurilor. În primele două teze din 
Lysis, relevă un comentato” prietenia apare ca desfășurindu-se între 
eu și tu. Doar cu acel prieten-prim s-ar trece din dimensiunea lui Ich 
în die neue Dimension des Es. — Aşa să fie? Dacă e așa, atunci solu- 
ţia găsită pentru prietenie echivalează totuși cu desființarea ei. Ajunși 
în regiunea lui Es, a impersonalului — cine mai e prieten cu cine? 
sau măcar: cine mai e prieten cu ce? Pierderea în impersonal, ce mai 
poate ea păstra din caracterul particular al prieteniei? Și nu era limpede 
încă din partea întîi că problema se punea între aceștia, Hippothales 
și Lysis, sau Lysis și Menexenos? 

Recursul la ideal nu poate însemna, deci, o părăsire definitivă a 
lumii acesteia. În cazul prieteniei e vorba de o angajare în particular, 


în ordinea reală, subiectivă, a lui eu și tu, care trebuie explicată. Tocmai 
aceasta e taina prietenici.+ Nu explici nimic din ce este concret dacă 


recurgi la idealul fără întoarcere spre concret. Din nou e clară în plato- 





1 PAUL FRIEDLÂNDER, în Platon, Eidos-Paideia-Dialogos, Berlin, 
1928, vol. I, p. 60. 

nism primejdia de a părăsi concretul prea devreme. Dacă acesta e preţul 
pentru înlăturarea primejdiei infinitului, atunci nu s-a făcut decît să 
se înlocuiască o primejdie prin alta. 

Că se ajunge, cu acest prieten prim, la o ordine ideală, nu încape 
îndoială. Dar nu e una fără întoarcere, — sau, atunci, nu mai e nevoie 
de întoarcere, în măsura în care ai mutat lumea reală pe altă treaptă 
de realitate. Și ni se pare că așa face Platon. Ascensiunea de aici, sub 
atracţia cauzei finale, e tocmai cea din Banchetul, iar acolo e limpede 
că individualul ca atare nu se pierde, că Eros-ul are sens pentru cineva, 
sporește sau înveșnicește prin procreaţie ființa cuiva. 

Analogia cu Banchetul poate lămuri felul cum se păstrează indivi- 
dualul prieteniei. Nu se ajunge la Es, sau cel puţin eu și tu nu se pierd. 
Dar acum e limpede despre ce tip de prietenie e vorba. Sîntem departe 
de tipul inițial al prieteniei, cel între realități de aceeași natură, în 
speţă între oameni de același nivel; sîntem destul de departe și de tipul 
al doilea, între realităţi diferite, ce rămîn totuși realităţi. Acum sînt 
în joc: omul și o valoare ideală, un prieten-prim, un fel de mișcător 
nemișcat, o valoare absolută. Prietenul originar din Lysis, frumosul 
din Banchetul, ideca de Bine, nu sînt — spunea un comentator de 
seamă! — decît „moduri diferite ale unui aceluiași gînd fundamental”. 
Iată în ce lume am ajuns. 


Totuși de la prietenia de toate zilele am pornit, spre a o explica pe 
ea am lărgit neîncetat conceptul de prietenie, pînă ce am ajuns la o 
valoare absolută; deci pe ea o lămurim, în ultimă instanţă. Chiar dacă 
Platon nu s-ar mai osteni de aici înainte să revină, e lesne acum s-o 
facem. — Dacă orice prietenie presupune un „,prieten-prim”, e destul 
să înţelegi natura acestuia, spre a o lumina pe ea. Poate că acele trei 
tipuri de prietenie, care ne-au apărut la început ca distincte, sînt în 
realitate unul și acelaşi tip, cu modalităţile lui diferite; sau, și mai 
bine, cu aproximaţiile lui diferite. „Toate cîte spunem că ne sînt prietene 
în vederea unui alt lucru prieten, sînt doar cu numele așa” (220 a). 
Prieten, cu adevărat prieten, e doar cel care nu mai trimite la alt- 
cineva, cel valabil prin sine. Prictenie adevărată doar aici încape. Nu 
există deci decît o formă de prietenie: de la nici-bun-nici-rău, om sau 
lucru, adică de la nedesăvirșit, spre bine, de la real spre ordine și lege. 


1 JULIUS STENZEL, în Studien zur Entwicklung der platonischen 
Dialektik von Sokrates zu Aristoteles, ediţia a 2-a, Teubner, Leipzig, 
1931, p. 131. 

În Qrum către acest bine, însă, întîlnești substituți de-ai lui, aproxi- 
maţii de-ale lui: prietenia către aceștia nu va fi decit prietenia cea 
adevărată care nu s-a găsit pe deplin încă. 

Totul atîrnă deci de prietenul-prim, așa cum atirnă de Idei întreaga 
lume platoniciană.“Prietenul originar e cel în vederea căruia se nasc 
toate celelalte prietenii și cel care le face posibile pe toate. Am găsit 
deci mobilul prietenizi, în acest prieten originar? L-am găsit, — cu 
condiţia să arătăm și care e temeiul prietenului originar el însuși! Dacă 
e capătul de drum al oricărei aspirații către împlinire, el este, în termeni 
platonici, binele pur și simplu (220 b). Nimic nu e fără bine. Dar el 
piin ce este? Nu mai e în vederea a ceva; deci nu ar rămîne decît 
să fie din cauza a ceva. 

— E prin rău, răspunde Platon, și astfel tot edificiul dialectic de 
pînă acum riscă să se prăbușească. * 

b) „Din cauza a ceva”. Am evitat tot timpul răul: chiar dacă nu 
ne-am putut așeza de-a dreptul în bine, am evocat un nici-bun-nici-rău 
care să ne dea măcar direcţia binelui; am făcut din acest bine mobilul 
principal al atracției de prietenie, — pentru ca, acum, răul să nu 
mai poată fi evitat. Căci ce altceva explică prietenia pe care o trezeşte 
binele suprem? Lanţul termenilor suprapuși, în vederea cărora se exer- 
cită o atracţie, e la capătul său. „În vederea a ceva” nu mai pare a 
funcţiona ca temei. Cauza finală nu e temei, căci e vorba tocmai de 
obiectul final. Cauza eficientă atunci? 

În realiiate, deosebirea aceasta între cauze e mai mult formală și 
pentru claritatea expunerii. Cauzele lucrează simultan. Nici-bun-nici-răul 
se mișca, e drept, în vederea binelui, dar se mișca totodată din cauza 
răului. Dacă Platon prezintă distinct cele două acțiuni cauzale este 
pentru că precumpăneşte cînd una cînd alta. În cazul nici-bun-nici- 
răului, interesa aspiraţia către ceva, deci cauza finală. În cazul Binelui 
suprem, care nu mai are la ce să aspire, va interesa cauza eficientă. 
Biuzle intermediar a trecut asupra Binelui suprem mobilul său inițial, 
car2 e răul; de vreme ce răul declanșează toată mișcarea, el ar urma 
să facă posibil şi Binele suprem. 

Verificarea o fuce Platon indirect (după metoda „abscenţelor”, ar 
spune Bacon). Să presupunem că ar dispărea răul; că nici-bun-nici-răul 
nu ar mai fi ameninţat de prezența răului şi nu ar resimţi o lipsă, 
un dezechilibru care să trebuiască să fie restabilit; atunci pare limpede 
că nu mai e nevoie de nici un bine, că binele însuși devine de prisos. 
Cel puţin în exemplele corporale și sufletești care se dădeau, așa era: 

năzuința către bine se isca din pricina răului, iar căzînd răul, rezulta 
că şi binele cade; în orice caz se atrofiază, își pierde vlaga. N-ar fi 
astfel limpede că răul este cauza pentru care e îndrăgit binele ultim? 

Dacă prin urmare Binele suprem nu poate dispărea din lume și răul 
apare ca necesar, tocmai spre a nu dispărea și binele, acesta din urmă 
„„nu se aseamănă de fel cu cele socotite prietene pînă acum” (220 d). 
EI are drept temei răul, pe cînd celelalte au drept mobil binele. Din 
perspectiva pricteniei: „ele sînt numite prietene în vederea unui lucru 
prieten (Binelc suprem), pe cînd lucrul care e cu adevărat prieten (e)... 
în vederea lucrului dușman”. 

Să nu ne împiedicăm de faptul că, după ce întreg alineatul privitor 
la bine folosise ca mobil pe „din cauza a ceva”, aici se spune că și binele 
e „în vederea a ceva”, în speță a lucrului dușman. Într-un sens, ar 
putea fi o atracție retorică a primului „în vederea a ceva” de la înce- 
putul frazei. Dacă Platon o face din nebăgare de seamă, înseamnă că 
distincția nu l-a interesat (de aceea am traduce prin „datorită”). Dacă 
însă termenul e intenţionat folosit, atunci Platon ar putea voi să releve 
astfel că mobilurile se împletesc în acțiunea lor și că, în orice caz, 
nu trebuie accentuat prea mult pe ce le deosebește. 

Așa cum sînt, solidar sau distinct active, mobilurile acestea ale prie- 
teniei sfîrşesc prin a duce desfășurarea de idei din Lysis în cea mai 
gravă dintre crizele ei. Totul ținea, atîta vreme cît putea fi ocolit răul. 
Acum el trebuie acceptat, cu toate riscurile lui. Ca în restul dialogu- 
lui, piatra de încercare o dă problema binelui și a răului. Întreg edifi- 
ciul dialectic se înalță pe opoziția aceasta, cu adevărat fundamentală. În 
teza întîi, binele nu putea fi prieten cu binele; într-a doua, binele nu 
putea fi pricten cu răul; într-a treia, nici-bun-nici-răul părea prieten 
binelui; dar teza a patra, la care am ajuns, venea să arate, în prima ci 
parte, că nu e cu adevărat prieten decît Binele suprem. Și acum? Acum 
Binele suprem se cere explicat şi, după tot ce precede, un singur factor 
îl explică: răul. Răul deci trebuie integrat de-a binelea în ordinea fiinţei, 
iar de astă dată nu ca un atribut accidental, ci ca unul esenţial”. 
Se poate așa ceva? Nu se poate. Dacă nu există ieșire de aici, totul 
se surpă. 


Aici stă cheia, dacă există vreuna, a dialogului platonician despre 
philia. 

5. Mobiluri interne 


220 e—221 d 


E curios că momentul acesta, care fără îndoială că e cel mai de seamă 
al dialogului, nu e subliniat cu nimic de Platon. El face fără nici o 
pregătire saltul de la lipsa oricărei soluţii la soluția efectivă, și ai putea 
crede că desfășurarea dialectică nu “mai are nici o continuitate aici: 
că numai un daimon logic l-a putut scoate pe Socrate din încurcătură, 
în clipa chiar cînd nu mai era nimic de făcut. 


Că e din nou un efect literar, sau din nou greutatea de-a desfășura 
totul limpede, pentru uzul tinerilor acelora; sau că Platon însuși, ca 
orice creator, e mai lămurit asupra soluţiei decît asupra felului cum 
ajunge la ea, — nu mai trebuie să ne rețină acum. Momentul e prea 
grav pentru a Întîrzia asupra „aspectelor” gîndirii lui; ne interesează 


acum gîndirea însăși. De aceea, trecerea pe care n-o face textul trebuie 
s-o facă interpretul. 


Prietenia este, pentru Platon, un proces: atracţia. Accasta fiind 


natura ci, ea iinplică anumite mobiluri, în speţă explicaţia de ce se mișcă 
lucrurile unele către altele. Termenul în care se putea întîlni mișcarea 


prieteniei era nici-bun-nici-răul; ceilalți doi termeni nu-și găseau un 
rost, în această perspectivă a prieteniei, decît în calitate de mobiluri. 
Unul, răul, devenea mobilul iniţial, celălalt, binele, mobilul final a 
prieteniei. Mecanismul părea atunci simplu: nici-bun-nici-răul n-are 
în el însuși un mobil, dar ar fi mișcat din afară de celelalte două. În 
chip automat, odată cu ivirea răului, el, care pînă atunci era nemișcat, 
ar fi pus în mișcare către bine. Totul s-ar reduce la o schemă, la un 
joc mecanic. Ar fi aproape ca într-o partidă de biliard: bila din stînga, 
răul, lovește bila de la mijloc, care e pusă în mișcare spre o a treia, binele. 
E adevărat că, pînă la urmă, jocul se mai complica puţin: bila din 
mijloc nu era numai împinsă spre cealaltă, dar părea și atrasă de ea. 
Era ca și cum s-ar fi exercitat asupra ei două acţiuni, contrarii ca natură, 
dar convergente în fapt. Totuși jocul mecanic rămînea joc mecanic, 
adică unul de forțe externe, acţionînd după o schemă. 


Numai că viaţa spirituală și orice viață nu se lasă prinsă de scheme, 
iar Platon simte aceasta. Viaţa nu se desfășoară după jocul automat 
al unor forţe exterioare. Cine vrea s-o înţeleagă trebuie s-o prindă 
dinăuntru. Şi, „pe toţi zeii”, exclamă Platon, deschizînd aici (220 e) 
calea cea nouă, n-au lucrurile astea un sens lăuntric? Trebuie oare să 

vină un rău din afară ca să miște ființa noastră către un bine din afară? 
Şi e necesar acest mecanism rigid, de piese ce se ciocnesc, spre a face 
ca ființa umană, sau orice altă realitate să se miște către binele ei pro- 
priu? lată dorințele acestea de pildă, care însuflețesc viața noastră pe 
toate planurile ; iată foamea sau setea, pe planul inferior. Au ele nevoie 
de un rău exterior, de mobiluri exterioare, ca să însuflețească ființele? 
Și n-ar putea fi la fel și cu viaţa mai înaltă, cu aspiraţiile mai vaste, 
cu prietenia? 

Saltul pe care-l întreprinde acum Platon e deci de la registrul exterior 
la cel interior. Dialectic însă trecerea e atît de firească, încît nu mai 
poate fi vorba de salt, iar surpriza de a ieși din impas printr-o simplă 
lovitură dispare. Nevoit să caute mobilurile prieteniei, Platon concepe 
întîi mobiluri externe ; și nimic nu e mai îndreptăţit decât să treacă acum 
la cele interne, de vreme ce primele nu dau rezultat și mobiluri totuși 
există. 

La prima vedere, s-ar spune că, odată cu trecerea pe planul interior, 
mecanismul de pînă acum al prieteniei e cu totul părăsit. Nu mai e nevoie 
de rău, de nici-bine-nici-rău, de bine și de jocul instituit. Platon ia în 
considerare o singură realitate, dorința, din cuprinsul căreia să facă parte 
şi prietenia. Așadar mecanismul prieteniei ar cădea, înlocuit fiind cu 
pornirea simplă, implicată în orice dorință. — Dar așa e numai la prima 
vedere. Căci s-ar putea ca, în dorinţă chiar să existe, dacă nu toți cei trei 
termeni, măcar doi, și dacă nu tot, măcar ceva din mecanismul descris 
mai sus. Într-adevăr, dorinţa e de la început privită de Platon ca un 
nici-bun-nici-rău (221 b); deci termenul mediu există. Binele există 
și el; nu ni ac vorbește decît despre dispariţia — ipotetică și ea — 
a răului. De altfel, singura cauză luată în dezbatere cra cea inițială în- 
corporată de rău, cea finală ncfiind nici un moment pusă în discuţie. 
Deci în orice caz rămîn mediul și binele. Dar nu regăsim și mecanismul, 
ba uneori și răul, primul termen? 

Cum lucrează în definitiv dorinţa? Prin ea însăși nu este rea, raţiu- 
nea însă o poate face bună, în timp ce lipsa de rațiune o face să cadă 
în rău. În orice dorinţă, atunci, e o dublă față: dacă rămîne neîmplinită 
sau se împlinește prost, ea poate deveni un rău; dacă se împlinește, și 
o face bine, ea poate deveni efectiv un bine. E în dorință un joc cu două 
capete, și chiar dacă ea pare un fel de nici-nici, ea este virtual un și-și. 
E și rău și bine, ba încă mai mult: există în ea o tendinţă de a virtua- 
liza răul și actualiza cît mai mult binele. Tot ce a stabilit Platon începînd 
de la teza întîi pînă acum rămîne astfel valabil, dacă e luat în câștigurile 

pozitive ale fiecărei teze. Primele trei teze slujesc să pună cei trei ter- 
meni: bine, rău, nici-bun-nici-rău; teza a patra arată că mișcarea prie- 
tenici nu se poate face din afară; teza a cincea vine să arate că se face 
dinăuntru. Schema stabilită și mecanismul respectiv nu sînt părăsite; 
tot ce e părăsit e automatismul acelui mecanism, jocul de trecere de 
la un termen la altui. Soluţia lui Platon e deci: transpunerea mecanis- 
mului de pe planul exterior pe planul interior. lar aici lucrurile încep 
La 2 a: i - . 

să aibă cu adevărat înțeles. 

De la început e limpede cîștigul realizat cu transpunerea pe plan 
intern ; în loc de trei termeni străini unul de altul, e vorba de o deve- 
nire unică, în care pot fi înglobaţi toţi cei trei termeni: sau, dacă se 
preferă, e vorba de un cingur termen, cu două capete, două ieșiri: către 
ființă sau către nrființă. Într-un cuvînt, se capătă astfel o desfășurare 
de viaţă. Platon obţine înţelesul concrctului; al realităţii acesteia în 
devenire. Nu mai concepe o schemă rigidă, ci un fapt de viaţă mai subtil, 
cu intensități, plusuri și minusuri, cu un maximum de luminozitate, 
cu o creștere şi împlinire posibile.ANu ești împins către bine de un rău 
(de pildă, ca om, din singurătate, din insatisfacție organică etc.), nici 
nu ești atras de bine, ca un fluture atras de lumină; ci creşti către bine. 
Jar aici, în ordinea interioară, scandalul răului dispare. El nu mai e nece- 
sar ca mobil, căci întîlnim în dorință un nici-bun-nici-rău înzestrat 
de la sine cu mișcare. Răul ar putea chiar pieri din lume: procesul dorin- 
ţei nu se stinge și sensul devenirii ei se păstrează. “= 


Care e deci soluția lui Platon? De a înzestra cu 'spontaneitate subiectul 
de prietenie și a da acestei spontaneităţi o orientare. Lumea e una de 
subiecte nu de obiecte. Și vie fiind, nu e neutră. Dacă răul piere, nu 
numai că restul rămîne, dar nu-și pierde nici orientarea. Lumea fără 
rău există, de altfel, pentru greci: e lumea zeilor. Zeii se pot înșela, își 


pot face rău, se pot război unii cu alţii, dar răul — adică descompu- 
nerea, moartea — nu e printre ci. 


Așa fiind, dorinţa apare drept un exemplu pentru întreaga rînduire 
a lumii. Ea este, cel puţin la greci, ecoul ordinii metafizice. Orice dorință 
tinde să se împlinească, adică să-și capete binele, așa cum orice reali- 
tate tinde să-și actualizeze „,binele” propriu. Lumea dorințelor e imaginea 
lumii însăşi, de astă dată însă interiorizată. Există o funcţiune apeti- 
tivă peste tot în lucruri, un eros cosmogonic. De aceea, după cum spu- 
sese „ceea ce e prieten”, la neutru, Platon va zice și „lucrul doritor”, 
la neutru, nu simplul om care dorește (221 d). Noi nu putem privi 

dinăuntru lucrurile, nu putem"înţelege direct mișcarea lor, philia lor. 
Dar avem un înăuntru propriu, prin care putem explica restul. 

În lumea aceasta interioară, în care am pătruns prin propria noastră 
lume interioară, mișcarea prieteniei devine posibilă și are sens logic. 
Ea nu mai silește pe Socrate, conștiința aceasta logică, să accepte răul 
de dragul binelui. Răul, care de fiecare dată reapărea, amenințînd să 
compromită totul, e în sfîrșit părăsit aici. Alungat total din lume? E 
ridicol, poate, să te întrebi, spusese Platon, ce-ar fi dacă lucrurile n-ar 
fi așa (221 a) — în speţă cu rău. Esenţialul este că, pentru mișcarea 
prieteniei spre bine, nu mai e necesar răul ca principiu explicativ. Alt- 
minteri răul rămîne. Poţi concepe răul virtualizat cît mai mult și even- 
tual cu totul, dar o virtualitate tot rămîne. 

Totuși este o deosebire esenţială între rău și bine, de vreme ce lumea 
atîrmă mai mult înspre bine. Binele în nici un caz și sub nici un raport 
nu poate dispărea din lume, nici să virtualizeze cu totul, rămînînd sim- 
plă posibilitate. Trebuie să existe un dram de bine real, ca lumea să 
aibă o consistenţă oarecare, să fie lume. Aceasta fiind deosebirea dintre 
bine și rău, unul e esenţial și celălalt accidental. Este, poate, o trăsătură 
fundamentală a gîndirii grecești — la fel cu principiul: nimic nu se 
naște din nimic — că răul nu e necesar. Ba poate că principiul acela 
e corolarul acestuia. Căci el înseamnă: din neființă nu se naște fiinţă, 
din rău nu se naște bine. 


Dar dacă înţelegi necesitatea binelui și — teoretic — contingenţa 
răului nu înscamnă că trebuie să consideri viziunea platoniciană a lumii, 
sau cea greacă în genere, drept una optimistă”. Deși contingent, răul 
poate avea mult mai multă actualitate decît binele. Acesta n-are decît 
mai multă putere de actualizare. Lumea de faţă este rea; mai mult 
sau mai puţin rea. Mai rea nu ţi-o poţi închipui fără riscul de-a o des- 
compune, desființa. E poate cea mai rea dintre lumile posibile, aceasta 
e teodiceea lui Platon. Dar are calea întoarsă spre bine. 


6. Prietenia ca familiaritate cu binele 


221 e— fine 


Atunci ce este această năzuință care poartă într-o singură direcție 
orice dorinţă, și în particular pe cea a prieteniei? Este năzuința către 
ceea ce lipseşte unei fiinţe, către ceea ce ar trebui să-i aparțină în pro: 
priu și nu-i aparţine. E năzuință după un familiar, după sinele său mai 
vast. Dacă dorința te poartă în afară, către alte fiinţe sau lucruri, e 

tot în drum spre sinele tău. Ceva în ființa sau lucrurile acelea ți s-ar 
cuveni în propriu și se cere reintegrat în ființa ta. Familiaritatea cu 
alții înseamnă regăsirea de sine. 

Totul se întoarce asupra unui familiar, care e mai mult decît „în- 
rudit”, Căci înrudit ești cu altul şi afinități ai cu altul, pe cînd aici e 
vorba despre celălalt, mai bun, din tine. Cînd, mai tîrziu, teologii creș- 
tini se vor certa între ei asupra dragostei — întrebîndu-se dacă e dra- 
goste către sine, către altul, sau e dragoste pură — vor fi uitat de 
Lysis în care toate trei formele de iubire sînt una. 

Așa ne poartă eros-ul, philia, dorinţa, dragii mei Menexenos și Lysis, 
exclamă Socrate, într-un elan retoric de capăt de drum (221 e). — Și 
era necesar, poate, să ni se arate că între acestea trei dialogul nu înţelege 
să facă deosebire. Primele două erau de la început împletite, iar dorința, 
din clipa cînd apare (221 a—b), nu e decît o formă de philia. Am putea 
încerca să vedem dacă cele trei tipuri de prietenie, descrise la începutul 
părții a doua, n-ar corespunde acestora trei: prietenia obișnuită, între 
realități omogene, să fie prietenie la propriu; cea de la om la altceva 
decît om, sau între realități eterogene, să fie simplă dorință; 
iar atracția realului pentru ideal să fie eros. Dar textul nu încurajează 
asemenea distincțiuni, ci, dimpotrivă, înţelege să pună totul laolaltă. 
În Lysis totul este philia. 

Aplicarea pe care o face Platon cu „,familiarul” este surprinzătoare, 
dacă o iei în litera ei. Fără nici o trecere, fără a ține seama de carac- 
terul de interioritate a acestui familiar, el hotărăște — după ce a sta- 
bilit că năzuinţa prieteniei e către acest termen care „lipsește” subiec- 
tului de prietenie — cum că între ei doi, între Menexenos și Lysis, 
trebuie să existe o anumită familiaritate, de vreme ce sînt prieteni. 
lar amândoi tinerii simt că așa este (221 e).Orice_prietenie, își duce 
mai departe gîndul Socrate, trebuie să se bizuie pe o anumită familia- 
ritate între cel ce iubește și cel iubit, familiaritate fie sub raportul sufle- 
tului, fie măcar sub raportul unei trăsături sufletești sau al unui caracter 
oarecare, 

Nu acesta însă poate fi, după cele de mai sus, sensul căutării fami- 
liarului. Lysis și Menexenos se pot numi prieteni, dar Socrate le-a dovedit 
acum că ei nu poartă cu adevărat prietenie decît unui prieten prim, iar 
acesta, abia, le dă dreptul de-a se socoti cu adevărat prieteni Între ei. 
La fel este cu familiaritatea. Dacă năzuiești către un familiar, nu o 
faci către cel imediat, care încorporează ceva din familiarul adevărat, 
ci către acesta din urmă, pe care celălalt vine „.întrucîtva” (222 a) 

să-l încorporeze. Aplicarea neprevenită pe care o face Platon poate 
desfiinţa tot ce s-a dovedit valabil pînă acum. Încă o dată Lysis și Mene- 
xenos vor înţelege prost lucrurile. Cititorul în schimb nu mai e liber s-o 
facă. Prietenia reală între doi oameni ţine și ea de năzuinţa realului 
către ideal, sens, legc!. Fiinţele și lucrurile nu se „,întregesc” adăugîn- 
du-se unele altora. Își stimulează cel mult împlinirea proprie. 

X În momentul în care Socrate, întregindu-și gîndul, spusese celor doi 
că nu poţi îndrăgi pe cineva fără să resimţi o anumită farmiliaritate 
pentru elf Menexenos aprobase pe de-a-niregul gîndul, în timp ce Lysis 
păstra tăcerea (222 a). De ce tăcea? Pentru că fiinţa lui era primej- 
duită de o dragoste pe care el o repudia, de afecțiunea aceea nesăbuită 
a lui Hippothales, care putea acum socoti că, prin simpla sa dragoste 
pentru Lysis, își dovedește înrudirea cu el. Și într-adevăr, Socrate ajunge 
și la gîndul acesta. Din afirmaţia că toţi prietenii își sînt familiari, el 
scoate, printr-o conversiune discutabilă (căci înseamnă a converti o 
universală afirmativă într-o altă universală afirmativă) cum că toţi 
cei familiari trebuie să-şi fie prieteni. Iar întrucît celui ce e în chip legi- 
tim îndrăgostit de cineva îi e dată astfel familiaritatea cu el, înscamnă 
că-i e prieten, ba chiar că are dreptul, prin simplul fapt că iubește pe 
celălalt, la prietenia lui. De astă dată înţelege și Menexenos la ce con- 
cluzie sînt siliți să consimtă, iar de aceea, împreună cu Lysis, abia dacă 
aprobă spusele lui Socrate, în timp ce, de fericire, Hippothales trece 
prin toate culorile (222 b). 

Dur nici amărăciunca celor doi şi nici bucuria morbidă a celui de-al 
treilea nu reprezintă vreun câştig pentru mersul ideilor. Sînt cel mult 
ecouri surde și fulsificate ule lor. Ideile se înlănţuic pe deasupra desti- 
nclor imediate ale personajelor reale, care rămîn să-și joace drama lor 
minoră, pe o scenă ce de mult u fost părăsită. Căci era de ajuns |vi 
Socrate să arate că nu poate fi legitim, prin natură, îndrăgostit cel care, 
ca Hippothales, își scoate pe cel drag din înrudirea cu sine, făcîndu-l 
vlăstar al lui Zeus, — cum releva în prima parte a dialogului — spre 
a înăbuși bucuria unuia și a risipi amârăciunea celorlalți. Dar Socrate 
îi lasă să înţeleagă ce vor din lucrurile astea. Ele își au de pe acum 
înţelesul lor. 

Acest înţeles ar fi vrut, în ultimă instanţă, să-l verifice el, în tovă- 
răşia celor care îi prilejuiseră căpătarea lui. De aceea le și spune (222 b): 





1 În numele unui ideal eşti prieten cu altul; în numele lui ţi se creează 
o familiaritate cu altul. 

reflectaţi puţin la acest familiar, dacă vreţi ca el să aibă cu adevărat 
sens pentru noi; vedeţi mai ales să nu-l confundați cu „,asemănătorul” 
pe care l-am analizat mai sus. Căci într-adevăr, dacă ele ar fi totuna, 
atunci s-ar recădea în teza întîi, în care asemănătorul părea prieten cu 
asemănătorul, și totuși nu putea fi prieten celui căruia nu avea nimic 
să-i dea. De aceea Socrate le cere să se lase purtaţi de elanul argumen- 
tării lor și să admită că familiarul nu e totuna cu asemănătorul (222 c). 

Abia aici se limpezește cu adevărat ideea asemănătorului, de la care 
plecase desfășurarea dialectică. Am văzut că Platon a jucat tot timpul 
pe echivocul cuvîntului grec de „„asemănător”, care era la el tot timpul 
identic”. Ce-ar fi fost mai simplu, acum, decît să spună: da, fami- 
liarul este o formă de asemănător, dar nu asemănătorul în sens de iden- 
tic, ci în cealaltă accepţiune, atenuată? Numai că Platon nu se mai 
întoarce la ideea de asemănare în înţelesul formal, pentru că întîlnise 
o asemănare mai adincă, una de conţinut, și tocmai pe aceasta o denu- 
mea familiarul. Ni se pare deci că în simplul fapt de a refuza termenul 


de asemănare — deși o formă de asemănare este, firește, în cazul fami- 
asi 
liarităţii — întîlnim o confirmare a nivelului de adincime la care 


înţelege, acum, să se situeze gîndirea platoniciană. Nu mai poate fi vorba 
de aspecte formale ale lucrurilor, oricît ar fi vorbit Platon despre simi- 
litudine de „înfăţișare”, aspect, eidos, în cazul aplicării ideii de prie- 
tenie la cei doi tineri (la 222 a). Acum sîntem la o asemănare de naturi 
intime, o asemănare de conținuturi, pe care începutul dialogului nu ne-o 
putea da. Desfășurarea dialectică mergea în adîncime, de la forme de 
viaţă la acte de viaţă, de la comportări la naturi. 

Dacă familiarul nu este asemănător, atunci ce este? E cumva binele? 
se întreabă, în sfîrșit, Socrate. După tot ce precede, era firesc să se 
întrebe aceasta. Plecase de la năzuința nici-bun-nici-răului către bine, 
înlocuise la un moment dat binele prin „,ceea ce lipsește cuiva”, trecuse 
de la ceea ce lipsește la caracterul de „familiar” al acestui termen, dar 
binele trebuia să reapară cîndva la suprafaţă, căci nici un moment nu 
fusese înlăturat altfel decît în termeni. Și într-adevăr, reapare aici. 
Reapare ca și cum familiarul ar fi binele, ca și cum unul s-ar putea 
substitui celuilalt. 

Dar în realitate Platon joacă asupra unui echivoc, care iarăși ar 
putea întuneca totul. Platon spune: „Să afirmăm că binele este familiar 
oricărui lucru și că răul e străin?” (222 c). El nu spune că binele este 
familiarul, articulat, ci doar că binele este familiar (în sens adjectival) 
cu oricare lucru. Spune cu alte cuvinte că toate lucrurile sînt înrudite 

cu binele! și nici unul nu este înrudit cu răul, lar dacă reținem dis- 
tincţia aceasta, tot ce urmează se limpezește. 

Dar să afirmăm aceasta? se întreabă Platon. Sau să spunem că răul 
e familiar cu răul, binele cu binele, nici-bun-nici-răul cu nici-bun-nici- 
răul?Cei doi tineri se grăbesc să prefere ultima ipoteză. Ea însă în- 
seamnă în mod limpede o înfundătură. *Socrate le va arăta degrabă 
că, potrivit celor de mai sus, de la prima teză, răul nu poate fi prieten 
cu răul, iar o teză care susține că Dinele e prieten cu binele la fel cum 
răul e prieten cu răul cade, tocmai pentru că ultimii doi nu pot fi nici- 
odată prieteni. Ce rămîne atunci? Rămîne prima ipoteză. Dar de astă 
dată Platon n-o mai prezintă sub forma: binele este familiar (adjectiv) 
cu toate, ci sub forma binele este familiarul, întinzînd astfel o nouă 
cursă tinerilor acelora. Dacă iei familiarul așa, substantivat, articulat, 
atunci totul se surpă. Căci prietenia familiarului pentru familiar devine 
prietenia binelui pentru bine (familiar fiind egal bine), lucru pe care 
teza întîi iarăşi îl respingea. 

Întreaga verificare înseamnă deci o revenire la teza dinti: dar acolo 
nici asemănătorul nu era prieten asemănătorului ca asemănător, nici 
binele binelui, luat ca bine, şi nici un moment răul nu părea să fie prie- 
ten răului. Încă o dată, înfundătura dialectică înseamnă, în desfăşurarea 
ideilor de aici, revenirea la punctul de plecare. Vă amintiţi? (222 d) 
întreabă Socrate pe cei doi tineri, cu privire la teza întîi. Ne amintim, 
răspund ceilalți. Atunci nu mai e nimic de făcut, conclude Socrate. 
Dacă nici unul din cei trecuţi în revistă pînă acum nu reprezintă prie- 
tenul — iar faptul că-i trece pe toți în revistă arată că întreg dialogul 
este prezent, aici la urmă, în gîndul lui Platon; că tot ce s-a spus 
cade, sau tot ce s-a spus ține — atunci el, Socrate, nu mai are nimic 
de spus. Dar nu spusese destul? 


Căci nu sensul aparent dat lucrurilor, ci sensul logic, subjacent, se 
cuvenea luat în seamă. De altfel, sensul acesta era explicit exprimat 


în întrebarea dacă nu cumva trebuie să pună binele drept familiar cu 
toate lucrurile. Înțeles aşa, adjectival, familiarul aduce expresia defi- 
nitivă a soluţiei platoniciene. Binele familiar întregii realități înseamnă 
aspiraţia acestei realităţi către bine; iar acesta e tocmai sensul ascendent 
al lucrurilor, în viziunea greacă. Familiarul nu e binele, dar binele e 
familiar oricui, spre deosebire de rău, care nu e familiar nici unui lucru, 


1 Așa cum spunea în partea I că toți îţi devin prieteni, dacă ești 
împlinit pe un plan oarecare. 

în rînduiala aceasta greacă. Toată realitatea e înrudită lăuntric cu 
binele și năzuiește către el, se împlineşte prin el, se eliberează prin el. 
Lysis înseamnă în grecește, înainte de a fi un nume propriu, o acţiune 
de dezlegare, de eliberare, un deznodămînt. Eros Iysiteles, spune și Hesiod, 
Eros care relaxează membrele, care destinde ființa cuiva în dragoste, 
în somn. Se va fi gîndit Platon la sensul acesta al dialogului său? Nu 
mai are însemnătate acum. Dacă gîndurile de aici au o soluție, ea este 
această eliberare a lucrurilor de rău prin bine. Numele lui Lysis devine 
un simbol pentru dezlegarea cea mare a lucrurilor, pentru imensa trans- 
migrare din lumea răului în lumea fiinţei adevărate. 

»„Dacă nimic din acestea nu ne dă prietenul, eu nu mai am ce să 
spun”, exclamă Socrate. Prietenul? Dar găsise ceva mai mult decît atît. 
Numai că vroia, în felul acesta provocator, să determine pe unul dintre 
cei mai în vîrstă (pe Miccos?) să intervină, spune Socrate (223 a). Abia 
dacă mai era nevoie să ni sc arate, astfel, că tot ce se spusese avea 
sens. Cît de mult sens — rămîne în definitiv la libertatea interpretului, 
de vreme ce Platon își lasă inconcludentă gîndirea. Dar măcar prietenia, 
acest minimum care e prietenia între oameni, şi tot e de desprins din 
dialogul acesta. „Ne facem de rîs, exclamă Socrate, dacă nu ştim nici 
acum, dragă Lysis și Menexenos, ceca ce sîntem, ceea ce sînteți!” Iar 
tinerii pot acum să plece, căci fără să-și dea bine seama aduseseră, cu 
ființa și răspunsul lor, imaginea prieteniei. Răspuns deplin, răspuns 
limpede, nu puteau încă da, căci nu erau ființe „de răspundere”, cum 
le-o arătase Socrate: erau încă sub sclavia sclavilor, ce vin acum să-i 
ia acasă. 

Ți-i aminteşti intrînd în scenă. Cine e mai mare?, întrebase Socrate. 
Cine mai de neam, mai frumos, mai drept, mai saițole pi Pe fiecare treaptă 
era între ei — acum știm termenul — o formă de familiaritate. Dar 
mai știm că familiaritatea aceasta între două fiinţe era, în ordinea reală, 
ecoul familiarităţii lăuntrice a fiecăruia cu un ideal. Căci fiecare dintre 
cei doi aspiră, trebuie să aspire, la o împlinire pe oricare din trepte: 
să se maturizeze ca vîrstă; să se înnobileze ca viță; să sporească în 
frumuseţe; să cîştige în spirit de dreptate şi înţelepciune. lar ceea 
ce-i dă celălalt reprezintă ca şi un răspuns al lumii la propria sa aspirație. 
E toată taina prieteniei, pe care o dezlegi acum, în jocul acesta dintre 
un altul decît tine, care seamănă atît de mult cu un tine însuţi în altul. 

Erau trepte urcătoare, cele pe care măsura Socrate prietenia dintre 
cei doi — de la vîrstă la valoarea înaltă a înţelepciunii. Dar acum 
chiar înăuntrul fiecăreia din trepte prietenia vine să aducă o creștere. 

Căci dacă sînt prieteni adevăraţi, atunci Lysis și Menexenos se maturi- 
zează unul prin altul, pe treapta vîrstei; se înnobilează unul printr-altul, 
se şi înfrumuseţează unul pe altul, așa cum se spune despre cite o ființă 
iubită că devine mai frumoasă. lar în materie de simț al dreptăţii, se 
vor întări, în timp ce în înţelepciune se vor desăvîrși unul pe altul. 
Peste tot sînt la același nivel și peste tot își sporesc unul altuia nivelul. 
Imaginea prieteniei este a vaselor comunicante, în care nu crește un 


nivel pentru că scade celălalt, ci amindouă nivelurile cresc. 


LYSIS 


[sau Despre prietenie, gen maieutic ]! 


SOCRATE  HIPPOTHALES CTESIP MENEXENOS LYSIS 


Mergeam de la Academie către Liceu? pe drumul dinafara 
zidului, care trece chiar pe sub el. Cînd am ajuns în dreptul 
portiței unde se află fîntîna lui Panops, am dat peste 
Hippothales, fiul lui Hieronymos, peste Ctesip, fiul lui 
Paianieus și alți tineri care stăteau strînși acolo. 

Văzîndu-mă că vin, Hippothales mă întrebă: ,,„Unde 
te duci și de unde vii, Socrate? — De la Academie, i-am 
răspuns, şi mă îndrept spre Liceu. — Vino aici la noi, 
spuse el. Să ştii că merită osteneala să te oprești din drum. 
— Unde zici să vin şi despre cine e vorba?, l-am întrebat. — 
Aici, spuse, arătîndu-mi o incintă din faţa zidului care 
avea poarta deschisă, aici ne petrecem timpul, noi, împreună 
cu muiţi băieţi, unul mai frumos ca altul. — Ce este acolo 
și despre ce petrecere e vorba? — Este o palestră, spuse, 
de curînd construită și ne petrecem timpul vorbind despre 
multe lucruri pe care cu drag ţi le-am împărtăși și ție.— Bine 
faceţi, am spus. Dar cine este dascăl acolo? — Chiar prie- 
tenul, răspunse el, și admiratorul tău, Miccost. — Pe Zeus, 
am spus, omul nu este un nepriceput, ci chiar un sofist 
destoinic. — Vrei, deci, să vii cu mine ca să-i vezi pe cei 
dinăuntru? — Mi-ar plăcea mai întîi să ştiu ce-aș avea 
dle făcut și care este băiatul cel mai frumos de acolo5. — Fie- 
carz cu preferatul său, Socrate. — Al tău cine este, Hippo- 
thales? Asta să-mi spui”. 

Văzîndu-l că roșeşte la întrebarea mca, i-am zis: „O, 
Hippothales, fiu al lui Hieronymos, n-ai decît să nu-mi 
spui dacă iubești pe cineva sau nu. Căci îmi dau sinour 
seama nu numai că iubeşti, dar și că ai ajuns departe cu 
dragostea. Altminteri sînt netrebnic şi nepriceput, dar 
zeul mi-a dat harul să cunosc imediat pe cel care iubește 
și pe cel iubit”. Iar el, auzindu-mă, s-a înroșit încă mai 
tare. 

Atunci Ctesip zise: „Îţi şade bine, Hippothales, să te 
înroșești și să te codești să-i spui lui Socrate numele băia- 
tului. Ar fi însă destul să zăbovească puţin în preajma ta 
ca să-i fie lehamite tot auzindu-te cum vorbeşti despre el. 
Pe noi ne-a ameţit Socrate, împuindu-ne urechile cu Lysis 
al lui. Dacă mai şi bea ceva, chiar cînd ne trezim din somn, 
nu ne mirăm că tot numele lui Lysis îl avem în urcchi. 
Iar ceea ce ne povestește — deși de speriat — nu e nimic 
în comparație cu poezia și proza pe care le revarsă alteori 
asupra noastră”. Și mai cumplit încă este cînd își cîntă 
iubitul cu o voce de toată minunăţia pe care trebuie, cu 
voie sau fără voie, s-o ascultăm. lar acum, cînd îl întrebi, 
se înroșeştes. — Lysis acesta trebuie să fie foarte tînăr, 
am spus eu. Așa cred cel puţin pentru că n-am mai auzit 
de numele lui. — Asta pentru că nu prea i se spune pe 
nume, ci e chemat încă după numele tatălui său care este 
foarte cunoscut. Sînt sigur că nu se poate să nu-l ştii pe 
băiat, după chip, ceea ce este de ajunsca să fie cunoscut. 
— Spune-mi, al cui este? — E fiul cel mare al lui Democrates 
din Aixonea. — Bravo, Hippothales, am spus atunci. Te-ai 
îndrăgostit de un băiat nobil și strălucit în toate privin- 
ţele. Dar arată-mi și mie acum ceea ce ai arătat celorlalți. 
Vreau să-mi dau seama dacă știi cum trebuie să vorbească 
un îndrăgostit despre iubitul său, fie în fața acestuia, fie 
în faţa celorlalți. — Pui vreun preţ, Socrate, pe cele ce 
spune el? — Doar nu vei nega — i-am răspuns — că ești 
îndrăgostit de el. — Asta nu, dar neg că fac versuri și 
proză, spuse el. „Nu-i zdravăn la minte, spuse Ctesip, ci 
bate cîmpii”*?. Atunci eu i-am spus: „Nu am nevoie, Hippo- 
thales, să-ți ascult versurile sau cîntecele pe care le-ai 
făcut pentru băiat, ci mă interesează ce gîndești, ca să 
văd în ce fel te porţi cu iubitul tăul0. — Asta-ţi va spune 
chiar Ctesip, îmi răspunse, care desigur își amintește și 
ştie totul pe de rost, din moment ce spune că i s-a făcut 
lehamite să mă tot asculte. — Pe zei, spuse Ctesip, e întoc- 
mai așa, şi este chiar de rîs, Socrate. Și cum să nu fie cînd, 
îndrăgostit fiind și gîndindu-te la băiat mai mult ca la 
orice, nu ești în stare să spui de la tine nici cât îl duce min- 
tea pe un copil? Cele ce cîntă întreaga cetate despre avu- 

ţiile, hergheliile și victoriile pythice, istmice și nemeene, 
la cvadrigă şi la cursele de întrecere ale lui Democrates, 
ale lui Lysis, bunicul băiatului și ale tuturor strămoşilor 
lor, toate acestea le recită și le povesteşte el, precum și 
alte lucruri străvechil. Deunăzi, ne-a descris într-un poem 
găzduirea lui Heracles de către strămoșul său: cum l-a 
primit acesta pe erou, datorită înrudirii lor, căci și el era 
născut din Zeus şi din fiica întemeietorului demei și multe 
altele de același soil?, tot lucruri pe care le cîntă babele. Iată 
ce ne cîntă și ne recită el, silindu-ne să-i dăm ascultare”. 

Iar eu, auzindu-l, am spus: ,,Te faci de rîs, Hippothales, 
dacă-ţi compui şi-ţi cînţi ţie însuţi imnul de triumf'5, mai 
înainte de a învinge. — Dar nu-mi compun și nu-mi cînt 
nimic mie însumi, o, Socrate. — Așa crezi cel puţin, i-am 
spus eu. — Cum vine asta? spuse el. — Mai presus de toate 
ţie ţi se adresează aceste cîntece. Dacă ai să cucerești un 
asemenea iubit, recitările și cîntecele vor fi spre fala ta, 
ca adevărate elogii pentru un învingător, dat fiind că ai 
avut parte de un asemenea iubit. Însă dacă el îţi scapă, 
cu cît sînt mai mari elogiile rostite pentru iubitul tău, 
cu atît mai tare te vei face de rîs, ca unul care se vede 
lipsit de un lucru frumos și bun'f. Cine se pricepe în dra- 
gostel5, prietene, nu-și laudă iubitul mai înainte de a-l 
cuceri, căci se teme de ce are să-i aducă viitorul. Și totodată, 
dacă sînt lăudaţi și ridicaţi în slăvi, băieţii frumoși se umplu 
de vanitate și trufie. Sau nu-ți vine să crezi? — Ba da, 
spuse. — Și nu ajung ei cu atit mai greu de cucerit cu cît 
sînt mai vanitoși? — Se poate. — Ce crezi despre vînătorul 
care-și sperie vînatul și-l face mai greu de prins? — Desigur 
că e un prost vînător. — Nu este cumva o mare stîngăcie 
să sălbăticeşti pe cineva prin vorbe și prin cîntece, în loc 
să-l ademenești?!6 — Cred că da. — Vezi, Hippothales, să 
nu te expui la toate acestea din pricina poeziei tale! Nu 
vrei să susții totuși că un om care-și face singur răul prin 
versurile sale este un bun poct, de vreme ce se vatămă 
pe sine însuși!?. — Nu, pe Zeus, spuse. Ar fi cu totul absurd. 
Tocmai de aceea mă încredințez ţie, Socrate, ca să mă 
sfătuieşti, dacă ai vreo idee, prin ce fel de vorbe sau de 
fapte poţi ajunge drag celui pe care-l iubești!?. 

— Nu-i uşor de spus. Dacă ai vrea să-l faci să intre în 
vorbă cu mine, poate aș reuși să-ți arăt cum trebuie să 
discuţi cu cl, în loc să vorbeşti și să cînţi, așa cum spun 
ei că faci"19. — „„Asta nu-i deloc greu, spuse. Dacă mergi 
înăuntru cu Ctesip şi te așezi să discuți, cred că are să 
se înființeze și el. Căci este deosebit de interesat să asculte. 

d Și totodată, cu prilejul sărbătorilor iui Hermes, adoles- 
cenţii și copiii sînt la un loc unii cu alţii. Așa că are să 
vină la tine. Dacă nu, el îl cunoaște pe Ctesip prin vărul 
acestuia, Menexenos. lar cu Menexenos el este cel mai 
bun camarad. Așa că are să-l cheme Ctesip în caz că nu 
vine el însuși”. — „Așa trebuie să facem”, am spus eu. 

e Și luîndu-l cu mine pe Ctesip ne-am îndreptat spre palestră; 
ceilalți vencau în urma noastră. 

Intrînd acolo, i-am văzut pe toţi copiii îmbrăcaţi de 
sărbătoare și jucînd cu arșice?l, în timp ce jertfele și cele- 
lalte ceremonii erau pe isprăvite. Mulţi se jucau afară, 
în curte, în timp ce alții, într-un colț al vestiarului, înșirau 
o groază de arşice pe care le alegeau din niște coșulețe. 
În jurul lor stăteau ceilalţi ca privitori. Printre ei era și 
Lysis, care, stînd în picioare și cu cununa pe cap în mij- 

207 a locul copiilor și adolescenților, se deosebea într-atît prin 
înfăţişarea sa încît merita să se spună că e nu numai frumos, 
ci şi desăvirșit în frumuscțea sa22. 

Ne-am dus să ne aşezăm în partea opusă, unde cra liniște, 
și am început să vorbim între noi. Lysis se tot întorcea 
să ne privească, fiind limpede că dorea să vină la noi. O 
vreme însă a zăbovit, șovăind să vină de unul singur; apoi 
a intrat Menexenos care se jucase în mijlocul curții. Zărin- 

b du-nc, pe mine și pe Ctesip, a venit să se așeze lingănoi. 
Lysis, văzîndu-l, l-a urmat și a venit şi el lîngă Menexenos. 
S-au apropiat apoi ceilalți, printre care şi MHippothales. 
Acesta, văzînd că sînt mai mulți de faţă, s-a ascuns după 
ei, rămînînd acolo unde credea că n-o să-l zărească Lysis, 
de teamă să nu-l supere. Și a stat astfel, ascultind totul 
de aproape%. 

lar eu, privindu-l pe Menexenos, i-am spus: „Fiu al lui 

* Demophon, care din voi doi este mai mare? — Sîntem în 
dispută, spuse. — De bună seamă că și în privința neamului 

poate fi controversă, am spus. — Bineînţeles, îmi răspunse. 
— Şi în privința frumuseții, la fel”. Amîndoi au rîs. „Dar 
n-am să vă întreb care-i mai bogat dintre voi, deoarece 
sînteți prieteni. Nu-i așa? — Întocmai, mi-au răspuns. — 
Doar se zice că bunurile prietenilor sînt comune, aşa că 
în privinţa asta nu vă deosebiți cu nimic între voi, dacă-i 
adevărat ce spuneţi despre prietenia voastră”. Au încu- 
viințat. 

Eram pe cale, după aceasta, să-i întreb care dintre ei 
este mai drept și mai învățat. Dar tocmai atunci a venit 
cineva să-l ia pe Menexenos, spunînd că-l cheamă pedo- 
tribul. Cred că avea de adus jertfe3. 

Așa că a plecat, iar eu l-am întrebat pe Lysis: „„Lysis, 
oare te iubesc mult tata și mama? — De bună seamă, 
mi-a răspuns. Deci ţi-ar dori să fii cît mai fericit? — Cum 
de nu? — Dar crezi că e fericit omul care robește şi care 
nu este lăsat să facă nimic din ceea ce ar dori? — Nu, pe 
Zeus, spuse. 

— lar dacă tatăl şi mama te iubesc și doresc să fii feri 
cit, este clar atunci că se străduie în toate chipurile să devii 
fericit. — De bună seamă, spuse. — Te lasă cumva să faci 
ce vrei fără să te dojenească și fără să te împiedice de la 
ceea ce dorești să faci? — Ba, dimpotrivă, Socrate, de la 
cîte şi mai cîte mă opresc, pe Zeus! — Ce vorbeşti? l-am 
întrebat. Vor ei să fii fericit, dar te împiedică să faci ceea 
ce vrei? la spune-mi, dacă ai vrea să te urci pe unul din 
carele tatălui tău şi să iei hăţurile cînd participă la o 
întrecere, te-ar lăsa ei ori te-ar împiedica? — Pe Zeus, 
fireşte că nu m-ar lăsa. — Dar pe cine ar lăsa? — Pe un 
vizitiu care primește plată de la tatăl meu. — Ce spui? 
Îi îngăduie unui simbriaș mai degrabă decît ție să facă 
cu caii ce vrea, și încă îi mai dau și bani pentru asta? — Păi 
cum altfel? spuse. — Dar o căruță cu măgari te lasă ei 
să conduci, și dacă vrei să iei biciul și să-i lovești, îți dau 
voie? — Cum o să-mi dea voie? — De ce nu? am întrebat 
eu. Nu-i e nimănui permis să-i lovească? — Ba da, catiîr- 
giului, spuse. — Care este sclav, sau om liber? — Sclav, spuse. 

Pun, pare-se, mai mult preț pe un sclav decît pe tine, 
fiul lor și lui îi încredințează bunurile, mai degrabă decît 

ție, şi-l lasă să facă ce vrea, în timp ce ţie îţi pun opreliști?! 
Dar să-mi mai spui ceva. Te lasă ei să te conduci singur, 
ori nici asta nu-ţi îngăduie? — Cum or să-mi îngăduie?! — 
Deci te conduce cineva? — Uite pedagogul acela. — Care 
este sclav. — Dar cum altfel? E sclavul nostru, spuse. 
— Este un lucru neobișnuit, am spus eu, ca un om liber 
să fie condus de un sclav. Și în ce fel te conduce pedagogul 
acesta? — De pildă, mă duce la şcoală?6. — Dar nu te 
conduc și cei de aici, dascălii? — De bună seamă. — Deci 
tatăl tău îţi pune, cu bună ştiinţă, o sumedenie de stăpîni și 
cîrmuitori. Dar cînd te duci acasă, la mama, te lasă ea 
ca să te fericească să faci ce vrei cu lîna, ori cu stativul ei, 
cînd ţese? Și nu te oprește să pui mîna pe spatulă, pe viîrtel- 
niță, ori vreo altă unealtă de lucru?” Atunci el rîzînd 
spuse: „Pe Zeus, Socrate, nu numai că mă oprește, dar 
m-ar şi bate, dac-aș pune mîna”. — Heracle!, am spus eu, 
oare n-ai greșit cu ceva tatălui sau mamei tale?” — Pe 
Zeus, nicidecum”, spuse el. 

„Atunci, pentru ce te împiedică ei cu atita strășnicie 
să fii fericit și să faci ceea ce vrei şi te cresc cît e ziua de 
lungă, ţinîndu-te la cheremul altcuiva și, într-un cuvînt, 
nelăsîndu-te să faci mai nimic din ce dorești? S-ar zice, 
deci, că avuţia, oricît de mare este, nu-ţi e de nici un folos, 
din moment ce oricine dispune de ea mai degrabă decit 
tine. Și pînă și trupul tău, atit de frumos, și cl este cultivat 
și îngrijit de altcineva. Tu nu dispui de nimic, Lysis, şi 
nu faci nimic din ceea ce doreşti. — Pentru că n-am încă 
vîrsta, Socrate”. 

— „Nu cred că asta te-ar opri, fiu al lui Demophon, 
pentru că, de bună seamă, sînt lucruri pe care și tata şi 
mama ţi le îngăduie, fără să aştepte să fii de o anumită 
vîrstă. Cînd vor să li se citească sau să li se scrie ceva, 
desigur că recurg la tine, mai degrabă decît la oricine 
altul din casă. Nu-i așa? — Întocmai, spuse. — Așa că 
ţi-e permis atunci să scrii care literă vrei tu mai întîi, și 
care în al doilea rînd; și tot așa cînd citeşti. Și cînd iei lira, 
firește, nu te împiedică nici tata, nici mama, să întinzi 
şi să destinzi oricare coardă vrei tu, să le faci să vibreze 
şi să le lovești cu arcușul. Sau te împiedică?? — Nu, de- 

sigur. — Care să fie motivul, Lysis, că de la acestea nu te 
împiedică, dar te împiedică în celelalte cazuri, de care 
vorbeam? — Probabil, spuse, pentru că în unele privinţe 
mă pricep, iar în altele nu. i 

— Bine, prietene, am spus. Deci tata nu așteaptă să 
ajungi la o anumită vîrstă spre a-ți încredința totul, ci, 
în ziua în care o să considere că te pricepi mai bine decît 
el, atunci o să se dea pe mîna ta, el și cu tot ce-i al lui. 
— Aşa cred, spuse. — Bine, dar ia să vedem, am spus; 
n-are şi vecinul aceeași socoteală ca și tatăl tău, cu privire 
la tine? Ce crezi? Are să-ți încredinţeze el conducerea gospo- 
dăriei, cînd o să considere că te pricepi mai bine ca el să 
gospodărești, ori o să rămînă tot el stăpîn? — Cred că are 
să mi-o încredinteze mie. — Dar atenienii? Nu crezi că or 
să-ţi încredinţeze și ci treburile lor, cînd au să vadă că te 
pricepi deajuns? — Ba da. 

— Pe Zeus, am spus, dar Marele lege? O să-i îngăduie, 
oare, fiului său mai marc, căruia îi va trece Stăpînirea 
Asiei, să puie în zeama de carne fiartă ce-o vrea el? Ori 
nouă, dacă venind la cl îi arătăm că ne pricepem mai bine 
decît fiul său la gătit carnea? — E clar că nouă, spuse, 
Și pe el n-or să-i lase să puie nimic în mîncare, în timp 
ce pe noi n-o să ne oprească să punem cită sare vrem. 
— Cum altfel?! — Iar dacă fiul său ar suferi de ochi, 
i-ar da voie să și-i trateze singur, deși nu se pricepe în 
medicină, ori l-ar opri? — L-ar opri. — Dar pe noi, dacă 
ne-ar ști că sîntem medici?, cred că nu ne-ar împiedica, 
chiar dacă am vrea să-i deschidem ochii şi să presărăm 
cenușă în ei socotind că ne pricepem cum trebuie. — Ai 
dreptate. — Oare nu s-ar încrede în noi, mai degrabă decit 
în el însuși sau în fiul său, în toate privinţele în cîte ne-ar 
socoti mai pricepuți decît ei?” — Neapărat, o, Socrate, 
spuse. 

— Aşa stau lucrurile deci, dragă Lysis; în privinţele 
în care dobîndim pricepere, cu toţii or să se încreadă în 
noi, și elenii şi barbarii, și bărbaţii şi femeile. lar noi o 
să facem în aceste cazuri tot ce vrem, fără ca cineva să ne 
împiedice dinadins. Așa că vom fi liberi şi, poruncind altora, 
noi vom fi stăpînii, ca unii care avem de tras foloasele. 

Însă acolo unde n-am dobîndit pricepere, n-o să ne îngă- 
duie nimeni să facem ce credem de cuviință; cu toţii ne 
vor împiedica, pe cît vor putea, nu numai străinii, ci chiar 
tata, mama și oricare rudă. În această privință ne vom 
supune altora, lăsînd totul în seama lor, astfel că nu vom 
mai avea de tras nici un folos%0. Eşti de acord că așa se 
întîmplă? — Sînt de acord. 

— Atunci, vom putea oare să ne împrietenimil și să ne 
facem iubiți de cineva, într-o privință în care nu-i sîntem 
de nici un folos?%2 — Nu, desigur, spuse. — Așa că nici 
tata nu te va îndrăgi pe tine, nici vreun om pe un altul, 
dacă acesta nu-i este de folos. — Nu, după cum se pare. — 
Dar atunci cînd ai să ajungi priceput, băiatule, cu toții 
îţi vor fi prieteni și apropiaţi, căci vei fi folositor şi bun; 
iar dacă nu, nimeni n-are să te îndrăgească, nici tata, 
nici mama, nici rudele. Și atunci, o, Lysis, poate să se gro- 
zăvească cineva în privința unor lucruri pe care încă nu 
le ştie?33. — Cum o să poată? — Deci ţie, care-ţi mai trebuie 
dascăl, îţi lipsește ştiinţa. — Ai dreptate. — Prin urmare 
nu poţi să te grozăvești cu știința ta din moment ce ești 
încă neştiutor3t. — Pe Zeus, spuse, nu pot, Socrate.” 

Iar eu, ascultîndu-l, m-am uitat pe furiș la Hippothales, 
şi mai că era să fac o imprudență; îmi venise ideea să-i 
spun: ;;— Așa trebuie, Hippothales, să vorbeşti cu băieţii, 
ţinîndu-i la respect şi tăindu-le din pretenţii, şi nu cum 
faci tu, care-i răsfeţi şi-i umpli de trufie”. Văzîndu-l, însă, 
frămîntat și tulburat de cele spuse, mi-am amintit cum voise 
să nu-l vadă Lysis că e pe aproape. Aşa că m-am răzgândit 
şi am tăcută, 

În acest timp s-a întors Menexenos și s-a așezat lingă 
Lysis, de unde se ridicase. Atunci Lysis mi-a șoptit, alin- 
tîndu-se: „Socrate, ce mi-ai spus mie, spune-i și lui Mene- 
xenos"'36. — lar eu i-am răspuns: „Asta tu ai să-i spui, 
Lysis. Doar ai fost cu toată luarea-aminte. — Întocmai 
așa, spuse. — Încearcă, deci, să-ți amintești cît mai bine 
de cele vorbite, ca să-i poţi reproduce totul cu claritate; 
iar dac-o să uiţi ceva, să mă întrebi de îndată ce ne vedem 
din nou. — Să ştii, Socrate, că o să-mi dau toată silința 
să fac așa. Dar spune-i şi lui ceva, ca să stau şi eu să ascult, 

pînă ce vine ora de plecat acasă. — Trebuie să fac așa cum 
ţi-e vrerea. Dar vezi, să mă ajuţi dacă Menexenos se apucă 
să mă combată. Ori nu-l ştii cît este de amator de contro- 
verse?37. — Ba da, pe Zeus, îl știu foarte bine, şi tocmai e 
de aceea vreau să discuţi cu el. — Ca să mă fac de rîs?, 
l-am întrebat. — Nu, pe Zeus, spuse, ci ca să-i vii de hac. 
— În ce fel?, l-am întrebat. Asta nu-i uşor cu un om de 
temut ca el. Doar e discipolul lui Ctesip?8. Și e de față 
Ctesip însuși. Nu-l vezi? — Să nu-ţi pese de nimeni, Socrate, 
şi să discuţi cu el. — Văd că trebuie să discut, am zis. 
Acestea le vorbeam între noi, pînă cînd Ctesip ne-a 
întrebat: „Dar ce-i cu voi? Petreceţi de unii singuri și noi d 
nu nc împărtășim din discuție??. — Ba da, i-am răspuns, 
vi le împărtășim. Lysis nu pricepe cele ce-i spun, dar crede 
că Menexenos o să înțeleagă, şi-mi cere să-l întreb pe el. 
— Atunci de ce nu-l întrebi? — Ba o să-l întreb, i-am 
răspuns. Răspunde-mi, veci, Menexenos, la cele ce-am să 
te întreb40, Mi se întîmplă, încă de cînd eram copil, să doresc 
dobîndirea unui lucru, aşa cum fiecare îşi dorește cîte 
ceva. Unul vrea să capete cui, altul cîini, altul aur sau e 
onoruri. Faţă de acestea, eu rămîn indiferent; în schimb 
sînt foarte avid să-mi fac prieteni şi mi-aș dori să dobîn- 
desc un bun prieten mai degrabă decît prepelița ori cocoșul 
cel mai grozav din lume; şi, pe Zeus, mai degrabă chiar 
decît un cal sau un cîine. Și cred, pe cîine, că decît să dobîn- 
desc aurul lui Darius, aș fi mai bucuros de un prietenii. 
Într-atît sînt de dornic să am prieteni! lar cînd vă văd, 
pe tine și pe Lysis, sînt uimit și vă fericesc că atît de tineri 212 2 
fiind, sînteţi în stare să dobîndiţi lucrurile atît de iute și 
de ușor, că tu te-ai împrietenit atît de repede și de bine 
cu Lysis, şi la fel el cu tine. În ce mă priveşte, sînt într-atît 
de departe de așa ceva, încît nu știu nici măcar în ce chip 
ajunge cineva drag altcuiva, ceea ce tocmai vreau să aflu 
de la tine, care eşti un știutor. Așa că spune-mi: cînd cineva 
iubeşte pe altult? care dintre cei doi este prietenul, cel ce b 
poartă prietenie sau cel căruia i se poartă? Ori nu e nici 
o deosebire? — Cred, răspunse, că nu ce nici o deosebire. 
— Ce spui?, l-am întrebat. Sînt amîndoi prieteni unul față 
de altul și dacă numai unul din ei poartă prietenie celui- 

lalt? — După părerea mea, da. — la să vedem. Nu se 
poate ca cel ce iubește să nu fie în schimb îndrăgit de către 
iubitul său? — Ba da. — Dar nu se poate ca cel ce îndră- 
geşte să fie detestat așa cum se pare că păţesc uneori cei 
iubitori cu iubiții lor?44. Iubind pe cît de mult le stă în 

< putinţă, unii consideră că nu li se răspunde cu iubire, iar 
alții că sînt chiar urîţi. Sau crezi că asta nu e adevărat? 
— Ba, da, spuse, e foarte adevărat. — Nu înscamnă asta 
oare că unul iubește iar celălalt este iubit? — Desigur. 
— Care din doi este atunci prieten al celuilalt? Cel ce 
iubeşte, chiar dacă nu i se răspunde cu dragoste şi chiar 
dacă este detestat, ori cel ce este iubit? Sau în situaţia 
asta nici unul nu-i prieten al celuilalt, din moment ce nu 
se îndrăgesc reciproc? — Mai degrabă aşa. — Înseamnă că 

d sîntem acum de altă părere decît adineauri. Atunci amîn- 
doi erau prieteni cînd unul din ei iubea pe celălalt; iar 
acum, dacă nu se iubesc amîndoi, nici unul din ei nu este 
prieten al celuilalt. — Tot ce se poate, spuse. — Deci nu-i 
cu putinţă să fie prieten cel ce iubește, dacă nu se răspunde 
dragostei sale. — Așa se pare. — Deci nu sînt prieteni ai 
cailor cei cărora caii nu le răspund la dragoste, nici prieteni 
ai prepelițelor, de asemenea nici prieteni ai cîinilor, ai 
vinului, ai gimnasticii ori ai înţelepciunii, dacă înţelep- 
ciunca nu le răspunde la dragostet5. Sau fiecare dintre ei 

e iubește, fără să-l aibă drept prieten pe cel iubit$, şi se 
înşală poetul cînd spune: 


„Fericit cine are drept prieteni copiii, caii cei vajnici, 
Iuţii copoi şi pe oaspele cel străin”, 


— Nu cred, spuse el. — Crezi, deci, că are dreptate? — Da. 

— Se pare, deci, Menexenos, că cel iubit îi este prieten 
iubitorului său, chiar dacă nu-l iubește și chiar dacă-l 
urăște? Cum se întîmplă cu pruncii nou născuţi, care încă 

213 a nu iubesc, ba chiar prind ură cînd sînt pedepsiţi de mamă 
sau de tată; dar și atunci cînd ei urăsc, sînt mai dragi 
părinţilor ca orice pe lume. — Cred că așa este, spuse. — 
Rezultă că prieten nu e cel ce poartă, ci cel căruia i se poartă 
prietenie. — Așa se pare. — lar dușman este cel urit și 

nu cel ce urăște. — Pesemne. — Atunci mulți sînt iubiți 

de dușmanii lor, dar sînt urîți de prieteni și sînt prieteni 
față de duşmani iar față de prietenii lor sînt dușmani, 
dacă prietenie înseamnă a fi iubit și nu a iubi. Este totuşi 
absurd, prietene dragă, și cred, mai cu seamă, că este 
imposibil să fii dușman prietenului și prieten dușmanului 


tău. — Se pare că ai dreptate, Socrate, spuse. — Prin 
urmare, dacă asta este imposibil, înseamnă că cel ce iubește 
trebuie să fie prietenul celui iubit. — Pesemne. — Și tot 


așa, cel ce urăște să fie dușmanul celui urît. — Neapărat. 
— Deci vom fi siliți să recunoaștem aceleași lucruri ca 
adineauri, anume că adesea cineva este prieten cu cine 
nu-i e pricten, adesea chiar cu cel ce-i e dușman, atunci 
cînd iubește pe cel ce nu răspunde iubirii sale sau chiar 
îl urăște. Adesea poţi fi dușman celui ce nu-ți e dușman 
sau chiar ţi-e prieten, dacă urăști pe cel ce nu te urăște 
sau chiar te iubește. — Tot ce se poate, spuse. 

— Ce-o să ne facem atunci, am spus, dacă nu pot fi priete- 
ni cei ce iubesc, nici cei ce sînt iubiți, nici cei ce iubesc şi sînt 
iubiţi, ci trebuie să spunem că în afară trebuie să existe alţii 
care-și sînt prietenii. — Pe Zeus, Socrate, nu am nici o idee 
în privința asta. — Nu am greşit, oare, pe de-antregul în cău- 
tarea noastră, o, Menexenos? — Așa mi se pare și mie, Socrate, 
interveni Lysis, și îndată se înroși la față. Cred că vorba îi 
scăpase fără să vrea, fiindcă urmărea cu sufletul la gură cele 
ce se discutau. Era clar că ascultase în această stare de spirit. 

Atunci eu, vrînd să-i dau pace lui Menexenos, m-am 
simţit încântat de dragostea pentru înțelepciune a lui Lysis 
şi, luîndu-l ca interlocutor, am spus: ,„,— Cred că ai drep- 
tate, Lysis, să spui că dacă am fi cercetat bine nu ne-am fi 
încurcat astfel. Așa că, să nu mai mergem pe calea de-acum, 
căci căutarea aceasta îmi pare un drum anevoios. Cred 
că ar trebui să mergem pe unde am mai apucat-o, cercetînd 
părerile poeţilor. Ei, într-adevăr, nc sint părinţi și călăuze 
ale înțelepciunii5, Ei arată limpede, fără îndoială, ce în- 
seamnă prictenia, cînd spun că zcul este cel care-i împrie- 
tenește pe oameni, apropiindu-i pe unii de ceilalți. Ei spun 
cam așa, dacă nu mă-nșel: 

„„Pe cei asemenea mereu zeul unul către altul îi mînă” 
şi-l face să se cunoascăsl. Ori n-ai întîlnit aceste versuri? 

— Ba da, spuse. — N-ai întîlnit cumva și sentințele celor 
învățați care susțin același lucru, că întotdeauna cele ce 
se aseamănă trebuie să fie prietene între ele? Este vorba 
de cei care cugetă și scriu despre natură şi despre universE?. 
— Ştiu despre ce e vorba, spuse. — Și n-au dreptate?, 
l-am întrebat. — Poate că da, spuse. — Poate că pe jumă- 
tate, am spus, ori poate că pe de-a-ntregul, dar nu-i înțele- 
gem noi. Căci noi credem că omul ticălos, cu cît se apropie 
de alt ticălos și are mai mult de-a face cu el, cu atît îl duș- 
mănește mai tare; pentru că săvîrșeşte nedreptatea, iar 
între cei nedrepți şi cei nedreptăţiţi nu poate fi prietenie. 
Nu-i așa? — Așa e, spuse el. — De aceea, pe jumătate cel 
puțin, nu poate fi adevărat ceea ce s-a spus, dacă ticăloșii 
se aseamănă între ei. — Ai dreptate. — După părerea mea, 
ar trebui să se spună că oamenii buni se aseamănă și sînt 
prieteni între ei, iar cei răi, așa cum le-a ieșit și vorba, 
nici măcar în sinea lor nu-și află potriva, căci sînt stihinici 
şi nestatornici5. Deci cel ce este potrivnic și vrăjmaș față 
de sine, cu anevoie ar mai putea fi pe potrivă şi prieten 
față de altul. Sau nu eşti de aceeași părere? — Ba da, 
spuse. — Deci asta cred eu că vor aceia să înțeleagă, prie- 
tene, cînd spun că cei ce se aseamănă își sînt prieteni, 
așa cum numai omul Lun este prieten cu cel bun, în timp 
ce omul rău nu se poate de iel împricteni nici cu cel bun, 
nici cu cel rău. Eşti de acord?” — A încuviințat. — „Așa 
că acum îi cunoaștem pe cei care-și sînt pricteni. Din dis- 
cuţie reiese că numai cei ce sînt buni. — Întru totul de 
acord. — Și eu, la fel, am spus. Totuși este aici ceva care 
mă nemulțumește. Să vedem, pe Zeus, ce-i cu bănuiala 
mea. Cei ce se aseamănă sînt oare pricteni pe măsura ase- 
mănării lor și îşi sînt şi de folos în aceeași măsură?5(. Iată 
mai precis: poate oare cineva să-i aducă asemănătorului 
său vreun folos sau vreun neajuns pe care acesta să nu 
şi-l poată aduce el însuşi?55. Ori să-l facă să resimtă ceva 
ce acesta n-ar putea resimți și singur? Și dacă nu-și pot fi 
de nici un ajutor, cum or să mai aibă afecțiune unul pentru 
altul? Este posibil? — Nu este. — Poate fi prieten cel ce 

nu resimte afecţiune?56. — Nicidecum. — Atunci nimeni nu 
poate fi prieten cu asemănătorul său. Dar omul bun ar 
putea fi prieten cu altcineva bun, în măsura în care este 
bun, nu în care îi seamănă? — Probabil. — Cum așa? 
Oare omul bun, în măsura în care este bun nu-și ajunge 
sieşi? — Ba da. — Din moment ce-și ajunge sieși, nu duce 
lipsă de nimic. — De bună seamă. — Cine nu duce lipsă 
de nimic nu are de primit nici o satisfacţie. — Desigur 
că nu. — lar cine nu simte o satisfacție nu iubește. — De 
bună seamă. — Și dacă nu iubeşte, nu poate fi prieten”. 
— Se pare că nu. — Atunci, cum or să poată fi cît de cît 
prieteni între ei cei buni, cînd unii nu regretă lipsa altora, 
deoarece își ajung sieși de unii singuri, iar cînd sînt împreună 
nu-și sînt de nici un folos? În ce chip ar ajunge asemenea 
oameni să capete însemnătate unii pentru ceilalți? — În 
nici un chip, spuse. — Deci nu pot fi prieteni dacă nu 
înseamnă nimic unii pentru alții? — Întocmai. — Ia seama, 
Lysis, cum ne-am mai încurcat! Oarc să ne fi înșelat chiar 
întru totul? — Cum așa? spuse. — Am auzit odată pe cineva 
spunînd — chiar acum mi-aduc aminte — că și cei asemă- 
nători, și cei buni își sînt cei mai mari dușmani, și-l invoca 
drept martor pe Hesiod, cel ce spune că: 


»»Olarul pizmuieşte pe olar, poetul pe poet 
şi săracul pe cel sărac''58, 


Și mai spunea că toate celelalte, cu cît seamănă mai mult 
între ele, cu atît se umplu mai tare de invidie, de vrajbă 
şi de dușmănie; și cu cît sînt mai deosebite, cu atit ajung 
mai prietene. Că săracul e silit să fie prieten cu cel bogat, 
şi cel slab cu cel puternic, ca să-i fie de ajutor, iar cel bol- 
nav cu medicul. La fel, tot neştiutorul trebuie să-i poarte 
mulțumire și să-l iubească pe cel învățat. Și acela își con- 
tinua ideea cu mai multă strălucire, spunînd că e peste 
putință ca cei ce seamănă să fie prieteni, ci se întîmplă 
exact contrariul: tocmai lucrurile cu totul opuse sînt cele 
mai prietene. Căci fiecare doreşte contrariul și nu asemănă- 
torul său. Uscatul doreşte umedul, recele caldul, acrul 
dulcele, ascuţitul rotunjimea, cel gol dorește umplerea, 
iar plinul dorește golirea; și toate celelalte în același mod. 

Contrariile sînt hrană unele pentru celelalte, în timp ce 
lucrurile asemănătoare nu-și sînt de nici un folos5?. Toate 
acestea el le spunea cu multă vervă, căci era un bun orator. 
Voi ce credeți? am întrebat. — Că avea dreptate, după 
cîte pricep, spuse Menexenos60. — Putem spune, atunci, 
că lucrurile contrarii sînt în cea mai mare măsură prie- 
tene? — Întocmai. 

— Fie, am spus. Dar nu ţi se pare straniu, o, Menexenos? 
Imediat or să sară asupra noastră acei preaînvățaţi maeștri 
ai disputeill și or să ne întrebe dacă nu cumva dușmănia 
este lucrul cel mai contrar prieteniei? Și ce-o să le răspun- 
dem? Sau nu trebuie să recunoaștem că au dreptate? — Ba 
trebuie. — Deci, vor spune ei: dușmanul este prieten cu 
prietenul, ori prietenul cu dușmanul? — Nici una din 
două. — Cel drept este oare prieten cu cel nedrept, sau 
înțeleptul cu desfrînatul, sau cel bun cu cel rău? — Nu cred 
că e aşa. — Și totuși, am spus eu, dacă îndeobşte un lucru 
este prieten cu altul, datorită faptului că sînt contrarii6?, 
trebuie să fie prietene şi cele dinainte. — Trebuie. — Deci 
nici lucrurile asemănătoare, nici cele contrarii nu sînt 
prietene între ele. — Se pare că nu. 

Ne-a mai rămas încă de cercetat dacă nu cumva prieten 
înseamnă, de fapt, altceva decit toate acestea, anume dacă 
nu cumva ceea ce este nici-bun-nici-rău poate fi prieten 
cu cel bun. — Ce vrei să spui?, întrebă el. — Zău că nu-mi 
dau bine seama, am spus, și că de fapt eu însumi sînt ameţit 
de dificultatea discuţiei. — Îmi vine să cred în vechea 
zicală că „prieten îţi este frumosul'*%. Așa cum este, el se 
arată a fi ceva neted şi alunecos, care ne scapă și fuge de 
noi, datorită naturii lui. Spun deci că este frumos lucrul 
bun. Sau nu ești de acord? — Ba das. 

— Deocamdată fac prorocirea că prieten cu cel frumos 
şi bun este lucrul nici-bun-nici-rău. Ascultă ce mă face să 
profețesc astfel. Eu consider că există trei feluri de lucruri: 
bune, rele și nici-bune-nici-rele. Tu ce zici? — Ai dreptate. 
— Că lucrul bun nu e prieten cu cel bun, nici cel rău cu 
altul rău și nici cel bun cu cel rău, ne-a dovedit-o discuția 
de pînă acum. Rămîne atunci, dacă admitem că ceva este 
prieten cu altceva, ca lucrul nici-bun-nici-rău să fie prieten 

ori cu cel bun, ori cu altul de același soi cu el. Căci în nici 
un caz n-ar putea fi prieten cu răul. — Ai dreptate. — Dar 
nici cu asemănătorul său nu poate fi, aşa cum am stabilit 
adineauri. Nu-i așa? — Da. — Deci lucrul nici-bun-nici-rău 
nu poate fi prieten cu cel care este deopotrivă cu cl. — Se 
pare că nu. — Rămîne ca lucrul nici-bun-nici-rău să fie 
prieten numai cu lucrul bun. — Așa trebuie, pare-se. 

— Oare afirmaţia asta ne va fi o bună călăuză? Dacă 
am vrea să ne închipuim cum este un trup sănătos, ne-am 
gîndi la unul care n-are nevoie de medicină şi nici de vreun 
alt ajutor ; se înțelege că nici un om sănătos nu este prieten 
cu medicul în vederea sănătăţii. Ce crezi? — Desigur că 
nu. — Va fi prieten numai cel bolnav, din cauza bolii. 


— Cum să nu fic? — Însă boala este un rău, iar medicina 
este folositoare și bună. — Desigur. — lar trupul în sine 
nu este nici-bun-nici-rău. — Întocmai. — Însă din cauza 


bolii se vede el silit să îndrăgească și să iubească medicina. 
— Așa cred. — Deci cel nici-buu-nici-rău ajunge prieten 
cu lucrul bun datorită prezenţei răului. — Așa se pare. 
— Este clar că asta se întîmplă mai înainte ca el să fie 
făcut rău de către răul care-l posedă. Căci odată devenit 
rău nu ar mai dori binele și nu i-ar mai fi prieten. Doar 
am spus că este imposibil ca răul să fie prieten cu lucrul 
bun. — Imposibil, desigur. 

— Luaţi acum seama la ce spun. Susţin că unele lucruri 
sînt şi în sine, așa cum apar la un moment dat, în timp ce 
altele nus. De pildă, dacă cineva vrea să vopsească ceva 
într-o culoare, pe obiectul vopsit apare culoarea așternută. 
— De bună seamă. — Oare obiectul astfel vopsit este de 
culoarea care i s-a așternut? — Nu pricep, spuse el. — Să 
luăm un exemplu, am spus eu. Dacă cineva ţi-ar vopsi 
părul tău cel blond cu cenușă, cl ar fi alb, sau ar părea că 
este? — Ar părea, spuse el. — Deci culoarea albă ar fi o 
aparenţă. — Da. — ae na că în nici un chip părul nu 
devine alb şi că, în ciuda culorii albe care apare, el nu este 
nici alb, nici negru. — Ai dreptate. — Dar atunci cînd, 
prietene, bătrîneţea îl va face de acea culoare, atunci părul 
va fi aşa cum va apărea, căci arătînd alb el va fi într-adevăr 
alb. — Cum de nu? — Tocmai asta te întreb acum, dacă 

un lucru, de îndată ce capătă o aparenţă, devine în ființa 
sa deopotrivă cu aceasta, ori va fi așa numai în cazul unei 
anumite aparenţe, altminteri nu? — Mai degrabă așa, 
spuse. — Deci lucrul nici-bun-nici-rău, avînd uneori răul 
prezent în el, poate să nu fie încă rău, dar alteori poate 
să fi devenit astfel. — Întocmai. — Prin urmare, cînd încă 
nu este rău, dar are răul prezent în el, însăși această pre- 
zenţă îl face să dorească binele. Dar de îndată ce aceasta 
l-a făcut rău, îl lipseşte de dorinţa și totodată de prietenia 
către cel bun. Căci el nu mai este nici-bun-nici-rău, ci rău. 
Ori răul nu poate fi prieten cu binele. — Nu, bineînţeles. 

— De aceea putem spune că cei ce sînt deja înţelepţi 
nu mai sînt iubitori de înțelepciune, fie că sînt zei sau 
oameni. Dar nu sînt iubitori de înțelepciune nici cei care 
se află într-o ignoranță atît de mare încît sînt răi”. Cel 
rău și ignorant nu poate fi iubitor de înțelepciune. Rămîn 
cei ce au acest rău, neștiinţa, dar n-au ajuns încă din cauza 
lui într-atît de obtuzi și ignoranți încît să considere că ştiu 
ceea ce nu știu. De aceea sînt iubitori de înțelepciune cei 
ce sînt încă nici-buni-nici-răi, dar nu o iubesc nici cei răi, 
nici cei buni. Căci am văzut din discuţia de adineauri că 
un lucru nu este prieten nici cu contrariul, nici cu asemănă- 
torul său. Sau nu vă amintiți? — Ba cît se poate de bine, 
mi-au răspuns amîndoi. — Așa că, o, Lysis şi Menexenos, 
am spus cu, am descoperit pe deplin ce este și ce nu este 
prietenia. Spunem că există prietenie, în privinta sufle- 
tului, a trupului precum și în toate celelalte privinţe, atunci 
cînd cel nici-bun-nici-rău, datorită prezenţei răului, îndră- 
geşte pe cel bun. Amîndoi au încuviinţat şi au fost întru 
totul de acord că lucrurile stau întocmait8, 

Eu însumi eram tare bucuros, întocmai ca un vînător 
mulțumit de prada sa. Dar atunci, nu știu de unde, mi-a 
venit bănuiala cît se poate de absurdă că cele stabilite de 
noi sînt false?. Și îndată am grăit cu toată mîhnirea: 
„Vai, Lysis şi Menexenos, teamă mi-e că ne-am îmbogăţit 
numai în vis! — Ce s-a întîmplat?, mă întreabă Menexenos. 
— Mă tem, i-am răspuns, că, întocmai ca niște impostori, 
ne-am folosit de cuvinte înșelătoare în privința prieteniei. 
— Cum așa?, mă întrebă. — Tocmai asta să vedem, i-am 

răspuns. 'Cel care-i prieten, este prieten cu cineva, nu? 
— Neapărat, spuse el. — Este el prieten fără nici un motiv 
și scop, sau în vederea și din pricina unui anumit lucru? 
— Ba cu un scop şi dintr-o pricină”. — Oare fiindu-i 
prieten lucrul în vederea căruia el este prieten cu cel cu 
care-i prieten, ori nefiindu-i nici prieten, nici dușman? 
— Nu prea te înţeleg, spuse. — E posibil, am zis eu. Să 
vedem, poate că altminteri ai să mă urmărești și cred că 
și eu am să dau mai bine seama de ceea ce spun?”l. Spuneam 
mai înainte că bolnavul este prieten cu medicul, nu-i așa? 
— Da. — Nu este el prieten cu medicul din cauza bolii și 
în vederea sănătăţii? — Ba da. — lar boala este un rău? 
— Bineînţeles. — Dar sănătatea?, l-am întrebat eu, este 
ea un bine, un rău, ori nici una din două? — E un bine, 
răspunse. — Spuneam, deci, mi se pare, că trupul, cel nici- 
bun-nici-rău, din pricina bolii, adică din pricina unui rău, 
este prieten cu medicina ; iar medicina este un lucru bun. 
Mai spuneam că prietenia medicinei este căutată în vederea 
sănătăţii şi că sănătatea este un lucru bun. Așa e? — De- 
sigur. — Sănătatea este ea oare sau nu un prieten? — Este 
un prieten. — lar boala este un dușman? — Fără îndoială. 
— Atunci lucrul nici-bun-nici-rău, din pricina unuia rău și 
dușman este prieten cu unul bun, în vederea altui lucru 
bun și prieten. — Aşa se pare. — Deci un lucru este prieten 
cu altul în vederea unui prieten și din pricina unui dușman. 
— Se poate?2. — Fie, am spus eu. Și pentru că am z2juns 
aici, să fim cu băgare de seamă, copii, ca să nu ne înșelăm. 
Să trecem cu vederea faptul că un prieten a devenit prieten 
cu prietenul său, că deci cei asemănători ajung prieteni 
între ei, ceea ce spuneam că este cu neputinţă. Să vedem 
de nu ne înşelăm cumva în ceea ce am afirmat acum. Medi- 
cina, spunem noi, este prietenă în vederea sănătății. — Da. 
— Atunci și sănătatea ne este prietenă. — De bună seamă. 
— Dacă ne este prietenă, ea ne este în vederea a ceva. 
— Da. — În vederea unui prieten, dacă ne ținem de ce am 
recunoscut mai însinte. — Întocmai. — Va fi şi acesta 
prieten în vederea altui prieten? — Da. — Nu trebuie, oare, 
să contenim cu mersul nostru mai departe, ori să ajungem 
la un principiu care să nu mai trimită la altă prietenie, ci 

care să fie tocmai el, prietenul cel dintii, în vederea căruia 
să putem spune că toate celelalte lucruri ne sînt prietene? 
— Neapărat. 

— Spun aceasta, pentru ca toate celelalte, de care zicem 
că sînt prietene în vederea prietenului celui dintîi, să nu 
ne mai amăgească întocmai unor simulacre ale sale, dat 
fiind că numai el este cel cu adevărat prieten?. Să ne gîn- 
dim în felul următor: cînd cineva pune mare preț pe un 
lucru, așa cum un tată își prețuiește fiul mai mult decit 
toate celelalte bunuri, nu va pune el preț și pe altceva, 
tocmai pentru că-și îndrăgește fiul mai presus de toate? 
De pildă, cînd ar afla că acesta a băut cucută, n-ar pune el 
mare preţ pe vin dac-ar socoti că vinul îi poate salva fiul? 
— Cum să nu? spuse. — N-ar pune și pe vasul în care s-ar 
afla vinul? — Bineînţeles. — Asta nu înseamnă nicidecum 
că el pune mai mare preţ pe un vas de lut și nici pe trei 
măsuri de vin, decît pe fiul său. lată ce se petrece: toată 
strădania nu este depusă pentru cele pregătitoare în vede- 
rea unui lucru, ci tocmai pentru acel lucru în vederea căruia 
se fac asemenea pregătiri. Nu rareori spunem că punem 
mare preţ pe aur și pe argint, ceea ce nu înseamnă nicidecum 
că-i așa în realitate. Căci lucrul pe care punem cel mai 
mare preţ se vede a fi tocmai acela în vederea căruia se 
agonisesc și aurul și toate celelalte. Putem vorbi astfel? 
— Fără îndoială. 

— Oare nu se poate judeca la fel și în privinţa pricte- 
niei? ori de cîte ori spunem că niște lucruri ne sînt prietene 
în vederea altui lucru prieten, exprimăm numai o aparenţă; 
căci în realitate se întîmplă să ne fie prieten numai acel 
lucru către care ţintesc toate cele ce reprezintă prietenii. 
— Într-adevăr, așa se întîmplă. — Deci, ceea ce ne este 
realmente prieten nu mai poate fi prieten în vederea altui 
lucru prieten. — Într-adevăr. — Atunci trebuie să aban- 
donăm părerea aceasta, pentru ca nu cumva și el să fie 
prieten în vederea altui lucru prieten. Însă binele ne este 
prieten? — Sînt de părere că da. 

Înseamnă că binele este îndrăgit din cauza răului, şi 
atunci lucrurile stau astfel: dacă, așa cum spuneam adi- 
neauri, date fiind cele trei stări, binele, răul şi nici-binele- 

nici-răul, am lua în consideraţie numai primele două, 
răul rămînînd cu totul deoparte și nemaiafectînd nimic, 
nici trupul, nici sufletul, nici pe celelalte de care spuneam 
că în sine nu sînt nici-bune-nici-rele, ne-ar mai fi atunci 
binele de vreun folos, ori ar deveni cu totul inutil? Dacă 
nimic nu ne-ar mai vătăma şi nu am mai avea nevoie de 
ajutor în nici o privință, ar deveni astfel limpede că îndră- 
gim şi iubim binele din pricina răului, pentru că binele 
este un leac împotriva răului, iar răul este o boală. Și în 
lipsa bolii, nu avem nevoie de nici un leac. Oare așa, prin 
natura sa, este iubit binele din pricina răului, de către noi, 
care sîntem la mijloc între rău și bine? Căci binele pentru 
sine însuși nu are nevoie de nimic. — Se pare, spuse el, 
că așa este. — Prin urmare ne este prieten acel lucru către 
care tind toate celelalte — despre care am afirmat că sînt 
prietene în vederea altui pricten — fără ca acesta să le fie 
asemănător. Dat fiind că acestea uu în vedere un prieten, 
ele se numesc prietene, cînd în realitate prieten pare să 
fie tocmai contrariul; doar am văzut că prietenul există 
în vederea dușmanului”î. Ori dacă dușmanul ar dispărea, 
se pare că nici pricten nu am mai avea. — După cîte afir- 
măm, nici cu nu cred că am mai avea. 

— Pe Zeus, am spus, dar dacă răul ar dispărea, n-ar mai 
exista foamea, setea și celelalte? Ori foame va fi cît vor 
dăinui oamenii și celelalte vieţuitoare, însă fără să le fie 
vătămătoare? La fel, setea și celelalte dorinţe, ce nu sînt 
rele, vor mai exista ele după dispariţia răului? Ori este 
ridicol să te întrebi ce va exista atunci și ce nu va mai 
exista? Cine-ar putea să ştie? Deocamdată asta știm, că 
acum foamea poate fi vătămătoare dar poate fi şi folosi- 
toare. Nu-i așa?75. — Fără îndoială. — Deci, a fi însetat şi a 
avea toate dorințele de acest fel este cînd dăunător, cînd 
folositor, cînd nici una, nici alta. — De bună seamă. — lar 
cînd dispar lucrurile rele, trebuie oare să dispară laolaltă 
cu ele și cele ce prin natura lor nu sînt nici-bunc-nici-rele? 
— Nicidecum. — Aşadar, dorințele, care nu sînt nici-bune- 
nici-rele, vor dăinui chiar dacă dispar lucrurile rele. — Așa 
se pare. — Este oare posibil ca cel ce iubește şi dorește 
ceva să nu fie și prieten al lucrului pe care-l doreşte şi 

iubește?76. — Nu cred că se poate. — Se pare deci că există 
lucruri prietene chiar și după dispariția relelor. — Da. 
— Însă dacă răul ar fi pricina existenţei prieteniei, odată 
cu dispariţia sa nu s-ar mai putea ca un lucru să fie prieten 
cu altul. Deoarece ar fi imposibil ca după dispariţia pricinei 
să mai existe lucrul care a rezultat din aceasta. — Ai drep- 
tate. — Dar noi recunoscusem că prietenia se ivește cînd 
îndrăgești ceva dintr-o anumită pricină. Și nu socoteam 
noi că din pricina răului, lucrul nici-bun-nici-rău este prie- 
ten cu cel bun? — Întocmai. — Ori acum, pare-se, din altă 
pricină ești prieten cu cineva, ori cineva îţi este prieten. 
— Aşa se pare. — Nu cumva, așa cum tocmai spuneam, 
dorința este, de fapt, pricina prieteniei, iar cel ce dorește 
este prieten cu cel pe care-l doreşte, atunci cînd îl dorește? 
Așa că tot ce discutam mai înainte despre prietenie era o 
sporovăială, însăilată ca un lung poem”. — Tot ce se 
poate, spuse. — Numai că, am spus eu, doritorul doreşte 
lucrul de care-i lipsit. Nu-i aşa? — Așa este. — Deci cel 
aflat în lipsă este prieten cu lucrul care-i lipseşte? — Așa 
cred. — Şi duce lipsa lucrului care-i este luat. — De bună 
seamă. — Se pare, atunci, că dragostea, prietenia și dorința 
au în vedere un lucru care ne este apropiat, după cum 
se vede, o, Lysis şi Menexenos. — Au fost de acord. — Deci, 
voi care sînteți prieteni între voi prin natură sînteți apro- 
piaţi unul de celălalt. — Cu siguranţă, au răspuns. — Deci, 
copii, dacă cincva doreşte pe un altul, sau îl iubeşte, nu-l 
poate dori, nici iubi, nici nu-i poate fi prieten fără să-i 
fie, într-un fel sau altul, apropiat: fie prin sufletul său, 
fie prin vreo înclinaţie sufletească, prin obiceiurile sau prin 
chipul său. — De bună seamă, spuse Menexenos, în timp 
ce Lysis tăcea. — Bine, am spus. lar ceea ce ne este apro- 
piat prin natură, se pare că trebuie să ne fie și prieten. 
— Aşa se pare. — Trebuie, deci, ca iubitorul cel sincer și 
neprefăcut să fie îndrăgit de către iubit. 

Lysis şi Menexenos abia dac-au încuviinţat, în timp ce 
Hippothales, de plăcere, schimba feţe-fețe. 

Dar eu, vrînd să mai cercetez această idee, am spus: 
— Dacă apropiatul diferă de asemănător, cred că am putea, 
o, Lysis și Menexenos, să definim și prietenia. Dar dacă 

se întîmplă ca apropiatul să fie identic cu asemănătorul, 
nu ne va fi ușor să respingem opinia dinainte, că asemănă- 
torul nu-i este de folos asemănătorului său din pricina 
asemănării. Căci este absurd să consideri că nefolositorul 
îți este prieten. Vreţi, deci, dat fiind că sîntem ca și îmbă- 
taţi de discuţie, să admitem și să afirmăm că apropiatul 
este altceva decît asemănătorul?”?. — De bună seamă. 
— Vom putea susține, atunci, că binele ne este îndeobște 
apropiat, în timp ce răul ne este străin? Ori că răul este 
apropiat răului, binele celui bun, și că cel nici-bun-nici- 
rău este apropiat de cel nici-bun-nici-rău?8%0, — Ei încu- 
viințară că fiecăruia îi este apropiat cel de același fel cu 
el. Ne-am întors, deci, copii, iarăși la părerea pe care mai 
întîi o respingeam, din moment ce nedreptul poate fi prie- 
ten cu cel nedrept şi răul cu cel rău, tot așa cum binele 
este prieten cu cel bun. — Așa se pare. — Dar cum așa? 
Dacă spunem că binele și apropiatul sînt identice, asta 
înseamnă altceva decît că binele este pricten numai cu cel 
bun? — De bună seamă. — Și noi care credeam că trebuie 
să combatem tocmai această idee?! Sau nu vă amintiţi? 
— Ne amintimăl. 

— Mai putem aduce ceva în discuție? Ori e limpede că 
nimic? Trebuie, prin urmare, întocmai ca maeştrii tribuna- 
lelor, să reluăm toate cele afirmate. Iar dacă nici cei iubiţi, 
nici cei iubitori, nici asemănătorii, nici neasemănătorii, 
nici cei buni, nici cei apropiaţi, nici toate celelalte cazuri 
cîte le-am cercetat — pe care, de fapt, nu mi le mai amin- 
tesc, atît au fost de multe — dacă nici unul, deci, dintre 
ei nu poate fi prieten, eu nu mai știu ce să zic. 

În timp ce spuneam acestea, aveam de gînd să provoc 
la discuție pe careva dintre cei mai vîrstnici. Dar atunci, 
ca niște demoni, sc iviră pedagogii, cel al lui Menexenos 
şi cel al lui Lysis, împreună cu fraţii acestora, și le porun- 
ciră să meargă acasă. Căci se făcuse tirziu. La început, 
noi şi cei din jur am încercat să-i îndepărtăm. Cum însă 
nu le păsa de noi și continuau să-i cheme, bolborosind furioși, 
şi, cum ne-am dat scama că băuseră în cinstea lui Hermes, 
astfel că nu sc putea trata cu ei, ne-am lăsat păgubași 
şi am pus capăt adunării. La plecare le-am mai spus totuși: 

— 350, Lysis și Menexenos, ne-am făcut acum de rîs, atît 
eu, om bătrîn, cît și voi. Cei de faţă, plecînd, or să spună 
că deşi ne socotim prieteni unii cu ceilalți, căci eu mă pun 
în rînd cu voi, n-am fost în stare în nici un chip să des- 
coperim ce este prietenia”. 


NOTE 


Preambul. În suita aproximativă a operelor platoniciene Lysis 
ocupă un loc destul de incert și controversat de către comentatorii 
moderni. Aceasta întrucît se remarcă o neconcordanţă între factura 
compoziţională a dialogului și orientarea speculativă ce-i este specifică. 
În acest sens, Lysis are afinități structurale cu dialogurile socratice, 
fiind ca și Ion, Lahes, Charmides, cei doi Hippias, un dialog de tip 
protreptic al cărui demers inductiv conclude provizoriu și aparent în 
mod negativ. Şi în Lysis întîlnim aceleași turnuri ale spiritului retoric 
ca și în celelalte dialoguri, în care există încă multe afinități cu tipul 
de argumentare sofistică, de pildă, investigația eristică, ce induce para- 
doxul și negarea premiselor, referința la texte poetice citate ca auto- 
ritare puncte de plecare pentru noi demersuri, interlocuţiunea cu par- 
teneri succesivi etc. Din toate aceste motive Lysis este așezat printre 
dialogurile de tinereţe de către unii învăţaţi ca Alfred Croiset. Pe de 
altă parte, în investigația asupra corelatelor prieteniei demersul inductiv 
ajunge să circumscrie termeni ontologici fără să se oprească în mod 
definitoriu asupra lor, constituind însă un preludiu pentru maieutica 
unor dialoguri de maturitate, ca Banchetul și Phaidros. Pentru acest 
motiv P. Friedlinder consideră că Lysis este un satelit al Banchetului, 
așezîndu-l în cronologia operei platoniciene între Phaidros și Banchetul. 

Din punct de vedere literar, Lysis, ca și Charmides, presupune un 
cadru mediator, anume naraţiunea lui Socrate către un auditor implicit. 
Pe canavaua acestei relatări se brodează succesivele interlocuţii ale 
lui Socrate cu celelalte personaje ale dialogului, la care naratorul Socrate 
se referă prin reflexii psihologice sau prin explicitări și detalii privind 
timpul și spaţiul acţiunii relatate. Acest procedeu, dealtminteri neuzitat 
în celelalte dialoguri, cu excepţia lui Charmides, face ca în Lysis elemen= 
tele de cadru epic şi descriptiv (spaţiul, evoluţia caracterelor) să capete 
o pondere considerabilă. Condiţionat în bună măsură de aceste elemente, 
distingem mai întîi preambulul (de la 203 a—206 e) ce se petrece în 
afara Atenei, la intrarea unei palestre. Socrate, trecînd prin dreptul 
acesteia, în drum, de la o palestră la alta, este oprit de cîţiva tineri 
ce-i erau bine cunoscuţi. În controversa care se iscă imediat cu privire 
la sentimentele lui Hippothales față de Lysis, Socrate este luat ca arbitru 

și invitat să intre în palestră. Urmează (între 206 d—207 c) o descriere 
expresivă și succintă a reperelor privind scena în care se va petrece 
dezbaterea socratică. Astfel se succed, în ordinea firească oricărei narații, 
intrarea lui Socrate și a grupului de tineri în palestră, înregistrarea pre- 
zenței copiilor și efebilor îmbrăcați în haine de sărbătoare în cinstea lui 
Hermes, îndeletnicirile oţioase ale copiilor şi, în sfîrșit, identificarea, 
am zice epifania, lui Lysis. În acest moment am căpătat cunoștință 
de toate personajele dialogului, a căror atentă conturare psihologică 
și intelectuală este urmărită în tot cursul dialogului, atît prin notațiile 
marginale cît mai ales prin replicile interlocuţiei. Cu toții par să fie 
personaje autentice, existente în Atena lui Socrate într-o perioadă ce 
nu se poate stabili cu rigoare. Cu toţii pot fi consideraţi martori și dis- 
cipoli ai învățăturii socratice. Lysis, centrul de interes în dialog, fiind 
încă un copil, uimeşte prin frumuseţea și grația sa fizică şi sufletească, 
dar nu mai revine ca personaj în alte dialoguri. Hippothales, menționat 


ca discipol al lui Socrate de Diogenes Laertios (Vieţile filozofilor, III, 
46), este un efeb, format intelectual după maniera tradițională, persi- 


flată de Socrate; Ctesip este prezent împreună cu vărul său Menexenos 
la ultimele clipe ale lui Socrate, în Phaidon, în timp ce lui Menexenos 
îi este consacrat un dialog sui-generis, în care Socrate face elogiul Atenei. 

S-ar putea stabili în economia dialogului o anumită intenţionalitate 
de marcare a personajelor în funcţie de tezele ce li se atribuie și de felul 
reacţiilor lor. Se poate vorbi, astfel, de pindarismul lui Hippothales, de 
eleatismul lui Lysis, ce conotează şi o anumită inocenţă și spontaneitate 
sufleteaccă, faţă de care Socrate-Platon manifestă o vădită congeniali- 
tate. Tot astfel se poate vorbi despre heraclitismul lui Menexenos și 
Ctesip, personuje de tip reflexiv. 

Într-adevăr, fiecare din etapele dialogului se poate demarca în func- 
ţie de participarea succesivă a cîte două din personajele amintite. Astfel, 
în preambul, Hippothales și Ctesip se întreţin alternativ cu Socrate, 
în timp ce dezbaterea propriu-zisă este constituită exclusiv din dialogul 
alternativ al lui Socrate cu cei doi copii, Lysis și Menexenos. Fiecare 
etapă a dialogului ce comportă o structură recurentă (expunerea tezei, 
explicitarea şi argumentarea, apoi contra-argumentarea și refutația) 
are ca actanţi, variabili în mod alternativ, pe unul din cei doi copii. 
Se “poate observa cum și tezele prezentate sînt congruente cu spiritul 
respectivului interlocutor al lui Socrate. Astfel, discuția inițială despre 
condițiile prieteniei (între 207 d—211 a) este purtată împreună cu Liysis. 
Urmează un scurt intermezzo, în care Lysis se întrece pe sine în graţie 

și afabilitate iar Socrate se străduieşte să-i răspundă spiritual şi îndato- 
ritor. Apoi, odată cu revenirea lui Menexenos, discuția ce se poartă 


cu el sc axează asupra definirii termenilor prieteniei (211 d—213 d), 
pînă ce se iese din impas prin revenirea lui Lysis ca interlocutor și sta- 
bilirea unei relaţii eleatice între prietenie și asemănare (214 a—215 c). 
Se iese apoi din noul impas odată cu revenirea lui Menexenos, cel apt 
pentru subtilităţi dialectice. Se cercetează mai întîi relaţia de tip heracli- 
tian între prietenie și contrarietate (215 c—218 c), pentru ca de aici 
înainte Socrate să formuleze miai mult către sine o serie de exigențe 
ce "induc aporii succesive, privind medietatea relaţiei de prietenie 
(218 c—220 e), soluţia utilizării termenului oixetoc, culminind cu impa- 
sul şi confuzia finală. În aceste aporii și iluminări consecutive, nici 
Menexenos, şi cu a'ît mai puţin Lysis, nu urmăresc cu ușurință logica 
argumentaţiei lui Socrate, ce iese, de fapt, din cadrul structural iniţial 
propus, evoluînd gradual către postulările de tip ideatic. Socrate însuși 
pare derutat de ceea ce rezultă din maieutica sa, încercînd să fie solidar 
cu tinerii săi interlocutori. Potrivit acestei noi turnuri a dezbaterii se 
modifică în paragrafele finale (de la 218 c înainte) și datele structurale 
ale dialogului: elementele de cadru se estompează, atenția cea mai 
mare se îndreaptă asupra zadarnicelor tribulaţii speculative ale perso- 
najului Socrate ce încearcă să iasă dintr-un impas crescînd. Totul se 


curmă însă, în mod cvasi-dramatic, prin intervenţia ex-machina a peda- 
gogilor care, nevrînd să ştie de nimic, pun capăt discuţiei tocmai cînd 


Socrate se gîndea să reîmprospăteze discuţia făcînd apel la interlocutori 
mai maturi, adică la premise mai solide. Acest lucru se va petrece în 
Banchetul, justificîndu-se astfel rolul de satelit ce i se atribuie lui Lysis 
pe lîngă marele dialog ce-l complinește și-l supradetermină în mod 
evident. 


1 Termenul este propriu pentru obstetrică. Metaforic, Socrate, fiul 
moașei Phainarete, prin dialectica învățăturii sale aduce la viaţă adevă- 
rurile aflate în stare de latenţă în spiritul interlocutorilor săi. 


2 Academia și Liceul, denumiri destinate unei atît de importante 
valorizări în civilizația modernă, se raportează la bine cunoscute împre- 
jurimi ale Atenei. Academia, inițial un parc umbros cu platani și ulmi 
aflat la 6 stadii nord-vest de Atena, cuprinzînd un lăcaș închinat eroului 
local Academos, era în vremea lui Socrate sediul unui gimnaziu mult frec- 
ventat de atenieni. Pe aleile acestui gimnaziu și-a început și Platon 
prelegerile conferindu-i celebritate. Liceul (Lykeion) fiind un loc împă- 

durit a fost ales încă din vremea lui Pisistrate ca sediu al unui gimnaziu 
în imediata vecinătate a unui lăcaș consacrat lui Apollo Lykeios. Ca 
şi Academia, devine un loc favorit al prelegerilor sofistice, unde îşi 
stabileşte şi Aristotel școala timp de 13 ani. 


3 Panops este un erou al mitologiei locale a Aticei, din zona Atenei, 
care dă numele fîntînii amintite. 


4 Nu este vorba de un maestru de gimnastică (pedotrib), ci de un 
educator (oottori), altminteri necunoscut, care îi instruia pe copii 
şi pe adolescenţi în acea movud0euw, profesată de sofiştii contemporani 
cu Socrate. În Norii, Aristofan îl identifică pe Socrate, pe nedrept, cu 
asemenea profesionişti ai omniscienței. 


5 Întrebarea pe care o pune Socrate conţine în aparenţă două chestiuni 
de ordin diferit. Răspunzînd enigmatic numai la cea de-a doua chestiune, 
Hippothales declanșează acţiunea dialogului în cursul căruia se defineşte 
în mod implicit și rostul prezenței lui Socrate în palestră. Astfel, prima 
chestiune pusă de filosof nu rămîne fără răspuns. 


+ Pasajul oferă o anticipare a discuţiei despre Eros din Banchetul. 
Vorbind despre „„harul” său (royro... Ex 0eod dt3orar), Socrate își 
limitează în mod ironic competența, îndrumînd discuția către relația 
de prietenie. 

? În original: rorhuara... xal ovypăupara, cu referire atît la genul 
tradiţional al elogiilor în versuri, cît și la noul gen al encomiilor în proză, 
inovat de retorica sofistică, în special ilustrat de Gorgias. Termenul 
de tyxoutov apare mai jos la 205 d. 

8 Este pentru a patra oară că se menţionează înroşirea lui Hippo- 
thales. Tot ceea ce se mai observă privitor la firca personajului dove- 
dește interesul lui Platon pentru o atentă conturare psihologică a perso- 
najelor. Hippothales este o fire avîntată și romanțioasă care se îndră- 
gosteşte de un alt emotiv, de Lysis. 

* Termenii folosiți în text (Apei re xl uolverot) definesc starea 


dionisiacă în care se poate afla un artist în proces de inspirație. Hippo- 
3 
thales are în același timp susceptibilitatea artistului și a îndrăgostitului. 


10 Socrate este interesat de (dianoia) gîndul lui Hippothales, mai 
precis de felul cum acesta se traduce în comportamentul său faţă de 
Lysis. Mai puţin îl interesează expresia acestui gînd (lexis) în forma 
poeziei. Dianoia este un concept-cheie în estetica și în psihologia plato: 
niciană și aristotelică (ct. R., 395 d; Ti., 88 a; Poetica, 6 etc.). ” 

11 Textual, xgovxibTrepu, ceea ce ar însemna „chiar din timpul lui 
Cronos”. 


12 Este redat în acest pasaj tiparul consacrat al unei ode encomias- 
tice scrise pentru învingătorii la jocurile elenice, de felul compozițiilor 
lui Pindar, Stesihor ori Bacchylides. Se evoca felul întrecerii, genealogia 
eroului și mitul care constituia nucleul compoziţiei. Este evident în 
această evocare tonul de zeflemea căruia i se va conforma și Socrate, 
referindu-se, un rînd mai jos, la encomionul în cinstea victoriei in spe 
asupra lui Lysis. Poezia anacreontică ne familiarizează cu această asi- 
milare a jocului erotic cu cel sportiv. 


13 În text, zroteiv şi 4etv se pot referi fie la diferenţa de gen dintre 
proză și versuri lirice, fie la succesiunea compoziţie-interpretare a pro- 
ducţiei poetice. Mai jos, la 205 e, am tradus exOtvra xal ăo0Evre prin 
„recitări și cîntece”, 

14 Textual: xahGv re xăya0âv, expresie generică pentru o valoare 
etic-estetică. 

15 Textual: oopâ; 7ă tporixd —, învăţat și priceput în cele ale 
dragostei — indică presupoziţia de caracter empiric ce se cere verifi- 
cată și filosofic în cursul dialecticii discuţiei. 


16 Metafora de tip anacreontic comentată mai sus apare şi în această 
asimilare a seducţiei cu vînătoarea. 


17 Acest tip de raportare pragmatică este totdeauna prezent ca un 
criteriu axiologic în dezbaterea socraticilor, la Xenofon, Platon, Antis- 
tene, Aristip etc. 


18 Astfel Hippothales ajunge să-l solicite el însuși pe Socrate în ter- 
meni similari adresării de mai înainte a filosofului, de la 205 a, către 
Hippothales, în acel moment recalcitrant. 


19 Se subliniază o dată mai mult superioritatea dialecticii (d.aAfyeo0aL) 
asupra reprezentării artistice (AEyetv, 43civ), ca mijloc de persuasiune. 


20 Sărbătorile lui Hermes, în original ,,Hermaia”, în cinstea zeului- 
patron al jocurilor gimnice şi al palestrelor. Este bine marcată în cursul 
dialogului diferența de vîrstă şi de regim dintre copii (între 12—14 ani) 
şi adolescenţi (între 14—18 ani). Ctesip şi Hippothales sînt în preajma 
vîrstei de 18 ani dinaintea efebiei. 


21 Grupul „jucătorilor de arșice” a fost imortalizat de Policlet într-o 
celebră piesă statuară, Astragalizontes, citată de Pliniu printre operele 

de artă adunate în palatul imperial al lui Titus (Istoria Naturală, 
XXXVI, 4). 


22 Textual: xo?6c re xâya66c. Apariţia lui Lysis este o culminanţă. 
În vestibulul palestrei aflăm antecedente şi referințe directe asupra 
sa, iar în palestră, cînd Socrate trece în revistă grupurile de tineri îl 
identifică imediat graţie aureolei atît de vizibile a kalokagathiei ce-l 
pune mai presus de ceilalți. Este poate una dintre cele mai plenare epi- 
fanii ale graţiei și armoniei fizice şi spirituale din cultura literară antică, 
congenială celebrelor reprezentări plastice fidiace și policletice. Este 
anticipatorie, în același timp, pentru o neuitată reprezentare a efebului, 
cum este cea din .Moartea la Veneţia a lui Thomas Mann. 


23 Abia acum, după o apreciabilă retardaţie, se constituie cadrul 
scenic pentru discuţia dialectică ce va urma, în vestiarul palestrei. 
Vor evolua Socrate, Menexenos, Lysis și Ctesip, în timp ce Hippothales 
va rămîne tăcut și ascuns după ceilalți privitori anonimi, participînd 
însă afectiv la cele ce se discutau. Intrarea sau ieșirea cîte unui perso- 
naj (Menexenos) punctează etape ale dialogului iar în final năvala peda- 
gogilor pune capăt discuţiei. 

24 Ar putea fi o referință la norma societăţilor pitagoreice cunoscute 
de Platon în Sudul Italiei. 


25 Pedotribul exercita, pe lîngă funcţia de maestru de gimnastică, 
rolul de organizator de festivități, de medic chiar. Reproducerea acestor 
incidenţe, plecarea, apoi revenirea lui Menexenos, fac ca povestirea lui 
Socrate să s apropie cît mai mult de firescul situaţiei. 

% În antichitate, pedagogul (etimologic poidagogos — cel ce con- 
duce copii), era un sclav, de cele mai multe ori barbar, carc-i suprave- 
ghea şi-i însoțea pretutindeni pe copiii de oameni liberi, precum niște 
dădace bărbătești. 

21 Instrucţia în litere și în muzică, alături de gimnică, constituiau 
trivium-ul educaţiei copiilor atenieni. 

28 A fi medic la curtea Marelui Rege al Persiei nu este numai o pre- 
supoziție retorică, întrucît istoricul Ctesias din Cnidos a avut această 
funcţie în contemporaneitatea lui Platon. 


22 În această discuţie, Socrate îl aduce pe Lysis la recunoaşterea 
uneia din tezele „iluministe” cele mai importante ale” epocii, susținute 
de către sofiști îndeobște, cu privire la îndreptăţirea cunoașterii și a 


, 
priceperii empirice, de a fi atotputernice în viaţa publică și în cea pri- 

vată. Virsta, ori poziţia socială sau familială nu generează de la sine 


Pa 00507 - 


şi capacitatea profesională “ sau "cetăţenească. Consecințele unei atare 
teze sînt deformate tendenţios î în Norii lui Aristofan. Am redat cu pre- 
dilecţie prin pricepere” și „a se pricepe”, termenii originali opâvnaic, 
Emoriun (209 c 6, 209 d 2, 209 c 2, 210a 4). 

30 Este încă o subliniere a tezei „iluministe” de mai sus: cunoaș- 
terea și capacitatea profesională sînt criterii ale libertăţii și impor- 
tanţei sociale, mai presus de apartenența de clasă. În funcţie de această 
ppvânos, omul este liber (2Aev0spoc) sau aservit (9r1jxoog) social. 


31 Termenul original, qp.htw, conciliază în greacă două sensuri ce 
sînt destul de bine delimitabile în română: „a fi cuiva prieten” și „a 
iubi, a îndrăgi pe cineva”, Dacă în această frază pico comportă ambi- 
guitate semantică, mai jos cu un rînd el nu se poate traduce decît 
prin a iubi, fiind vorba de sentimentele tatălui față de fiu. 


32 Conceptul prieteniei este ucum enunțat în formularea sa specific 
elenică, ca o relaţie utilitară, ceea ce nu sc pierde nici un moment din 
vedere în cursul investigației dialectice. 


33 În original este un joc de cuvinte, de fapt o diafora, între verbul 
qopoveiv — „a se pricepe”, în acest context, și ueya epoveiv — sa se 
făli, a se grozăvi”. Ceea ce nu se poate reda mulţumitor în traducere. 

34 În text aceeași figură de stil între ueyadtppov şi ăppuov — Orgo- 
lios, trufaș și lipsit de minte. 


MR, În interludiul cuprins între 210 e—211l a, naraţia se împletește 
cu monologul interior ce comportă prețioase valenţe psihologice. Iese 
astfel mai bine în relief rolul exemplar al lui Socrate de dascăl spiritual, 
în raport cu nereușita lui Hippothales care devine acum ucenicul lui 


Socrate. 


36 Este o mărturie mișcătoare a afecțiunii ce și-o poartă cei doi copii, 
revelînd lui Socrate o dimensiune inedită a prieteniei pe care va încerca 
să o definească mai departe. 

37 În text Eporux6c, de unde termenul de eristică — arta de a dis- 
cuta în contradictoriu iniţiată de sofiștii contemporani cu Socrate. 
Metoda eristică a avut multă trecere în cultura antichității. Dialecti- 
cienii şcolii din Megara, tributari lui Socrate, au perfecționat o metodă 
căreia i se conforma dealtminteri Socrate însuși. Renunţind la inducția 
socratică, ei au absolutizat controversa, argumentînd în felul lui Zenon 


eleatul, şi au redus la absurd concluziile privind teza negată. Discuţia 

care urmează cu Menexenos are un caracter eristic întrucît propune în 
mod succesiv teze asupra philia-ei pe care le reduce în mod sistematic 
la aporii. 

3 Este o evidentă simulare ironică a slăbiciunii și temerii lui Socrate 
față de adversarii reali sau presupuși, exprimată și în alte rînduri în 
cursul dialogului, în preambul, și mai departe chiar. 


39 Aceeași expresie — ueradl5ouL râăv A6yuv — a fost folosită la 
începutul dialogului (204 a 2), cînd Socrate era invitat în acești termeni 
să ia parte la discuţia tinerilor din palestră. În genere, Socrate nu dis- 
cuta într-un cadru restrîns, bucurindu-se să aibă un auditoriu cît mai 
larg. Deşi interpela de obicei cîte un singur interlocutor, nu se temea 
de schimbarea acestuia așa cum se vede și din pasajul de faţă, cînd 
schimbă pe Lysis cu Menexenos, pentru ca mai tîrziu să-l reia pe cel 
dintîi iar la sfîrșit se gîndeşte să se adreseze și altora „mai maturi” 
pentru a încheia cu bine discuţia (223 a). 


40 Începutul discuţiei cu un nou interlocutor comportă un anumit 
protocol, care este în întregime redat în acest pasaj. Momentul între- 
bării ce demarează discuția este anunţat de trei ori pînă să fie în sfîrşit 
actualizat. 


41 Pentru a evidenția preţul prieteniei se uzează de un climax retoric 
al valorilor comune cu al cărui termen culminant prietenia nu se poate 
totuşi compara. 


4 Afirmația contrazice flagrant, în aparenţă, atitudinea de la început 
(204 e, 205 a) a lui Socrate faţă de Ilippothales, cînd se erijase în 
cunoscător și inspirat. Se poate presupune implicarea acelei disimulări 
ironice specifice, dar se poate da şi altă explicaţie. Menexcenos și I.ysis 
înseamnă un alt rcferenţial decît Hippothales și sînt ca atare abordaţi 
cu toată prudenţa de către Socrate ce procedează ca și în alte părţi, 
disimulîndu-și știința în neștiință și improvizație spontană. 

43 Din acest pasaj se poate desluşi relația binară pe care o comportă 
termenul de prieten — qlhoc, îndată ce devine predicatul unei stări 
active; ca participiu activ 6 priv, sau ca participiu pasiv 6 prAovuevos 
corespunde denotaţiei celor două sensuri ale relaţiei de prietenie, activă 
sau pasivă. Potrivit distincției pe care o făceam la nota 31, asupra 
contextualității semantice a termenului, vom reda 5 priv prin „cel 
ce poartă prietenie cuiva, cel ce iubește pe cineva”, iar 5 p.AoYuevos, 
prin „cel căruia i se poartă prietenie, cel ce este iubit de cineva”. Această 
ambiguitate se rezolvă univoc îndată ce termenul p.hciv este pus în 

relaţie antinomică cu utoetv care înseamnă exclusiv „a detesta”, așa 
cum se va întîmpla de pildă la 212b. 

44 Limba greacă denumește pe iubitor — 2pxo7r1s şi pe cel iubit — 
Tă TroLĂuXG. 

45 Omologarea prieteniei dintre oameni, pe de o parte cu opțiunea 
către obiecte sau valori morale și sociale, pe de altă parte cu atracţia 
dintre obiecte și fenomene naturale (cf. 215 e), este un sofism semantic. 
Graţie acestei extinderi a sensului, Socrate va induce o contradicţie 
între termenii relaţiei de prietenie la 213 b. Ceea ce nu împiedică, în 
tot cursul dialogului, pînă la 220 e, ca discuția să se poarte pe plan 
antropologic, fizic sau cosmologic, folosindu-se aceeași accepţie ontolo- 
gică a termenului de pila. 

4% În această enumerare progresivă lexicul grec permite compunerea 
firească a lui glhog cu fiecare din termeni. Astfel, pliurroL, pA6x.vvEs, 
plhowwvot, prăoYyvuvaaral, ph6oopoL sînt bine atestaţi; numai pLĂ6pTvyes 
(iubitori de prepeliţe) este forjit de Platon prin analogie cu celelalte. 


47 Citatul pare a fi din Solon. Aceasta este prima invocare a mărturiei 
poeţilor menită să dea un nou curs argumentiării, folosind un procedeu 
favorit al sofiştilor. 


48 Socrate conclude negativ asupra aporiei ce rezultă din cele trei 
încercări de a defini prietenia în funcţie de stare (activă, pasivă sau 
ambivalentă), pregătind astfel spiritele pentru o nouă modalitate de 
abordare. 

49 Împreună cu un nou interlocutor Socrate va încerca o nouă moda- 
litate de abordare care să corespundă temperamentului și interesului 
acestuia. Nu va mai fi o dezbatere eristică, de vreme ce Lysis nu este 
un Eprorix6c, ca prietenul său Menexenos, ci un p.A6oopoc, îndrăgind 
speculaţia asupra înţelepciunii. Ca atare, va fi interlocutorul potrivit 
pentru a încerca o determinare a esenței prieteniei, premergînd, după 
cum vom vedea, doctrinei ideilor din dialogurile de maturitate, Ban- 
chetul în primul rînd. Lysis, ca şi Socrate, face parte dintre cei ce „iubesc 
filosofia, chiar dacă aceasta nu le răspunde dragostei lor” (212 e). 


5 Autoritatea poeţilor este acum invocată în toate consecinţele, 
într-o formulare menită să devină un topos cultural de mare importanță, 
ilustrat, după mai bine de un mileniu, de reprezentarea lui Vergiliu 
în Infernul dantesc. Poetul cel mai mare este şi depozitarul prin exce- 
lență al înțelepciunii în a cărui carte se află răspuns la toate îndoielile 
care frămîntă cugetul omenesc. 

51 Vers din Odiseea, XVII, 218. Trebuie remarcat că Platon își va 
revizui radical părerea despre poeţi, condamnînd în Republica (598 d— 
601 b) pe Homer și pe Hesiod din punctul de vedere al pedagogiei și 
al eticii. 

52 Socrate pare să se refere la Empedocle sau la Parmenide. A se 
vedea un comentariu asupra acestei chestiuni în ediţia lui Lysis însri- 
jită de C. Noica, pp. 14—76. În ceea ce privește corespondentul grec 
pentru „asemănător” sînt de observat următoarele: “Ouoroc, ce se tra- 
duce îndeobște prin „„asemănitor”, semblable, gleicher, în elenă com- 
portă de fapt o fluctuaţie destul de derutantă între „similitudine” și 
„identitate” ori „natură comună”, tinzînd să se confunde cu 65, 
identic”. Această fluctuanţă a stat dealtminteri la baza fain:oasei 
dispute dogmatice din evul mediu timpuriu între Suoto-oboia și 6uo-o5ola 
membrilor trinităţii creștine. În limba română „asemănător” dove- 
dește mai multă elasticitate semantică decît „,deopotrivă” sau „similar”. 


53 Ideea nesociabilităţii și dezbinării celor vicioși este reluată de 
Platon în R., 351 e—352 b. 


54 Teza este pusă la probă de către argumentul utilității, ca mai 
sus la 210 c, însă cu consecințe mult mai importante. 


55 Pasajul prezintă dificultăți de traducere mai cu seamă datorită 
anacolutului care marchează ultima propoziţie a frazei. Sensul. este 
însă destul de clar: nimeni nu poate datora împlinirea sa, fie în sens 
activ — dobiîndirea unui bine sau a unui rău —, fie în sens pasiv 


ps dai a cau 


— încercarea unei stări sufleteşti, sentimentale — celui „ce Leste” ase- 


mănător cu el, deci avînd aceleași disponibilităţi şi 'apetenţe: 


„80 Tesioeaol dară are în greacă un sens primar — a îndrăgi 
si i 
pe cineva”, sinonim cu pheiv, şi un al doilea sens, care “corespunde 


bn tă 


conotaţiei utilitariste inerente noţiunii de prietenie, a fi satisfăcut, a 


fi mulţumit de cineva. 
5 Doar zeii sînt cei care au acest atribut al autosuficienţei. O argu- 
az 


mentare asemănătoare folosește Epicur pentru a susţine ideea indi- 


ferenţei zeilor faţă de existența muritorilor. 


5 Citatul provine din Hesiod, Munci şi zile, v. 25. Încă o dată, de 
data aceasta în modul cel mai clar, Platon foloseşte artificiul citări 
unei maxime acreditate de un text poetic pentru a atenua trecerea 
bruscă la o poziţie antitetică: predicatul prieteniei este neasemănarea. 


5 După cum se vede, referinţa privește tezele dialectice heraclitiene, 

la care Platon face acum apel pentru a contracara parmenidismul tezei 


anterioare. 


6 Menexenos își reia rolul de interlocutor pe care-l va juca pînă 
la sfîrşitul dialogului, fiind cel mai potrivit pentru subtilitățile care 


urmează. 


$1 În original: măocogpor... &yrudotxol — „preaînvăţaţi” este ironie 
folosit. Se referă la sofiştii retoricieni ce au inaugurat antilogiile, dis- 
cursuri-tip, în care se formulează teze contradictorii asupra aceluiași 
obiect. De obicei o teză paradoxală este în competiţie cu poziţia bunului- 
simţ, care se lasă biruit de argumentele specioase ale celei dintii. Prota- 
goras este inițiatorul antilogiilor. 


$2 Contrarietatea (2vavrlwoot6), graţie folosirii tezei heraclitiene con- 
siderată condiţie a relaţiei de prietenie, este o poziţie dialectică deplin 
cîștigată. Rămîne numai să se stabilească măsura contrarietăţii ce 


este pertinentă cu prietenia. 


63 Este un nou recurs la o autoritate exterioară, de data aceasta 
un proverb. Nu trebuie să ne inducă în eroare aparenţa de sinceritate 
a lui Socrate. Este un artificiu psihologic obișnuit ce mediază o tran- 
ziţie neașteptată, dar logică, graţie căreia interlocutorul capătă impre- 
sia că cercetează împreună cu Socrate, aflindu-se deopotrivă în stare 
de perplexitate. Aceasta s-ar datora constatării că prietenia este o 
relaţie între entități de natură diferită, între nivele de existență dife- 


rite. Ceea ce face ca deocamdată izotopia asemănării să fie abandonată. 


%4 Identificarea atît de lesnicioasă a binelui cu frumosul ţine de o 
habitudine etică și psihologică specifică culturii elene, ei fiind termeni 
comutabili ce funcţionează ca supreme categorii antropologice. Pentru 
moment, insezisabilitatea, eventual alteritatea frumosului este intuită 
ca un aspect empiric și în același timp anecdotic. 

55 Invocarea repetată a caracterului profetic (pavrevouat, 7rponavrEv- 
ouat), presentimental deci al tezei este încă o precauţie luată în mod 
artificios pentru a atenua, a învălui, neașteptata enunţare a trihoto- 
miei ontice: binele, răul, nici-binele-nici-răul. În ceca ce priveşte ter- 
menul 7d 5'oiir &ya0dv ore xaxâv, nu-l putem reda prin neutru, 
într-un context în care prietenia apare ca rezultantă a unei relații pro- 
cesuale, evolutive dinspre un termen aflat în continuă metamorfoză 
către un termen stabil, definitoriu pentru perfecţiune. Ca atare, cea 
mai bună aproximare a celui dintîi termen este traducerea lui literală. 

A se vedea aceeași procesualitate în doctrina Diotimei despre Eros, 
din Banchetul, 204 a—b. 


$6 Platon face aici una dintre acele distincţii filosofice ce vor fi refor- 
mulate cu stringenţă de către Aristotel (Analiticele, II, 2), între ovoix 
— cauză finală și mapovolg — accident. Pentru denotarea accidentului, 
Platon foloseşte atît forma substantivală cît și pe cea verbală (mdpeor!), 
în timp ce pentru esenţă foloseşte exclusiv forma verbală 2ozi. În alte 
dialoguri folosește însă și forma substantivală, o6oig, de pildă, în Phd., 
65 d, Thi., 185 e. 


s? În afara distincţiei pertinente investigației, între cola și puhoooșla, 
corespunzînd respectiv categoriei binelui și nici-binelui-nici-răului, 
remarcăm în acest pasaj și teza preferată platoniciană a identificării 
răului (xawla) cu necunoașterea (ă-pvota) şi a binelui cu cunoașterea. O 
formulare aproape identică a acestor distincţii întîlnim în Banchetul, 
204 a—b. 

€8 Conchizînd provizoriu asupra unei definiri mulțumitoare a prie- 
teniei, Socratele platonician convorbeşte cu ambii interlocutori. Ade- 
ziunea lor este simbolică pentru concilierea și sinteza celor două poziţii 
succesiv criticate, cea eleatică și cea heraclitiană. 


e Este una din acele întorsături spectaculare în care se vădeşte 
spiritul dialectic platonician, totdeauna pregătit să reconsidere poziţii 
ce păreau consolidate şi definitive. Ca şi la 216 d, ca şi în alte momente 
de criză ale dialogului, Socrate mărturiseşte un presentiment, de a 
cărui iraţionalitate pare surprins. "Arororărn 76 5robla, am tradus 
prin „bănuiala cît se poate de absurdă”. Așa cum sc exprimă P, Fricd- 
lânder, dialectica vie nu suportă poziţiile fixe, rigide. 


10 Socrate se întreabă, așadar, asupra mobilurilor prieteniei, asupra 
cauzalității (Sia 7.) şi asupra finalităţii ei (Evexd 7ov); ceea ce Aristotel 
va formula mai tîrziu drept cauză finală și cauză eficientă a unui proces 
sau a unei stări. 


"1 Este încă o simulare a unui demers spontan, cu iluminările și ezi- 
tările de rigoare. De fapt Socrate a enunțat deocamdată în termeni con- 
ceptuali ce înţelege prin cauza finală (prieten-scop), la care se ajunge 
trecînd printr-un șir de condiționări intermediare (prieten-mediator). 
A se vedea comentariul lui C. Noica, op.cit., p. 106 ş.u. şi P. Friedlănder, 
ibidem. 


72 Adică orice ființă sau obiect neutru are drept cauză finală binele 

și drept cauză eficientă râul. Aceștia sînt termenii incipienţi, de natură 
empirică ai demersului inductiv. 


73 Deci, în mod necesar, termenul final al demersului, care este și 
origine (px) a prieteniei și este denumit ca atare „prietenul cel dintîi” 
(79 mp&rov plhov), „prietenul cel adevărat” (5 din0&c plAoc) este 
identificabil ca valoare absolută, ca idee. Tot astfel, frumosul și binele 
sînt termenii absoluţi ai unor demersuri similare din Banchetul, din 
Republica, ce purced de la lumea empirică tinzînd către realitatea trans- 
cendentă. În raport cu această realitate transcendentă, cu „prietenul 
originar” (âpx1), termenii empirici intermediari, ca sănătatea, bună- 
starea, trebuie consideraţi, în consecinţă, drept prieteni-simulacre. 

74 Textual: „în vederea unui lucru dușman”, ar fi un non-sens, din 
moment ce răul a fost tot timpul considerat drept cauză eficientă în 
vederea căutării binelui. De fapt, însă, în abstracţia lumii empirice, la 
capătul demersului, distincţia între cauză eficientă și cauză finală nu 
mai este pertinentă. În schimb este configurată o relație surprinzătoare 
între cele două principii ontice, binele şi răul, în care răul apare drept 
condiţie sine qua non a binelui. 


15 Deoarece discuţia anterioară asupra mobilurilor exterioare rămîne 
în suspensie, se ia în seamă mobilul lăuntric și trupesc care este dorința 
— EmuOvula, care implică toate cele trei ipostaze: binele, răul, nici- 
binele-nici-răul. 

76 Pentru definirea prieteniei se uzitează două noi corelate: ipâg și 
Er6vula — iubirea și dorinţa, ce configurează sfera afectelor umane, 
ale căror ponderabile sînt cercetate în detaliu în cursul Republicii. 
Introducînd acești noi parametri, Platon restrînge de fapt accepţia 
prieteniei, pentru prima dată, de la planul general ontologic la un plan 
strict antropologic, cu consecinţele pe care le vom vedea. 


7? Desigur că într-o atare relaţie între prietenie și dorință, restrîn- 
gerea planului de referinţă face inutil cadrul dialectic desfășurat mai 
înainte. De aici și ideea comparării argumentării anterioare cu un poem 
filosofic de genul celor despre natura lucrurilor (Peri physeos). 


% În original olxeiog, derivind din olxle — casă, familie, cere să 
fie tradus prin familiar (în versiunea citată a lui C. Noica) sau prin 
apropiat, care redă mai bine în limba română ideea afinităţii structurale, 
marcînd raportarea socială şi individuală umană a conceptului. Dacă 
dorința pentru ceea ce este apropiat este extinsă pe un plan fizic, cosmo- 

logic și metafizic, atunci se evită aporia anterioară, din moment ce răul 
LA 


— cauză eficientă universală — este eliminat. 


79 Desigur că distincţia între olixetog şi 6uotoc, între asemănător şi 
apropiat este în semantica unei limbi moderne mai greu de făcut decât 
în greacă. Lucrurile devin mai clare dacă ţinem seama de remarca de 
la nota 52, cu privire la semantica lui 6uotoc. În mod analog şi olxetoc 
comportă o fluctuanţă a sensului care-l poate duce pînă la identificarea 
cu 6uotoc. Astfel se explică pentru ce Socrate simte nevoia să postuleze 
distincţia între 6uotos şi oixetos. 


+ 
80 Prima identificare ar trimite la teza binelui, considerat cauză fina- 


lă, iar cea de-a doua la teza eleată afirmată în cadrul discuţiei cu Lysis. 


81 Demersul dialectic în spirală a dus pe interlocutori, prin sinteza 
contrariilor, la un nivel izotopic începutului discuţiei; de fapt nu reiese 
teza identităţii cu sine a binelui, ci a apropiatului, ceea ce face să se evite 
impasul provocat mai înainte de considerarea răului drept cauză eficientă. 

Aporia este așadar numai aparentă, are o valoare retorică, așa cum 
demonstrează și fraza care urmează, în care se face analogia între discu- 
ţia dialectică și dezbaterea de tribunal. În felul acesta subiectul este 
pe deplin epuizat. 

82 Este una din acele încheieri de dialog în care Platon vădeşte gust 
pentru manevrarea contrastelor scenice. A se reține comparaţia peda- 
gogilor cu niște demoni ai răului, care tulbură atmosfera apollinică a 
dezbaterii filosofice. 

EYOTOPON 
EUTHYPHRON 


INTERPRETARE LA 
EUTHY PHRON 


Doi oameni acuzaţi de impietate discută senin despre pietate. Un al 
treilea, care le relatează la fel de senin dialogul, săvîrșeşte la rîndul său 
o impietate. Acesta este, privit din afară, dialogul Euthyphron despre 
pietate. De aceea nici nu se putea traduce termenul grec al pietăţii prin 
„evlavie””. Lipsa de evlavie e doar o privaţie, pe cînd impietatea este 
activă și, în sens rău, pozitivă. 

În actul de acuzaţie împotriva lui Socrate — aşa cum sînt redate 
lucrurile de Platon în Apologia — prima învinuire este impietatea faţă 
de zei. Dialogul de faţă, situat de autor chiar în preajma procesului, ar 
fi un impresionant document uman, dacă a avut loc cu adevărat. Dar 
dacă nu a avut loc, ci e închipuit de Platon? Atunci documentul este 
încă mai impresionant, într-un sens. Cum își îngăduia Platon, discipolul, 
să atribuie lui Socrate gînduri din care nu reiese de fel pietatea faţă de 
zei, sau nu în așa fel încît să-i fie acestuia o apărare? Și cum le dădea 
curs într-o societate în care supravicțuiau unii dintre ascultătorii lui 
Socrate, poate și acuzatorii lui, ba supraviețuia eventual chiar Euthyphron 
interlocutorul? Ce libertate de autor își ia Platon ca să poată trece astfel 
și peste oameni și peste umbre? 


Meletos și Anytos erau tineri în 399 î.e.n. cînd au cerut și obţinut 
condamnarea lui Socrate. Este o întrebare, cum vor fi înregistrat ei, dacă 
au trăit, după vreo 20 de ani, cînd Platon a început să-și dea în vileag 
dialogurile, extraordinara reabilitare ce se aducea lui Socrate prin ele. 
Au avut ei cumva remușcări, sau au fost repudiaţi de societatea ateniană? 
Poate, sfruntaţi cum erau, în faţa cîte unui dialog ca acesta au îndrăznit 
să spună că avuseseră totuși dreptate. Oricum, rămîne adînc tulburător 
faptul că, scriind despre pietate, Platon ia asupră-și riscul de a săvîrşi 
actul superior de impietate al creatorului. Nu Socrate interesează, ci 
piefatea însăși. 


Cei doi care o discută, Socrate și Euthyphron, sînt așadar acuzaţi, 
primul de impietate față de zei, celălalt împotriva părintelui său. Ar 
trebui, atunci, să fie vorba despre o idee de pietate care să-i justifice pe 
ei în primul rînd; dar nici unul dintre ei nu se apără: Euthyphroa, pen- 
tru că e prea sigur de el și de sensul pietăţii pe care-l deţine, Socrate 

pentru că e prea nesigur, cel puţin după cîte spune. Îi rămîne să întrebe 
şi să caute. 

Deși situaţia lor de oameni acuzaţi de impietate, care vorbesc despre 
pietate, este aceeași, cei doi sînt astfel în contrast: Socrate nu poate 
învinovăţi pe nimeni, — așa cum o ştie și îi și spune chiar Euthyphron, 
întrebîndu-l ce caută în preajma Tribunalului (2 b) — în timp ce acesta 
poate acuza chiar pe tatăl său. Ceva pare din nou să-i apropie, după spusa 
lui Euthyphron: o voce interioară, pe care Socrate o invocă deschis, de 
vreme ce o știe toată lumea, iar celălalt o invocă şi mai deschis de vreme 
ce e prezicător public. Numai că Socrate refuză asemănarea cu prezică- 
torul, își ia distanţă faţă de el, îl întreabă doar în treacăt ce crede despre 
soarta sa și îl pune să-i povestească pricina lui. 

Euthyphron își acuză părintele pentru faptul de-a fi lăsat involun- 
tar să moară, pedepsindu-l, pe un sclav care ucisese pe un altul. Trei 
impietăţi se suprapun astfel deodată: o crimă oarbă a sclavului contra 
sclavului ; o crimă din nepăsare și desconsiderare umană a omului liber 
împotriva sclavului ; în fine, acuza publică, ducînd la pedeapsa cu moar- 
tea, adusă de fiu împotriva părintelui său. Despre ultima faptă toţi îi 
spun lui Euthyphron că este o impietate. I-o spune și Socrate, mai întîi 
indirect, înainte de a şti cine e victima (4 b): trebuie să fie vorba de o 
rudă apropiată ... Dar Euthyphron răspunde simplu că o crimă este 
o crimă şi că trebuie să acuzi pe vinovat oricît de apropiat ţi-ar fi. El 
ştie bine ce înseamnă, în ochii zeilor, pietatea și impietatea. 

Poate că Socrate n-ar trebui să-i spună acum că săvîrșește o impie- 
tate acuziîndu-și tatăl (4 e): tot pe cl îl făcea Platon să declare, în dialo- 
gul Gorpgias, că pe omul ce a săvirşit o nedreptate îl vindeci dacă-l aduci 
înaintea justiției şi că trebuie să-l denunţi oricît de apropiat îţi este. 
Dar atunci ar trebui cercetată vinovăția tatălui, pe cînd acum pe Socrate 
îl reține pietatea sau impietatea fiului. O clipă îi dă de înţeles acestuia 
că vrea să afle de la el ce este pietatea ca să se apere de acuza din procesul 
său, pentru ca Îndată apoi să treacă la problemă însăși, uitînd de sine. 
Cel mult își aduce aminte că e acuzat de as€beia. Dar ce este asta asâbeia, 
impietatea? 

Pînă acum termenul folosit pentru pios era adjectivul la neutru hdsion, 
cu opusul său andsion. Acum Socrate folosește pe eusebâs şi asebâs. De 
la ambele rădăcini derivații sînt numeroși (patru substantive: sebes, 
sâbasis, s&basma, sebasm6s, înseamnă același lucru: venerație), dovedind 
că practica pietăţii, mai ales față de zei, era întinsă pe atunci. De vreme 
ce Platon foloseşte termenii indistinct, ei sînt de luat ca atare, nu fără 

a menţiona însă că hâsion, hosia şi hosidtes ca substantive înseamnă și 
justiție, după cum adjectivuliînsuși era și „drept”. Nuanţa aceasta va 
fi necesară în analiza pietăţii, care va implica justiţia. 

Socrate întreabă nediferenţiat: ce înseamnă to eusebăs şi to asebâs, 
piosul și nepiosul? iar îndată apoi: avem noi vreo „idee” (idâa — 5 d), 
despre a fi andsion? nepios? lată apărînd una din principalele denumiri 
grecești ale Ideii; cealaltă, eidos, va apărea și ea îndată. Oricît ar spune 
comentatorii că Platon nu era încă în ceasul Ideii, cu dialogul acesta, 
ţi-e greu să admiți că nu dădea calea către ea. Patru răspunsuri vin să 
urce către ceva de ordinul Ideii. 

1) Primul răspuns al lui Euthyphron (5 d) este din domeniul parti- 
cularului ; dar e admirabil într-un sens: „pietatea este ce fac eu acum”. 
Așa ar trebui să se întîmple cu Ideile: să le poţi vedea în încorporarea 
lor, mai ales cînd e vorba de valori ce pot apărea de-a dreptul în fiinţa 
noastră. Pietatea e o practică şi o comportare umană. Dacă un ins a 
ajuns nu doar la noţiunea pietăţii, ci la Ideea ei, ceea ce înseamnă la 
integrarea pietăţii în ansamblul de valori ce o susţin și care obligă pe 
om, atunci el este o fiinţă pioasă, iar lui Socrate nu i-ar rămîne decît să 
desprindă, din paradigma ce i se oferă și din conștiința ce se descarcă 
sub întrebările lui, elementele esenţiale pietăţii. Numai că Euthyphron 
nu e un om adevărat și exemplar pentru pietate, cum va fi, pentru cu- 
noașştere, tînărul Theaitetos, de pildă. El spune doar din infatuare: 
pietate este „ce fac eu acum” și invocă doar retoric, fără o credinţă 
mai adîncă în zei, cazul lui Zeus, care-și înlănţuise tatăl, pe Cronos. 
Exemplul său e dintre cele pe care gîndul le va corecta, în loc să le 
confirme. 

Acest gînd al lui Euthyphron îl reclamă Socrate. Îl poate afla la el? 
În general, te întrebi, de ce nu alege Platon întotdeauna, în dialogurile 
sale socratice, conștiințe umane autentice şi tineri care să încorporeze 
efectiv valoarea căutată, ca Theaitetos pentru cunoaștere, Lysis pentru 
prietenie, Charmides pentru înţelepciune, ci dublează asemenea dialo- 
guri printr-unele întreprinse cu eroi ce doar simulează lucrurile, ca Hip- 
pias, lon, Euthyphron? Se poate oare obţine un adevăr de la impostura 
umană? Nu se poate obţine. Dar surprinderea este să vezi că nu se obţine 
pe deplin nici de la conștiinţele umane autentice. Tăria Ideii este de-a 
păstra un restfaţă de cei buni, integrîndu-i; şi de-a putea să-și desprindă 
treptele ei pînă şi din cei răi, eliminîndu-i. Euthyphron și Hippias nu 
au fost alături de Socrate, în ceasul transfigurării lui în Idee, prin moarte; 
Ctesip și Menexenos, convorbitorii buni din Lysis, au fost. 

Totuşi, chiar dacă nu e exemplar, Euthyphron este o conștiință uma- 
nă prin care, pozitiv ori negativ, pot fi desprinse treptele către Idee. 
Socrate îl face să urce, de la primul răspuns, arătîndu-i că exemplul 
pentru pietate, dat cu persoana lui, nu e decît exemplu. Să nu existe un 
eidos (6 d) prin care toate cele pioase să fie pioase? — Poţi crede aici, 
că e vorba doar de banala știință a constituirii conceptului, prin ridica- 
rea la general. Vom vedea însă cîte probleme își pune Platon în planul 
generalului însuși. 

2) Al doilea răspuns al lui Euthyphron la întrebarea ce este piosul 
înfățișează generalul, dar sub un chip particular încă, sub chipul zeilor 
arbitrari : „pios este ce e plăcut zeilor”. Într-un fel ar putea fi o definiţie; 
numai că pentru o definiţie asigurată planul general trebuie să fie ferm, 
pe cînd acum generalul invocat e instabil, dacă zeii sînt, sau pot fi, cum 
spusese Euthyphron, dezbinaţi între ei. Socrate încercase să protesteze 
împotriva acestei prezentări a zeilor (la 6 b—c). Îl apăra Platon de acuza 
de impietate faţă de zei? De fel, căci acum Socrate reia teza celuilalt 
despre dezbinarea zeilor, ba încă arată că dezbinarea trebuie să aibe 
loc, ca la oameni, acolo unde nu există criterii sigure, în materie de just 
şi injust, bine și rău. lar dacă zeii se dezbină, și încă pe asemenea teme, 
atunci ceea ce place unuia poate să nu placă altuia. Așadar nu ce e plăcut 
în general zeilor poate fi definiția pietății. 

Ca și la oameni, totuși, nici zeii nu pot fi de partea injustiţiei, ci dez- 
binaţi doar asupra a ce e de socotit injust ori nu (8 e). Ceva rămîne sta- 
bil, în ciuda dezbinării, înțelesul justiţiei. Toţi sînt de închipuit de acord 
asupra ci măcar. Generalul particular se redresează deci: redevine gene- 
ral unitar. De aici al treilea răspuns: 

3) Pios este numai ce c plăcut tuturor zeilor. Generalul s-a restrîns, 
s-a asigurat ca general și acum poate fi folosit pentru definirea unui 
concept. Cu particularul nu se căpăta o definiţie, nici cu generalul ne- 
sigur de la al doilea răspuns. Cu generalul atins acum, în schimb, este 
îndeajuns să declari că o acțiune e pioasă pentru că e aprobată de zeci 
(sau traducînd: pentru că e conformă cu legile și voinţa legiuitorului) 
spre a defini conceptul. Așa e știința conceptului: subsumează particu- 
larul generalului. Dar știința Ideii vrea mai mult. Ea se întreabă asupra 
generalului însuși, căutînd să vadă care-i e natura și cum se încadrează 
el într-o sferă mai largă a valorilor generale. Și iată atunci pe Socrate 
întrebînd (10 a): oare e pios ce este aprobat de zei, pentru că e pios? 


sau e pios pentru că este aprobat de zei? 

Întrebarea pare demnă de un sofist și e trecută de obicei în rîndul 
abilităților dialectice ale lui Socrate. E ceva curios totuși: la fel vorbesc, 
într-alt caz, doi filosofi moderni străini de orice sofistică: Descartes și 
Leibniz. Pentru primul, este adevărat că suma ungbiurilor unui triunghi 
fac 180* pentru că așa vrea Creatorul. Pentru Leibniz, Creatorul vrea 
ca suma să facă 1800 pentru că este adevărat. În principiu, nici unul 
dintre filosofi n-ar avea dreptate, căci suma nu face niciodată 180%, 
în spaţiul curbat în care trăim. Dar în fapt Descartes ar putea avea 
dreptate, în sensul că suma face atît deoarece Creatorul, respectiv Na- 
tura, a vroit ca spaţiul real să fie așa cum este. Pentru problema lui 
Platon, însă, ar fi invers. Ca și Leibniz, Platon vrea ca rațiunea să fie 
mai tare decît zeii şi ce e pios să fie pe placul zeilor, pentru că e pios. 
Cu pietatea este în joc o valoare, deci o justificare superior raţională, 
nu o numărătoare, adică un rezultat empiric. lar ceea ce urmărește 
Platon este să discute pietatea însăși, nu voința zeilor.XExemplul său 
pentru disociere sună: ce se face iubit prin natura sa este un lucru, 
faptul că e iubit, un altul. Faptul de-a fi iubită se adaugă pietății ca un 
accident, nu e în esenţa ci (11 a). / 

Și totuși, ai putea spune: este în esenţa ei; dar nu redă complet esen- 
ţa ei. E în esența pictăţii să fic supunerea la voinţa legiuitorului firesc, 
dacă prin zeu vrem să înţelegem aici pe dătătorul de lege. Pentru fixarea 
definitorie, răspunsul al treilea putea fi îndestulător; pentru descrierea 
şi desfășurarea unei esențe, nu. Aceasta și deosebește un concept de o 
Idee: conceptul doar fixează o natură ideală, pe cînd Ideea o descrie 
şi o desfășoară. Pentru definiția de la răspunsul al treilea, Socrate putea 
arăta că zeii sînt de acord asupra binelui ce trebuie să guverneze lumea, 
pietatea definindu-se astfel prin supunerea la voința zeului, la lege. 
Dar supunerea la lege este supunerea la raţiunea de a fi a legii. Ea e de 
căutat. 

De la planul particular din primul răspuns („,pietatea e ce fac eu”), 
trecusem cu al doilea la un general încă instabil („ce place fiecărui zeu”), 
apoi la generalitatea fermă (,,ce place tuturor zeilor”), unde particularul 
se putea fixa. Pentru Hippias era de ajuns; pentru Socrate, nu. Pietatea 
omului se poate fixa prin voinţa zeului și, într-un sens, aceasta 
putea fi întreaga pietate pentru un grec: respectul, dacă nu frica de 
Stăpînul, cum va fi vorba îndată în dialog. Socrate însă, care făcuse 
abstracţie de particular, respectiv de om, înțelegea acum să facă abstrac- 
ţie şi de zeu. El caută natura pietățţii în largul sistemului ei de valori. 


Și de aceea nu mai așteaptă de la Hippias un al patrulea răspuns, ci îl 

dă chiar el (așa cum face adesea în dialogurile cu conștiințele inauten- 
tice, de care aminteam): nu cumva pietatea trebuie legată de justiție? 
(la 11 e. A se vedea şi Pr, 331 e—332 a). 

4) Cu al patrulea răspuns intrăm într-un sistem de valori, adică într-o 
generalitate de drept, nu doar de fapt, cum era voinţa zeilor. Îi este uşor 
lui Socrate să obţină de la Hippias recunoașterea că pietatea nu e toată 
justiția, ci doar o parte a ei (12 d). Mai greu este să spui care parte anu- 
me, fără a fi cercetat ce este justiţia și care sînt valorile puse în joc de ea. 
În orice caz nu te poți întoarce la zei; căci dacă zeii îndrăgesc pietatea 
pentru natura bună a acesteia, atunci natura ei este în joc, ca şi natura 
justiţiei. Ar trebui, cel mult, să numești pe zei asemenea naturi bune. 
Dar ei nu sînt esențe, sînt existențe. Au ceva distinct de naturile doar 
ideale. 

Hippias totuși se întoarce la zei. Revenind de la esențe la existențe, 
pietatea ar fi acea parte a justiţiei care privește „îngrijirea de cele dato- 
rate zeilor” (12 e). Cu existenţele însă nu se poate vorbi în esenţă; și 
de altfel faţă de existenţe, de zei, „îngrijirea” riscă să fie'ceva de rînd: 
este poate ca îngrijirea faţă de dobitoace, spune Socrate, silind pe celă- 
lalt să-și rafineze gîndul, sau ca îngrijirea sclavului și servitorului față 
de stăpîn: un fel de a-i face servicii. Dacă zeitățile n-au nevoie de îngri- 
jire şi nici de serviciile noastre, ar rămîne pentru pietate, după Euthyph- 
ron (14 c), să fie dăruirea umană prin sacrificii și rugăciuni. Dar ce stra- 
nii sînt existențele acestea divine: ne îngăduie să le adresăm rugi și să 
le aducem daruri ca şi cum ar sta într-un schimb cu noi, cînd de fapt 
n-au nevoie de nimic de la noi. Cel mult am putea spune că le face plă- 
cere să primească rugi și sacrificii. Dar dacă pietatea constă în a le face 
plăcere prin rugi și sacrificii, atunci înseamnă că am revenit la definițiile 
anterioare, spune Socrate, anume că „,pios este ce place zeilor” (15 c). 
Totul trebuie deci luat de la început. Euthyphron însă nu mai e dispus 
să ia lucrurile de la început și curmă dialogul. 

A putut părea o impietate din partea lui Socrate să întrebuințeze 
un asemenea limbaj faţă de zei, cu îngrijire”, ajutoare, schimb de bu- 
nuri cu oamenii, oricît o făcea spre a combate pe celălalt. Dar îndărătul 
vorbelor există o impietate mai gravă. Ce vrea el să arate lui Euthyphron, 
cu a patra și ultima încercare de definiţie, este că trebuie să uităm de 
zei atunci cînd vrem să înţelegem ce este pietatea. Nu ai ce face cu zeii, 
chiar dacă pînă la urmă pietatea ar putea fi supunerea faţă de zei, adică 


față de o rînduială superioară. Pietatea trebuie coborită pe pă- 
mâînt. 

Nu numai că lumea platoniciană a Ideilor nu e în ceruri, cum se spune 
prea des, dar nici exerciţiul Ideilor nu se face ca o evaziune din lumea 
reală. Ideile se întorc asupra realului, se împlîntă în el, absorbite parcă. 
Ideile sînt setea realului, pentru Platon. — Aici în Euthyphron, fireşte, 
nu va fi vorba încă de Idee ca atare; dar construcţia dialectică e perfec- 
tă, cu ridicarea treaptă cu treaptă de la particular la planuri de genera- 
litate tot mai adîncită, iar capătul de drum, negativ cum pare, deschide 
către angajarea pietăţii, cu sensul ei de parte a justiţiei, în ansamblul 
acela de valori umane care de fiecare dată se cheamă una pe alta. 

Pietatea așadar trebuie readusă la omenesc. Impietatea lui Hippias, 
în definitiv, era faţă de un om, părintele său; a lui Socrate faţă de 
cetate mai de grabă decit de zei; a lui Platon, cum ni se pare, faţă de 
Socrate. Dar pietatea, păstrînd un sens de supunere faţă de o rînduială 
superioară, poate cobori şi sub om. Așa a coborit ea, veacuri după Pla- 
ton, pînă la a deveni „,admiraţia” lui Descartes, e drept întîi față de 
fenomenele morale, dar și față de orice fenomene ale lumii ; sau cu Goethe 
a sfîrşit prin a fi supunerea la lucruri, privirea atentă, vederea și străve- 
derea lucrurilor pînă la fenomenul originar; după cum în veacul nostru 
un Albert Schweitzer a înţeles să vorbească de ,,Ehrfurcht vor dem Leben” 
adică de pietatea faţă de orice formă de viaţă, oricît de neînsemnată. 

Pictatea lui Platon ea însăși, întoarsă prin Idee de la divin la omenesc, 
mergea mai adînc decît omenescul. Căci dacă Ideea e pusă în joc de 
obicei pentru valorile morale ori alteori pentru cele metafizice, de cîteva 
ori totuși, fie și în treacăt, ea se cufundă în umilitatea lumii. Cînd Platon 
se va întreba, în dialogul Parmenide, dacă nu există o Idee și pentru 
firul de păr sau pentru noroi, pietatea lui Euthyphron va fi rămas mult 
în urmă; în timp ce sensul de pietate spre care deschide Socrate aici, 
cînd vrea să lase de o parte zeii, este poate o mai bună întîlnire cu lumeaş 
chiar și cu cea care stă să-l osîndească la moarte. 


EUTHYPHRON: 


[sau Despre pietate, dialog peirastic J? 


EUTHYPHRON SOCRATE 


EUTHYPHRON Ce s-a întîmplat, Socrate, de ţi-ai lăsat 2 a 
deoparte treburile din Lykeion?, și acum îţi petreci vremea 
aici, la porticul arhontelui-basileu; să nu-mi spui că ai 
şi tu vreo pricină la basileu, ca mine? 

SOCRATE Atenienii nu-i zic pricină, Euthyphron, ci 
urmărires. 

EUTHYPHRON Ce spui? te pomenești că te urmărește b 
cineva în justiție ; căci nu pot crede că tu ai fi dat în jude- 
cată pe altul. 

SOCRATE Sigur că nu. 

EUTHYPHRON Deci altul pe tinc? 

SOCRATE Bineînţeles. 

EUTHYPHRON Cinc? 

SOCRATE Nici eu nu-l cunosc foarte bine, Euthyphron; 
mi se pare că e tînăr şi nu şi-a făcut încă un nume;i se 
zice, după cîte știu, Meletos”; e din demul Pitthos8; dacă-ți 
aminteşti de un oarecare Meletos din Pitthos, unul cu 
părul lung și lins, nu prea bărbos și cu nasul puțin coroiat. 

EUTHYPHRON Nu-mi dau seama, Socrate; dar ce acu-c 
zaţie îți aduce? 

SOCRATE Ce acuzaţie? Nu una de rînd; după cît mi se 
pare, să te pricepi, tînăr fiind, la ceva atît de însemnat, 
nu e lucru de nimic. Adică, după cît spune el, știe în ce 
fel sînt corupți tinerii și cine sînt cei care-i strică; e, de 
bună seamă, un om tare priceput, și dîndu-și seama că 
din pricina neștiinței mele îi duc la pieire pe cei de o vîrstă 
cu el, vine să mă acuze, ca în fața mamei noastre, în fața 
cetăţii. Și cred că numai el a început să se ocupe de trebu- d 
rile cetăţii așa cum se cuvine; căci se cuvine să ai grijă 
în primul rînd de tineri, să fie cît mai de ispravă, după 
cum un bun gospodar are, în mod firesc, grijă în primul 
rînd de plantele tinere şi abia apoi și de celelalte; și iată 


261 


PLATON 





că şi Meletos vrea, pesemne, să curețe mai întîi orașul de 
noi, care distrugem mlădiţele fragede, cum zice el, iar după 
aceea, e limpede că, ocupîndu-se și de cei mai în vîrstă, 
va aduce mari și nenumărate foloase cetăţii, cum dealt- 
minteri și e de așteptat de la unul care a început atît de 
bine. 

EUTHYPHRON M-aș bucura să cred, Socrate, dar mă tem 
să nu se întîmple tocmai dimpotrivă; mi se pare că el 
face pur și simplu un rău cetăţii, începînd tocmai cu Hes- 
tia?, din moment ce chiar ție încearcă să-ţi facă o nedrep- 
tate. Dar spune-mi: ce zice că faci tu de-i strici pe tineri? 

SOCRATE Lucruri ciudate, preavrednice  Euthyphron, 
dacă stai să-l asculţi; zice că eu sînt un făuritor de zei; 
şi anume pentru asta m-a și dat în judecată: că născo- 
cesc zei noi, iar în cei vechi nu cred. 

EUTHYPHRON Înţeleg, Socrate; se gîndeşte pe semne 
la daimonuli0 despre care tot spui că sălășluiește în tine. 
Asta e pricina pentru care în acuzaţie se spune că tu ai 
născoci lucruri noi în privința zeilor ; iar el vine la tribunal 
ca să te ponegrească, știind că astfel de calomnii prind 
foarte ușor în fața mulțimii. Tot așa și cu mine; ori de 
cîte ori le spun în Adunarea Poporuluii! ceva despre cele 
divine și le prevestesc viitorul, lumea își bate joc de mine, 
de parcă n-aș fi în toate minţile; şi măcar de-ar fi fost 
vreodată un ncadevăr în prorocirile mele. Dar sînt invidioși 
pe oameni de felul nostru. Nu trebuie să-ți pese însă de ei 
cîtuși de puţin, ci mai degrabă să-i înfrunți. 

SOCRATE Dragă Euthyphron, să fii luat în rîs nu în- 
seamnă, desigur, nimic. Atenienii nu se prea neliniștesc, 
cred eu, dacă li se pare că cineva e un om deosebit, numai 
să nu vrea să le împărtășească și altora din priceperea lui; 
dacă li se pare însă că vrei să-i faci și pe alții asemenea 
ţie, atunci se înfurie, fie din invidie, cum spui tu, fie din 
altă pricină. 

EUTHYPHRON Nu mă grăbesc deloc să aflu ce simță- 
minte au atenienii față de mine în această privință! 

SOCRATE Socotesc, poate, că te arăţi destul de rar și 
că n-ai de gînd să-i înveţi și pe alţii ceea ce știi; eu însă 
mă tem ca nu cumva din pricina firii mele prietenoase 

să li se pară că spun fără reţinere, oricui, tot ce am de 
spus, nu numai fără plată!?, dar gata să plătesc eu însumi, 
cu bucurie, ori de cîte ori ar vrea cineva să mă asculte. 
Dacă ar fi, așadar, să-și bată joc de mine, precum spui 
că păţești tu, n-ar fi nici chiar atît de neplăcut să ne petre- 
cem timpul la judecată glumind şi rizînd; dacă vor lua 
însă lucrurile în serios, atunci nu poate ști nimeni cum 
se va isprăvi, decît doar voi, profeţii. 

EUTHYPHRON Poate că nu se va întîmpla nimic, Socrate, 
ci vei conduce procesul după gîndul tău, şi sper că și eu, 
după al meu. 

SOCRATE Dar tu, Euthyphron, ce fel de proces ai; ești 
urmărit, sau urmărești pe cineva? 

EUTHYPHRON Urmăresc. 

SOCRATE Pe cine? 

EUTHYPHRON Pe unul pe care se pare că e o nebunie 
să-l urmărești. 

SOCRATE Dar de ce? Urmăreşti vreo ființă înaripată? 

EUTHYPHRON Nu văd cum ar zbura unul care e bătrîn 
de-a binelea. 

SOCRATE Cine e acesta? 

EUTHYPHRON Tatăl meu. 

SOCRATE Tatăl tău, preabunule? 

EUTHYPHRON Chiar așa. 

SOCRATE Dar care e acuzaţia, şi despre ce fel de proces 
e vorba? 

EUTHYPHRON De omor, Socratel3. 

SOCRATE Pe Heracles! de bună seamă mulțimea nu 
ştie cum e drept să te porţi; căci nu oricine e în stare să 
se poarte după dreptate într-o împrejurare ca asta, ci doar 
un om care a ajuns pînă departe pe calea înţelepciunii. 

EUTHYPHRON Pînă departe, pe Zeus, Socratelf. 

SOCRATE Cel ucis de tatăl tău e vreo rudă a voastră? 
De bună seamă; doar nu l-ai da în judecată pentru omor 
dacă ar fi vorba de un străin. 

EUTHYPHRON Mă faci să rîd, Socrate; crezi că e vreo 
deosebire dacă cel ucis este un străin sau o rudă? Singurul 
lucru de care trebuie ținut seama e dacă cel care a ucis 
avea dreptul să o facă sau nu; dacă avea dreptul, se cuvine 

să-l lași în pace, iar de nu, să-l dai în judecată, chiar dacă 
ucigașul ar sta cu tine în casă și ar mînca la masă cu tine. 
Te acoperi și tu de pîngărire dacă trăiești în preajma 
unui astfel de om, știind ce a făcut, şi nu te purifici, pe tine 
şi pe el, urmărindu-l în judecată. Și apoi cel ucis a fost un 
servitor al meu: pe cînd lucram pămîntul la Naxosl5, ne-a 
lucrat și el pe simbrie. Odată, îmbătîndu-se, s-a mîniat 
pe unul din sclavii noştri și l-a înjunghiat. Atunci tata 
l-a legat de miîini și de picioare și l-a aruncat într-un șanț; 
apoi a trimis un om aici la exegetI€ ca să întrebe ce-i de 
făcut. Între timp nu s-a mai îngrijit de soarta celui legat 
şi puţin i-a păsat de el, gîndindu-se că e un ucigaș și că 
nu-i nici o pagubă chiar dacă moare; ceea ce s-a şi întîm- 
plat. Căci de foame şi de frig, și din pricina legăturilor, a 
murit înainte ca omul trimis la exeget să se fi întors. Chiar 
de asta sînt mîniaţi şi tata și celelalte rude: fiindcă-l dau 
în judecată pe tatăl meu pentru moartea unui ucigaș, 
şi nici măcar nu l-a omoriît el însuși, zic ei; iar în cel mai 
rău caz, chiar dacă l-ar fi omorît, cel ucis fiind la rîndu-i 
un ucigaș, nu trebuie să ne batem capul pentru un astfel 
de om; este o impietate ca un fiu să-și dea tatăl în jude- 
cată pentru omor, zic ei, Socrate, neștiind care e gîndul 
zeilor în privința pietății şi a impietăţii!?, 

SOCRATE Tu însă, pe Zeus, Euthyphron, crezi că știi 
întocmai care ce gîndul zecilor și despre pietate și despre 
impietate, aşa încît faptele fiind acestea pe care le poves- 
teşti tu, nu te temi că dacă te judeci cu tatăl tău ai putea 
săviîrşi, la rîndu-ţi, o impietate? 

EUTHYPHRON La ce aș mai fi bun, Socrate, și cu ce 
s-ar deosebi Euthyphron de cei mai mulți oameni, dacă 
n-aş cunoaște cu exactitate toate aceste lucruri? 

SOCRATE Bine, preaminunate Euthyphron, dar atunci 
nimic nu e mai de preț pentru mine decît să mă fac învăţă- 
celul tău și în fața acuzaţiei lui Meletos să i-o iau înainte 
de la bun început chiar cu aceste lucruri, spunîndu-i că 
în ceea ce mă privește, încă dinainte am pus mare preț 
pe știința celor divine; iar acum, de vreme ce vina mea 
ar fil? că vorbesc după capul meu și născocesc în privinţa 
celor divine, m-am făcut elevul tău. „Și dacă eşti și tu de 

părere, Meletos, că Euthyphron e un om priceput la astfel 
de lucruri, i-aș zice eu, atunci să crezi și despre mine că 
gîndesc cum se cuvine și să nu mă dai în judecată; iar de 
nu, îndreaptă-ți acuzaţia mai întîi împotriva profesorului 
meu și nu împotriva mea; şi asta pentru că el îi duce la 
pierzare pe bătrîni — şi pe mine, şi pe propriul său tată; 
pe mine prin învățătura lui, iar pe tatăl său, mustrîndu-l 
și pedepsindu-l.” Iar dacă nu s-ar lăsa convins şi nici 
n-ar renunța la proces, nici nu te-ar da în judecată pe tine 
în locul meu, n-ar trebui oare spuse la tribunal aceleași 
lucruri? 

EUTHYPHRON Da, pe Zeus, Socrate; dacă s-ar apuca 
să mă dea pe mine în judecată, i-aş găsi eu, cred, punctul 
slab, și atunci am avea de discutat la tribunal mai degrabă 
despre el decît despre mins. 

SOCRATE Tocmai fiindcă îmi dau scama de aceste lucruri, 
doresc să devin elevul tău, dragă prietene ; căci uite, Mele- 
tos, ca și oricare altul, pe tine nici nu pare a te observa, 
iar pe mine m-a pătruns cu utîta agcrimc și iuţeală, încît 
m-a şi dat în judecată pentru impietate. Spune-mi dar, 
rogu-te, pentru numele lui Zeus, ceea ce ai afirmat adineaori 
că ştii preabine: ce anume înseamnă pietate şi impietate, 
atît în privinţa omorului, cît și în alte privinţe; oare pie- 
tatea nu e în ozice împrejurare asemenea sieși; iar impie- 
tatea nu e oare cu totul potrivnică pietății, și, la fel, tot 
ce poate fi nelegiuit nu e oare asemenea sieși, avînd mereu 
acelaşi unic chip!?, și conform cu impietatea? 

EUTHYPHRON Ba chiar aşa, Socrate. 

SOCRATE Spune-mi deci, ce zici tu că înseamnă pietatea 
şi impietatea?20 

EUTHYPHRON Spun, de bună seamă, că pietate înseam- 
nă ceea ce fac eu acum?l: adică să urmărești în justiţie 
pe cel care săvirșeşte o nelegiuire — fie omor, fie furt 
de lucruri sfinte — sau orice lucru de acest fel, chiar 
dacă s-ar întîmpla să-ţi fie tată, sau mamă, sau oricine ar 
fi; iar a nu-l da pe mîna justiţiei e o impietate; de altfel, 
priveşte, Socrate, ce temeinică dovadă îţi voi aduce (lucru 
pe care l-am mai spus şi altora) că stă în firca legii, şi a 
dreptăţii deci, să nu închizi ochii în fața unui nelegiuit, 

oricine s-ar întîmpla el să fie; și anume: toţi oamenii soco- 
tesc că Zeus este cel mai bun și mai drept dintre zei și 
toți recunosc că el l-a pus în lanţuri pe tatăl său pentru că; 
împotriva dreptăţii, își mînca proprii săi fii; la rîndul său, 
chiar tatăl lui Zeus şi-a mutilat părintele din pricini asemă- 
nătoare??; iar pe mine mă ocărăsc că-l dau în judecată pe 
tatăl meu care a călcat legea, și astfel se contrazic în cele 
ce spun despre zei şi despre mine. 

SOCRATE Oare asta să fie pricina că sînt chemat în fața 
judecății, Euthyphron: faptul că nu-i ascult cu plăcere pe 
cei care povestesc astfel de lucruri despre zei?%. Se vor 
găsi unii care să-mi facă o vină din asta. Acum însă, dacă 
şi tu, care te pricepi atît de bine la toate acestea, gîndești 
la fel, s-ar părea că n-avem alta de făcut decît să gîndim 
şi noi tot așa. De altfel ce să mai zic, de vreme ce recunosc 
eu însumi că nu mă pricep cîtuşi de puţin la asemenea 
lucruri? Dar, spune-mi, pentru numele lui Philios24, tu 
crezi într-adevăr că aşa s-au întîmplat lucrurile? 

EUTHYPHRON Mai sînt și altele, și mai uimitoare, des- 
pre care mulțimea nu ştie nimic. 

SOCRATE Și tu chiar crezi că există războaie între zei, 
şi uri cumplite, și lupte, și multe altele de acest fel, 
despre care vorbesc poeţii și pe care ni le înfăţişează 
pictorii noștri de seamă? La Panateneele Mari35, de pildă, 
e purtat către Acropole un peplos acoperit cu astfel de 
chipuri; să zicem, deci, că toate acestea sînt adevărate, 
Euthyphron? 

EUTHYPHRON Și nu numai acestea, Socrate; ci, după 
cum spuneam mai înainte, îţi voi povesti despre zei, dacă ai 
vrea, și multe altele, de care ştiu că vei rămîne uimit. 

SOCRATE Nici nu m-aș mira; dar am să te ascult altă- 
dată, cînd vei putea să-mi povestești pe îndelete; acum 
însă încearcă să-mi dai un răspuns mai limpede la ceea ce 
te-am întrebat adineaori. Căci iscodindu-te despre ce-ar 
putea fi pietatea, nu m-ai învăţat îndeajuns despre ce-i 
vorba, prietene, ci mi-ai spus doar că tocmai acest lucru 
e pios, pe care-l săvirșești tu acum, dîndu-l în judecată 
pentru omor pe tatăl tău. 

EUTHYPHRON Și am spus adevărul, Socrate. 

SOCRATE De bună seamă; dar tu zici, Euthyphron, că 
şi multe alte lucruri sînt pioase. 

EUTHYPHRON Chiar și sînt. 

SOCRATE Amintește-ți însă că nu te-am rugat să-mi 
arăţi una sau două din multele fapte pioase, ci chipul acela 
anume care face ca faptele pioase să fie pioase; doar ai 
spus că datorită unui caracter unic faptele nelegiuite sînt 
nelegiuite, iar cele pioase, pioase; sau nu-ți aduci aminte? 

EUTHYPHRON Ba da. 

SOCRATE Învață-mă, așadar, care estețacest caracter 
specific, pentru ca, privind la el şi folosindu-l ca pildă, 
să pot spune despre faptele tale sau ale altuia că, 
fiindu-i asemenea, sînt pioase, iar că nefiindu-i, nu sînt. 

EUTHYPHRON Dacă asta vrei, Socrate, îţi voi spune şi 
asta. 

SOCRATE Chiar asta vreau. 

EUTHYPHRON Pios este ce le e drag zeilor, iar ce le e 
urît e nelegiuit. 

SOCRATE Foarte frumos, Euthyphron; mi-ai răspuns 
întocmai cum doream ; dacă însă spusele tale sînt şi adevă- 
rate, asta n-o știu încă; dar nu mă îndoiesc că îmi vei 
dovedi că sînt adevărate. 

EUTHYPHRON Bineînţeles. 

SOCRATE Atunci hai să cercetăm mai îndeaproape ceea 
ce spunem: ce este drag zeilor, ca și omul iubit de zei, este 
pios, iar lucrul sau omul urît de zei este nelegiuit; nu este 
același lucru pietatea cu impietatea, ci tot ce poate fi mai 
potrivnic; nu-i așa? 

EUTHYPHRON Ba aşa e. 

SOCRATE Și pare că a fost bine redat în cuvinte. 

EUTHYPHRON Așa cred, Socrate; așa se spune. 

SOCRATE Dar şi că zeii se învrăjbesc, şi acest lucru se 
spune, Euthyphron, și că se ceartă unii cu alţii, și că se 
iscă mînie între ei? 

EUTHYPHRON Da, se spune. 

SOCRATE Oare în care privință se iscă neînțelegerile 
care nasc ura şi mînia, preabunule? Hai să cercetăm ast- 
fel: dacă am avea păreri deosebite — tu și eu — despre 
niște numere, care din ele e mai mare, oare deosebirea în 

această privinţă ne-ar face să ne mîniem și să ne duşmă- 
nim unul pe altul, sau, apucîndu-ne de socotit, ne-am împă- 
ca repede? 

EUTHYPHRON Ne-am împăca, desigur. 

SOCRATE Așadar, şi dacă am avea păreri deosebite despre 
ce e mai mic și ce e mai mare, apucîndu-ne să măsurăm, am 
înceta repede neînțelegerea? 

EUTHYPHRON Așa este. 

SOCRATE lar apucîndu-ne de cîntărit, cred că ne-am 
împăca în privința a ce e mai greu și ce e mai ușor? 

EUTHYPHRON Cum să nu? 

SOCRATE Atunci care sînt lucrurile în privința cărora 
dacă am avea păreri deosebite, neputînd ajunge la un cri- 
teriu de apreciere, am deveni duşmani și ne-am învrăjbi? 
Poate că nu-ţi vin numaidecit în minte, dar, din vorbele 
mele, încearcă să vezi dacă nu cumva acestea sînt drepta- 

d tea și nedreptatea, frumosul și uriîtul, binele şi răul2; 
oare nu tocmai acestea sînt lucrurile despre care deosebin- 
du-ne în păreri și neputînd ajunge la niște criterii potrivite 
am ajunge dușmani, atunci cînd ar fi să ajungem, și eu şi 
tu şi toți ceilalți oameni? 

EUTHYPHRON Chiar aceasta e neînţelegerea, Socrate, şi 
în aceste privinţe. 

SOCRATE Bine, Euthyphron, dar zeii, dacă ajung la 
neînţelegeri, oare nu în aceste privinţe le au? 

EUTHYPHRON Neapărat. 

e SOCRATE Așadar și dintre zei, preacinstite Euthyphron, 
unii socotesc drepte, frumoase şi urîte, bune și rele unele 
lucruri, zici tu, iar alții — altele; doar n-ar apărea dezbi- 
nări între ei dacă nu s-ar certa despre aceste lucruri; așa e? 

EUTHYPHRON Adevărat spui. 

SOCRATE Deci lucrurile pe care le socotește fiecare dintre 
ei frumoase şi bune și drepte, pe acelea le și iubește, iar pe 
cele potrivnice lor le urăște? 

EUTHYPHRON Desigur. 

SOCRATE Deci, aceleași lucruri, zici tu, unii le socotesc 
drepte, iar alții nedrepte ; şi'certîndu-se în privința acestora 

8 a ajung la dezbinări şi la războaie; oare nu-i așa? 

EUTHYPHRON Ba da. 

SOCRATE Se pare deci că zeii iubesc și urăsc aceleași 
lucruri ; aceleași lucruri sînt totodată urîte şi iubite de zei. 

EUTHYPHRON Așa se pare. 

SOCRATE Atunci, Euthyphron, aceleași lucruri ar putea 
fi şi pioase și nelegiuite, dacă o luăm așa. 

EUTHYPHRON Mă tem că da. 

SOCRATE Atunci nu mi-ai răspuns la ce te-am întrebat, 
preastrălucitul mcu prieten; căci nu te-am întrebat ce 
lucru s-ar nimeri să fie și pios și nelegiuit; se pare că ce 
poate fi îndrăgit de zei le poate fi și urit; încît fapta ta de b 
acum, Euthyphron, cînd vrei să-l pedepseşti pe tatăl tău, 
nu e de mirare dacă îi e plăcută lui Zeus, dar lui Cronos 
şi lui Uranos le e urîLă; lui Hefaistos — plăcută, dar urîtă 
Herci?; şi dacii mai sînt zei care nu se înțeleg în această 
privință, le e și lor, la fel, plăcută sau urîtă. 

EUTHYPHRON Dar cu cred, Socrate, că între zei nu există 
dezbinare cînd e vorba să-l pedepseşti pe unul care a ucis 
un om pe nedrept. 

SOCRATE Cum așa? Între oameni ai auzit pe cineva să 
ţină morțiș că un om care a ucis pe nedrept, sau a făcut 
orice altă faptă potrivnică dreptăţii, nu trebuie pedepsit? e 

EUTHYPHRON Dar ei nu încetează niciodată să tăgă- 
duiască acest lucru, fie la judecăţi, fie în alte părţi; căci 
cei care au făcut tot felul de rele fac și spun tot ce se poate 
pentru a scăpa de pedeapsă. 

SOCRATE Adică ei recunosc că au făcut rele, Euthyphron, 
şi; recunoscînd, spun totuși că nu trebuie să fie pedepsiți? 

EUTHYPHRON Ba nu, nicidecum. 

SOCRATE Atunci ei nu fac și nu spun tot ce le stă în 
putinţă, căci asta nu îndrăznesc, cred eu, să o spună, și 
nici să nege că, dacă au călcat legea trebuie să fie pedepsiţi; 
ci ei nu recunosc, cred eu, că au călcat legea; nu-i așa? d 

EUTHYPHRON Adevărat. 

SOCRATE Deci nu se opun ca acela care a călcat legea 
să fie pedepsit; poate că nu cad de acord asupra altui 
lucru: cine e un călcător de lege, prin ce fapte și cînd. 

EUTHYPHRON Adevărat. 

SOCRATE Atunci şi cu zeii se întîmplă la fel: învrăjbin- 
du-se în privința a ce e drept și ce e nedrept, după cum 

afirmi tu, se întîmplă ca unii să spună despre ceilalți că săvîr- 
şgesc fapte potrivnice dreptății, iar aceștia să tăgăduiască? 
Pentru că nimeni, preabunule, fie el zeu sau om, nu îndrăz- 
neşte să spună că unul care a călcat legea nu trebuie pedepsit. 

EUTHYPHRON Da, Socrate, aici ai dreptate în principal. 

SOCRATE Dar cred că se contrazic despre fiecare faptă 
în parte cei care se contrazic, și oameni și zei, dacă şi zeii 
se contrazic; avînd păreri deosebite despre o anumită 
faptă, unii spun că e conformă cu dreptatea, iar alții — 
dimpotrivă; oare nu e așa? 

EUTHYPHRON Ba da, desigur. 

SOCRATE Hai atunci, dragă Euthyphron, învață-mă 
şi pe mine, ca să devin mai înțelept; ce dovadă ai tu că 
pentru toţi zeii a fost ucisă pe nedrept acea slugă care 
a săvîrșit un omor și care, fiind legată de către stăpînul 
celui mort, a apucat să moară din cauza legăturilor înainte 
ca acela care a legat-o să afle de la exeget ce-i de făcut; 
oare toţi gîndesc că pentru un astfel de om se cuvine ca 
un fiu să-l dea în judecată și să-l acuze de omor pe tatăl 


„său? Fii bun și încearcă să-mi arăţi limpede că mai presus 


de orice zeii socotesc această faptă ca dreaptă; iar dacă 
mi-o vei arăta îndeajuns de lămurit nu voi înceta niciodată 
să-ţi laud înţelepciunea. 

EUTHYPHRON Nu-i, poate, un lucru uşor, Socrate; 
cred că sînt totuși în starc să ţi-l dovedesc cît se poate de 
limpede. 

SOCRATE Văd că eu îţi par mai greu de lămurit decît 
judecătorii ; lor îţi va fi, doar, simplu să le arăţi că a fost 
vorba de o faptă potrivnică dreptăţii şi că zeii urăsc cu 
toții astfel de lucruri. 

EUTHYPHRON Va fi cît se poate de simplu, Socrate; 
bineînţeles, dacă-mi vor asculta vorbele. 

SOCRATE Le vor asculta cu siguranţă dacă li se va părea 
că vorbeşti bine. Însă mi-a venit ceva în minte chiar în 
timp ce vorbeai şi-mi zic în sinea mea: „,Oricît de limpede 
mi-ar arăta Euthyphron că zeii socotesc cu toţii că un ast- 
fel de omor este împotriva dreptăţii, cu ce voi fi aflat eu 
mai mult de la Euthyphron ce este pietatea şi ce este impie- 
tatea? Fapta de care e vorba ar fi, pare-se, urîtă zeilor, dar 

nu prin asta ne-a apărut în față hotarul dintre pietate și 
impietate ; pentru că ce e urît de zei ne-a apărut totodată 
şi ca iubit de zei.” Încît de asta te iert, Euthyphron: soco- 
tească toţi zeii acea faptă ca potrivnică dreptăţii, dacă 
vrei tu, şi urască-o toţi. Dar dacă ne îndreptăm acum vor- 
bele, hotărînd că ceea ce este urît de toți zeii este nelegiuit, 
iar ce e iubit de toţi este pios, iar ce e iubit de unii și urît 
de alții nu-i nici una nici alta sau e şi una și alta, oare în 
acest fel vrei să punem acum hotar între pietate şi impie- 
tate? 

EUTHYPHRON Ce ne împiedică, Socrate? 

SOCRATE Din partea mea, nimic, Euthyphron; dar tu, 
privind la ale tale, gîndește-te dacă sprijinindu-te pe aceste 
cuvinte îmi vei putea dovedi atît de ușor ceea ce ai făgăduit. 

EUTHYPHRON În ceea ce mă priveşte aș spune bucuros 
că pios este ceea ce e iubit de toți zeii, iar ce e urît de toți 
zeii e nelegiuit. 

SOCRATE Atunci să cercetăm oare acest lucru, Euthyph- 
ron, dacă e bine spus sau să-l lăsăm baltă și să-l primim 
așa cum e, de la noi sau de la alţii, și, ori de cîte ori spune 
cineva despre un lucru că e într-un anume fel, să încuviin- 
ţăm că așa este; oare trebuie sau nu să cercetăm ce vrea 
să spună cel care vorbeşte? 

EUTHYPHRON Trebuie să cercetăm; însă eu cred că 
vorba de adineaori a fost bine spusă. 

SOCRATE Poate că vom înțelege faptele şi mai bine, 
dragul meu. Gîndește-te, deci, la următorul lucru: oare 
ceea ce e pios este iubit de zei pentru că e pios, sau este 
pios pentru că e iubit de zei? 

EUTHYPHRON Nu ştiu ce spui, Socrate. 

SOCRATE Am să încerc să-ţi explic mai limpede. Spunem 
despre ceva că este purtat sau că poartă, că e condus sau 
conduce, că e văzut sau că vede? Îţi dai seama că toate 
lucrurile de acest fel sînt diferite unele față de celelalte 
şi înţelegi prin ce se deosebesc? 

EUTHYPHRON Cred că-mi dau seama. 

SOCRATE Și ce este un lucru iubit şi că e altceva ceea 
ce iubește? 

EUTHYPHRON Cum să nu? 

SOCRATE Spune-mi atunci, oare ceea ce e purtat, pen- 
tru că îl poartă cineva este purtat sau din altă cauză? 

EUTHYPHRON Pentru că îl poartă. 

SOCRATE Şi ceea ce e condus — pentru că-l conduce 
cineva, şi ceea ce e văzut, pentru că îl vede? 

EUTHYPHRON Întocmai. 

SOCRATE Deci nu pentru că e văzut, de aceea îl vede 
cineva, ci, dimpotrivă, pentru că îl vede cineva, de aceea 
e văzut; nu pentru că e condus, de aceea îl conduce cineva, 
ci pentru că îl conduce, de aceea e condus; și, la fel, nu 
pentru că e purtat îl poartă cineva, ci pentru că îl poartă, 
e purtat. Oare e pe deplin limpede, Euthyphron, ceea ce 
vreau să spun? Asta vreau să spun că, dacă ceva se face 
sau suferă o acţiune, nu pentru că e făcut, de aceease 
face, ci pentru că se face, de aceea e făcut; și nu pentru 
că e suferind, de aceea suferă, ci pentru că suferă, e suferind ; 
sau nu ești de aceeași părere?28. 

EUTHYPHRON Ba da. 

SOCRATE Așadar, și ceea ce e iubit, nu e oare ceva ce 
e făcut, sau suferă o acţiune? 

EUTHYPHRON Sigur că da. 

SOCRATE Și în acest caz e la fel ca prima dată; nu pentru 
că c iubit, de aceea îl iubește cineva, ci pentru că îl iubeşte 
cineva, cste iubit. 

FUTILYPIIRON Neapărat. 

SOCRATE Atunci ce spunem despre pictate, Futhyphron? 
Ceva anume este iubit de toți zeii, după vorba ta? 

EUTHYPHRON Da. 

SOCRATE Oare îl iubesc pentru că e pios, sau din altă 
pricină? 

EUTHYPHRON Nu; de aceea. 

SOCRATE Atunci, pentru că e pios, de aceea îl iubesc 
zeii ; şi nu pentru că-l iubesc zeii, de aceea este pios? 

EUTHYPHRON Așa se pare??. 

SOCRATE Dar pentru că îl iubesc zeii, de aceea e iubit 
şi anume iubit de zei? 

EUTHYPHRON Cum să nu? 

SOCRATE Atunci ccea ce este iubit de zei nu e totuna 

cu ce e pios și nici ceea ce e pios cu ce e iubit de zei, ci sînt 
două lucruri diferite. 

EUTHYPHRON Cum așa, Socrate? 

SOCRATE Pentru că am fost de acord că ceea ce e pios, 
de aceea este iubit pentru că e pios, dar nu e pios pentru 
că este iubit; așa e? 

EUTHYPHRON Da. 

SOCRATE Dar ceea ce e iubit de zei — pentru că îl iu- 
besc zeii, prin însuși faptul că ei îl iubesc este iubit de zei, 
şi nu pentru că e iubit de zei, de aceea îl iubesc zeii. 

EUTHYPHRON Adevărat. 

SOCRATE Dar dacă ar fi același lucru, dragă Euthy- 
phron, ceea ce e iubit de zei și ceea ce e pios, atunci: dacă 
ceea ce e pios l-ar iubi zeii pentru că e pios, la fel, ceea 
ce e iubit de zei l-ar iubi zeii pentru că e iubit de zei; iar 
dacă ceea ce e iubit de zei este iubit de zei pentru că-l 
iubesc zeii, atunci şi ceea ce e pios ar fi pios pentru că-l iubesc 
zeii ; vezi însă acum că e tocmai dimpotrivă, pentru că e 
vorba de două lucruri cu totul deosebite. Primul este de iubit 
pentru că îl iubesc zeii; pe celălalt, pentru că e de iubit, 
de aceea îl iubesc zeii. Și mă tem, Euthyphron, că între- 
bat fiind ce înseamnă pietatea, tu nu vrei să-mi lămureşti 
natura ei, și mi-ai spus o însușire, sau ceea ce suferă 
acest subiect — pietatea — și anume că e iubită de toţi 
zeii; dar ce este ea, încă nu mi-ai spus. Nu ascunde acest 
lucru de mine, rogu-te, ci spune iarăși, de la început, ce 
este această pietate, fie că este iubită de zei sau suferă 
orice altă acțiune; căci nu în această privință ne vom deo- 
sebi; spune, dar, cu bunăvoință, ce este pietatea și ce este 
impietatea? 

EUTHYPHRON Vezi, Socrate, îmi vine greu să-ți spun 
ce am în minte; parcă ne scapă mereu ceea ce ne propunem 
şi nu vrea să stea unde-l așezăm. 

SOCRATE Parcă ar fi ale strămoșului nostru Dedal 
cuvintele tale, Euthyphron; dacă le-aș fi rostit și așezat 
eu, poate că ţi-ai fi bătut joc de mine că și mie, datorită 
înrudirii cu el, mi-o iau la fugă toate, cînd vorbesc, și nu 
vor să rămînă acolo unde le așază omul;. acum însă aceste 

presupuneri sînt ale tale și se cere altă glumă, căci la tine 
nu vor să stea locului, după cum ţi se pare şi ţie. 

EUTHYPHRON Ba mie mi se pare că aceste cuvinte au 
dreptul la aceeași glumă, Socrate; căci dacă toate cele o 
iau care încotro şi nu stau locului, nu eu le-am așezat, 
ci mi se pare că tu ești Dedal; pentru că din partea mea 
ar rămîne așa cum sînt. 

SOCRATE Atunci mă tem, prietene, că am ajuns mai 
grozav decît acela întru meșteșug, pentru că el făcea să 
nu stea locului numai lucrurile lui, eu însă, pe lingă ale 
mele, s-ar părea că le pun în mișcare și pe ale altuia. Dar 
ce e mai distins din toată arta mea e că fără voie sînt iscu- 
sit; căci aș vrea ca vorbele mele să rămînă liniștite și să 
şadă nemișcate mai mult decît aș putea dori să mă aleg, 
pe lîngă priceperea lui Dedal cu bunurile lui Tantalil. 
Dar ajunge cu astea; pentru că mi se pare că te-ai înmuiat, 
mă voi strădui eu însumi să-ţi arăt cum să mă înveţi despre 
pietate ; și să nu-ţi pierzi curajul de la început. Vezi, deci, 
dacă ţi se pare necesar ca tot ceea ce e pios să fie drept3?, 

EUTHYPHRON Sigur. 

SOCRATE Atunci şi tot ceea ce e drept este oare pios 
sau: tot ce e pios este drept dar nu tot ce e drept este pios, 
ci o parte este pios iar o parte — altminteri?5 

EUTHYPHRON Nu pot urmări ce spui, Socrate. 

SOCRATE Și doar ești mai tînăr decît mine, iar în înțelep- 
ciune mă întreci cu atît mai mult; dar, cum zic, te-ai înmu- 
iat datorită belşugului de înţelepciune. Fă însă o sforțare, 
preafericitule ; nu e nimic greu de înţeles în ceea ce spun; 
căci spun tocmai pe dos decît poetul care a scris în versu- 
rile lui: „Pe 


Zeus făcătorul, acela ce toate în lume sădit-a, 

Să-l pomenești nu vrei; căci unde e teama, acolo-i respec- 
tul''34, 

Dar eu mă voi deosebi de poet prin aceasta: să-ți spun 
prin ce? 

EUTHYPHRON Sigur că da. 

SOCRATE Nu mi se pare că „unde e teamă, acolo e și 
respect” ; cred că mulți se tem de boli, de sărăcie şi de multe 

alte lucruri de acest fel, dar, temîndu-se, nu respectă în 
nici un fel lucrurile de care se tem; nu crezi și tu? 
EUTHYPHRON Ba da. 
SOCRATE Dar unde există respect, există și teamă; 
există cineva care, avînd respect față de ceva și rușine, 
să nu aibă și sfială şi să nu se teamă de faima rea? e 


EUTHYPHRON Ba se teme. 

SOCRATE Atunci nu e drept să spui: „unde e teamă, 
acolo e şi respect”, ci unde e respect, acolo e și teamă, 
dar unde e teamă nu e întotdeauna și respect; cred că 
teama e mai largă decît respectul, căci respectul e o parte 
a temerii ; cum e și cu numărul impar: nu întotdeauna dacă 
e un număr, e impar, dar dacă e impar — atunci e număr; 
acum poţi urmări? 

EUTHYPHRON Da, sigur. 

SOCRATE Cam așa ceva am întrebat și cu adineaori: 
oare unde e dreptate acolo e și pietate, sau: unde e pietate d 
acolo e și dreptate, dar unde e dreptate nu e peste tot pie- 
tate, căci pietatea e o parte a dreptăţii; așa să spunem sau 
ai altă părere? 

EUTHYPHRON Nu, așa e; cred că e bine spus. 

SOCRATE Vezi atunci ce urmează; dacă pietatea e o 
parte a dreptăţii, trebuie, pare-se, să descoperim care parte 
a dreptăţii este pietatea. Dacă tu m-ai întreba despre cele 
de care vorbeam adineaori, de pildă, ce parte a numărului 
este numărul par și ce fel de număr este acesta, ţi-aș spune 
că e numărul format din două părți nu inegale, ci egale; 
nu crezi? 


EUTHYPHRON Ba da. 

SOCRATE Atunci încearcă şi tu să mă înveți care parte e 
a dreptăţii este pietatea, ca să-i spun și lui Meletos să nu mă 
mai nedreptățească și să nu mă mai învinuiască de ne- 
cinstirea zeilor; pentru că am învăţat îndestulător de la 
tine ce e evlavios și pios și ce nu. 

EUTHYPHRON lată, Socrate, care parte a dreptăţii cred 
eu că o formează evlavia și pietatea: anume cea referi- 
toare la grija cuvenită față de zei; iar cea referitoare la 
oameni este cealaltă parte a dreptățiis, 

SOCRATE Mi se pare că e foarte frumos spus, Euthyphron; 

13 a dar mai am încă o mică nelămurire: nu prea înţeleg la ce 

fel de grijă te referi; doar nu vrei să spui că așa cum e grija 

faţă de orice altceva, la fel e şi aceea faţă de zei; căci zicem 

cam așa: nu oricine ştie să aibă grijă de cai, ci doar grăj- 
darul; nu-i așa? 

EUTHYPHRON Ba chiar așa. 

SOCRATE Pentru că meseria lui este îngrijirea cailor. 

EUTHYPHRON Da. 

SOCRATE Şi nici de cîini nu ştie oricine să aibă grijă, 
ci numai vînătorul. 

EUTHYPHRON Așa e. 

SOCRATE Pentru că vînătoarea e într-un fel și îngrijirea 
cîinilor. 

Pb  EUTHYPHRON Da. 

SOCRATE lar văcarul se îngrijește de boi. 

EUTHYPHRON Desigur. 

SOCRATE lar pietatea și evlavia sînt grija faţă de zei; 
aşa spui? 

EUTHYPHRON Întocmai. 

SOCRATE Însă orice îngrijire are în vedere unul și 
aceiași lucru: şi anume binele şi folosul celui îngrijit, după 
cum, de pildă, caii îngrijiţi de priceperea grăjdarului trag 
de aici un folos și se desăvîrșesc; oare nu crezi? 

EUTHYPIIRON Ba da. 

SOCRATE La fel şi ciinii, și boii, şi toate celelalte aseme- 
nea lor; toți trag foloase de pe urma priceperii celui ce-i 
îngrijește. Sau poate crezi că îngrijirea urmărește vătă- 

c marea celui îngrijit? 

EUTHYPHRON Pe Zeus, nu cred una ca asta. 

SOCRATE Ci folosul? 

EUTHYPHRON Cum altfel? 

SOCRATE Atunci și pietatea, fiind grija faţă de zei, aduce 
un folos zeilor și-i desăvîrșește? Ai fi în stare să spui că ori 
de cîte ori faci un lucru pios îl desăvîrșeşti pe vreunul 
dintre zei? 

EUTHYPHRON Sigur că nu, pe Zeus. 

SOCRATE Nici eu nu cred că asta vrei să spui, Euthy- 
phron; departe de mine; dar tocmai de aceea te-am între- 

bat ce înţelegi prin grija faţă de zei, pentru că nu puteam 
crede că așa ceva înţelegi. 

EUTHYPHRON Și pe bună dreptate, Socrate; căci nu 
așa ceva vreau să spun. 

SOCRATE Bine ; dar atunci ce fel de grijă față de zei ar 
fi pietatea? 

EUTHYPHRON Aceea pe care o au sclavii față de stă- 
pîni, Socrate. 

SOCRATE Înţeleg ; ar fi un fel de slujire a zeilor, pare-se. 

EUTHYPHRON Chiar așa. 

SOCRATE Dar poţi să-mi spui: slujitorii doctorilor? 
pentru îndeplinirea cărui lucru îi slujesc; nu crezi că în 
vederea sănătăţii? 

EUTHYPHRON Ba da. 

SOCRATE Așa? Dar slujitorii constructorilor de corăbii 
ce urmăresc să înfăptuiască slujindu-i? 

EUTHYPHRON E limpede, Socrate; — corăbii. 

SOCRATE Și ai zidarilor — case? 

EUTHYPHRON Da. 

SOCRATE Spune-mi atunci, preabunule: Slujirea zeilor 
e o slujbă pentru îndeplinirea cărei fapte? Căci e limpede 
că ştii, de vreme ce spui că te pricepi la ale zeilor mai bine 
decît oricare altul? 


EUTHYPHRON Și spun adevărul, Socrate. 

SOCRATE Atunci spune-mi, pe Zeus, care e acea prea- 
frumoasă faptă pe care zeii o săvîrșesc folosindu-se de slujba 
noastră?%7, 


EUTHYPHRON Fac multe și frumoase fapte, Socrate. 

SOCRATE La fel şi comandanții de oști, dragul meu; 
totuși ai putea spune cu ușurință că fapta lor de căpetenie 
este victoria în război; sau nu? 

EUTHYPHRON Cum să nu? 

SOCRATE Multe lucruri frumoase fac şi țăranii, cred eu; 
totuși fapta lor de căpetenie este că fac pămîntul să ne dea 
roade. 

EUTHYPHRON Întocmai. 

SOCRATE Spune-mi atunci: dintre multele lucruri fru- 
moase pe care le fac zeii, care e fapta lor de căpetenic? 

EUTHYPHRON Doar ţi-am spus cu puțin înainte, Socrate, 
că e destul de greu să înţelegi cu de-amănuntul aceste lu- 
cruri; acum îți spun însă doar atît: dacă cineva știe să 
spună și să facă lucruri plăcute zeilor, rugîndu-se și aducînd 
jertfe, acest lucru înseamnă pietate şi astfel de fapte apără 
gospodăriile oamenilor și obștea oricărei cetăţi; iar faptele 
potrivnice celor plăcute zecilor sînt potrivnice evlaviei și 
acestea dau peste cap şi duc la pieire totul. 

SOCRATE Dacă voiai, Euthyphron, îmi puteai spune 
multe în puţine cuvinte despre ce era de căpetenie în între- 
bările mele; numai că n-ai bunăvoință să mă înveţi, e 
limpede. Căci și acum nu mai aveai decît un pas pînă la 
locul acela, cînd te-ai abătut din drum ; dacă-mi răspundeai, 
aș fi aflat în chip îndestulător ce este pietatea. Acum însă, 
de vreme ce îndrăgostitul trebuie să-l urmeze pe cel iubit 
oriunde l-ar duce acesta, te întreb din nou: ce spui tu 
că este pios și ce e pietatea; nu cumva e o anume știință 
de a aduce jertfe şi rugăciuni? 

EUTHYPHRON Ba da. 

SOCRATE Dar oare să jertfești nu înseamnă să dăruiești 
ceva zeilor, iar să te rogi — să le ceri ceva? 

EUTHYPHRON Chiar așa, Socrate. 

SOCRATE Atunci, potrivit acestor vorbe, pietatea ar fi 
ştiinţa de a cere și de a da zeilor. 

EUTHYPHRON Ai prins foarte frumos ce voiam să spun; 
Socrate. 

SOCRATE Pentru că sînt pătimaș după înțelepciunea ta, 
dragul meu, și mintea îmi stă la pîndă de teamă să nu se 
risipească un strop măcar din ceea ce spui; lămurește-mă, 
însă, ce fel de slujbă e aceasta față de zei: să le ceri și să 
le dai, spui tu? 

EUTHYPHRON Da. așa. 

SOCRATE Dar să le ceri cum se cuvine nu înseamnă să 
le ceri cele de care avem nevoie de la ei? 

EUTHYPHRON Ce altceva? 

SOCRATE lar să le dai cum se cuvine înseamnă să le dai 
în schimb cele de care se întîmplă să aibă ei nevoie de la 
noi? Căci ar fi o lipsă de pricepere să aduci în dar lucruri 
de care cineva n-are nici o nevoie. 

EUTHYPHRON Adevărat, Socrate. 

SOCRATE Atunci pietatea ar fi un fel de negustorie între 
oameni şi zei?%. 

EUTHYPHRON Negustorie, dacă așa-ţi place să o numești. 

SOCRATE Nu-mi place deloc dacă nu e adevărat. Spu- 
ne-mi, ce folos trag zeii din darurile pe care le iau de la noi? 
Ce ne dau ei e limpede pentru oricine; căci nu avem nimic 
bun care să nu ne fie dat de ei; dar din cele pe care ei le 
primesc de la noi, ce folos au? Sau sîntem cu atît mai pri- 
cepuţi decît ei la negustorie încît luăm de la ei toate cele 
bune iar ei de la noi — nimic? 

EUTHYPHRON Dar tu crezi, Socrate, că zeii au vreun 
folos din cele pe care le primesc de la noi? 

SOCRATE Atunci ce ar putea însemna darurile noastre 
faţă de zei? 

EUTHYPHRON Ce altceva îţi închipui decît respect și 
un semn de cinstire, şi, cum ţi-am spus adineaori, un lucru 
plăcut lor. 

SOCRATE Atunci ce e pios e plăcut zeilor, Euthyphron, 
dar nu folositor, nici drag? 

EUTHYPHRON Ba cu cred că le e în primul rînd drag. 

SOCRATE Atunci aceasta ar însemna pietatea, pare-se: 
Ceea ce e iubit de zei. 

EUTHYPHRON Neapărat. 

SOCRATE Și vorbind așa, te mai miri dacă ţi se pare că 
vorbele nu-ţi stau locului, ci pornesc la plimbare, şi vei da 
vina pe mine, că sînt Dedal care le fac să pornească; cînd 
tu eşti mult mai iscusit decît Dedal pentru că le faci să se 
învîrtă în cerc! Oare nu-ţi dai seama că raţionamentul 
nostru, făcînd un ocol, a ajuns în același loc? Doar îţi aduci 
aminte că mai înainte am ajuns la încheierea că ceea ce 
e pios nu e tot una cu ce e iubit de zei, ci sînt lucruri deose- 
bite; sau nu-ți amintești? 

EUTHYPHRON Ba da. 

SOCRATE Acum însă nu-ţi dai seama că spui: Ceea ce 
iubesc zeii, acel lucru e pios; aceasta e oare altceva decit 
ceea ce e iubit de zei? Sau nu? 

EUTHYPHRON Ba chiar asta e. 

SOCRATE Deci, sau n-a fost bună hotărîrea noastră de 


279 


15 a 


16 a 


PLATON 





adineaori, sau, dacă a fost bună, nu e drept ce spunem 
acum. 

EUTHYPHRON Așa se pare. 

SOCRATE Atunci trebuie s-o luăm de la început și să 
cercetăm ce este pietatea; pentru că nimic nu mă poate 
speria așa încît să mă las de bună voie păgubaş înainte de 
a învăţa. Dar să nu mă dispreţuiești, ci încordîndu-ți 
mintea în fel și chip, cît poţi mai bine, spune-mi acum ade- 
vărul; căci dacă îl cunoaște vreun om pe lume, tu ești 
acela şi, ca şi lui Proteu“, nu trebuie să ţi se dea drumul 
pînă ce nu-l spui. Căci dacă n-ai cunoaşte limpede ce e 
pietatea și impietatea, n-aveai cum să te apuci, pentru o 
slugă, să învinuieşti de omor pe un bătrîn, care e și tatăl 
tău, ci te-ai fi temut de zei, fiind în primejdie să calci drepta- 
tea prin această faptă, și totodată te-ai fi rușinat de oameni; 
acum însă văd bine că ești încredințat că știi limpede ce 
e pios și ce nu; spune-mi, dar, preabunule Euthyphron, 
şi nu ascunde ce gîndești. 

EUTHYPHRON Altă dată, Socrate; căci acum mă gră- 
besc și e timpul să pleci. 

SOCRATE Ce faci, prietene? Pleci și mă azvirli la pămînt 
din înaltul speranţei pe care o nutream ca, învățînd de la 
tine ce e pios și ce nu, să scap de acuzaţia lui Meletos, ară- 
tîndu-i că datorită lui Euthyphron am devenit învăţat în 
cele divine și că nici nu vorbesc la întîmplare, nici nu năs- 
cocesc, din neștiinţă, în aceste privinţe ; iar tot restul vieţii 
să mi-l pot trăi, de acum înainte, mai binct?. 


NOTE 


1 Euthyphron e considerat unul din dialogurile de tinereţe ale lui 
Platon. Ca și Apărarea şi Criton, are drept scop reabilitarea figurii lui 
Socrate; o încercare de a explica atenienilor învățătura și comportarea 
ni. Se crede că a fost compus înainte de 390, mai probabil prin 396— 395. 
Interlecutorul lui Socrate e cel mai indicat pentru o discuție despre pie- 
tate. Prezicător de oarecare renume la Atena, chiar dacă uneori era luat 
în rîs, după cum se plinge el însuși în dialogul de faţă (3 b), Euthyphron 
din Prospalte reprezintă cu intransigentă convingere linia tradițională, 
populară și oficială a religiei ateniene, la care majoritatea spiritelor 
luminate ale vremii nu mai pot adera. Personajul e cunoscut din dialogul 
lui Platon (cf. şi Cra., 396 d, 428 c, 399 e). Se consideră că informațiile 
oferite de Plutarh (De Genio Socratis, c. 10), Noumenios (la Eusebios, 
Prep. Evang., XIII, 5) și Diogenes Laertios (II, 29) provin tot din 
această sursă. 

Convorbireu e presupusă a avea loc în 399, cu cîteva zile înainte de 
procesul lui Socrate. 


2 Dialog peirastic: de la gr. zerpko», „a încerca, a cerceta”, 


3 Lykeion: gimnaziu situat în partea de nord-est a Atenei, lîngă 
templul lui Apollo Lykeios. Va deveni celebru prin faptul că acolo avea 


să-și ţină lecţiile Aristotel. 


> 


4 Arhontele-basileu: magistrat superior cu atribuţii religioase și 
parţial juridice. Sediul său era î oro& rod Buoritog — porticul arhon- 
telui-basileu ; se pare că acolo erau afișate legile și decretele. 

5 În grecește, opoziţia între 3lx7, „proces privat” și ypapi, „acţiune 
publică”. Ofensa adusă religiei de stat constituie la Atena obiectul unei 
urmăriri publice, pe cînd învinuirea de omor ține de dreptul privat. 
Pentru amănunte despre proces, vezi Apărarea lui Socrate. 


e Pentru a scoate în relief nevinovăția lui Socrate, Platon arată, de 
cîte ori are ocazia, că acum, la 10 de ani, e pentru prima dată cînd acesta 
are de-a face cu justiţia (cf. Ap., 17 d). 


? Meletos: poet tragic cunoscut mai degrabă prin rolul său de acuzator 
în procesul lui Socrate (cf. Ap., 19 b, 24 c etc.). 

8 Attica era împărţită (de la reformele lui Clistenes) în 100 de circum- 
scripţii teritoriale numite „deme” (3îjuoc). La numele propriu al cetă- 
ţeanului atenian se adăuga și demoticul — numele demului din care 
făcea parte. 

? „A începe cu lIlestia”: expresie proverbială grecească cu sensul, 
probabil, de „a strica ce e mai bun”. Hestia era zeitatea protectoare a 
căminului. 

10 Socrate își exprimă deseori convingerea de a avea o divinitate 
ocrotitoare, numită de el daimon, manifestată sub forma unui glas inte- 
rior care i se opune în momentul în care ar fi pe punctul de a face o faptă 
rea. La aceasta se referă unul din capetele de acuzare ale procesului: 
„Socrate introduce zei noi” (Ap., 24 c. Cf. şi Ale. 1, 124 ce, Euthd., 272 e, 
Phdr., 242 b). 


11 Adunarea Poporului (Ecclesia) cuprindea pe toţi cetăţenii în stare 
să poarte armele. 

12 Lumi Socrate îi place să accentueze că el se află la dispoziţia oricui 
vrea să stea de vorbă cu el, fără a pretinde plată pentru aceasta, în opo- 


ziție cu sofiștii care cereau pentru lecţiile lor sume uriașe. 


13 Procesul de omor intentat de Euthyphron propriului său tată va 
fi făcut prea multă vilvă la Atena pentru a putea fi inventat de Platon. 
Cercetătorii socotesc că e vorba de un fapt istoric şi discută asupra moti- 
vaţiei lui. Unii consideră că Euthyphron e mînat de simţul dreptății, 
de dorinţa de a-l răzbuna pe cel ucis (Geach, p. 370); după alţii e vorba 
de o simplă formalitate, un act simbolic pentru a înlătura pîngărirea 
care apasă asupra familiei ca urmare a omorului (Taylor). În sfîrșit, 
alții văd în aceasta dovada îngustimii de minte a lui Euthyphron care 
își pune în practică principiile în mod mecanic (Galli). 

14 Suficienţa, mulțumirea de sine, e o trăsătură comună a „,victimelor” 
lui Socrate., 

15 Se presupune că Euthyphron și tatăl său făceau parte din garni- 
zoana de coloniști atenieni așezată la Naxos. Cum Atena a pierdut această 
cleruhie în 404, incidentele relatate n-au putut avea loc decît înainte 
de această dată. S-a încercat să se motiveze, ingenios dar nu foarte con- 
cludent, distanţa de cel puţin cinci ani dintre omor și proces (404— 399). 


16 Exeget: la Atena, interpret oficial al riturilor și obiceiurilor sacre. 
Tatăl lui Euthyphron cere indicații asupra modului în care trebuie 


săvîrșită purificarea de crimă. 

17 Traducerile româneşti de pînă acum folosesc atît „,pietate” cît 
și evlavie”, ,,sfinţenie” pentru a reda cuvîntul grecesc 75 6otov. Soco- 
tind că „evlavie” are un sens pe de o parte prea restrîns (referitor la 
raportul direct al omului cu divinitatea, și mai ales la cult) și pe de 
altă parte prea colorat stilistic (apropiat de „rîvnă”), am preferat să-l 
păstrăm pentru redarea lui evofferz. Opoziția centrală a dialogului: 
md dotov = = &wbotov am redat-o prin „pietate/impietate”. În pri- 
vința adjectivelor corespunzătoare, nu există în românește un antonim 
al lui „pios” din aceeași rădăcină. Am folosit așadar termenul „,nelegiuit”. 


Deci: „,pietate/impietate”; „,pios/nelegiuit”. 
18 Cf. Ap., 19 bete. 


19 În acest pasaj se află în sîmbure teoria Ideilor. Socrate îi cere lui 
Euthyphron să-i spună care este 7 eiâoc, elementul stabil, dincolo 
de aparențele multiple, care face ca fapta pioasă să fie pioasă iar cea 
nelegiuită — dimpotrivă. Comentatorii preferă, în general, traducerea 
„„formă”?. S-a discutat dacă e deja vorba de Idee în sensul platonic san 
se păstrează sensul curent al cuvîntului, dacă „e vorba de logică sau de 
ontologie”. Ar fi o distincție făcută dintr-un punct de vedere istoric, 
dar imposibilă înainte de Aristotel (Friedlănder, p. 78). 


20 Acest mod de a discuta e caracteristic pentru dialogurile de tine- 
reţe ale lui Platon. S-a pus sub semnul întrebării legitimitatea pretinderii 
cu orice preț a unei definiții formale ca unică posibilitate de a elucida 
termenii unei discuţii. Deși a stimulat cercetarea, pretenția ar fi eronată, 
ca și refuzul de a ajunge la sensul unui termen prin exemple. Procedeul 
ar putea avea și urmări morale negative asupra interlocutorului neavi- 
zat, în cazul în care discuţia ajunge la o aporie (Geach, p.:371 sq.). 


21 Euthyphron încearcă să definească noţiunea printr-un exemplu, 
fără a vedea necesitatea unei abstrageri la care să se poată referi în situa- 
rea unei fapte. „,Seninătatea” egoismului său a fost pusă în legătură 
cu formula sofiștilor: ,,„Omul e măsura tuturor lucrurilor” (v. Friedlânder, 


p. 11). 

22 Zeul Uranos își închide fiii în Tartar; singurul dintre ei cure are 
curaj să se răzvrătească este Cronos, care îl și învinge. Temîndu-se apoi 
să nu pățească la fel din partea fiilor săi, îi înghiţea îndată ce se nășteau. 
Soţia sa, Rhea, reușește să-l scape și să-l ascundă pe unul dintre copii, 
pe Zeus, dîndu-i lui Cronos să înghită un pietroi înfășurat în scutece. 


Zeus îl învinge pe Cronos și-i ia puterea. 

23 Socrate nu poate accepta mitologia curentă, biografiile tradițio- 
nale, care pun pe seama zeilor tot felul de fapte reprobabile. 


24 Philios: epitet al lui Zeus, în calitatea lui de divinitate a prieteniei. 


25 Panateneele erau sărbători celebrate din patru în patru ani în 
cinstea zeiței Atena. Partea esențială a sărbătorii era marea procesiune 
care aducea Atenei darurile poporului. În fruntea alaiului era purtată 
o pînză brodată, la care lucraseră timp de nouă luni femeile din familiile 
cele mai nobile din oraș; broderia reprezenta lupta dintre zei și giganţi. 


Cu acest peplos era apoi îmbrăcată statuia zeiţei. 


26 Se face, poate pentru prima dată, distincţia între problemele de 
fapt, pentru care există o modalitate de decizie, unanim acceptabilă, 
și problemele de valoare (etică) pentru care n-ar exista criterii. Absoluti- 
zarea distincţiei a dus la ideea falsă a imposibilității raţionale a consensu- 
lui moral. (Geach, p. 373 sq.). 


27 Hefaistos era după legendă fiul lui Zeus și al Herei. Pentru că s-a 
născut slab și infirm, Hera l-a azviîrlit pe Pămînt. Pruncul a căzut în 
valuri și a fost crescut de zeițele mării. Făcîndu-se mare, a hotărît să 
se răzbune pe mama sa. A făcut un tron de aur foarte frumos și i l-a tri- 
mis ; cînd aceasta s-a așezat, a fost cuprinsă de lanţuri puternice pe care 
nu le-a putut sfărîima nimeni. Hefaistos a refuzat s-o elibereze și numai 
Dionysos, îmbătîndu-l, a reușit să-l ducă în Olimp, în acest scop. 

28 Este vorba de opoziţia între diateza activă şi pasivă. Neexistînd 
încă o terminologic gramaticală sistematică, Platon e nevoit să recurgă 
la exemple. 


29 Se va ajunge la o aporie; cauza ei a fost văzută în mod diferit: o 
incoerență logică (Friedlănder, p. 80 — confuzia între obola și z40og 7 
— sau, pe alte criterii, Geach); acceptarea unei determinări dinafară 
pentru pietate, deși este o comportare umană (Wilamowitz, p. 76; 
Friedlănder, p. 80) — n-ar trebui uitat totuși că e vorba de o compor- 
tare umană faţă de „altceva” decît omul! Cauza aporiei ar putea fi și 
o incoerenţă în cadrul sistemului platonic de concepţii asupra divinității. 
Dacă zeii iubesc ce e pios pentru că e pios, înseamnă că trebuie admis 
un criteriu extern de referință. Dacă zeul ar fi conceput, în mod consec- 
vent, ca principiu al Binelui, deci și al Piosului, etc., atunci definirea 
ar fi inversă: %atov, „„pios”; dr. Seoprifc, „pentru că e iubit de zei”, 
dar aceasta n-ar fi o definiţie, ci doar o însușire, sau, cel mult, un gen 
proxim. S-ar fi putut evita însă aporia. 

30 Dedal, meșter legendar căruia grecii îi atribuiau tot felul de născv- 
ciri minunate, printre care și statui care prindeau viață. Socrate, fiu de 
sculptor, se ocupase și el cu sculptura în tinereţe; se poate, așadar, con- 
sidera descendent al lui Dedal! 


31 Tantal, rege legendar din Sipylos, fiul lui Zeus. Posesor de bogății 
fabuloase, și-a atras asupră-și mînia zeilor prin trufia sa și prin nelegiui- 
rile săvîrșite. A fost aruncat în Hades și osîndit să sufere de sete și foame, 
avînd în față mîncare și băutură la care nu putea să ajungă. 


32 Se ajunge din nou la o aporie, deși definiția e sugerată chiar de 
Socrate. Unii au văzut cauza ei în acceptarea unei fragmentări a dreptății 
(Goldschmidt, p. 59). Mai degrabă e vorba de reducerea religiei la cult 


— în forma mecanică pe care o concepe Euthyphron. 


33 Altfel spus, sfera noţiunii de pios se include în sfera noţiunii de 


drept şi nu invers. 
34 Versurile fac parte din Cintecele Cypriene ale poetului epic Stusiuos. 


3% Altă delimitare a sferelor apare în Gorgias, 507 b: 8ixarov 7d 


> , Ă , , , ; ! 
mepl &vSpwrovc Tă mpooirovra mpărretv, 6oLov 1d repi Deowg — ,,Drep- 
tatea înseamnă să faci cele cuvenite faţă de oameni, pietatea — faţă de 
zei”. 


3 „„Slujitorii”” doctorilor, constructorilor de corăbii, etc. sînt aici 
ucenicii, ajutoarele lor. 


37 În acest dialog se exprimă doar dezaprobarea față de religia tra- 
dițională care admite dezordine și arbitrar în lumea zeilor. E numai 
sugerată ideea, dezvoltată mai tîrziu, a unui Demiurg care creează 


Perfecţiunea și Ordinea și la acţiunea căruia omul, după puterea lui, 
colaborează (cf. Lg., 716 c, Tht., 116 b). 


38 Expresie proverbială. Socrate e îndrăgostit de știința pe care, de 
bună seamă, o va fi posedînd Euthyphron! 


39 Futhyphron pune semn de egalitate între pietate și cult, iar pe 
acesta din urmă îl concepe ca pe o tehnică a obţinerii de foloase. De aici 
sarcasmul lui Socrate, pe care îngusta minte a interlocutorului său nici 
nu-l percepe. 

40 Proteu, zeitate marină înzestrată cu o înţelepciune și cu un dar pro- 
fetic cu totul remarcabile. Era însă foarte greu să-l prinzi pentru a-i cere 
sfatul, datorită capacităţii sale de a-și schimba în nesfîrșite chipuri 
înfățișarea. 


FRANCISCA BĂLTĂCEANU 





41 Ca și în celelalte dialoguri de tinereţe, nici aici nu se ajunge la o 
eoncluzie. Socrate, de altfel, nici nu urmărește să formuleze o definiţie, 
ci să spulbere prejudecățile din mintea interlocutorilor, să-i facă să-și 
dea seama că nu știu; acesta fiind primul pas, indispensabil, pentru a 
ajunge la adevăr. 


« Căutarea unei definiţii nu rămîne niciodată pentru Socrate numai 
pe planul raţiunii, ci e un prim pas într-o angajare etică. Cf. Grg., 512 e: 
od 7d 47jv nept rielorov rownrtov, dh)ă 7d cb Liv — „Nu a trăi trebuie 
socotit cel mai însemnat, ci a trăi frumos”. 

MENEZENO» 
MENEXENOS 


INTERPRETARE LA 
MENEXENOS 


Potrivit unui obicei străvechi, la Atena, în fiecare an, se desfășurau 
între 5 și 7 ale lunii pyanepsion (octombrie) ceremoniile numite Epitaphia 
pentru cinstirea morţilor cetăţii. În cadrul lor, osemintele celor căzuţi 
pentr patrie în cursul anului erau expuse, simbolic, în zece sicrie, cîte 
unul pentru fiecare trib atenian, timp de două zile. Un sicriu gol era 
consacrat morţilor ale căror trupuri nu putuseră fi descoperite pe cîmpul 
de luptă. În a treia zi se făcea înmormiîntarea în Cerameicos. Cu acest 
prilej, un orator desemnat de Adunarea poporului la propunerea Sfatului 
cetăţii rostea discursul funebru (Entrăptos A6Y06), urmat de jocurile 
funebre — întreceri sportive și artistice — în cinstea celor dispăruți. 

Nu se ştie cînd a fost introdus în ceremonialul Epitaphiilor discursul 
funebru. Ni s-au păstrat însă mai multe asemenea compuneri retorice. 
Cel mai vechi epitaphios cunoscut este cel atribuit de Tucidide lui Pericle, 
vestitul discurs în cinstea morţilor din războiul cu samienii, care a fost 
rostit în anul 439 î.e.n. (Tucid., II, 35—46). Ni s-au păstrat de aseme- 
nea un discurs funebru alcătuit de Lysias, un altul datorat lui Hiperide 
și consacrat morţilor din războiul lamiac, precum și un al treilea atribu- 
it lui Demostene, dar considerat multă vreme a fi apocrif. Pe lingă acestea 
dispunem de unele fragmente dintr-un discurs funebru fictiv, cu carac- 
ter de model retoric, datorat_sofistului Gorgias. 

Studiul comparat al acestor creaţiuni retorice ne îngăduie să con- 
chidem că în vremea lui Platon epitaful se constituise ca gen literar, 
căpătînd un statut retoric bine definit. El asculta de anumite legi, impli- 
ca folosirea unor teme „,clasice”, avea o structură compozițională aproa- 
pe obligatorie. Oratorul era ţinut să facă elogiul morţilor cetăţii, să adre- 
seze apoi un îndemn celor vii de a le urma exemplul în virtute, de a 
le păstra și cinsti memoria; în sfîrșit el adresa celor rămași în viață 
consolări pentru pierderea apropiaților lor. Cu timpul, discursul funebru 
a devenit tot mai convenţional. Totodată el a fost din ce în ce mai mult 
folosit în opere literare aparținînd altor genuri. Discursul panegiric, 
encomiul, tragedia, cuvîntarea juridică și cea politică fac adeseori apel 
la resursele expresive ale epitafului din care împrumută procedee compo- 
ziţionale, motive retorice sau pe care-l folosesc ca atare în țesătura lor 


proprie. 

Un asemenea discurs funebru constituie miezul micului dialog pla- 
tonic Menexenos, scris la puţină vreme după pacea lui Antalcidas (387 
î.e.n.), ultimul eveniment istoric la care se face aluzie în text ca la unul 
de istorie contemporană. Socrate se întîlnește cu tînărul Menexenos, 
un discipol pe carc-l regăsim în dialogurile Lysis și Phaidon, și care-i 
comunică ultimele noutăți în legătură cu pregătirea ceremoniilor fune- 
rare din acest an. Sfatul atenian urmează să desemneze un orator. No- 
tabilii cetăţii oscilează între Archinos și Dion. Socrate declară că ori- 
cine e capabil să pronunțe un discurs funebru satisfăcător pentru ate- 
nieni, deoarece nu e greu să flatezi vanitatea concetățenilor tăi. După 
ce aruncă mai multe săgeți împotriva retoricii vremii, Socrate se arată 
gata să rostească el însuși un asemenea discurs; nu va face însă decît 
să reproducă ceea ce i-ar fi spus — susține el — cu o zi mai înainte Aspa- 
sia, soția lui Pericle. Este evident că Socrate nu face decît să sublinieze 
prin această atribuire că discursul îi aparține: la data indicată de text, 
Aspasia nu mai era în viaţă. Dar mai mult decît atît, prin Socrate, 
Platon însuși își dezvăluie calitatea de autor real al epitafului, deoarece 
maestrul îndrăgit murise și el înainte de pacea lui Antalcidas. 

Discursul care urmează este constituit din trei părți. Cea dintii cu- 
prinde elogiul morților acum înmormîntaţi de cetate și al înaintaşilor. 
Socrate laudă pe rînd, potrivit canonului retoric, Beamul, "educaţia Și 
faptele acestora; prin naștere atenienii sînt nobili și i prediegusi la o fru 
moasă evoluţie. Fi au ca mamă solul binecuvântat de zei al Aticei, ştră- 
moșii lor au fost instruiți de zei care i-au învățat meșteșugurile și mînui- 
rea armelor pentru apărarea țării. De același neam, autohtoni cu toții, 
atenienii sînt frați, membri ui unci mari familii omogene. Prin natură 
ei sînt predispuși așadar să se guverneze după legi armonioase, întemeiate 
pe libertate și fraternitate. Forma de guvernămînt ateniană este aristo- 
cratică, chiar dacă unii îi dau numele de democratie, în sensul că suver- 
narea aparţine celor mai buni. Calitatea morală, virtutea și faima bună, 
nu averea sau alte însușiri neesenţiale recomandă pe cel apt să conducă. 
Socrate evocă apoi faptele exemplare din trecutul Atenei. Mai întîi 
cîteva evenimente din epoca mitică (luptele împotriva lui Eumolpos și 
Amazoanelor, expediţia împotriva Tebei a celor șapte, luptele pentru 
apărarea Heraclizilor). Trece apoi la istoria războaielor cu perșii, oprindu- 
se în chip deosebit asupra Marathonului, a luptelor de la Salamina, Arte- 
mision și Plateea. Amintește, în sfîrșit, cîteva momente din timpul 
războaielor inter-grecești. Ideea ilustrată de toate aceste exempla este 
limpede și insistent enunțată de autor care o reia în mai multe rînduri: 

atenienii au luptat întotdeauna pentru libertate — împotriva barbarilor 
pentru libertatea întregii lumi elenice, împotriva unora dintre eleni 
pentru libertatea celorlalţi, cînd aceștia le-au pus-o în primejdie; Dis- 





consolarea adresată părinților celor morţi: ei sînt îmbărbătaţi și hemaţci 
să-și arate în grelele clipe prin care trec tăria sufletească. În felul acesta 
se vor arăta a fi cu adevărat părinţii eroilor căzuţi. Îndemnul și conso- 
larea din partea finală a discursului lui Socrate sînt rostite mai întîi 
într-o prosopopee a morţilor și reluate apoi, pe scurt, de vorbitor însuși. 

Dialogul se încheie printr-o nouă scenă de conversaţie între Socrate 
şi Menexenos. Înțeleptul primește mulțumirile învățăcelului său și-i 
făgăduiește că-i va comunica, în altă împrejurare, alte discursuri „ale 
Aspasiei”. Un schimb viu de replici dovedeşte că Menexenos a înțeles 
prea bine Caracterul fictiv al personajului căruia Socrate i-a atribuit 
propria sa creaţie retorică. 

Menexenos a făcut obiectul a numeroase analize și chiar dispute 
între învăţaţi. O vreme autenticitatea acestui dialog — care deţine o 
poziție aparte în literatura lui Platon prin locul neobişnuit de mare acor- 
dat unui discurs cu pronuuțat caracter retoric — a fost contestată de 
exponenţii unui hiperecriticism filologice dominant în secolul trecut, 
dar depășit astăzi (Fr. Ast, Ed. Zeller, Fr. Susemihl, Fr. Suckov, 
K. Sckaarschmidt, 1. Bruns, E. Schwartz). În favoarea autenticităţii 
vorbesc nu numai mărturiile cele mai autorizate ale antichităţii (Aristotel, 
Retorica, 1, 9, 1367 b urm.; III, 14, 1415 b urm.; Cicero, Orator, 151; 
Plutarh, Pericle, 24 etc.) dar și concordanţe de fond și de formă ale textu- 
lui cu cel al altor opere platonice, concordanţe relevate de exegeza mai 
nouă. Cît privește unele anacronisme din text ele s-au vădit a fi — cum 
am pomenit ceva mai sus — simple procedee literare menite a sublinia 
caracterul de ficţiune al dialogului, așa cum se întîmplă şi în alte lucrări 
ale lui Platon. Ele nu pot servi deci drept argumente temeinice în favoa- 
rea tezei inautenticităţii, iar încercările unor cercetători contemporani 
(A. Momigliano, G. Miiller, H. ]. Newiger, O. Cigon) de a o repune în 
circulație s-au dovedit sterile. 

Disputată însă mult mai viu a fost și rămîne încă problema mesaju- 
lui filosofic și politic al dialogului. Din 1881, cînd Th. Berndt și-a publicat, 
la Miinster, disertația De ironia Menexeni Platonici, filologii se împart 
în două tabere: unii, urmîndu-l pe Berndt, susţin că discursul lui Socrate 
este o simplă parodie a discursurilor funebre din vremea lui Platon. 

Printr-însul, filosoful ar satiriza deprinderea retorilor de a flata vani- 
tăţile atenienilor lăudînd regimul democratic și proslăvind eroicele fapte 
din trecutul cetăţii. Mai mult însă decît simpla critică, fie ea cît de vi- 
guroasă, a retorilor, dialogul ar cuprinde, potrivit opiniei acestor învăţaţi, 
un atac împotriva temeiurilor însele ale regimului politic atenian, o 
critică prea puţin deghizată a ideologiei democratice ateniene în spiri- 
tul căreia întreaga istoric a cetăţii era prezentată deformat. Şarjînd, 
Platon ar prezenta astfel drept fapte de glorie şi generozitate, ucte de 
lașitate sau de rapacitate, izvorite din interesele materiale cele mai pu- 
ţin lăudabile ale Atenei. În favoarea acestei teze, savanţi ca P. Wend!and, 
Th. Gomperz, A. Trendelenburg, E. Hoeltermann,  M. Pobhlenz, L. 
Meridier, L. Robin, au desfășurat un efort de analiză remarcabil, sprijinit 
pe o largă erudiție istorică și filologică. Nu în ultimul rînd ci au invocat 
în apărarea opiniei lor ostentaţia cu care Platon folosește în Menexenos 
toate procedeele și toate motivele obișnuite în discursurile funebre. 
Într-adevăr, dialogul este din acest punct de vedere o piesă de virtuozi- 
tate retorică și chiar din antichitate, un Dionis din Halicarnas a criticat 
excesul de tropi și de figuri acumulate în el. 

Împotriva adepților teoriei să-i spunem „parodistice” s-au ridicat. 
învăţaţi nu mai puţin remarcabili, dintre care amintim în primul rînd 
pe A. Croiset, U. v. Wilamowitz-Moellendorff, P. Friedlănder. Ei au 
afirmat cu tărie că discursul lui Menexenos are un caracter „,serios”. 
că Platon își exprimă aici propriile sale idei într-o formă retorică de 
împrumut, am zice „la modă”, pe care dealtfel se pricepea să o folosească 
de minune. Lucrările acestor erudiţi marchează tot atîtea etape în istoria 
exepezei micului dialog platonic. Ele au deschis noi perspective cerce- 
tării, propunîndu-i noi direcţii și probleme noi de lămurit. În aceste 
lucrări și în contribuţiile care le-au urmat (menţionăm pe acelea ale lui 
K. Oppenheimer, Î. v. Loewenclau, N. Scholl, V. Buchheit, K. Gaiser, 
G. Schiassi) dialogul a fost interpretat mai nuanțat, în contextul 
întregii opere a lui Platon și prin raportare la ambianța politică și cultu- 
rală a epocii. Nu putem stărui aici mai mult decît asupra celei mai 
recente contribuţii la studiul acestui dialog și al locului pe care el îl 
ocupă în opera lui Platon. Este vorba de disertaţia unui tînăr filolog 
german din această pleiadă de adepți ai „,seriozităţii”, Reinhard Thurow. 
Intitulată Der platonische Epitaphios. Untersuchungen zur Stellung des 
*Menexenos' im platonischen Werk, disertaţia a fost susținută la Universi- 
tatea din Tiibingen și publicată în 1968, la Stuttgart. Propriul nostru 
comentariu îi este în cea mai mare măsură îndatorat și într-însa cititorul 

poate găsi un istoric complet al cercetărilor anterioare. Valorificîndu-le 
critic pe toate și procedind el] însuși la o interpretare personală, Thurow 
a analizat cu minuţie, rînd de rînd, textul dialogului, pe care l-a comparat 
cu al celorlalte discursuri funebre păstrate din literatura greacă antică 
şi l-a privit în lumina întregii opere de doctrinar politic a lui Platon. 
El a reușit să dovedească, în primul rînd, că autorul s-a încadrat în 
chip conștient în tradiţia discursurilor funebre, supunîndu-se regulilor 
genului. A făcut-o însă în chip original, astfel încît, deși se slujește de 
aceleași motive retorice şi de aceleași procedee stilistice ca și ceilalți 
autori de epitafe, el izbutește să creeze o operă personală, expresie a 
unui fond de cugetare ce-i este propriu. În al doilea rînd, Thurow a dove- 
dit platonismul pregnant al acestui fond de idei, arătînd cît de armonios 
se încadrează ele în ansamblul doctrinei marelui gînditor. Regăsim astfel 
aici atitudinea statornică a lui Platon față de retorică pe care fără a o 
socoti un rău în sine o consideră primejdioasă atunci cînd mentalitatea 
sofistică îi atribuie funcţii ce-i depășesc rostul, cînd ea devine un scop 
în sine sau un mijloc de dominare a cugetelor semenilor. De la un capăt 
la altul discursul lui Socrate din Menexenos este, dimpotrivă, pătruns 
de patos moralizator, este un discurs educativ, destinat să-i facă mai 
buni pe concetăţeni, nu să le flateze vanitatea. Elogiul e convertit în 
îndemn : elogiul pămîntului atic și al autohtoniei atenienilor devine un 
mijloc de a revela acestora „,predestinarea” lor spre acţiuni virtuoase, 
șansele excepționale pe care le oferă în cazul lor natura cultivării virtuții. 
Elogiul formei de guvernămiînt ateniene, al politeiei atice este făcut în 
același spirit. Mai mult decît o realizare excepţională, capabilă să satis- 
facă mîndria de sine a atenienilor sau să le favorizeze aspiraţiile cu totul 
omenești la bunăstare și tihnă, politeia ateniană este un ideal, o sumă 
de exigenţe, de îndatoriri, un factor de educație. Politica are — reiese 
din discurs — atîta valoare cîtă valoare morală au ţelurile ei ideale. Dar 
chiar în determinările sale particulare statul ideal propus de Platon în 
acest dialog este — în măsura în care ne-o permite să-l întrevedem textul 
totuși redus ca dimensiuni al discursului — asemănător celui din Republi- 
ca, Timaios, Critias sau Legile. Sub raportul demografic, geografic și al 
legilor fundamentale sub imperiul cărora trăiește, Atena ideală schițată 
de Platon în Menexenos corespunde întru totul exigențelor formulate 
de doctrinar în celelalte scrieri ale sale. 

În același spirit trebuie înţelese şi „denaturările“* adevărului istoric, 
omisiunile de fapte negative din trecutul Atenei. Ele se explică lesne 
prin țelul educativ al scrierii. Platon selectează exemple morale din 

trecut, nu vrea să-l reconstituie pe acesta în spiritul critic al istoricului 
modern. Tot ce e mai înalt în istoria Atenei e invocat drept dovadă că 
această cetate are misiunea de a servi libertatea, solidaritatea și pacea 
lumii elenice, că ea este un factor de civilizaţie. Firește, aprecierile 
asupra unor momente din istoria războiului peloponeziac mai cu seamă 
descumpănesc pe cititorul modern. Să nu uităm însă că Platon însuși, 
asemenea unui Thomas Morus mai tîrziu, în pofida utopiilor sale politice 
ideale, este un om angajat în viaţa reală, supus pasiunilor vremii şi cetății 
sale. Sensul politic practic pe care-l au aceste aprecieri fără îndoială 
subiective asupra unor evenimente contemporane Poate constitui încă 
o temă de cercetare dintre cele mai interesante. Ar fi absurd să-l privim 
pe Platon ca pe un inamic al Atenei, după cum ar fi tot atît de contrară 
spiritului platonic limitarea ţelului lui Menexenos la un obiectiv de na- 
tură numai critică, negativă: ridiculizarea retorilor. Întotdeauna Platon 
afirmă ceva, iar în Menexenos el afirmă posibilitatea Atenei de a-și 
regăsi esenţa și a rămîne credincioasă misiunii pe care i-o fixează tradiţiile 
și legile sale şi la care e predispusă prin natură: salvarea libertății și a 
dreptăţii. Răsunînd după pacea lui Antalcidas care confirma hegemonia 
Spartei, cuvintele discursului lui Socrate erau de natură a contribui la 
trezirea patriotismului cetăţenilor Atenei, un patriotism orientat de 
ideea de virtute și solidaritate umană. 


MENEXENOS 


[sau Discursul funebru, dialog ctic!] 


SOCRATE MENEXENOS 


SOCRATE Din agora, ori dincotro Menexenos?? 

MENEXENOS Din agora, Socrate, de la Sfat3. 

SOCRATE Tu, la Sfat? Nu cumva socotești că ai ajuns la 
desăvîrșire în cultură și înţelepciune şi, mulțumit de tine 
însuţi, năzuiești la lucruri mai înalte? Și-atit de tinerel 
încă5 te pregătești, minunatule, să ne conduci pe noi, bă- 
trinii, pentru ca să nu înceteze casa voastră a ne dărui, 
ca totdeauna pînă acum, cîrmuitori?6 

MENEXENOS Dacă și tu, Socrate, îmi îngădui și mă sfă- 
tuiești să devin un conducător, mă voi strădui s-o fac. 
Dacă nu, nu. Adineaori însă m-am dus la Sfat, deoarece 
aflasem că adunarea urmează să-l aleagă pe cel ce va 
vorbi despre cei căzuţi”. Știi doar că se prepătesc func- 
raliile. 

SOCRATE Bineînţeles. Și pe cine-au ales? 

MENEXENOS Pe nimeni, s-a amînat pentru miine. Cred 
însă că vor fi aleși sau Archinoss, sau Dion?. 

SOCRATE Ce-i drept, Menexenos, din multe puncte de 
vedere e bine să mori în război. Căci ai parte de o înmormîn- 
tare frumoasă și măreaţă, chiar dacă mori sărac și ai parte 
şi de discurs, chiar dacă ești un om de nimici și ești lăudat 
de bărbaţi înţelepţi care n-o fac oricum, ci-și pregătesc din 
vreme, cuvîntările ; Vorbesc atit de bine spre lauda ta încît 
spun și ce trehuie şi ce nu trebuie despre fiecăre şi îşi întorc 


“vorba cum nu se poate mai potrivit cu numele pe care le 
rostesc, de ne vrăjesc sufletelei!. Ei laudă în toate felurile și 
cetatea și pe cei.care au murit în război și pe înaintași, pe toţi 
cei care au trăit înaintea noastră și pe noi înșine, pe cei ce 
sîntem încă în viaţă, încît pînă și eu, Menexenos, mă-nvred- 
nicesc să fiu lăudat din răsputeri de ei. De cîte ori i-am 
ascultat, m-au fermecat şi m-au convins că am ajuns dintr-o 

dată măreț, „mai viteaz și mai bun. Și asemenea lucruri, 

foarte adesea, le urmăresc și le ascultă împreună cu mine 
şi unii străini, în ochii cărora eu devin pe loc mai simandicos. 
Ba mi se pare că ei păţesc la fel nu numai cu mine, ci şi 
cu restul cetăţii pe care, convinși de orator, ajung s să o soco- 
tească mai vrednică de admiraţie decît înainte. Pe mine 
măreția asta mă ţine mai mult de trei zile! Atît de bine 
îmi pătrunde în urechi gîndul și cuvîntul vorbitorului, 
încît abia într-a patra sau a cincea zi îmi vin în fire şi-mi 
dau seama pe ce lume trăiesc; atîta doar că mă gîndesc 
că nu locuiesc în Inşulele Fericiţilor!?. Iată deci cît deiiscu= 
siți mi se par mie retoriil 

MENEXENOS Mereu își Daţi joc de retori, Socratelă. 
De data asta, însă eu cred că n-o să fie deloc ușor pentru 
cel ales să se descurce. Căci, îndată după alegere, el va fi 
nevoit poate să vorbească pe nepregătite. 

SOCRATE Da” de unde, prietene! Oricare dintre ei are 
discursuri gata pregătite!! și-apoi nici nu-i greu să improvi- 
zezi așa ceva. Da, dacă ar trebui să-i vorbeşti de bine pe 
atenieni peloponezienilor ori pe peloponezieni atenienilor; 
atunci ar fi nevoie într-adevăr de un retor bun ca să-i 
convingă pe ascultători şi să fie prețuit de ei. Dar cînd cineva 
se produce înaintea celor pe care-i și laudă, nu-i mare lucru 
să vorbească bine. 

MENEXENOS Crezi că nu, Socrate? 

SOCRATE Pc Zeus, deloc! 

MENEXENOS Crezi oare că ai fi chiar și tu în stare să 
vorbeşti dacă ar trebui și dacă Sfatul te-ar alege pe tine? 

SOCRATE N-ar fi deloc de mirare, Menexenos, să fiu 
chiar și eu în stare să vorbesc, întrucît am avut parte de o 
profesoară nu prea rea de retorică, ba chiar dimpotrivă, 
de una care a format și celți retori, mulţi și buni, printre 
care și pe unul cu totul deosebit între eleni, pe faimosul 
Pericle, fiul lui Xantippos5. 

MENEXENOS Cine-i asta? Nu vorbeşti cumva de Aspa- 
sia?16 

SOCRATE De ea vorbesc și de Connos, fiul lui Metrobios!?. 
Căci ei doi sînt profesorii mei. El de muzică!6, ea de retorică. 
Așadar nu-i deloc de mirare că un bărbat atit de educat se 
pricepe să cuvînteze. Dar chiar și unul mai neșlefuit decit 

mine, unul care să fi avut la muzică pe Lampros!?, iar 
la retorică pe Antiphon Ramnuntinul?0, chiar și ăsta ar 
putea să aibă parte de laude, dacă i-ar lăuda pe atenieni 
atenienilor. 

MENEXENOS Şi ce-ai avea de spus, dacă ar trebui să 
vorbeşti? 

SOCRATE Eu, de la mine, poate că nimic; dar chiar ieri 
am ascultat-o pc Aspasia?! rostind un discurs funebru 
despre aceştia. Căci auzise și ea ceea ce spui tu: că s-ar 
pregăti atenienii să-l aleagă pe orator. Mi-a arătat atunci 
ce-ar trebui să se spună, improvizînd în parte pe loc și 
îmbinînd şi unele fragmente din discursul funebru rostit 
de Pericle?2, la care reflectase mai dinainte, căci, mi se 
pare, ea îl compusese?. 

MENEXENOS Ai putea oare să-ți amintești ce-a spus 
Aspasia? 

SOCRATE De n-aș ști, rău ar fi! Căci de la ea am învăţat 
şi mă cam muștruluia dacă uitam lectia. 

MENEXENOS De ce nu vorbeşti atunci? 

SOCRATE Ca să nu se supere pe mine profesoara că-i 
divulg discursul. 

MENEXENOS Nici vorbă, Socrate, hai, spune că tare 
m-aș bucura de-ai vrea să rostești fie discursul Aspasiei, 
fie pe al oricui. Hai, spune-l o dată! 

SOCRATE O să zici, poate, că, bătrîn cum sînt, încă mă 
mai joc şi o să riîzi de mine?6. 

MENEXENOS Da” de unde, Socrate, hai, spune, oricum! 

SOCRATE Ce să-i faci, ţie trebuie să-ţi fiu pe plac, aşa că 
de mi-ai porunci chiar să dănțuiesc gol, mai că aș face-o, 
de vreme ce sîntem numai noi doi, singuri??. Ascultă dar! 
A început să vorbească de-a dreptul despre cei morți?, 
spunînd, după cîte-mi amintesc, următoarele: ,,Ei primesc 
acum din partea noastră, prin fapte, cele cuvenite lor după 
datină?? şi se duc pe drumul hărăzit lor de soartă, petrecuți 
toți laolaltă de obștea cetăţii şi fiecare în parte de ai săi. 
Iar restul cinstirii pe care legea o poruncește și pe care se 
cuvine să o dăm bărbaților [căzuţi în război ]% o vor primi 
prin cuvînt?l. Căci, cuvîntul frumos rostit? face să se nască în 
ascultători amintirea% faptelor frumoase spre cinstirea3 

celor care le-au făcut. E nevoie deci de un discurs care să-i 
laude așa cum se cuvine pe cei care au murită, iar pe cei 
care trăiesc să-i îndemne cu bunăvoință, sfătuindu-i pe 
fiii și pe fraţii [celor căzuţi ] să imite virtutea lor, iar pe 
taţi și pe mame şi pe înaintașii mai îndepărtați, dacă mai 
sînt cumva în viață vreunii dintre dînșii, să-i mîngiie??. 
Putea-vom oare să dăm noi glas unui asemenea discurs? 
Și cum ar fi mai bine să începem a-i lăuda pe acești bărbaţi 
vrednici3 a căror virtute a fost bucuria alor lor, cîtă vreme 
ei au trăit și care prin moartea lor au plătit izbăvirea celor 
rămași în viaţă?%. Eu cred că trebuie să urmăm, în lauda 
noastră, acea rînduială a firiit care a făcut din ci bărbaţi 
vrednici. Și au fost vrednici pentru că s-au născut din 
oameni vrednici. Să slăvimf! așadar, în primul -rînd, noble- 
țea lor înnăscută, iar în al doilea rînd creştereat? și educa- 
ţia! lor; să arătăm! apoi că faptele pe care le-au săvîrșit 
s-au vădit frumoase și pe măsura acestora4. 

Cel dintîi titlu de nobleţe al lor a fost originea strămoși- 
lor, care nu era străină“ și i-a făcut și pe ei, vlăstarele lor, 
să fie nu venetici sosiți de aiurea în ţară“”, ci pămîntenif, 
oameni care locuiesc şi trăiesc cu adevărat în patria lort?, 
hrăniţi nu ca alții de o mamă vitregă, ci de ţara-mamă 
în care sălășluiau50; morți acum, ei zac în locurile lor de 
baştină, în glia care i-a născut și i-a crescut și i-a primit 
acum înir-însa5!, Se cade aşadar să o slăvim, după dreptate, 
mai întîi pe ca, pe mamă. Fiindcă astfel vom cinsti totoda- 
tă şi noblelea lor. 

E vrednică ţara de laudă nu numai din partea noastră, 
ci din partea tuturor oamenilort?, din multe pricini, dar 
în primul rînd şi mai ales pentru că este îndrăgită de zei. 
Aduc mărturie: în sprijinul cuvîntului nostru cearta și 
judecata zeilor care s-au dezbinat din pricina ei5. Au n-ar 
fi drept să fie lăudat de toţi oamenii ceea ce este lăudat 
de zei? A doua dreaptă laudă ce i s-ar putea aduce ar fi că 
în vreme ce întregul pămînt a zămislit și a scos la lumină 
vieţuitoare de toate felurile, animale și plante, al nostru 
s-a vădit a fi sterp în privinţa fiarelor sălbatice și a rămas 
lipsit de ele; el a ales pentru sine dintre viețuitoare şi l-a 

născut pe om, care le depășește pe celelalte prin cugetare 
şi care, numai el, recunoaște și cinstește dreptatea și pe 
zei55. Există o însemnată dovadă că țara aceasta i-a născut 
pe strămoșii celor ce zac aici, pe aceia care sînt și strămoșii 
noștri, iat-o: ozicine naşte are întru sine și brana potrivită pen- 
tru făptura_ pe. Gaze o naște, Prin acest lucru se deosebește şi 
femeia care a născut cu adevărat de cea care a furat pruncul 
alteia ; căci aceasta din urmă nu are izvoare de hrană pentru 
el. Iar ţara și mama noastră poate face această dovadă 
temeinică pentru a arăta că a născut oameni. Căci în vre- 
murile de demult ea a fost singura și cea dintii care a pro- 
dus hrană pentru oameni; ea a dat la iveală griul și orzul, 
roadele cu care se hrănește cel mai potrivit și mai bine 
nesmul omenesc, vădindu-se a fi cu adevărat ea născătoarea 
acestei vieţuitoareit. Cu atît mai vîrtos se cuvine să fie 
primită această mărturie atunci cînd este vorba de pămînt, 
dacă e primită atunci cînd este vorba de femeie. Căci în 
privința zămislirii şi a nașterii nu pămîntul a imitat-o pe 
femeie, ci femeia pămîntul”. De roade ca acele pe care 
le-am amintit, ţara noastră nu a dus lipsă, ba chiar a dat 
şi altora58. Mai tîrziu a dat la iveală pentru odraslele ei 
măslinul, alinătorul chinurilor*. După ce, hrănindu-i pe 





fiii ei i-a făcut să crească și să ajungă la virsta tinereţii, 
le-a adus drept conducători și învăţători, pe zei. Numele 
lor trebuie să le trecem în acest discurs sub tăcere, le știm 
dealtfel cu toţiis. Ei ne-au pregătit pentru viaţa şi îndelet- 
nicirile de toate zilele, învăţîndu-i pe cei dintii dintre noi 
meșteșugurile și deprinzîndu-i să făurească și să mînuiască 
armele pentru a-şi păzi țarasl. 

" Născuţi și crescuţi astfel, strămoșii celor ce zac aici 
trăiau potrivit formei de guvernămînt pe care și-au făurit-o 
şi despre care se cuvine să pomenim pe scurtt?, Căci forma 
de guvernămint este pentru oameni o adevărată hrană, 
cea bună-i face buni, cealaltă — nevolnici6?. Trebuie să 
arătăm că înaintașii noștri au fost crescuţi într-o formă de 
guvernămint bună, datorită căreia au fost și ei și sînt și cei 
de astăzi bunitt. Între aceștia se numără şi cei care au murit 
şi zac acum aici. Era doar și atunci cum și acum este aceeași 


301 


238 a 


PLATON 





formă de guvernămînt [guvernarea celor mai vrednici ]$; 
în cadrul ei ne ducem și acum viaţa de cetăţeni și ne-am 
dus-o mai întotdeauna. Unul o numește democrație, altul 
d altminteri, fiecare cum îi place; ea este însă, de fapt, gu- 
vernarea consimțită de popor a celor mai bunif. Noi 
am avut şi avem mereu regit8; aceștia au fost cînd prin 
naștere, cînd aleși. Stăpîn peste cetate este în primul rînd 
poporul€?, dar el încredințează demnităţile şi puterea acelora 
care se vădesc a fi cei mai vrednici și nimeni nu e înlăturat 
de la ele nici din pricina sărăciei, nici din pricina slăbiciunii 
trupului, nici pentru că părinţii săi nu sînt oameni de vază, 
după cum nimeni nu a fost vreodată cinstit cu ele pentru 
pricini contrare acestora”, așa cum se întîmplă în alte 
cetăți. Una e legea, pentru toţi: stăpînește și conduce 
acela care se arată a fi înțelept sau vrednic?l. Temeiul for- 
mei noastre de guvernămînt este omogenitatea din naştere?2. 
Căci celelalte cetăți sînt alcătuite din oameni de toate 
felurile”3, neasemănători unii cu alții“, astfel încît şi formele 
lor de guvernămînt sînt lipsite de echitate, tiranii și oli- 
garhii%, iar locuitorii lor se socotesc unii pe alţii, fie sclavi, 
239 a fie stăpîni”. Noi însă și concetățenii noștri, care ne-am 
născut fraţi, dintr-o singură mamă”, nu ne socotim unii 
pe alții nici sclavi, nici stăpîni; ci omogenitatea noastră 
naturală” ne sileşte să năzuim la egalitate în fața legilor”? 
şi să nu ne plecăm în raporturile noastre reciproce decît 
numai înaintea faimei dobîndite prin virtute și înțelepciu- 
ne80. 

"Iată de ce, crescuţi în deplină libertates! și dezvoltîndu- 
se frumos, părinţii acestora și ai noștri și ei înșiși, cei ce zac 
aici, s-au făcut cunoscuţi tuturor oamenilor prin numeroase 
şi frumoase fapte atît în viața privată cît și în cea publi- 

b că82, știind că trebuie să se lupte, de dragul libertății și cu 
elenii pentru eleni și cu barbarii pentru toţi elenii8?. Timpul 
e prea scurt pentru ca să istorisim așa cum se cuvinest 
cum au năvălit cu război asupra țării noastre Eumolpos85 
şi Amazoanele8€ și cei dinaintea lor* și cum au fost pedepsiţi 
de înaintașii noştri și cum aceștia i-au apărat pe argeeni 
de cadmeenis şi pe heraclizi de argeeni%?; de altfel aceste 

fapte ale strămoșilor noștri au fost amintite tuturor de 
poeţii care i-au slăvit îndeajuns, cîntîndu-le virtutea, 
Dacă ne-am apuca deci să cinstim cu proza noastră aceleași 
fapte, n-am izbuti decît să ne arătăm mai prejos decît ei?l, 
De aceea mi se pare că trebuie să trecem peste ele, odată 
ce au fost prețuite așa cum meritau. Dar despre acelea de 
pe urma cărora nici un poet nu a dobîndit glorie pe măsura 
lor şi care au rămas în uitare, despre ele, cred, trebuie să 
amintim lăudîndu-le şi îndemnîndu-i astfel pe alţii să le 
cînte în ode și în celelalte genuri de poezie după cum merită 
cei care le-au săviîrșit??, Și iată care sînt primele dintre ele: 
cînd pezşi care stăpîneau asupra Asiei-încercau să înro- 
bească Europa, i-au oprit fiii acestei țări, părinţii noștri, 
a căror virtute e drept şi e de datoria noastră să o lăudăm 
în primul rînd atunci cînd ne amintim de ci%. La această 
virtute trebuie să ia aminte vorbitorul care se pregătește 
să rostească lauda cuvenită, mutîndu-se cu gîndul în vre- 
mea cînd întreaga Asie slujea supusă pe al treilea din șirul 
vestiţilor regi. Cel dintîi dintre ci, Cyrus%, i-a eliberat, 
prin curajul său pe toncetățenii săi perși și supunîndu-i 
totodată pe mezi, foştii lor stăpînitori, a ajuns să domnească 
şi peste restul Asiei, pînă în Egipt. Fiul său, la rîndu-i, 
a cucerit din Egipt și Libia atît cît a putut; iar al treilea 
rege, Darius% şi-a întins hotarele domniei sale pe uscat 
pînă în ţara sciților, stăpînind totodată cu corăbiile marea 
şi insulele, astfel încît socotea că nimeni nu-i poate sta 
împotrivă. Și toți oamenii i se supuneau lui. Astfel, regatul 
perşilor supusese multe popoare mari și încercate în lupte. 

Sub pretext că uneltim împotriva sardeenilor, Darius 
ne-a căutat pricină nouă şi eretrienilor??. A trimis cinci 
sute de mii de oameni în luntri și corăbii — acestea erau 
trei sute la număr” — în frunte cu Datis, căruia i-a spus 
că, de vrea să-și păstreze capul pe umeri, să se întoarcă 
mînîndu-i din spate pe eretrieni și atenieni!%. lar Datis 
a pornit pe mare spre Eretria, împotriva unora dintre cei 
mai vestiți războinici dintre elenii de atunci și care nici 
nu crau puțini la număr și în trei zile! i-a învins și pentru 
ca nimeni să nu-i scape, le-a scotocit ţara în felul următor: 
ajungînd la hotarele Eretriei, soldaţii săi s-au înșirat din 

țărm de mare-n țărm de mare și apucîndu-se de mîini eu 
parcurs astfel întreaga ţară ca să poată spune regelui că 
c nimeni nu le-a scăpat. Au coborit cu acelaşi gînd de la 
Eretria la Marathon, gata să-i înhame şi pe atenieni. la 
același jug cu cretrienii și să-i ducă în robie. Și pe cînd se 
făceau sau se încercau toate acestea, nimeni dintre eleni 
nu i-a ajutat nici pe cretrieni, nici pe atenieni, afară doar 
de lacedemonieni!%?. Aceștia au sosit în prima zi de după 
bătălie1%3. 'Toţi ceilalți, înfricoşaţi și încîniați că pentru 
moment scăpaseră, nu au mișcat un deget. Ar trebui să 
d fi fost atunci de față ca să-ţi dai seama cît de mare a fost 
vrednicia acelora care au înfruntat la Marathap armata 
barbarilor şi au frînt trufia Asiei întregi și înălțînd ei, cei 
dintii, tolea din armele acestora, au ajuns conducătorii 
„Ă învățătorii celorlalți eleni!0î. Ei i-au învățat că armata 
perșilor nu e de neînvins, că; dimpotrivă, orice mulțime 
şi orice bogăție dă înapoi în faţa virtuţii!0>. În ce mă pri- 
e veşte, eu îi numesc pe acei bărbaţi nu numai părinţi ai 
trupurilor noastre, ci și părinţi ai libertăţii, a noastră şi a 
celor de pe continentul nostrul%. Căci numai după ce și-au 
îndreptat privirile spre eul înfăptuire, ca învățăcei 
elenii în primejdiile luptelor tata Ilas libertate de mai tîrziu. 
Lor trebuic aşadar să le dea discursul nostru cununa de 

241 a învingători. lar pe locul al doilea să-i așeze pe cei care au 
luptat pe mare şi au biruit la Salamina!0 şi la Artemision198, 
Fiindcă și despre aceşti bărbați s-ar putea istorisi multe : cît 
de grele atacuri au înfruntat pe uscat şi pe mare şi cum 
le-au respins. Eu voi aminti însă numai despre ceca ce mi 
se pare că au făcut ei mai bun, anume că au desăvirșit 
opera începută de luptătorii de la Marathon. Căci cei de 
la Marathon au dovedit elenilor numai pe uscat că stă în 
b puterea unui număr mic de oameni să respingă mulțimea 
barbarilor, întrucît privește însă luptele de corăbii, acest 
ucru nu era încă dovedit și perșii se bucurau de faima 
invincibilității pe mare, datorită mulțimii şi bogăției şi 
iscusinţei şi forței lor. E vrednică de laudă fapta bărbaţi- 
lor care au luptat atunci pe mare, eliberîndu-i pe eleni 
de frica de care erau stăpîniţi și făcîndu-i să înceteze să se 

mai teamă de mulțimea corăbiilor și a oamenilor dlușmanu- 
lui. Şi de unii și de ceilalți și de luptătorii de la Marathon 
şi de tei care au luptat pe mare la Salamina zu fost educați 
ceilalți eleni care au învăţat de la ei deprinderea de a nu 
se teme de barbari — de la cei dintîi cînd trebuie să-i 
înfrunte pe uscat, de la ceilalți — pe marel08. 

A treia înfăptuire spre izbăvirea elenilor a fost, cred, 
dacă ne gîndim la numărul și vrednicia_ luptătorilor, cea 
de la _Plateeal!0, ea aparține deopotrivă lacedemonjepilor 
şi atenienilor. Toţi cei despre care am vorbit au îndepărtat 
așadar primejdia cea mai mare și mai apăsătoare şi pentru 
vrednicia lor ei sînt slăviți acum de noi și vor fi slăviţi 
și în viitor de urmașii noștri. Dar și mai tîrziu multe cetăți 
ale elenilor mai erau încă supuse barbarului și regele însuși 
dădea de ştire că are de gînd să-i atace din nou pe eleni. 
E drept așadar să ne amintim și de cei care au dus la capăt 
cele făptuite de înaintași pentru izbăvire, nimicind și 
îndepărtîndu-i pe toţi barbarii de pe marc. Aceștia sînt 
luptătorii de pe corăbiile de la lurymedoni!! și cei care 
s-au bătut în Ciprul!? şi cei care s-au dus plutind pe mare 
în Egipti!3 și în multe alte părți. De ei trebuie să ne aducem 
aminte cu recunoștință, căci ei l-au înfricoșat pe rege, 
făcîndu-l să se gîndească necontenit la propria-i siguranță 
în loc să pună la cale pieirea elenilori!1. 

Acest război a fost așadar îndurat pînă la capăt, de 
întreaga cetate, pentru apărarea noastră și a tuturor celor 
de o limbă cu noi de primejdia barbarilori!5. Dar după 
ce s-a făcut pace și cetatea a dobîndit loc de cinste, s-a 
abătut asupra ei lucrul de care au de obicei parte de la 
oameni cei care izbîndesc în acțiunile lor — invidia; și 
din invidie s-a născut apoi urall6. Așa se face că fără de 
voia ei cetatea aceasta a fost zvirlită în război cu elenii!!?. 
S-a pornit deci războiul și s-au dus ai noștri să lupte la 
Tanagral! împotriva lacedemonienilor, pentru libertatea 
beoţienilor; cum lupta rămăsese nehotărită, au hotăriît-o 
evenimentele de mai tîrziu. Căci ceilalți aliați s-au retras, 
părăsindu-i [pe beoţienii] în ajutorul cărora veniseră, iar 
ai noștri, după ce au biruit într-a treia zi la Oinophyta, 
i-au adus înapoi, cum era drept, pe cei ce fuseseră pe ne- 

drept exilaţi!?. Acești luptători, cei dintîi care, după răz- 
boiul cu perșii, au venit, de dragul libertăţii, în ajutorul 
unor eleni, împotriva altor eleni, vădindu-se bărbaţi vred- 
nici și eliberîndu-i pe cei cărora le-au venit în ajutor, ei 
cei dintii au fost așezați de cetate în acest mormînt, în 
semn de cinstire120. S-a iscat după aceea război mare și 
toți elenii au pornit la luptă și au stricat ţara, plătindu-și 
astfel, în chip nevrednic, datoria de recunoștință față de 
cetate; dar ai noștri i-au învins pe mare, la Sphagia, prin- 
zîndu-i pe conducătorii lor lacedemonieni și, deşi puteau 
să-i ucidă, i-au cruțat și le-au dat drumul și au făcut pacel?l, 
Ei socoteau că împotriva celor de un neam cu ei!?? trebuie 
să lupte numai pînă ce dobindesc victoria şi că nu se cuvine 
să distrugă comunitatea elenilor din pricina nebuniei unei 
singure cetăţi, pe cînd împotriva barbarilor lupta trebuie 
dusă pînă la nimicire!?3. Cuvine-se să-i lăudăm pe bărbaţii 
care au luptat în acest război și zac acum aici, pentru că 
ei au dovedit greșeala acelora care socotesc, de e cu putință 
aşa ceva, că alții s-ar fi vădit mai presus de atenieni în 
războiul de mai înainte, în cel împotriva barbarilor. Căci 
acum, cînd Elada_s-a dezbinat, ei, învingîndu-i în luptă 
şi supunîndu-i pe conducătorii celorlalți eleni, împreună 
cu care i-au biruit odinioară pe barbari, au dovedit astfel 
că-i pot înfrînge singuri şi pe eil2. 

După ce s-a potolit acest război, a izbucnit un al treilea13, 
neașteptat și cumplit; mulți şi vrednici bărbaţi au pierit 
într-însul și zac acum aici. Căci mulți au fost aceia care, 
potrivit făgăduielilor de ajutor făcute sub jurămînt, s-au 
dus pe mare în Sicilia și au dobîndit acolo numeroase vic- 
torii pentru libertatea cetății Leontinoil?6; dar din pricina 
depărtării, cetatea a ajuns în neputinţă de a-i susține, 
iar ei şi-au pierdut nădejdea și au fost înfrînți. Așa încît 
dușmanii lor, deși i-au înfruntat în luptă, merită mai 
mult decît prietenii celorlalți să fie lăudaţi pentru înţelep- 
ciune şi vrednicie127, Mulși iarăși, în luptele navale din 


„Helesponti?5, au capturat într-o singură zi toate corăbiile 


vrăjmașilor:? şi -au dobîndit și alte numeroase victorii. 
Dar ceea ce spuneam că a fost neașteptat și cumplit în 
războiul acesta a fost, după mine, faptul că restul elenilor 

au ajuns să nutrească atîta vrăjmășie față de cetatea 
noastră încît au cutezat să trimită soli acelui rege bleste- 
mat, pe care împreună cu noi îl alungaseră mai înainte, 
ca să-l asmută acum iarăși pe el, un barbar, împotriva 
unor eleni şi să-i unească împotriva Atenei pe toţi elenii 
și barbarii!30. S-au vădit însă atunci şi puterea și vrednicia 
cetății noastre. În vreme ce ei credeau că ea a și fost în- 
frîntă şi că navele noastre sînt blocate la Mytilene, ai 
noștri au primit în ajutor șaizeci de corăbiil?l, s-au îmbarcat 
pe ele și dovedindu-se, după mărturia tuturor, bărbați 
foarte vrednici, i-au biruit pe vrăjmași, i-au eliberat pe 
prieteni, dar au avut parte de soarta pe care nu o meritau 
și zac aici, fără să fi putut fi scoși din marel%?2. Cuvine-se 
să ne aducem mereu aminte de ei și să-i slăvim. Căci dato- 
rită vredniciei lor am biruit nu numai în lupta navală de 
atunci, ci și în restul războiului!33. Căci datorită lor a do- 
bîndit cetatea faima de a nu fi niciodată învinsă, nici 


c 


chiar de toți oamenii laolaltă. Și e adevărată faima. Căci 


de vrajba dintzre_noi am fost învinşi, nu de alții. Și încă și 
ăcum am rămas neînvinși de ceilalți, chiar dacă ne-am 
învins noi între noi pe noi înșinel5t. Am avut apoi parte 
de liniște și pace cu străinii, dar s-a pornit războiul dintre 
noil35, El a fost purtat astfel încît, de-ar fi îngăduit vreodată 
oamenilor să se învrăjbească, oricare cetate să se roage 
să nu pățească alt rău decît acela de care a suferit a noastră. 
Cu cîtă bucurie și frăție s-au unit cetăţenii din Pireu pînă 
la Acropolă și cît de chibzuit, mai presus de speranţa celor- 
lalți eleni; au pus capăt războiului cu eleusinii!1%6. Cauza 
tuturor acestor lucruri nu a fost alta decît adevărata în- 
rudire care duce — nu în vorbe, ci în fapte — la prietenie 
temeinică și frățească!137. Cuvine-se dar să păstrăm și amin- 
tirea celor care au căzut și în acest război, unii de mîna 
altora și să-i iertăm, pe cît ne stă în putinţă, invocînd în 
împrejurări de felul celor de acum, prin rugăciuni și 
jertfe, pe cei care-i ţin în puterea lori%, pentru că și 
noi am fost iertați. Căci nu din ticăloşie, nici din vrăj- 
mășşie nu s-au luat la luptă unii cu alții, ci i-a împins la 
asta ceasul răul5% Martori sîntem noi înșine, cei ce 
trăim. Fiind una cu ei, după neam, putem să ne ier- 

tăm unii pe alții și pentru ce-am săvîrşit și pentru ce-am 
pătimiti40, 

Am avut apoi parte de pace deplină şi cetatea petrecea 
în tihnă; ea a iertat barbarilor faptul că s-au răzbunat 
din plin pentru suferințele îndurate din partea ei, dar era 
supărată pe eleni, căci ținea minte cum și-au plătit datoria 
de recunoștință față de binele pe care li l-a făcut: s-au 
unit cu barbarii și au capturat corăbiile care i-au salvat 
odinioară și au dărîmat zidurile noastre, ale celor care 
le împiedicascrăm pe ale lor să se năruiască. S-a hotărît 
deci cetatea să nu-i mai apere pe eleni, nici dacă sînt robiți 
de alți eleni, nici dacă sînt robiți de barbari!(1. Deoarece 
noi am luat această hotărire, lacedemonicnii și-au închi- 
puit că noi, apărătorii libertății!?, am decăzut și că ei 
pot să-și facă acum treaba lor, să-i înrobească adică pe 
ceilalți și au făcut ce-au făcut. 

Mai trebuie oare să ne întindem cu vorba? De-aș povesti 
ce-a urmat n-aș spune doar lucruri întîmplate demult 
altor oameni!%. Știm cu toţii cît de înspăimîntaţi au venit 
să ceară ajutorul cetății mai întîi dintre eleni argeenii 
şi beoţienii și corintienii!44 și cum — semn dumnezeiesc 
între toate — regele însuși a ajuns la asemenea strîm- 
toare încît, înconjurat de pretutindeni de dușmani nu avea 
nădejde de izbăvire decît din partea acestei cetăți pe care 
bucuros ar fi distrus-o14%5. Dacă ar dori cineva să aducă 
cetății noastre o învinuire dreaptă, ar putea s-o învinovă- 
ţească de un singur lucru: că este întotdeauna prea milos- 
tivă şi se îngrijește, de cel biruitţii6. Într-adevăr, nici de 
data aceasta ea n-a fost în stare să se domine și să stăruie 
în hotărîrea ei de a nu ajuta pe nici unul dintre cei robiți 
acum, dacă au nedreptăţit vreodată pe cetăţenii ei, ci s-a 
înduplecat și i-a ajutat. Și ajutîndu-i pe eleni, i-a scăpat 
de robie”, pentru ca să fie liberi pînă ce iarăși s-au făcut 
robi singuri între ei!%, Dar regelui n-a cutezat să-i dea 
ajutor, din respect pentru trofeele de la Marathon și de 
la Salamina și de la Plateea; a îngăduit numai celor exilați 
şi voluntarilor să-l ajute și, așa cum toţi recunosc, l-a 
izbăviti49. Şi după ce s-a întărit cu ziduri și şi-a construit 
corăbii!5, a acceptat războiulii! și pentru că a fost silită 

să se lupte, s-a luptat cu lacedemonienii pentru libertatea 
celor din Paros1%2. 

De teama cetăţii noastre, văzînd că lacedemonienii 
renunță la războiul pe mare, regele voia să se ţină deoparte! ; 
el a pretins deci, în schimbul alianţei cu noi și cu ceilalți 
aliați, să-i fie cedaţi elenii de pe continenti5f, pe care i-i 
cedaseră mai înainte lacedemonieniil%. Socotea că va fi 
refuzat și că va găsi astfel un pretext pentru a se ţine 
deoparte. Dar s-a înșelat în ce-i privește pe ceilalți aliați; 
căci ei au încuviințat cererea lui și toţi, corintieni și argeeni 
şi beoţieni și restul aliaţilor au încheiat cu el tratate și au 
făgăduit sub jurămînt că-i vor preda pe elenii de pe conti- 
nent, dacă le va da banii5. Numai noi n-am cutezat nici 
să-i cedăm, nici să făgăduim așa ceva. Pentru că noblețea 
și libertatea cetăţii noastre sînt temeinice și viguroase și 
ea este din fire potrivnică barbarilor, căci noi sîntem eleni 
curaţi, neamestecaţți cu barbaril*?. Căci nici pelopizi, nici 
cadmeeni, nici egipteni, nici danail5, nici alţii dintre cei 
mulţi care sînt barbari după fire, însă eleni după lege, nu 
trăiesc laolaltă cu noi; sîntem eleni adevăraţi, nu mixo- 
barbari!5* și de aceea e înnăscută în cetate aversiunea de 
neînfrînt faţă de ceea ce ne este străin prin firel%. lată 
însă că am fost iarăși izolaţiii, pentru că n-am voit să 
săvîrşim fapta de rușine și nelegiuităl€? de a ceda eleni 
unor barbari. Înfruntînd din aceleași pricini ca și mai 
înainte chinurile războiului, am dus la capăt lupta, ajutaţi 

, mai bine decît odinioară. Căci la ieșirea din război 
e pâstrasem zidurile și corăbiile şi coloniile noastre au 
fost ferite de el!6 [atît de mult doreau și dușmanii să scape 
de război i“. Dar şi în această înfruntare am pierdut 
bărbaţi vrednici, la Corint!6 din pricina dificultății tere- 
nului, la Lechaion din pricina trădării!$6, Au fost vrednici 
și aceia care l-au eliberat pe rege şi i-au alungat de pe 
mare pe lacedemonieni. De aceștia eu vă amintesc, iar 
voi trebuie să-i lăudaţi împreună cu mine și să-i slăviți 
pe aceşti bărbaţi atît de vrednici. 

Faptele despre care am vorbit ale bărbaților ce zac aici 
şi ale celorlalți care-au murit pentru cetate sînt multe și 
frumoase ; mult mai multe încă și mai frumoase au rămas 

însă nepovestite!$7. Dar multe zile și nopţi la rînd și tot 
n-ar ajunge cuiva să le povestească pe toate. Gîndindu-ne 
deci la ele, avem acum datoria, fiecare dintre noi să-i 
îndemnăm pe copiii acestor bărbați să nu părăsească la 
vreme de război rîndurile strămoșilor și să nu dea înapoi, 
ca nişte laşi. Întrucît mă priveşte, eu vă îndemn!$ acum 
pe voi, fii de bărbaţi vrednici și vă voi îndemna și în viitor, 
ori de cîte ori va fi să mă întîlnesc cu voi, să vă străduiţi 
să fiţi cît mai vrednici. lar în clipa aceasta sînt îndrep- 
tățit să vă spun ceea ce părinții voștri ne-au poruncit cînd 
se pregăteau să înfrunte primejdia să transmitem celor 
ce vor rămîne în viață, dacă ei aveau să păţească ceva. 
Vă voi spune atît ceea ce am auzit de la ei înșiși, cîț şi 
ceea ce cred eu — conducîndu-mă după vorbele lor de 
atunci — că ar dori să vă. spună. Dar voi sînteți datori 
să socotiți că-i ascultați pe ei vorbind prin mine. lată 
ce-au spus169: 


d AKTopii, ceea ce se întîmplă acum dovedeşte că sînteţi 


e 


fiii- unor părinţi vrednici. Deși puteam să trăim o viață 
urîtă, noi an prefera să Tiurim de o moarte frumoasă, 
pentru ca voi şi cei ce vor veni după voi să nu ajungeţi 
de ocară și pentru ca părinţii noștri şi tot neamul înainta- 
şilor noștri să nu fie făcuţi de rușine. Am socotit că viaţa 
nu merită să fie trăită dacă-i înjosești pe ai tăi şi că acela 
care a făcut așa ceva nu mai este drag nimănui, nici oame- 
nilor, nici zeilor, nici pe pămînt, nici sub pămînt, după 
ce a murit!70. Sînteţi datori așadar să ţineţi minte cuvintele 
noastre și dacă săvîrşiţi vreun lucru, să-l săviîrșiți întru 


„Virtute, știind că tot ce e lipsit de ea, fie avere, fie mora- 


241 a 


vuri, e lucru rău și ruşinosi?i, Căci nici bogăţia nu aduce 
frumuseţe celui care a dobîndit-o fără bărbăție — un ase- 
menea om se îmbogățește pentru altul, nu pentru sine —, 
nici frumuseţea, nici vigoarea trupului nu fac casă bună 
cu omul fricos şi netrebnic, ci-i sînt nepotrivite şi-l fac să-și 
arate şi mai vîrtos netrebnicia. Și orice știință lipsită de 
simțul dreptăţii şi de restul virtuţii se vădeşte a fi isteţie, 
nu înțelepciune!?2. De aceea, cea dintii și cea de pe' urmă 
grijă a voastră să fie mereu cum să vă străduiți pentru 
a ne depăși și pe noi şi pe cei dinaintea noastră în faimă!”3. 

De nu veţi face astfel, să știți că nouă, dacă vă învingem 

pe voi în virtute, izbînda ne aduce rușine, pe cînd înfrân- 

gerea, dacă sîntem înfrînți de voi, fericire!" Și vom fi în- 

frînți, iar voi veţi învinge, mai ales dacă vă veţi pregăti 

să nu cheltuiţi faima înaintaşilor şi să nu o risipiţi, dacă b 

vă veţi da seama că pentru un bărbat care știe ce este el 

în lume nu există nimic mai ruşinos decît să fie prețuit 

nu pentru sine însuși, ci pentru faima înaintaşilor săi, 

că este cinstea strămoșiloi o comoară frumoasă și măreaţă 

pentru urmași, dar este un lucru de ocară, nevrednic de 

un bărbat adevărat să te foloseşti de comoara avuţiilor 

şi cinstei strămoşilor şi să nu laşi nimic urmașilor, din lipsă 

de, avuţii și de faimă de tine însuți dobîndite. Dacă veţi 

face ce vă spunem, veţi sosi la noi, cîndo să fie ceasul, 

ca niște prieteni la prietenii lor. Dar dacă nu veți ține seamă c 

de spusele noastre şi vă veţi arăta netrebnici, nimeni nu 

vă va primi cu bunăvoință. Așa să li se vorbească deci  _ 
Jar pe taţii noștri, dacă mai trăiesc și pe mamele noastre 

sînteți datori să-i mîngiiați ca să îndure uşor nenorocirea, 

de e să se întîmple şi nimeni să nu plingă împreună cu ei, 

căci nu de, _bocitoare vor duce lipsă!%; ajunge, pentru d 

lacrimi, soarta. Ci, alinîndu-i cu blîndeţe, sînteţi datori 

să le amintiți că zii le-au îndeplinit rugile cele mai mari, 

Nu s-au rugat doar să le fie copiii nemuritori, ci să fie 

vrednici şi să se acopere de faimă!76. Ceea ce li s-a dat și 

este bunul cel mai de preţ. Ni ușor pentru un muritor 

să izbîndească în toate în viaţă, aşa cum el ar fi vrut. 

Deci, îndurînd cu bărbăţie nenorocirea, ei vor dovedi că e 

au fost într-adevăr părinţii unor copii viteji şi că sînt și 

ei la fel. Dar dacă vor fi copleşiţi de necaz, vor da oamenilor 

prilej să se  îndoiască de faptul că ei sînt cu adevărat părinţii 

noștri sau să bănuiască de minciună pe cei care ne laudă. 

Nu se cuvine să se întîmple așa ceva, ci trebuie să ne slă- 

vească prin fapte, dovedindu-se ei înșiși părinţii viteji ai 

unor viteji. Pare-se că bine s-a spus în vechime : Nimic 

prea mult” și într-adevăr bun lucru s-a spus!”7. Căci omul 

care a făcut să depindă de sine însuși toate căile care duc 248a 

la fericire sau aproape de ea, acela care nu depinde de alţi. 

oameni şi nu e silit să se abată din drumul său nici el, 
nici faptele lui, nici de faptele lor bune, nici de cele rele, 
acela și-a orînduit cel mai bine viaţa; el este omul înţelept, 
el este omul cu adevărat viteaz și iscusit. Fie că dobin- 
„deşte averi și copii, fie_că- că-i pierde, el rămîne mai departe 
credincios acestui principiu. Nu se arată nici peste măsură 
de bucuros, nici nu se întristează peste măsură, căci el se 
bizuie pe sine însuși!8. Noi socotim și susţinem că şi ai 
noştri sînt astfel de oameni și vrem să fie așa și ne arătăm 
a fi noi înşine la fel, căci nu ne întristăm, nici nu ne temem 
peste măsură de faptul că va trebui să murim, poate, 
îndată. Cerem și taților și mamelor noastre să gîndească 
la fel ca noi și acum și în tot restul vieţii lor. Să ştie că 
bocind și jelindu-ne nu ne vor face nici o bucurie. Dim- 
potrivă, zbuciumîndu-se și îndurînd cu greu nenorocirea, 
ei ne vor mîhni mai curînd, dacă e-adevărat că morţii 
pot să simtă ce fac cei vii. Ne-ar face în schimb să ne bucu- 
răm, dacă vor îndura necazul ușor, cu măsură. Căci noi 
vom dobîndi acum sfîrșitul cel mai frumos îngăduit oame- 
nilor, așa încît se cuvine mai degrabă să ne laude faptele 
decît să jelească. Şă poarte de grijă femeilor noastre, să-i 
crească pe copiii năştri, să-şi îndrepte gîndul spre noi _și 
atunci nenorocirea abătută de soartă va cădea în uitare, 
iar ei vor trăi mai frumos și mai drept și într-un fel care 
să ne facă mai multă bucurie!7. E destul să transmiteți 
aceste lucruri alor noștri din parte-ne. Am îndemna și 
cetatea să se îngrijească şi de părinţii și de fiii noștri; pe 
cei din urmă să-i crească așa cum se cuvine, pe cei dintii 
să-i cinstească, să-i hrănească şi să poarte de grija bătri- 
rieţii lor, Știm însă că și fără îndemnul nostru, se va îngriji 
de toate acestea îndestul”"180, 

Copii și părinţi ai celor căzuţi, acestea sînt lucrurile pe 
care ei ne-au însărcinat să vi le transmitem, iar cu mă 
străduiesc s-o fac cît pot de bine. La rîndul meu vă cer, 
de dragul lor, să urmaţi voi, copii pilda părinților voș- 
tril8l, iar voi, bătrânii, să aveţi încredere în soarta 
voastră, fiindcă ne vom îngriji de voi, fiecare dintre noi 
în parte de ai săi și obştea cetăţii de toţi laolaltă. Întrucît 
privește cetatea îi cunoaşteţi și voi grija,_știți că a făcut 

legi privitoare la îngrijirea copiilor şi a părinţilor celor 
morţi în război şi că a poruncit ca, a de restul cetă- 
ţenilor, cel mai, _mare „demnitar să egheze ca mamele și 
taţii acestora să nu “sufere Vreo” Fr rcpiate!t2. Pe copiii 
lor ea îi creşte laolaltă, străduindu-se din răsputeri ca_ei 


să nu se simtă orfani și cîtă vreme sînt mici le este ca un 


ageri a 


„adexărat părinte ; iar cînd au ajuns la vîrsta desăvârșitei 


“bărbăţiil, ea îi trimite înapoi la casele lor, după ce i-a 
înzestrat cu toate armele. Dăruindu-i cu aceste unelte ale 
Vredniciei părinților lor, ea le arată și le aminteşte îndato- 
ririle unui tată și totodată le prevesteşte că vor fi conducă- 
tori energici în casele părintești în care au păşit pentru 
prima dată înarmaţi!t. Nu a uitat niciodată să-i cinstească 
pe cei care au murit: a făcut în fiecare an, în chip public, 
pentru toţi laolaltă, ceremoniile care se fac, după datină, 
pentru fiecare în parte în fiecare casă. Pe lîngă ele a insti- 
tuit întreceri sportive şi hipice şi artisticels, pe scurt, s-a 
purtat faţă de cei ce au murit asemenea unui fiu și unui 
moștenitor, față de fiii lor ca un tată, față de părinții şi 
de rudele lor ca un epitrop, purtînd de grijă în toate, 
tuturor, totdeaunal86, Gîndindu-vă la toate acestea, c de 
datoria voastră să îndurați cu mai multă liniște nenoro- 
cirea. Căci astfel veţi putea fi şi mai mult pe placul și al 
celor care au murit și al celor care au rămas în viață şi va 
fi mai uşor să aveţi grijă voi de alții şi alții de voi. Acum, 
că i-aţi plins împreună cu toţi ceilalți, după datină, pe morți, 
duceți-vă 19187, 

Iată, Menexenos, c-ai ascultat şi discursul Aspasiei din 
Milet. 

MENEXENOS Pe Zeus, Socrate, dacă-i aşa, ferice de 
Aspasia că, deși femeie, e-n stare să alcătuiască asemenea 
discursuri ! 

SOCRATE Dacă nu crezi, vino cu mine și ai s-o auzi 
vorbind chiar pe ea!18%8 

MENEXENOS De multe ori, Socrate, m-am întilnit cu 
Aspasia şi stiu bine de ce e în stare! 

SOCRATE Cum adică? N-o admiri și-acum nu-i eşti și 
recunoscător pentru discurs? 

MENEXENOS Ba chiar foarte recunoscător îi sînt, Socrate, 

e pentru acest discurs aceleia sau aceluia!8 care ţi l-a spus 

ţie. Și încă și mai recunoscător celui care mi l-a spus mie. 

SOCRATE Să-mi fie de bine! Numai să nu mă pîrăşti, 
ca să-ți pot spune din nou multe și frumoase discursuri 
politice de-ale ei! 

MENEXENOS Nici o grijă, nu te pirăsc! Numai să-mi 
spui! 

SOCRATE Ne-am înţeles! 


NOTE 


1 Caracterizarea lui Menexenos ca dialog etic pare să vină în contra- 
dicţie cu făgăduiala lui Socrate din finalul operei: „să-ţi pot spune din 
nou multe și frumoase discursuri politice de-ale ei”. Aparenţa este însă 
înșelătoare. Dacă implicaţiile politice ale discursului funebru din dialog 
sînt evidente, nu-i mai puţin adevărat că accentul principal cade pe în- 
temeierea etică a politicii ateniene, realizată, așa cum se va vedea, în 
spiritul cel mai autentic platonic. Dacă alți autori de epitafe (Lysias, 
Tucidide, Demostene) caută să pună în evidenţă superioritatea siste- 
mului politic atenian ca atare, Platon stăruie, inovînd în această privinţă 
faţă de predecesori și contemporani și singularizîndu-se față de posteri- 
tate, asupra virtuţilor educative ale constituţiei ateniene, asupra semni- 
ficaţiilor morale pe care filosoful le poate degaja din evocarea marilor 
momente ale istoriei politice. Discursul însuși nu țintește la flatarea 
concetăţenilor, ci la stimularea eforturilor lor de desăvîrșire etică. Posi- 
bilităţile multiple, dar în sine fără valoare morală, ale retoricii sînt puse 
în slujba aceluiași scop, dialogul cuprinzînd, implicit și explicit, șio 
critică, de asemenea etic întemeiată, a practicii retorice a vremii. În 
esenţă dialogul dezvoltă, pe marginea unui discurs politic, ideea necesi- 
tăţii de a subordona activitatea politică și arta retorică unui ideal etie. 
Cît privește forma de realizare a exhortației morale în acest dialog, ea 
a fost just caracterizată încă din antichitate de Cicero, Orator, 151: 
popularis oratio ; este vorba deci de o vulgarizare a filosofiei platoniciene 
în latura ei morală, practică, nu de o demonstraţie a adevărului moral 
adresată elitei intelectuale. 

2 Menexenos era fiul lui Demophon, din demul Paeania și descendent 
al unei familii de vază. Discipol al lui Socrate, apare ca un tînăr, vioi 
şi îndrăzneţ în dialogul Lysis și este unul din cei care asistă la moartea 
lui Socrate (Phd., 59 b). Fusese elev al retorului Ctesippos (Ly., 211 c) 
căruia-i era nepot (Ly., 206 d). S-a emis ipoteza că ar fi fost rudă chiar 
cu Socrate sau cu Xantipa, care aveau un fiu cu același nume. Numele 
era însă foarte răspîndit în Atena. Întreaga literatură relativă la Menexe- 


nos la Hanslik, RE, XV, 1932, col. 858. 

3 În text: Bovăevriptov, sala Sfatului (Bov)4). Ea făcea parte din 
Metroon, sanctuarul Mamei zeilor, situat la sud de agora. 


4 În text: maldevarc și pihoooșla. Pasajul a fost interpretat ca o 
aluzie la cei care, asemenea lui Callicles din Gorgias, 484 c urm. vedeau 
în filosofie un divertisment bun pentru tineret, dar nedemn pentru 
oamenii în toată firea, care urmau să se dedice în schimb activităţii 
politice; cf. Wendland, Die Tendenz des platonischen Menexenus, ,,Her- 
mes", 1890, p. 171; H. Raeder, Platons philosophische Entwickelung, 
p. 126, apud Mtridier, p. 52. 


% Din context rezultă că vîrsta lui Menexenos era de circa 20 de ani, 
depășise însă în orice caz virsta de 18 ani a efebiei, moment în care 
tinerii atenieni erau înscriși în registrele demelor lor, intrînd în posesiu- 
nea principalelor drepturi civile și putînd să aspire la o funcţie publică, 
cf. Meridier, p. 5], n. 2; Hanslik, loc. cit. Așa cum au remarcat unii 
cercetători sîntem aici în prezenţa primului anacronism din Menexenos : 
în situaţia evocată de Lysis, Menexenos avea în jur de 15 ani, vîrsta de 
20 de ani o împlinise deci mult înainte de pacea lui Antalcidas (387), 
termen post quem al alcătuirii dialogului de faţă! Ca și celelalte anacro- 
nisme din dialog, pentru care vezi mai jos notele 21 și 156, și acesta 
are rolul unui instrument al ficţiunii literare; prin asemenea procedee 
Platon nu face altceva decît să sublinieze că ideile, de tradiţie socratică, 
pe care le expune îi aparţin. Anacronismul nu poate fi invocat ca argu- 
ment pentru dovedirea inautenticităţii dialogului și nici ca un indiciu 
al caracterului său exclusiv parodistic și satiric; vezi Thurow, pp. 1—2. 


% În text se folosește termenul tehnic 2miuetrms, care desemnează 
pe deţinătorul unei funcții pur administrative, spre deosebire de cel al 
unei funcţii guvernamentale sau politice, numit &pxov. Pentru cei doi 
termeni, v. Glotz, La cită grecque, Paris, 1928, p. 238 și urm. Comen- 
tatorii socotesc însă că aici Platon dă cuvîntului folosit un sens general; 
cf. Meridier, p. 83, n. 2. 


7 Cu această frază sîntem introduși în a doua parte a conversaţiei 
dintre Socrate şi Menexenos care pregătește contactul cu miezul lucrării 
— dialogul funebru. Cîteva precizări despre momentul în care are loc 
dialogul: potrivit tradiției ateniene în fiecare an aveau loc, între zilele 
de 5 și 7 ale lunii pyanepsion (octombrie), ceremoniile funebre de în- 
&ropare a căzuţilor în război ('Emrăqia). Timp de două zile, rămășițele 
celor morţi, închise în zece sicrie, cîte unul pentru fiecare trib, erau 

expuse în public. Un sicriu gol era expus simbolic pentru morţii ale 
căror trupuri n-au mai fost găsite. În ziua de 7 a lunii amintite avea 
loc înmormîntarea în Cerameicos. Cu acest prilej un orator desemnat 
de Adunarea poporului la propunerea Sfatului pronunța un discurs 
funebru (Emirăpioc 26Y06) în amintirea celor căzuți, v. Mtridier, pp. 
52—53; Thurow, VIII și urm. 


8 Om politic atenian, colaborator al lui Thrasybulos, contribuie la 
înlăturarea Celor 30 în 403 î.e.n. și apoi la reconcilierea și pacificarea 
cetăţii. Se pare că a colaborat, sub arhontatul lui Euclide, în 404 
î.e.n. la reforma alfabetului. A compus, se spune, un discurs funebru; 
pe urmele lui Dionis din Halicarnas, unii cercetători moderni au văzut 
în Menexenos o satiră împotriva acestui discurs; cf. Meridier, p. 82, 
n. 2. 


? Personajul a fost identificat cu omul de stat atenian Dion, trimis îm- 
preună cu Conon, în 392 î.e.n., ca ambasador la perși; cf. Xen., Heleni- 


cele, IV, VIII, 13; Mâridier, loc.cir. 


10 Fraza introduce partea esenţială a dialogului pregătitor pentru dis- 
cursul funebru: critica retoricii funebre. Enunţînd ironic principalele 
teme ale acestui gen de oratorie, Socrate — adică Platon — face să se 
nască în sufletul lui Menexenos — deci al cititorului — tensiunea psiholo- 
gică prielnică receptării mesajului de idei din discurs. Pentru motivul 
„sfericirea de a muri în război...”, cf. Tyrtaios, fr. 6/7, 1; 1i., XII, 
243; Callinos, 1, 6—8; Thurow, p. 4 cun. 1. Pentru motivul „,lavda 
celui nevrednic”, cf. I]., IX, 318; Tharow, p. 6, cun.l. 


WU În text: yovrevovow îuâv râs tpuyăc, termen pentru care cf. 
Men., 80 a; Grg., 484a; Phd., 81 b; Pl, III, 412 e; Lg., X,909h, 
XI, 933 a. Ceva mai jos, se spune despre Socrate că e ,,fermecat” el 
însuși, xmAovuevos, cu un termen pentru care cf. Ly., 206b; Pr. 
315 b, 328 d; Smp., 215 c; Phdr., 259a. Pentru cele două cuvinte, 
v. E. des Places, Lexique, |, p. 115 şi 288. În întregimea lor, dialoguri 
aproximativ contemporane ca Protagoras, Gorgias și Luthydemos îi atacă 
necruţător pc retori. Despre forţa persuasivă a discursului: Ap., l1a; 
Pra, 328 d; Grg., 483 e; Smp., 198hb-—e; Sph., 234 c; Phdr., 234d. 
În unele dialoguri această forță c prezentată ca fiind pusă în elujba 
înșelăciunii sofiştilor, ca un factor de abatere a cunoașterii de pe calca 
cea bună: Euthd., 288 b; Smp., 203 a, d; PU., 291 c, 303 c; Phd.,8lb; 
R., 381 c; PRWD., 44c; cf. Thurow, p.6,cun.4. 

13 Situate în lumea subpămînteană, în vecinătatea Cîmpiilor Elysee 
(Hivaa reia), Insulele Fericiţilor (uaxkpov vhoot) erau regiunea 
în care se adunau, după moarte, sufletele oamenilor de bine, pentru a 
se bucura de desfătările superioare ce le erau rezervate pentru veșnicie. 
După unele tradiţii în aceste insule veneau numai sufletele cele mai 
desăvirșite, acelea”care, întrupîndu-se de trei ori, reveniseră după fie- 
care întrupare în Cîmpiile Elysee, cf. Grg., 523b și urm.; R., VII, 
540 h; Pa., Olimpicele, II, 171—19; Hesiod, Munci și zile, v. 166 și 
urm. Ar mai fi existat o insulă a fericiților, Leuke, la gurile Dunării, 
cf. Ranke-Graves, Griechische Mythologie, I, Hamburg, 1955, 31 cc, 
p. 106. 


13 V. supra n. Il. În text: ei ov mpoornatlerc ... 70 Bijropuc. 
Pentru termenul xpoozaitev, cu sensul „a-și bate joc”, cf. Euthd., 278 b; 
285 a; Ig., N, 885c. V. și infra, n. 26. 


14 Cu vremea, discursurile funebre rostite cu prilejul Epitaphiilor 
la Atena ajunseseră la o anumită stereotipie. S-a vorbit de existența 
unui discurs funebru-model (cf. Thurow, p. VIII, cu n. 5). Discursurile 
de acest gen care s-au păstrat (Demostene, LX; Lysias, II; Hiperide, 
VI; Tucia., II, 35—46) vădesc în orice caz izbitoare similitudini de 
compoziţie, ton, conţinut și predilecţia pentru un număr de motive 
devenite locuri comune. Un model al genului pare să fi fost discursul 
funebru datorat lui Gorgias, păstrat numai fragmentar la Maximos 
Planudes și despre care nu se știe dacă era un discurs real sau un exer- 
ciţiu de școală (cf. Mridier, pp. 571—58, n. 10). Este cert că discursul 
funebru din Menexenos pune în vuloare toate locurile comune din epi- 
tafe și urmează ostentativ schema compoziţională devenită tradiţio- 
nală a genului. Aceasta impunea: în prima parte — un elogiu al mor- 
ţilor și al înaintașilor, în a doua — o consolare asociată cu un bocet 
și cu îndemnuri pentru cei rămași în viață. Devenit gen literar, discursu 
funebru a cunoscut o bogată carieră în literatura greacă, fiind folosit 
pentru panegirice, encomii, în tragedie, în oratoria judiciară, în cuvîn- 
tările politice cărora le-a furnizat motive retorice și modele de com- 
poziţie ; cf. Thurow, p. IX, cu n. 4. Este foarte probabil ca retorii să 
fi dispus de discursuri funebre-tip care se cereau numai adaptate momen- 
tului rostirii. S-a afirmat dealtfel că Lysias a compus la cererea lui Archi- 
nos sau a lui Dion, în 387, discursul funebru care ar fi vizat de critica 
din Menexenos (cf. Meridier, p. 82, n. 2). Cît privește discursul cuprins 
în acest dialog, el a fost, după mărturia lui Cicero, Orator, 44, atît de 

apreciat de atenieni încît era rostit în fiecare an în cinstea celor morţi, 
devenind el însuși discursul funebru clasic prin excelenţă. 


16 Cunoscutul om de stat atenian (cca 495—429). 


1 Aspasia, fiica lui Axiochos din Milet, a doua soţie a lui Pericle, 
asupra căruia se spune că ar fi exercitat o puternică influenţă și care 
i-a fost, în orice caz, o statornică colaboratoare. Femeie de o cultură 
Vastă, dispunînd de o judecată sigură în retorică și filosofie, Aspasia 
a fost, în societatea ateniană a vremii sale, o purtătoare a curentului 
înnoitor de idei venit din lonia și care însufleţea cercul lui Pericle. Ca 
atare ea a fost descori ironizată, dacă nu violent atacată, de comedio- 
grafii vremii, purtători de cuvînt ai mentalităţii tradiționale, șocați 
de faptul că o femeie, mai mult decît atîta, o străină de cetate își îngă- 
duia să încurajeze doctrine novatoare și să exercite influență politică. 
Afirmația că Aspasia ar fi învăţat retorica pe Pericle e o simplă anec- 
dotă, care se încadrează în spiritul comic al scenei din dialog. La fel 
afirmaţia că ea ar fi fost profesoara lui Socrate. Pare sigur însă că 
acesta ar fi frecventat asiduu cercul ei; cf. Plutarh, Pericle, 24, unde 
se trimite chiar la acest loc din Menexenos; Xen., Memorab., II, 6, 36; 
economicus. 3, 14; Lucian, Imagines, 17, De saltatione, 25; Athenaios, 
V, 219 c, e, 220c; Hermesianax la Athenaios, XIII, 589 d, 599a—b; 
Judeich s.u. Aspasia, RF, II, 2, 1896, col. 1718—1721. 


17 Connos era un bătrîn citharist care preda copiilor atenieni muzicas 
cf. Euthd., 272 c, 295 d. Unii cercetători au încercat să-l identifice pe 
Connos din Menexenos cu un alt muzician, Connas, ridiculizat în come- 
dia atică, deși acela e arătat ca flautist; cf. Aristofan, Cavalerii, 584. 
Oricum, sensul ironic al afirmației că Aspasia și Connos sînt profesorii 
lui Socrate este evident; cf. Mridier, pp. 78—79 cu bibliografie. ::, 


18 Alături de gimnastică, muzica deţinea un loc esenţial în educația 
copiilor la Atena; cf. Lg., II, 652 şi urm.; R,, 316 e. 

19 Lampros a fozt în realitate un celebru muzician din sec. V î.e.n. 
Este menţionat de Aristoxenos, Frag. 16 W (= Pseudo-Plutarh, De 
musica, 31) ca reprezentant important al stilului „,„vechi”. Se pare că 
el a fost de fapt profesorul lui Socrate; cf. C. Nepos, Epaminonda, II; 
v. U. Klein, KP, III, 1969, col. 473 (care ia însă în serios afirmația 
„scritică” a lui Socrate). 


2 Antiphon, fiul lui Sopbhilos, din demul Rhamnous, născut prin 
480 î.e.n., a fost în realitate unul dintre cei mai de seamă retori atenieni; 

este aşezat pe primul loc în canonul alexandrin al oratorilor. A desfă- 
şurat o lungă activitate de logograf și profesor de retorică, a fost, se 
pare, profesorul lui Tucidide (cf. Tucid., VIII, 68). Către sfîrșitul vieţii 
intră în politică, contribuind la instaurarea regimului antidemocratic 
zis al celor patrusute. După restaurarea democrației este implicat 
într-un proces de înaltă trădare și executat în 411. Stilul său este simplu 
și antitetic, folosește numeroase cuvinte poetice și vădește o mare sub- 
tilitate în argumentaţie. Se păstrează de lu el 3 discursuri judiciare și 
3 tetralogii;, i s-au atribuit și alte opere; v. [H. Girtner, KP, I, 1964, 
col. 398—399. Nu se poate afirma cu certitudine că și Antiphon i-a 
fost profesor lui Socrate; ironia este însă evidentă: înțeleptul declară 
că şi cel care e format de maeștri mediocrii ar putea fi capabil să pre- 
nunțe un discurs bun pentru atenieni — în realitate însă maeştri sîut. 
cei mai renumiţi ai vremii și i-au fost chiar profesori. 


21 Alt anacronism: Aspasia nu putea rosti un discurs în care să se 
refere la evenimente care au avut loc mult după moartea ci, cum ar fi 
pacea lui Antalcidas (387 î.e.n.), menţionată ceva mai jos. Anacronismui 
subliniază caracterul de ficțiune literară al dialogului și nu poate fi 
un indiciu pentru dovedirea caracterului său apocrif. Dealtfel, Socrate 
însuși era mort în 387 î.e.n. și acest al treilea anacronism (pentru pri- 
mul, v. supra, n. 5) subliniază faptul că Platon este cel care vorbeşte 
prin personajul de dialog Socrate; cf. Thurow, p. 2. Faptul de a atribui 
discursul Aspasiei a fost interpretat de unii comentatori ca un avertis- 
ment asupra caracterului său de parodie, asupra lipsei de seriozitate 
în cele afirmate într-însul; cf. Mcridier, pp. 78 —79. Este însă de remar- 
cat, împreună cu alți comentatori, că în majoritatea cazurilor cînd 
tine un discurs, Socrate pretinde că îl reproduce pe al altuia (Smp., 
201 d; Phdr., 244 a). Numai în Apologie, cure are un caracter special, 
Socrate e înfățișat ca rostindu-și propria cuvînture. Este vorba deci 
de o particularitate literară platonică. Pe de altă parte, nici un loc 
din opera lui Platon nu indică ostilitatea sau disprețul lui Socrate faţă 
de Aspasia, al cărei cerc îl frecventase în tinerețe. 


22 Este vorba de celebrul discurs funebru rostit de Pericle în anul 
439 î.e.n. pentru cei căzuţi în războiul cu samienii (Tucid., II, 35—46). 
Unii comentatori au încercat să demonstreze că discursul din Menexenos 
este o parodie a celui atribuit de Tucidide lui Pericle, idee enunțată mai 
întîi, chiar în antichitate, de Dionis din Halicarnas. Este evident că 
între cele două discursuri se pot face numeroase apropieri, indicate expres 

în această frază de Socrate însuși. Discursul în întregimea lui nu poate 
fi însă interpretat în acest fel; cf. Mridier, pp. 79—80. Am tradus 
prin „fragmente” termenul xeptheluuara, pare-se un hapax, prin care 
Thurow, p. 55, înţelege „toţi topii și motivele retorice” comune celor 
două discursuri sau „părţile din discurs tratate nesatisfăcător de Tuci- 
dide” (cf. lat. lima), resturile necizelate din discursul lui Pericle. Thurow 


arată că termenul face parte probabil din limbajul comic. 


33 Altă ironie în spiritul comic al întregii scene. 


24 Subliniere a caracterului fictiv al Aspasiei; cf. infra, 249 e și n. 189. 


25 Menexenos repetă mereu „spune!”, în text ein£, replică tipică 
pentru dialogurile între sclav și stăpîn în comedia atică. Folosind acest 
procedeu, Platon dă primei părţi a dialogului aspectul unei scenete 
comice și face să sporească în cititor tensiunea așteptării discursului ; 
cf. Thurow, pp. 3—5. 


25 În text: 'A1Y' tows uov xaroyeAdoei, dv cot 36Ew mpeoByzne tv 
Em maltev; Meridier, p. 86, traduce maltew prin „s'adonner au 
badinage” și, împreună cu alți comentatori, crede că termenul indică 
esența parodistică a discursului; acesta ar fi o glumă satirică, un zalyvtov 
(„badinage”, o „plaisanterie”, cf. Mtridier, p. 55). Thurow, p. 57, 
care consideră discursul o expunere serioasă a ideilor lui Platon, își 
explică folosirea lui ralev prin caracterul de mal:/vtov, de joc al discursu- 
lui în viziunea lui Platon, abundența de zExvaL 6nropuxul, de procedee 
retorice, impusă de caracterul de discurs funebru al cuvîntării lui Socrate 
ținut a se conforma regulilor genului nu impietează însă asupra fondu- 
lui de idei al acestui zolyvtov. În forma a ceea ce el însuși consideră 
un joc Socrate-Platon expune un întreg program etic și politic. Credem 
că felul în care e folosit aici ratCerv impune interpretarea lui ca „a se juca” 
în sensul de „a se copilări”, ca în expresia analoagă din Gorgias, 485 b: 
2mevdăv 8ă îân mpeofwrepos dv &văpuoroc Er plAocoeii, xaraYEAeoTov, 
& Xonpores, rd Xpiiuo viyverar, xal boye 6uoubrarov măoxw pic Tov 
priocogodvrus Gonep mpts rob wWedAitoutvove* xal maltovrac. (ra 
uâv Yăp mauălov Two, 4 Er. mpooTue. Giohtyeodat or, ... Xalpe 
Callicles considera în locul citat filosofia ca pe o ocupaţie vrednică 
de interesul tineretului, nedemnă de un om matur. Vedem așadar în 
afirmația lui Socrate nu o indicație asvpra caracterului de joc retoric 
al discursului, ci, dimpotrivă, un avertisment ironic asupra fondului 
filosofic al acestuia. E o replică adresată și aici, ca și în Gorgias, sofiș- 

tilor de tipul lui Callicles. Traducînd verbul zatGewv prin „,s'adonner 
au badinage”, Mâridier se lasă influențat și de verbul xpooraltetv, „a-și 
bate joc” de mai sus (235 c), cf. n. 13. Jocul de cuvinte nu ne apare 
mai puţin savuros în interpretarea noastră. Pentru sensurile lui zatGev, 
v. E. des Places, Lexique, II, p. 398, unde lipsește o trimitere la Mene- 
xenos. 


2? Această frază încheie scena comică din dialog. Dansul, aici pomenit, 
nu este însă un simplu motiv comic. El constituia o parte importantă 
din pregătirea gimnastică a copiilor atenieni, alături de luptă; cf. Lg., 
651. b și urm. și comentariile lui A. Dits din Introducerea la vol. | din 
ediția des Places, „Les Belles Lettres”, 1951, pp. LVI—LVII. După 
Xen., Banchetul, II, 19, Socrate practica dansul în fiecare dimineață 
ca un exerciţiu gimnastic și a fost surprins o dată dansînd de Charmides; 
cf. Meridier, p. 86, n. 2. 


28 Începutul ex abrupto al discursului lui Socrate contrazice legile 
retoricii. La Tucid., II, 35, Pericle începe prin a sublinia importanța 
discursului funebru; cf. Arist., Rhet., 1415 a și urm., despre prooimion ; 


Thurow, p. 16. 


29 Adică toate actele solemne și rituale legate de ceremonia înmor- 
mântării. 

30 Referirea la întemeierea legală a discursului e un loc comun în 
discursurile funebre ; cf. Tucidide, II, 35, 1; 35, 3; 46, 1; Lys, II,1; 
Demostene, IX, 1 și 2; v. Thurow, p. 12. 


31 În text: 25, în opoziţie cu Ecyw, „prin fapte” de mai sus; anti- 
tezele, procedeu retoric de bază, abundă în discursul din Menexenos. 
Antiteza )6yos—Eeyov, Ma., 236 d—e, 244a (cf. Tucid., II, 35,1; 
40,1; 40,2; 41,2; 46,1; Lys., II, 5; 19), ovos—vuos (natură-lege), 
Mx., 239 a; 245d (ef. Lys., I[,61), za pv — ară Sodarrav (pe 
uscat — pe mare), Mz., 241 a—c; Tucid., IT, 41,4; 39,3; Lys., II, 2; 
29), Blyo. — moiol (puţini-mulţi), Mz., 241 b (cf. Lys., II, 24; 317; 
41; 56). Asupra acestei chestiuni, v. Thurow, p. 33, cu n. 6; Mâridier, 
pp. 69—70, n. 1. 


3 Exigenţa frumuseţii discursului și a echivalenţei dintre cuvîntul 
vorbitorului și măreţia faptelor lăudate este enunțată și ea, adesea, în 
prooimion, de autorii de epitafe: în Menexenos apare de mai multe ori, 
ca o captatio beneuolentiae (237 a; 339 c; 239 c; cf. Demostene, LX, 10). 

32 În text uviun, vocabulă caracteristică pentru discursurile funebre ; 
cf. Mx., 239c; 241la; 243 c; 244 a; 246 a—hb; 249a; Demostene, 
LX, 6; 9; 12; Hiperide, VI, 4; 6; 8; 30; 34; Lys., II, 3; Tucid., 
II, 36, 1, v. Thurow, p. 15, n. 1. 


34 În text: x6ouos, „onoare, podoabă, glorie”. Exprimată și prin 
verbul xoouetv, „a onora, a glorifica, a cinsti”, folosit pentru a indica 
activitatea oratorului care rostește discursul funebru, noţiunea de cin- 
stire a amintirii morților apare adesea în epitafe: Mx., 2317 c; 239c; 
246 a; 248 c; Tucid., II, 42,2; 46,1; Demostene. LX, 13, v. Thurow, 
p. 15, n.). 

% În cuvîntările funebre se repetă expresiile care indică nuanţat 
caracterul lor de elogiu, aici Erouveiv, „a lăuda”, pentru care cf. Mx., 
243 d; 246 a; 2417 e; Demostene, LX, 3; 12; 13; 33; Hiperide, VI, 15, 
30, 33, 34; Lys., II, 66, v. Thurow, pp. 14, n.6. 


3% În text: metoda, iv râvâe dperiv mapaxedevbuevos. Cuvîntul 
doeri, »virtute”, tradus de noi și cu „„vrednicie”, este foarte frecvent 
în discursurile funebre (cf. Mx., 239 a—b, d; 240 d; 241 c; 243 a,c,d; 
246 e; 247 a; 249b; Tucid., II, 35,1; 36,1; 37,1; 40,4 etc.; Lys., II, 
1—2; 6; 10; 20 etc.; Demostene, LX, 1; 2; 3; 12 etc.; Hiperide, 
VI, 3; &; 9 etc.). Potrivit lui Aristotel, discursul de laudă trebuie să 
așeze în centrul său măreția virtuţii (Rhet., 1367 b 28), v. Thurow, 
p. 18, cu n. 5. În discursurile funebre păstrate apar foarte frecvent 
și alţi termeni din vocabularul eticii, desemnînd calitățile celor morți. 
Thurow, p. 18, n. 6, prezintă o interesantă statistică din care reiese, 
în raport cu frecvenţa termenilor respectivi, preferința autorilor pentru 
o calitate sau alta, se conturează idealul lor moral. În Menexenos preva- 
lează termenul general &perf), alături de care întîlnim ooeppoovvr (243 a). 
Statistica lexicală reflectă astfel unitatea concepţiei morale care inspiră 
mesajul discursului, o puternică stilizare în exprimarea ei, năzuința 
spre esenţializare și o sobrietate în formulare care ni se par tot atîtea 
argumente împotriva celor ce văd în acest discurs o parodie. Între 
termenii care apar la alți autori amintim: âvâpela, „„bărbăţie, vitejie” 
(Tucidide, Demostene, Hiperide), dv5paya9a, curaj” (Tucidide, Hipe- 
ride), epiyno, înţelepciune” (Dernostene, Hiperide), Â.xatoovvn, 
„„dreptate” (Tucidide, Demostene, Lysias, Hiperide), e.horiuia, „ambi- 
ţie nobilii” (Demostene). 

32 În text: mapauvYobuevos. În scurta dispositio de aici, oratorul 
anunţă, extrem de precis, diviziunile discursului său. Ele sînt cele tra- 

diţionale în epitafe: 1. elogiul morţilor (Era.voc râv reredevxbruv) și 
2. exhortaţia adresată celor vii (ropulveots râv (ovrwv) cu subîmpărţi- 
rile ei — îndemnul către tineri (zopaxt)svots) și mîngiierea (ropoiv$ia) 
bătrânilor; cf. Hiperide, VI, 3. Tucid., II, 36, 4 așează dispositio după 
scurta evocare a faptelor strămoșilor; Lysias și Demostene renunţă 
la ea, înlocuind-o prin protheseis pentru fiecare diviziune a discursului, 
cf. Thurow, pp. 16—17. 


38 În text: &văpec &yatol, „oameni buni, oameni de bine, bărbaţi 
vrednici”. Așa sînt numiţi întotdeauna în epitafe cei morţi (cf. Tucid., 
II, 35,1; Lys., II, 3; 5; 8 etc.; Demostene, LX, 1; 2; 34; Hiperide, 
VI, 1; 8 etc.). Întilnim și pe &yaol singur (Mz., 242 e; ăporo, 243 c; 
246 c; Demostene, LX, 16). Alteori se folosește emfatic rotodzot (Tucid., 
II, 42,2; Lys., II, 10, 44 etc.; Demostene, LX, 25, 32, 35) ca în Mx., 
242 d. Numai la Demostene, LX, 7 se află formula xahoxăyadot, v. 
Thurow, p. 12. 


39 Întrebări retorice cu rol de captatio beneuolentiae, făcînd trecerea 
de la prooimion la discursul propriu-zis. Pentru alte modalități ale acestei 
tranziţii v. Thurow, p. 20. 


40 În text: nord pvow, cf. Demostene, LX, 5, unde însă a urma firea 
ca principiu ordonator al discursului înseamnă a prezenta evenimentele 
cronologic. Sensul afirmației din Menexenos este mult mai profund. 
A urma firea înseamnă aici a explica de ce și cum au ajuns să fie 
ăvâpec âyadol, strămoșii. În felul acesta și urmașii vor învăța cum să 
devină ei înșiși astfel de oameni. Platon arată astfel că scopul principal 
al discursului este edificarea morală și, totodată, cum se va vedea mai 
departe, relevă ascultătorilor predispoziţiile naturale pozitive, din 
punct de vedere etic, ale atenienilor. Elogiul strămoșilor devine un 
instrument pentru educarea contemporanilor. Este surprinzător că 


mulţi comentatori care au adoptat teoria „parodistică” 


despre discursul 
din Menexenos, au trecut cu vederea acest aspect, acum temeinic ana- 


lizat de Thurow, pp. 17, 42 și urm. 


41 În text: Zynoprălouev. Am tradus dyxopudtew prin „a slăvi” 
pentru a marca diferenţa de grad între acţiunea de celogicre indicată 
de el și cea exprimată prin Exarveîv, cf. Prt., 346 b: Emarwtoo, val 
toxomdoat; Ti., 21 a: riv 9edv... vuvodvrac Epxouileiv; v. d. as. 
Hiperide, VI,1; 15; 33; 34. Ca și în alte discursuri funebre, caracterul 
de laudă al cuvîntării este indicat de la bun început (cf. Lys., II, 1; 

2; Demostene, LX, 1; Hiperide, VI, 3; Tucid., II, 35, 1), v. Thurow, 
pp. 14 și 16. 

42 În text: ebytveta. Elogiul nobleţei înăscute a atenienilor este făcut 
de Platon mai amănunțit și mai explicit decît de alţi autori; pentru 
obligativitatea de a o lăuda cf. Arist., Rhet., 1309 b 18: 3) 3' eb-peveuă 
svruu6ns poyâvov Eorlv; Thurow, p. 21. 

43 În text: popi, „„hrană” și „creştere”, — termenul e folosit în 
ambele sensuri aici de Platon. 


44 În text: modela, cf. Demostene, LX, 16; Hiperide, VI, 8—9. 


45 În text este vorba de r&v Epyov mpătis, „înfăptuirea faptelor”. 
În această nouă dispositio referitoare la elogiul strămoșilor și al celor 
morţi regăsim cele trei diviziuni tradiţionale ale  encomiului: 
Evoc, zoudela şi pya — cf. Demostene, LX, 3; Thurow, p. 21. Mâri- 
dier, p. 59, vede în respectarea atît de strictă a schemei tradiţionale 
în Menexenos un act ostentativ menit a pune în lumină caracterul sati- 
ric, de parodie al discursului. 


45 În text se folosește cuvîntul poetic immivg, cf. Eschil, Perșii, 
243; Hdt., |, 78. 


47 Cf. Hdt., VII, 161: uodvor 8 E6vres ov ueravdora; Xen., Memo- 
rab., 3, 5, 12; Demostene, LX, 4; Lys., II, 17; Hiperide, VI, 7; Thurow, 
p. 22, n. 1 şi 2. 


45 În text: abrâx9oveg. Elogiul autohtoniei atenienilor este o temă 
comună tuturor discursurilor funebre, cf. Lys., II, 17, 43; Demostene, 
LX, 4; Hiperide, VI, 7, și d. as. Criti., 109d; Aristofan, Viespile, V, 
1076; Hdt., VII, 161; Euripide, Medeea, 825 și urm.; Ion, 267 etc. 
V. Thurow, pp. 22 și 137; Meridier, pp. 57 și 88, n.1. 


49 Cf. Demostene, 60, 4. 


50 Cf, Lys., II, 17; Demostene, LX, 5; Isoc., IV, 25; Licurg, Îm potriva 
lui Leocrate, 21, 47, 85. În Ti., 23 d, se face aluzie la legenda nașterii 
lui Erichtonios din Gaia și Hefaistos, întemeindu-se pe aceasta afirmaţia 
că Atena e mai veche decît Egiptul; cf. d. as. R., 470 d. În legătură 
cu acest motiv retoric, v. Mtridier, p. 57; Thurow, pp. 22 şi 137. 


s1 Cf. Demostene, LX, 5 care îl imită pe Platon. Spre deosebire de 
alţi autori Platon nu apelează, după motivul autohtoniei, la acela al 
continuității locuirii Aticei; cf. Tucid., II, 36, 1; Isoc., IV, 24; Xen., 
Memorab., 3, 5; 12; Demostene, LX, 4; v. Thurow, p. 22. 

52 Invocarea tuturor oamenilor în elogiu este un motiv frecvent în 
epitafe: Lys., II, 1; 2; 3; 4; 10; 16 etc.; Demostene, LX, 4; 5; 17]; 
23; Hiperide, VI, 29 și în Mx., 239 a—b; 240a; 243 d; cf. Thurow, 
p. 26, n.6. 

53 În text: uaprvpet. Invocarea în sprijinul afirmațiilor a uaor măr- 
turii, rexufipte, onuela, udprupec, este alt loc comun retoric; cf. Tucid., 
II, 39,2; 41,2; 41,4; 42,1; Lys., II, 28; Demostene, LX, 5; Hiperide, 
VI, 1; 2 și în Mx., 237e; 238a; 244b; 246 cc, v. Thurow, p. 20. 

54 Aluzie la legenda potrivit căreia Atena și Poseidon s-au certat 
pentru stăpînirea Aticei. Înfigîndu-și tridentul în pămîntul Acropolei 
ateniene, Poseidon a făcut să ţîșnească pe dată un izvor de apă. Ceva 
mai tîrziu, în vremea regelui Cecrops, Atena și-a îngăduit să facă să 
apară lîngă izvor un măslin, cel dintîi cunoscut pe solul Aticei. Furios, 
Poseidon a provocat-o la duel. Zeus a înlocuit lupta printr-o judecată 
a zeilor. Martor a fost Cecrops. Cu o majoritate de un vot, zeii au atri- 
buit Atena zeiţei cu același nume întrucît a reieșit că ea făcuse un 
dar mai frumos decît Poseidon oamenilor. Scena disputei dintre Atena 
şi Poseidon era figurată pe un fronton al Partenonului, cf. Hdt., VIII, 
55; Xen., Memorab., 3, 5, 10. În Criti., 109 b, Platon respinge legenda 
pe motiv că zeii, ființe desăvîrşite, nu se pot certa între ei; se afirmă 
că împărțirea pămîntului între zei a fost făcută pașnic. Pe baza contra- 
dicţiei între cele două texte platonice, unii comentatori au conchis că 
locul din Menexenos e o dovadă de caracterul parodic al scrierii, cf. 
Mridier, pp. 57 şi 64—65. Argumentul nu este concludent. Așa cum 
arată Thurow, p. 138, trebuie să ţinem seama de caracterul diferit 
al celor două dialoguri: Menexenos este o operă de vulgarizare și dis- 
cursul cuprins în el, respectînd legea genului retoric, implică folosirea 
unor locuri comune ca legenda certei dintre Atena și Poseidon, pe cînd 
Critias este o lucrare filosofică, unde superstiţiile și legendele populare 
nu au ce căuta. Dealtfel, sensul legendei nu este combătut nici în 
Critias, unde se face, în alţi termeni, elogiul aceluiași pămînt atenian. 
Tema excelenţei acestui pămînt apare și în Ti., 24c. 

55 Pentru această „definiţie a omului”, cf. Ti., 42a: (wuwv 7d 9eo- 
oeftorarov; 4lc—d: 3lug xat duiv (sc. roîc Seoic), Emeodou; Lg. 
X, 902 b: Beooeftorarov... răvruv ov &vBporoc; Pri., 322a; v. 
Thurow, p. 138. 

56 Pentru vechimea Atenei, cf. Ti., 23 d. Potrivit legendei, Demeter 
ar fi dăruit lui Triptolemos, fiul lui Celeos, la Eleusis, primul bob de 

grîu și l-ar fi învățat agricultura; cf. Ranke-Graves, Griechische Mytho- 
logie, I, 24, pp. 11—80. 

57 Pentru comparaţia între femeie și pămînt, v. Lg., 740 a; Plt., 274 a. 

5 În Crizi., 110 e și urm,, fertilitatea solului atic este înfățișată ca 
ieșită cu totul din comun atît sub raportul cantităţii cît și al calității 
roadelor; se specifică însă că producția a scăzut în epoca autorului 
sub raport cantitativ. În vremea lui Platon producţia de grîu a Aticei 
nu permitea exportul, acesta fiind chiar interzis. Afirmația din Menexe- 
nos nu poate fi invocată ca argument în favoarea teoriei „parodistice”; 
ea se referă la trecutul îndepărtat, în concordanţă cu Criti., loc. cit. 
Prezentarea” Atenei ca aizuog &ya9dGv, ssizvor de lucruri bune, de bine- 
faceri”! este un motiv retoric frecvent în epitafe (Tucid., II, 40, 4; Lys., 
II, 10; Demostene, LX, 5; Hiperide, VI, 5; 9, 14; cf. infra, 244 b—d 
și urm., Thurow, p. 23, cun. 5). 

5 Autorul are în vedere folosirea uleiului de măsline pentru ungerea 
luptătorilor și celor care fac exerciţii gimnastice. Introducerea măsli- 
nului în Atica era atribuită, cum am văzut mai sus, n. 54, zeiței Atena. 
În realitate măslinul este de origine libiană, ceea ce concordă cu mitul 
originii libiene a zeiţei. La Atena, chiar în secolul al II-lea e.n., se arăta 
pe Acropolă vizitatorilor măslinul făcut să răsară de Atena; cf. Ranke- 
Graves, Griechische Mythologie, I, p. 52, n. 4. 


60 Este vorba de zeii olimpieni ale căror nume nu puteau fi pome- 
nite într-un discurs funebru. louev Yăp, tradus de noi prin „le știm de- 
altfel” sau „le știm desigur”, a fost considerat de Wilamowitz, urmat 
de Mfridier în ediţia sa, o interpolare ce falsifică sensul frazei; Wila- 
mowitz traduce expresia prin „căci le știm”. Rolul zeilor în „educarea” 
atenienilor este expus în Timaios şi Critias : primii conducători și edu- 
catori ai atenienilor au fost Atena și Hefaistos (Ti., 23 d—24 e; Crizi., 
109 c și urm.), cf. Thurow, pp. 138—139. 


îi Cf. R., 4l4e 1 și nota precedentă. De remarcat că de la origine 
armele atenienilor sînt destinate, în viziunea lui Platon, apărării ţării, 
nu cuceririlor. 


62 Elogiul constituţiei ateniene este, și el, un loc comun în discursurile 
funebre; cf. Tucid., II, 371—41; Lys., II, 18—19; Demostene, LX, 
25—26. 


+3 Compararea formei de guvernămînt, zoMrela, cn o hrană, Tpoș”), 


este o particularitate a lui Platon, prea puţin luată în seamă de comen- 

tatori. Aşa cum se va vedea mai departe, Platon pune accentul pe 
funcția educativă a constituţiei ateniene, vorbeşte despre forma de 
guvernămînt a Atenei mai curind ca de un ideal ce reclamă efortul 
moral al omului decît ca de o realizare excelentă, așa cum se întîmplă 
în cazul celorlalți autori de epitafe; cf. Tucid., II, 37,2; Lys., II, 18; 
Hiperide, VI, 25, v. Thurow, pp. 24 şi 56—57. 


4 În text: ăyadol. Înţelesul frazei este că bunele însușiri ale cetă- 
ţenilor atenieni se datorează în mare măsură formei de guvernămînt 
create de înaintași, ei sînt cu adevărat buni în măsura în care nu se 
abat de la normele vechii constituţii ateniene. Nu reiese din text că 
în contemporaneitate aceste norme sînt puse integral în practică, așa 
cum afirmă Platon despre Atena timpurilor mitice în Ti., 23 e și urm.; 
Criti., 110 b şi urm. sau despre Atena războaielor cu perșii în Lg., 698 b. 
Idealizînd constituția Atenei, Platon nu o face în raport cu alte cetăți 
(cf. Tucid., II, 37 și urm. — în raport cu Sparta), ci proiectînd idealul 
în trecut, v. Thurow, pp. 56—58, 142—143. Este de asemenea de 
remarcat faptul că Platon nu leagă strict pe âyaYol, „buni, vrednici”, 
de îjusis, noi” sau de mdvrec, toţi”. Formularea rămîne oarecum 
nedeterminată; ea vorbește despre existența premisei necesare pentru 
afirmarea oamenilor ca âya%ol, nu despre realitatea absolută a acestei 
afirmări, cf. Thurow, pp. 57—58 și p. 26. 


% În text: proroxpazie, tradus de Robin prin „le gouvernement des 
meilleurs””, de Mâridier prin „le gouvernement de l'€lite”. Prezența 
cuvîntului aici nu este cerută în chip necesar de context; se bănuiește 
o interpolare, v. Thurow, p. 123,n. 1. 


66 Rezerva formulată de Platon denotă caracterul serios al discursu- 
lui din Menexenos. 


47 În text: uer' evăoElac zAt%ove ăporoxparia. Definind astfel forma 
de guvernămînt a Atenei, Platon se distanțează net de ceilalți autori 
de discursuri funebre care fac îndeobște elogiul democraţiei (3nuoxparriat) 
ateniene; cf. Tucid., II, 37,1; Lys., II, 18 și 61; Demostene, LX, 26. 
Totodată el evită în acest fel contradicţiile lui Tucidide care, deși e 
conștient de caracterul relutiv al democrației ateniene (cf. Tucid., II, 
65, 9) îl face pe Pericle să ascundă acest lucru în discursul său (II, 37, 1), 
v. Thurow, pp. 24—25. Originalitatea vederilor asupra formei de guver- 
nămînt a Atenei din discursul lui Socrate denotă caracterul său de 
autentică expunere a doctrinei platonice. 


328 


NO'IE LA MENEXENOS 





% În text: BaoAc. Platon se referă fie la arhontele cu funcţii mai 
ales religioase care purta acest titlu, fic la totalitatea arhonţilor, cf. 
Mâridier, p. 90, n. 1. 


% În sensul că poporul este deținătorul autorității supreme în stat. 


%0 Cf. Tucid., II, 37, 1. Mâridier, p. 65, crede că expresia 
“os del 66Eociv &plororc elvu tradusă de noi prin „celor care se vădesc 
a fi cei mai vrednici” are un sens ironic: nu cei ce sînt vrednici, ci 
aceia care par astfel primesc magistraturile. Interpretarea suprasolicită 
textul. Amintim că verbul Goxetv, „a părea, a socoti potrivit” era 
larg folosit și în decretele oficiale, de stat, cf. formula E5oEe zf, fPov- 
13 x 24 Gu, „adunarea poporului și sfatul au hotărît”; am putea 
vedea aici o aluzie la această formulă. 


îi Cf. Thurow, pp. 131—132. 


73 În text: alrle 2 fuiv râs modurelag robe î EE toov yEvear,. E5 
toov, deopotrivă”, arată aici, după cum se vede din context, nu 
numai egalitatea juridică, dată de nașterea ca oameni liberi a cetăţe- 


nilor atenieni, ci și consangvinitatea lor, omogenitatea de neam. 


7% În text: zavzoBuzol; cf. Lg., 108 d; R., 381 c, 561 e. Aici este 
vorba de unitatea de origine a locuitorilor care în Legile, loc. cis., apare 
drept o premisă favorabilă pentru fondarea cetăţii ideale; cf. Thurow, 
p. 134. 


14 În text: &voua)oL, s„inegali, lipsiţi de omogenitate”, cf. Lg., 113 b, 
unde se recomandă căsătoria între persoane de asemenca condiție și 
temperament încît cetatea să nu devină o r6irg dvouaAoc, ci bogăția 
să fie repartizată omogen. 


“5 Formele de guvernămiînt sînt ăvouaiot zodreiar, v. nota prece= 
dentă. Jocul de cuvinte nu este singurul argument al raționamentului, 
cum crede Mfridier, p. 69, n. 4. Ideea că la baza regimului politic 
atenian stă comunitatea de origine a locuitorilor Atenei este o idee 
centrală a elogiului, ce se încadrează armonios în doctrina platoniciană 


în genere, cf. Ti., 58 a. 
75 Cf. Lg., 112 e şi urm.; Thurow, p. 135. 


1? Ideea că frăţin întemeiază unitatea cetăţii se regăsește în R., 
463 a—c, cf. Thurow, p. 135. Ideea că e de preferat ca locuitorii cetăţii 


ideale să aibă o origine comună, în Ig., 708 d. 

7% În text: icoyovla, după Friedlânder, II, p. 331, un termen forjat 
de Platon; cf. Thurow, p. 133, n. 3. 

% În text: 1) tooyovia îuăc î) xară& pvotv ioovoulav dvoyudte, Unreiv 
vară vâuov. Pasajul, deosebit de important, ne relevă că, potrivit lui 
Platon, egalitatea în faţa legilor este obiectul unei perpetue aspirații, 
nu o realitate de fapt în viaţa politică ateniană. În al doilea rînd afir- 
maţia de mai sus arată că natura, generatoare a omogenităţii atenieni- 
lor, oferă doar premisele pentru ca aceștia să-și dezvolte virtutea, 
dperi, în ordinea legilor, a acţiunii omenești conștiente. În sfîrşit celebra 
egalitate „„democratică” ateniană nu poate exista decît într-un cadru 
legal, ea nu poate fi concepută în afară de v6uoc, sslege”'. Pasajul se 
recomandă ca un concentrat de platonism etic și politic, cf. Thurow, 
pp. 140—143. 


% În text: Szelxevv &AIjdotc... &periis B6En) xal ppovijoene. Egali- 
tatea promovată de Platon nu este una aritmetică, ci una geometrică, 
după propria-i definiție; cf. Lg., 157 b—e (d.as. 737 c și 144 c) şi Grg., 
508 a: echitatea cere să se dea oamenilor care se disting prin virtute 
și educaţie cinstiri mai mari decît celorlalţi (Lg., loc. cit.), v. Thurow, 
p. 141. 


81 În text: Ev ndom EhevOepla, cf. Grg., 452 d, unde sofistul susține 
că puterea de a convinge a retoricii dă oamenilor libertatea și-i face 
totodată stăpîni ai concetăţenilor lor. Este evident contrastul dintre 
această idee și cele susținute pînă aici de Socrate, deci de Platon. Pentru 
acesta din urmă, libertatea deplină la care sînt hărăziţi prin natura 
lor atenienii, uniţi prin comunitatea şi omogenitatea lor înnăscută, 
se realizează în cadrul legal al formei lor de guvernămînt, ce presupune 
rolul conducător al oamenilor distinși, cu reputația virtuţii și a înţelep- 
ciunii. 

82 Spre deosebire de Tucid., II, 37; 40; 42, Platon nu stăruie asupra 
vieţii private și a felului în care s-a manifestat în acest domeniu vred- 


nicia celor morţi. 


83 După ce a elogiat *yEvoc și modela atenienilor, oratorul trece acum, 
potrivit planului anunțat în dispositio (237 b) la înfățișarea faptelor 
lor, Eprya. Prezentarea acestor fapte e precedată aici de o prothesis în 
care se enunță ideea fundamentală din elogiu: atenienii au luptat 
întotdeauna pentru libertatea (2hevepla) Greciei, fie împotriva barba- 
rilor, fie împotriva altor eleni. Tipic pentru Platon este faptul că el 

prezintă în această lumină și evenimentele din epoca mitică. lilecu e 
subliniată insistent în tot cursul discursului (239 d; 240e; 2llc e; 
242 a, b,c,d; 243 a,c; 244 d-e; 245 b—e). Ea dictează și selecţia 
faptelor evocate: Platon nu-și propune să facă o expunere istorică, ci 
să ilustreze, prin exempla luate din istorie o ideologie, făcind “operă 
de propagandă și, mai ales, de educaţie. Discursul este foarte ordonat: 
două noi protheseis vor precede înfățișarea evenimentelor din războaiele 
cu perșii (239 d) și a celor inter-grecești (241 e—242 a). Evocarea fie- 
cărui eveniment, mai pe larg sau mai pe scurt, va fi urmată de o apre- 
ciere asupra lui, de o morală care-i pune în evidență semnificația și 
valoarea educativă. Ideea că atenienii sînt protagoniștii libertăţii Gre- 
ciei apare și în alte discursuri funebre ; cf. Tucid., II, 40, 5; Lys., II, 25; 
41; 41; 68; Demostene, LX, 18; 23—24; Hiperide, VI, 4—5. Nicăieri 
însă ea nu deţine locul central pe care i-l rezervă Platon, încît ni se 
pare greșită încercarea de a vedea și aici o simplă parodiere a epitafelor, 
cum face Mtridier, p. 58, v. contra Thurow, p. 27 și urm. 


84 Captatio beneuolentiae, cf. Lys., II, 1. 


85 Fumolpos era fiul lui Poseidon și al fiicei lui Boreas, Chione. După 
o serie de peripeții dramatice Eumolpos ajunge în Tracia, unde com- 
plotează împotriva regelui Tegyrios și este nevoit să se refusieze la 
Eleusis. Căindu-se pentru greșelile lui, el devine preot al misterelor 
Demetrei și Persephonei. A inițiat în misterele eleusine pe Heracles 
și l-a învăţat să cînte din liră. Iertat în cele din urmă de Tegyrios, ajunge 
succesorul lui pe tronul Traciei. Cînd între Atena și Eleusis izbucnește 
un război, Eumolpos pornește cu o mare oștire tracă în ajutorul eleusi- 
nilor. În numele lui Poseidon, pretinde tronul Aticei. Regele Erechteus, 
consultînd oracolul, primeşte porunca de a-și sacrifica fiica, pe Otionia, 
jertfind-o zeiţei Atena, în vederea obţinerii victoriei în luptă. Odată 
cu Otionia se jertfesc, prin sinucidere, surorile ei Pandora și Protogonia. 
Atenienii înfrîng pe Eumolpos, care este ucis de Erechteus. Dar Posei- 
don însuși sau Zeus, la rugămintea lui, se răzbună ucigîndu-l pe,Erech- 
teus. După victorie, devine rege al Atenei Ion, cel care condusese armata 
ateniană. Fiul lui Eumolpos, Keryx, ajunge preot al misterelor în 
Eleusis. Eleusinii se supun atenienilor, păstrîndu-și însă controlul asupra 
misterelor. Fiicele lui Erechteus au făcut obiectul unui cult la Atena, 
cf. Ranke-Graves, Griechische Mythologie, I, 41, pp. 149—151. Aluzia 
la legenda lui Eumolpos este un motiv retoric frecvent, cf. Xen., Memo- 
rab., 3, 5, 10; Tucid., II, 15,1; Isoc., IV, 68; Demostene, LX, 8. 

8% Platon se referă la lupta atenienilor împotriva Amazoanelor. 
Legenda este transmisă în mai multe versiuni. Pricina invaziei Amazoa- 
nelor în Atica a fost răpirea reginei lor, Antiope, de către Teseu, care 
o ia de soţie. După unele tradiţii, Amazoanele, conduse de sora reginei 
răpite, Oreithya, au venit asupra Atenei după ce s-au aliat cu sciţii, 
au trecut Bosforul cimerian și apoi Dunărea, au străbătut Tracia, Tesa- 
lia și Beoţia. După alte tradiţii, au venit în Tracia prin Frigia. Victoria 
lui Teseu asupra 'Amazoanelor s-ar fi produs în luna boedromion (sep- 
tembrie-octombrie); în amintica evenimentului, atenienii serbau așa- 
mumitele Boedromii. La Atena exista și un sanctuar al Amazoanelor, 
Amazoneion, cf. Ranke-Craves, Griechische Mythologie, I, 100, pn. 
320-— 323 ; Plu., Teseu, XXVI—XXVIII; Hdt., IX, 27; Xen., Memorab.. 
3, 5, 10; Lys., II, 4—6; Demostene, LX, 8; Isoc., IV, 68—170. 

8? Praeteritio de aici lasă să se presupună alte fapte de glorie săvir- 
şite de atenieni, probabil din vremea lui Teseu. Exempla din epitafe 
erau probabil canonizate în vremea cînd scria Platon ; cf. Xen., Memorab., 
3, 5, 10; Hdt., IX, 27; v. Thurow, p. 30, n. 2. 

88 Aluzie la expediția celor șapte împotriva Tebei, cetatea înteme- 
iată de Cadmos. Expediția a fost provocată de refuzul lui Eteocle, fiul 
lui Oedip şi al locastei, de a împărți domnia cu fratele său, Polinice, 
așa cum se înț+leseseră. Polinice face apel la Adrast, regele argeenilor 
și socrul său care-i vine în sprijin cu o mare oştire. Cei șapte conducători 
ai armatei au fost Polinice, Adrast, Tideu, Capaneu, Hippomedon, 
Ampbhiaraos și Parthenopaios. După ce, într-un duel, Eteocle și Polinice 
se ucid unul pe celălalt, comanda trupelor tebane revine lui Creon. 
Bătălia era pierdută de argeeni, dar Creon refuză să le îngăduie să-și 
ridice morţii. Adrast cheamă atunci în ajutor pe Teseu, regele Atenei. 
Acesta cucerește Teba și dă pe morţi rudelor lor. După Philochoros, 
citat de Plu., Teseu, XXIX, Teseu nu i-a înfrînt în război pe tebani, 
ci i-a convins pe cale pașnică să îngăduie ridicarea morților; aceasta 
ar fi prima înţelegere din istorie pentru ridicarea celor morţi; cf. Ranke- 
Graves, Griechische Mythologie, II, 106, pp. 13—18. Aluzia la inter- 
venţia lui Teseu este un loc comun retoric; cf. Hdt., IX, 27; Lys., Il, 
1—10; Demostene, LX, 8; Isoc., IV, 54—55. 


%2 După moartea lui Heracles, Alemena mama sa, i-a luat cu sine în 
Tiryns pe unii dintre copiii eroului. Alţii au rămas în Teba și Trachis. 
Euristeu, regele Micenei argeene, decide să-i izgonească pe Heraclizi 
din Grecia, de teamă că, ajungînd la maturitate, îl vor răzbuna pe tatăl 

lor. Trimite deci o solie la Keyx, regele din Trachis, cerîndu-i să-i predea 
lui pe copii. Neputind să-i ajute, împotriva lui Euristeu, Keyx îi lasă 
pe Heraclizi să părăsească orașul. Dintre toate cetăţile grecești numai 
Atena are curajul să-i primească și să-i ocrotească pe copiii eroului. 
Atenienii ajung astfel la război cu Euristeu, pe care-l înfring. Este pri- 
mul război al Atenei cu peloponezienii; cf. Ranke-Graves, Griechische 
Mythologie, II, 146 a—c, pp. 198—199. Episodul găzduirii și ocrotirii 
Heraclizilor nu cra numai un loc comun retoric (cf. Hdt., LX, 27; 
Lys., II, 11—16; Xen., Memorab., 3, 5, 10; Demostene, LX, 8; Isoc., 
IV, 56—60); Arist., Rhet., II, 22, 1396 a, arată că aluzia la el este de 
rigoare în orice elogiu al Atenei, v. și Meridier, p. 57. 


% Aluzie la Eschil, Cei șapte contra Tebei; Euripide, Rugătoarele și 
Heraclizii. 


n Dimpotrivă, Tucid., II, 4], 4 și Isoc., IX, 8—1l fac o critică a 
poeziei, incapabilă să cînte virtutea atenienilor. Este locul să arătăm 
că în discursul funebru atribuit lui Pericle de Tucidide nu se vorbeste 
deloc de faptele din epoca mitică a Atenei; Lysias prezintă pc larg cele 
trei evenimente pe care le întîlnim și la Platon (lupta cu Amazoanele, 
intervenţia lui Teseu în conflictul cu Teba, episodul Heraclizilor), 
Demostene se referă la aceleași evenimente mitice ca și Platon, iar 
Hiperide trece peste tot ce nu ţine de istoria contemporană lui, cf. 
Thurow, p. 29. 


32 Am tradus prin „în uitare”, £v duvnorie. Unii editori preferă lec- 
ţiunea £v uvnorela Eoriv, care înseamnă seste cerută în căsătorie”; 
expresia se folosește pentru a arăta că o femeie e liberă, se poate căsă- 
tori şi, susţin editorii amintiţi, printre care Mâridier, p. 91, n. 1, în 
cazul de față vrea să indice că subiectul despre care e vorba e virgin, 
n-a fost tratat de nici un scriitor. Este de remarcat că Platon trece aici 
cu vederea remarcabile realizări ale literaturii elene dedicate războiului 
cu perşii: Fenicienele lui Phrynichos, Perșii lui Eschil, odele în care 
Pindar slăvește Atena pentru rolul ci în războaiele medice, elegiile lui 
Simonide în cinstea victoriilor de la Marathon, Salamina și Plateea. 
Cercetătorii care văd în discursul din Menexenos o parodie invocă și 
această „minciună grosolană” în sprijinul teoriei lor, cf. Mâridier, p. 64. 
Cei care-i combat, ca Thurow, p. 30, se întreabă dacă nu cumva afir- 
maţia lui Platon nu ascunde o judecată critică negativă asupra acestor 
opere literare. Lys., II, 3 și Isoc., IV, 82 (cf. IX, 8—11) dezvoltă o 
critică a poeziei, incapabilă să cuprindă toate evenimentele în toată 

măreţia lor, iar Demostene, LX, 9, ne oferă, despre aceleași războaie 
cu perșii, o afirmaţie similară cu aceea a lui Platon. Afirmația ţine deci 
de un obicei retoric și ţintește să arate că poezia, oricît de izbutită, 
nu se poate ridica la înălțimea virtuţii eroilor elogiaţi, cu atît mai mult 
cu cît acum e vorba de eroi istorici, nu mitici. 


93 Fraza servește drept prothesis pentru partea din discurs consacrată 
războaielor cu perșii, cf. nota 83. Ea include o apreciere generală asupra 
semnificației acestor războaie: apărarea de către atenieni a libertăţii 
elenilor din Europa; cf. Lys., II, 21; Hiperide, 6, 35. 


2 Cyrus cel Mare (557—529 î.e.n.), întemeietorul Imperiului persan. 
De neam ahemenid, se răscoală împotriva regelui med Astyages, cuce- 
rește capitala acestuia, Ecbatana (553/52 î.e.n.), îl face prizonier pe 
rege și creează un stat persan destinat a deveni o mare putere a lumii 
pentru mai multe secole. Cyrus a cucerit Lydia, unde stăpînea Cresus 
(546 î.e.n.), apoi Ionia cu cetăţile grecești, Babilonul (539 î.e.n.), dar 
a murit în timpul unor lupte cu parții și massageţii, înainte de afi 
anexat Imperiului său și Egiptul. Despre eliberarea perșilor și cuceririle 
lui Cyrus în Asia, cf. Hdt., I, 127; 75—83, 162—191. 


95 Cambise (529—521 î.e.n.), fiul și succesorul lui Cyrus cel Mare, 
cucerește Egiptul și Libia, cf. Hdt., III, 1—13. 


96 Darius (521—486 î.e.n.), fiul lui Histaspe, rege pers, succesorul 
lui Cambise. Domnia lui marchează apogeul puterii persane. Darius 
a consolidat frontierele Imperiului persan pe Caucaz, Indus, a defini- 
tivat cucerirea Egiptului, reușește să cucerească Tracia și încearcă fără 
succes să-și întindă stăpînirea la nord de Dunăre; cf. Hdt., III—IV. 


9 Platon se referă la un episod din timpul răscoalei din Ionia 
(599— 594 î.e.n.), conduse de Milet, împotriva stăpînirii persane. La 
cererea răsculaților Atena trimite în sprijinul lor 20 de triere; Eretria 
adaugă alte 5 corăbii. În vara lui 498 î.e.n., atenienii și eretrienii de 
pe aceste corăbii — cca 2000 oameni — participă la atacarea și incen- 
dierea orașului Sardes. Perșii sînt nevoiţi să ridice asediul Miletului, 
dar zdrobesc trupele atacatorilor la Efes. Rămășițele corpului expedi- 
ţionar revin în Europa; cf. Hdt., V, 99—103; Glotz, Histoire grecque, 
II, Paris, 1938, p. 23. Mâridier, p. 60, vede în calificarea de pretext” 
dată de Platon incidentului de la Sardes, pentru a explica ofensiva 
lui Darius împotriva atenienilor, un exemplu de deformare a adevărului 
istoric în discursul din Menexenos. 

% Herodot, VI, 95, 1 nu dă o cifră precisă; Cornelius Nepos, Miltiade, 
4, vorbește de numai 210.000 oameni; Glotz, Histoire grecque, II, p. 33, 
crede că armata persană nu depășea 50.000 de oameni; Bengtson, Grie- 
chische Geschichte, Miinchen, 1969, p. 157, o evaluează la 20.000. Numă- 
rul folosit de Platon este stereotip, are semnificaţia ,,multă oaste”; 
cf. Lys., II, 21; Hdt., VII, 20; 60—99 etc., v. Thurow, p. 70. 


% Herodot, VI, 95, 2, vorbește de 600 corăbii, cifră acceptată și de 
cercetătorii moderni, cf. Thurow, p. 70. 


100 Expediția perșilor era condusă de Datis şi Artaphernes. Ea a 
avut loc în primăvara lui 490 î.e.n. După ce cuceresc Naxos, perșii 
pătrund în Eubeea, distrug Carystos și apoi cuceresc, prin luptă, Eretria. 
Atenienii trimiseseră eretrienilor un corp de sprijin de 4000 cleruhi 
din Chalcis, dar constatînd lamentabilele disensiuni interne din oraș 
le ordonă să se retragă; cf. Hdt., VI, 94—101; Glotz, op. cit., II, pp. 
33—34. Episodul invaziei lui Datis în Eubeea este povestit și în Ig., 
698 c—d, unde stratagema mai jos relatată este prezentată ca un lucru 
nesigur. Totuși, ni se pare greşită, prin exagerare, afirmaţia lui Meridier, 
care citează pe Wendland: „,l'anecdote ... est rapportâe dans les Lois 
avec un sourire, comme un racontar au moins suspect” (p. 65). Este 
adevărat că Herodot nu pomenește nimic despre lanțul de perși care 
au străbătut Eubeea; el dă însă detalii despre această operaţie care ar 
fi [fost aplicată în Chios, Tenedos, Lesbos; cf. Herodot, VI, 31. A. 
Dits, în Introducerea sa la ediţia Legilor, „Les Belles Lettres”, 1951, 
pp. XXVII—XXIX, constată concordanța de fond dintre descrierea 
episodului eretrian în Legile şi Menexenos. 


101 La Herodot, VI, 101, 2 se indică o durată de 7 zile. 


102 În realitate, la Marathon au luptat alături de atenieni o mie de 
plateeni; cf. Hdt., VI, 108 și urm.; Glotz, op. cit., II, p. 35. Dar nici 
în Lg., 698 d, Platon nu pomenește nimic despre prezența plateenilor, 
astfel încît omisiunea nu constituie o dovadă puternică de caracterul 
parodic al discursului, cum crede Mâridier, p. 64. Dealtfel, chiar Hero- 
dot nu insistă asupra rolului plateenilor în luptă, aceștia sînt pomeniți 
de el numai o dată, atenienii de 7 ori, v. Thurow, pp. 69—10. 


103 Cf. [g., 698 e, unde Platon sugerează două explicaţii pentru 
întîrzierea lacedemonienilor: 1. războiul cu mesenienii (cf. Lg., 692 d—e) 
şi 2. respectul pentru prevederea religioasă de a nu porni în campanie 
înainte de a avea lună plină, explicaţie dată și de Herodot, VI, 106. 

104 Bătălia de la Marathon (13 septembrie 490) a intrat în legendă; 
oricît de mult ar fi exagerat atenienii importanţa ei, nu-i mai puțin 
adevărat că această bătălie a marcat intrarea Atenei în rîndul marilor 
cetăți ale lumii antice, consacrîndu-i forța militară; Glotz, Histoire 
grecque, II, p. 40. Pentru calificativele de îjyeuGves, „„conducători” şi 
d.âdoxa)o, „învăţători” ai celorlalţi greci date atenienilor, cf. Tucidide, 
IN, 41,1. 


105 În text: răv 7r3i%os xal ms mhobroc dori, bmelxei. Pentru opo- 
ziția zA1906—ăpe7T), mulţime” — virtute”, cf. Hdt., VII, 104; Tucid.s 
III, 56, 5; Lys., II, 23; 33; 40; Andocide, I, 107; Isoc., IV, 91; VI, 60; 
Hiperide, VI, 19; Thurow, p. 33. 


106 Cf. Lys., II, 60; Demostene, LX, 23. 


107 Bătălia de la Salamina, pe mare și pe uscat, a pus capăt ofensivei 
perșilor lui Xerxes, care ajunseseră să ocupe Atena (septembrie 480 î.e.n.). 
Din cele 378 vase grecești care au luat parte la această luptă, numai 


180 erau ateniene, v. Glotz, op. cit., II, pp. 11—82. 


108 Bătălia navală de la Artemision, în dreptul coastei de nord a 
Eubeei, a avut loc simultan cu cea de la Termopile (începutul lui sep- 
tembrie 480 î.e.n.). Din cele 271 vase grecești care au luat parte la bătă- 
lie, 147 erau ateniene, restul aparținînd Corintului, Megarei, Spartei, 
FEginei ctc. Bătălia de la Artemision nu a reprezentat un succes net 
al armatei greceşti. Ea a fost anterioară victoriei decisive de la Sala- 
mina. Faptul că Platon o pomenește după aceasta din urmă ne arată 
că perspectiva lui nu este cea a istoricului, cronologică ; potrivit scopului 
educativ al discursului faptele sînt citate pentru valoarea lor exemplară 
şi formativă, pentru efectele lor morale. În acest sens bătăliile de la 
Artemision și Salamina au arătat grecilor că pot învinge pe perși şi 
pe mare, susține Platon, completînd învăţămintele bătăliei de la Mara- 
thon. Din același motiv, Platon nu acordă Salaminei și Artemisionului 
locul important pe care-l deţin la Lys., II, 27—43; Herodot, VIII, 
56 şi urm. În Legile, 107 c—d, victoria de la Salamina, legată de bătălia 
de la Artemision, nu este depreciată, așa cum crede Mfridier, p. 65. 
Situîndu-le în altă perspectivă, Platon arată că ele nu au aceeași impor- 
tanță ca luptele de la Marathon și Plateea; el vorbeşte aici despre infe- 
rioritatea morală a marinarilor față de hopliții ce luptă pe uscat, fără 
posibilitatea de a se retrage; v. Thurow, p. 33, Glotz, op. cit., II, 
pp. 69—71. 

109 Consecvent planului său, Platon dezvăluie, după povestirea fie- 
cărui eveniment semnificaţia sa educativă. La alți autori, Lysias de 
pildă, orînduirea faptelor e cronologică. 


110 Lupta de la Plateea (august 479 î.e.n.) a marcat definitiva elibe- 
rare a Greciei de perși. Armata persană, condusă de Mardonios număra 
125 000 de oameni, cea greacă, 40 000 dintre care numai 8000 atenieni. 
Comandantul armatei grecești era spartanul Pausanias. Cifrele privind 
numărul luptătorilor sînt date diferit de izvoare, în orice caz dispro- 
porţia la care face aluzie Platon este reală, cf. Glotz, op. cit., pp. 82—92. 
Pentru aprecierea luptei de Platon, cf. Lg., 107 c. 


111 Eurymedonul este un rîu din Pamphylia (azi Kăprii-Su) în parte 
navigabil. La gurile lui, Cimon, fiul lui Miltiade, a învins (în 468 sau 
465 î.e.n.) flota persană, apoi, debarcîndu-și infanteria învinge armata 
venită în ajutorul echipajului acesteia. Cimon capturează în continuare 
escadra feniciană care urma să întărească forţele perșilor; cf. Tucidide, 
I, 100; Glotz, op. cit., II, p. 129. 


n? Este vorba probabil de victoria ateniană din bătălia navală de 
la Salamina Ciprului (450 î.e.n.), „ultimul succes al grecilor împotriva 
barbarilor în secolul al V-lea”, — Glotz, op. cit., II, p. 158; cf. Tucid., 
I, 112. 


113 În anul 459 î.e.n. flota greacă din Cipru, condusă de Charitimides, 
vine în ajutorul Egiptului răsculat împotriva perșilor sub conducerea 
libianului lInaros. După victorii asupra perșilor pe Nil și ocuparea 
parţială a Memphisului, atenienii sînt nevoiţi să se retragă. În 456 î.e.n. 
0 nouă intervenţie persană care durează pînă în 454 î.e.n., desfășurată 
sub comanda lui Megabyzes, readuce Egiptul la ascultare și provoacă 
flotei și trupelor ateniene o mare înfrîngere. Platon trece sub tăcere 
ceea ce s-a numit „dezastrul din Egipt”, eveniment funest din istoria 
Atenei, cu consecințe grave; cf. Glotz, op. cit., II, pp. 148—149 şi 
154—155. Unii comentatori văd în această omisiune o dovadă a carac- 
terului parodic al discursului din Menexenos, cf. Mtridier, p. 59; Tucid., 
I, 104, 109—110. 


114 Cf. Lys., II, 56. Pentru motivul retoric „lipsa de frică a grecilor”, 
cf. Tucid., II, 37, 1, 40, 4, 42,4; Lys., II, 12, 15, 23, 25 etc.; Hiperide, 
VI, 5; Max, 245 b, 241 b-c, 248b; v. Thurow, p. 34,cun. 2. 


116 Această evaluare a războaielor cu perșii constituie prima parte 
din prothesis la prezentarea războaielor inter-elenice (241 e—242 a). 

Este locul să arătăm că în discursurile funebre războaiele cu perșii nu 
sînt întotdeauna evocate separat de războaiele inter-grecești; cf. Tucid., 
II, 36, 4; Lys., II, 20, 48; Demostene, LX, 10 și urm. Platon este 
singurul autor care dezvoltă în două pasaje strict deosebite povestirea 
faptelor de vitejie ale atenienilor în cele două categorii de lupte, dînd 
fiecăreia un alt sens: pentru libertatea întregii Grecii față de pri- 
mejdia persană, barbară, au fost duse unele, pentru libertatea cetăților 
grecești una față de alta — celelalte, v. Thurow, p. 31. 


116 În text se folosesc termenii (70, „invidie” și p%âvoc, sură”. 
Aceeași motivare a atacurilor contra Atenei la Lys., II, 48; cf. Isoc., 
IV, 104; Thurow, p. 38. Folosind expresia 7îjs r6heac rtuwoutvns, 
„„Cetatea dobîndind loc de cinste”, Platon evită să atingă problema 
luptei Atenei pentru hegemonie asupra celorlalte cetăţi grecești, ade- 
văratul motiv al conflictelor inter-elenice, după încheierea războaielor 
cu perșii. Alţi autori de epitafe sînt mai expliciţi asupra acestui punct; 
cf. Tucid., II, 36, 2, 41, 3; Lys., II, 47, 55, 57; Hiperide, VI, 10, 
13, 15. La Lysias, hegemonia ateniană este consecinţa firească și justi- 
ficată a războaielor cu perșii, v. Thurow, pp. 38 și 43. 


117 Ideea că Atena luptă împotriva celorlalți eleni numai de nevoie, 
împotriva voinței ei, este insistent repetată în discurs; cf. 242 c—e, 


243 a—b, 244 b, 245 b—e. 


18 Lupta de la Tanagra (iulie 457 î.e.n.) a fost, după Tucidide, o 
victorie a lacedemonienilor (I, 108). Chiar dacă astfel stau lucrurile, 
Platon nu poate fi învinuit de deformare a adevărului (cf. Mâridier, 
p. 63, cu n. 2), deoarece îndată după sîngeroasa înfruntare, lacedemo- 
nienii, epuizați, nu fructifică eventualul succes. Episodul se încadrează 
în conflictul dintre Atena și Sparta pentru hegemonie. Lacedemonienii, 
susținători ai oligarhilor tebani, încercau să provoace un conflict între 
beoţienii aflaţi în sfera de influență a acestora și atenieni. Atenienii 
apar la Platon drept susținători ai libertăţii beoţienilor deoarece, împo- 
triva Spartei, ei încurajau acum principiul autonomiei cetăților acestora 
față de Teba, — cf. Glotz, op. cit., II, pp. 150—151. 


119 În lupta de la Oinophyta (septembrie 457) atenienii înfrîng pe 
beoțţienii aliaţi cu lacedemonienii și readuc în cetăţile eliberate pe parti- 
zanii autonomiei, exilați de aceștia. Între ei se aflau mulţi oligarhi, 
dar s-au instaurat în multe cetăţi și regimuri democratice, — cf. Glotz, 
op. cit. II, pp. 152—153. După Tucid., I, 108, victoria de la Oinophyta 

s-a produs la 62 de zile după Tanagra, în vreme ce Platon o situează 
„în a treia zi”. Unii comentatori văd și aici o exagerare parodică, patrio- 
tardă a discursului, cf. Mâridier, p. 63. În realitate Platon nu contra 
zice pe Tucidide. Se poate susţine că la 62 de zile după Tanagra, 
pătrunzînd din nou în Beoţia, atenienii au învins la Oinophyta, într-a 
treia zi de la plecarea în expediție, — cf. Thurow, pp. 107—108. 


12 În mormîntul comun din Cerameicos. 


121 Bpayia sau mai corect Îipayiou se numesc trei insule situate lîngă 
coasta de vest a Messeniei. Cea mai importantă dintre ele e numită 
Sphacteria, cf. Biirchener, RE, II, 3, 1929, col. 1679—1680. Aici, ate- 
nienii dobîndesc în august 425 î.e.n. victoria asupra lacedemonienilor, 
la care face aluzie Platon. Episodul a fost dramatic. Un grup de 420 
de lacedemonieni, asediați fără speranţă de scăpare, au rezistat vreme 
de mai bine de două luni atenienilor. Nevoiţi să se predea — rămă- 
seseră numai 292, dintre care 120 cetăţeni spartani — prinșii au fost 
ţinuţi ca ostateci pînă ce Sparta avea să încheie cu Atena pacea în 
condiţiile cerute de atenieni, — cf. Tucidide, IV, 39—41. Și aici, 
unii comentatori au văzut o exagerare intenționată în sens parodic 
a realităţii, — cf. Meridier, p. 61; pentru evenimente, v. Glotz, op. cit., 
II, pp. 643—646. 


122 În text: poe ev ză 6uâpvhov; pentru ideea că grecii sînt prin 
natură înrudiţi, iar barbarii străini și dușmani, — cf. R., 47la. 


123 Cf. R., 471 a. Unii comentatori arată că în mentalitatea antichi- 
tăţii prinșii de război, ca proprietate a învingătorului, pot fi chiar uciși. 
Invocînd mărturia lui Tucidide, I, 30, 1; III, 66, 2 şi alte exemple, 
Thurow, p. 108, susține acest punct de vedere în lumina căruia gestul 
atenienilor la Sphacteria reprezintă într-adevăr un act de generozitate. 


124 În realitate, pacea lui Nicias (421 î.e.n.), care pune capăt celui 
de al doilea război peloponeziac, foarte fragilă, era mai curînd expre- 
sia epuizării combatanţilor. În aparență, Atena își asigura hegemonia 
în lumea greacă, dar beneficiile ei reale erau foarte reduse. Pacea care 


a urmat a fost caracterizată drept „une paix fourrte”, — Glotz, op. cit. 
II, pp. 654—658. 


125 A] treilea război, în viziunea lui Platon, cuprinde expediţia din 
Sicilia în cadrul a ceea ce s-a numit „războiul indirect” și apoi conflic- 
tele care au dus la căderea imperiului atenian. 

126 Leontinoi, cetate în estul Siciliei, lîngă golful Cataniei. Amenin- 
țată de tendinţele dominatoare ale Siracuzei, susținută de aliaţii ei 
dorieni, încheie, ca și Region și alte orașe siciliene, un tratat cu Atena 
în 433 î.e.n. În virtutea acestui tratat, Atena întreprinde prima expe- 
diţie din Sicilia (septembrie 427 î.e.n.). Dar sicilienii înșiși renunță la 
luptă și congresul de la Gela (424 î.e.n.) consfinţește prin formula 
„Sicilia sicilienilor”, în fapt, dominaţia Siracuzei în insulă. În 422 î.e.n., 
Siracuza izgonește pe democrați din I.eontinoi, consolidîndu-și stăpi- 
nirea. Atenienii încearcă să intervină fără succes. În sfîrșit, cînd în 
416 î.e.n. și Segeste, altă cetate siciliană aliată Atenei, este amenințată 
de siracuzani și face apel la ei, atenienii întreprind marea expediţie 
din Sicilia (415—413 î.e.n.) soldată cu un eșec; cf. Glotz, op. cit., II, 
pp. 640—641, 683—105; H. P. Drâgemiiller, KP, 3, 1969, col. 570—572. 


127 Dezastrul din Sicilia are explicaţii mult mai complexe, printre 
care amintim episodul acuzării și rechemării lui Alcibiade, unul dintre 
conducătorii expediției şi fuga lui la Sparta. În august 414 î.e.n. lace- 
demonienii reintră direct în luptă cu atenienii, Corintul trimite ajutoare 
Siracuzei și în cele din urmă flota ateniană suferă o distrugere aproape 
totală, cf. Glotz, loc. cit. În Sicilia, atenienii au înregistrat totuși cîteva 
victorii, anulate desigur de dezastrul final. Felul în care Platon suge- 
rează greșelile comise în timpul războiului, lauda dușmanilor, ne împie- 
dică să vedem aici o grosolană denaturare a adevărului, cum cred unii 
comentatori, cf. Mtridier, p. 61. 


128 Aluzie la campania navală din Helespont (411—410 î.e.n.), în 
cadrul căreia, la Cynossema şi Abydos, atenienii înfrîng flota pelopont- 
ziană, redobîndind supremația pe mare, cf. Glotz, Histoire grecque, 
II, pp. 733—135. 


1% La Cyzicos (martie 410 î.e.n.), sub conducerea lui Alcibiade, 
atenienii capturează printr-o abilă manevră flotele peloponeziană și 
siracuzană, v. Glotz, Histoire grecque, II, pp. 135—1736. 


1% În vara anului 412 î.e.n. Sparta încheie un tratat cu perșii, îndrep- 
tat împotriva Atenei, cf. Glotz, op. cit., II, p. 712. 


151 Platon evocă aici situaţia disperată a atenianului Conon, blocat 
cu flota sa la Mytilene, în anul 406 î.e.n. de amiralul spartan Callicra- 
tidas. După ce pierde 30 de corăbii în lupta dată chiar în port, Conon 
primește în sprijin alte 150 nave, nu 60 cum afirmă Platon; ele se 
ciocnesc în luptă cu peloponezienii lui Callicratidas în zona insulelor 

Arginuse, cîștigînd o strălucită victorie, cf. Glotz, op. ci., II, pp. 
145— "48. 


132 În cursul bătăliei din insulele Arginuse, 2000 de atenieni mor înecaţi, 
fără ca trupurile lor să poată fi scoase din mare. În octombrie 406 î.e.n. 
șase generali sînt condamnaţi la moarte acuzaţi de a nu fi făcut tot 
posibilul spre a-și îndeplini această îndoită datorie faţă de camarazii 
de luptă naufragiaţi și față de legea religioasă care impunea recuperarea 
cadavrelor. Sensul afirmației din discurs este că morţii rămași în mare 
sînt în chip simbolic și ei înmormîntaţi în Cerameicos, v. Glotz, op. cit., 
II, pp. 7148—151 şi supra, n. 1. 


133 În realitate, după victoria din Arginuse a urmat (405 î.e.n.) 
marea înfrîngere a Atenci în lupta de la Aigos-Potamos. Lysandros 
asediază apoi Atena care capitulcază. La 22 aprilie 404 Lysandros intră 
în Pireu, după ce Atena semnase tratatul prin care se obliga să-și distrugă 
zidurile, să predea flota și să-i recheme pe partizanii lacedemonienilor 
din exil. Cetatea supraviețuiește dar supusă Spartei, cf. Glotz, op. cit., 
II, pp. 751—158. 


134 Numai în perspectiva deschisă de această frază se poate explica 
omisiunea înfrîngerii Atenei din discursul lui Socrate, care i-a făcut pe 
unii comentatori să vadă și aici o dovadă de intenţionată falsificare 
a adevărului, în acord cu spiritul parodic al lucrării, cf. Meridier, p. 61. 
Înfrîngerea atenienilor nu înseamnă o înfrîngere a elenilor, care alcă- 
tuiesc o mare familie; victoria Spartei e numai un episod din luptele 
interne ale lumii elenice. Este de remarcat, cu Thurow, p. 58, că spre 
deosebire de Lysias, II, 65, care folosește pentru caracterizarea situaţiei 
eufemismul 3vorvyla, ,,nenorocirea”, Platon, mai critic, nu ezită să 
vorbească despre Bapopă, „;vrajba” dintre eleni. 


135 Dintre atenieni. Este vorba de războiul civil (404—403 î.e.n.) 
care a dus la doborîrea regimului oligarhic al Celor treizeci. 

130 În timpul luptelor civile care au dus la înlăturarea regimului 
Celor treizeci și la restaurarea democraţiei în Atena (404—403 î.e.n.), 
adepţii democraţiei, conduși de Thrasybulos se întăriseră în Pireu, 
iar partizanii oligarhiei se refugiaseră la Elcusis. Atena propriu-zisă se 
găsea în ianuarie 403 î.e.n. în mîinile Celor zece, oligarhi moderați. 
Reconcilierea s-a făcut cu ajutorul spartanului Pausanias; cf. Glotz, 
op. cst., III, Paris, 1941, pp. 56—61. 


133 În text este vorba de 1) 7â& dur. ovyytvera care duce la epLila 
Btfou oc ua 6u6pvhog. Lysias, II, 63 vorbește de Gufvota, s,înţelegere”, 

nu de ile, „„prietenie”. Pentru întemeierea acesteia pe cvyyeverw, 
„înrudire”, cf. Ep., VIII, 353 a; Thurow, pp. 109—110. 


138 Adică pe zeii infernali. 
139 În text: 8vorvyla, cf. Lys., II, 65. 


140 În alt spirit, Lysias, II, 61, vorbește despre dreptatea celor care 
au luptat pentru democraţie. Apelul la împăcare și glorificarea recon- 
cilierii generale arată, după Thurow, p. 109, încă o dată cît de odioase 
îi erau lui Platon luptele și violențele politice, cf. Cri., 51 c; Ep.» VII, 
321 d, 331 b—d, 333 d, 350 c—d. 


141 În realitate Atena era, cum s-a văzut, incapabilă să ducă o acțiune 
politică și militară independentă. 

H2 Cf. Tucid., III, 64, 3; Lys., II, 58. 

143 Prothesis la pasajul referitor la evenimentele de istorie coutem- 
porană. 

144 Inițiativa alcătuirii unei coaliții anti-spartane aparține Tebei, 
care încheie un tratat cu Atena (395 î.e.n.). Eliberarea Beoţiei de sub 
spartani e rezultatul bătăliei de la Haliartos, unde atenienii nu au par- 
ticipat decît cu un mic contingent și unde Lysandros își găsește moartea. 
În iarna anilor 395—394 î.e.n. coaliția anti-spartană se lărgește prin 
aderarea Argosului și a Corintului, urmate de Locrida, Eubeea, Acar- 
nania etc., cf. Glotz, op. cit., III, pp. 18—83. 


145 Apropierea Atenei de perși s-a făcut prin intermediul lui Conon, 
refugiat, după Aigos-Potamos, în Cipru, la Evagoras, care se supusese 
Marelui Rege și a ajuns comandant al flotei persane. Sparta nu putea 
susține dublul efort de a domina Grecia și de a lupta în numele eleni=- 
mului împotriva Persiei. Prin Conon, perșii furnizează Atenei subsidii 
care îi permit refacerea zidurilor și a înzestrării militare pentru a o 
opune Spartei, cf. Glotz, op. cit., III, pp. 86—87. 


146 Cf. Lys., II, 12; Isoc., IV, 53. 

147 După bătălia de la Cnidos (394 î.e.n.) în care Conon distruge 
flota spartană a lui Peisandros, o serie întreagă de cetăți se eliberează 
de hegemonia Lacedemonei, instaurînd totodată regimuri democra- 
tice. Atena își redobîndește insulele Lemnos, Imbros și Skyros și-și 
restabilește autoritatea la Delos, v. Glotz, op. cit., III, pp. 88—89. 

148 După pacea lui Antalcidas (387 î.e.n.) între Sparta şi Persia lui 


Artaxerxes, hegemonia Spartei se restabilește în lumea greacă. 

149 Aluzie la campaniile lui Conon, aflat în refugiu în Cipru, în slujba 


regelui persan, v. supra, n. 145. 
150 Construcţia zidurilor se termină în anii 392—391 î.e.n. 


151 Platon prezintă și comportarea Atenei în războiul corintian în 
aceeași perspectivă a luptei pentru libertatea Greciei, împotriva voinţei 
sale, sub presiunea ambițiilor, a invidiei și urii altor cetăţi elenice. În 
realitate, pacea lui Antalcidas a fost precedată și favorizată de politica 
nu lipsită de duritate a Atenei pentru refacerea imperiului său mari- 
tim, cf. Glotz, Histoire grecque, III, pp. 94—97. 


152 Urmăm interpretarea lui Mridier, p. 98, n. 3. Manuscrisele cu- 
prind lecţiunea Iloplwv care a părut îndoielnică multor editori. Se pare 
că este totuși vorba de eforturile desfășurate de Conon, în anii 394—393 
î.e.n. pentru a-i alunga din Ciclade pe lacedemonieni. În această epocă 
Pasinos a cucerit Parosul, cf. Isoc., Aegineticus, 18. 


153 Este vorba de regele Persiei, Artaxerxes al II-lea Mnemon (404— 
358 î.e.n.). 


154 Este vorba de orașele grecești de pe coasta Asiei Mici. 


155 În 392 î.e.n. Antalcidas este trimis de spartani să negocieze un 
tratat cu Tiribazos, satrapul din Sardes, avertizîndu-l asupra primejdiei 
restaurării puterii maritime a Atenei. Informaţi de aceste demersuri, 
atenienii trimit o ambasadă condusă de Conon, pentru a contracara 
la Sardes manevrele spartane. Teba și Argosul îi imită. Are loc un ade- 
vărat congres în care atenienii resping categoric propunerea perșilor 
de a li se ceda autoritatea asupra grecilor din Asia Mică, ofertă accep- 
tată de spartani. Tratativele eșuează, Tiribazos arestează pe Conon, 
dar Artaxerxes se opune la încheierea unei păci cu spartanii. Prin pacea 
lui Antalcidas din 387 î.e.n., acceptată și de Atena, cetăţile greceşti 
din Asia sînt cedate Marelui Rege, cf. Glotz, op. cit., III, pp. 89—90, 
97—101. 


15 În pofida afirmației lui Platon, Atena se pare că a fost prima 
cetate care a semnat pacea lui Antalcidas. Teba încearcă să presteze 
jurămintul în numele tuturor beoţienilor, dar Agesilaos, foarte aspru, 
răspunde delegaților tebani că vor fi excluși din tratat dacă nu acordă 
autonomie cetăților beoţiene. Corintul încearcă fără succes să menţină 
uniunea sa cu Argosul, cf. Glotz, op. cit., III, p. 101. 

157 Platon leagă din nou de originea „pură” a atenienilor un întreg 
program politic centrat pe două idei: libertatea cetăţii și libertatea 
lumii elenice. Dacă și aici el deformează realitatea istorică — atenienii 
erau la fel de amestecați ca orice altă cetate greacă, cf. Tucidide, I, 2 
urm. — nu-i mai puţin adevărat că afirmaţia sa întemeiază numai teo- 
retic o direcţie politică generală, enunță o exigenţă și explică faptele 
reale numai în măsura în care ele sînt bune. Originea pură a atenienilor 
nu-i invocată drept argument pentru hegemonie, ci drept temei al 
unei obligații de solidaritate cu ceilalți eleni. 


168 Pelops era frigian; Cadmos, întemeietorul Tebei, fenician ; Danaos, 
întemeietorul Argosului și Aigyptos, coborau din neamul regilor egipteni. 


159 În text: uiEoBăpfapot, „„semibarbari, greci corciţi cu barbari sau 
barbari grecizaţi”, cf. Euripide, Fenicienele, 138; Xen., Flelenicele, 


II, 1, 15. 


140 în text: xadapăv rd uioog Evrirmxe rii me Ti GXhozploe 
pvoews, un trimetru iambic, cf. Sofocle, Electra, 1311; Meridier, p. 71. 


161 Atena rămîne, după Platon, izolată pentru că c credincioasă naturii 
ei, obligaţiei de a fi solidară cu restul lumii elenice. Izolarea este un 
rău, idealul rămînînd acela de unitate panelenică. Dimpotrivă, Tucidide, 
II, 36 și urm. exaltă superba izolare a Atenci în autarhia ei; v. și Thurow, 
pp. 58—59. 


182 În text: aloxpbv xol dvâotov Epyov. Comunitatea elenică este un 
lucru sacru; 6otoc, ruperea ci, o impietate. 


15 Aluzie la faptul că, după pacea lui Antalcidas, Atena și-a păstrat 
insulele Lemnos, Imbros și Scyros. Este de remarcat că Platon nu se 
referă decît foarte discret la legătura zeilor cu evenimentele istorice, 
cf. dimpotrivă Lys., II, 7—10. 

16 Cuvintele închise în paranteze drepte sînt considerate de Her- 


mann, o interpolare. 


1%5 Episodul la care face aluzie Platon nu e ușor de identificat. S-a 
propus o apropiere de Xen., Helenicele, VI, 5, 51 —52, unde se vorbește 
despre o luptă de cavalerie în care atenianul Iphicrates are de întîm- 
pinat dificultăţi din pricina terenului. 


166 Lechaion este portul Corintului. În 393 î.e.n. partizanii Spartei 
au fost fie masacrați, fie exilați din Corint de argeeni. În timp ce ate- 

uienii și beoţienii veneau în sprijinul argeenilor, exilaţii se refugiază 
la Sicyone, la lacedemonianul Praxitas, pe care-l introduc în timpul 
nopţii în Lechaion. A doua zi acesta respinge atacul atenienilor și al 
aliaţilor lor, — Xen., Helenicele, IV, 4, 71 și urm.; cf. Mâridier, p. 99, 
n. 1. 


147 Hiperbola de aici ca și aceea care urmează sînt locuri comune 
retorice, cu rol de captatio beneuolentiae. Ele marchează trecerea de la 
elogiu la exhortaţia finală. Intenţiile ironice pe care le bănuiește MEri- 
dier, p. 70, n. 5 (faptele cele mai frumoase ar fi rămas nepovestite — de 
cc?) nu pot fi dovedite, cf. Lys., II, 2; 54; Isoc., IV, 186. 

168 În text: mapaxedebouat. Aici începe mapaxthevorc, „îndemnul” 
adresat celor vii. Este locul să arătăm că discursul funebru implica, 
în ultima lui parte, fie o plîngere, %pîjvoc, urmată de consolare, rapauv$la, 
fie un îndemn, mopaxthevog adresat celor vii, urmat de consolare. 
Forma cea mai răspîndită este cea dintîi (Lys., II, 70—74; Demostene, 
IX, 32—31). Îndemnuri edificatoare moral sînt însă prezente întot- 
deauna chiar și în plîngeri. Platon le acordă locul central și adoptă 
formula îndemn-consolare, în acord cu sensul educativ al discursu- 
lui, cf. Thurow, p. 45. 


165 Prosopopeea morților, care urmează, reprezintă o inovaţie plato- 
nică în tehnica discursului funebru, cf. Thurow, p. 46. Ea ne amintește 
de celebra prosopopee a legilor din Cri., 50 a—54 d. 


120 Cf. Tucid., III, 59, 1; Grg., 507 e. 


171 În text regăsim motivul platonic fundamental per dperij doxetv, 
cf. R., 407 a. 


1% Pacajul a fost tradus de Cicero, De officiis, I, 19: Scientia, quae 

. ... . Je . . . i 

est remota a justitia, calliditas potius quam sapientia est appellanda. 
Despre virtute ca un tot, cf. Prt., 329c şi urm. 


173 Ideea că cei vii pot şi trebuie să-i depășească pe cei morți în vred- 
nicie este specifică discursului din Menexenos. În general, autorii de 
epitafe prezintă virtutea celor dispăruţi ca de neatins, cf. Tucid., Ti, 
45, 1; Thurow, pp. 48 şi 55. 


174 În text: e5Bouovla. Eb3oiuovia, sfericirea” morţilor este un 
motiv comun discursurilor funebre, cf. Tucid., II, 43, 4; 44, 1; Lys, 
II, 19; Demostene, LX, 32; 33; Hiperide, VI, 25; 33; 42; cf. d. as. 
Pindar, Olimpianice, VIII, 11—80; Arist., Eth. Nic., 1100a 18—21. 

Platon este însă singurul care leagă această fericire de efortul moral 
al urmașilor, creînd astfel o mai puternică legătură de solidaritate între 
cei morţi și cei vii, uniţi și unii și alții de slujirea aceluiași ideal etic, 
cf. Thurow, p. 48. 


1:5 După îndemnul adresat fiilor, începe aici a doua parte a proso- 
popeei morţilor, concolarea bătrînilor. Ambele teme sînt reluate apoi 
de Socrate însuși. 


176 În toate discursurile funebre se insistă asupra faptului că morţii 
au dobîndit uvijun, amintire”, zu, cinstire” și 66Ea dSivaros, 
„glorie nemuritoare”, — numeroase exemple la Thurow, p. 50, n. 5- 
Aici este vorba de ayadoi și ebxhecic, „buni” și „acoperiţi de faimă”. 
Platon își construiește elogiul în același spirit educativ, de îndemn la 
virtute. 


177 În text: um5ăv ăyav, celebra maximă atribuită unuia dintre ce 
șapte înţelepţi, înscrisă pe frontonul templului lui Apollo din Delfi, 
cf. Prt., 343 a—b. 


179 Cf. R., 387 d. Pasajul a fost tradus de Cicero, Tusculanae, V, 12. 


179 Consolarea se transformă în fericirea morţilor, cf. Lys., II, 81; 
Demostene, LX, 32 b—34; Tucid., II, 44,1; cf. Thurow, p. 50. 


180 Prosopopeea morților se încheie cu un elogiu al cetăţii care se 
îngrijește de cei rămași în viață, cf. Tucid., II, 46, 1 și infra 248 e— 
249 b. 

181 Motivul imitării virtuții celor morţi e frecvent în epitafe, cf. Lys., 


II, 51; 61; Hiperide, VI, 32; Tucid., II, 43, 4; v. Thurow, p. 46. 


152 În fapt, cel care se ocupa de întreținerea și educaţia copiilor orfani 
de război era polemarhul, nu arhontele eponim. Legile privitoare la 
întreţinerea orfanilor de război (cf. Tucid., II, 46, 1) erau atribuite 
lui Solon. 


183 La virsta efebiei, de 18 ani. 


184 Ceremonia la care se face aici aluzie avea loc înaintea concursu- 
rilor tragice, la marile Dyonisii. Fiii celor morți erau prezentaţi poporului 
în teatru, în armură de hopliţi. Un crainic declara că după ce i-a crescut, 
poporul îi trimite pe acești tineri, înarmaţi, la casele lor. Ceremonia 
este evocată de Eschine, Împotriva lui Ctesiphon, 154. 


185 Cf, Lys., II, 80; Demostene, LX, 36. 

186 Din nou, ca și în cazul prosopopeii morţilor, consolarea se termină 
cu un elogiu al cetăţii. 


1% Formula de încheiere, &mure, se regăsește la Tucid., II, 46, 2; 
Lys., II, 81; Demostene, LX, 37. 


188 Așa cum am amintit, este vorba de un anacronism, destinat să 
sublinieze tocmai caracterul fictiv al Aspasiei, v. supra, n. 21. 


18 Se subliniază din nou că Socrate este autorul discursului. Aluzie 
la cunoscutul daimon socratic? 


BIBLIOGRAFIE 


Traducerea s-a făcut după ediţia lui C. F. HERMANN, Platonis 
Dialogi, III, pp. 439—458, Leipzig, Teubner, 1879. Am mai folosit: 
PLATON, Oeuvres complătes, tome V, lre partie, texte ctabli par LOUIS 
MERIDIER, Paris, „„Les Belles Lettres”, 1931 și traducerile însoțite 
de comentarii ale lui E. CHAMBRY (Paris, Garnier, f.a.) și L. ROBIN 
(Paris, Gallimard, 19532). Dialogul a mai fost tradus în românește de 
ȘT. BEZDECHI în volumul Euthyfron, Menexen, Sibiu, Tip. „„Cartea 
Românească din Cluj”, 1943. 


Alte ediţii și traduceri: The Menexenus, edited with Introduction 
and Notes by J. A. SHAWYER. Oxford, Clarendon, 1906; [1 Menes- 
seno, traduzione di A. CASSARĂ, con Introduzione e note, Catania, 
Muglia, 1911; Menexene, texte grec, introduction et notes par P. COU- 
VREUR, Paris, Garnier, s.a.; Euthyphron et Menexenus, edited by 
T. R. MILLS, London, Clive, s.a.; PLATO, VII, ed. by R.G. BURY, 
London, Loeb Classical Library, 1929; Menesseno, con commentario 
di G. LA MAGNA, Milano, Signorelli, 1933; Vaterlândische Reden. 
Apologie, Krito, Menexenos, iibertr. von K. HILDEBRANDT, Leipzig, 
Meiner, 1936; Dialogs, IV, Cratil, Menexen, text i traduceiân de 
]. OLIVEA CANALS, Barcelona, 1952; Sâămtliche Werke, in der iiber- 
setzung von FR. SCHLEIERMACHER, hrsg. von W. F. Otto, E. Grassi, 
G. Plumboeck, II, Hamburg, Rowobhlt, 1957; N. SCHOLI, Der plato- 
nische Menexenos, Roma, Edizioni di Storia e Letteratura, 1959 (,,Temi 
e testi”, V). 


ZELLER, E., Platonische Studien, Tiibingen, 1839, p. 144 și urm. 
BERNDT, TH., De ironia Menexeni Platonici, Miinster, 1881. 
ROCH, FR., Die Tendenz des plntonischen Menexenos, Gârz, 1883. 
PERTHES, 0., Die platonische Schrift Menexenos im Lichte der 
Erziehungslehre Platons, Bielefeld, 1886. 
BERNDT, TH., Bemerlcungen zu Platons Menexenos, Herford, 1888. 
ZELLER, E., Die Philosophie der Griechen..., Il, 1, Leipzig. 18894, 
pp. 419—483 (cu bibliografia problemei autenticității). 
WENDLAND, P., Die Tendenz des platonischen Menexenos, în 
„„Hermes”, XXV, 1890, pp. 171—195. 


348 


BIPLIOGRATIE 





BRUNS, 1., Das literarische Portrăt der Griechen, Berlin, 189, 
pp. 356—360. 

SCHWARTZ, ED., Kallisthenes Iellenica, în ,,Hermes”, XXXV, 
1900, pp. 106—130. 

CROISET, A., Sur le Menexene de Platon, în ,,Melanges Perrot”, 
Paris, 1903, pp. 59—63. zi 

TRENDELENBURG, A.,  Erlâuterungen zu Platons Menexenos, 
Berlin, 1905. 

HOELTERMANN, E., Platons Polemik in Menon, Euthydemos und 
Menexenos, în „Zeitschrift fiir das Gymnasialwesen”, 1909, 2—3, 
pp. 81—102. 

POHLENZ, M., Aus Platons  Werdezeit, Berlin, 1913, p. 244 și 
urm. 

HUDE, R., Les oraisons funebres de Lysias et de Platon, Copenhaga: 
1917. 

WILAMOWITZ-MOELLENDORFF, U. v., Platon, I, Berlin, 19202 
(19192). 

UEBERWEG, F.—PRAECHTER, K., Grundriss der Geschichte der 
Philosophie, 1. Die Philosophie des Altertums, Bexlin, 192612, pp. 259— 
260 şi 11*—178* (bibliografie). 

MOMIGLIANO, A., 1] Menesseno, în „,Rivista di Filologia e d'Istru- 
zione classica”, 8, 1930, pp. 40—53. 

HILDEBRANDT, K., Platon : Der Kampf des Geistes um die Macht, 
Berlin, 1933, pp. 144—152 (dar vezi negreşit LEISEGANG, loc. cit.). 

OPPENHEIMER, K., Zwei attische Epitaphien, Berlin, 1933. 

HARDER, R., Plato und then, în ,,Neue Jahrbiicher fiir Wissen- 
schaft und Jugendbildung”, 1934, pp. 492—500 (= Kleine Schriften, 


Miinchen, 19602, pp. 212—222). 
ROBIN, L., Platon, Paris, 1935, p. 41 şi urm. 


LATTANZI G. M. Il Menessen,. e l'epitafio atwribuito a Lisia, în „Il 
Mondo  Classico”, 1935, pp. 355—360. 

TREVES, P., Note sulla guerra corinzia, în „„Rivista di Filologia 
e d'Istruzione classica”, 1937, pp. 113—140 şi 278—283. 

VENSKE, W., Plato und der Ruhm, Wiirzburg, 1938 (cf. idem, Pla- 
tous lede auf den Ruhm Athens, în ,,Die alten Sprachen”, 6, 1941, 
pp. 171—19, apud Thurow, p. XII). 

VOURERIS, K., Zvufoah ic riv €punvelav zo05 Mevettvov 705 
Ildrovos, în „„Annuaire de la Facult€ des Lettres de l'Universit€ 
de Thessalonique”, 6, 1947, pp. 131—138, Saloniquc, 1917. 


349 


BIBLIOGRAFIE 





MULLER, G., Die Philosophie im pseudoplatonischen 1. Brief, în 
„Archiv fir Philosophie”, 3, 1949, pp. 251—276. 

LEISEGANG, H., Menexenos, în RE, XX, 2, 1950, col. 2417—2419. 

LATTANZI, G. M., Îl significato e Pautenticită del Menesseno, în 
;„La Parola del Passato”, 8, 1953, pp. 303—306. 

HUBY, P. M., THE Menexenus Reconsidered, în „„Phronesis”, 2, 1957, 
pp. 104—114. 

SCHOLL, N., Der platonische Menexenos, Roma, 1959, v. supra. 

BUCHHEIT, V., Untersuchungen zur Theorie des Genos Epideiktikon 
von Gorgias bis Aristoteles, 1960, pp. 94—96. 

LOEWENCLAU, 1. v., Der platonische Menexenos, Stuttgart, 1961 
(„„Tiibinger Beitrăge zur Altertumswissenschaft”, 41), cf. H. J. NE- 
WIGER, în „Gnomon”, 36, 1964, pp. 244—253. 

GIGON, 0., Platon und die politische Wirhlichkeit, în ,„,Gymnasium”, 
LXIX, 1962, pp. 205—219. 

SCHIASSI, G., La gquestione del Menesseno platonico, în „,„Rendiconti 
dell'Istituto Lombardo, Classe di Lettere...”, Milano, XCVI, 1962, 
pp. 31—58. 

GAISER, K., Platons ungeschriebene Lehre.. ., Suttgart, 1963, p. 250 
și urm. 

KAHN, CH. H., Plato's Funeral Oration : The Motive of the Menexe- 
nus, în „Classical Philology”, LVIII, 1963, pp. 220—234. 

FRIEDLÂNDER, P., Platon, II, Berlin, 19642 (19301), pp. 202—213 
și 328—331 (bibliografie la zi și note). 

THUROW, R., Der platonische Epitaphios. Untersuchungen zur Stellung 
des Menexenos im platonischen Werk, Stuttgart, 1968 (= Thurow). 


Pentru indicaţii bibliografice asupra literaturii mai vechi, vezi și 
GROSSMANN, E., Quaestiones ad Graecorum orationum  funebrium 
formam pertinentes, Jena, 1908, p. 36. 


MENON 
MENON 


INTERPRETARE LA 
MENON 


Cu Menon devine limpede aceea ce părea doar să se întrevadă cu fie- 
care dialog de tinereţe: faptul că trebuie să existe două tipuri de științe, 
nu unul singur; că există cu alte cuvinte două feluri de a avea acces la 
cunoaștere. În realitate, Platon va sfârși prin a distinge, după cum vom 
arăta, şase feluri de a deţine cunoștințe ; căci în urmărirea celei de-a doua 
științe, el va deosebi cinci trepte pur și simplu, înainte de a ajunge la 
a șasea. Dar în clipa de faţă nu știm decît de presimţirea a două cunoaș- 
teri sau științe, și pe ele ne ajută Menon să le înfăţișăm. 

Le-am numit provizoriu: științe ale conceptului și științe ale Ideii; 
sau unele ale exactităţii simple, altele ale adevărului. Le vom numi 
acum mai bine, cu Menon : ştiinţe de cunoaștere și științe de recunoaștere. 


Dar înainte de a interpreta dialogul, trebuie spus că acestea au fost 
și sînt încă, într-un fel, cele două mari grupe de științe, devenite expli- 
cite după Platon (în speță la Aristotel) prin domeniile lor. În sec. al 
XIX-lea ele au fost numite: științe ale naturii și științe ale spiritului; 
dar denumirea era defectuoasă, deoarece în fruntea științelor naturii 
trebuiau să stea matematicile, care tocmai că nu sînt ale naturii. Mai 
tîrziu au fost numite științe exacte și științe ale omului; dar iarăși 
matematicile, care erau efectiv și în chip exemplar științe de exactitate, 
sînt într-un sens la fel de bine și în chip izbitor științe ale omului. 


Vom prefera să le numim științe de cunoaștere și altele de recunoaș- 
tere. Vom putea arăta, tocmai cu exemplul din Menon, că matematicile 
sînt prin excelenţă științe de recunoaștere; vom sublinia că pentru știin- 
ţele de cunoaștere (care poartă asupra naturii și a unui real exterior 
omului) Platon nu are în general interes direct, ca Aristotel, dar că el 
sugerează lucrul acesta extraordinar, pe care abia acum îl regăsește 
cultura, cum că există o unitate mai adîncă între cele două grupe de 
ştiinţe, oricum le-am numi; și nu primele (ale naturii, ale exactității 
simple, ale cunoașterii pretins obiective) se extind asupra ori tind să 
le integreze, cum a vroit mecanicismul întîi, apoi pozitivismul, pe cele 
ale omului (ale adevărului, ale recunoașterii, ale dialecticii), ci acestea 
le învăluie pe cele dintii, dînd oricărei cunoașteri, la limită, un sens de 
recunoaștere de sine a omului în restul lumii. 

Cu Menon este însă vorba doar de recunoașterea omului în lumea 
valorilor sale, cum ar fi virtutea. Și de aceea dialogul începe cu tema 
cunoașterii și cu insuficiența ei, spre a ajunge la tema recunoașterii și 
a perspectivelor ei. Dialogul va avea în chip limpede trei părţi: 1) defi- 
niţiile virtuţii din perspectiva cunoașterii; 2) tema recunoașterii în ea 
însăși ca anâmnesis (reamintire, reminiscență) ; 3) problema recunoașterii 
implicite, prin simplă „părere adevărată”, deschizînd către recunoaș- 
terea explicită, prin exerciţiul sau știința Ideii, adică prin dialectică, 
pe care Platon nu o va menționa aici decît ca o „nouă investigaţie” 
necesară. 


1. Patru definiții ale virtuţii 
din perspectiva cunoaşterii 


(10 a—80 d) Întrebarea directă prin care se deschide dialogul pune 
— involuntar pentru Mrnon, poate conștient pentru Platon — proble- 
ma întregii cunoașteri, cu recunoaștere cu tot. Căci Menon nu întreabă 
pe Socrate numai dacă se poate preda virtutea, ci adaugă: „sau cumva 
nu se poate preda/ca o cunoaștere obișnuită/ dar este de obținut prin 
exerciţiu (asketân), în' cazul că nu cumva e o cunoștință natu- 
rală”? 


E remarcabil deci că asketân se opune lui didakton (,,ce se poate pre- 
da”), nelegîndu-se de el printr-un și”. Aceasta ar putea să însemne că 
exercițiul despre care se vorbește este al altei discipline decît cunoaște- 
rea predabilă în chip comun. Care disciplină? Platon nu o spune acum, 
și de altfel — cum au observat comentatorii (de ex., R. S. Bluck, în 
Plato's Meno, Cambridge, 1964, p. 202) — termenul de dskesis nu va fi 
reluat ca atare. Dar el vestește de pe acum altceva decit cunoașterea 
obișnuită. Toată întrebarea va fi dacă „.exerciţiu” înseamnă unul de 
tehnică spirituală (adică îţi însușești virtutea printr-o practică) sau 
este exerciţiu de cunoaştere speculativă. În partea a doua și cu deschi- 
derea părții a treia se va dovedi că totul ţine de exerciţiu”: al reamin- 
tirii și prin ea al Ideii. S-ar putea spune: Menon desigur înţelege aici, 
prin dskesis, o tehnică spirituală simplă de ordinul practicii, opusă 
cunoașterii teoretice ; Platon în schimb te autoriză să înţelegi, în lumina 
a ceea ce urmează: exerciţiu dialectic (al Ideii) opus, sau mai degrabă 
integrator al cunoașterii conceptuale. 

Dar este firesc ca mai întîi să vedem ce poate oferi cunoașterea obiş- 
nuită, singura pe care e în măsură să o deţină Menon la treapta aceasta 

a întiîlnirii cu Socrate, adică înainte de a fi pus în starea de perplexi- 
tate asupra primei științe, o stare prin care ar putea fi îndrumat spre o 
a doua ştiinţă. Socrate răspunde atunci la o întrebare (se poate preda 
virtutea?) cu o întrebare: dar ce este virtutea? Căci oamenii trebuie 
făcuţi să vadă cum că nu știu ceea ce cred ei că știu, dacă rămîn la 
cunoașterea lor de primă instanţă, o cunoaștere nici măcar practicată 
organizat. 

Menon este deci ajutat să-și limpezească și organizeze cunoștințele 
în ce priveşte virtutea, înainte de a i se putea răspunde dacă ea este 
susceptibilă să fie predată. Şi cu toate că nu este un sofist, ci un simplu 
amator de cunoaștere, Menon o face cu dezinvoltura cu care o făcea, cel 
puţin la început, orice interlocutor al lui Socrate, în convingerea lor că 
știu perfect lucrurile despre care vorbesc. Măgulit de Socrate ca fiind 
tesalian ca și elev al lui Gorgias, tînărul răspunde cu o primă încercare 
de definiţie: 


a) Virtutea înseamnă să fii în stare de a face, ca bărbat, femeie , copil, 
bătrin, sclav, aceea ce îţi revine, în sinul cetăţii (11 e). Definiţia lui Menon 
nu este chiar atît de proastă. Ea s-ar traduce în românește prin: virtu- 
tea înseamnă „ce se cade și nu se cade fiecăruia”. Poate nici Socrate, 
respectiv Platon, nu vor afla pînă la urmă o descriere mai potrivită pen- 
tru ideea de virtute. Cusurul ei, așa cum e înfățișată, este de a fi o descrie- 
re și nu o definiţie, cum ar cere cunoașterea de primă instanţă, cea pe 
care o numim a conceptului; iar din punctul de vedere al cunoașterii de 
a doua instanță, cusurul este că definiţia nu e explicitată dialectic, adică 
nu se ridică la acel ansamblu de valori umane care, de pildă în Republica, 
arată pentru virtute toată bogăţia ei ca Idee. 

Menon trebuie deci să ajungă de la enumerarea și descrierea virtuţi- 
lor la definiţia virtuţii unice, așadar la un chip unic (hen eidos, 12 c) 
al ei. Și, fireşte, este greu să dai de pe acum termenului de eidos sensul 
de Idee platoniciană, pe care-l va avea mai tîrziu, ci trebuie să rămii 


la sensul de „,aspect”, „,chip”, „specie”, cum fac majoritatea traducă- 
torilor. Dar nu poţi să nu întrevezi cum anume se va naște, din acest 


sens al eidos-ului, cel de Idee plină, sau să nu te gîndești mai departe, 
cum la Aristotel același eidos va putea duce la sensul de formă goală 
de materie. Sîntem, cu socratismul, în ceasul cînd filosofia își caută ea 
însăși aspectele, chipurile, speciile, respectiv cele două mari imagini, 
platoniciană și aristoteliciană, dezbinate izbitor tocmai în accepțţiile 
opuse ale unui singur termen, cel de eidos. 

b) Pentru o definiţie unică, Socrate oferă lui Menon o sugestie, ară- 
tîndu-i că în fiecare caz, al bărbatului și al femeii de pildă, este vorba 
de buna gospodărire şi conducere a celor ce le revin. Socrate spune chiar 
mai mult: conducere cu bună dreptate și înțelepciune (73 b), strecurînd 
el singur în definiţia virtuţii adaosuri, pe care îndată apoi le va imputa 
lui Menon. Dar acesta din urmă nu reţine, din tot ce i se sugerează, decît 
ideea de conducere — căci este un tînăr avut, cu perspectiva de a fi 
influent în cetatea sa, deci de a face politică — și atunci dă drept a doua 
definiţie a virtuţii: capacitatea de a comanda oamenilor, trecînd astfel 
de la conducerea alor sale la comanda asupra celorlalți. 


Că asă trecerea de la conducere la comandă îngustează virtutea și-i 
face imposibilă definiţia, este lesne lui Socrate să arate. Cui comandă 
copilul sau sclavul? căci și despre virtutea acestora vorbise Menon, la 
prima încercare” de definiţie, și fără îndoială virtutea poate fi și a lor. 
Pe de altă parte nu orice fel de a comanda altora poate fi definitoriu 
pentru virtute. Trebuie adăugat: a comanda în chip just (dikafos, 13 d). 
Iar Menon nu numai că acceptă întregirea, dar trece întreaga virtute 
de partea ei, spunînd, cu o a treia încercare de definiție: 


c) Virtutea înseamnă jusuţie. Ca întotdeauna Socrate a silit pe inter- 
locutorul său să urce către general: de la definiția primă, care nu făcea 
decît să enumere specii diferite de virtute în concret, Menon ajunsese 
la un fel de gen pentru virtute (capacitatea în general de a comanda 
oamenilor), dar la un gen îngustat deopotrivă de faptul că nu oricine 
poate comanda altora; de faptul — nesubliniat aici de Socrate dar 
prezent în alte dialoguri — că nu este vorba decît de comanda asupra 
altora, nu și a sa însăși, cu pasiunile sale ce trebuie strunite; în sfîrșit 
un gen îngustat, cum de astă dată o spune Socrate, de faptul că se in- 
vocă doar comanda în locul conducerii care, întregită cu ideea preceden- 
tă a conducerii de sine, ar duce la comportare, la ethos, adică la etică 
propriu-zisă, ca materie a virtuţii. 

Tocmai spre generalitatea etică urcă acum, cu a treia definiţie, ideea 
de justiție. Dar și de astă dată, la nivelul superior atins, sensul general 
aflat este îngust, în măsura în care justiţia nu reprezintă decît o parte 
a comportării etice, adică a virtuţii. Paginile care urmează aduc o lecţie 
cât se poate de clară pe linia conceptului: nu poţi defini întregul prin 
parte, de pildă figura prin simplul cerc (textul spune: circularitate, 
rotunjime), sau culoarea în general prin simplă culoare albă. Menon 
înţelege că iarăși a căzut peste virtuți la plural, de astă dată totuși lu 

un nivel cu adevărat superior, anume nu virtuțile subiectelor concrete 
ca în primul exemplu, ci virtuțile ele însele, şi de aceea el este în măsură 
să le enumere speciile, care ar fi, în afara justiției: curajul, cumpătarea 
sau dreapta măsură, înţelepciunea și generozitatea (74 a). Cu excepţia 
generozităţii, sînt în joc tocmai cele patru virtuţi cardinale din Republica, 
care alcătuiesc la un loc — ca Idee însă, ca ansamblu de valori solidare 
şi nu ca simplu concept, vom spune — însăși virtutea la singular. (Pentru 
lista virtuţilor, a se vedea: Republica, 427 e, după cum indică R. S. Bluck, 
în op. cit. Plato's Meno, la p. 235; în Euthydemos, 279 b—c și 281 c; 
Protagoras, 330 b și 349 b; Phaidon, 69 c; Gorgias, 507 b și Legile, 631 c—d). 

Dar Menon recunoaște că nu poate găsi o definiție pentru virtutea 
unică. Așa ar cere conceptul (în timp ce Ideea nu va avea nevoie deo 
definiţie, cum se va vedea în Republica), iar pe linia conceptului tocmai, 
adică a științei de primul tip, Socrate, solicitat de Menon să-i dea exemple 
de definiţii, întreprinde o clipă diverse încercări de definiţii în care nu 


pare a crede nici el. Căci dacă definițiile de aici ori din alte părți pot 
părea potrivite, ele încă nu sînt suficiente pentru o a doua ştiinţă, unde 


se obiine cunoașterea generalului ca universal concret, adică în bogăţia 
lui, și nu fixarea lui simplă într-un concept abstract. 

Socrate se oferă deci să definească în chip conceptual ce înseamnă 
o figură, cu exemplul tocmai invocat. El prezintă două definiții, ambele 
vroit discutabile ; și o a treia despre culoare, limpede retorică. Primu 
definiţie despre figură sună: „,figura este singurul lucru care se asociază 
întotdeauna cu culoarea” (75 b), la care Menon răspunde că s-ar putea 
ca ascultătorul să nu știe ce este culoarea. A doua definiţie sună: figura 
este „ceea ce mărginește un solid” (76 a), la care Menon nu mai poate 
întreba ce înseamnă limită și solid, pur și simplu pentru că Socrate avu- 
sese grijă să-l întrebe el în prealabil ce se înțelege prin limită, capăt, 
ca și prin suprafață ori solid. Amîndouă definițiile arată ce sc poate spe- 
ra de la o definiție conceptuală: să redai ceva necunoscut, sau mai 
puţin cunoscut, prin ceva cunoscut sau mai cunoscut. Conceptul nu 
cucerește necunoscutul, îl anexează. Prin el cunoașterea ar fi o simplă 
extindere, de la cunoștințe asigurate la altele lipsite de siguranță, iar 
definiția ar fi expresia lucidităţii asupra a ceea ce este identic în divers 
(tautân, spune Socrate la 75 a). Cînd definiţia este și frumoasă, retorică, 
dramatică (tragik6, spune Socrate singur, în ironie, 76 e), cum va fi de- 
finiţia a treia, cea dată culorii în stilul lui Gorgias („culoarea este o 
emanație a figurilor pe potriva vederii”), atunci ascultătorul este 


încă mai persuadat că a obţinut o cunoștință nouă. 

Ciudăţenia cunoașterii de chip conceptual face ca tocmai definiţia 
din urmă, oricît ar discredita-o Socrate singur, să se dovedească mai 
bună între cele trei, în sensul că a fost mai exactă. Într-adevăr, dacă 
prin „efluvii” înţelegi astăzi unde electromagnetice, atunci se știe că în 
spectrul undelor electromagnetice doar o parte este „,proporţionată vă- 
zului””, cum spune Platon, și că undele luminoase poartă în ele culorile 
ca un fel de efluvii sensibile. 

De ce însă dă Socrate — în mijlocul încercărilor lui Menon de a 
defini virtutea — trei exemple de definiţie discutabile toate, dar nu 
lipsite de o anumită corectitudine pe linia conceptului? Vom spune că 
o face spre a arăta că știința de primă instanţă nu poate obţine mai mult 
decît fixarea conceptuală a unei diversităţi într-o unitate și că acest 
lucru nu poate fi tot. Deocamdată Socrate, totuși, nu cerea decît atît 
pentru virtute; dar ca întotdeauna interlocutorul său nu reușește nici 
măcar să dea o definiţie satisfăcătoare. 


Să presupunem totuși că ar reuși — iar îndată, cu o a patra definiţie, 
Menon va fi aproape de reușită. Se poate oare reduce tot platonismul la 
definiţii bune? la un ansamblu de cunoștințe exacte și exact formulate? 
Dar acest lucru vine să-l arate Socrate, cu propriile sale definitii, si apoi 
cu restul dialogului: că definițiile nu sînt totul și nu pot reprezenta 
cunoașterea, dacă aceasta înseamnă, pentru spirit: cum e cu putință 
ceva nou prin gîndire și cunoaștere. Mai este nevoie de ceva. De ce 
anume? 

La 15 d, recunoscînd că prima definiţie a figurii e discutabilă, Socrate 
spusese: trebuie să procedezi ceva mai „dialectic”. Este pentru prima 
dată că apare cuvîntul de dialectic în dialoguri. Comentatorii spun (+. 
Natorp, Plato's Ideenlehre, F. Meiner, 1902, p. 37) că termenul are încă 
sens socratic, de dialog bine susținut („plus conforme ă l'esprit de la 
conversation”, traduce A. Croiset, în ediția din „,Les Belles Lettres”, 
1923. V. și R. S. Bluck, op.cit., p. 245). Să admitem că este așa în 
cazul de față. Dar în curînd, în dialogul acesta chiar, zvonul adevăratei 
dialectici platoniciene se va face auzit. 


d) Rămîne a patra și ultima definiţie încercată de Menon, acum după 
ce i se arătase că trebuie să meargă spre ceva și mai general, spre uni- 
tatea în diversitatea speciilor de virtute, pe linia definiţiei conceptuale. 
Și într-adevăr Menon a înţeles lecţia și dă o definiţie care efectiv să 
îmbrățișeze toate virtuțile, arătînd ce au comun (respectiv „identic”) 
între ele: 

7 Virtutea inseamnă dorinţa celor bune și capacitatea de a le dobindi şi 
pune în joc. 


Dacă despre definiția primă spusesem că nu este proastă, despre 
aceasta de-a patra trebuie să admitem că este excelentă din punct de 
vedere conceptual. Ce poate dori Socrate mai mult pe planul științei 
de primă instanță? lată o definiţie care fixează perfect atît noțiunea 
teoretică de virtute cît și sensul ei practic de acțiune în vederea binelui. 
Pe de altă parte definiţia se aplică tuturor virtuţilor invocate și exprimă 
ce este identic în ele; căci — revăzînd virtuțile enumerate mai sus — și 
justiția este dorința de bine asociată cu capacitatea de a-l pune în joc, 
și curajul trebuie să fie așa, și cumpătarea, și înțelepciunea, și generozi- 
tatea, dacă o admitem deopotrivă pe aceasta printre virtuţi. O justiţie 
care nu ar fi pentru bine nu ar reprezenta cu adevărat justiţia; curajul 


care nu e în slujba a ceva bun este nesăbuință, cutezanţă, impetuozi- 
tate goală; cumpătarea care nu ar sluji binele ar fi exerciţiu ascetic în gol, 
simplă virtuozitate; înțelepciunea nu s-ar mai numi înțelepciune, iar 
generozitatea, dacă ar fi nechibzuită (ca aceea a lui Timon din Shakespeare) 
n-ar merita nici ea numele de generozitate. 


Ce poate deci opune Socrate definiţiei virtuţii și de ce nu se mulţu- 
mește cu ea, spre a trece la cercetarea problemei dacă virtutea poate fi 
predată? În principiu n-ar avea nimic să-i opună și, într-un sens, el 
procedează incorect cînd îi opune totuși ceva. El obiectează că dorința 
ar putea fi şi de rău, nu numai de bine. Dar bietul Menon nu vorbise de 
dorință pură și simplă, ci de dorința „celor bune”, deci obiecţia lui 
Socrate este în gol. Pe de altă parte Socrate singur arată chiar aici (78 b) 
că dorinţa nu poate fi decit de bine, așa cum o dovedise în Lysis, în Gor- 
Bias, în toată învăţătura sa și așa cum s-a spus și în epoca modernă 
(de către un Max Scheler) că orice dragoste adevărată este dragoste 
către binele absolut. 

Cu partea întîi a definiţiei lui Menon nu se poate decît simula dezacor- 
dul; ea este perfect îndreptăţită. Rămîne atunci partea a doua (,,capa- 
citatea de a dobîndi și pune în joc cele bune”), unde Socrate mai poate 
încerca să-l clatine cît de cît pe interlocutorul său. Și o face de astă dată 
doar pe jumătate incorect: arătîndu-i că nu știe exact ce consideră el 
a fi lucrurile bune, de vreme ce pretinde că și dobîndirea de bunuri sau 
onoruri în cetate, ba mai ales ele, ar reprezenta binele (78 c). Redus la 
atîta tot, binele invocat de Menon fireşte că cere iarăși o întregire, în 
sensul că numai dobîndirea cu justiție a averilor și onorurilor este bună; 

şi atunci virtutea pune din nou în joc o parte din virtute, justiţia (79 b), 
ceea ce înseamnă că iarăși n-a fost definită cum trebuie. 

Jumătatea de incorectitudine din obiecţia lui Socrate constă din 
aceea că abuzează de naivitatea lui Menon de a lua drept bunuri dobîn- 
direa de aur și onoruri în cetate, de a-l sili să spună că nu are în vedere 
decît atît cînd vorbește despre bine, precum și de a nu-i arăta — cum 
face în atîtea alte dialoguri — că binele este de altă natură. Dacă ar fi 
întîrziat să-l convingă pe Menon că nu aurul și onorurile reprezintă 
binele, cum îi convinge pe alți interlocutori cu alte prilejuri, fără îndoia- 
lă că definiţia din urmă a acestuia ar fi fost perfectă ca definiţie: virtu- 
tea înseamnă dorinţa celor bune şi capacitatea de a le dobîndi și pune 
în joc. 

Atunci, încă odată, de ce nu procedează Socrate așa? Pentru că vir- 
tutea trebuie definită conceptual în funcție de bine, dar binele nu se 
poate defini, dacă e vorba de o definiţie fixatoare, dintre cele ale științei 
»bișnuite. Socrate abuzează de slăbiciunea lui Menon ca să-l amețească 
în numele a ceva mai adînc. Cînd tînărul spune acum că Socrate este 
pentru el ca o „torpilă marină”, lucrul care îl amețeşte, în fond, nu este 
faptul că definiţia sa ar fi proastă; el o putea apăra oricînd logic (de 
exemplu spunînd : „orice ar fi binele, virtutea este dorinţa celor bune”); 


tulburarea sa precum și nevoia lui Socrate de a-l tulbura, chiar și cu pro- 
cedee pe jumătate corecte, ţin de faptul că ei au în faţa lor ceva care nu 


încape în definiţii, sau în științele de primă instanţă, cele ale cunoștin- 
țelor exacte. Socrate l-a ameţit pe celălalt ca să-l facă să pună problema 
adevărată: cum e cu putință nu numai binele abstract, dar ceva nou 
în concretul ideii de bine. 

Știința de primă instanţă vrea să redea lucrurile în limitele lor, așa- 
dar să le delimiteze și chiar de-finească. Cea de a doua instanţă, care se 
presimte acum, caută lucrurile în nelimitatul lor. Conceptul și definiția 
dau, cu alte cuvinte, limitaţia ce limitează, pe cînd Ideea va da limitaţia 
ce nu limitează. Trebuie să cunoşti un lucru nu în graniţele, ci în nelimi- 
tatul lui. Cînd spunem despre cîte o ființă frumoasă că „,nu te mai sa- 
turi privind-o”, admitem, la treapta imediată chiar, că în frumos se 
află o infinitate. Dacă vrei să fixezi frumosul și să-i dai canoane — cum 
s-a încercat de pildă să se facă măsurători asupra corpului lui Venus 
din Milo, sau cum s-ar putea încerca cu mașinile electronice astăzi — 
atunci pierzi tocmai nelimitatul frumosului ; și la fel este cu binele, sau 


cu celelalte valori pe care le invocă Platon: nu sfîrșești niciodată cu 
ele. 

Dar într-un sens — și aici este în joc virtutea ca şi actualitatea posi- 
bilă a Ideii platoniciene — nu sfîrșești cu nimic. Nu numai lumea morală, 
ci şi cerul înstelat îl umplu de admiraţie (adică îi oferă „,nelimitatul”) 
lui Kant. Sau o floare pe care un indian și un chinez o contemplă clipe în- 
tregi, e privită în Ideea ei, am zice, şi nu în conceptul ei, ca de către un 
botanist. Totul poate fi privit așa în nelimitatul bogăției lui lăuntrice 
sau al bogăției de corelaţii cu restul: viaţa din fiinţele cele mai neînsem- 
nate, fiecare făptură, floarea ca și scaietele, cerul ca și firul de praf de 
la care, poate, a plecat Democrit atomistul. 

Acest lucru ameţitor în bine, care se numește filosofare și la Platon 
„„contemplare” a Ideii, îl simte acum Menon ca și cititorul lui Platon. 
Poate că de aceea un mare matematician și logician din veacul nostru, 
Whitehead, devenit în cele din urmă filosof, a putut rosti vorba riscată, 
cum că orice filosofie de după Platon reprezintă o simplă notă de subsol 
la dialogurile acestuia. 

Căci dacă totul s-ar reduce la cunoaștere conceptuală, lucrurile ar fi 
simple. Cum cunoști ceva? Reducind necunoscutul la cunoscut. Dar, 
tulburat fiind de noutatea pe care o presimte, Menon nu mai ştie acum 
nici măcar ce înseamnă a cunoaște. Și atunci pune întrebarea aceea 
stranie, pe care o speculau sofiștii, dar ce are un sens adînc tocmai pe 
linia cunoașterii de a doua instanță, cea a nelimitării din lucruri; pune 
întrebarea: cum cunoşti ce nu cunoști? cum cauţi un lucru despre care 
nu știi ce este? şi cum îl recunoști, dacă ai căzut peste el? 

Iar astfel, cu perplexitatea în care a căzut Menon, se deschide pro- 


blema cea nouă, a cunoașterii secunde: problema recunoașterii. 


2. Cunoaştere şi recunoaştere 


(80 d— 86 c) Poate că tot ce urmează în partea aceasta a doua privi- 
toare la anâmnesis, reminiscență, reamintire, a fost citit prea mult în 
literă și nu în spirit de către comentatori. Socrate de altfel este pus să 
prezinte în chip solemn și drept nefirești cîteva gînduri ce decurg, în 
realitate, sau măcar se ivesc firesc. Platon îl face într-adevăr să spună 
(ca în Banchetul cu Diotima), că poate răspunde la întrebarea „cum 
cunoşti ce nu cunoşti” numai graţie a ceea ce a auzit de la cîţiva bărbaţi 
și cîteva femei inspirate, sau de la poeţi ca Pindar, ce l-ar fi învăţat 
lucruri uimitoare despre suflet. 

Comentatorii s-au prins adesea în cursă. Deoarece, spre a lămuri 
cum e posibilă cunoașterea, Socrate afirmă, după spusele celor „,inspi- 

raţi”, că sufletul este nemuritor și că renaște de mai multe ori (81 c), 
el avînd astfel cunoștințe pentru că acestea reprezintă amintirea a ceea 
ce a știut altă dată, comentatorii au întreprins și întreprind vaste cerce- 
tări istorice. Să fie oare vorba de teoria orfică (poate cu trimiteri spre 
Orientul indic) ori pitagoreică a transmigrării sufletelor? Să creadă 
efectiv Platon că sufletul, inclusiv cugetul omului, apare la propriu de 
mai multe ori, așa cum ar fi spus Pherekydes din Syros, presipusul 
dascăl al lui Pitagora, ba înaintea lor ar fi spus-o egiptenii, după Herodot, 
care pretinde chiar că mulţi învățați greci ar fi crezut așa (II, 123)? 
să fi putut el spune, despre sine ori alții, ceva de ordinul celor atribuite 
de către Diogenes Laertios lui Pitagora, anume că se născuse cîndva 
ca Aithalides, care după un răstimp s-ar fi reîntrupat ca Euphorbos, 
reincarnat și el în Hermotimos, ce a renăscut la rîndul lui ca Pyrrhos; 
pescarul din Delos, reapărut în fine ca Pitagora? 

Alţi comentatori susțin că nu despre un asemenea lanţ de reincarnări 
este vorba, ci de eternitatea sufletului, o eternitate care aici, în Menon, 
este invocată pentru a explica felul cum e posibilă învățarea, în timp ce 
în Phaidon va fi folosită pentru ideea de supraviețuire (v. Paul Friedlăn- 
der, Platon, ed. 3-a, Walter de Gruyter, 1964, vol. II, p. 266); sau că 
e vorba pur și simplu despre descoperirea apriorului, din păcate prea 
mult împletită cu teme psihologice și mitice (v. Paul Natorp, Plaro's 
Ideenlehre, p. 41). Tot felul de speculaţii, analogii și evocări istorice 
au fost făcute. În lucrarea citată a lui R. S. Bluck există un întreg și 
întins capitol, intitulat ,,Transmigration and «recollection» before 
Plato”. De asemenea Jacob Klein în A Commentary on Plato's Meno 
(Chapel Hill, U.S.A., 1965), are o întinsă digresiune, la p. 108 și urm., 
despre: ,„,„Anamnesis and Mneme”. Spre deosebire de alţi comentatori, 
Klein invocă și tratatul „Despre memorie și reamintire” din Para 
Naturalia ale lui Aristotel, unde apare ideea interesantă că ar fi vorba, 
cu reminiscența, mai de grabă de o „asociaţie de idei”. Sugestia se poa- 
te folosi și pentru unele aspecte ale reminiscenţei platoniciene. De 
altfel Platon spune singur de la început că „,natura întreagă fiind inru- 
dită” (nu „„omogenă”, cum traduce Croiset în limba franceză) și sufletul 
avîndu-le pe toate dinainte știute, „nimic nu împiedică pe cel ce areo 
singură reamintire, fapt pe care-l numim învăţătură, să le regăsească 
(n.n.) pe toate celelalte... ; căci a cerceta și a învăţa nu sînt, în totul, 
decît reamintire” (81 d). 

Amîndouă ipotezele, luate literal, anume reincarnările succesive și 
tema eternității sufictului, ridică la rîndul lor greutăți. Dacă Platon ar 

susține că omul a învăţat în altă existență, atunci problema ar fi: cum 
a învăţat omul atunci? Dacă ar susține că sufletul, fiind etern, deține 
dintotdeauna cunoștințele, atunci acestea ar fi gata date, într-un fel. 
Singura interpretare, cît de cît acceptabilă, este aceea că o cunoștință 
le recheamă pe celelalte ; și — independent de problema: cum se capătă 
o singură cunoștință — nu se poate sublinia îndeajuns pasajul în care, 
cum s-a văzut mai sus, se vorbește de faptul că toate sînt înrudite 
(sungenous) ; ceea ce ar reduce la un minimum dificultăţile ipotezei. 

Dar Platon face mai mult. Încă de aici, de la începutul capitolului 
despre reamintire, va afirma, așa cum va spune din nou la urmă, că 
ipoteza aceasta are drept rost să scoată din inerție cercetarea, în loc s-o 
paralizeze cum face teza sofistică (socotind că sau cunoști dinainte lucru- 
rile, sau nu știi nimic, și atunci nu ştii nici ce ai de cunoscut); în termeni 
mai preciși: „să nu nc facă leneși”. Ipoteza sa, într-adevăr, face activ 
și investigator cugetul. Rămîne doar de ilustrat cum anume se putea 
dovedi că ipoteza recunoașterii nu este chiar atît de excentrică pe cît 
pare. De aici experienţa cu sclavul, întreprinsă acum de Socrate. 

Dar așa cum s-a luat prea literal textul platonician privitor la nemuri- 
rea sufletului și la existenţele anterioare (la care de altfel Platon va 
recurge și în Phaidros, nu numai în Phaidon), se ia acum poate prea mult 
în litera ei și ilustrarea pe care o face Platon cu sclavul pus să redescopere 
o teoremă de geometrie. S-au făcut întinse comentarii atît asupra pro- 
blemei de geometrie ca atare cît și asupra felului cum sclavul, ignorant 
total asupra suprafeţei duble a unui pătrat dat, poate fi făcut să „„desco- 
pere” că știa dinainte cum că suprafața dublă este cea construită pe 
diagonală, după ce crezuse că o asemenea suprafaţă se obţine prin simpla 
dublare a unei laturi a pătratului. 

Pagina aceasta celebră din Platon își merită poate celebritatea prin 
fondul și implicaţiile ei, nicidecum prin amănunte, asupra cărora se stă- 
ruie excesiv. Este astfel mai interesant de văzut decît: care anume e 
problema de matematici propusă de Platon, faptul că este o problemă de 
matematici. Nu cu orice știință putea face Socrate astfel de ilustraţii 
pentru teza sa; de pildă nu putea alege o problemă de astronomie ori 
una de zoologie. Acestea reclamă cunoașterea unei realității exterioare 
și nu pot fi scoase din cuget sau impuse în cuget prin simplă reamintire. 
Oricît ar spune cîte un comentator ca Natorp (op.cit., p. 33) că este vorba 
de cunoștințele „,pure” ale științelor și că intelectul nostru trebuie să 
poată obţine de la sine (ca „selbsterzeugter Begriff””) legile generale ale 
științelor naturii și temeiurile oricăror cunoștințe, este greu de crezut 

că Platon putea alege un exemplu din orice știință, pe de o parte, și că 
semnificația recunoașterii este doar una de a da generalități vagi, pe de 
altă parte. 

De altfel, dacă domeniul științei de recunoaștere se dovedește a fi 
bine ales cu geometria, felul cum ni se arată că se produce recunoaște- 
rea nu este prea inspirat, orice s-ar zice, și cititorul are undeva o ușoară 
dezamăgire. Sclavul lui Menon nu este făcut să descopere singur soluția 
problemei; e făcut doar s-o recunoască, în sensul elementar rațional, 
adică să admită că așa este. Dacă recunoașterea s-ar reduce la atîta 
lucru, ea nu ar fi reamintire, reminiscență, ci pur și simplu consimțirea 
la și asertarea adevărului raţional (uneori și intuitiv, ca aici), în clipa 
cînd ţi-l dezvăluie un altul, în speţă Socrate. Însă a consimți adevărului, 
nu a-l descoperi ori redescoperi, este felul cel mai plat și pasiv de a cu- 
noaște și învăţa. Așa se ajunge la acel plictis al culturii, ce apare încă 
din anii timpurii ai oricărui școlar, iar atunci s-ar putea spune, pentru 
celebra teorie a reminiscenţei, că ea s-ar reduce la ceea ce opunea Leib- 
niz lui Locke, cînd acesta declara că tot ce cunoaștem provine din ex- 
periență : „în afară de intelect însuși” (nisi intellectus ipse). Aceasta 
să fie lecţia de aici — atît de renumită în istorie — a lui Platon? 

Lecţia implică mai mult decît apare în exemplificarea, destul de frustă 
şi școlărească, a textului (82 a—85 b). Nespus mai reușită pentru exem- 
plificarea teoriei lui Platon ar putea fi — deși a fost întreprinsă fără re- 
ferinţă la ea — discuţia dintre tată și fiu din De magistro de Augustin, 
unde Adeodat, fiul, este făcut nu numai să admită ceea ce i se arată 
despre rostul cuvintelor, dar descoperă el singur, dinăuntrul său, înțele- 
suri și explicaţii noi, prin simplul mers al discuţiei. Tot ceea ce scotea 
din cugetul propriu Adeodat, aici sau în alte discuţii, îl făcuse pe Augustin 
să exclame, în Confesiuni, că resimțea în fața fiului său, sortit unei morți 
timpurii, „„nescio quid horrendum”. lar o asemenea uluire, aproape în- 
fricoşare în faţa bogăției ce zace în cugetul unui om tînăr, nu exprimă 
ea oare mai sugestiv experimentul reminiscenţei decît simplele „da”-uri 
ale sclavului din Menon? Dacă — cu sau fără teoria sufletului etern 
ce s-ar reincarna — reminiscenţa, așadar capacitatea de a-și reaminti, 
sau simpla recunoaștere a adevărurilor, însă una activă iar nu pasivă, 
poate să însemne felul omului de a cunoaște ceea ce „nu cunoaşte”, 
atunci trebuie dezvăluit şi activat acel strat al cugetului care poate fi 
generativ de noutate. În acest sens, cultura modernă regăseşte, nu atît 
cu aprierismul kantian cum vroia Natorp (căci el rămîne schematic), 
ci cu ideea gramaticii generative a unui lingvist de astăzi ca Chomsky, 

sau cu cea a unor structuri apriorice mai suple, ca ale lui Piaget, ceva din 
gîndurile reminiscenței platoniciene. 

Dar iarăși Platon însuși spune despre ea, la capătul exerciţiului cu 
sclavul, mai mult decît par să autorize răspunsurile mecanice ale celui 
din urmă. El declară (la 85 e) că în felul acesta sclavul s-ar putea înstă- 
pîni asupra întregii „,geometrii”, ba chiar asupra tuturor științelor. Te 
întrebi: chiar sclavul lui Menon, cu inteligenţa sa inertă? E ceva mai 
greu de crezut. Atunci altcineva? Dar în chip firesc ar trebui să se nască 
în mintea lui Menon și a cititorului întrebarea: dacă ne putem înstă- 
pîni astfel asupra unei ştiinţe, ba chiar a tuturor științelor, atunci cum 
se face că Socrate, care numai lipsit de spirit de investigaţie nu este, 


declară statornic că nu știe nimic, și efectiv nu este nici el, cum nu este 
nici Platon stăpîn pe toate ştiinţele? 


Dacă teoria reminiscenței a spus ceva, nu este așadar că avem gata 
făcute ştiinţele şi cunoștințele omenești, ci doar că, spre a obţine acces 
la ştiinţe şi cunoştinţe, trebuie o altă cale decît cea obișnuită, un fel de 
cale în cerc; aproape ceva de ordinul lui: ,,nu m-ai căuta dacă nu m-ai 
fi găsit” de care va vorbi, pe alt plan, Pascal. Cum ajungem pe această 
cale la adevărata știință, ar rămîne de văzut. Dar faptul că actul de 
cunoaștere este unul și de recunoaștere, într-un sens, și că trebuie să 
existe ştiinţe de recunoaştere, este limpede acum, după Platon. Mate- 
maticile sînt astfel de științe ; virtutea — în vederea căreia s-a întreprins 
toată discuţia — ar trebui să ducă la o asemenea știință; frumosul și 
el, care e atît de legat de bine, în limba greacă și la Platon. În definitiv 
ştiinţa tuturor valorilor pe care le pun în joc dialogurile ar urma să fie 
ştiinţă de recunoaștere. Ba nu cumva toate științele sînt de regăsit în 
această înfățișare, cum spune aici (la 85 e) Socrate? 

Dar el singur se trage îndărăt în fața unei afirmaţii atît de categorice: 
„Mi se pare că ai dreptate în ce spui, dar nu prea văd bine cum”, mărtu- 
riseşte Menon (86 b). Iar Socrate, care începuse modest prin a spune că 
ipoteza sa despre suflet are măcar meritul de a însufleţi spiritul de in- 
vestigaţie, revine, la fel de modest, la acest gînd, mărturisind și el că 
nu ar încuviința chiar toate argumentele și miturile de mai sus; dar cum 
că înţelesul său despre recunoaştere și — vom adăuga — sensul de 
recunoaștere al științei ne pot face mai activi și mai căutători, acest 
lucru îl poate oricînd susţine, în drept ca și în fapt. 

Este ca și cum el singur ar atenua tot ce a fabulat, spunînd lui Menon 
și, prin el, cititorilor: „Nu-mi luaţi în serios chiar în litera lor cele ce vă 
împărtășesc”. Interpretul lui Platon nu este deci nici el silit să ia în serios 

teoria metempsihozei sau eternității sufletului, dacă poate afla un înţeles 
plauzibil și autentic platonician al lucrurilor. 

Făcând așa, în orice caz, el trădează mai puţin spiritul platonismului 
şi chiar litera lui, cel puţin potrivit cuvintelor lui Socrate, decît o făcu- 
seră proprii discipoli ai acestuia. Căci în cazul dialogului Phaidon — unde 
totuși teoria eternității sau măcar a supravieţuirii sufletului era pusă 
în joc cu mai puţine rezerve decît aici, fiind vorba de o chestiune de viaţă 
și de moarte pentru cel condamnat să bea cucută, iar nu de simplă cunoaș- 
tere — se întîmplă unul din lucrurile cele mai paradoxale pentru învăţă- 
mâîntul lui Socrate. După ce el îi convinsese pe cei din jurul său, în pragul 
morţii, că marea trecere este pentru el, Socrate, un bine, și adăugase că 
nici măcar nu se desparte pentru totdeauna de ei, ci îi așteaptă în curînd 
dincolo, discipolii săi totuși, care păreau pe deplin lămuriţi, încep să 
plîngă în clipa în care Socrate bea cucuta, dovedind în fapt că nu luaseră 
în serios lecţia ce le fusese atît de elocvent administrată. 


Aici în Menon nu este vorba despre o lecţie despre suflet, ci despre o 
simplă sugestie pentru o nouă cale către cunoaștere, una prin recunoaș- 
tere. Nu se poate reîncepe așa investigația despre virtute? Nu cumva 
virtutea ţine de științele de recunoaștere, ca matematicile? 


Partea a doua se încheie așadar aici, la 86 c, cu invitaţia lui Socrate 
către Menon de a căuta din nou împreună: ce este virtutea. 


3. Recunoaşterea implicită şi deschiderea 
către recunoaşterea explicită 


(86 c-fine) Am ajuns așadar în măsură să reluăm problema virtuții, 
acum nu în termeni de definiţie conceptuală — căci, așa cum am 
văzut, lucrul era pe punctul de a fi obţinut — ci pe altă cale. Am sugerat 
mai sus că pe o asemenea cale tocmai că nu cauţi o cunoaștere de defini- 
ţii, care-ţi dă limitatul unui lucru, ci o cunoaștere de ordinul Ideii, care-ţi 
dă nelimitatul lucrului. 

Însă ce este virtutea din această perspectivă nouă nu se poate ști 
fără un „exerciţiu” potrivit, care va fi cel dialectic. Poate că nici Platon 
nu deţinea, în ceasul acesta, decît presimțirea unei a doua forme de 
cunoaștere; în orice caz pentru tema virtuţii nu era de fel simplu de 
întreprins investigația în acești termeni noi, ba nici măcar nu se putea 
întreprinde direct asupra virtuţii insului, ci — așa cum o va arăta Re publi- 
ca — trebuie să vezi în mare, adică la nivelul cetății, ce poate fi un ideal 
etic și politic pentru comunitatea umană, spre a înţelege, astfel amplifi- 

cată, ce este virtutea în ea însăși, respectiv cîte valori îşi subsumează 
ea și în ce ansamblu trebuie integrată. De aceea cînd Menon cere lui 
Socrate să amîne discuţia asupra naturii virtuţii, spre a reveni la pro- 
blema dacă ea se poate preda ori nu, Socrate se dezminte singur foarte 
lesne și consimte să discute problema, deși prima dată pretindea că este 
absurd să încerci a spune cum este un lucru, cînd nu ști ce este el. 

Cum se face că acum acceptă să discute? Faptul că-și propune să dis- 
cute prin ipoteză, ca matematicienii, caracterul virtuţii de a fi preda 
bilă, nu ar aduce prin el însuși o noutate. Socrate putea de la început, 
ca acum, să nu se intereseze de-a dreptul de natura virtuţii ca atare, 
ci doar de aspectul din natura ei care o face să se poată preda; deci pu- 
tea să facă ipoteza: dacă virtutea este de acel fel, ea poate fi predată. 
— Totuși acum ipoteza se întreprinde în condiţii noi, cum vom vedea 


îndată. 


În loc să discutăm la ce ipoteză matematică face aluzie aici Platon, 
într-o frază oarecum obscură (la 87 a), cum se face de obicei, ni se pare 
iarăși mai potrivit să urmărim firul dialogului și să vedem despre ce ipo- 
teză filosofică este vorba. Ipoteza sună, în linii mari, că virtutea (inde- 
pendent de natura ei proprie) are natura a ceea ce se poate preda. 

Dar metoda ipotezei are acum altă semnificaţie și alte perspective 
decît ar fi avut la început, pentru că între timp am aflat ce înseamnă 
„„a putea fi predat”, didaktân. La început didaktân-ul părea de la sine 
înțeles. Acum însă, după toată discuţia, s-a ivit ceva nou — un lucru 
pe care-l menţionase Socrate încă pe parcurs, la 81 d (,„,cercetarea și 
învăţarea înseamnă reamintire”) — anume că didaktân este una cu 
anamneston (87 b). A putea fi predat este una cu a fi reminiscent. lată 
așadar de ce s-au făcut atîtea investigaţii; nu direct, spre a vedea ce este 
virtutea, nici ipotetic, spre a vedea, presupunînd că e ceva de un anumit 
fel, cum că este predabilă, ci pur și simplu spre a lămuri ce înseamnă 
„a fi predabil”. 

Acum ipoteza poate fi înfățișată limpede. Amintindu-se fără discuții, 
ca un lucru de la sine înţeles, că aceea ce se predă se numește epistâme 
(ştiinţă, cunoaştere, 86 c—d) și nu poate fi altceva, se subînțelege acum 
că în orice cunoaștere este o recunoaştere. Acest lucru trebuie să-l avem 
în minte, oricît de greu ar părea încă de admis, anume că toate științele 
sînt sau trebuie să fie, în ultimă instanţă, de recunoaștere. Ipoteza spune 
deci: dacă virtutea are natura unei cunoașteri (= recunoașteri), ea se 
poate preda; sau, mai corect, s-ar putea preda. Este însă virtutea o 
formă de cunoaștere? Nu ni se cere deci să spunem care este natura 

deplină a virtuţii. Tot ce propune ipoteza este că în natura ei, încă ne- 
cunoscută, intră și nota de a fi o formă de cunoaștere sau de ştiinţă. 

Dar virtutea pare cu adevărat să fie ceva de ordinul unei ştiinţe, 
încearcă acum să dovedească Socrate. Căci ea reprezintă un bine 
(87 d), ea este folositoare (87 e) şi nimic nu e bun și folositor — pe plan 
uman cel puțin, unde există, spunem astăzi, libertatea de a alege — decît 
printr-o „dreaptă folosinţă” (orthg chrâsis, 81 c). Dar o dreaptă folosință 
este făcută posibilă doar de chibzuinţă (inteligenţă, chiar „,raţiune”, 
pun unii traducători pentru phrânesis, 88 c), iar virtutea este întocmai 
o formă de phrânesis, ceea ce înseamnă că e o cunoaștere, o ştiinţă. 

Așa fiind — continuă Socrate — virtutea nu putea reprezenta un 
dar al naturii, căci atunci unii tineri ar fi în chip natural virtuoși, ceea 
ce ne-ar face să-i socotim de la început niște aleși pe care să-i punem deo- 
parte pentru binele cetăţii, lucru ce nu se întîmplă nicăieri. Nefiind de 
la natură, înseamnă că virtutea se obţine prin învăţare, așadar că se 
poate preda. Așa și admite Menon acum (89 c), că fiind un fel de a ști 
și cunoaște, virtutea se poate preda. Căci într-adevăr la fel spunea 
ipoteza făcută: „,dacă virtutea are natura a ceea ce se poate preda”, 
respectiv a științei... Însă s-a dovedit că este o ştiinţă. Nu ar decurge 
logic, ca o implicaţie, că ea se poate preda? 

Implicaţia este atît de clară încît Socrate caută acum să verifice 
ipoteza după regula implicaţiei, aplicată inconștient desigur, respectiv 
după regula prin care se verifică negativ antecedentul prin consecvent. 
Se știe că într-o implicaţie, dacă e fals consecventul, antecedentul nu 
poate fi adevărat. Așadar, după ce făcuse ipoteza că virtutea e de natura 
ştiinţei; după ce „,dovedise” că are toate titlurile unei științe, Socrate 
se întreabă: dar dacă nu se poate preda? Ipoteza sa rămîne în picioare: 
dacă virtutea este o știință, atunci el, Socrate, admite și mai departe 
(89 a) că se poate preda. În schimb, oricîte argumente am avea spre a 
dovedi că virtutea este o știință, dacă nu se poate preda, ea nu este o 
ştiinţă adevărată. 

Situaţia la care s-a ajuns este una tipic și admirabil socratică, întoc- 
mai ca în Hippias Minor. Socrate a dovedit un lucru, „ convins pe celă- 
lalt că așa este, dar el însuși se îndoiește de lucrul pe care l-a demonstrat. 
De ce se întîmplă așa ceva aici, o vom spune anticipînd: pentru că iarăși 
este vorba de o a doua formă de cunoaștere și ştiinţă, care nu este încă 
explicită și ca atare neadevereşte ceea ce părea perfect exact. S-a făcut 


dovada a ceva care era într-un fel exact, dar nu era suficient de înte- 
meiat spre a fi și adevărat. 

Dar să revenim la insatisfacţia lui Socrate. El se întreabă dacă ce 
adevărat și consecventul implicaţiei, în speţă dacă virtutea, ca fiind 
o ştiinţă, se predă. În principiu ea ar trebui să se predea, dar în fapt 
nu se predă: într-adevăr nu se văd care ar fi profesorii ei (decît sofiștii, 
care sînt impostori), iar cei ce ar fi putut fi adevăraţi profesori, marii 
oameni de stat din trecut, n-au învăţat pe nimeni nimic, — cum îi spune 
Socrate lui Anytos (viitorul său acuzator) venit în scenă firesc, căci 


Menon era oaspetele său. 
Este iarăși o chestiune periferică — cel puţin pentru mersul ideilor 


din acest dialog — care anume e yudecata lui Platon «supra marilor 
oameni din trecut, ca și faptul că Socrate irită intenţionat pe Anytos, 
invocînd pe sofiști drept singurii profesori posibili de virtute civică 
şi virtute pură și simplă, sau declarînd că nici Temistocle, nici Aristide, 
nici Pericle n-au educat moralicește pe nimeni, nici măcar pe proprii 
lor fii. Pentru mersul logic al ideilor, se poate mai degrabă pune între- 
barea dacă un argument de drept poate fi infirmat de o situaţie de fapt, 
în cazul de faţă cum că n-au apărut niciodată în istoria cunoscută dascăli 
de virtute. În Gorgias, unde la fel se contestă oamenilor mari din trecut 
că ar fi fost educatori, Socrate are îndrăzneala să spună că, într-un sens, 
el este singurul om politic. La rîndul său Platon trebuie să fi avut con- 
vingerea, amăgitoare ori nu, că el putea preda justiţia, virtutea civică 
și virtutea în general (cum spune și Wilamowitz-Moellendorff, în Platon, 
ed. V, Berlin, 1959, p. 213) de vreme ce a fost de trei ori — chiar dacă 
zadarnic — la Syracuza tocmai în acest scop. Dascăli de virtute nu există, 
dar ar putea apărea ; ar trebui să apară, de vreme ce virtutea este o ştiin- 
șă. 

Dar nu este o adevărată știință încă, deoarece n-a fost desfășurată 
ca atare, sub semnul celei de-a doua cunoașteri. Și atunci nici Socrate 
nu o poate numi aici o adevărată știință, ci este silit să spună că ea repre- 


FII 


zintă doar o „dreaptă judecată” (97 b), la fel cum vorbise mai sus de 
„dreaptă folosință”. Căci oricît de nesigure ar fi justificările virtuţii 
şi oricit de intransmisibilă ar fi ea, totuși e lucru evident, iarăși în fapt, 
că există oameni virtuoși, după cum pe plan teoretic virtutea este o 
problemă bine întemeiată și nu o plăsmuire umană în gol. 

S-a făcut mult caz despre această dreaptă opinie — preferăm s-o 
numim dreaptă judecată — și de caracterul ei doar pe jumătate cogni- 
tiv. De ce este ea valabilă, deși nu transmisibilă? În lumina a tot ce 
precede trebuie răspuns: poate că ţine de cunoaştere ca recunoaștere, 
dar e o recunoaștere implicită, nu una ridicată la ştiinţă prin explicitarea 

pe care o va aduce abia dialectica. Judecata precede, într-un sens, con- 
ceptul (şi Ideea le învăluie pe amîndouă). Poţi avea judecăţi drepte, 
cum sînt cele de gust ori de apreciere morală, fără să ai conceptul lucru- 
rilor. Toată lumea le are și judecata „„lumii” nu e de disprețuit. Despre 
asemenea judecăţi drepte Socrate însă spune aici că sînt sau pot fi miș- 
cătoare, ca statuile lui Dedal, și că doar prin „înlănțuire” ele devin ade- 
vărate științe (97 d—98 a). Să nu avem oare dreptul de a spune aici 
că judecățile acestea ţin de o știință implicită și că doar prin explicitare 
ar duce la știința adevărată? că există o recunoaștere implicită și una 
explicită, iar în Menon nu poate fi vorba decît de prima judecată? 


Mai tîrziu, în viziunea lui Hegel, asemenea judecăţi și cunoștințe 
de recunoaștere, în forma lor explicită, vor alcătui ceea ce numește el 
ştiinţa Spiritului, iar capacitatea implicită va fi, într-un sens, cea a 
„spiritului obiectiv”. O limbă este spirit obiectiv, unul de justeţea căruia 
își dă seama aproape orice vorbitor, fără învăţătură specială, dacă e 
vorba de limba sa. Judecăţi drepte în numele spiritului obiectiv al cetă- 
ţii poate emite oricare cetăţean cumsecade, nu numai profesorul de știin- 
ţe politice. De aceea — împotriva lui Socrate în aparență — un Anytos 
avusese dreptate cînd (la 92 e) spunea că nu e nevoie de un profesor spe- 
cial, ci toţi oamenii cinstiţi din Atena te pot învăţa ce este virtutea, 
aşa cum Alcibiade avea dreptate, cel puţin tot aparent, împotriva lui 
Socrate, cînd îi spunea acestuia că există lucruri pe care le poţi învăţa 
fără profesor: de pildă limba poporului tău. 

Ca fiind implicită, dreapta judecată nu se poate preda; însă ea ţine 
încă de o formă de cunoaștere, și pentru că Socrate nu poate vorbi deo- 
camdată despre o adevărată știință, el declară că oamenii virtuoși din 
trecut au avut probabil ceva „divin” în ei, sau că virtutea lor ţine de 
un „lot divin” (theia moira ), la fel cum în Ion cunoașterea interpretului 
ţinea de o inspirație divină. 

Sau virtutea mai ţine de ceva, și atunci s-ar putea preda. Nu o vom 
şti, încheie Socrate, decît atunci cînd vom afla ce este „virtutea în sine” 
(100 b). Nu o vom ști — interpretăm noi — decît atunci cînd științele 
de recunoaștere, și în particular știința eticii, vor fi cu adevărat desfă- 
șurate. 

Și astfel, după tot ce s-a argumentat de-a lungul atîtor pagini, se 
revine la întrebarea de la început: ce este virtutea. Dar nu mai e acum 
aceeași întrebare. Între timp au apărut trepte de cunoaştere, care pot 
fi tot atîtea feluri de a duce la științe, toate însă științe imperfecte, 

pînă la ultima. În definitiv, în lumina dialogului acestuia și a celorlalte 
de tinereţe, s-ar putea spune că există șase trepte: 


Pa 


o 


cunoaștere prin natură; 
<- o cunoaștere dobîndită prin efort propriu (pe care am numit-o con- 
ceptuală); 
“o cunoaștere dobîndită prin achiziție comună (aici cazul limbii și al 
judecăților de apreciere); 
o cunoaștere prin inspiraţie divină (cea a artistului și a interpretului 
său); 


o 


cunoaștere prin lot divin, sau recunoaștere implicită (ca a marilor 
naturi morale); 


„0 cunoaștere ca recunoaștere explicită. 


Într-o perspectivă, toate vor sfiîrși prin a fi adevărate forme de re- 
cunoaștere. Științele cele mai riguroase, matematica (așa cum a dovedit 
aici Platon) și logica sînt științe de recunoaștere; etica nu poate fi decît 
de recunoaștere, ca și estetica. Toate ştiinţele omului (istorie, economie, 
drept, filologie etc.) trebuie să fie la fel, tocmai ca fiind ale omului. 

Dar omul se recunoaște și în rest. „Și asta ești tu”, spune gîndirea 
indiană. Și asta ești tu, a spus omului european, despre realul organic 
și cel anorganic chiar, cultura noastră; la început în mod grosolan și 
mecanicist, apoi tot mai subtil, pînă la dialectică. Dar spre toate acestea 
deschide tocmai viziunea lui Platon, dacă înțelegem concepția lui despre 
știință, cum vrea el aici, ca ţinînd de anâmnesis. Problema din Menon 
(dacă virtutea se poate preda) a devenit o parte din problema culturii 
însăși, ca formă superioară de modelare a omului. 

Spune toate acestea Platon? Dar dacă nu ar fi spus ceva de ordinul 
acesta măcar, el n-ar fi singurul autor din antichitate din care a supra- 
viețuit toată opera, inclusiv Menon, care stă undeva în miezul ei. 


MENON 


[sau Despre virtute, gen probatoriu ] 


MENON SOCRATE UN SCLAV AL LUI MENON 
ANY TOS 


MENON! Ai putea să-mi spui, Socrate, dacă virtutea se 70 a 
poate preda sau nu se poate preda, ci trebuie deprinsă prin 
exerciţiu sau nu poate fi nici deprinsă prin exerciţiu, nici 
învățată, ci există în oameni de la natură sau altfel?? 

SOCRATE Menon, pînă acum tesalienii erau vestiți prin- 
tre greci și admiraţi pentru meșteșugul de a struni caii b 
și pentru avuţiile lor, acum îmi pare însă că sînt vestiți 
și pentru învățăturăS, mai ales locuitorii Larissei, com- 
patrioții prietenului tău Aristip?. Pentru aceasta îi sînteți 
îndatoraţi lui Gorgias5: sosind el în cetatea voastră, i-a 
aprins de dragoste pentru învăţătură pe cei mai de seamă 
dintre Aleuazi, printre care se numără și prietenul tău 
Aristip, şi pe ceilalți fruntaşi tesalieni; și tot el v-a deprins 
să răspundeţi fără teamă şi fără șovăială la orice întrebare, 
cum -e și firesc pentru nişte oameni învăţaţi şi cum face 
şi el, care stă la dispoziţia oricui ar vrea să-l întrebe ceva € 
şi nu lasă pe nimeni fără răspuns. 

La noi însă, iubite Menon, lucrurile stau pe dos: un fel 
de secetă s-a abătut asupra științei, care riscă să plece de 
pe meleagurile noastre, la voi. lar dacă vrei să-i pui unuia 7l a 
dintre noi întrebarea ta, acela, oricare ar fi, va rîde şi-ţi 
va spune : „Străine, tare mă tem că mă crezi un om fericit, 
care știe, despre virtute, dacă o putem învăţa de la altul 
sau dacă o avem pe vreo altă cale; eu însă sînt atît de 
departe de a ști dacă virtutea se transmite prin învățătură 
sau nu, încît nu știu nici măcar atîta lucru: ce anume 
este virtutea.” 

Eu însumi, Menon, mă aflu în aceeași situaţie: sînt la b 
fel de sărac, în această privinţă, ca şi compatrioţii mei şi 
mă Îînvinuiesc singur că nu ştiu despre virtute chiar nimic. 
lar un lucru despre care nu știu ce este, cum aș putea ști, 

oare, ce însușiri are? Sau îţi pare cu putință ca un om 
care nu știe deloc cine e Menon să ştie despre el dacă este 
frumos, bogat, de viță aleasă ori dimpotrivă? Îţi pare 
cu putință? 

MENON Nu, desigur. Dar oare e adevărat, Socrate, că 
nu ştii ce e virtutea și asta trebuie să le povestesc despre 
tine celor de acasă? 


SOCRATE Nu numai atit, prietene, dar și că nu cred să 
fi întîlnit vreodată pe cineva care să știe. 

MENON Cum așa? Nu l-ai întîlnit pe Gorgias cînd a fost 
pe aici? 

SOCRATE Ba da. 

MENON Și nu ţi s-a părut că el știe? 

SOCRATE N-am o memorie prea bună, Menonf, așa că 
n-aș putea spune acum ce părere am avut atunci. Se prea 
poate ca și el să ştie ce este virtutea și tu să știi ce spunea 
el. Amintește-mi deci ce spunea. Dacă preferi, vorbeşte 
în numele tău, căci ești desigur de aceeași părere cu el. 

MENON Desigur. 

SOCRATE Să-l lăsăm dar pe Gorgias, de vreme ce tot 
nu este de față. Ce spui tu însuți, Menon, în numele zeilor, 
că este virtutea? Vorbeşte, nu refuza, căci voi fi omul cel 
mai fericit dacă m-am înșelat și dacă vei dovedi că tu și 
Gorgias știți ce anume este ea după ce eu am afirmat că 
n-am întîlnit încă pe cineva care să ştie. 

MENON Dar nu este greu de răspuns, Socrate. Mai întii, 
dacă vrei să vorbim despre virtutea la bărbaţi, e simplu, 
fiindcă virtutea unui bărbat este să se ocupe de treburile 
cetăţii cu pricepere și, ocupîndu-se de elc, să facă prietenilor 
bine, iar dușmanilor rău şi să se ferească să nu sufere el 
însuşi vreun neajuns. Dacă vrei să vorbim despre virtutea 
la femei, nu este greu de explicat că femeia trebuie să 
îngrijească bine casa, s-o ocrotească și să fie supusă băr- 
batului ei. Și mai există și o virtute a copiilor, fete sau 
băieţi, și una a oamenilor în vîrstă, fie ei liberi sau sclavi. 
Și mai există și alte virtuţi, foarte multe la număr, așa 
că nu ne vine greu să spunem ce este virtutea: pentru 
fiecare îndeletnicire sau vîrstă, pentru fiecare faptă, fiecare 

dintre noi are o anumită virtute”. La fel stau lucrurile și 
cu relele însușiri, după părerea mea, Socrate. 

SOCRATE Se pare că am mare noroc, Menon: căutam o 
singură virtute şi văd că aflu la tine un întreg roi de virtuţi. 
Însă, Menon, potrivit aceleiași imagini a roiului de albine, 
dacă întrebîndu-te eu ce este în esență o albină ai răspunde 
că există albine multe și de tot felul, ce răspuns mi-ai da 
dacă te-aș întreba: „Oare spui că albinele sînt multe și 
de tot felul și deosebite unele față de altele prin raport la 
calitatea lor de albine? Sau nu prin asta se deosebesc, ci 
prin altceva, cum ar fi frumusețea sau mărimea sau vreo 
altă însușire de felul acestora?” Spune, ce mi-ai răspunde 
la o asemenea întrebare? 

MENON Aș răspunde că, după mine, prin raport cu cali- 
tatea lor de albine, ele nu se deosebesc cu nimic una de 
cealaltă. 

SOCRATE Atunci, dacă aș spune în continuare: „Spune-mi 
dar, Menon, numai atît: lucrul prin care nu se deosebesc, 
ci sînt identice toate, cum îl numești oare?”, ai avea ce 
să-mi răspunzi? 

MENON Aș avea. 

SOCRATE La fel e și cu virtuțile. Chiar dacă sînt multe 
şi de tot felul, ele au, toate, o calitate comună care le face 
să fie virtuţi. Este bine ca cel care răspunde să arate ce 
este virtutea numai după ce s-a gîndit la această calitate. 
Înţelegi ce spun? 

MENON Cred că înțeleg. Totuşi nu pricep încă atît cît 
aș vrea sensul întrebării tale. 

SOCRATE Întrebarea este, Menon, dacă numai cu pri- 
vire la virtute crezi că există o virtute a bărbaților, alta 
a femeilor și așa mai departe, sau gîndeşti la fel și despre 
sănătate, și despre statură, şi despre forţă? Crezi că există 
o sănătate a bărbaților și alta a femeilor? Sau cîtă vreme 
există ca sănătate ea are aceeași calitate pretutindeni, 
şi la bărbați, și la oricine altcineva? 

MENON Cred că sănătatea bărbatului și cea a femeii 
sînt unul și același lucru. 

SOCRATE Nu este la fel și cu statura sau cu forța? Dacă 
o femeie este puternică, nu e ea puternică datorită aceleiaşi 

calități, aceleiași forțe, ca şi bărbatul? Ce vreau să spun 
prin „aceeași forță” este că forța este tot forță și cînd 
apare la un bărbat și cînd apare la o femeie. Sau tu crezi 
că există vreo deosebire? 

MENON Nu cred deloc asta. 

SOCRATE Şi atunci virtutea, în calitatea ei de virtute, 
se va deosebi cu ceva după cum o găsim la un copil sau 
la un bătrîn, la o femeie sau la un bărbat? 

MENON Mie mi se pare, Socrate, că acest caz nu seamănă 
cu cele dinainte. 

SOCRATE De ce? N-ai spus tu? că virtutea unui bărbat 
este să conducă bine treburile cetăţii, iar virtutea unei 
femei, să conducă bine treburile gospodăriei? 

MENON Ba da. 

SOCRATE Este oare posibil să conducă bine treburile 
cetății sau ale gospodăriei sau orice altceva, cel care nule 
conduce în mod înțelept și drept? 

MENON Nu, firește. 

SOCRATE lar cei care le conduc în mod drept și înţelept, 
nu le conduc oare cu dreptate și înțelepciune? 

MENON Nu poate fi altfel. 

SOCRATE Așadar femeia și bărbatul, dacă e să fie vir- 
tuoși, au nevoie, amîndoi, de aceleași lucruri, de dreptate 
şi de înţelepciune. 

MENON Este vădit. 

SOCRATE Dar atunci copilul și bărbatul ar putea fi 
cumva virtuoşi dacă sînt nestăpîniți şi nedrepţi? 

MENON Nu, desigur. 

SOCRATE Dar dacă sînt înţelepţi și drepţi? 

MENON Atunci, da. 

SOCRATE Deci toți oamenii sînt virtuoși în același chip: 
ei sînt virtuoși cînd au aceleași însușiri. 

MENON Așa se pare. 

SOCRATE Desigur, n-ar fi virtuoși în același chip dacă 
n-ar avea aceeași virtute, nu? 

MENON Nu, desigur. 

SOCRATE De vreme ce virtutea este aceeași la toți, 
încearcă să spui ce este virtutea, amintindu-ți ce zice Gor- 
gias că este şi ce crezi tu însuţi, împreună cu el. 

MENON Ce-ar putea fi altceva decit să fii în stare să-i 
conduci pe oameni? Asta de vreme ce cauţi o singură defi- 
niţie care să se potrivească în toate cazurile. 

SOCRATE Chiar asta și caut. Dar, Menon, oare să în- 
semne virtutea același lucru cînd e vorba de un copil sau 
de un sclav, și anume să fie în stare să-și conducă stăpînul, 
şi ţi se pare că cel care conduce ar mai putea fi numit 
sclav? 

MENON Nu mi se pare de fel, Socrate. 

SOCRATE Nici n-ar fi de crezut, prea bunul meu prieten. 
Gîndește-te acum și la aceasta: spui că virtutea este capa- 
citatea de a conduce; n-ar trebui să adăugăm la definiţie 
„conform cu dreptatea și nu împotriva ei”? 

MENON Ba cred că da, Socrate, fiindcă dreptatea este 
tot una cu virtutea. 

SOCRATE Cu virtutea, Menon, sau cu o virtute? 

MENON Ce vrei să spui? 

SOCRATE Ceea ce aș spune despre orice altceva. Așa 
cum aș spune, dacă vrei, despre rotunjime că este o figură 
şi nu pur și simplu figura. Și m-aș exprima astfel fiindcă 
există și alte figuri. 

MENON Ar fi un fel corect de a vorbi, de vreme ce re- 
cunosc și eu că mai există și alte virtuţi, nu numai drep- 
tatea. 


SOCRATE Care sînt acestea? Spune-mi. Și eu, dacă 
mi-ai cere, ţi-aș mai putea cita alte figuri; tot așa citează-mi 
şi tu alte virtuţi. 

MENON De bună seamă: curajul mi se pare că este şi 
el o virtute, şi chibzuinţa și înțelepciunea și generozitatea? 
şi atitea altele. 

SOCRATE lată-ne din nou în aceeaşi încurcătură, Menon: 
căutînd o singură virtute, iar am ajuns să găsim o mul- 
ţime de virtuţi, e drept nu în același chip ca adineaori!9; 
iar virtutea unică existentă în toate acestea n-o putem 
descoperi. 

MENON Vezi tu, Socrate, încă nu pot concepe bine, ca 
în exemplele de mai înainte, virtutea unică în toate pe 
care tu o cauţi. 

SOCRATE E și firesc să nu poţi. Eu însă mă voi strădui, 
cît pot, să ne aduc pe amindoi mai aproape de ea. lată, 
nu e prea greu să înţelegi că lucrurile stau în fiecare caz 
la fel: dacă cineva ţi-ar pune întrebarea mea de adineaori 
„ce este figura, Menon?” și tu i-ai răspunde „,rotunjimea” 
şi el te-ar întreba, ca și mine, „rotunjimea este oare figura 
sau o figură?”, atunci ai spune, fireşte, că este o figură. 

MENON Desigur. 

SOCRATE Ai răspunde așa fiindcă mai există și alte 
figuri? 

MENON Da. 

SOCRATE lar dacă te-ar întreba, în continuare, care 
sînt acelea, i-ai spune? 

MENON Bineînţeles. 

SOCRATE Și tot așa, dacă te-ar întreba ce este culoarea 
şi răspunzindu-i tu „,albul” ar mai întreba „este oare albul 
culoarea sau o culoare?” tu i-ai răspunde că este oculoare 
fiindcă mai există și alte culori, nu? 

MENON Desigur. 

SOCRATE Și dacă te-ar ruga să numești și alte culori, 
ai numi și altele, care sînt culori întocmai ca și albul? 

MENON Da. 

SOCRATE lar dacă ar continua, ca mine, spunîndu-ţi: 
„Mereu ajungem la pluralitate, dar eu nu asta vreau de 
la tine, ci, de vreme ce acestor lucruri, multe la număr, 
le dai un singur nume și despre nici unul nu spui că n-ar 
fi o figură, chiar dacă ele sînt opuse unul față de celălalt, 
spune-mi ce este lucrul care cuprinde şi ceea ce este rotund 
şi ceea ce este drept, adică ceea ce numești tu figură atunci 
cînd spui că şi ceea ce e rotund și ceea ce e drept este tot 
o figură? Sau nu spui așa? 

MENON Ba așa spun. 

SOCRATE Oare cînd vorbeşti astfel nu îuțelegi că rotun- 
dul este în egală măsură rotund și drept, iar dreptul este 
în egală măsură drept şi rotund? 

MENON Cîtuşi de puţin, Socrate. 

SOCRATE Dar spui că rotundul este o figură întocmai 
ca și dreptul și invers. 

MENON E adevărat. 

SOCRATE Ce este atunci lucrul care poartă numele de 
figură? Încearcă să spui. Dacă ţi-ar pune cineva această 
întrebare cu privire la figură, ori la culoare, și tu ai răs- 
punde: „Nu înţeleg, prietene, ce vrei și nu știu nici ce vor- 
beşti”, acela s-ar mira probabil și ar spune: „Nu înţelegi 
că eu caut ceea ce este comun în toate acestea?” Sau n-ai 
fi în stare să răspunzi, Menon, dacă cineva te-ar întreba 
în aceeași ordine de idei: „Ce trăsătură comună există 
în rotund şi în drept și în toate cele pe care le numești 
figuri?” Încearcă să spui, pentru a te pregăti astfel să 
răspunzi la întrebarea despre virtute. 

MENON Nu mă întreba pe mine, Socrate, răspunde mai 
bine tu. 

SOCRATE Vrei să-ți fac pe plac? 

MENON Te rog. 

SOCRATE lar tu vei consimțţi, la rîndul tău, să-mi răs- 
punzi la întrebarea despre virtute? 

MENON Bucuros. 

SOCRATE Atunci să ne dăm toată silința; într-adevăr 
merită. 

MENON Chiar aşa. 

SOCRATE Hai să încerc atunci să-ţi spun ce este figura. 
Vezi dacă accepţi această definiţie: să zicem că figura este 
singurul lucru care se asociază întotdeauna cu culoarea. 
Te mulțumește sau vrei să cauţi altceva? Eu aș fi mulțumit 
dacă mi-ai răspunde măcar atit despre virtute. 

MENON Dar asta e o definiție naivă, Socrate. 

SOCRATE Ce vrei să spui? 

MENON Figura este, după tine, ceea ce se asociază întot- 
deauna cu culoarea. Să zicem c-ar fi aşa. Dar dacă cineva 
ar afirma că nu ştie ce este culoarea și că e la fel de nedu- 
merit ca şi în privinţa figurii, ce valoare crezi că ar mai 
avea definiţia ta? 

SOCRATE Eu cred că e adevărată. lar dacă m-ar întreba 
unul din acei oameni iscusiți cărora le plac discuţiile în 
contradictoriu! i-aş răspunde așa: „Eu ţi-am dat răs- 
punsul; dacă ceea ce spun nu e corect n-ai decît să-mi ceri 
socoteală și să dovedești tu că e fals”. Însă cei care vor 
să discute ca niște prieteni, aşa cum facem noi acum, 

trebuie să răspundă cu mai multă blîndeţe și într-un fel 
mai propriu unei discuții. Și cred că este propriu unei 
discuții nu numai să dai răspunsuri adevărate, dar și să 
recurgi numai la lucrurile pe care cel întrebat recunoaște 
că le ştiel3. Voi încerca dar și eu să vorbesc la fel. De aceea 
spune-mi: există ceva pe care îl numești „,sfîrșit”? Spun 
„sfîrşit”” cum se spune „,capăt” sau „„limită”. Toate acestea 
au același sens pentru mine. Poate că Prodicosi ar găsi 
o diferență aici, dar tu spui indiferent „s-a sfîrșit” și „a 
ajuns la capăt”. Asta e tot ce vreau să spun, nu e nimic 
complicati5. 

MENON Da, folosesc aceste cuvinte și cred că înțeleg 
ce vrei să spui. 

SOCRATE Bine. Și folosești, după caz, cuvîntul „,supra- 
față” şi cuvîntul solid”, așa ca în geometrie, de pildă? 

MENON Bineînţeles. 

SOCRATE Atunci cred că ai să înţelegi, pornind de la 
ele, ce numesc eu figură. Afirm că orice figură este ceea ce 
mărginește un solid: adică, pe scurt, limita unui solid. 

MENON Și ce spui că este culoarea, Socrate?16 

SOCRATE Vai, Menon, ce lipsă de respect! Ceri unui 
om bătrîn, ca să-l încurci, să-ți răspundă la întrebări, iar 
tu nu vrei nici măcar să-ți amintești ce spune Gorgias că 


b este virtutea și să-mi spui și mie. 


MENON Întîi răspunde-mi tu, Socrate, și apoi îţi voi 
spune și eu. 

SOCRATE Chiar şi legat la ochi, cel care stă de vorbă 
cu tine, Menon, și-ar putea da seama că ești frumos și că 
încă te mai îndrăgesc destuil?, 

MENON De ce spui asta? 

SOCRATE Fiindcă, vorbindu-mi, nu faci decît să dai 
porunci. Așa fac numai cei răsfățaţi, care se poartă ca niște 
tirani cîtă vreme sînt tineri. Și totodată poate nu ţi-a 


e scăpat cît sînt eu de slab în fața tinerilor frumoși. Am 


să-ți fac pe plac așadar şi am să-ți răspund. 

MENON Fă-mi această mare plăcere. 

SOCRATE Vrei să-ți răspund în stilul lui Gorgias, ca să 
mă poţi urmări mai ușor? 

MENON Vreau, cum să nu? 

SOCRATE Nu spuneţi voi, după teoria lui Empedocle!s, 
că din lucruri pornesc niște emanaţii? 

MENON Desigur. 

SOCRATE Și că există în lucruri niște deschideri spre 
care şi prin care circulă emanaţiile? 

MENON Chiar așa. 

SOCRATE Și că, dintre emanaţii, unele se potrivesc cu 
anume deschideri, iar altele sînt prea mici sau prea mari 
pentru ele? 

MENON Întocmai. 

SOCRATE Pe de altă parte există, nu-i așa, ceva pe care 
îl numeşti vedere? 

MENON Da. 

SOCRATE Atunci, cum zice Pindar, „înţelege-mi vorba": 
culoarea este o emanaţie a figurilor pe potriva vederii și, 
ca atare, perceptibilă. 

MENON Socrate, ai dat un răspuns care mi se pare exce- 
lent. 

SOCRATE Probabil fiindcă am vorbit așa cum ești tu 
obișnuit. Și totodată înţelegi, cred, că ai putea scoate de 
aici și o definiţie a vocii, a mirosului și a multor altor 
lucruri de același fel. 

MENON Chiar așa. 

SOCRATE Răspunsul acesta este vrednic de o tragedie, 
de aceea îți place mai mult decît definiţia figurii. 

MENON Ce-i drept, îmi place. și 

SOCRATE Dar nu este mai bun, o fiu al lui Alexidemos20; 
am convingerea că prima definiție era mai bună. Cred că 
şi tu ai judeca la fel dacă n-ar trebui să pleci înainte de 
mistere, cum ziceai ieri, şi ai rămîne aici și te-ai ini- 
ţiazi, 

MENON Dar aș putea rămîne, Socrate, dacă mi-ai mai 
spune multe asemenea lucruri. 

SOCRATE Desigur îți voi mai putea vorbi în felul acesta, 
atît în folosul tău, cît și în al meu; nu dorinţa îmi lipsește; 
mă tem însă că multe de felul acesta n-o să fiu în stare 
să-ți spun. Dar hai încearcă și tu să-ți ţii promisiunea de 
a defini virtutea în general, fără să faci din una mai multe, 
așa cum se spune în glumă ori de cîte ori cineva sparge 

un lucru. Lasă virtutea întreagă și nevătămată și spune-mi 
b ce este ea, doar ai drept model exemplele date de 
mine. 

MENON Dacă-i așa, Socrate, cred că virtutea este, cum 
zice poetul, „„să te bucuri de lucrurile frumoase și să fii 
puternic”'22. Asta spun şi eu că este virtutea, să doreşti 
lucrurile frumoase și, dorindu-le, să le poţi dobîndi. 

SOCRATE Atunci cînd cineva doreşte lucruri frumoase, 
nu spui oare prin asta că dorește lucruri bune? 

MENON Chiar așa. 

SOCRATE Spui oare că există unii care doresc lucrurile 
rele și alții care le doresc pe cele bune? Nu ţi se pare, prea 

c bunul meu prieten, că toți doresc lucrurile bune? 

MENON Nu, nu mi se pare. 

SOCRATE Și crezi că unii doresc lucrurile rele? 

MENON Da. 

SOCRATE Și spui că doresc lucrurile rele crezînd că sînt 
bune sau în ciuda faptului că știu că sînt rele? 

MENON Cred că există ambele situații. 

SOCRATE Atunci ţi se pare că cineva care știe despre 
lucrurile rele că sînt rele poate totuși să le dorească? 

MENON Desigur. 

SOCRATE Ce înseamnă, după tine, să dorești un lucru? 

d Să dorești să-ți aparțină? 

MENON Firește, ce altceva? 

SOCRATE Spui asta socotind că lucrurile rele aduc un 
folos celui care le posedă sau știind că ele îi sînt vătămă- 
toare? 

MENON Sînt unii care gîndesc că lucrurile rele aduc 
folos și alţii care știu că sînt vătămătoare. 

SOCRATE Și ţi se pare că cei care cred că lucrurile rele 
aduc folos știu că lucrurile rele sînt rele? 

MENON Nu mi se pare deloc așa. 

SOCRATE Atunci e limpede că aceştia doresc nu lucrurile 

e rele, pe care nici nu le recunosc ca rele, ci lucrurile pe care 
ei le cred bune, măcar că sînt rele. E limpede astfel că cei 
care nu-și dau seama că lucrurile rele sînt rele și cred că 
sînt bune doresc de fapt lucrurile bune. Nu-i așa? 

MENON Mă tem că așa se întîmplă cu aceștia. 

SOCRATE Și atunci? Cei care doresc, cum zici tu, lucrurile 
rele considerînd că ele sînt vătămătoare pentru cel căruia 
îi aparțin nu știu ei oare că ele vor fi vătămătoare pentru 
ei înşişi? 

MENON Nu încape îndoială. 

SOCRATE Dar pe cei supuși unei acțiuni vătămătoare 
nu-i socotesc ei oare că suferă tocmai în măsura în care 
sînt supuși unei asemenea acțiuni? 

MENON Și asta e neîndoielnic. 

SOCRATE lar pe cei care suferă nu-i așa că-i socotesc 
nenorociţi? 

MENON Ba da, după părerea mea. 

SOCRATE Și există vreun om care să vrea să sufere și 
să fie nenorocit? 

MENON Nu cred să existe, Socrate. 


SOCRATE Prin urmare nimeni nu vrea lucrurile rele, 
Menon, cîtă vreme nu vrea să ajungă în situaţia asta. 
Căci ce altceva înseamnă să suferi decît să doreşti lucrurile 
rele și să le și ai? 

MENON Tare mă tem că ceea ce spui, Socrate, e adevărat 
şi că nimeni nu vrea lucrurile rele. 

SOCRATE Spuneai adineaori?ă, nu-i așa, că virtutea în- 
seamnă să dorești lucrurile bune și să ai puterea de a le 
dobîndi? 

MENON Așa spuneam. 

SOCRATE Dacă spunem asta, nu crezi oare că faptul 
de a vrea lucrurile bune este comun tuturor și că nimeni 
nu este superior altuia în această privință? 

MENON Sigur că da. 

SOCRATE Atunci e limpede că, dacă cineva este superior 
altcuiva, el nu poate fi superior decît prin faptul de a 
putea. 

MENON Desigur. 

SOCRATE Așadar, pare-se, aceasta este, după tinc, defi- 
niția virtuţii: a putea să dobindești lucrurile bune. 

MENON Sint întru totul de acord, Socrate, cu felul în 
care înfățișezi acum lucrurile. 

SOCRATE Hai să vedem dacă partea asta din definiţia 

ta e adevărată: se prea poate să ai dreptate. Să fii în stare 
să dobîndeșşti lucrurile bune asta spui tu că e virtutea, nu? 

MENON Întocmai. 

SOCRATE lar lucruri bune numești, de pildă, sănătatea 
şi bogăţia? 

MENON Şi să ai aur și argint, să ai onoruri şi funcţii în 
cetate. 

SOCRATE Mai sînt, după tine, și alte lucruri bune, pe 
lîngă acestea? 

MENON Nu, cam acestea sînt toate, zic eu. 

SOCRATE Bine. Așadar, după Menon, oaspetele ereditar 
al Marelui Rege?4, virtutea înseamnă să agoniseşti aur și 
argint. Adaugi oare la faptul însuși al procurării men- 
țiunea „potrivit cu dreptatea față de oameni și faţă de 
zei” sau asta nu te interesează și chiar dacă cineva dobîn- 
deşte aur și argint împotriva dreptății, tu tot virtute nu- 
mești fapta lui? 

MENON Nici gînd, Socrate. 

SOCRATE Atunci o numești faptă urîtă? 

MENON Întocmai așa. 

SOCRATE Trebuie deci ca faptul însuși al procurării de 
bunuri să se îmbine cu dreptatea, cu chibzuinţa, cu pietatea 
sau cu vreo altă parte a virtuţii; dacă nu, nu-i vom putea 
spune virtute, chiar dacă ne face să dobîndim bunuri. 

MENON Într-adevăr, cum ar putea fi virtute fără ele? 

SOCRATE lar a nu agonisi aur și argint, nici pentru sine, 
nici pentru altul, atunci cînd dreptatea se opune, nu este 
şi renunţarea aceasta o virtute? 

MENON De bună seamă că este. 

SOCRATE Prin urmare dobîndirea unor asemenea bunuri 
nu ţine mai mult de virtute decît renunţarea? la ele, ci, 
dimpotrivă, se pare că actul care se îmbină cu dreptatea 
va fi virtute, iar cel lipsit de așa ceva, o faptă urîtă. 

MENON Mi se pare că nu poate fi altfel de cum zici. 

SOCRATE N-am spus noi, însă, puţin mai înainte26, că 
fiecare din acestea, dreptatea, chibzuința și celelalte, sînt 
părți ale virtuţii? 

MENON Ba da. 

SOCRATE Vrei cumva să rîzi de mine, Menon? 

MENON Cum asta, Socrate? 

SOCRATE Păi tocmai?” te rugasem să nu rupi şi să nu 
fărămiţezi virtutea şi-ţi dădusein și exemple de cum trebuie 
să răspunzi, iar tu, fără să ţii seama de nimic, îmi spui că 
virtutea înseamnă să fii în stare să dobîndești bunuri, b 
potrivit cu dreptatea. lar dreptatea spui că este o parte 
a virtuții, nu? 

MENON Întocmai. 

SOCRATE Urmează deci din afirmaţiile cu care te-ai 
arătat de acord28 că virtutea este faptul de a acționa în orice 
împrejurare potrivit cu o parte a virtuţii. Doar spui că 
dreptatea este o parte a virtuţii şi că la fel sînt toate 
celelalte. 

MENON Cum așa? 

SOCRATE Vreau să spun că te rugasem să definești vir- 
tutea ca un tot, iar tu, departe de asta, spui că orice acțiune 
este virtute dacă comportă o parte a virtuţii, de parcă, 
gata, ai fi definit virtutea în general și cu ar urma s-o recu- € 
nosc acum în bucăţile în care ai fărîmițat-o. Din această 
cauză mă tem că trebuie s-o luăm din nou de la început 
şi să-ţi pun iarăși aceeași întrebare: „,lubite Menon, ce 
înţelegi că este virtutea, atunci cînd spui că orice acţiune 
care comportă o parte a virtuţii este virtute? Căci asta 
spunem cînd afirmăm că orice acțiune care comportă 
dreptatea este virtute. Sau ţie ţi se pare că nu mai e nevoie 
să reluăm aceeași întrebare, ci crezi că putem ști ce este 
o parte a virtuții fără a ști ce e virtutea însăși? 

MENON Nu cred asta. 

SOCRATE Dacă-ţi mai amintești, cînd ţi-am răspuns eu d 
ţie în legătură cu definiția figurii am înlăturat amîndoi 
o încercare similară de a răspunde pornind de la elemente 
pe care tocmai urma să le căutăm și asupra cărora nu 
căzusem încă de acord??, 

MENON Pe drept cuvînt am înlăturat-o, Socrate. 

SOCRATE În acest caz, prea bunul meu prieten, cîtă 
vreme încă mai căutăm o definiție a virtuţii în general, 
să nu-ţi închipui că vei lămuri pe cineva cu privire la ea 
dacă răspunsul tău va pleca de la părţile sale, nici că vei 
defini orice altceva după metoda asta, ci să fii convins că 

va fi nevoie să ţi se pună din nou întrebarea de la început: 
„Pe ce definiţie a virtuţii se întemeiază spusele tale?” 
Sau ţi se pare că ceea ce spun e fără noimă? 

MENON Ba mi se pare că ai toată dreptatea. 

SOCRATE Dacă-i așa, atunci răspunde-mi iar, luînd-o 
de la început: ce spuneți voi, tu și prietenul tău, că este 
virtutea? 

MENON Socrate, auzisem eu înainte chiar de a te întîlni 
că nu faci altceva decit să te pui pe tine însuți și pe alţii în 
încurcătură. lar acuma parcă mi-ai făcut o vrajă, niște far- 
mece, parcă m-ai robit pe de-a întregul unui descîntec, în 
aşa fel încît mi-e plină mintea de nedumerire. Dacă putem 
glumi un pic, îmi pare că semeni leit, și la chip%, și altfel, 
cu peștele acela mare și turtit care trăiește în mare și se 
cheamă torpilă3l. Căci și el amorţește pe oricine se apropie 
de el şi îl atinge, cum simt că faci tu cu mine acum. Zău, 
Socrate, mi-au amorţit și sufletul și vorba de nu știu ce 
să-ți mai răspund. Și doar am rostit de mii de ori atitea 
cuvîntări despre virtute, în fața unui mare public și, pe 
cît mi se părea, cu mult succes. Acum însă nu sînt deloc 
în stare să spun nici măcar ce este virtutea. Cred că e bună 
hotărîrea ta de a nu pleca de aici să călătoreşti pe mare 
sau altfe]32, căci dacă te-ai purta la fel într-o altă cetate, 
ca străin, mă tem că te-ar închide ca vrăjitor&. 

SOCRATE Ești tare șşiret, Menon, era cît pe-aci să mă 
păcălești. 

MENON Cum așa, Socrate? 

SOCRATE Îmi dau seama acum de ce ai făcut această 
comparaţie. 

MENON Și de ce crezi c-am făcut-o? 

SOCRATE Ca să-ți răspund și eu cu una. Eu știu că 
tuturor tinerilor frumoși le place să fie comparați. Au de 
ciștigat din asta, căci lucrurile cu care sînt comparaţi cei 
frumoşi sînt la rîndul lor frumoase, așa cred. Eu însă n-am 
să-ți răspund cu altă comparaţie. În ce mă privește, dacă 
peştele-torpilă amorţește el însuși atunci cînd îi amorțește 
pe ceilalți, atunci semăn cu el; dacă nu, nu semăn. Fiindcă 
eu n-am la îndemînă nici un răspuns atunci cînd îi pun în 
încurcătură pe alţii. În clipa de față, eu însumi nu știu 

ce este virtutea, iar tu, deși poate știai înainte de a te 
apropia de mine, acum semeni leit cu un neștiutorif. Și 
totuşi vreau să cercetez ce anume este ea împreună cu tine. 

MENON Și cum ai să cauţi, Socrate, un lucru despre care 
habar nu ai ce este? Pe care anume dintre toate lucrurile 
neștiute îți propui să-l descoperi? Sau, admiţind că dai 
chiar peste el, cum ai să ştii că tocmai el este ceea ce nu 
ştiai? 

SOCRATE Înţeleg ce vrei să spui, Menon. lată că ne 
pui în fața unui subiect de controversă: omul nu poate 
să caute nici ceea ce știe, nici ceea ce nu știe. Nu poate 
să caute ceea ce știe, fiindcă știe și nimeni n-are nevoie să 
caute ceea ce știe; nu poate să caute nici ceea ce nu știe, 
fiindcă nu știe ce anume să cautesă, 

MENON Și chiar nu ţi se pare un raționament corect 
formulat, Socrate? 

SOCRATE Nu, nu mi se pare. 

MENON Poţi să-mi spui de ce? 

SOCRATE Pot. Am auzit niște oameni, bărbați și femei, 
pricepuţi la cele divine... 

MENON Și ce spuneau? 

SOCRATE Lucruri adevărate, pe cît îmi pare mie, și 
frumoase. 

MENON Dar ce anume spuneau și cine sînt ei? 

SOCRATE Sînt preoții și preotesele3 care se străduiesc 
să poată explica lucrurile pe care le au în grijă. Tot așa 
vorbește şi Pindar, şi alți poeţi, mulți la număr, toţi cei 
care sînt inspirați de zei40. Ascultă ce spun ei și vezi dacă 
ți se pare adevărat. 

Spun ei că sufletul omului e nemuritor și că uneori el 
părăseşte viaţa, noi zicem moare”, alteori se reîntoarce 
la ea, niciodată însă nu piere. De aceea trebuie să dăm 
dovadă de-a lungul întregii vieţi, de cea mai mare pietate: 
căciâl „celor cărora Persephone le primeşte ispășirea vechii 
lor dureroase greșale ea le trimite iarăși sufletul, în al 
nouălea anf?, pe tărîmul luminii de sus; dintre ei se înalță 
regii slăviţi şi bărbații cu ageră vlagă și cu mintea mare; 
eroit3 fără prihană sînt ei numiți apoi între oameni, de-a 
pururi”. 

Așadar nu există lucru pe care sufletul să nu-l fi învățat, 
pentru că este nemuritor și de mai multe ori născut și a 
privit ce se află şi în lumea de aici și în Hades şi pretu- 
tindeni; de aceea nu e de mirare că el își poate aminti, 
despre virtute şi despre celelalte, cele pe care le-a știut 
mai înainte. Cum nici o parte a naturii nu e străină de 
celelalte, iar sufletul le-a cunoscut pe toate, nimic nu-l 
împiedică pe cel ce-și reamintește un singur lucru — şi 
asta e ceea ce numesc oamenii a ști — să le descopere pe 
toate celelalte, dacă are curaj și nu se dă bătut în timp ce 
caută. Căci tot ce căutăm să știm și tot ce știm nu e decît 
reamintire. 

Nu trebuie dar să ne lăsăm convinși de argumentul 
sofistic de adineaori: el ar face din noi nişte leneşi și numai 
oamenii nevolnici îl ascultă cu plăcere. Doctrina reamintirii, 
dimpotrivă, ne face activi şi iscoditori; tocmai fiindcă sînt 
convins că e adevărată vreau să caut împreună cu tine 
ce este virtutea. 

MENON Prea bine, Socrate. Dar ce te face să spui că 
noi nu învăţăm nimic nou și că ceea ce numim știință este de 
fapt reamintire? Poţi să-mi dovedești că așa stau lucrurile? 

SOCRATE Abia ţi-am spust5 că ești plin de șiretlicuri, 
Menon, și uite că mă întrebi dacă pot să te învăţ ceva, 
tocmai eu care spun că nu există învățătură, ci doar reamin- 
tire. De bună seamă vrei să mă faci să mă contrazic și să 
mă prinzi chiar acum asupra faptei. 

MENON Cîtuși de puțin, Socrate, ţi-o jur pe Zeus. Nu 
asta urmăream, te-am întrebat așa din obișnuință. Totuși, 
dacă poţi să-mi arăţi cumva că lucrurile stau aşa cum spui, 
arată-mi. 

SOCRATE Nu e ușor, sînt însă gata, de dragul tău, să-mi 
dau toată silința. Cheamă, te rog, aici pe unul dintre mulții 


b sclavi pe care i-ai adus cu tine, pe oricare vrei, ca să-ți arăt 


asupra lui ceea ce-mi ceri. 
MENON Prea bine. (Către un sclav) Apropie-te. 
SOCRATE Este grec și vorbește grecește? 
MENON Bineînţeles, doar e născut în casa mea. 
SOCRATE Acum fii atent și vezi cum ţi se pare, își reamin- 
tește singur sau învață de la mine? Ă 

MENON Am să fiu atent. 

SOCRATE Spune-mi, prietene, știi că o suprafață de felul 
acestat6 este un pătrat? 

SCLAVUL Știu. 

SOCRATE Este un pătrat pentru că toate laturile acestea, 
patru la număr, sînt egale, nu? 

SCLAVUL Desigur. 

SOCRATE Și pentru că liniile acestea care trec prin mij- 
locul pătratului” sînt egale şi ele? 

SCLAVUL Da. 

SOCRATE O suprafață de felul acesta ar putea fi mai 
mare sau mai mică? 

SCLAVUL Desigur. 

SOCRATE Dacă latura aceasta ar fi de două picioare și 
cealaltă tot de două, de cîte picioare ar fi întregul? Gîndeş- 
te-te așa: dacă latura asta ar fi de două picioare, iar cea- 
laltă numai de un picior, nu-i așa că suprafața ar fi de 
două ori un picior? 

SCLAVUL Ba da. 

SOCRATE Însă de vreme ce şi latura asta e de două 
picioare, atunci avem de două ori doi, nu? 

SCLAVUL Așa avem. 

SOCRATE Deci suprafața are de două ori două picioare,nu? 

SCLAVUL Da. 

SOCRATE Cît fac de două ori două picioare? Socotește 
şi spune. 

SCLAVUL Patru, Socrate. 

SOCRATE N-ar putea exista o altă suprafață, dublă 
faţă de aceasta, dar de același fel, avînd de asemenea toate 
laturile egale? 

SCLAVUL Ba da. 

SOCRATE Și cîte picioare ar avea ea? 

SCLAVUL Opt. 

SOCRATE Încearcă acum să-mi spui câte picioare va avea 
fiecare dintre laturile ei. Latura pătratului de aici este 
de două picioare; cît de mare va fi latura pătratului dublu? 

SCLAVUL Este limpede, Socrate, că va fi dublă. 

SOCRATE Observi, Menon, că nu-l învăţ nimic și nu fac 
decît să-i pun întrebări. Acum el crede că știe cît de mare 

este latura care dă un pătrat de opt picioare. Nu ţi se 
pare? 

MENON Ba așa mi se pare. 

SOCRATE Și chiar ştie? 

MENON Nu, deloct. 

SOCRATE Crede că latura lui ar fi dublă față de latura 
primului pătrat, nu? 

MENON Ba da. 

SOCRATE Acum privește cum își va reaminti treptat 
soluţia corectă. lar tu răspunde-mi. Spui că o suprafață 
dublă se obţine de la o latură dublă, nu-i așa? Nu vorbesc 
de o suprafaţă care are o latură mai lungă și una mai scurtă, 
ci de una care are toate laturile egale, la fel ca pătratul 
acesta, dar este dublă față de el, adică de opt picioare. 
la gîndește-te dacă mai crezi că latura ei este dublă? 

SCLAVUL Așa cred. 

SOCRATE Nu-i așa că linia asta va ajunge dublă dacă 
adăugăm, pornind de aici, încă o linie de aceeași lungime? 

SCLAVUL Desigur. 

SOCRATE Și spui că ea va da suprafaţa de opt picioare 
atunci cînd vom avea patru laturi egale? 

SCLAVUL Da. 

SOCRATE Să desenăm atunci, pornind de la ea, patru 
laturi egale. Asta ar fi suprafaţa de opt picioare de care 
vorbeai, nu? 

SCLAVUL Desigur. 

SOCRATE Dar nu există în interiorul ei aceste patru 
suprafeţe egale fiecare cu pătratul nostru de patru picioare? 

SCLAVUL Ba da. 

SOCRATE Atunci cît e de mare întreaga suprafaţă? Nu 
e de patru ori mai mare? 

SCLAVUL Nu poate fi altminteri. 

SOCRATE Și un lucru de patru ori mai mare decît altul 
poate fi dublul lui? 

SCLAVUL Nu, pe Zeus, nu poate. 

SOCRATE Dar cum este? 

SCLAVUL Este cvadruplu. 

SOCRATE Înseamnă, prietene, că de la o latură dublă 
se obţine o suprafață cvadruplă, nu dublă. 

SCLAVUL Adevărat. 

SOCRATE Într-adevăr, de patru ori patru picioare fac 
şaisprezece, nu-i așa? 

SCLAVUL Ba da. 

SOCRATE Și ce latură va avea pătratul de opt picioare? 
Doar latura aceasta dublă dă un pătrat cvadruplu, nu? 

SCLAVUL Ba da. 

SOCRATE lar jumătate din ea dă un pătrat de patru 
picioare?49 

SCLAVUL Da. 

SOCRATE Bine; suprafața de opt picioare nu este oare 
dublă față de aceasta care e de patru picioare și jumătate 
din aceasta, care e de șaisprezece? 

SCLAVUL Ba da. 

SOCRATE Și ea va avea o latură mai mare decît asta de 
aici, dar mai mică decît cea de acolo. Nu-i așa? 

SCLAVUL Mie așa mi se pare. 

SOCRATE Foarte bine. Răspunde-mi acum întocmai așa 
cum crezi că e corect. Și spune-mi: latura asta era de două 
picioare, cealaltă de patru, nu? 

SCLAVUL Ba da. 

SOCRATE Și trebuie ca latura pătratului de opt picioare 
să fie mai mare decît latura asta de două picioare și mai 
mică decît cea de patru picioare. 

SCLAVUL Aşa trebuie. 

SOCRATE Atunci încearcă să spui cît de mare crezi că 
va fi ea? 

SCLAVUL De trei picioare. 

SOCRATE Dacă e de trei picioare, atunci adăugăm la 
latura asta jumătate din lungimea ei și vom avea cu totul 
trei picioare, nu-i așa? Aici e o lungime de două picioare, 
aici una de un picior; la fel și în partea asta: două picioare 
şi un picior. Și iată am obținut suprafața de care vorbeai. 

SCLAVUL Intocmai. 

SOCRATE Dar dacă are trei picioare într-o direcție și trei 
picioare în cealaltă direcţie, suprafața totală nu măsoară 
oare de trei ori trei picioare? 

SCLAVUL Fără îndoială. 

SOCRATE Și cît fac de trei ori trei picioare? 

SCLAVUL Nouă. 

SOCRATE Dar pătratul dublu față de cel dintii cîte 
picioare trebuia să aibă? 

SCLAVUL Opt. 

SOCRATE Înseamnă că suprafaţa de opt picioare nu se 
obține nici de la o latură de trei picioare. 

SCLAVUL Nu, nu se obține așa. 

SOCRATE Dar de la ce latură se obține ea? Încearcă 
să ne spui exact, iar dacă nu vrei să socotești, atunci arată 
pe figură latura50. 

SCLAVUL Dar nu ştiu, Socrate, zău nu știu. 

SOCRATE Înțelegi şi de data asta, Menon, pînă unde a 
păşit pe calea reamintirii? La început nu ştia care e latura 
unui pătrat de opt picioare — nu știe de altfel nici acum — 
dar își închipuia atunci că ştie și a răspuns cu îndrăzneală, 
ca unul care știe, fără să-și dea seama de dificultate. Acum 
își dă seama și, dacă nu ştie, măcar nu crede că ştie. 

MENON Ai dreptate. 

SOCRATE Și nu ţi se pare că acum este într-o situație 
mai bună față de lucrul pe care nu-l ştia? 

MENON Sînt convins de asta. 

SOCRATE Făcîndu-l să se simtă în încurcătură și amor- 
țindu-l, ca peștele-torpilăs!, oare i-am pricinuit vreun rău? 

MENON Nu, nu cred. 

SOCRATE Atunci ceea ce am înfăptuit îl va ajuta, pe 
cît se pare, să descopere în ce situaţie se află: fiindcă acum, 
văzînd că nu ştie, va căuta bucuros să afle, în vreme ce 
mai înainte îi venea ușor să creadă că poate spune și repeta, 
în auzul multora:?, că pătratul dublu trebuie să aibă latura 
dublă. 

MENON Așa se pare. 

SOCRATE Crezi oare că, înainte de a fi ajuns în încurcă- 
tură, dîndu-și seama că nu știe, și înainte de a se fi născut 
astfel în el dorința de a şti, ar fi încercat el să afle singur 
sau de la altul ceea ce nu știa, dar i se părea că știe? 

MENON Nu, nu cred, Socrate. 

SOCRATE Atunci faptul că l-am amorțit i-a adus un 
cîştig? 

MENON Așa cred, 

SOCRATE Priveşte acum la ce descoperiri îl va duce 
această nedumerire în timp ce, fără ca eu să-l învăţ ceva, 
ci doar întrebîndu-l, va căuta împreună cu mine; ia bine 
seama și vezi dacă mă vei prinde învăţindu-l sau expli- 
cîndu-i ceva și nu aflînd prin întrebări propriile lui păreri. 
— Iar tu, răspunde-mi. Avem aici un pătrat de patru 
picioare, întelegi? 

SCLAVUL Da. 

SOCRATE Și i-am putea adăuga aici un al doilea pătrat, 
egal cu cl, nu? 

SCLAVUL Da. 

SOCRATE Și aici un al treilea, egal cu fiecare dintre 
ele, nu? 

SCLAVUL Da. 

SOCRATE Și nu-i așa c-am putea completa totul adău- 
gînd pătratul de aici din colț? 

SCLAVUL Desigur. 

SOCRATE lar aceste patru pătrate egale formează îm- 
preună un alt pătrat, nu? 

SCLAVUL Da. 

SOCRATE Și de cîte ori este mai mare acest întreg față 
de primul pătrat? 

SCLAVUL De patru ori. 

SOCRATE Dar noi avcam nevoie de un pătrat dublu, 
îți amintești, nu? 

SCLAVUL Desigur. 

SOCRATE Dar dacă ducem în fiecare pătrat această 
linie de la un unghi la celălalt, nu-i așa că le tăiem pe 
toate în două? 

SCLAVUL Ba da. 

SOCRATE Și nu-i așa că avem astfel patru linii egale 
care formează acest nou pătrat? 

SCLAVUL Aşa e. 

SOCRATE Gîndeşte-te acum: cît de mare este acest 
pătrat? 

SCLAVUL Nu știu. 

SOCRATI: l)ar nu-i așa că fiecare din aceste linii a tăiat 
cele patru pătrate pe care le aveam lăsînd în interiorul 
noului pătrat cite o jumătate din ele? Nu-i așa? 

SCLAVUL Așa e, 

SOCRATE Și cîte asemenea jumătăţi sînt în noul pătrat? 

SCLAVUL, Patru. 

SOCRATE Dar cîte sînt în pătratul acesta de la care am 
pornit? 

SCLAVUL Două. 

SOCRATE Și cît e patru faţă de doi? 

SCLAVUL Dublul lui. 

b SOCRATE De cite picioare este deci noul pătrat? 

SCLAVUL De opt”picioare. 

SOCRATE Ce latură are el? 

SCLAVUL Aceasta. 

SOCRATE Linia aceasta care merge de la un unghi la 
celălalt în pătratul de patru picioare? 

SCLAVUL Da. 

SOCRATE Această linie, cei pricepuţi o numesc diago- 
nală. Dacă îi spunem şi noi tot așa, atunci tu, sclav al lui 
Menon, afirmi că pătratul dublu se obține de la diagonală. 

SCLAVUL Întocmai așa, Socrate. 

SOCRATE Ce crezi, Menon? Există în răspunsurile lui 
vreo părere care să nu fi fost a lui proprie? 

e  MENON Nu, toate au fost ale lui. 

SOCRATE Și totuși el nu știa soluţia, așa cum am spus 
puțin mai înaintesi. 

MENON Adevărat. 

SOCRATE Aceste păreri existau deci în el, nu crezi? 

MENON Ba da. 

SOCRATE Deci și în cel care nu ştie există păreri adevă- 
rate chiar cu privire la lucrurile pe care el nu le știe, nu? 

MENON Pare neîndoielnic. 

SOCRATE Deocamdată aceste păreri au început să răsară 
în el ca prin vis: dar dacă cineva îi va pune din nou aceste 
întrebări, de multe ori și în multe chipuri, fii sigur că pînă 

d la sfîrșit el va şti aceste lucruri la fel de bine ca oricare 
altul. 

MENON S-ar putea. 

SOCRATE E adevărat că le va ști fără să-l înveţe nimeni, 
numai din întrebări, regăsind singur, din sine însuşi, toată 
ştiinţa? 

MENON Da. 

SOCRATE Dar a regăsi singur, din sine însuși, ştiinţa 
nu înseamnă tocmai a-ți rcaminti? 

MENON Desigur. 

SOCRATE În cazul ăsta, ştiinţa pe care o are el acum, 
ori a dobîndit-o cîndva, ori o avea dintotdeauna, nu-i aşa? 

MENON Ba da. 

SOCRATE Desigur, dacă o avea dintotdeauna, înseamnă 
că știa acest lucru dintotdeauna; dar dacă a dobîndit-o 
cîndva, atunci în nici un caz n-a putut-o dobîndi în viața 
aceasta. Doar nu l-a învățat nimeni geometria, nu? El 
însă se va comporta exact la fel în privința oricărei geo- 
metrii și a tuturor celorlalte ştiinţe. L-a învățat oare cineva 
toate aceste lucruri? Tu ar trebui să ştii, mai ales că în 
casa ta s-a născut şi a crescut, 

MENON lar eu ştiu bine că nimeni nu l-a învățat vreo- 
dată ceva. 

SOCRATE Dar are el sau nu părerile pe care le-a expri= 
mat? 

MENON Le are, Socrate, fără doar și poate. 

SOCRATE lar dacă nu le-a dobîndit în viața aceasta, 
nu este limpede acum că le-a căpătat într-o altă vreme și 
că le avea dinainte? 

MENON Fireşte. 

SOCRATE lar vremea asta nu e oare cea cînd el nu era 
încă om? 

MENON Ba da. 

SOCRATE Dar dacă admitem că și în timpul existenţei 
lui ca om, și înainte de ea, se află în el păreri adevărate 
care, o dată trezite prin întrebări, devin știință, nu în- 
seamnă oare că sufletul lui deţine învățătură dintotdeauna? 
E limpede doar că el există dintotdeauna, ca om sau nu. 

MENON E evident. 

SOCRATE Atunci, dacă adevărul despre lucruri există 
dintotdeauna în sufletul nostru, nu-i așa că sufletul nostru 
trebuie să fie nemuritor și că trebuie deci să încercăm, cu 
încredere, să descoperim și să ne reamintim tot ceea ce, 
întîmplător, nu ştim acum, adică tot ce deocamdată am 
uitat? 

MENON Nu știu de cc, Socrate, dar mi se pare că ai 
dreptate. 

SOCRATE Și mie mi se pare, Menon. De fapt, în ce-ţi 
spuneam există lucruri pe care nu le-aș putea susține cu 
tot dinadinsul: dar că, socotindu-ne datori să căutăm 
ceea ce nu știm, devenim mai buni, mai curajoşi și mai 
puţin leneși decît dacă am crede că ceea ce nu știm nici 
nu e cu putinţă să aflăm, nici nu sîntem datori să căutăm, 
pentru această convingere aș lupta cu înverșunare, atît 
cît îmi stă în putere și cu vorba, şi cu fapta. 

MENON Și aici mi se pare că ai dreptate, Socrate. 

SOCRATE Atunci, de vreme ce sîntem de acord că oricine 
trebuie să caute să afle ceea ce nu știe, vrei să încercăm 
să căutăm împreună ce este virtutea? 

MENON Sigur că da. Totuși, Socrate, mi-ar face cea 
mai mare plăcere să aflu, gîndindu-mă eu însumi și ascul- 
tîndu-te pe tine, răspunsul la prima mea întrebare, și 
anume cum trebuie să considerăm că dobîndesc oamenii 
virtutea: învăţind-o de la alții, primind-o de la natură 
sau venindu-le pe alte căi. 

SOCRATE Să ştii, Menon, că dacă eu aș hotărî nu numai 
pentru mine, ci și pentru tine, n-am cerceta dacă virtutea 
poate fi învățată de la altul sau nu, mai înainte de a căuta, 
în primul rînd, ce este virtutea în ea însăși. Dar, de vreme 
ce tu nu încerci să-ți impui nimic, de bună seamă ca să 
rămii un om liber55, iar mie cauţi să-mi impui voinţa ta 
şi chiar mi-o impui, n-am încotro, am să-ți dau ascultare. 

Se pare deci că trebuie să cercetăm ce calități are un 
lucru care încă nu știm ce este. Dar ce-ar fi dacă ţi-ai slăbi 
măcar puțin asuprirea și mi-ai îngădui să cercetez prin 
ipoteză dacă virtutea se poate învăța de la altul sau nu. 
Spun „prin ipoteză” aşa cum fac adesea, în cercetările 
lor, geometrii: dacă cineva ar întreba, în legătură cu o 
suprafață, de pildă, dacă este posibil să se înscrie sub 
formă de triunghi o suprafață dată într-un cerc dat, geo- 
metrul ar răspunde: „Încă nu știu dacă este cu putință 
un astfel de lucru, dar cred că am un fel de ipoteză folo- 
sitoare pentru problema noastră și anume: dacă această 
suprafață este de așa natură încît cel care o construiește 

sub formă de paralelogram pe (o parte din) diametrul cercu- 
lui să poată construi pe partea rămasă un paralelogram ase- 
menea cu primul, mi se pare că lucrurile stau într-un fel, 
iar dacă n-o peate construi așa, atunci ele stau altfel56, Vreau 
așadar să-ți explic prin ipoteză ce se întîmplă cu înscrie- 
rea în cerc a acestei suprafeţe, este ea posibilă sau nu.” 

La fel să procedăm și noi cu virtutea; de vreme ce nu 
ştim nici ce este, nici ce calități are, să cercetăm prin ipo- 
teză dacă poate fi învăzată de la altul sau nu, spunînd așa: 
admițind că virtutea este de natura uneia dintre părțile 
constitutive ale sufletului, (de natura căreia ar trebui ea 
să fie) pentru a putea fi învățată de la altul? Și mai întii, 
dacă ea este de altă natură decît știința, poate fi ea învă- 
țată de la altul sau, așa cum tocmai spuneam, dobîndită 
prin reamintire? (N-are nici o importanţă ce cuvînt folosim, 
contează numai dacă poate fi învățată). Sau e limpede 
pentru oricine că numai ştiinţa poate fi învățată? 

MENON Mie așa mi se pare. 

SOCRATE Atunci, dacă virtutea e o ştiinţă, e limpede 
că ea poate fi învățată. 

MENON Cum ar putea fi altfel? 

SOCRATE Am scăpat deci repede de întrebarea asta: 
dacă este de natura ştiinţei, virtutea poate fi învățată, 
dacă nu, nu. 

MENON Într-adevăr. 

SOCRATE Ceea ce trebuie să cercetăm după asta e, cred 
eu, dacă virtutea e știință sau altceva decît știință. 

MENON Și mie mi se pare că asta urmează să cercetăm 
acum. 

SOCRATE Dar stai puțin. Menţinem sau nu ipoteza enun- 
ţată de noi că virtutea nu e altceva decît binele? 

MENON Neapărat. 

SOCRATE Atunci, dacă există vreun alt bine, în afara 
științei, se prea poate ca virtutea să nu fie o știință; dar 
dacă nu există nici un bine pe care știința să nu-l cuprindă, 
atunci am fi îndreptăţiți să presupunem că el are ceva 
comun cu știința. 

MENON Aşa este. 

SOCRATE E adevărat că virtutea ne face să fim buni? 

MENON Da. 

e SOCRATE lar dacă sîntem buni, sîntem și folositori: 
căci lucrurile bune sînt folositoare, nu? 

MENON Da. 

SOCRATE Prin urmare virtutea este și ea un lucru folo- 
sitor? 

MENON Așa rezultă din ceea ce am admis. 

SOCRATE Să cercetăm atunci pe rînd lucrurile folosi- 
toare pentru noi. Sănătatea, să zicem, și puterea și frumu- 
sețea și, de bună seamă, bogăţiaS”: despre acestea, și despre 
altele de felul lor, spunem că sînt folositoare. Nu? 

MENON Da. 

88 a: SOCRATE Dar despre aceleași lucruri spunem uneori că 
sînt vătămătoare; nu spui și tu așa? 

MENON Ba chiar așa spun. 

SOCRATE Atunci gîndește-te cînd ne e de folos şi cînd 
ne dăunează să ne lăsăm conduși de vreunul din aceste 
lucruri. Nu-i așa că atunci cînd le întrebuințăm cum trebuie 
ele ne sînt de folos, iar cînd nu, ne dăunează? 

MENON Desigur. 

SOCRATE Hai să privim acum și spre cele ale sufletului. 
Nu-i așa că există lucruri pe care le numești cumpătare, 
dreptate, curaj, ușurință de a învăța, memorie, generozi- 
tate și toate cele de felul acestora? 

MENON Există. 

b SOCRATE Vezi atunci, printre aceste lucruri, dacă cele 
care crezi că nu sînt știință, ci altceva decît știință, nu 
sînt folositoare uneori, iar alteori vătămătoare? De pildă 
curajul, atunci cînd el nu este chibzuinţă, ci doar un fel 
de îndrăzneală58. Nu-i așa că omul, cînd îndrăznește fără ju- 
decată iese vătămat,iar cînd o face cu judecată iese cîștigat? 

MENON Ba da. 

SOCRATE Nu la fel stau lucrurile și cu cumpătarea ori 
cu ușurința de a învăța? Lucrurile pe care le învăţăm și 
le deprindem cu judecată sînt folositoare, iar cînd lipsește 
judecata sînt vătămătoare, nu? 

MENON Întocmai așa. 

e SOCRATE Și, în general, nu-i așa că tot ceea ce între- 
prinde şi tot ceea ce îndură sufletul, cînd îl călăuzește rațiu- 

nea, are ca rezultat fericirea, iar cînd îl călăuzeşte nesăbu- 
ința, ajunge la rezultatul contrar? 

MENON Așa se pare. 

SOCRATE Atunci, dacă virtutea face parte dintre încli- 
nările sufletului și dacă ea este în mod necesar folositoare, 
ea trebuie să fie rațiune, deoarece nici o înclinare a sufle- 
tului, luată în sine, nu este nici folositoare, nici vătămă- 
toare, ci devine vătămătoare sau folositoare, după cum 
i se adaugă rațiunea sau nesăbuința. După raționamentul d 
ăsta, virtutea trebuie să fie un fel de rațiune, de vreme 
ce este folositoare. 

MENON Sînt de aceeași părere. 

SOCRATE Să luăm acum şi celelalte lucruri despre care 
spuneam adineaori că sînt cînd bune cînd vătămătoare,; 
bogăţia și cele de felul ei, nu-i așa că întocmai cum rațiunea 
face folositoare celelalte înclinări ale sufletului atunci cînd 
le călăuzește, iar nesăbuința le face vătămătoare, la fel 
se întîmplă și cu ele: atunci cînd sufletul le folosește și le 
îndrumă cum trebuie, el le face folositoare şi cînd nu, le * 
face vătămătoare? 

MENON Desigur. 

SOCRATE Iar sufletul dotat cu rațiune le călăuzește cum 
trebuie şi sufletul fără rațiune le călăuzește greșit, nu? 

MENON Fără îndoială. 

SOCRATE Atunci nu-i așa că putem spune în general 
că, la om, toate depind de suflet, iar facultățile sufletului 
depind la rîndul lor de rațiune, cîtă vreme vor să fie bune? 89 a 
Rezultă că utilul este rațiune. Pe de altă parte, am stabilit 
că virtutea este utilă, nu? 

MENON Desigur. 

SOCRATE Înseamnă că virtutea este rațiune, fie în în- 
tregime, fie numai în parte, nu? 

MENON Mi se pare că spusele tale sînt adevărate, Socrate. 

SOCRATE Atunci, dacă lucrurile stau astfel, oamenii buni 
nu sînt buni de la natură. 

MENON Nici eu nu cred asta. 

SOCRATE Într-adevăr, iată ce s-ar întîmpla în cazul b 
acesta : dacă oamenii s-ar naște buni de la natură, atunci 
de bună seamă s-ar găsi la noi oameni în stare să-i recu- 

noască, printre tineri, pe cei buni de la natură, iar noi; 
ştiind astfel care sînt, i-am lua și i-am păzi în Acropolă, 
zăvorîndu-i mult mai strașnic decît aurul?, ca nu cumva 
să-i strice cineva şi ca ei, odată ajunși oameni în toată 
firea, să-i poată fi cetății de folos. 

MENON Așa s-ar părea, Socrate. 

SOCRATE Dar, de vreme ce oamenii buni nu sînt buni de 

c la natură, nu înseamnă că ei sînt buni datorită învăţăturii? 

MENON Cred că nu poate fi altfel, Socrate; şi reiese limpede 
din ipoteza noastră că, dacă virtutea este știință, atunci 
ca poate fi învățată de la altul. 

SOCRATE Se poate să fie așa, zău; dar nu cumva n-a 
fost bine că am admis asta? 

MENON Totuşi adineaori$0 ni se părea c-a fost bine. 

SOCRATE Vezi însă că nu numai adineaori trebuie să 
ni se pară că am avut dreptate, ci și acum și mai tîrziu, 
dacă ceea ce am spus stă într-adevăr în picioare. 

d  MENON Cum așa? Ce ai în vedere de nu-ți mai place ce 
am spus și pui la îndoială faptul că virtutea ar fi știință? 

SOCRATE Am să-ți spun, Menon. Că virtutea, dacă e 
ştiinţă, poate fi învățată de la altul, asta nu pun la îndoială; 
gîndește-te însă dacă nu cumva am dreptate să mă îndoiesc 
că e știință. Să te întreb ceva: dacă un lucru oarecare, 
nu numai virtutea, poate fi învăţat de la altul, nu înseamnă 
oare că pentru acel lucru trebuie să existe profesori şi elevi? 

c  MENON Așa cred. 

SOCRATE Și dimpotrivă, un lucru pentru care nu există 
nici profesori nici elevi, nu-i așa că sîntem îndreptățiți 
să presupunem că nu poate fi învățat de la altul? 

MENON Și asta-i adevărat; dar nu există, după tine, 
profesori de virtute? 

SOCRATE Eu, în orice caz, deși mă străduiesc în fel și 
chip să dau de ei, nu reușesc. Și totuși îi caut cu ajutorul 
multor oameni, și mai ales cu ajutorul celor pe care îi 
socotesc cei mai pricepuți în această privință. Și uite toc- 
mai la timp s-a așezat acum lingă noi Anytostl: hai să-l 
luăm părtaș la căutarea noastră. Ar fi un lucru foarte 

90 a nimerit: Anytos e fiul unui om înainte de toate bogat și 
priceput, Anthemion6?, care n-a ajuns bogat dintr-o întîm- 

plare, nici nu şi-a căpătat avutul de la cineva, ca Ismenias 
din Teba, care a primit nu de mult comorile lui Policrates:, 
ci şi-a adunat averea prin propria lui iscusinţă și strădanie; 
pe lîngă asta, nu poate fi socotit un cetățean trufaș, îngîm- 
fat și nesuferit, ci un om la locul său și binecrescut; în b 
sfîrșit, el l-a crescut și instruit bine pe fiul său, după cum 
socotește poporul Atenei: doar e ales în cele mai înalte 
magistraturi. Alături de asemenea oameni e bine să căutăm 
dacă există sau nu profesori de virtute şi cine sînt aceia. 

Anytos, hai caută și tu împreună cu noi, cu mine și cu 
oaspetele tău Menon, răspuns la întrebarea noastră: cine 
ar putea fi profesori de virtute? Gîndeşte-te așa: dacă 
am vrea ca Menon al nostru să ajungă un medic bun, la 
ce profesori l-am trimite? Nu-i așa că l-am trimite la niște 
medici? c 

ANYTOS Desigur. 

SOCRATE lar dacă am vrea ca el să ajungă un cizmar 
bun, nu-i așa că l-am trimite la niște cizmari? 

ANYTOS Ba da. 

SOCRATE Și așa mai departe, nu? 

ANYTOS Desigur. 

SOCRATE Spune-mi acum încă un lucru, în aceeași or- 
dine de idei. Noi zicem că dacă am vrea ca Menon să ajungă 
medic, am proceda bine trimițîndu-l la niște medici: cînd 
spunem așa, nu spunem oare că ar fi cuminte să-l trimitem d 
la acei oameni care practică meșteșugul, mai degrabă decît 
la cei care nu-l practică, la cei care cer să, fie plătiți pentru 
asta și se arată gata să învețe meseria pe oricine dorește? 
Nu-i așa că bine am face dacă, trimiţindu-l, am ţine seama 
de aceste lucruri? 

ANYTOS Ba da. 

SOCRATE Și nu este la fel și cu toate celelalte? De pildă 
cu arta de a cînta la flaut: cînd vrem să-l facem pe cineva 
flautist este o mare nesăbuință ca, în loc să-l trimitem la e 
cei care își iau obligația să-l învețe meșteșugul și cer plată 
pentru asta, să le dăm altora bătaie de cap, oameni care 
nici nu pretind că sînt profesori, nici nu au vreun elev 
care să înveţe de la ei ceea ce așteptăm noi să înveţe omul 
nostru; nu ţi se pare un lucru fără cap? 

ANYTOS Ba zău că mi se pare pe deasupra şi-o dovadă 
de neghiobie. 

SOCRATE De minune. Înseamnă că acum ne putem sfă- 
tui împreună, tu şi cu mine, cu privire lo oaspetele tău 
aici de faţă, Menon. De mult îmi spune el mie, Anytos, că 
tînjește după priceperea și după virtutea datorită căreia 
oamenii își conduc cu iscusință gospodăriile și cetățile, 
îşi îngrijesc părinții şi știu să-i primească pe concetățeni 
şi pe străini și să-și ia rămas bun de la ci într-un chip vred- 
nic de un om desăvîrșit. Gîndește-te deci la cine ar fi bine 
să-l trimitem ca să deprindă această virtute. Nu-i oare 
evident, din ce spuneam adineaori, că trebuie să-l trimitem 
la acei oameni care se declară profesori de virtute, gata și 
în stare să înveţe pe orice grec vrea asta de la ei, în schim- 
bul unei sume de bani pe care ei au fixat-o și o încasează?% 

ANYTOS Și cine sînt oamenii aceştia, Socrate? 

SOCRATE Știi și tu prea bine că sînt cei pe care lumea 
îi numeşte sofişti. 

ANYTOS Pentru numele lui Heracles, Socrate, nu mai 
rosti vorba asta. Fie ca nici o rudă, nici un prieten de-al 
meu, atenian sau străin, să nu se lase pînă-ntr-atit cuprins 
de nebunie încît să se nenorocească ducîndu-se la sofiști, 
fiindcă e limpede că ei sînt o nenorocire şi o pacoste pentru 
cei care îi frecventează. 

SOCRATE Cum adică, Anytos? Oare, printre toţi cei care 
pretind că ştiu să facă un lucru util, ei singuri se deosebesc 
atît de mult de ceilalți încît nu numai că nu îmbunătățesc, 
ca ceilalți, materia care le-a fost încredinţată, ci, dimpotri- 
vă, o distrug? Și pentru asta socotesc ei că pot cere bani 
în văzul tuturor? Eu unul nu pot să te cred. Doar ştiu că 
Protagoras66 singur a strîns ca sofist mai mulți bani decît 
Fidias€”, autorul unor lucrări pe care toţi le admiră, și 
decît alți zece sculptori la un loc. Iartă-mă, dar spui ceva 
de necrezut: vasăzică dacă cei care dreg încălțăminte veche 
sau cîrpesc haine ar da înapoi încălțămintea sau hainele 
în stare mai proastă decit le-au primit, n-ar trebui nici 
treizeci de zile ca lumea să-şi dea seama ce fac și ar rămîne 
muritori de foame, iar Protagoras a izbutit, timp de mai 
bine de patruzeci de ani și în văzul întregii Grecii, să-și 

strice elevii şi să-i trimită de la el mai răi decît veniseră! 
A murit pare-mi-se către șaptezeci de ani, după ce și-a 
exercitat meseria vreme de patruzeci de ani. Și în tot acest 
timp, pînă în ziua de azi, el s-a bucurat neîncetat de cea 
mai mare prețuire. Și Protagoras nu-i singurul, mai sînt 
mulți alții, unii mai vechi decît el, alţii care trăiesc acum6, 
Ce vom spune: i-au înșelat şi i-au nenorocit, cum zici tu, 
pe tineri, cu bună știință, sau au făcut-o fără să-și dea 
seama? Putem să-i credem atît de nebuni pe niște oameni 
socotiți de unii drept cei mai înţelepţi dintre toţi? 

ANYTOS O, Socrate, sînt departe de a fi nebuni. Nebuni, 
şi încă cum, sînt tinerii care-i plătesc şi mai ales părinţii 
care-i dau pe mîna lor. Dar nebunia cea mai mare e a cetă- 
ţilor care-i primesc, cînd s-ar cădea să izgonească pe ori- 
cine se apucă de așa ceva, fie el străin sau cetățean. 

SOCRATE Dar, Anytos, ai avut de suferit de pe urma 
vreunui sofist, sau de ce eşti atît ;de pornit împotriva 
lor? i N a iza "A 

ANYTOS Mi-e martor Zeus că n-am avut de-a face nici- 
odată cu nici unul, şi nici nu i-aș îngădui vreunuia dintre 
ai mei. 

SOCRATE Prin urmare n-ai stat deloc de vorbă cu vre-= 
unul dintre ei? 

ANYTOS Nu, şi nici n-aş vrea. 

SOCRATE Atunci cum poți să știi, uimitorul meu prieten, 
dacă învățătura lor are ceva bun în ea sau dacă este rea, 
de vreme ce habar nu ai de ea? 

ANYTOS Foarte uşor; știu eu bine ce soi de oameni sînt, 
indiferent dacă am stat sau nu cu ei de vorbă. 

SOCRATE De bună seamă, Anytos, ești ghicitor, fiindcă 
altfel, din cîte spui chiar tu, nu văd cum i-ai putea cunoaște. 
De altfel noi nu ne-ntrebam cine sînt oamenii care ar putea 
face din Menon un netrebnic dacă l-ar avea elev; să zicem, 
dacă vrei tu, că ăștia sînt sofiştii. Tu însă spune-mi mie și 
lămurește-l bine pe acest prieten al familiei tale6?, ca să-i 
faci un bine, la cine să se ducă, în cetatea asta mare, ca să-l 
învețe cum să se distingă în felul de virtute despre care 
ţi-am vorbit eu adineaori”0, 

ANYTOS Dar de ce nu faci tu asta? 

SOCRATE Eu i-am numit pe cei pe care-i socoteam pro- 
fesori de virtute?”!, dar, din cîte zici tu, se pare că m-am 
înșelat cu totul și poate ai dreptate. Acum e rîndul tău să-i 
spui la care dintre atenieni să meargă; spune un nume, 
oricare vrei tu. 

ANYTOS De ce trebuie să spunem neapărat un nume? În 
Atena, primul om de bine care i-ar ieși în cale îl poate face 
mai bun decît l-ar face sofiștii, bineînţeles dacă el i-ar urma 
sfaturile. - 

SOCRATE Dar oamenii ăștia de bine au ajuns așa de la 
sine și, fără să fi învăţat nimic de la nimeni, sînt ei totuși 
în stare să-i înveţe pe alţii lucruri pe care ei nu le-au 
învățat? 

ANYTOS Eu socotesc că și ei au învăţat de la înaintașii 
lor, care erau tot oameni de bine; sau tu te îndoieşti că 
au existat în cetatea asta mulți oameni virtuoși? 

SOCRATE Sînt convins, Anytos, că la noi există mulți 
oameni cu virtuţi politice și că au existat încă și mai mulți 
decît există acum”?; însă au fost ei oare buni și ca profesori 
de virtute? Doar asta e problema pe care o discutăm. 
Întrebarea pe care ne-o tot punem este nu dacă există 
sau nu aici oameni virtuoși, nici dacă au existat odinioară, 
ci dacă virtutea poate fi învățată de la altul. Punîndu-ne 
această întrebare, ne întrebăm dacă oamenii virtuoși, 
de acum și de odinioară, au știut să transmită și altora 
virtutea lor sau dacă ea nu poate fi nici transmisă unui alt 
om, nici preluată de la altul. Acesta e lucrul pe care-l cău- 
tăm noi, de o bună bucată de vreme, Menon şi cu mine. 
Ca să-l găsim, ia spune-mi, rămînînd la felul tău de a gîndi: 
recunoști că Temistocle”? a fost un om virtuos, nu-i așa? 

ANYTOS Desigur, și încă unul dintre cei mai virtuoși. 

SOCRATE Prin urmare, dacă cineva poate transmite ca 
profesor propria lui virtute, el trebuie să fi fost și un bun 
profesor, nu? 

ANYTOS Cred că da, numai să fi vrut. 

SOCRATE Dar crezi că el n-ar fi vrut ca și alții să ajungă 
oameni de bine, și mai ales propriul său fiu? Sau crezi că 
dinadins nu i-a transmis calitățile prin care el însuși se 
deosebea, ca să nu ajungă la fel cu el? N-ai auzit că Temis- 

tocle l-a învăţat pe fiul său Cleophantos”4 să fie un bun 
călăreț? Se ținea drept în șa, arunca sulița drept, și făcea 
tot felui de alte minunăţii. Prin grija lui Temistocle el 
învățase să facă cu iscusinţă toate acestea, atit cît se poate 
învăţa de la niște profesori buni. N-ai auzit asta de la oa- 
menii mai în vîrstă? 

ANYTOS Ba da. 

SOCRATE Înseamnă că nimeni nu l-ar fi putut învinui 
pe fiul lui Temistocle că are o fire neînzestrată. 

ANYTOS Nu cred c-ar fi putut-o face. 

SOCRATE Atunci cum rămîne cu întrebarea asta: ai 
auzit tu vreodată pe vreun om, tînăr sau bătrîn, spunînd 
că fiul lui Temistocle, Cleophantos, ar fi avut calitățile 
tatălui său? 

ANYTOS Nu, n-am auzit. 

SOCRATE Trebuie atunci să credem că Temistocle a 
vrut să-l înveţe pe fiul său doar călăria, iar în privința cali- 
tăţilor pe care le avea el însuși, n-a vrut să-l facă cu nimic 
mai bun decît cei de seama sa, cu toate că virtutea poate 
fi transmisă prin învățătură? 

ANYTOS Zău că nu-mi prea vine să cred. 

SOCRATE Și totuși recunoști și tu că Temistocle este 
printre cei mai buni profesori de virtute ai trecutului. 
Dar hai să ne gîndim la altul, să zicem la Aristide fiul lui 
Lysimachos'; sau poate nu ești și tu de părere că a fost 
un om virtuos? 

ANYTOS Ba sînt, cum să nu fiu? 

SOCRATE Și el i-a dat fiului său Lysimachos76 cea mai 
bună învăţătură care se poate da la Atena, atit cît stă în 
puterea unor profesori, nu-i așa, dar ţi se pare oare că a 
făcut din el un om cît de cît mai bun? Doar îl cunoşti și 
știi cum este. Sau, dacă vrei, să-l luăm pe Pericle”, un om 
care-i depășea cu mult în înţelepciune pe toţi; știi că el 
a avut doi fii, pe Paralos și pe Xantippos*, nu? 

ANYTOS Știu. 

SOCRATE Cum știi și tu, pe acești fii i-a învăţat să fie 
cei mai buni călăreți din Atena și i-a mai învăţat să fie 
cei mai buni la muzică, la lupte și la toate cîte cer o pri- 
cepere anume; dar oameni virtuoși crezi că n-a vrut să-i 

facă? Eu cred c-a vrut, dar mă tem că acest lucru nici o 
învățătură nu-l poate da. Şi, ca să nu-ţi închipui că în 
această neputinţă se află doar cîțiva sau doar atenieni de 
rînd, gîndește-te că și Tucidide a avut doi fii, pe Melesias 
şi pe Stephanos”%. Pe aceștia i-a învățat, printre altele, 
să ştie să lupte în palestră și ei au ajuns cei mai buni luptă- 
tori din cetate. Pe unul îl dăduse în grija lui Xanthias, pe 
celălalt în a lui Eudoros%; amîndoi treceau drept cei mai 
buni profesori de lupte de pe atunci. Nu-i așa că-ţi amin- 
teşti? 

ANYTOS Da, mi-aduc aminte că am auzit. 

SOCRATE Dar dacă Tucidide le-a dat copiilor săi o învă- 
țătură care cerea cheltuială, nu-i oare limpede că i-ar fi 
învăţat el însuși să fie oameni virtuoși, fără să-l coste 
nimic, dacă un asemenea lucru putea fi învăţat? Era Tucidide 
un om oarecare? Nu avea el o mulțime de prieteni printre 
atenieni și printre aliați?51 Doar era dintr-o familie cu vază 
şi avea multă trecere la Atena și în restul Greciei, așa încît, 
dacă virtutea s-ar putea învăța, ar fi găsit, printre localnici 
sau printre străini, un om care să-i facă virtuoşi pe fiii 
lui, admiţînd că lui nu-i lăsau răgaz treburile cetății. De 
aceea, prietene Anytos, tare mă tem că virtutea nu poate 
fi învățată. 

ANYTOS Socrate, cred că nu stai mult pe gînduri să-i 
vorbești pe oameni de rău. Eu ţi-aş da un sfat, dacă vrei 
să mă asculți: păzește-te. Poate și-n alte cetăţi e ușor să 
le faci oamenilor fie rău, fie bine, dar la Atena e sigur 
așas?. Cred că ştii și tu. 

SOCRATE Menon, mi se pare că Anytos s-a supărat. Şi 
nu mă mir: întîi pentru că își închipuie că eu i-am defăi- 
mat pe acei oameni și, în al doilea rînd, pentru că se crede 
unul dintre ei. Dacă o afla vreodată ce-nseamnă într-adevăr 
să ponegrești pe cineva, îi va trece supărarea; acum însă 
nu știe. Răspunde-mi tu: nu-i așa că există și la voi oa- 
meni de bine? 

MENON Desigur. 

SOCRATE Spune-mi atunci, vor ei să se ofere ca profesori 
pentru cei tineri şi recunosc ci că sînt profesori de virtute 
şi că virtutea poate fi învățată? 

MENON Nici pomencală, Socrate: cînd îi auzi spunînd 
că virtutea se poate învăţa și cînd că nu se poate. 

SOCRATE Îi putem noi socoti profesori de virtute cînd 
ei nu știu să spună nici atita lucru? 

MENON Mă tem că nu, Socrate. 

SOCRATE Dar sofiștii aceştia care, singurii, pretind că 
sînt profesori de virtute crezi că sînt într-adevăr? e 

MENON Socrate, pe mine mai ales asta mă minunează 
la Gorgias că nu-l auzi o dată promiţind uns ca asta, ba își 
şi bate joc de ceilalți cînd îi aude că promit; tot ce crede el 
este că pe oameni trebuie să-i înveţi cum să vorbească bine. 

SOCRATE Atunci nici tu nu crezi că sofiștii sînt profesori 
de virtute? 

MENON Nu ştiu ce să zic, Socrate. Am sentimente tot 
atît de împărțite ca și ceilalți: uneori cred că sînt, alteori 
că nu. 

SOCRATE Să ştii că nu numai tu și cu oamenii politici d 
credeți în privința asta cînd una cînd alta. La fel face și 
poetul Theognist, nu știai? 

MENON În ce poezii? 

SOCRATE În elegii, cînd spune 

„„Bea şi mănîncă cu ei șşi-apoi tot printre ei te așează, 

Fă-le pe plac tuturor celor cu-ntinse puteri. 

Doar de la vrednici înveți vrednicia, iar dacă te-amesteci 

Cu ticăloșii îți pierzi mintea și cîtă o ai.” e 
Îţi dai seama că în aceste versuri el vorbeşte de virtute ca 
de un lucru care se poate învăța? 

MENON Așa se pare. 

SOCRATE Dar în alt loc, schimbîndu-și puţin gîndul: 

„De s-ar putea făuri şi sădi într-un om bunul cuget”, 
spune el, pare-mi-se, 

„Multe și mari avuţii şi-ar dobîndi negreșit” 
oamenii în stare să facă una ca asta; şi: 

„Dintr-un părinte cinstit nu s-ar mai naște atunci 

Fiu, vreun netrebnic — de vreme ce-ar prinde doar 96 
pilde-nţelepte. 

Dar n-ai să-ndrepţi pe cel rău cu-nvăţătura nici cînd.” 
Înţelegi că, despre aceleași lucruri, el face afirmaţii care se 
bat cap în cap? 

MENON E limpede că aşa face. 

SOCRATE Așa stînd lucrurile, mai poţi cita vreun do- 
meniu în care, pe cei care se proclamă profesori, lumea 
nu numai că nu-i recunoaște ca profesori în stare să-i înveţe 

b pe alţii, ci chiar socotește că haber nu au ei înșiși de lucru- 
rile pe care pretind că le predau, ba chiar că tocmai în 
privința acestor lucruri sînt niște netrebnici, iar, pe de altă 
parte, cei care sînt recunoscuţi ca oameni de bine susțin 
cînd că e cu putință să-i înveți pe alţii lucrurile astea, 
cînd că nu? Ai putea tu afirma că sînt cu adevărat pro- 
fesori de indiferent ce nişte oameni cu idei atît de confuze? 

MENON Zău că nu. 

SOCRATE Atunci, dacă nu sînt profesori de virtute nici 
sofiştii, nici oamenii de bine, nu e oare limpede că asemenea 
profesori nu există? 

MENON Așa-mi vine a crede. 

e SOCRATE Dar dacă nu există profesori, nu există nici 
elevi, nu? 

MENON Cred că ai dreptate. 

SOCRATE Dar am căzut de acordât că un lucru pentru 
care nu există nici profesori, nici elevi, nu poate fi învăţat, 
nu-i așa? 

MENON Într-adevăr. 

SOCRATE lar profesori de virtute nu sînt de găsit, pe cît 
se pare, nu? 

MENON  Întocmai. 

SOCRATE lar dacă nu există astfel de profesori, nu-i 
aşa că nu există nici elevi? 

MENON E limpede că nu. 

SOCRATE Ar însemne atunci că virtutea nu poate fi 
învățată, nu? 

d  MENON Așa se pare, dacă n-am greșit noi în căutările 
noasrre. Astfel că mă și întreb, Socrate, dacă există cu 
adevărat oemeni de bine, ori, udmiţînd că există, în ce 
chip pot ei ajunge aşa? 

SOCRATE Tare mă tem, Menon, că sîntem niște nepri- 
cepuțţi, și tu și eu, și că n-am învățat destul, tu de la Gorgias, 
iar eu de la Prodicost5. Așadar, înainte de toate trebuie să 

e vedem de noi înșine și să căutăm pe cineva care, într-un 

chip sau altul, să ne facă mai buni. Spun asta gîndindu-mă 
la căutările noastre de adinesori, cînd am uitat, ca nişte 
caraghioși, că oamenii pot izbuti foarte bine în ce fac și 
altfel decît călăuziţi de știință. De bună seamă pe această ca- 
le ne scapă nouă felul în care oamenii ajung oameni de bine. 

MENON Nu mi-e prea limpede ce vrei să spui, Socrate. 

SOCRATE lată gîndul meu: oamenii buni sînt neapărat 
şi utili; pe bună dreptate am căzut de acord că lucrurile 
nu pot sta altfel, nu-i așa? 

MENON Ba da. 

SOCRATE Și eram cu totul de acord și că ei vor fi utili 
dacă vor conduce bine treburile noastre? 

MENON Da. 

SOCRATE Dar că nu e în stare să le conducă bine decît 
un om călăuzit de rațiune, iată un lucru asupra căruia 
poate am greșit căzînd de acord”. 

MENON Cum asta? 

SOCRATE Am să-ți explic. Să presupunem că un om 
care, cunoscînd drumul spre Larissa bunăoară, ajunge la 
țel și îi călăuzește și pe alții pînă acolo: crezi că putem spu-= 
ne despre el că i-a călăuzit bine? 

MENON Desigur. 

SOCRATE Dar dacă un om face același lucru fără să fi 
mers vreodată acolo şi fără să ştie drumul, ci printr-o 
presupunere corectă, nu vom putea spune și despre el că 
i-a călăuzit bine? 

MENON De bună seamă. 

SOCRATE Și cîtă vreme presupunerea unuia și știința 
celuilalt sînt deopotrivă de adevărate, nu va fi omul 
acesta un conducător la fel de bun ca şi cel care știe, cu 
toate că el doar presupune și nu știc? 

MENON Ba la fel de bun. 

SOCRATE Prin urmare, pentru buna îndeplinire a unei 
acţiuni, presupunerea adevărată nu e cu nimic mai prejos 
decît cunoașterea rațională. Tocmai acesta e lucrul de care 
nu ţineam sesmă adineaori, cînd, întrebîndu-ne care este 
natura virtuţii, spuneam că pentru a acţiona așa cum 
trebuie, raţiunea este singura călăuză; dar, iată, mai era 
şi presupunerea adevărată. 

MENON Așa se pare. 

SOCRATE Presupunerea corectă este, așadar, la fel de 
utilă ca știința. 

MENON Cu deosebirea, Socrate, că cel care deţine știința 
izbutește întotdeauna, cîtă vreme cel care are doar presu- 
punerea corectă uneori izbuteşte, alteori nu. 

SOCRATE Cum anume? Cel care presupune întotdeauna 
corect nu izbutește întotdeauna, atîta vreme cît presupune- 
rea lui va rămîne corectă? 

MENON Mi se pare că n-are cumfialtfel; astfel încît, dacă 
așa stau lucrurile, mă întreb cu mirare, Socrate, cu ce e 
mai de preț știința decît părerea corectă și de ce le mai 
deosebim una de alta. 

SOCRATE Și ştii de unde vine mirarea ta sau vrei să-ţi 
spun eu? 

MENON Spune-mi tu, bineînţeles. 

SOCRATE Din faptul că n-ai privit mai cu luare-aminte 
statuile făcute de Dedal; dar poate că nici nu există pe 
la voi8?. 

MENON De ce vorbeşti de statuile lui Dedal? 

SOCRATE Fiindcă și ele, dacă nu sînt legate, o iau lo 
fugă și se fac nevăzute, iar dacă sînt legate, rămîn pe loc. 

MENON Și ce-i cu asta? 

SOCRATE Să stăpînești o astfel de statuie, atunci cînd 
nu-i legată, nu e cine ştie ce: e ca și cum ai fi stăpînul unui 
sclav fugar, care nu rămîne la tine. Legată însă, ea e de 
mare preț, căci tare sînt frumoase lucrările acestea. În 
ce ordine de idei îţi spun toate astea? În legătură cu presu- 
punerile adevărate. Doar şi presupunerile adevărate, cîtă 
vreme rămîn pe loc, sînt o treabă bună și aduc numai foloa- 
se. De obicei însă, ele nu vor să rămînă mult timp pe loc, 
ci o iau la fugă din sufletul omului, așa încît nu au cine 
ştie ce valoare pînă nu sînt legate printr-o cîntărire a cau- 
zelor%. Și tocmai asta este, prietene Menon, reamintirea, 
în sensul asupra căruia am căzut de acord mai înainte?!. 
După ce sînt legate, aceste presupuneri devin cunoștințe 
raționale și ca atare statornice. Și de aceea este mai de preț 
ştiinţa decît presupunerea corectă: spre deosebire de pre- 
supunerea corectă, știința este înlănțuită locului. 

MENON Socrate, zău e ceva în ce zici tu. 

SOCRATE Numai că eu însumi nu vorbesc acum ca un 
om care știe, ci fac doar o presupunere. Dar că presupune- 
rea corectă și ştiinţa sînt lucruri distincte, asta nu mi se 
pare deloc o simplă presupunere. Într-adevăr, dacă m-aș 
încumeta să recunosc că ştiu ceva, acesta ar fi unul dintre 
puţinele lucruri pe care aș recunoaște că le știu. 

MENON Pe bună dreptate, Socrate. 

SOCRATE Dar stai o clipă. Nu e oare tot atît de adevărat 
că presupunerea corectă, atunci cînd ne călăuzește, duce la 
bun sfîrșit orice acțiune tot atît de bine ca știința? 

MENON Și în asta mi se pare că ai dreptate. 

SOCRATE Înseamnă că presupunerea corectă nu este 
cu nimic mai prejos decît știința, nici mai puţin utilă în 
privința acțiunii, și că omul care o deţine nu e inferior celui 
care deţine ştiinţa. 

MENON Într-adevăr. 

SOCRATE Or noi am căzut de acord“? că omul bun este 
util. 

MENON Da. 

SOCRATE? Atunci, de vreme ce oamenii pot ajunge, 
dacă ajung într-adevăr, buni și folositori cetăților nu numai 
datorită ştiinţei, ci și datorită presupunerii corecte şi de 
vreme ce cu nici una, nici cu știința, nici cu presupunerea 
adevărată, nu se află înzestrați de la natură ... sau poate 
tu crezi că sînt înzestrați cu vreuna dintre ele două? 

MENON Nu, nu cred. 

SOCRATE Atunci, dacă ele nu există în oameni de la 
natură, nici oamenii buni nu au cum fi buni de la natură. 

MENON Nu, desigur. 

SOCRATE Văzînd așadar că oamenii buni nu sînt buni 
de la natură, ne-am întrebat în continuare? dacă virtutea 
se poate învăţa. 

MENON Da. 

SOCRATE Și am socotit?, nu-i așa, că virtutea se poate 
învăța dacă ea este cunoaştere rațională. 

MENON Da. 

SOCRATE lar dacă virtutea se poate învăţa, am conside- 
rat că ea este cunoaștere rațională, nu? 

MENON Desigur. 

SOCRATE lar virtutea se poate învăța dacă există, pen- 
tru ea, profesori, și dacă nu există, nu se poate, nu?% 

MENON Întocmai. 

SOCRATE Dar n-am căzut noi de acord” că nu există 
astfel de profesori? 

MENON Ba chiar așa. 

SOCRATE Și de aceea am recunoscut că virtutea nici 
nu se poate învăța, nici nu este cunoaștere rațională. 

MENON Desigur. 

SOCRATE Dar recunoaștem totuși că ea este un lucru 
bun?%% 

MENON Da. 

SOCRATE Și că util și bun este lucrul care ne călăuzește 
așa cum trebuie?10% 

MENON Desigur. 

SOCRATE Pe de altă parte amYconvenit că ne călăuzesc 
așa cum trebuie numai aceste două lucruri, presupunerea 
adevărată și ştiinţa; numai omul care le are se călăuzește 
așa cum trebuiel0i, Căci lucrurile care izbutesc datorită 
vreunei întîmplări sînt străine de îndrumarea omului; 
cînd e vorba de cele pe care le îndrumă spre bine omul, 
nu există decît aceste două călăuze, presupunerea adevăra- 
tă şi ştiinţa. 

MENON Așa mi se pare și mie. 

SOCRATE Atunci, de vreme ce virtutea nu se poate învă- 
ţa, nu mai putem susține nici că ea ar apărea datorită 
ştiinţei. 

MENON E limpede că nu. 

SOCRATE Așadar, dintre cele două lucruri care sînt bune 
şi utile, unul este scos din cauză: știința nu poate fi călău- 
za activităţii politice. 

MENON Așa cred şi eu. 

SOCRATE Atunci nici Temistocle și cei ca el, nici ceilalți 
de care vorbea adineaori Anytos al nostrul%?, nu au condus 
cetăţile în virtutea vreunei cunoașteri anume sau fiind 
nişte cunoscători; de aceea nici n-au fost în stare să le 
transmită altora calitățile lor, fiindcă ei înșiși nu le dobîn- 
diseră prin ştiinţă. 

MENON Se pare că ai dreptate, Socrate. 

SOCRATE Așadar, dacă virtutea nu se întemeiază pe 
ştiinţă, rămîne, ca temei, numai presupunerea bună, nu-i 
așa? Cu ajutorul ei cîrmuiesc bine cetăţile oamenii politici, 
fără să se deosebească cu nimic, în ce privește știința, de 
prezicători și de proroci; doar și aceştia, cînd sînt inspirați 
de divinitate, spun foarte multe lucruri adevărate, de știut 
însă nu știu, despre lucrurile pe care le spun, nimic1%, 

MENON Tare mă tem că așa e. 

SOCRATE Atunci nu-i așa că e drept, Menon, să-i numim 
inspirați pe oamenii care, deși fără înţelegerea lucrurilor, 
izbutesc, din tot ce fac și spun, să dobîndească adesea 
succese însemnate? 

MENON Desigur. 

SOCRATE Pe bună dreptate îi putem numi inspirați și 
pe prezicătorii şi prorocii de care tocmai vorbeam, pre= 
cum și pe toţi poeţii; iar despre oamenii politici putem 
spune, mai mult decît despre oricare alții că sînt inspirați 
şi stăpîniţi de divinitate, fiindcă divin este suflul care îi 
cuprinde ori de cîte ori, prin vorba lor, îndeplinesc cu succes, 
şi nu arareori, lucruri însemnate, fără să știe nimic din tot 
ce spun. 

MENON Desigur. 

SOCRATE Și femeile, Menon, îi numesc pe oamenii de 
bine, divini. lar spartanii, cînd fac elogiul unui om de bine, 
zic „omul acesta e divin"'104, 

MENON Și cred că spun așa pe drept cuvînt, Socrate. 
Doar că pe Anytos al nostru, poate îl supără ce spui. 

"” SOCRATE Nu-i nimic. Cu el o să mai stăm de vorbă și 
altădată, Menon. Acum însă, dacă în întreaga noastră 
discuţie întrebările și răspunsurile au fost corecte, noi pu- 
tem spune că virtutea nu există nici de la natură, nici 
datorită învăţăturii, ci că apare, la cei la care-apare, fără 
legătură cu puterea lor de înțelegere, ca un dar divin, 
doar dacă nu cumva ar exista, printre oamenii politici, 
vreunul în stare să formeze alt om politic. Dacă s-ar găsi 
unul ca acesta, s-ar putea spune despre el că este printre 
vii ceea ce spune Homer că este Tiresias printre morți, 
atunci cînd spune că „între cei din Hades, el singur are 

cugetul întreg, pe cînd ceilalți, umbre rătăcesc ici-colo”105. 
La fel și aici un asemenea om ar fi, în privinţa virtuţii, 
ca un obiect real comparat cu nişte umbre. 

MENON Mi se pare că ai toată dreptatea, Socrate. 

SOCRATE Așadar, din raționamentul acesta reiese în mod 
limpede, Menon, că virtutea apare, la cei la care apare, 
ca un dar divin; o certitudine în privinţa ei nu vom avea 
însă decît atunci cînd, înainte de a încerca să aflăm în ce 
chip apare virtutea la oameni, vom căuta să descoperim 
ce este virtutea în sine. 

Acum e însă vremea să mă duc în altă parte!%, iar tu 
încearcă să-i transmiți convingerile tale și lui Anytos acesta, 
gazda ta, ca să-l mai îmbunezi; dacă ai să izbutești, să știi 
că le vei face şi atenienilor un serviciul0?, 


NOTE* 


1 Informaţiile pe care le avem despre Menon provin în parte chiar 
din acest dialog, în parte de la alţi autori, printre care Xenofon, Ctesias 
şi Plutarh. Menon era descendentul unei familii ilustre din Pharsalos, 
în Tesalia. Un strămoș al lui, numit tot Menon, l-a sprijinit, cu oameni 
şi cu bani, pe Cimon, în expediţia împotriva cetăţii Fion, în 477/6 și a 
primit, în semn de recunoștință, cetăţenia ateniană (Dem., 23, 199). 
Este probabil că acest Menon l-a ajutat și pe Xerxes în timpul invaziei 
din 480. Așa s-ar explica de ce Socrate amintește în dialogul nostru, 
la 78 d, relaţiile ereditare de ospitalitate care îl leagă pe Menon de Marele 
Rege. În 431, în prima parte a războiului peloponeziac, un Menon din 
Pharsalos se numără printre conducătorii detașamentelor tesaliene veni- 
te în ajutorul Atenei (Tucid., II, 22). Dacă admitem, așa cum pare pro- 
babil, că Menon din 477/6 și Menon din 431 sînt una și aceeași persoană, 
trebuie să vedem în el pe bunicul lui Menon al nostru. În 404, Lycophron, 
tiranul cetății Pherai, care urmărea să-și extindă dominaţia asupra 
întregii Tesalii, a învins în luptă pe tesalienii care i se opuneau. Victoria 
lui Lycophron din Pherai constituia o ameninţare serioasă atît pentru 
Aleuazii care conduceau cetatea Larissa, cît și pentru aristocrații din 
Pharsalos. Știm de la Xenofon (Anab., 1, 1, 10) că Aristip, unul dintre 
Aleuazi (vezi nota 4), a cerut și a obţinut sprijinul lui Cyrus cel Tînăr. 
În același timp este probabil că aristocrații din Pharsalos au trimis și 
ei un reprezentant la Atena, pentru a-și asigura sprijinul acestei cetăţi. 
Este de presupus că reprezentantul lor a fost Menon al nostru. Călătoria 
lui Menon a avut loc, probabil, după ce a ajuns în Tesalia vestea că la 
Atena a fost restabilit regimul democratic, poate în ultimele luni ale 
anului 403, dar înainte de primăvara lui 401, cînd știm că Menon se 
afla la Colossae, în Asia Mică (Xen., Anab., 1, 2, 6). Reiese din dia- 
logul lui Platon (76 e) că discuţia lui Socrate cu Menon are loc puțin 
înainte de micile mistere, celebrate în luna februarie. Se poate deduce 


* Pentru elaborarea acestor note am folosit în special a) comen- 
tariile lui R. S. Bluck și J. A. Klein, b) explicaţiile pe care le dau 
ediţia lui A. Croiset și L. Bodin și traducerea lui L. Robin și c) notițele 
din Oxford Classical Dictionary (Oxford, 1949). 

de aici că data dramatică a dialogului trebuie să fie sfîrșitul lui ianuarie 
sau începutul lui februarie 402. 

În 401, Menon se află în Asia Mică, împreună cu prietenul său Aristip 
şi cu o parte din mercenarii trimiși de Cyrus. lau parte cu toţii la bătălia 
dezastruoasă de la Cunaxa, în timpul căreia Menon comandă flancul 
stîng, iar rivalul său Clearchos, flancul drept. Xenofon, care este un 
mare admirator al lui Clearchos, îl prezintă pe Menon în culorile cele 
mai nefavorabile (Anab., 2, 6, 21). Este sigur că, după moartea lui Cyrus, 
conducătorii mercenarilor greci au fost prinși de Tissaphernes și predaţi 
Marelui Rege. Ctesias (Fr. 60 Miiller, vezi şi Plu., Artax., 18, 3) spune că 
Menon a fost eliberat fiindcă ajutase la prinderea celorlalţi, dar Xeno- 
fon, care e în general ostil lui Menon, afirmă că el a fost închis timp de 
un an, torturat și apoi ucis (Anab., 2, 6, 29). Indiferent de împrejurările 
în care și-a putut găsi moartea Menon, sursele antice sînt unanime în 
a-l prezenta ca pe un individ lipsit de scrupule și de o moralitate îndoiel- 
nică. Alegerea lui ca interlocutor al lui Socrate într-un dialog despre 
virtute este, fără îndoială, dovada unei fine ironii. În dialogul nostru, 
Menon expune punctul de vedere aristocratic cu privire la virtute, în 
timp ce Anytos, un personaj cu o reputaţie la fel de dubioasă ca și Menon 
(vezi nota 61), susţine punctul de vedere al democraţilor. 


2 Rareori dialogurile platonice comportă o intrare în subiect atît de 
abruptă (vezi totuși Philebos şi Cratylos). Întrebarea pe care o pune 
Menon era o temă de discuţie obișnuită pe vremea lui Platon. 


3 Tesalienii erau într-adevăr renumiţi, în sec. al V-lea, pentru price- 
perea lor la călărie și pentru avuţiile pe care le aveau (vezi și Pl., Ig., 
625 b; Isoc., Antidosis, 155, De pace, 117). Consideraţiile privind dragos- 
tea lor pentru înţelepciune, efect al vizitei lui Gorgias, sînt fără îndoială 
ironice. 

4 Membru al familiei Aleuazilor, cea mai influentă familie din Tesalia, 
nu Aristip din Cirene, discipolul lui Socrate (vezi și nota 1). Aleuazii 
au dus, în timpul războaielor medice, ca și mai tîrziu, o politică filo- 
persană (vezi Hdt., 7, 6 și 172; Paus., 7, 10, 2). 

5 Despre personalitatea lui Gorgias, vezi nota introductivă la dialo- 
gul cu același nume (Platon, Opere I, București, 1974, p. 275 şi urm.). 
Știm că Gorgias a făcut o vizită oficială la Atena în 427, cînd a cerut, 
în numele cetăţii sale Leontinoi, sprijinul Atenei împotriva Siracuzei 
(vezi D. S., XII, 53 și Tucid., 3, 86). Este probabil însă că Platon nu se 
gîndește aici la acest eveniment, ci la discuţia din dialogul Gorgias. 

€ Textul grecesc (ob zavv tul uviuav,  Mtvov) conţine un joc 
de cuvinte între adjectivul uvijuov și numele Mtvov. Există poate și 
o aluzie la regele Artaxerxes II, supranumit Mnemon (Nepos, De regibus, 
1, 3—4; Plu., Artax., 1) și la soarta lui Menon după lupta de la Cunaxa 
(vezi nota 1). 


7 Răspunsul lui Menon reproduce opiniile curente în Grecia cu pri- 
vire la virtute (vezi, de pildă, Tucid., 6, 9; PL, R., 331 e; Xen., Memorab., 
2, 1, 19 etc.). 


8 La 7le. 


? Curajul, chibzuinţa și înţelepciunea constituie, împreună cu drep- 
tatea, cele patru „virtuţi cardinale” bine cunoscute contemporanilor 
lui Platon (vezi R., 427 e; Euthd., 279 b—c; Phd., 69 c etc.). Această 
împărțire cvadripartită este poate anterioară epocii lui Platon (vezi 
Xen., Cyr., 8, 1; 26; 30; și Aesch., Septem, 610, vers pe care unii editori 
îl consideră interpolat). Generozitatea menţionată aici pare să fie o 
virtute care îi caracterizează pe tesalieni. 


"20 Vezi 7 e sq. 


11 Nu este exclus ca Menon să ridice această obiecţie fiindcă își amin- 
tește de felul cum se procedează în geometrie, cînd se pleacă de la un 
lucru recunoscut ca adevărat și nu se face apel mai tîrziu decît la termeni 
definiţi în prealabil. Am putea vedea deci, în acest pasaj, prima aluzie 
la cunoștințele lui Menon în domeniul geometriei. 


12 Nu este vorba, probabil, de vreo școală filosofică anume. „Oameni 
iscusiţi cărora le plac discuţiile în contradictoriu” sînt toţi cei care discută 
nu pentru a afla adevărul, ci pentru a avea ultimul cuvînt. 


13 Am adoptat aici textul manuscriselor, mpooouodoyi ... 6 Epoore3- 


uevos, nu _conjecturile lui Gedike (mpoouooyf) şi E. S.  “iboriuabiă 
(5 2prozâv), acceptate de R. S. Bluck. 


14 Prodicos din Ceos, unul dintre cei mai de seamă reprezentanţi ai 
sofisticii, a trăit în a doua jumătate a secolului al V-lea. Viaţa lui este 
foarte puţin cunoscută. Știm că cerea, pentru lecţiile lui, onorarii impor- 


tante. Aceste lecţii se refereau în special la folosirea corectă a cuvintelor 
și trădau o preocupare constantă pentru stabilirea unor distincţii între 


sensurile diferitelor sinonime. În dialogurile lui Platon, Socrate vorbeşte 
adesea de Prodicos, cu simpatie, dar şi cu o admiraţie ușor ironică (vezi 
și La., 197 d; Cra., 384 d; Euthd., 2717 e; Prt., 339 e). 

16 Textul grecesc are aici un joc de cuvinte bazat pe diferitele sensuri 
ale adjectivului rorxlAog: „colorat, pestriţ” (vezi definiția de mai sus 
„sfigura este singurul lucru care se asociază întotdeauna cu culoarea“* 
şi „complicat”. 


16 Menon revine aici asupra obiecţiei sale de la 75 c. 
1? Vezi și Xen., Anab., 2, 6, 28. 


15 Empedocle din Agrigent (cca 493-cca 433) a desfășurat o activi- 
tate prodigioasă ca filosof, om de ştiinţă, poet, orator și politician, ma- 
gician, tămăduitor etc. Partizan al democraţiei, el a refuzat să devină 
rege al Agrigentului și a fost, ulterior, exilat. Locul și împrejurările morţii 
sale sînt necunoscute, în ciuda legendelor la care au dat naștere. Empe- 
docle a compus două poeme în hexametri, Despre natură şi Purificări, 
din care ni s-au păstrat unele fragmente. El a formulat teoria potrivit 
căreia la baza tuturor fenomenelor stau patru elemente imuabile, pă- 
mântul, aerul, focul și apa, care se combină și se disociază prin acţiunea 
a două forţe contrare, Dragostea şi Discordia. Teoria lui privind senza- 
ţiile este amintită și de Teofrast (Sens., 7). 


19 Pindar, ed. ,,Les Belles Lettres”, vol. IV, p. 182. Acest pasaj este 
citat în glumă și în Phdr., 236 d şi la Ar., Av., 945. 


20 Alexidemos, tatăl lui Menon, nu este amintit decît aici. 


21 Misterele sînt, în Grecia, niște forme secrete de cult, rezervate celor 
iniţiaţi. Acestora li se dezvăluie, la capătul unor ceremonii care durează 
mai multe zile, niște secrete menite să le asigure fericirea dincolo de 
moarte. Zeii care sînt adoraţi prin mistere sînt în primul rînd Demetra 
şi Dionysos, iar misterele cele mai cunoscute sînt cele de la Eleusis. La 
origine, aceste culte se bazează pe vechi rituri agrare. Iniţierea în mis- 
terele de la Eleusis comporta două etape: cea dintii, micile mistere, se 
desfășura în luna februarie, odată cu semănatul, cea de a doua, marile 
mistere, avea loc toamna, odată cu strîngerea recoltei. Nu puteau fi 
inițiați în misterele mari decît cei care fuseseră inițiați în misterele mici. 
Iniţierea de care se vorbește aici se referă, fără îndoială, la misterele mici. 
Socrate face aluzie atît la iniţierea propriu-zisă, cît și la inițierea în miste- 
rele elaborării definiţiilor. Metafora iniţierii în filosofie apare și în Smp., 
209 e, Grg., 497 c, Tht., 155 e. 


22 Fragment dintr-un poet necunoscut. 


23 La 117hb. 

4 Ospitalitatea este definită de filosofii greci ca o formă de prietenie. 
Ea creează, între gazdă și oaspete, legături religioase durabile care se 
transmit din generaţie în generaţie și sînt ocrotite de Zeus Xenios şi 
de Atena Xenia. Acordarea ospitalităţii comportă un ritual religios, 
iar nesocotirea ei ulterioară atrage, în credinţa grecilor, pedeapsa divină. 
În legătură cu raporturile dintre Menon şi regii Persiei vezi nota 1. 


35 Textul grecesc are aici un joc de cuvinte bazat pe faptul că aceeași 
rădăcină por- apare și în verbul Exxopilo, „a dobîndi, a agonisi” și în 
substantivele x6pos și &ropl« pe care le-am tradus prin „dobîndire” și 
„renunțare”, 


2 Vezi 14 a. 
2 La 17a. 


28 Vezi 17 a. 
22 Vezi 15 b—d. 


30 Socrate pare să fi avut fața lată și nasul cîrn (vezi PL, Tht., 143 e). 
Alcibiade îl compara cu Silenus sau cu satirul Marsyas (vezi Pl., Smp., 
215 a—b; Xen., Smp., 4, 19). 


31 Este vorba de peștele torpedo marmorata. În grecește, numele 
lui, văpx este din aceeași rădăcină cu verbul pe care l-am tradus prin 
„a amorți”, vopukoo. 


32 Despre faptul că Socrate nu părăsise Atena decît cu ocazia cam- 
paniilor militare vezi și Pl., Cri., 52 b; Phdr., 230 c. Începutul Republicii 
menţionează totuși o excursie făcută de Socrate la Pireu. 


33 Această frază, scrisă cu amară ironie, comportă o aluzie la soarta 
care-l aștepta pe Socrate, chiar la Atena, în anul 399. În a doua parte 
a dialogului vom afla că Menon este prieten cu Anytos, unul dintre 
acuzatorii de mai tîrziu ai lui Socrate (vezi 90 b şi nota 61). 


34 Socrate face aluzie aici la una dintre distracțiile cele mai apre- 
ciate la banchete, „jocul portretelor”. Unul dintre comeseni descrie 
o persoană cunoscută, recurgînd la comparații, eixaola, iar ceilalți se 
străduiesc s-o recunoască. Aluzii la acest joc găsim și la Pl., Smp., 
215 a, Ar., V., 1308—1309, Av., 804—805. 


35 Acest fenomen nu se produce în realitate. 


30 Socrate îi răspunde totuși lui Menon cu o comparaţie (vezi nota 34). 

5 Am adoptat aici conjectura lui Buttmann, rapdyerc, nu lecțiunea 
manuscriselor, xorăye!s, pe care o păstrează R. S. Bluck. 


38 Autorul acestui subiect de controversă trebuie să fie un adept al 
şcolii din Megara, mai degrabă decît un sofist. Argumentul era celebru 
în antichitate și a fost criticat de Aristotel în Anal. Pr., 1,l, unde 
e numit „problema din Menon”. 


% Platon nu se sfiește să invoce revelația religioasă nici în alte dia- 
loguri (vezi Phdr., 235 b—d; Tht., 152 e, 156 a; PhIb., 16c). 


40 Ideea că poeții sînt inspirați de zei este curentă în toată litera- 
tura greacă. Vezi Il., 4, 192; 0d., 8,43; Pd., 0L., 6, 105; P., 1, 2 etc. 
În dialogurile lui Platon, vezi Ion, 533 d, 534 c—d; Phdr., 245 a. 


41 Urmează un fragment dintr-o poezie pierdută de Pindar, poate 
un 9pîjvos (ed. „Les Belles Lettres”, vol. IV, pp. 209—210). Ideile 
expuse aici nu coincid cu cele din Olimpica a doua. 

42 Aceasta este durata exilului care, în mitologia greacă, pedepsește 
o crimă ca omuciderea sau călcarea jurămîntului. Vezi Hsd., Thg., 
193—194; Apollod., 3,24; 2,73. 


43 Termenul „erou” (fps) pare să fie folosit, la origine, nuciai în 
legătură cu personaje legendare sau ţinînd de un trecut îndepărtat. 
El denumește niște ființe de ordin superior, adesea asociate cu zeii, 
onorate de oameni cu un cult special. În epoca istorică au fost „jeroi- 
zaţi”, scurt timp după moarte, diferiți oameni iluștri, tirani ca Gelon 
din Siracuza sau Theron din Agrigent (D.S., XI, 38 și 53), întemeietori 
de colonii și generali ca Miltiade și Brasidas (Hdt., 6,38; Tucid., 5, Il, D 
atleți ca Cleomedes din Astypalaea (Paus., 6, 9, 3). Se cunosc şi cîteva 
cazuri de „eroizare” a unor persoane încă în viaţă (Lysandros, de pildă). 


4 Platon foloseşte aici termenul curent pentru a desemna lumea 
de dincolo. El nu și-o imaginează 'desigur așa cum o descriu în mod 
obișnuit miturile. 

45 Vezi 80 b. 


45 În tot cursul dialogului cu sclavul trebuie să ni-l închipuim pe 
Socrate trasînd pe nisip figurile și liniile de care vorbește. 


? Liniile care trec prin mijlocul pătratului” (râs dă utoov, sc. 
*panhuds) nu sînt diagonalele, care vor fi numite Siauerpot la 85 b, ci 
dreptele care unesc mijloacele laturilor opuse. 

48 Rezultă din acest răspuns că Menon nu era lipsit de cunoștințe 
în domeniul geometriei. Vezi și nota Il. 


49 Am acceptat aici conjectura lui Cornarius, zerpărovv, în locul 
lecţiunii manuscriselor, zEraprov, pe care o păstrează R. S. Bluck. 

5 Această latură, cum se va vedea de altfel și la 85 b, este diago- 
nala pătratului cu latura de două picioare, deci egală cu A 8. Sclavul 
n-ar fi putut exprima în cifre (ăe.Oweiv) dimensiunea ei, dar o va puteă 
arăta pe desen. Pe vremea lui Platon era un lucru bine cunoscut printre 
matematicieni că, într-un pătrat, diagonala este incomensurabilă cu 
laturile (vezi Jambl., VP, 247). 

51 Este o aluzie la comparaţia făcută de Menon la 80 a. Socrate suge- 
rează aici paralelismul dintre situaţia în care se află sclavul în legătură 
cu problema de geometrie și cea în care se află Menon în raport cu 
definiţia virtuţii. 

52 Socrate reia aproape textual vorbele lui Menon (vezi 80b). 


53 Figura desenată de Socrate tre- 


buie să fie de forma următoare: Dacă E i S 
ABCD este pătratul iniţial, BEFC îm- 
preună cu CFGH şi DCHI sînt celelal- 
te trei pătrate egale adăugate de Socra- 
te, AEGI este pătratul cvadruplu, iar B H 


BDFH este pătratul dublu. 
54 La 82e. 


55 Afirmația este, fără îndoială, iro- 
nică (vezi și R., 562 e). Pentru Platon, & D N, 
adevărata libertate presupune stăpînirea de sine, vezi şi Grg., 491 d; 
R., 516 a. 


56 Am tradus prin perifraze termenii tehnici sau expresiile speciale 
(=aparelve, sa construi sub formă de paralelogram”, 1) SoSetoa a«bro5 
Dau »diametrul cercului”; zAdelro, „a construi pe partea rămasă” 
etc.) pentru a face inteligibilă cititorului român una dintre cele mai 
obscure fraze din Platon. Traducerea ei ne-a fost sugerată de Const. 
Ionescu-Cârligel, căruia ţinem să-i aducem și pe această cale cele mai 
vii mulţumiri. În legătură cu problema de geometrie enunțată aici, 
vezi comentariile lui Bluck (pp. 323—324, 441—461) și Klein (pp. 
206—208), precum și articolul lui Const. Ionescu-Cirligel („Studii 
clasice”, XVII, 1976, sub tipar). 

5? Expresia este, fără îndoială, ironică. Liste asemănătoare de „lucruri 
folositoare” se găsesc în Euthd., 219 a şi Lg., 631 b. Sănătatea, frumu- 
seţea și bogăţia sînt menționate singure în Grg., 45le și Lg.,66la. 
În toate aceste pasaje, Platon pare să fi avut în minte cuvintele unui 


scolion (cîntec de petrecere) atribuit lui Epicharmos sau lui Simonide 
(Bergk, III, 645—646). 


58 Teza după care curajul este o știință este susținută și în Prt., 330 c, 
360 d; La., 194 e—196a. 


5 La Atena, ca și în alte cetăţi, de altfel, tezaurul public se păstra 
în templele de pe Acropolă. Pe ușa încăperilor care-l adăposteau se 
aplica un sigiliu (vezi IG, 12, 91, Xen., Helenicele, 3, 1, 27). 

6 Vezi 87 c. 


$1 Anytos, unul dintre acuzatorii lui Socrate, este bine cunoscut din 
scrierile autorilor clasici și tîrzii (vezi, în special, Pl., Ap.; Xen., Apol., 
29—31; Arist., Ath. Pol., 27, 5 şi 34,3; D. Chr., 55, 22; Plu., Alc.,4,4; 
Cor., 14, 4). Era tăbăcar sau fiul unui tăbăcar. Sursele antice vorbesc 
de el ca de un om politic important, dar nu întotdeauna corect. Ales 
strateg în 409, Anytos n-a putut salva baza ateniană de la Pylosși a 
scăpat de condamnare numai mituindu-i pe judecători (D.S., XIII, 
64). A mai fost strateg în 403 și, poate, sitophylax în 388/1. Exilat 
de cei 30 de tirani, el l-a ajutat pe Thrasybulos să restaureze democrația 
în 403 (vezi Xen., Helenicele, 2, 3, 42; Lys., 13, 78). Ostilitatea lui 
faţă de Socrate, pe care-l confunda probabil cu sofiștii, a fost deter- 
minată și de dorinţa de a proteja regimul democratic, dar poate şi de 
motive personale. Se pare că i-a dat o educaţie defectuoasă fiului său. 
Autorii tîrzii spun că, după condamnarea lui Socrate, Anytos a fost 
el însuși exilat sau chiar ucis. 


62 Tatăl lui Anytos, Anthemion, nu este amintit decît aici și Într-o 
scholie la Euthyphron. Elogiile pe care i le decernează, în acest pasaj, 
Socrate sînt tot atîtea critici mascate la adresa lui Anytos. 

63 Ismenias, conducătorul partidului anti-spartan din Teba, l-a 
sprijinit pe Thrasybulos și pe ceilalți democrați atenieni în 404 și s-a 
lăsat plătit de persanul Tithraustes pentru a porni război împotriva 
Spartei, în 395. Cei care cred că pasajul nostru face aluzie la acest din 
urmă eveniment, cu toate că Socrate era mort încă din 399, văd în 
„comorile lui Policrate” bunurile celebrului Policrate din Samos, intrate 
în stăpînirea satrapului Oroites (vezi Hdt., 3, 39 sqq. și 122 sqq.; Tucid., 


422 


NOTE LA MENON 





1, 13). Este însă mai probabil că Platon se referă aici nu la evenimentele 
din 395, ci la cele din 404. În acest caz ar fi vorba de niște bani 
pe care i-ar fi dat Policrate din Atena lui Ismenias, pentru a-l câștiga 
de partea atenienilor exilați. Acest Policrate este cunoscut ca om politic 
și orator. El a fost prieten cu Meletos, acuzatorul lui Socrate, și a compus 
o Acuzare a lui Socrate, poate și un Elogiu al lui Thrasybulos. Detalii 
despre viaţa lui se găsesc și la Isocrate, în Busiris, 1, 221 a. 


& Platon subliniază adesea faptul că sofiștii pretind să fie plătiți 
(vezi și 91 d). Contrastul între acești falși profesori de înţelepciune, 
care cer bani pentru învăţătura lor, şi adevăratul înţelept, Socrate, 
care nu primește nimic, apare astfel și mai evident. 


6 O mare parte din populaţia Atenei era ostilă sofiștilor, așa cum 
reiese şi din dialogul Protagoras. Parţial justificată de neîncrederea pe 
care o inspiră unor oameni lipsiți de educație caracterul tehnic al învă- 
ţăturii lor sau de evidenta lipsă de scrupule a unora dintre sofiști, această 
ostilitate se explică în primul rînd prin aceea că sofiștii supun unui 
examen critic normele de comportare și instituțiile tradiționale. 


66 Protagoras s-a născut la Abdera, în jurul anului 485, și a fost unul 
dintre cei mai cunoscuţi sofiști. Lui i s-a cerut să dea legi coloniei Thurii 
înființate de atenieni în 444. Printre puţinele informaţii sigure pe care 
le avem despre viaţa lui se numără și cele cuprinse în acest pasaj. În 
domeniul istoriei ideilor, el este cunoscut mai ales ca autorul unei doc- 
trine privind relativismul cunoaşterii, doctrină exprimată pregnant 
în formula ,,omul este măsura tuturor lucrurilor”. Platon afirmă că 
Protagoras a fost cel dintîi sofist care a cerut un onorariu (Prt., 349 a). 
Cu privire la suma pe care o pretindea, mărturiile sînt contradictorii 
(vezi Diog. Laert., 9, 52; Quint., 3, 3; PL., Prt., 328 b—c). Tot de la 
Platon știm că sofistul Prodicos a strîns o mare avere dînd lecţii (Hp. 


Ma., 282 c). 


67 Celebru sculptor atenian, născut către 490, elev al lui Hegias și 
Ageladas. Între 460 şi 450, el a executat în bronz statuia Atenei Pro- 
machos, care se înălța pe Acropolă, lîngă Propilee. Dintre lucrările sale 
sînt cunoscute prin copii romane statuia Atenei Lemnia, care datează 
din 451—448, şi statuia de aur și fildeș a Atenei Parthenos. Statuia 
de aur și fildeș a lui Zeus de la Olimpia este cunoscută numai prin măr- 
turiile literare. Din însărcinarea lui Pericle, Fidias a elaborat, între anii 
447 și 432, ansamblul sculpturilor care împodobeau Partenonul. Lui 

i se datorau și concepţia de ansamblu, și machetele de lut și ipsos care 
au fost transpuse în marmură de alți sculptori sub îndrumarea lui. 
Urmărit în justiție în 432, împreună cu alți prieteni ai lui Pericle, el 
a fost silit să se exileze. 


58 Fiind cel dintîi educator plătit pentru lecţiile sale, Protagoras 
trebuie să fie considerat cel dintii sofist. În dialogul platonic care-i 
poartă numele, Protagoras afirmă însă că sofişti au fost de fapt și cei 
care se intitulau poeţi, prezicători, muzicieni etc., oameni ca Homer, 
Hesiod, Orfeu, Agathocles, Pythocleides din Ceos și alții (vezi Prt., 
316 d—e, 342 b). Printre sofiștii care erau în viață în anul 402, la data 
dramatică a dialogului, se numără Hippias, Prodicos și Gorgias. 


% Expresia este, probabil, ironică. Legăturile de prietenie dintre 
familia lui Menon, una dintre cele mai ilustre din Tesalia, și familia 
lui Anytos, recent îmbogăţită de pe urma unui atelier de pielărie, n-aveau 


cum să fie vechi. 
7 La 9la—b. 
71 Exprimarea este, fără îndoială, ironică. 


2 În Grg., 516 e—517a, Socrate susţinea că nu știe să fi existat 
la Atena vreun om de stat bun. În pasajul de aici el nu retractează 
cu adevărat această părere, fiindcă e limpede din ceea ce urmează 
că nici unul dintre oamenii politici amintiți nu deţinea, în ochii lui, 
adevărata virtute. Elogiul lor se situează pe același plan cu elogiul 
lui Anytos de la 90a—b. 


73 Celebru om politic și general atenian (cca 528—cca 462). Încă 
din 493/2, anul cînd a fost arhonte eponim, el a luat măsuri pentru 
fortificarea Pireului și întărirea flotei. Eclipsat la Marathon de Miltiade, 
Temistocle și-a asigurat supremaţia politică după 489, obţinînd ostra- 
cizarea rivalilor săi. El a convins adunarea poporului să folosească 
banii proveniţi din exploatarea minelor de argint de la Laurion pentru 
a construi cel puțin 100 de corăbii și a pus astfel bazele imperiului mari- 
tim al Atenei. Politica lui navală a avut ca rezultat creșterea influenţei 
politice a păturilor mai sărace, din rîndul cărora se recrutau echipajele 
de pe corăbii. Lui Temistocle îi revine meritul victoriei de la Salamina. 
După retragerea perșilor, Temistocle a organizat reconstruirea zidurilor 
Atenei. EI a intrat în conflict cu Cimon și a fost ostracizat în 472. Con- 
damnat la moarte în contumacie, ca partizan al perșilor, în 468, Temis- 

tocle a reușit să se refugieze în Asia Mică, unde a fost foarte bine primit 


de Artaxerxes I. A murit la Magnesia pe Meandru, către 462. 


74 Fiul lui Temistocle și al soţiei sale Archippe; este cunoscut numai 
prin acest text şi prin mărturia lui Plutarh, care-l prezintă ca pe un 


copil “răsfățat (vezi De ed. “puer., 2; Tem., 32). 


% Om politic și general atenian, născut pe la 520. A fost strateg 
la Marathon și arhonte eponim în 489/8. Ostracizat în 483/2, el a fost 
rechemat doi ani mai tîrziu, din iniţiativa lui Temistocle. Aristide s-a 
distins în lupta de la Salamina și a comandat trupele ateniene la Pla- 
teea, în 479. A sprijinit măsurile luate de Temistocle pentru reconstrui- 
rea zidurilor Atenei. Aristide a comandat contingentul atenian în cam- 
pania navală din 478 şi i-a determinat pe grecii din Asia Mică și din 
insule să se desprindă de Sparta. La constituirea Ligii de la Delos, în 
primăvara lui, 477, el a fixat tributul pe care urma să-l plătească f fie- 
care cetate. După această dată nu mai știm nimic sigur despre LE 
posibil să fi murit în 468. Reputația de corectitudine pe care a avut-o 
și în timpul vieţii a ajuns, după moartea lui, legendară. Biografii săi 
antici îl opun, din toate punctele de vedere, lui Temistocle, dar este 
sigur că, cel puţin cu începere din 480, cei doi oameni politici au urmă- 
rit aceleași obiective. 


76 Lysimachos, fiul lui Aristide, s-a născut probabil către 485. În 
amintirea tatălui său, atenienii i-au acordat o sumă de bani și o pro- 
prietate în Eubeea. După ce le-a primit, Lysimachos a dus o viață 
retrasă (vezi Dem., Lept., 20, 115). Platon îl prezintă ca pe unul din 
interlocutorii lui Socrate în dialogul Lahes, unde Lysimachos se plinge 
de educaţia pe care a primit-o de la tatăl său. Știm din dialogul Theaite- 
tos că fiul lui Lysimachos, Aristide, a fost un timp elevul lui Socrate. 


” Ilustru om de stat atenian (cca 495—429), fiul lui Xantippos și 
al Agaristei, descendenta Alcmeonizilor. A fost cea mai marcantă figură 
a democraţiei ateniene din sec. al V-lea. Pericle s-a afirmat în viaţa 
publică ca horeg al Perșilor lui Eschil, în 472, ca acuzator al lui Cimon, 
în 463, și ca partizan al lui Efialte, în 462/1. El a condus mai multe 
campanii militare, între 454 și 439, și a luat mai multe măsuri care 
au dus la întărirea democraţiei la Atena (fixarea unei indemnizaţii 
pentru dicaști, întemeicrea unor colonii și stabilirea de cleruhii etc.). 
A obţinut, în 443, ostracizarea principalului său adversar politic, Tuci- 
dide fiul lui Melesias (vezi nota 79) și a fost ales strateg în fiecare 

an, cu o singură întrerupere, de la această dată, pînă la moartea sa. 
Pericle a susținut alianţa cu Corcira, în 433 și decretul împotriva 
Megarei, în 432. La izbucnirea războiului peloponeziac, el a fixat întreaga 
strategie a Atenei. A murit de ciumă în 429. 

Pericle a inițiat executarea unora dintre cele mai celebre monumente 
ale Atenei: Propileele, Partenonul, poate și zidurile lungi care uneau 
Atena cu Pireul. El a fost prieten cu cîțiva dintre cei mai iluștri filosofi 
şi artiști ai vremii sale, cu Anaxagoras, cu Sofocle, cu Fidias etc. După 
o căsătorie nefericită care s-a încheiat cu un divorț, probabil către 
450—445, Pericle a avut o legătură durabilă cu Aspasia din Milet. Despre 
eșecurile lui Pericle în privința educării concetăţenilor săi, a fiilor săi 
și a pupililor săi, Alcibiade și Clinias, vezi și Pl., Grg., 5I5d—5S1T7b, 
Ale. 1, 118 d—e; Prt., 320 a. 

78 Fiii lui Pericle şi ai soţiei sale ateniene. Comportarea lor lăsa mult 
de dorit, după informațiile păstrate de Platon (vezi nota precedentă), 
Plu. (Pericle, 36, 1—4), Athenaeus (5, 220 d) şi Arist. (Rhet., 1390 b). 
Au murit amîndoi de ciumă în 429. 


79 Este vorba de Tucidide fiul lui Melesias, rivalul politic al lui 
Pericle, nu de istoricul Tucidide, fiul lui Oloros. Tucidide fiul lui Melesias 
i-a urmat lui Cimon la conducerea partidului aristocratic, în 449, și 
a avut o influență aproape egală cu cea a lui Pericle, pînă în 443 cînd 
a fost ostracizat. S-a reîntors la Atena în 433 și se pare că el a intentat 
procese mai multor persoane din cercul lui Pericle: filosofului Anaxa- 
goras, sculptorului Fidias, Aspasici. În 426 a fost cl însuși dat în jude- 
cată de către Cephisodemos (vezi Ar., Ach., 705 sqq.). Melesias, fiul 
lui Tucidide, este, alături de Lysimachos, fiul lui Aristide, unul dintre 
personajele dialogului Lahes (vezi Platon, Opere I, p. 234). Stephanos 
este amintit și de istoricul Polemon (fr. 78 Miiller, FHG, III, p. 137). 

8 Xanthias și FEudoros sînt cunoscuţi numai prin acest text și 


printr-un pasaj care-l copiază ([PL.], Virt., 378 a). 


81 „„Atenienii și aliații lor”, această formulă revine adesea în inscrip- 
ţii şi în textele care reproduc frazeologia oficială. 


52 Ultima replică a lui Anytos, cu amenințările ei abia voalate, are 
o rezonanță sinistră pentru toți cei care ştiu ce rola jucat acest 
personaj în procesul lui Socrate, din anul 399. 

53 Theognis din Megara, poet elegiac din sec. al VI-lea. Sub numele 


lui s-au păstrat aproape 1400 de versuri, în parte neautentice. Poezia 

lui Theognis este adesea gnomică și reflectă în mod pregnant sentimentele 
aristocratice ale autorului ei. Autoritatea poeților în domeniul educaţiei 
era unanim recunoscută în Grecia. Știm, din Republica, că Platon soco- 
tea această părere ca foarte dăunătoare. Dintre cele două pasaje din 
Theognis citate mai jos (v. 33—36 şi v. 435, 434, 436—438 Diehl), cel 
dintîi era celebru în antichitate. Le reproducem pe amîndouă într-o 
versiune uşor modificată a traducerii făcute de Simina Noica (Antologie 


lirică greacă, Bucureşti, Ed. „„Univers”, 1970, pp. 32—33 şi 40). 
84 Vezi 89 d—e și 90b sqq. 


85 Socrate afirmă că l-a audiat pe Prodicos și în Prt., 341 a; Cra., 
384 d; Chrm., 163 d. În legătură cu Prodicos, vezi şi nota 14. 


86 La 81. 
8 Vezi 88 d—e. 


88 Artist și inventator mitic care unește în legenda sa elemente hete- 
rogene legate şi de Atena, şi de Creta, și de Sicilia. Anticii credeau că 
lui i se datorează multe dintre templele și statuile arhaice. Se spune 
că el a reprezentat, pentru prima dată în sculptura greacă, persoane 
cu ochii deschişi, cu braţele desfăcute și cu un picior așezat puţin înain- 
tea celuilalt. Contrastul între această atitudine și atitudinea rigidă a 
statuilor mai vechi care aveau ochii închiși, picioarele lipite și braţele 
atîrnînd pe lîngă corp, era atît de mare încît statuile lui Dedal au putut 
lăsa impresia că sînt însuflețite. La răspîndirea acestei legende au con- 
tribuit desigur și caracterul enigmatic al lui Dedal și existenţa mai 
multor tradiţii privind obiecte și statui însuflețite (vezi, de pildă, I]., 
18, 376; Pd., OL., 7, 52 etc.). Platoniîl amintește pe Dedal și în Alc.,1, 
121 a și în Ion, 533b. Obiceiul de a lega unele statui este cunoscut 
și se explică, probabil, ca o practică magică menită să împiedice pleca- 
rca divinității reprezentate de statuie (vezi și Paus., III, 15, 5). 


89 Socrate ştia cu siguranţă că asemenea statui nu puteau fi văzute 


în Tesalia, una dintre cele mai înapoiate regiuni din Greciu. 


% Adică prin cîntărirea, pentru fiecare părere în purte, a faptelor 
care o justifică și o fac adevărată. În grecește alrlac Xoytau&. 


5 Vezi 85 c—d, unde nu se vorbeşte, de ulifel, de „cîntărirea cau- 
zelor”?. 


Pă La 81e; vezi şi We. 

9% În cele ce urmează, Socrate trece în revistă principalele teze 
discutate. 


% La 89 b-—c. 

% La 87c; vezi şi 89d. 
% Vezi 89 d—e. 

” La 96 b. 


9 Vezi 96 c. De fapt nu s-a afirmat explicit nicăieri că virtutea nu 
este știință. 

9% Vezi 87d. 

100 Vezi 88 b—e. 

101 Vezi 96 e—97 c. 

102 De fapt Socrate, nu Anytos, e cel care i-a amintit pe Temistocle 
și pe Aristide, pe Pericle și pe Tucidide (93c, 94a—e). Aici ca și 
mai jos, la 99 e, textul grecesc folosește pronumele G5e care se referă 
de obicei la obiecte sau la persoane vizibile și pentru vorbitor și pentru 
interlocutorul lui. Cei mai mulți comentatori deduc de aici că Anytos, 


care a plecat furios la 95 a, s-a îndepărtat doar de grupul lui Socrate, 
fără să părăsească definitiv scena dialogului. 


103 Platon reia aici, apreape textual, un pasaj din Apărarea lui Socrate 
(vezi Ap., 22 c). 


104 După toate probabilitățile, Platon a folosit aici forma doriană 
(o.6c), nu forma atică (9e6c) a adjectivului pe care l-am tradus prin 
divin”. 

105 Vezi 0d., 10, 494—495. Plutarh (Cato Maior, 21) spune că și Cato 
a citat aceste versuri, în legătură cu Scipio și cu succesele sale din Africa. 
Tiresias este profetul orb din legendele tebane, înfățișat și de Sofocle 


în Oedip-Rege. Pentru alte legende legate de Tiresias, vezi Call., Lav. 
Pall., 57 sqq., Hyg., Fab., 75, Apollod., 3, 84. 


106 Apărarea lui Socrate și dialogul Protagoras se încheie cu formule 


asemănătoare. 


102 Platon sugerează, probabil, că dacă Anytos n-ar fi fost atît de 
pornit împotriva lui Socrate, el nu l-ar fi dat în judecată și n-ar fi atras 
asupra Atenei rușinea de a-l fi condamnat pe înţelept la moarte. 

